
Har Grundtvig haft Forgængere 


paa Højskoleundervisningens Omraade? 
Af Ida Falbe Hansen. 


Det er en af den romantiske Tids Fortjenester, at den, 
saa at sige, har »opdaget« Geniet, betonet dets Værd og 
klaret dets Væsen. Den Dag i Dag er Steffens's niende Fore- 
læsning, hvori han udvikler dette, den, som vi lettest for- 
staar og kan gaa ind paa. Men med sin Sans for det 
vidunderlige kom Romantikens Mænd til særlig at lægge 
Vægt paa, ja næsten til at stille det 'som det væsentligste 
ved Geniet, at det er forudsætningsløst, at det »bryder 
alle Regler«, at det er »ubegribeligt i sin Oprindelse, ube- 
gribeligere i sin Udvikling«. Vi, som lever i Darwins og 
Spencers Tidsalder, vil nu være nok saa tilbøjelige til 
netop at søge efter Geniets Forudsætninger og studere dets 
Udvikling. Og visselig tror jeg ikke, at vi vil tabe vor 
Beundring for Geniets Storhed, fordi vi søger at faa Rede 
paa de historiske Betingelser, hvorunder. det er blevet til. 
Tvært imod; der vil vist være dem, der faar et mindre 
Indtryk af Storheden, naar de ser Aandshøvdingen staa i 
ensom Majestæt, end naar de ser ham staaende midt i 


Mængden — thi da slaar det dem, at han sandelig er et | 


Hoved håjere end alle andre. Den nyere Litteraturforskning 

har gjort et ikke saa lille Arbejde i denne Retning, saa- 
ledes overfor Goethe, Schiller, Shakespeare o. fl. 

Overfor en saa omfattende Aand som Grundtvig er her 
aabenbart et meget betydeligt Arbejde at gøre, et Arbejde, 
som ingen Enkeltmand kan paatage sig alene. Fra mange 
forskellige Sider maa der gives Bidrag, og de har jo alt be- 
gyndt at komme. »Danskeren« har f. Ex. bragt L. Schrøders 
Afhandling om Grundtvig og Goethe (Aprilhæftet 1890). 

Naar jeg over dette lille Bidrag har sat det Sporgs- 
maal: Har Grundtvig haft Forgængere paa Hojskoleunder- 
visningens Omraade? — og med »Håjskoleundervisning« 
mener jeg da: en Undervisning for voxne Mennesker, med 
en almenmenneskelig Oplysning som Maal, og med væk- 
kende, mundtlige Foredrag som Hovedmiddel — saa maa 
man imidlertid ikke gøre sig for store Forventninger om 
Svaret. Her er nemlig paa dette Omraade saa godt som 
aldeles ingen Forarbejder. De forskellige Behandlinger af 
Pædagogikens Historie — i Tyskland er der ikke faa — 
har næsten udelukkende fæstet Blikket paa Barneskolen og 
påa den Undervisning, der middelbart ogsaa sigter paa 
Barneskolen: Læreruddannelsen; højst medtager man »tek- 
niske Skoler«, Haandværkerskoler 0. desl. Og dette er ikke 
underligt. En Undervisning for voxne Mennesker, der blot 
sigter paa disses Oplysning og Udvikling for deres egen Skyld, 
kender man overmaade lidt til i '"”yskland og de tilgræns- 
ende tysktalende Lande. Det Land, hvor man har mest 
Sans for en vækkende Undervisning for den voxne Ungdom, 
England, har paa den anden Side ikke megen Interesse 
for theoretiske eller historiske Undersøgelser. Hvad der her 
fremsættes, kan derfor paa ingen Maade blive en udtåm- 
mende Behandling af Spoérgsmaalet. Det giver sig ikke ud 
for andet, end hvad det er: en Række spredte Iagttagelser 
af saadanne Fænomener, som i det 18de Aarhundrede 
minder om den grundtvigske Folkeh&jskole. Det er følgelig 
ikke blot ufuldstændigt, men ogsaa usammenhængende 

men den Tids Planer og Forsøg var, saa vidt vi endnu kan 
se, spredte og usammenhængende. Maaske andre en Gang 
kan tage Arbejdet op og finde den forbindende Traad. 

I et af de mange almennyttige Tidsskrifter, som udkom 
i Slutningen af forrige Aarhundrede, >Bibliothek for nyt- 
tige Skrifter«, og hvis Retning bl. a. betegnes ved, at det 
danske Sprogs varme Talsmand, Abrahamson, var den be- 
tydeligste Medarbejder, finder man Nr. 48 ff. et »Forslag til 
en Bondeskole« af J. R. Schumacher. … Artiklens Indhold 
er gengivet i den nys udkomne 2den Del af Dr. Ronnings 
»Rationalismens Tidsalder«, Side -398—400, saa jeg vil 
ikke gentage det her, men blot fremhæve, at Planen er, 
at det skal være en Skole for unge Mænd og Kvinder 
mellem 16 og 20 Aar. Fællesundervisning har Forslags- 
stilleren dog sikkert ikke tænkt paa. Rousseaus Idéer 
om det bundforskellige Maal for Drengens og Pigens Op-. 
dragelse havde naturligvis her, som andre Steder, betaget 
mange Sind; og hvorledes Mænd og Kvinder i det hele. var 
skilt ad i Samfundslivet, har Dr. Rønning fortalt meget for- 
nåjeligt i »Rationalismen«, iste Del, S. 260 ff. — Derimod 
har Forf. haft Oje for, at det ikke er nok med de ligefremme 
Kundskaber og Færdigheder; der maa finde en aandelig 
Løftelse Sted. Og Skolen maa være et Sted, hvor de 
unge kan føle sig glade; en sund Sjæl i et sundt Legeme 
skal være Grundsætningen, derfor maa der baade Gymna- 
stik og Sport til — ja, disse Ord er jo kun moderne Navne 
for gamle velkendte Ting. Endelig er det Forfatterens 
Haab, at en saadan Skole fra at være en Bondeskole 
skal naa til ogsaa at drage de andre Stænders Ungdom 
til sig. 

Dette er, som man vil se, ikke saa helt fjærnt fra de 
»Bondeskoler«, der senere skulde rejse sig i vort Land. 
Men om Forfatteren i sin egen Samtid har fundet Genklang 
for sine Skoletanker, er ikke let at sige — det lader ikke 


til det. Ligesom han ikke knytter sit »Forslag« til noget 

allerede bestaaende, synes heller ingen af de andre For- 
slag at have knyttet sig til hans. De er alle ensomme 
Vintergække, der stikker Hovedet op, snart hist og snart 
her, men forgæves spejder efter flere Tegn til Vaarens 
Komme. Heller ikke synes Manden at have haft synderlig 
Klarhed over de Midler, hvormed han vilde naa Maalet. 
I den Henseende hersker der stårre Klarhed i et andet 
Forslag til Almuens Oplysning, nemlig Joh. Evalds bekendte 
Afhandling (i hans Samlede Skrifter, 7. B., S. 169),") som 
jeg vel tår forudsætte kendt af »Danskeren«s Læsere. 
Ogsaa han tager Sigte paa de voæne: »Det er, i mine 
Tanker, uden al Tvivl de voxne og gamle, som Forbedringen 
bor begynde fra« (Side 188). Ufuldendt, som Afhandlingen 
blev, tilfredsstiller den naturligvis ikke, men den indeholder 
dog nok til at give os en Idé om Evalds Oplysningstanker. 
Skønt der ogsaa i dem er adskilligt, der ligner Grundt- 
vigs, navnlig den stærke Betoning af det poetiske, bliver 
man dog egentlig mere slaaet af Forskellen end af Lig- 
heden med Grundtvig derved, at Evald fuldstændig overser 
Betydningen af den personlige Paavirkning, af det »levende 
Ord«. Han vil som bekendt udelukkende virke gennem 
Bøger. . 
Var der da slet ingen, der, får Henrik Steffens kom 
herind, havde Forstaaelse af Ordets Magt, havde set Be- 
tydningen af at forene det vækkende og det oplysende? 
Jo, i Kong Frederik den åtes sidste Leveaar er der 
virkelig en dansk Mand, der holder Skole paa en Maade, 
som i en mærkelig Grad minder om de hundrede Aar 
"yngre Folkehåjskoler. En Skole for voxne Mennesker af 
Folkets jævnere Lag, en Skole uden Lektielæsning eller 
Examensmaal, en Skole, som, om end paa kristelig Grund, 
dog sætter som sit "Formaal at give en rent menneskelig 


7) Smign. A. D. Jørgensen: ,,Evald", S. 173—-175; Schråder: 
»Evald og Baggesen", S. 9—31; Rønning: ,,Rationalismen", II, 
S. 383 —85. 

Oplysning, sigter til at aabne de unges Sans og Sind for 
det smaa og det store i den Verden, de lever i, og som 
søger at opnaa dette med fuld Bevidsthed om det »levende« 
Ords Magt frem for de »døde« Bøger — selve Udtrykkene 
er ofte ligefrem grundtvigske. Det er Ulrik Greens Aften- 
undervisning for københavnske Haandværkere, jeg mener. 

Greens Navn er vel nu omtrent helt sunket i Forglem- 
melse. Det Par Smaaskrifter, han har udgivet, er sjældne 
at faa fat paa — selv vort kongelige Bibliothek har til for 
nvlig savnet det vigtigste af dem — saa jeg skal her for- 
tælle alt, hvad der kan oplyses om ham. 

Ulrik Green .var, som adskillige af det 18de Aarhun- 
dredes selvstændigste Aander i vort Fædreland, en Normand. 
Han blev født i Skien 1720, Sén af Séren Liim og Else 
Green. Da han allerede i sit forste Aar mistede begge 
sine Forældre, tog en norsk Præst, Jørgen Bagge, der i 
Nærheden sig af ham, og da ogsaa Plejefaderen døde, var 
der andre, som tog sig af den opvakte Dreng og satte 
ham i Skole i Sorø. Her har han sagtens haft til Skole- 
kammerat den nogle Aar yngre Jens Schielderup Sneedorff, 
hvis Fader, Hans Sneedorff, var Skolens sidste Rektor 
(for den blev Akademi), og i 1737 dimitteredes Ulrik Green 
til Universitetet. Hans Liv i den derpaa følgende Tid har 
ikke ringe Lighed med Holbergs. Ligesom denne kunde 
han af Mangel paa Midler ikke strax give sig til at drive 
noget regelmæssigt Studium ved Universitetet i København; 
han maatte rejse til Norge, hvorfra han kom til Køben- 
havn i 1738 for at tage Philosophicum og atter i 1743 
for at tage theologisk Embedsexamen; i Mellemtiden var 
han Huslærer hos forskjellige Præster — atter ligesom 
Holberg. Efter den sidste Examen fik han i nogle Aar 
en fast Stilling som Klokker og Skoleholder ved Næs Jern- 
værk, og her fik han Lejlighed til at sætte sig ind i Natur- 
videnskaberne, i Geologi og Mineralogi, men især i Kemi. 
Disse Studier synes han at have drevet af Hjertens Lyst, 

mens derimod Nødvendigheden har drevet ham i en anden 
Retning — tre, fire Aar senere finder vi ham nemlig igen 
i København, hvor han tager juridisk Embedsexamen. 
Denne skaffede ham en Stilling som Hovmester for en ung 
Adelsmand, der studerede ved Akademiet i Sorø. Her 
var nu i Mellemtiden sket det, at »Ridder-Akademiet, der 
i Løbet af det syttende Aarhundrede var nedsunket til en 
latinsk Drengeskole, havde rejst sig paany, og var blevet 
en virkelig patriotisk Håjskole, hvor Modersmaalet blandt 
andet havde den Triumf, at Sonnen af den sidste latinske 
Skolemester, Sneedorff, blev Danskens ivrige Talsmand«, 
som Grundtvig skriver. Akademiet stod netop nu i fuldt 
Elor, og Green studerede der i tre Aar under sin jævn- 
aldrende Landsmand Professor Jens Kraft fra Frederikshald. 
Kraft var vel den betydeligste Personlighed i den beråmte 
»soranske Kreds«. Han var en udmærket Mathematiker 
af den Wolffske Skole, og Green, der aldrig får håvde 
haft nogen regelmæssig Undervisning i de mathematiske 
Videnskaber, har sikkert haft godt Udbytte af hans Under- 
visning i Retning af at faa sine praktiske Indsigter klarede 
og ordnede; »Systemet« og »Methoden« var jo Wolffs 
Styrke. . Kraft læste bl. a. over Mekanik, Hydraulik, Hydro- 
statik m. m. Men Kraft var ogsaa en selvstændig Tænker, 
der ikke nåjedes med at sværge til sin Lærers Ord, men 
turde gaa sine egne Veje; han forkastede saaledes Carte- 
sius, som Wolff holdt sig til, og antog Newtons Verdens- 
system. Heller ikke indskrænkede han sig til Mathema- 
tiken, men Philosophien havde i ham en fremragende Dyrker; 
han har udgivet Lærebøger baade i Psychologi, naturlig 
Theologi og flere lignende Videnskaber. Og det var ikke 
saa, at han var en overfladisk Person, der med en Hare- 
fod kunde fare hen over alt; Samtiden bebrejdede ham 
netop, at han holdt for meget paa Grundigheden. For de 
dannedes stårre Læsekreds var han især kendt af sin Strid 
med Sneedorff om Æsthetiken og af sin Bog om de vilde 

Folk. Naar Green senere taler om, hvilken Methode han 
vil anvende, henviser han ikke til andre end Kraft, som 
altsaa vel maa være den danske Mand, der har lært ham 
mest; de Emner, Green senere behandlede i sin Under- 
visning, var ogsaa af ganske lignende Art som Krafts. 
Om Greens Liv i den næste halve Snes Aar vides ellers 
ikke meget; han har vel slaaet sig igennem dels ved Under- 
visning, dels paa anden Maade; bl. a. har han arbejdet 
for den bekendte Kammerraad Paulli, den samme, der om- 
skrev Holbergs »politiske Kandestøber« og udgav Afbild- 
ninger af Guldhornene. Paulli havde lagt sig efter Chiffer- 
skrift; han var Dechiffreur hos Frederik den fjerde, og 
Green lærte Kunsten af ham; men da han søgte Embede 
som Arméens Dechiffreur, blev en Udlænding foretrukken 
for ham. Selv siger Green, at han har været »Sollicitant« 
i 19 Aar, og en af hans Elever, der har fortalt om hans 
Liv, siger med en vis Bitterhed, der jo ikke var uberet- 
tiget i de Tider, at da Green hverken var Franskmand 
eller Tysker, kunde han naturligvis intet Embede faa i 
Danmark. At han ikke var i Stand til at slaa sig igennem 
ved frit Arbejde, kan ikke undre, da Arbejdet i de Tider 
ikke var frit, men omgærdet paa alle Sider af Monopoler 
'og Privilegier. En Gang begyndte han at lave Medicinal- 
varer, men blev &jeblikkelig attraperet og mulkteret. Flere 
Gange kom han i saadan Nød, at han maatte sælge sine 
Bøger og Klæder for at leve. Det har sagtens gaaet op 
og ned med ham; omtrent i Aaret 1760 havde han dog 
faaet 50 Rigsdaler skrabet sammen, og dem besluttede han 
at anvende til en Udenlandsrejse. Ogsaa dette minder om 
Holberg, der til sin fårste Udenlandsrejse ikke havde stort 
mere; men der er den Forskel, at Holberg kun var lidt 
over tyve Aar, mens Green var over, de fyrre. Denne 
Rejselyst og dette Mod. til at vove sig ud paa det ube- 
kendte vidner om en ikke ringe Friskhed hos Manden. 
Thi det var ikke for at søge et lettere Udkomme, men ene 

og alene for at lære, han begav sig paa Rejse. I øvrigt 
anser jeg det for sandsynligt, at det netop er Holbergs 
Exempel, der har fristet Ulrik Green. Den Kækhed, hvor- 
med den fattige Holberg havde givet sig paa Rejse, og 
det Held, hans dristige Rejseplaner havde haft, synes at have 
været noget for den Tid ualmindeligt. Vi véd, at det 
havde vakt Opsigt langt ud over Danmarks Grænser — 
den engelske Digter Oliver Goldsmith siger udtrykkelig, at 
det var Fortællingen om Holbergs Rejser, der.havde givet 
ham Mod til at foretage en lignende — hvor meget mere 
maa da ikke Holbergs Exempel have virket herhjemme. 
Maaske det ogsaa er Holbergs Ros over den engelske 
Undervisningsmaade i Modsætning til den tyske, der går, at 
Green vælger Ængland til Maal for sin Rejse. Om denne 
Rejse siger Green selv, at den var fremkaldt ved hans 
Lyst til at se et Land, hvor »Mængden« var mere oplyst 
end i andre Lande; han vilde ogsaa selv lære, dels ved 
at høre offentlige Forelæsninger, dels. ved at besøge »Sel- 
skaber« (a: Klubber). Og han blev ikke skuffet.  »I Sel- 
skaberne traf jeg Folk, som hver i sit raisonnerede efter 
en fri Indsigt. Nogle fremsatte, nogle modsatte, [gjorde 
Indvendinger] nogle forsvarede. Jeg anhørte dette med 
Forundring — — — jeg spurgte min Vert, om disse var 
studerede; han sagde Nej, men at de, som han, i deres 
Svendeaar, naar Værkstedet Kl. 7 om Aftenen var forladt, 
har tilbragt en Del af Aftenerne med at anhøre philo- 
sophbiske Diskurser i en og anden Materie, som nærmede sig 
deres Profession, og at de anvendte samme siden ved deres 
Sammenkomster, hvor de af Lyst disputerede saavel om 
Theori som om Praktik. Min Vert mente, at slige Dis- 
kurser, som holdtes hist og her i London, var til Dels 
Aarsag til den Indsigt, hver saa almindelig havde i Øko- 
nomien, at hans Nation umuligen havde bragt Tingene til 
nærværende Fuldkommenhed uden denne Methode.« 

At Greens Vært virkelig har udviklet alt dette, er jo 
ikke umuligt, men aabenbart er det Greens egne Ansku- 
elser, der her udtales gennem Værtens Mund. »Han tro- 
ede, at den grundigste Kundskab, indskrænket til visse 
Personer, vil ej være'nok til at opnaa Øjemedet af en 
Republik, med mindre den blev almindelig, saasom faa 
Personer ere kun Lærere, men Mængden Discipler, som 
just bår sætte Kundskaben i Værk.« Green fortæller 
videre: »Jeg hørte og de almindelige Forelæsninger, hvor 
jeg maatte admirere Forelæsernes enfoldige Foredrag og 
Tilhørernes frie Indvendinger, som enten strax bleve be- 
svarede eller ved næste Sammenkomst, eller uden Skam 
tilstaaede, de ej kunde besvare dem.«)) 

Hvem der kender Holbergs pædagogiske Anskuelser, 
hans Uvilje mod de unyttige Disputereøvelser og hans 
Ønske om, at de maatte blive afløst af Colloquier, Sam- 
taletimer, hvor Lærlingerne kunde spårge, og Lærerne for- 
vandle sig »fra Lectores til Responsores«, give Svar paa 
deres Spørgsmaal og klare det for dem, de ikke forstod, 
vil se, at her er virkelig noget lignende. Kanske Holberg 
allerede selv har set sligt i England. Vi ved jo desværre 
kun altfor lidt om hans Ophold der, især i London; vi 
hører kun, at han besaa alt, hvad han kunde overkomme; 
og da vi véd, at han i Paris netop med Iver besøgte de 
offentlige Disputatser, er der al Grund til at tro, at ban 
har gjort det samme i London. 

Green levede i England ligesom Holberg Se at benytte 
de Kundskaber og Færdigheder, han var i Besiddelse af. 
Det var efter sin Værts Raad, han gav sig til at lave 
Medikamenter, hvad der var fri Næring i England, men, 
som han siden fik at mærke, ikke i Darimark. Og endelig 
gjorde han, ligesom Holberg, efter Hjemkomsten til Køben- 


1) I Gengivolsen af Greens noget knudrede Sprog har jeg et 
Par Steder erstattet de gammeldags Ord og Former med nyere. 

havn, »sit Kammer til et Auditorium og sin Stol til et 
Cathedra.« 

Det var den 21. November 1764, at Ulrik Green aver- 
terede i Københavns Adresseavis, at han vilde holde offent- 
lige Foredrag — »Diskurser« —; forst averterede han 
uden Navn, men Ideen synes at have slaaet an, thi 12. 
December: gentager han Bekendtgørelsen med Navns Under- 
skrift, og allerede 24. December kan han bekendtgåre, at 
nu vil de »fysiske Diskurser« tage deres Begyndelse umid- 
delbart efter Jul. 

Disse Bekendtgørelser samt den Tale, hvormed Green 
indledede sin Undervisning, og som efter Opfordririg af hans 
Tilhørere blev trykt, er hans Program, og de viser os, 
baade hvem det var, han vilde undervise, hvad han vilde 
undervise i, og hvad Methode han vilde bruge. 

Han begynder med nogle almindelige Bemærkninger om 
Oplysningens Nytte til at befordre Lyksalighed, især »Kund- 
skaben i de naturlige og fornødne Ting.« Indholdet af 
hans Diskurser skulde være, »at vise alle Tings første 
Aarsag og dens Fuldkommenhed, de andre ÅAarsager og 
deres Virkning, at handle om Sympathi og Antipathi, om 
Magneten, om Kvægsølvet, om Gift, om Aarsagen til Syg- 
dom og Sundhed, om alle Tings første Materie og de ma- 
terielle Tings Mellemrum, om Himmellegemernes Væsen og 
Bevægelse, om de Ting, som lader sig til Syne i Luften, 
om Vinde og deres Natur, om Hagl, Sne, Frost, om Jorden, 
Vandet og de af dem sammensatte Legemer saavel oven 
som under Jorden, om Ebbe og Flod, om de sanselige 
Kreaturer, især Mennesket og dets udødelige Sjæl, og om 
Verdens Undergang.« Et temmelig omfattende Program |! 
men dog ikke uden ret god -Sammeuhæng i de valgte 
Emner. Naar Green saa afgjort betoner de »fornødne Ting« 
og endog udtrykkelig tilfojer, at »unyttige Videnskaber 
iblandt faa dette Navn«, saa er det, tydeligt nok, ikke 
fordi han udelukkende regner de reale Kundskaber til de 

»fornødne Ting«; han vil jo ogsaa tale om »alle Tings 
forste Aarsag — — — om Mennesket og dets udødelige 
Sjæl« — 0. a. desl. Man tager da vel ikke fejl, naar 
man tager Udtrykket »fornødne Ting«, som i Grunden 
svarende til vort »menneskelig, folkelig Oplysning«; og de 
unyttige Videnskaber« er vel de spidsfindige theologiske 
Spekulationer, som ogsaa Holberg havde ivret imod. 

De, han henvender sig til, er fremfor alt Københavns 
Arbejdere, Haandværksmestre og Haandværkssvende; men 
for Resten er ogsaa andre: »enhver af Profession og uden«, 
velkommen.  Sorgeligt, men betegnende, er det, at han 
maa beraabe sig paa en Autoritet for at forsvare, at han 
finder paa noget saa underligt” som at undervise den Slags 
Folk. »Salig Baron Holberg mente, at Fædrelandets Born 
havde og Hovederl!« 

Og nu Methoden. Hovedejendommeligheden ved den 
er den Vægt, han lægger paa den mundtlige Undervisning. 
Bøger, siger han, forslaar ikke for den ulærde, thi det vil 
gaa dem som Kong Kandaces's Kammersvend: »Forstaar 
du, siger Philippus, hvad du læser? Hvorledes, svarer 
han,” kan jeg forstaa det, uden nogen vejleder mig?« 
De Døde taler vel godt, men de levende bedre. En 
halv levende Stemme har mere Eftertryk end 10 Dø- 
endes Raab, udført ved Bogtrykkere.« Men han vil 
ikke indskrænke sig til Foredag. »Jeg skal søge at bevise 
alt med Raisons og simple Experimenter, svare paa Sporgs- 
maal eller givne Grunde, enten strax eller i næste Sam- 
menkomst, saa vidt det angaar Materien.« I det hele vil 
han bruge en meget fri Undervisningsmaade, saa fri, at 
han finder Anledning til allerede forud at forsvare den. 
»Alt for stor Frihed giver Anledning til Debauche, men 
for stor Tvang til Slaveri. Regler ere gode, men ere de 
for knap tagne, gaar det de fornuftige som Hesten, der 
staar i en Eng i et kort Reb: han æder op om sig og 
siden dør af Hunger. Det er sandt, Friheden kan give 

Anledning til Fejltagelser, men ere de ej mod Gud og 
Kongen, fortjener de kun Medynk og kærlig Rettelse.« 

Det var altsaa Maal og Midler. Hvordan var nu Manden 
selv? »Han var,« siger en af hans Tilhørere, »bredskuldret, 
maadelig fyldig, med en aaben Pande, vittige, ærlige Ojne 
og et rankt Legem. Han var oprigtig i alt sit Væsen, be- 
skeden i sin Tale, adstadig i sin Gang, veltænkende og 
velundende mod alle, meget ordentlig, meget nøjsom, af 
rene Sæder, et ædelt Hjerte og en usminket Gudsfrygt. 
Altid ved et jævnt og fornåjeligt Sind bar han sin Mod- 
gang med den største Sinds-Tilfredshed, stedse fuld af 
Tillid til Altstyreren, med rolige Blik hen ud til den bedre 
Verden. Endnu et Træk, som går ham megen Ære: han 
var i håj Grad tolerant, en stor Menneskeven og en stor 
Borneven.« Disse Ord er aabenbart mere bestemt til at 
være en Lovprisning end en Skildring; men vi faar dog 
et vist Billede af Manden ved Udtryk som disse: »Han 
havde ypperlige Gaver til at holde Forelæsninger, et stærkt 
Bryst, den rene norske Udtale, et alvorligt, mildt Aasyn, 
meget tækkelige, indtagende Gebærder, en sædelig Venlighed, 
som opvakte Ærbødighed og Kærlighed hos alle.« 

Den 7. Januar 1765 skulde altsaa Foredragene be- 
gynde. Green havde faaet 400 Rdl. af Kongen i det sær- 
lige Ojemed at give Haandværkere fri Undervisning; for 
disse skulde han afholde Udgifter til Lokale, Lys og Varme 
0o.s.v. Han havde lejet en stor Sal i den Gaard i Vimmel- 
skaftet, som nu er »det Petersenske Jomfrukloster« (nu 
Amagertorv Nr. 29), og som kunde rumme henved 400 
Mennesker. Diskurserne skulde holdes fra Kl. 7 til 9. 

»Kl. 5 begyndte Laugsmestrene allerede at samle sig; 
inden Kl. 6 var Salen saa fuld, at ingen kunde komme 
længere end inden for Dåren. Kl. halv syv kom Fore- 
læseren, gik omkring i Salen, hilsede enhver især med et 
trofast Haandtryk, spurgte efter Hustru og Bérn, og nu, 
naar han saa Opmærksomhed og Venten paa alles Ansigter, 

satte han sig som en Fader midt iblandt sine Born, , tog 
med den engelske Frihed sin Hat af, satte den paa igen, 
og begyndte ved et Bord, omgivet med nogle Bænke for 
de gamle, at undervise Københavns ædle Borgere (saaledes 
viste de sig den hele Tid igennem) om Gud, Forsynet og 
dets Veje med Mennesket, om Sjælen, dens Natur, det Liv 
efter dette, om vort Solsystem og de flere Verdener, om 
Luft, Jord, Mineralier, Metaller, Bjergværker, Gifter, Planter, 
Dyr og Mennesker, om Handel, Økonomi, og alt hvad der 
kunde skærpe deres Tænkekraft og gåre dem begærlige 
efter Kundskaber. — — — Under hele Forelæsningen 
herskede den dybeste Tavshed; den blev ikkun afbrudt 
for efter hans egen Tilladelse at spårge om Forklaringen 
paa et og andet, som syntes dem uforstaaeligt.« 

Ovenstaaende Skilddring af en af hans Tilhørere (H. 
J. Birch, død 1799 som Præst i Middelfart) passer natur- 
ligvis mere påa Forelæsningerne i Almindelighed end just 
paa -den fårste. Birch fortæller videre: »Den Aften, jeg 
hørte ham, handlede han om Diæten. En ærværdig gammel 
Laugsmester spurgte ham, hvad hans Born skulde gåre for 
at bevare sig for Tandpine. Han raadede dem at vaske 
Hovedet, Tænderne og Ørene hver Morgen med rent, koldt 
Vand, men paa det at Glasuren ikke skulde fordærves 
ved en Bårste, raadede han at gnide Tænderne og Gum- 
merne med en Pennepose. — Saa snart Klokken slog ni, 
stod han op, hilsede Forsamlingen, og saa Bifald, Glæde 
og Taknemlighed afmalet paa alles Ansigter. Det var en 
Fornåjelse at høre disse gamle og unge Laugsmestre paa 
Gaden i Samtale med hverandre, De igentog, hvad de 
havde hørt og gav deres ofte sunde og rigtige Tanker 
derom til Kende. Enhver gik nu med ny Oplysning hjem 
til sit; og formden megen anden Nytte havde disse Fore- 
. læsninger ogsaa denne, at de afholdt dem fra Værtshusene 
og den derved unyttige Tidsspilde og Bekostning.« 

Kvinder kom der ikke til Greens Forelæsninger; maaske 
det havde vakt ligefrem Anstød; men Green fortæller iøv- 
rigt, at de flere Gange lod forespårge, hvorfor de ikke 
maatte komme, da de dog vist ogsaa kunde have godt af 
at lære noget om Naturen; han havde ogsaa i England set 
Kvinder overvære saadanne Foredrag. 

En Aften forefaldt der et lille Optrin, som er saa be- 
tegnende, at det skal fortælles her. Green havde bekendt- 
gjort, at ogsaa andre end Haandværkere kunde faa Adgang; 
han antyder, at der var dem, der havde kritiseret hans 
Foredrag. Der kom virkelig ogsaa nogle for at kritisere. 

»En Gang fandt nogle Studentere for godt at sætte sig 
imod Green under Forelæsningen, og iblandt andet ytrede 
de den Tanke, at de Ulærde ikke burde høre saadanne 
Ting, som alene skulde være for de Studerende, det 
var at vanhellige Videnskaberne; med meget andet, som 
de Tiders Tænkemaade indgav dem. Da skulde man set, 
med hvilken Iver disse ustuderede Mænd forsvarede deres 
elskede Lærer. Og dersom han ikke havde lagt sig der- 
imellem og befriet Studenterne fra Overfald, havde de 
dyrt maattet betale disse Ord. Imidlertid bade de ham 
om Tilladelse, at fire unge Mestere maatte hver Aften holde 
Vagt ved Indgangen, og ingen indlades uden Billet, forsynet 
med hans Navn, ligesom og at han tvende Gange om Ugen 
vilde holde de samme Forelæsninger for Svendene.« 

Der er noget vist »engelsk« over dette, at Tilhørerne 
saaledes selv holder Disciplin og indretter sig, som de vil, 
og der har vist i det hele hersket en Frihedens Aand over 
Møderne. »Aldrig,« siger Green selv, »er de helligste For- 
samlinger med stårre Stilhed blevne helligede end vores. 
Naar jeg talede, sad Mængden agtsom, ret som Oraklet 
skulde have talet, og naar nogen enten tiltalede eller be- 
svarede mig (thi Frihed var Sjælen i vort Selskab) skete 
det med saadan Beskedenhed, at baade Selskabet blev for- 
nåjet og jeg æret.« Ogsaa hans Biograf siger, at »noget 

af det ypperlige ved hans Diskurser vår den fornuftige 
Frihedsaand, hvormed han talede frit i alle Materier. Han 
selv tænkte og talede frit som Normand, men aldrig ube- 
skeden, aldrig stolt af sine Indsigter.« Han havde da 
ogsaa megen Glæde af sit Arbejde.  Tilstromningen var 
stor. »Vor Samlingsplads, ihvor anselig den var, blev os 
dog for liden, såa at alt, som kunde tjene til Fodfæste, 
blev anvendt, skønt det ej dertil var dannet; Mængdens 
uddampende Aande slukkede tit vore Lys«; tilsidst blev 
han nødt til at skille Tilhørerne i to Dele. Green glædede 
sig især over den Lighedsaand, der herskede: »den ene 
var ej i Selskabet bedre end den anden, den ene ansaa 
den anden som sin Ligemand, skånt Fødsel og Formue 
havde udenfor gjort adskillige Forskelligheder.« Ligeledes 
glædede og undrede han sig over, at der kom såa mange 
unge. »Ungdommen, som ellers ej finder Smag i Alvorlig- 
heder — — de søgte ind for at høre, de var gerne de 
forste, de stod deres tvende Timer ud, som de var dertil 
med Løfter opmuntrede; jeg forundrede mig tit over dette 
usædvanlige, ret som Ungdommen to Timer hver Aften 
var bleven gammel; de syntes at sætte Pris paa, hvad de 
ej forstod, og viste Lyst til at lære det, som jeg vanskelig 
selv kunde forklare. « 

Den 8. Maj 1765 sluttede Ulrik Green sine Forelæs- 
ninger med en Tale, som senere »efter manges Begæring« 
blev trykt. Heri skildrer han Forholdet mellem sig og 
sine Elever: »Naar jeg kom, behøvede jeg kun at komme, 
de gav mig velvilligt Rum, de betog sig selv Plads, paa 
det at jeg skulde faa; naar jeg gik om, fårend vi begyndte, 
for at tale nu med en, nu med en anden, gav Øjnene 
Venlighed til Kende, som de vilde sige: Vær velkommen! 
Jeg var det og. Naar jeg begærte en eller anden For- 
andring, for at forekomme smaa Uordener, som kunde 
hindre Commodité, da vare de beredvilligere til at efter- 
komme, end jeg til at begære, og selv søgte de aldrig at 

gore en eller anden Indretning, uden at de gav mig deres 
Tanker forud til Kende, ligesom det havde dependeret af 
mig, da dog Mængden afgjorde det ganske, og jeg var kun 
at anse som et simpelt Medlem af den. Naar jeg ved den 
bestemte Tid skulde gaa til mit Sted, gjorde de mig en 
levende Allé af Velyndere med en Hurtighed, som de var 
exercerede. — — — Deres Afskedskompliment, som "de 
beærede mig med hver Aften, naar jeg gik, var mig lige- 
som en Opfordring at komme fornåjet igen.« 

Lad være, at Manden her taler ud af sit Hjærtes Fylde, 
og at Udtrykkene derfor er lidt mere overstråmmende end 
vi er vant til i vore Dage —— ingen kan dog være i Tvivl 
om, at her er blevet holdt Højskole, og at Eleverne har 
haft den Glans i 'Ojet og det Smil om Munden, Kold satte 
som det rette Vidnesbyrd om, at de var »med«. 

Udtalelser fra Eleverne har vi ikke meget af; foruden 
den ovenfor omtalte Levnedsskildring af Birch har jeg kun i 
Adresseavisen — et Par Dage efter Foredragenes Afslutning 
— truffet en Tak fra en Tilhører »paa det hele Selskabs 
Vegne.« Den er meget håjstemt, i Tidens Stil, og den er, 
betegnende nok, henvendt til — Kongen, »vor fromme 
Fader, der har antaget en saadan Skolemester til sine en- 
foldige og umyndige Bårn«. Om Green selv siger han: » Vores 
Lærer har med den stårste Flid og med en forunderlig 
Fornåjelse søgt at befordre det store og vise Ojemed 
(nemlig »at vi skulle lære at tænke og med Eftertanke 
komme til at bruge de Kræfter, som Naturens milde Herre 
har forundt os«). — — — »Han har lært og fornåjet 
os tillige, ja han har virkelig opbygget det hele Selskab.« 
Men at Greens Forsøg er blevet omtalt Mand og Mand 
imellem, derom har man bl. a. et Vidnesbyrd deri, at 
Jakob Baden, den bekendte Kritiker, et Par Aar senere 
gav en Anmeldelse af hans Smaaskrifter, i Tillægget 
til Adresseavisen, og mindede om, hvad Green havde 
gjort. Baden havde, som -bekendt, megen Interesse for 

Skolespårgsmaal og var ivrig efter at faa en friere og 
friskere Luftning ledet ind over Universitetet, hvor han 
vilde have Examensvæsenet afskaffet, og have stårre Plads 
for Modersmaalet;") det var da ikke underligt, at en saadan 
Mand var lydhør for en Undervisningsmaade som Ulrik 
Greens. Baden siger nu om Greens Smaapiecer, at skont 
de ligger længere tilbage i Tiden, er de dog af saa meget 
Værd, at han vilde kunne bebrejdes Mangel paa Patriotisme, 
om han forbigik dem. »Den Lejlighed, de er holdne ved, 
er den eneste i sit Slags og for os håjtideligere end de 
fleste af dem, hvor Nationens Genier opbydes til at tale 
og Fyrster selv til at høre. At indbyde den Del af sine 
Medborgere til Oplysning ved mundtlige Samtaler, som 
Tid og Næringsbekymringer ikke tillade at hente Oplysning 


fra Bøger eller oplyste Mænds Omgang; ..... at gore 
Ulærde ved Samtaler i Modersmaalet til Lærde! hvilket 
Foretagende —«! udbryder Baden i Begejstring. Dernæst 


fremhæver han Greens Utrættelighed, og at han ikke, efter 
at have besøgt de fremmede Lande og der have omgaaedes 
bedre oplyste, er kommen til at betragte Almuen blandt 
sine egne Landsmænd med Foragt, men blot er opfyldt af 
Ønsket om ogsaa at hæve den. »Saadan en Mand er Hr. 
Green, den første i Danmark (lader os skrive det med 
store Bogstaver) som holder offentlige Forelæsninger i Vid- 
enskaberne for Almuen?). Han siger endvidere, at mens man 
ellers søger efter at finde saadanne Mænd, saa har man her 


Manden -— »og nu, fåjer han bittert til, har man gjort ham til 
Sprogmester |« 
Ja, — med Ulrik Greens Diskurser var det forbi; vi 


véd ikke hvorfor. Muligvis har man fundet, at en saadan 
Forelæserbestilling kunde blive et passende Embede for 
en anden. Nok er det, Green fik ikke mere Understøt- 
telse for at læse for Haandværkere; det fik derimod en 


1) Smlgn. Dr. Røénnings ,Rationalismen", II, S, 403. : 
2?) Udhævet af Baden. 

anden — naturligvis en Tysker — ved Navn Johan Gott- 
fried Erichsen. 'Han blev med et betydeligt kongeligt Sti- 
pendium sendt til England for at studere Mergelen og dens 
Brug og kom Åaret efter tilbage som Caroline Mathildes 
Livlæge. Nu skulde han til at holde »fysiske Diskurser«; 
men der synes ikke at være blevet noget af; han rejste 
til Norge og døde der Aaret efter, netop i Greens Fødeby. 

Green gjorde et Forsøg paa at fortsætte Diskurserne 
påa egen Haand og indbød Tilhørere til at møde paa 
hans »Sal« i Laxegade. Der mødte en Del, »men,« siger 
Birch, »da Forelæsningerne begyndte, blev de uenige om 
Rang og Sæde.« Det lyder jo underligt. Tingen er vel 
den, at nu, da Green tog Betaling, fik han et andet Publi- 
kum end får, Folk fra de Klasser, for hvem Rangfor- 
ordningen hørte til det vigtigste og ukrænkeligste i Livet, og 
det var hans Tale.ikke beregnet paa, Saa opgav han det, 
og derer ikke Tegn til, at han senere har forsøgt at tage 
det op påa ny. Han blev Informator i det engelske Sprog 
påa Søkadet-Akademiet med 150 Rdl. i Lån og >»levede 
nu med sit muntre Sind i en filosofisk Rolighed«. Men 
ved Optåjerne den 17. Jan. 1772 havde han det Uheld, at 
hans Værelser — sagtens ved en Fejltagelse — blev øde- 
lagte; dette tog han sig saa nær, at det synes at have 
rystet hans Forstand, og Aaret efter døde han. 

Der maa vel have været en visSvaghed i Greens Karakter ; 
det er jo ikke saa sjældent, man ser, at Mennesker, der 
have denne aandelige Bojelighed, denne Evne til at sætte 
sig ind i andres Forestillingskreds, der er en saa udmærket 
Egenskab for en Lærer, — at saadanne Menneskér mangler 
en vis Fasthed, en Stivhed i Ryggen, som kan gåres for- 
nøden nok i denne Verden. Saaledes den Mand, der er 
bleven hædret med Navnet »Danmarks almindelige Lærer«, 
Niels Hemmingsen. Om hans Elskelighed som Menneske 
og hans sjældne Læregaver er der en Række af samstem- 
mende Vidnesbyrd fra hans Elever; men vi, der er udenfor 

Paavirkning af hans personlige Egenskaber, kan ikke andet 
end lægge Mærke til en vis Mangel. paa Fasthed og Sikker- 
hed i hans Karakter. Havde der ikke været noget lignende 
hos Green, saa kunde der vel være kommet noget mere 
ud af den gode Begyndelse. 

Jeg har dvælet saa længe ved Ulrik Green, fordi han 
synes mig at være det mærkeligste Mellemled mellem de 
to store Folkeoplysningsmænd, Holberg og Grundtvig, hver 
af dem den største i sit Aarhundrede. 

Har Grundtvig kendt noget til Green og hans Haand- 
værkerundervisning ? 

Der er ingen Grund til at antage det. Greens Skrifter 
er som sagt faa og sjældent forekommende, og i dette 
Aarhundrede har ikke mange lagt Mærke til ham. Havde 
Grundtvig kendt ham, havde han dog sikkert nævnt ham 
i sine Skrifter om Folkeoplysning; han er jo ikke den 
Mand, der lægger Skjul paa, hvor han har sine Ideer fra, 
og med sin Sans for den historiske Sammenhæng havde 
det utvivlsomt været ham kært at minde om Ulrik Green, 
dersom han havde kendt ham. Derimod nærer jeg ingen 
Tvivl om, at der ved Greens Arbejde er udstrøet mangt 
et Frø, som har spiret i Lån og baaret Frugt, uden at 
man har tænkt over, hvor Frøet oprindelig stammede fra. 
Der dukker dog af og til Tanker og Forslag op, som er 
betydelig nærmere i Slægt med de engelske end med de 
franske Opdragelsesgrundsætninger. Blandt disse vil jeg 
nævne en Afhandling, som fremkom i Minerva ikke længe 
efter Greens Biografi, og som, om den end ikke har været 
kendt af Grundtvig, dog har til Forfatter en Mand, som 
vi véd har staaet Grundtvig nær, og som i det hele har 
øvet en betydelig Indflydelse paa den Tids Ungdom. 

Afhandlingen hedder: »Bår Verdens moralske For- 
bedring begyndes med Opdragelsen?« og falder i to Dele. 


Den første Del er en varm og dygtig Hævden af den 


Tanke, at Barneopdragelsen og Barneundervisningen tilhører 
bild 

Hjemmet og Forældrene, ikke Staten, altsaa i Grunden 
Friskoletanken. Der er adskilligt heri, som enhver kan 
læse med Fornøjelse, saaledes naar Forf. paapeger Nød- 
vendigheden af at tage individuelle Hensyn ved Borne- 
opdragelsen, hvilket den offentlige Skole vanskeligt kan. 
»Min Mening er ikke, at al Ting p/udseligen skal forandres, 
alle Skoler nedrives, og alle Lærere sættes paa Pension,« 
siger han, men hans Mening er aabenbart, at det bår ske 
efterhaanden, og at man bår gaa over til at »bruge de 
Undervisningsanstalter, vi have, med nødvendige Forand- 
ringer deri, til de Voxnes Oplysning.« Dette er det andet 
Hovedstykke i Afhandlingen, og i Betoningen af, at Kraften 
skal lægges paa de Voænes Oplysning, mødes Forf. altsaa 
med de. tidligere nævnte Mænd, Schumacher, Evald og 
Ulrik Green. Vel udtaler han sig ikke nåjere over Maaden, 
hvorpaa saadan Undervisning bår drives, men han taler 
med Varme derfor. »Jeg véd ikke, hvoraf det kommer,« 
siger han, »atalleStiftere til saadanne [Skoler] kun have tænkt 
paa Born og unge Personer, uden af den urigtige Grund- 
sætning, at deres Undervisning ej tilhører Forældrene, men 
fremmede Lærere, som man paa denne Maade bor søge 
at forskaffe dem. I vore Tider er det derfor en Sjælden- 
hed, at nogen Høresal, for ej at sige Skoler, besøges af Mænd, 
medens det hos Græker og Romere fordum ej var usæd- 
vanligt, at Statsmænd og Feltherrer anhørte de Lærdes, 
og især Filosofernes Forelæsninger. At lære noget i en 
modnere Alder påa anden Maade end ved Læsning holdes 
nu om Stunder næsten for en Skam, idetmindste er det 
af Moden: og dog er det i mange Ting højst vanskeligt 
ved egen Flid at gore nogen betydelig Fremgang. Hvor 
» ønskede jeg ikke selv i visse- Kunster og Videnskaber 
endnu at kunne faa den Anvisning, som jeg tit forgæves 
har søgt, og hvor meget stærkere vil' ej dette Ønske blive, 
om jeg nogen Sinde ser Bårn opvoxe, hvis Opdragelse, 
formedelst min Vankundighed, vil blive mindre fuldkommen, 

end den kunde blive? Jeg kender ogsaa flere, der tænke 
ligesaa.« 

Især lægger han Vægt paa det, at de unge [a: Bårnene] 
ikke kan have Klarhed over sig selv og Verden og derfor 
ikke ved, hvad de har Brug for, medens det forholder sig 
ganske anderledes med de voxne. »Jo mere jeg overvejer 
disse Grunde, jo mere finder jeg mig bestyrket i den 
Mening, at vore offentlige Læreanstalter med større Nytte 
kunde anvendes til den mandige Alders end til Ungdom- 
mens umiddelbare Tjeneste.« Forfatteren tænker sig endog 
en Tilstand, hvor al Undervisning er en fri Sag, ikke Stat- 
ens: »Naar Fordomme engang blev aldeles udryddede, 
naar Opdragelsen igen ganske kom tilbage til Familierne, 
hvilke den ene tilhører, og en ædel Lyst til at opnaa den 
Grad af menneskelig Cultur og Fuldkommenhed, som i 
enhver Stand er mulig, omsider blev almindelig. da vilde 
disse Indretninger maaske, endog i Henseende til de Voxne, 
blive overflødige, og Midlerne til Folkets Oplysning uden 
Statens eller Øvrighedens Hjælp af sig selv mangfoldig- 
gores;« men han indråmmer, at det Punkt, paa hvilket vi 
hidtil har staaet, »er endnu altfor lavt til saadanne Ud- 
sigter, som den sværmende Indbildning selv næppe vover 
at udkaste«. 

Forfatteren til denne Afhandling er ingen anden end 
Niels Treschow, Rektor i Kristiania, saa Professor i Fi- 
.losofi ved Kjøbenhavns Universitet og derefter ved det 
nyoprettede norske Universitet, en Mand, hvis Betydning 
for vort Aandsliv i Begyndelsen af dette Aarhundrede vist 
endnu langtfra er tilstrækkeligt betonet. Sibbern sigerom ham, 
at ”»den ny Opaandelse og Idévirksomhed«, som da fandt 
Sted, skyldtes foruden Steffens, Øhlenschlæger og A. S. 
Ørsted ogsaa Treschow, »der kom herned til Kjøbenhavn 


" fra Kristiania 1803 og gjorde stor Virkning«; og P. Hjort 


siger, at Treschow var ved Siden af G. Sverdrup de to 


kjøbenhavnske Professorer, som de yngre Studerende havde 

mest Respekt for. Men 7Treschow hørte til Grundtvigs 
nærmeste Omgangskreds i den stærkt bevægede Tid, 
efter at han var kommen fra Langeland. I Fr. Schmidts 
Dagbog fra' hans Kjøbenhavnsrejse 1811 træffer man idelig 
Treschow, Grundtvig og Sverdrup sammen og al Tid i filosof- 
iske Samtaler — »her behøvedes ingen Spilleborde som 
Nødhavn«. F. Ex. S. 125: »Klokken to gik jeg til Treschows. 
Da Grundtvig, som og var indbuden, biede noget længe, 
blev Hansen sendt som Expres efter ham. Næppe var 
han kommen ind ad Dåren, fårend han og Treschow 
var inde i Filosofi og Teologi,« osv. Senere hen paa 
Aftenen faldt Talen paa de nyere Undervisnings- og Op- 
dragelsesteorier, og Selskabet synes at have været temmelig 
enstemmig mod Rousseaus »Emil«. 

Hvilken Indflydelse Treschow har haft paa Grundtvig, 
kan her ikke udredes; men der er ikke Tvivl om, at der 
i saadanne Samtaler er blevet udkastet mangt et Frø, der 
har fundet god Jordbund, men ikke kunnet spire op under 
den lange Nyaarsnat, som nu fulgte for Grundtvig. Først 
da Nyaarsmorgen oprandt for ham, da han kunde byde 
Guds Fred og god Morgen til sine Venner, baade »i Bøg- 
enes Skygge« og »ved Elvenes Væld«, først da lokkede Sol- 
ens Lys Spirerne frem, og da saa de frugtbare engelske 
Stroémme blev ledet ind over Jorden, fik de Kraft til 
at voxe sig store og stærke —- de grundtvigske Skole- 
+ tanker. — -— y 

Som sagt, det er kun løsrevne Billeder, her er tegnede, 
og det maa overlades til andre at udfylde og forbinde dem. 
At det er Niels Treschow, der har knyttet Baandet mellem 
Grundtvig og det attende Aarhundrede, nærer jeg ingen 
Tvivl om, men at paavise dette nærmere, ogsaa i andre 
Henseender, maa henskydes til en "anden Gang. 


EET mee 

Talsmanden for ,,Den nye tyske Skole”, 
Dr. Hugo von Gåring. 


Af Julianus Plesner. 


»Den nye tyske Skole« er et Navn, der i længere Tid 
har været velkjendt i den pædagogiske Verden, og gjennem 
Kejser Wilhelms Tale er nogle af dens Hovedtanker naaet 
ud snart til hele den civiliserede Verden. Et Maanedsskrift 
af det Navn afslutter 1. April sin 2. Aargang, og en For- 
ening af samme Navn og med Bladet som Organ strækker 
sig over hele Tyskland og ud over dets Grænser. Hvad 
betyder da Løsnet: Den nye tyske Skole, og hvem staar 
bag? det var vel nok værd at vide lidt mere om, end man 
kan se af de korte Referater i Bladene. 

Hidtil har det naturligste været at gaa til Tidsskriftet, 
der redigeres af Dr. Hugo v. Goring i Forbindelse "med 
Prof. Esmarch i Kiel, Prof. Preyer i Berlin, Skoleraad 
Bauer i Augsburg og Gymnasial-Direktør C. Schmeltzer i 
Hamm. Af disse Navne er Prof. Esmarchs og Prof. Preyers 
Navne jo velkjendte her hjemme. Programmet er først 
og fremmest: en sund, naturlig, jævnt fremadskridende 
Undervisning paa Modersmaalet i Lighed med de Tanker, 
som Prof. Kroman har slaaet til Lyd for i sin klare og 
livlige Bog: »Maal og Midler for den højere Undervisning«. 
Gjennem Tidsskriftet var jeg kommen til det Resultat, at 
det var det samme, man kæmpede for der sønder paa — 
og jeg blev bestyrket deri ved Tidsskriftets overordentlig 
rosende Omtale af ham og hans Bog; men jeg havde ikke 
kunnet faa noget at vide om Hugo v. Goring og heller 
ikke komme i Forhold til hans Plan, fordi jeg savnede 
dens Historie. Men nu behøver man ikke at spørge længer 
og spejde efter, hvad det er for en Strømning, vi kan 

vente sønder fra, ja, som allerede, som vi skal se, har 
meldt sig her hjemme: — om den vil fremme eller hæmme 
det, som de fleste af »Danskeren«s Læsere anser for sundt 
og godt — og heller ikke, hvem Profeten, hvem Strømvenderen 
er: om han er af de gode eller daarlige Profeter. Han 
har nu selv lagt det frem for os i en Bog: »Den nye 
tyske Skole. En Vej til Virkeliggjørelse af en folkelig 
Opdragelse, af Dr. Hugo v. Gåring.?) 

Om sin Plans Fremkomst siger han selv (S. 52): »Ikke 
i Oplysningens Tidsalders — ikke i »Sturm- und Drang«- 
periodens Tidsstrømnninger maa man søge Stødet til Tanken 
om en tysk Skole, men i Nutidens rigtstrømmende Aandsliv.« 
— »Dens Fremkomst er saa langt fra at skyldes min per- 
sonlige Fortjeneste, som et Forslag til Desinfektion vilde 
være det, efter at man har fundet Sygdomskilderne og op- 
daget de sygdomshæmmende Stoffer. Min Aandsudvikling 
ligner vel Millioner andres. Kun er maaske hos mig Med- 
lidenheden med den nyopvoxende Slægt noget stærkere 
end hos andre, og den har stadig paany tvunget mig til 
uafladelig at overtænke, hvorledes alle de skadelige Dan- 
nelsesstoffer, som har virket paa mig og tusinde andre i 
vor Barndom og Ungdom, kan holdes fjærnt fra den unge 
Slægt, og hvorledes det nuværende Aandslivs sunde Ind- 
virkninger, som holdtes fjærnt fra mig og mange andre i 
Skole- og-Studieaarene, med Maade og paa rette Vis kan 
bibringes den opvoksende Slægt til Næring og aandeligt 
Arbejde. Det maa komme dertil, at den unge Slægt 
kan glæde sig ved sin Ungdom og Skoletid og senere 
prise den som den lykkeligste Tid i Livet og som en 
ægte Indvielse til det kamprige Liv, og ikke klage over 
dem, som hentørrede under stive Pedanters tyvtesløst lam- 


”) Die neue deutsche Schule. Ein Weg zur Verwirkligung 
vaterlåndische Erziehung von Dr. Hugo v. Gåring. — Voigtlånder, 
Leipzig 1890. 

mende Aandstvang eller som bortødslet ved ørkesløse Drøm- 
meres vildledende Legen med Tanker.) (S. 53—54.) 

For at man nu let skal kunne finde de egentlige Aar- 
sager til det gode og slette i hans Plan, vil han aflægge 
Regnskab for de Indflydelser, han selv under sin Udvikling 
har været paavirket af, og som har fremkaldt hans Plan; 
derved haaber han, at det ikke skal blive en unyttig Dis- 
kuteren om Theorier og Systemer og disses Ophavsmænd, 
men en saglig Forhandling, knyttet til og ført gjennem 
Paavisning af nutidsvirkelige Kjendsgjerninger; thi, som 
han andensteds (S. VIII) siger: »det gjælder ikke her om 
Theorier, som bliver paa Papiret, men om et Program, som 
skal udføres, og det snarest' muligt.« 

Saa gjør han da, for at begrunde sin Plan, rede for 
sin egen Livsudvikling; og det viser sig, at han ikke er 
nogen ensidig Stuelærd og heller ikke udelukkende theo- 
retisk, psykologisk-fysiologisk Systembygger, der som Mad- 
vig siger til ham »bygger Normalmennesker«, men en dyg- 
tig og begavet Lærd og Lærer, der har levet fuldt med i 
sin Samtid, men med Øjet særlig aabent for Ungdommens 
Tarv, fordi Hjærtet følte varmt for den. Jeg haaber, man 
vil kunne se, at det ikke er uden Grund. at v. Goring 
har kunnet samle Skolevæsenets Fremskridtsmænd under 
sin Fane. Han selv er netop et Billede af Opdragelses- 
bevægelsens Udvikling i Tyskland i de sidste 20 Aar; ved 
at følge hans Udvikling følger man den og kommer maaske 
lettere til at forstaa den. Hans som dens Styrke er ikke 
Geniets Skaberkraft — der maa Fråbel have Æren —, 
men netop det, at han med aaben, modtagelig Sans, 
varmt Hjærte og redelig Vilje til Arbejde har levet 
med i sin Tids aandelige Liv. Og ét endnu: Jeg haaber, 
man vil se, at det at! lægge en Plan til et godt Skolevæsen 
ikke kan være et Øjebliks Værk — mange Hensyn maa 


1) Geistesspiel. 

tages, og paa næsten alle Omraader staar vi tilbage; 
men ogsaa det: at for at et Opdragelsessystem med rette 
skal kunne gjøre Krav paa videnskabelig Myndighed, 
Jordres der et grundigt, ærligt, gjennemtrængende Ar- 
bejde: saa man skal ikke uden videre bøje sig for alt, 
hvad der melder sig i Videnskabens Navn og for Navnets 
Skyld opgive, hvad der virkelig har staaet Prøve. Den, 
der af Vane og Magelighed holder paa det gamle, fordi 
det er gammelt, eller fordi det er hans eget, ér em Hæm- 
sko for den unge Slægt; men lige saa fordærvelige og 
maaske endnu mere er de, der, fordi de ikke vil gjøre 
et solidt Arbejde og derfor ingen Tillid har til deres egne 
Erfaringer, render efter det ny, blot fordi dte er nyt. 
Børn er for dyrt Stof til at tjene til Prøveklude for ny- 
figne Fuskere. 

I Redegjørelsen for sit Liv (S. 64—70) omtaler og 
karakteriserer v. Goring mange af Datidens Mænd; men 
kun for saa vidt de er danske. saafremt de er kjendte i 
videre Kredse eller i Tilfælde af, at de faar indgribende 
Betydning til Forstaaelse af hans Liv og hans Skoleplan, 
kan jeg. tage dem med her. 

I. IBerka og Eisenach. Han er Landsmand af Luther, 
lidt over 41 Aar gammel, født sidst paa Aaret 1849 i 
Berka ved Wesers Biflod Werra, der drainer de skov- og 
metalrige Thiuringerbjerges Syd-Øst-Skraaning. Her i den 
dejlige, afvexlende Natur levede han et sundt, friskt Drenge- 
liv, til han næsten 13 Aar gammel kom i Karl-Friederichs 
Gymnasiet i Eisenach ovre paa den anden Side af Bjerg- 
ene. Det lededes i stræng gammelsproglig Retning, vidt 
forskjellig fra alt, hvad han hidtil havde levet i og med. 
Dog var der to Personligheder, der forstod at drage hans 
Sind til det fremmede Stof. Den ene, der var præget af 
ren Sjælsadel, vandt snart ved sin fængslende Undervis- 
ning hans Interesse for det græske Sprog og græsk Litera- 
tur, ligesom han ogsaa ved sin fintfølende Indgaaen paa 

hans »dumme« Modvilje mod det hebræiske Sprog ikke 
alene overvandt den, men vakte hans særlige Forkjærlig- 
hed for Studiet af Hebræisk og Syrisk. Den anden Lærer 
fik ham ved den Formfuldendthed, hvormed han talte 
Latin, i den Grad optaget af dette Sprog, at han i sine 
Studenteraar, naar det gjaldt videnskabelige Spørgsmaal, 
hellere skrev det end tysk. Og ved Undervisningen i Reli- 
gion vakte han ved sine »værdige« Foredrag over Dog- 
matik og Kirkehistorie hans Interesse i den Grad, at han 
under hans Vejledning studerede det gamle og nye Testa- 
mente i Grundsprogene. Han var saaledes fuldstændig 


optaget af de gamle Sprog og som det syntes et lovende 


Theologæmne. Det mente han da ogsaa, og »med det 
forfærdelig snævre Syn, som et Gymnasium giver én paa 
Videnskaben« var det nok til at bestemme ham for Theo- 
logien. 

2. I Jena. Som Theolog studerede han paa Uni- 
versitetet i Jena under Ledelse af Mænd som den dygtige 
og varmtfølende Kirkehistoriker //ase, den ansete Lærde 
Riitchert og den dygtige Theolog og Skolemand Diestel. 
Han fuldendte da ogsaa sit Studium, men havde under 
alt dette en Følelse af, at store Egne af hans Sjæl laa 
uopdyrkede, ligesom ogsaa hans Forkjærlighed for Brugen 
af det latinske Sprog vidner om hans upersonligt fremmede 
Forhold til sit Stof. 

Trangen til »a/men Dannelse« drog ham da til den 
aandrige Fysiolog Preyer og til den ikke mindre aandrige 
Filosof Kuno Fischer, der, efter at Forbudet mod hans 
Forelæsninger var hævet, havde forlagt sin Virksomhed 
fra Heidelberg og Berlin til Jena (1856). »Jeg kan,« siger 
han »kun sammenligne det Storhedsindtryk, som jeg mod- 
tog gjennem Preyers aandrigt livfulde Foredrag, og som end 
ikke forstyrredes ved min Modbydelighed for det baade 
for Anskuelighed og Forstaaelse lige værdiløse Dyrplageri 
(Vivisektionen), med det Indtryk, som Kuno Fischers 

kunstnerisk fuldendte Foredrag over Kants Filosofi og 
Goethes »Faust« gjorde paa mig. Den Verden, som begge 
aabnede for mig, var større end den lille Verden, jeg 
hidtil havde levet i. »Jeg ahnede Grundtrækkene af den 
Videnskab, som stræber at udforske Legems- og Sjælelivets 
evige, ubrødelige. store Love.« 

:»Den Spaltning i min Sjæl, som nyt, frisk Aands- 
arbejdes Indstormen paa mine Børneforestillinger fremkaldte, 
kunde jeg ikke lade mig nøje med at skubbe fra mig ved 
at skifte Studium. Jeg maatte afslutte det begyndte Ar- 
bejde, men rigtignok med det Forsæt ikke at træde i 
præstelig Virksomhed.  Modstriden løstes først fra det 
Øjeblik, da jeg lærte at kjende hint Grænseland mellem 
Videnskab og Kunst, mellem Theori og Praxis — hin 
Videnskab, som maa gaa i Skole hos alle Videnskaber og 
maa anvende de sikre Kjendsgjerninger fra alle Viden- 
skaber for selv at blive Videnskab: Pædagogikken. Med 
Blikket paa Pædagogikken kunde jeg ikke blot tilfreds- 
stille min Trang til a/men Dannelse, men var tvungen til 
at gjøre mig bekjendt med de almene Grundtræk af alle 
Videnskaber for at beholde deraf, hvad der lod sig ud- 
mønte for Pædagogikken.« 

Opdragervirksomheden har altsaa for ham været Løs- 
ningen af et personligt Livsspørgsmaal. Deraf kan man 
forklare sig den personlige Varme og Iver, der siden har 
drevet ham frem og, da hans Tanker klarede sig, skaftet 
ham Ørelyd. Samtidig er det værd at lægge Mærke til, 
at, som en naturlig Følge af hans hele tidligere Udvikling 
er det foreløbig gjennem Tanken, han kommer i Forhold 
til det virkelige Liv og da som naturligt er for den, der 
har været ene paa sit Studerekammer med sig selv, væsent- 
lig den Side af Videnskaben, der omfatter Legems- og 
Sjælelivets Naturhistorie. Gjennem dem aabnes først hans 
Blik for det virkelige Liv og dets Rigdom, medens dog 
samtidig Begyndelsen til et dybere Forhold til Livet er 

sket gjennem Overtagelsen af en praktisk Livsopgave i 
dets Tjeneste. 

Den, der vakte hans Sans for pædagogiske Studier, 
var en af. de før nævnte theologiske Professorer: Dr. 
Diestel, hvis sjældne Gaver som Lærer vakte hans egen 
Lyst til Lærervirksomhed. For at uddanne sig i Praksis 
gik han nu påa hans Lærerseminarium og blev samtidig 
Lærer ved en god Privatskole, medens Professorens Uni- 
versitetsforedrag satte Liv i hans historiske Studier, og 
særlig henledtes hans Opmærksomhed paa Pestalozzi, Nie- 
meyer og Palmer.  Diestels æggende Paavirkning skylder 
han ogsaa sin første Optræden som Forfatter i de 2 
historiske Skrifter: »Opdragelsen hos Jøderne« og »Luthers 
Fortjeneste af Skolereformationen«, den sidste paa Latin. 
Endelig var Fritz Schultzes klaré, fængslende Foredrag 
over Kants Erkjendelseslære”) særlig egnede til at vække 
pædagogiske Interesser, ligesom de aabnede hans Blik for, 
hvad samvittighedsfuld Forbedelse har at sige for Lærer- 
virksomheden. ; 

3. I Leipzig. Det, der drager v. Goring til Leipzig, 
er; Zillerseminariets Ry og Universitetets Program, der var 
særlig righoldigt for én, hvis Hu stod til at studere Tænk- 
ningens og Opdragelsens Historie. Han giver »de dygtige 
Universitetslærere« det Ry, at de plejede den godt. Den, 
han her sætter højest, er Heinze, der som faa forstod at 
faa:Tilhørerne med, naar han med fornøjelig Friskhed op- 
redede Filosofiens Hovedtraade ned gjennem Historien og 
lige ind i Samtiden. Ved Siden af Filosofiens Historie 
studerer v. G., som naturligt er, især Kant, der jo bærer hele 
den videnskabelige Erkjendelseslære påa sine Skuldre. 
Paa Opdragelseslærens Omraade drager Masius hans Op- 
mærksomhed fra de store tiltalende Oversigter ned til de 
enkelte Fag med deres mange vanskelige Opgaver, hvis 


1) Kritik der reinen Vernunft", 

Løsning er Betingelsen for praktisk Dygtighed, medens 
Eckstein i tiltalende Smaabilleder sikrede Humanisterne 
Tilhørernes Deltagelse, og Hofmann, dels ved Foredrag, 
dels. under Ledelsen af de praktiske Undervisningsøvelser, 
lærte dem skarpt at skjelne mellem, hvad der i de nyere 
Theorier tit ser temmelig ens ud, men dog har højst for- 
skjellig Virkning, naar de anvendes i Praxis. Her i Leip- 
zig vælger v. Goring ogsaa sin foreløbige videnskabelige 
Opgave: »Oplysningsalderens Pædagogik«. 

Hvad der ved Siden af Universitetet drog ham til 
Leipzig var 2Zillers Ry. Medens Universitetets Undervis- 
ningsplån borgede saa godt for Plejen af historisk Pæda- 
gogik og for OQOverleveringen af, hvad der af Fortidens 
Tænkearbejde har blivende Værd, havde det Ry, der gik 
af Zillers Storhed som Pædagog, spændt hans Forventning 
paa det højeste. Resultatet blev en Skuffelse, vel mest, 
fordi han selv af Naturen er mere alsidig historisk anlagt, 
medens Z. er mere ensidig og praktisk.  Zillers ensidige 
Dom over samtidige, som v. G. ærede, følte han sig ilde 
berørt af; desuden traf det sig netop saa uheldigt, at 2. 
holdt Forelæsninger paa Universitetet over Filosofi, som 
ikke laa indenfor hans særlige Omraade, og hvor v. G. 
syntes, at han ikke var fri for Overfladiskhed. Naar hertil 
kommer — hvad Z. senere med Beklagelse har ytret —, 
»at det netop var i Seminariets uheldigste Periode, han 
besøgte det«, saa kan v. G. trods sin personlige Skuffelse 
nok forstaa, at de senere Aargange af Elever ikke kan 
finde Ord stærke nok til Z.s Ros. Man føler nemlig, »at 
man staar overfor en Mand, der ud af sit eget rige 
Sjæleliv giver det bedste, han har«, om end med En- 
sidighed. Indenfor hans eget Omraade »hæver hans Talent 
sig til skabende Kraft«, og hans store Fortjeneste, som 
ingen kan tage fra ham, er hans indtrængende Manen til 
grundig at klare sig, hvorledes man for hvert enkelt Fags 
Vedkommende sikrest og bedst skal lægge det til Rette 

efter de unges Tarv paa ethvert Trin af deres Udvikling 
(Methodiken), og den Evne, han har til samtidig at knytte 
alle de enkelte Fag saaledes sammen, at de danner et 
Hele og arbejder mod et fælles Maal; men frem 
for "alt det: at han selv er en daadskraftig Fore- 
gangsmand i de, stærke Krav, han stiller til Lærersemi- 
narierne. 

Blev saaledes v. Goring tildels skuffet i sit Haab til, 


hvad han skulde faa ud af at komme i Lære hos en af 


Tysklands mest ansete Pædagoger, saa fik han noget andet 
ud af sit Ophold i Leipzig, som han ikke selv havde ventet, 
da han drog dertil. Hvad der var begyndt hos Preyer 
i Jena, Sansen for Menneskelegemets Naturhistorie, ud- 
vikledes her i den Grad, at han, inden Enden tog, havde 
gjennemgaaet et temmelig grundigt Lægekursus — men, 
som han selv andensteds siger, kun med Opdragervirk- 
somheden for Øje. Samtidig lægger han sig efter Kemi 
og Fysik. Hvad han ved Siden af sine Studier paa Op- 
dragelseshistoriens Omraade faar ud af sit Ophold i Leip- 
zig er: »at man overhovedet først gjennem Naturviden- 
skaben sættes i Stand til at begribe den almene Opdrag- 
elseslæres Opgaver — hvis Grundlag er Indsigt i 
Menneskelivets Naturhistorie«. Det er Kravet paa Be- 
frielse fra »stive Pedanters tyvtesløst hæmmende Aands- 
tvang«. 

4. I Berlin. Medens v. Gåring i Jena havde havt 
Øjet aabent for Opdragervirksomhedens og, Sjæle- og 
Tænkelærens Betydning og derfor drager til Leipzig, er 
det ny, der nu fuldt gaar op for ham, Naturvidenskabens 
Betydning, og dette ny drager ham til Berlin, som han 
allerede paa sit theologiske Studiums Vegne havde aflagt 
et Besøg, og om Berlin siger han, at det er det Sted, som 
stadig har den største Betydning for hans Udvikling. Her 
er det ogsaa, han begynder sin næste større aandelige 

Kamp, mod Dragelsen til at »bortødsle sin Ungdom med 
ørkesløse Drømmeres vildledende Legen med Tanker«. 

Nu er det altsaa de naturvidenskabelige Kundskaber, 
det gjælder at faa udvidede, og han hører med Interesse 
» Veltalenhedsmesteren du Bois-Reymonds« Forelæsninger 
over Fysiologi og den nyere Naturforsknings Resultater, og 
som noget nyt paa det Omraade faar han her fat paa 
Undersøgelser af Sindssygdomme og deres Aarsager og 
Helbredelse (Psychiatri) og tager Det i de praktiske Øvelser 
paa Helbredelsesanstalterne. " 

Især er der dog en Mand i Berlin, som har en afgjør- 
ende Betydning for hans Udvikling, om end ikke direkte 
til Gavn, kun indirekte gjennem den Befrielseskamp, han 
maatte kæmpe for at rive sig løs og holde fast paa sig 
selv. Manden, der havde bjergtaget ham, var Eugen 
Dithring; og det er ogsaa et betagende Indtryk, man faar 
gjennem Beskrivelsen: »Denne blinde Privatdocent, selv en 
Legemliggjørelse af Foredragets Kunst, der hos ham var 
blevet Natur, maatte, som han stod der i sin friske Ung- 
domskraft, betage enhver Tilhører ved sin gjennemtræng- 
ende Tankeklarhed, forenet med en Veltalenhed, der med 
fuldt. Mesterskab over Sproget lod Tanken spille i sprud- 
lende Væld af Tanker og Tankeformer. Det var umuligt 
at være uopmærksom, naar Diihring talte, især naar han 
for en Kreds af 300 Tilhørere kastede Solglimt paa Sol- 
glimt over Kampen mellem det lyse og det mørke Syn 
paa Livet (Optimismen og Pessimismen) og sejrrig bekæm- 
pede de verdens- og livsfjendske Theorier. Det var, som 
vældede Tankerne frem hos ham, medens han talte; og 
saa naturligt lagde han dem til Rette, og saa følgerigtig 
førte han dem igjennem, at man var overbevist om deres. 
Sandhed og saa sig paa Vejen til selvstændig Tænken.« 
22 Aar gammel fik v. Gåring fat paa den første Bog af 
den aandrige, alsidig dannede Forfatter, 24 Aar gammel 
fik han hans den Gang udkommende Lærebog i Filosofi, der 

fører én ind i en Verden fjærn fra det virkelige Liv, i 
Hænde. Store Farer ligger der i saaledes blindt at lade 
sig rive med, siger han selv. I Videnskaben fører det 
til halv Viden og Fordomme, i det praktiske Liv til be- 
dragersk Drømmeliv. Er man kommen ind i saadan en 
Labyrint, da koster det -Hjærteblod at komme ud.. Men 
en Befrielse fra saadan Vildfarelse (i Livet) har mere 
varig og lutrende Virkning end en Fejltagelse i Viden- 
skaben. 

En theoretisk Frigjørelse fra Diibring begynder med 
selvstændig Indtrængen i Leibniz' Liv og Lære, som.denne 
havde givet en højst ensidig Bedømmelse af; og Resultatet 
er en Bog: »Leibniz's Betydning for Opdragelsen«. Berlin 
1877. Den fuldstændige theoretiske Frigjørelse naar han 
først, længe efter at han er flyttet fra Berlin, under Læs- 
ningen af Kuno Fischers Skrifter, af Wilh. Jordans 
Digterværker, gjennem en sent opstaaet virkelig Forstaa- 
else af Frøbel og ikke mindst ved Aar igjennem at være 
sysselsat med Lessing, hvem Diihring skaanselsløst havde 
frakjendt alt Værd som Menneske og Digter. I det prak- 
tiske Liv har Selvbefrielsen fra Diibring fundet Udslag i 
alt. hvad der hedder hans Program for den »tyske Skole«. 

5. I Dresden. Allerede i Jena havde Kuno Fischers 
Foredrag over Goethes »Faust« vakt Hugo v. Gorings Sans 
forKunstens Verden. I Leipzig havde Hildebrandtstyrket 
denne, men først i Berlin vaagner der bestemte Krav frå 
den Side af Sjælelivet. Allerede under et tidligere Ophold 
her paa det theologiske Studiums Vegne havde han studeret 
Oldtidskunst og levet sig ind i K/assikernes og Richard 
Wagners Musik. Nu under sit naturvidenskabelige Op- 
hold kaster han sig over Nutidskunst; og det, at denne 
Trang kommer i Forgrunden, er det vel, der drager ham 
mod Tysklands Kunstnerby: Dresden. 

Her træffer han sammen med sin gamle Lærer, Fritz 
Schultze fra Jena, der nu er bleven en sand Mester i at 

fremstille Filosofiens Spørgsmaal smukt og jævnt og klart, 
saa enhver, selv uden Forudsætninger, kunde fatte dem. 
Her har han rig Lejlighed til Studier paa Kunstens Om- 
raade.- Nytids-Klassikernes Musik, især Richard Wagners, 
øver en stærk Tiltrækning paa ham, og Kunst-Samlingerne 
hjælper ham til en anderledes forstaaende Indsigt i Kunst- 
historien. Foredragene paa polyteknisk Anstalt følger 
han, medens han med Glæde omtaler den Spore til Studiet 
af nyere Filosofer, Digtere og Naturforskere, især Helm- 
holz, du Bois-Reymond, Henle og Tyndall, som han faar 
gjennem Omgangen med en fintdannet Familie fra Rhin- 
egnene, som lever og aander for Kunst og Videnskab. 
lkke mindst værdifuld er dog for ham Omgangen med 
Baronesse Bertha v. Marenholz-Biilov!), som i Privat- 
foredrag satte ham ind i Frobels Opdragelseslære, mulig- 
gjorde ham Studiet af »Børnehaverne«s Theori og Praxis 
og gav ham Lejlighed til at undervise i fråbelsk Aand paa 
»Frobel-Seminariet«. Samtidig havde et stort Forlægger- 
firma i Wien sat ham i Gang med at oversætte P/atos 
»Stat« og »Lovene« til Prof. Lindeners »Pædagogiske 
Klassikere«. 

Opholdet i Dresden synes at være en Slags aandelig 
Hviletid og virke frigjørende paa hans Personlighed. 
Den rolige, mere hvilende Syslen med Musik og Kunst, 
den oplivende Omgang med en fint dannet Familie, Virk. 
somheden med det friske, naturlige fråbelske Børnehave- 
arbejde og endelig Arbejdet med den fra Nutidens jagende 
Liv saa fjærne Digter-Tænkers Skrifter fra det gamle Græken- 


7) Om denne Bijerane og mærkelige Kvinde (af den gamle obo- 
tritiske Fyrsteslægt Radum, der har adskillige nordiske Ahner), 
som var Fråbels trofaste Sende da han haanedes som ,;den gamle 
Nar", og som baade i Handling, Tale og Skrift er den dygtigste 
Forkæmper for hans Tanker og ,har udrettet mere end 10 Mænd", 
se ,, Vor Ungdom" 1888, S. 201—23 og 338 —54, fortalt af Kommune- 
TERSTÅdeE Å. Helger og M. Topsøe. 

land har ikke kunnet andet end hjælpe ham ud af den 
Dihringske Fortryllelse og til at finde sig selv. Det bliver 
saaledes for den vist c. 28aarige Lærde en god Forberedelse 
til mere udadvendt Virksomhed, til den begyndende Mand- 
domsgjerning, som imidlertid ikke falder her, men i Schweiz. 

6. I Basel. Fra Dresden rejste han til Basel og 
Opholdet her er en Tid rig paa udadvendt Virksomhed. 
Ligesom han i Jena, Leipzig og Dresden havde søgt Ar- 
beide ved offentlige Skoler, saaledes overtager han ogsaa 
i Basel en Plads som Lærer i tysk Sprog og Litteratur 
ved en »Over-Realskole« 2: en Realskole, der uddanner 
for Universitetsstudiet. Som Privatdocent ved Universitetet 
holder han /"orelæsninger over Pædlagogikkens Theori 
og Historie med særligt Hensyn til Naturvidenskabens 
Resultater, medens han som Forberedelse hertil fortsætter 
sine Studier. 

Gjennem Preyers Skrifter føres han her igjen til Dar- 
win, som Dihring havde skræmmet ham fra, og paa ny 
gjennemarbejder han Fråbels Skrifter og de med Fråbels 
Tankegang en Del beslægtede Skrifter af Herbart og 
Liller, ligesom han søger at sætte sig ind i engelsk, fransk 
og italiensk Skolelitteratur. Fire Aar igjennem fortsætter 
han sine Studier af Sirdssygdomme og hører Forelæsninger 
om Historie og nyere tysk Litteratur. 

Side om Side hermed udfolder han en rig Forfatter- 
virksomhed og udgiver »Basedows Liv og pædagogiske 
Skrifter« (1880), Isaak Iselins' pædagogiske Skrifter« 
(1882), »Jacotots Universalundervisning«”) (1883), »Les- 
sings Liv« (1884), »Lessings samtlige Værker med, Ind- 


1) En alsidig kundskabsrig, vækkende Personlighed, Franskmand 
f. 1770, d. 1840. Man skal bruge et enkelt Værk som Grundlag 
for hele Undervisningen. Her hjemme forsøgt med Grundtvigs: 
»Historisk Børnelærdom" og paa sproglig Omraade i Mariboes og 
Bjerrings engelske og franske Læsebøger med ,Historien om lille 


Hans" som Udgangspunkt. 

ledninger i 20 Bind« (1882—85), medens hans Virksomhed 
som Theaterkritiker udvider hans Kjendskab til den nyere 
dramatiske Litteratur. 

Under alt dette modnes hans Skoletanke; men endnu 
fattes Forklaringen til 2 vigtige Ejendommeligheder; dem, 
som han netop fremhæver i dens oprindelige Navn »den 
tyske Skole for Livet« (Die deutsche Lebensschule). Vi 
savner det, der skulde hjælpe ham til et vaagent Øje for 
Betydningen af det særlig folkelige og af den heldbring- 
ende Virksomhed, som Arbejdet med det virkelige Livs 
Opgaver byder. 

Det, der — vel ved Siden af Livet i fremmed Land 
og Syslen med andre Nutidsfolks Skrifter — bringer ham 
den egentlige folkelige Vækkelse, er nok Jordans Værk 
»Niebelungen«. Det tænder da Gnisten — lad saa være, 
at Tønderet er der i Forvejen. Vi kan jo høre ham selv, 
»Ikke Latinskolen, ikke Universitetet, men det blinde Til- 
fælde, at jeg 1878 i Basel sammen med et Dusin andre 
Recensionexemplarer til et Tidsskrift -”fik Bogen i Hænde, 
gjorde mig bekjendt med det Digterværk, der har såa stor 
Betydning for vort Aandsliv og for den fremtidige Litteratur- 
undervisning: Wilh. Jordans »Niebelungen«. Det bedste 
som den nyere tyske Litteratur byder de højere Skoler og 
Universiteterne som Grundlag for Undervisningen, havde hidtil 
været ukjendt for mig. I Jordans: »Niebelungen« fandt 
jeg straks ved første Gjennemlæsning, hvad jeg forgæves 
havde søgt: »Midtpunktet") for Undervisningen i det tyske 
Sprog og den tyske Litteratur; det reneste tyske Sprog 
og en i Ordets bedste Betydning ærefrygtsfuld”) Pleje 
af det tyske Ideal.<« Hvad jeg i 1878 indsaa ved det 
første Indtryk, som dette mægtige Værk gjorde påa mig, 
har et til: Dato uafbrudt Studium af dette Nationalepos og 


1) Se Jacotots. 
?”) ,Wahrhaft weihevolle", 

W. Jordans samtlige Værker fæstnet til grundfast Overbe- 
visning« (S. 67—68). Han har her, som han anden Steds 
(S. 71) siger, fundet det, der kan afhjælpe »en stor Mangel 
ved vor højere Undervisning: at den folkelig set er fuld- 
stændig uden Program«. 

Betydningen af Arbejdet paa at løse det praktiske 
Livs Opgaver kan han naturligvis ikke godt faa nogen For- 
staaelse af, før han selv har prøvet at gjøre det, og der- 
for bliver Basel Stedet, hvor det gaar op for ham; her 
lever han sig ret ind i det virkelige Liv, som det rører 
sig til daglig om ham, men ogsaa her er det karakteristisk 
— lige det omvendte af, hvad Frobel kræver —, at Vejen 
gaar gjennem Tanken til Livet: »Ved den ved de hidtil 
omtalte Studier givne Tankekreds var det theoretiske Grund- 
lag givet for, hvad jeg i 1882 udtrykte i mit Program ved 
den »tyske Skole for Livet«, men som jeg senere forkortede 
til »den tyske Skole«. Vigtig for Udformningen af de deri 
optagne Grundsætninger var /ndblikket i selve det prak- 
tiske Liv, fra hvilket min stadig paa ny vakte Drift til 
Viden kun alt for længe havde holdt mig borte. -Selv om 
jeg fra Fysiologien og Pathologien kjendte den Lov: at 
Hjærnearbejde altid maa udjævnes ved Muskelarbejde, 
saa var det dog først gjennem Berøring med det praktiske 
Liv, at dette blev til bevidst gjennemlevet Erkjendelse hos 
mig. Dette førte først for mit eget Vedkommende til det 
Resultat, at jeg lagde mig efter, hvad der kunde øve 
Musklerne, som nødvendigt Middel til Forhøjelse af min 
Arbejdsdygtighed. Da jeg en Tid lang slog mig løs fra 
Bøgernes Verden og al Videnskabens Kvalm og bevægede 
mig i jævne Livsforhold, da blev det mig stadig klarere 
og klarere, hvor ensidigt mit hidtil førte strængt indeslut- 
tede Lærdmands Liv havde været. Det jævne, simple, 
praktiske Liv afvandt jeg ikke alene værdifulde Bidrag til 
Forstaaelse af det sædelige Livs Krav, men af det frem- 
spirede for mig en hidtil ukjendt Livsglæde. Jeg indsaa, 

at det, som jeg nu i en senere Alder indhentede, — bl. a. 
ogsaa ved Virksomhed som Kjøbmand — burde være traadt 
mig i Møde i min tidligere Ungdom som Del af min Op- 
dragelse. Og som det er gaaet mig, saaledes gaar det jo 
tusende andre, som vokser op i den lærde Verden, gjen- 
nemtrængt af aandelige Interesser, stræbende efter den 
videnskabelige Erkjendelses høje Maal, men uden Kjend- 
skab til selv de simpleste Ting i det daglige Liv og uden 
at faa Blikket skærpet i Retning af at "vinde Menneske- 
kundskab. « 

»Da alle mine Tanker endte i pædagogiske Overvejelser, 


-» blev de nyvundne Livserfaringer Grundlag for ny Efter- 


tænken over Opdragelseslæren og over det Skoleideal, jeg 
havde udtænkt. I mine Arbejder over Fråbel, Angiullt) 
og Basedow og min Doktordisputats fra 1880: »Om den 
videnskabelige Pædagogiks nuværende Standpunkt« havde 
jeg stillet det Krav til den theoretiske Pædagogik, at den 
skulde tage Hensyn til Grundkjendsgjerningerne fra alle 
Videnskaber, da det jo er alle Sider af Barnets Liv, det 
gjælder at.udvikle. Saa alsidig jeg end havde søgt at be- 
fæste det theoretiske Grundlag for min Opdragelseslære, 
saa havde min Forstaaelse altsaa dog været ensidig, fordi 
jeg havde glemt det praktiske Liv. Jeg saa det nu som en 
skjæbnesvanger Vildfarelse i et ellers i god Tro lovprist 
System, at det regnede Karakterudviklingen for et Re- 
sultat af Forstandsudvikling. Hvor ser man nemlig de 
ædlest udviklede Karakterer? — Dér, hvor der stilles dag- 
lig ny Krav til Menneskets handlende Vilje — langt mere, 
end hvor det forstandsmæssige og æsthetiske bliver sær- 
lig plejet.« 

Hermed gik der et ganske nyt Lys op for mig til 
dybere Forstaaelse af Friedrich Fråbels pædagogiske 
Sundhedslære, som man bilder sig ind at være færdig 


1) En af Italiens mest anerkjendte yngre Pædagoger. 

med, naar man ved, at han er Grundlægger af »Børne- 
haverne«s Theori og Praksis. Da forstod jeg i dybeste 
Forstand den Udtalelse af den ofte miskjendte, ofte ud- 
leede og af lovpriste Avtoriteter oversete, virkelig skabende 
Tænker: at det er ved praktisk Arbejde, at Barnet maa 
føres til theoretisk Erkjendelse, og at Barnet maa vandre 
den Vej, om det skal naa selvstændig Erkjendelse af Na- 
turen, af Mennesket og af Gud, og det fordi det i det 
smaa it sin Udvikling efterlignende gjentager Menneske- 
slægtens Udvikling ti det store.« 

»Har Frobel banet Vejen for en sund Opdragelse i 
den ikke skolepligtige Alder, saa maa hans Værk fort- 
sættes. Den naturlige Fortsættelse af »de Fråbelske 
Børnehaver« — som overtager Ledelsen af Barnets Ud- 
vikling fra 3—6 Aars Alderen — er en »tyslke Skole«, 
som tager sig af Barne- og Ynglingealderen med har- 
monisk menneskelig Udvikling som Maal.«”) 

»Det kom til at staa klart for mig, at en sund Op- 
dragelse maatte bryde med den gamle Skik: at ville med- 
dele Kundskab gjennem Ord og Forklaring. Der maatte”) 
et virkeligt Arbejde med det praktiske Livs Opgaver lil, 
ikke overfladisk Dilettanteri med »Haandarbejde«.«%) (Side 
68—71.) 

Med de nyvundne Erfaringer og deres Anvendelse påa 
Opdragelsen er hans Plan færdig. Det er 1882, han er 
godt 32 Aar gammel, og nu gjælder det at faa den ført 
ud i Virkeligheden. 

7... Paa Rejser.”) »Hvad der nu i Løbet af Aaret 


1) Jfr. Englænderen Lord Armstrongs Udtalelse i ,,Danskeren" 
Marts 1889, S. 369, og Amerikaneren Parkers berømte ,,Qvincy- 
System". ,,Vor Ungdom" 1890, S. 46 ff. 

2?) Fremhævet af J. P. 

3) Som der siden Basedows Tid har været Talsmænd nok for. 

1) Hvad jeg har sammenfattet under dette Afsnit, gjengives 
mest med hans egne Ord, da han fortrinsvis omtaler sit Ophold her 


i Landet. S. 72—77. 

1882 var modnet hos mig som Plan til en tysk Skole, 
fremlagde jeg i Maj 1883 ved det 24. almindelige tyske 
Lærermøde i Bremen og senere i Hamborg for Kjøb- 
mands- og Lærdmands-Kredse, for at faa det underkastet 
den første kritiske Prøvelse.« Stor Betydning for Udvid- 
elsen af hans Blik har et Samliv paa flere Maaneder med 
Banebryderen for den tyske Kolonialpolitik, Dr. Hibbe- 
Schleiden i Hamborg, og med den dygtige Læge og Antro- 
polog Dr. Hans Gildemeister fra Bremen, og det er dem, 
der sender ham paa Rejse. »Samstemning og Modsigelse i 
daglig ny Forhandlinger om Opdragelsesspørgsmaalene, som 
lige levende optog alle, støttede de i Programmet udtalte 
Grundsætninger. Begge var de af den Overbevisning, at 
en »tysk Skole« først vilde komme senere Slægtled af vort 
Folk til Gode, naar Tankerne var behørigt prøvede i Ud- 
landet. I Tyskland vilde det, at visse Stillinger var 
knyttede til bestemte Afgangsprøver!) og Latinskole- 
monopolerne samt Skolelovens snævre Skranker staa hæm- 
mende i Vejen for Tankens Gjennemførelse. « 

»Saa begav jeg mig w Juli 1883 til Danmark for at 
underkaste mine Skoletanker en ny Prøvelse. Jeg for- 
handlede mit Forehavende med fremragende Professorer 
ved Universitetet i Kjøbenhavn, særlig med den paa Mathe- 
matikens og Filosofiens Omraader banebrydende Forfatter 
til Værket »Vor Naturerkjendelse«, X. Kroman, med Dr. 
Harald. Høffding, der har stor Fortjeneste af den erfar- 
ingsmæssige Sjælelæres Fremme, med Sociologen Dr. Clau- 
dius Wilkens, med Nordens berømte Arkæolog Dr. L. 
Wimmer, med dygtige Pædagoger, med den som Opdrager- 
personlighed aldeles ubetinget mest fremragende Opdrager- 
inde i Danmark: Nathalie Zahle i Kjøbenhavn, og traadte 
ogsaa i Forbindelse med Skolemænd, der var tilbøjelige 
til at virkeliggjøre min Plan. Med overraskende fin For- 


1) Das Berichtigungswesen.' (Afrettelsesvæsenet ?) 

staaelse gik hans Excell. den danske Kw/tusminister, Hr. 
von Scavenius, i flere Samtaler ind paa Tanken om en 
»tysk Skole«, men saa de store Vanskeligheder, der var 
forbundne med at faa den til at forliges med de bestaaende 
Statsexaminer. Endelig fremlagde jeg min Plan for Dan- 
marks tidligere Kultusminister, Statsraad, Prof., Dr. Mad- 
vig (ft. 7. Avgust 1804 i Svaneke paa Bornholm). Den 
berømte Filolog indlod sig paa en Forhandling, der varede 
flere Timer. Han billigede meget, især min Betoning af 
Hensynet til Legemets Krav; saa gik han over til en Kritik, 
der foregreb det meste af, hvad der gjentagende senere er 
bleven gjort gjældende paa Steder, hvor man har haft langt 
bedre Lejlighed til at prøve mit Program meget mere ind- 
gaaende, end det var muligt for Filologiens næsten blinde 
Nestor, som hørte paa min Fremstilling og straks svarede 
derpaa. Madvig indvendte, at efter min Plan vilde Familie- 
livet ikke komme til sin Ret, at Ungdommens umiddelbare 
Indførelse i Naturen og Livet vilde virke adspredende og 
hindre en umiddelbar Naturbetragtning, da jo alt vilde 
blive gjort til Gjenstand for Reflektion. Han frygtede,,at 
Syslen med Naturen og livet »kun vilde uddanne dygtige 
Sømænd og Kjøbmænd, men ikke fremme nogen Slags 
videnskabelig Sans«. Selvstændig Naturbetragtning fra 
Skolebørnenes Side ansaa han for umulig. Den Bestræb- 
else at bibringe Skolebørnene Kjendskab til det menneske- 
lige Legeme forkastede han saa vel som Undervisningen i 
Sundhedslære, fordi »man derved berøvede Børnene Glæden 
ved Livet og saarede deres Skamfølelse«. Han betonede, 
at Barnet ikke for tidlig maatte drages ind i Interesser, 
som det ikke selv havde, og dadlede, at jeg alt for tidlig 
vilde føre det ind i den industrielle Verdens Hjulværk og i 
Kjendskabet til Statslivet, førend det selv interesserede sig 
derfor. At begynde Historieundervisningen med Fremstilling 
af Nutiden, forkastede han, fordi Barnet uden Kjendskab 
til Fortiden savnede Baggrund. Lad mig endnu, i det jeg 

forbigaar de Indvendinger, som jeg straks kunde berigtige: 
de store Udgifter, Adsplittelsen paa Grund af Undervis- 
ningens Alsidighed, Faren for Overlæsselse med Undervis- 
ningsstof og ved Filantropernes”) Indflydelse o. a., anføre 
hans mest karakteristiske Ytringer: »Jeg er ingen Ven af 
theoretisk Pædagogik. Den opstiller Billedet af et Normal- 
menneske', der skal være et frit og tillige ejendommeligt 
Menneske med en almindelig Livsopgave.«”) Skolen er 
efterhaanden bleven historisk. Med en Reform maa De 
indrette Dem efter de praktiske Fordringer. Et Skoleudkast 
kan ikke laves paa fri Haand (abstrakt). Med de nuvær- 
ende Indretninger i Danmark og Tyskland vil De komme 
i Konflikt. Jeg er ikke gunstig stemt mod saadanne paa 
fri Haand udkastede Planer, der ingen Hensyn tager til 
de nuværende Forhold og Skoleindretninger. De vil hver- 
ken have Lykke med Dem eller nåaa et godt Udfald. Jeg 
har aldrig drevet Pædagogik theoretisk; jeg har aldrig 
holdt en pædagogisk Forelæsning, og dog har jeg baade 
fordret og befordret Reformer. Vi er en skeptisk Slægt 
og har tabt Troen paa den aabenbarede Religion og Skolen. 
Der forestaar vore Skoler en haard Kamp. Hvilken Plads 
kan man indrømme Mindet om Fortiden, og hvilken Ind- 
sigt i Nutiden og Naturen?  Filologisk-historisk Viden eller 
nvere Litteratur og Naturvidenskab? Hvor meget fra den 
gamle Verden skal gaa over i Ungdommens Bevidsthed ? 
Hvor meget maa vi lære at kjende ved Selvsyn — ved 
Læsning af Grækerne og Romerne — for at tage det rette 
Hensyn til nyere Videnskab og Sprog?  Skjøndt Filolog 
stemmer jeg ikke for en ren historisk Retning. Jeg ind- 
skrænker først Græsken. Det samme vil du Bois-Reymond. 
Der findes mange Berøringspunkter mellem hans Anskuelser 
og mine. I det Stykke er jeg ikke ensidig Filolog. « Endnu 


J) >) Basedow, ”Saltzmann, Cam Campe, Gutsmann 0. FI 
?) Der ein freier und zugleich individueller Mensch fir eine 
allgemeine Lebensaufgabe seien soll. 

optog Madvig Spørgsmaalet om de praktiske Følger og 
gjentog,. at jeg hverken vilde kunne udføre min Plan i 
Danmark eller i Tyskland. De russiske Østersøprovinser 
ansaa han af mange Grunde for aldeles uegnede dertil. 
»Men for Nordamerika, Sverig og England,« fortsatte 
han, »passer Deres Skole. Særlig anbefaler jeg Dem Gøte- 
borg paa Grund af dens Samkvem med Tyskland og Eng- 
land, paa Grund af dens Rørighed i Reformanliggender og 
påa Grund af dens store Rigdom som Handelsstad, saa 
dens Interesser kunde fremmes ved en Skole af Deres 
Slags.« Han sluttede med en venlig, men tvivlende stille 
Leen. »Jeg ønsker, at Deres Plan dog nogenlunde maa 
blive virkeliggjort. Jeg vil senere høre til Deres Skjæbne, 
thi det har glædet mig at lære en theoretisk Pædagog at 
kjende, der dog ogsaa vil udøve sin Plan i Praxis. De 
fleste pædagogiske Theoretikere vil det slet ikke.« 

Det kan just ikke siges at være den allermest imøde- 
kommende Tilslutning, han finder her bjemme; men for 
en Mand, der virkelig ønsker at faa sin Skoleplan gjen- 
nemført i bedste Skikkelse, er en forstaaende Imødegaaen 
af langt større Værd end en overfladisk Samstemmen. Det 
er den hurtige Opfattelse og det, at man straks er klar 
over de vigtigste Indvendinger, der kan gjøres, der undrer 
og tiltaler ham. Underlig nok synes det, som om man 
ikke har søgt at klare ham Grunden til, at man er såa 
godt inde paa de samme Spørgsmaal, at det er fordi ad- 
skillige af de samme Tanker har været det, hvorom Striden 
har drejet sig, siden Grundtvig rejste den Kamp mod 
den romerske Uaand og Drengevidenskabeligheden, som 
v. Gåring er bleven en Slags Fører for i Tyskland, og som 
ogsaa nok skal faa Fremgang, naar den bliver endnu mere 
ægte »tysk« og for Alvor samler sig om den rene, ædle 
og i bedste Forstand barnlige Grundlægger: Fråbels sunde 
Tanker. Den vil da ogsaa komme det Maal nærmere, som 

Grundtvig stillede, og som Kold ,og hans opofrende Skare 
af Friskolelærere søgte at gjennemføre paa deres Omraade. 

Om Planens videre Fremgang fortæller v. G.: »Som 
i Danmark søgte jeg ogsaa at faa høre Stemmer for og 
mod min Skoleplan i Sverrig, i Schweiz, i Frankrig og 
Italien.« Og alt, hvad vi faar at høre om disse Stemmer 
fra andre Lande er: »Indtil nu har jeg ingen Indvendinger 
hørt, der kan føre mig bort fra min Livsopgave. « 

Saa er han vel ophørt at følge de Hamborg- og Bremer- 
Doktorers Raad og har arbejdet Sagen frem hjemme i 
Tyskland. Og han har haft Held med sig og og vakt en 
ikke ringe Bevægelse, og det netop blandt dem, der er værd 
at have med. I Fortalen nævner han en Del af de bedste 
Navne, men det vilde blive for vidtløftigt at nævne dem 
og forklare, hvem de er. Et Bevis paa, at han ikke søger 
Berømmelse, men at det virkelig er ham om at gjøre at 
udrette noget, er det, at han først mundtligt har fremlagt 
sin Plan og forhandlet med de bedste Mænd om den, og 
ogsaa, at han personlig har bragt den til dem, som han 
troede formaaede at udrette noget paa det Omraade. Vil 
man virkelig føre noget igjennem, -og søger man ikke sin 
egen Ære, da er Knaphulsagitationen med personlig For- 
handling Mand og Mand imellem ti Gange mere værd end 
offentlig Agitation. Den 25. Sept. 1883 overrækker han 
sin Plan til Kultusminister Scavenius, den 12. Juni 1886 
giver han den preussiske Kultusminister Gossler mundt- 
lig Redegjørelse for den, og den 8. Juli indsender han sin 
Plan, efter at have samlet vægtige Stemmer for Muligheden 
af dens Gjennemførelse. Saa først efter 4 Aars Arbejden 
i det stille offentliggjør han Planen i et Par tyske Tids- 
skrifter: Schorers »Familieblad« og » Tyske Blade for 
opdragende Undervisning«. Til Kejser Wilhelm II. 
henvendte han den 26. Januar 1889 en personlig Ansøg- 
ning med sit Program som Bilag. Maanedsskriftet »Den 
ny tyske Skole«s iste Hæfte udkom i April 1889, og der 

findes hans Plan i 6te Hæfte og Redegjørelse i 7de.”) Lad 
ham selv præsentere sine Hoved-Medarbejdere ved Bladet :”) 
»Professor i Medicin, Gehejmeraad, Prof. Fr. v. Esmarch 
i Kiel, denne ædle Fremhjælper af alt, hvad der er ægte 
menneskeligt, Hofraad, Professor, Dr. W. Preyer i Ber- 
lin, den betænksomme Mellemmand mellem Naturforskning 
og almen Dannelse.”) Dernæst Skolemændene: Skoleraad 
L. Bauer i Leipzig, der har saa stor Fortjeneste af det 
bajerske Almueskolevæsens Udvikling, Gymnasialdirektør 
(Rektor) Schmelzer i Hamm, den varme og daadskraftige 
Talsmand for Ungdommens Ret og Ordfører for Skole- 
reformer i den preussiske Landdag. Desforuden har ta/- 
rige Lærere, Læger, Naturforskere, Nationaløkonomer 
og Mænd af det praktiske Liv erklæret sig rede til Med- 
arbejde (bl. a. har Prof. Kromans Bog og Frk. Zahles 
Virksomhed faaet en længere Omtale i Bladet.) 

Slutningen af Fortalen til hans Bog lyder: »En Om- 
skabelse af vor Ungdomsundervisning lader sig ikke længer 
afvise. Tysklands Fremtid afhænger væsentlig deraf. Nu 
ligger Afgjørelsen af den gjennemgribende Omdannelse af 
Folkeopdragelsen efter vor Tids Krav i vor Kejsers Haand: 
Hohenzollern ejer Mod og Kraft til at sætte det igjennem, 
som der trænges til: ; : 

en ny tysk Skole!« 


Som vi véd, har »Hohenzollern« ikke ventet et Aar, 
før han svarer. 


1) Fortale S. XI—XIL — %) S. 78—79. å 
3) Han er en meget anset Fysiolog og Psykolog, og et af hans 
mest epokegjørende Værker er hans Bog om Barnets Sjæleliv, Re- 
sultatet af, hvad han har naaet ved Indsamling paa Videnskabens 
Omraade og ved en omhyggelig Opdragelse af sin egen Søn. En 
Bog, som har vakt uhyre Opsigt og, jeg tror, i nogle Maaneder er 
udkommet i 6 Oplag, er hans Pjece: Naturvidenskaben og Skolen. 


Levneds-Skildringer af Mænd og Kvinder, 


der er døde i. Aaret 1890. 


ILL. 
Christen Christensen Møller, født 4. Februar 1810 — 


død 22. September 1890. 


Blandt de fremragende og mærkelige Mænd i vort 
Fædreland, som Døden i det svundne År har bortkaldt, 
vil ingen, der kjendte ham og hans Virksomhed, være i 
Tvivl om at nævne »Justitsråd« Møller — den Hæderstitel 
bar han i de sidste År — eller, som jeg hellere vil kalde 
ham, »gamle Møller« på Flakkebjerg; og hans Navn havde 
også en god Klang og var vel kjendt udover vort Lands 
Grænser. Man behøvede da heller ikke at være længe 
sammen med ham for at få et Indtryk af, hvad allerede 
hans smukt formede Hoved og udtryksfulde Øjne røbede, 
— at man havde en betydelig Mand for sig. 

Han var født af jævne Folk i Husmandskår i Store 
Gudum ved Ålborg .og røbede tidlig Lyst til boglig Syssel 
og Lærergjerning,; blev også allerede som 15 Års Dreng 
tagen i Brug som Hjælpe-Lærer. Men hans Fader syntes 
ikke om denne Drengens Higen op efter, mente ikke at 
kunne eller burde støtte den; og da han tidlig døde, 
lagde han på sit Dødsleje Sønnen på Sinde, hvor meget 
hans Moder nu vilde komme til at trænge til hans Hjælp, 
og tilføjede den, ret forstået, gode Formaning: »Bliv ved 
Jorden, Christen, så falder man ikke så langt«, et Ord, 
som »gamle Møller« nok siden ikke glemte i sit Liv. — 
Imidlertid var Lysten til Lærergjerningen og en forsvarlig 
Uddannelse dertil for stærk hos Drengen til, at den ikke 
måtte bryde sig Vej, og noget efter Faderens Død kom 
han ved en Slægtnings Hjælp på Snedsted Seminarium i 
Thy, hvis Forstander var den senere Biskop Brammer i 

Århus, som den Gang stod i sin Kraft og sagtens dér 


havde sin bedste Virksomhed; han regnede altid siden gl. 
Møller for en af sine kjæreste, som han var en af hans 
ældste Lærlinger. 

1831 blev Møller Lærer hos Anders Stephansen, som 
havde en Privatskole i Ålborg, og da denne Mand i 1833 
drog til Sjælland for at grundlægge den senere på Holsteins- 
minde. fortsatte Opdragelsesanstalt for hjemløse Børn, over- 
tog Møller hans Skole. Men da der i Året 1836 af en i 
dette Øjeéemed dannet Forening skulde grundlægges en Op- 
dragelsesanstalt for forsømte Børn på Flakkebjerg ved Slag- 
else, og da Stephansen ikke selv ønskede at overtage Styr- 
elsen af denne, så udpegede han for den noksom kjendte 
Grev F. A. Holstein på Holsteinborg sin Ven og Efterfølger 
i Ålborg, Christen Møller, som den rette Mand til denne 
Plads; Rådet blev fulgt, og Tiden viste, at man ikke havde 
taget fejl. 

Som en 26-årig Mand tog Møller sin Livsgjerning op, 
og den kom til at strække sig ud over 54% År. Når jeg 
skulde sammenstille ham med sin nævnte Ven, Stephan- 
sen, hvem jeg ikke personlig har kjendt, men efter L. 
Buddes sympathetiske Skildring af ham"), da vilde jeg 
sige, at havde Stephansen sin Styrke (derfor også sin Svag- 
hed) i at være en fantasirig Idealist, så var omvendt Møllers 
Mærke hans sunde Realisme. Men ellers medbragte han 
til sin Gjerning en stærk Kjærlighed til netop den Slags 
forsømte Drenge, som blev betroede til hans Opdragelse, 
en Kjærlighed, som forunderlig holdt ud i de mange År, 
og havde den Kjærlighed ikke varet, så kunde han umulig 
selv have holdt ud på den svære Post. Han kunde ikke 
finde sig i, at sådanne Drenge kaldtes »moralsk for- 
.dærvede«; var de komne så vidt, da var der i hans Øjne 
ikke noget Håb om Oprejsning, m men han forstod deres 


3 1) Den findes i i »Hjem of og z Skole" Å e«… Dansk Skoleforenings Års- 
beretning for 1890, og er nok Opmærksomhed værd. 

Stilling således, at det var ulykkelige Forhold, oftest 
Mangelen på et godt Hjems virkelige Opdragelse og Omhu, 
som havde været deres Nød; jo mere det kunde lykkes 
at erstatte denne sørgelige Mangel, desto større Håb var 
der om at kunne få brave og for Samfundet nyttige Men- 
nesker ud af dem; og herpå gik hans Arbejde ud; Flakke- 
bjerg skulde blive dem et nyt og godt Hjem. I nær For- 
bindelse med, ja egentlig som Forudsætning for denne 
Kjærlighed stod hans Tro til Mennesker, eller rettere da 
hans Tro til, at der hos disse forvildede Drenge var så 
megen ægte Menneskelighed, at de kunde oprejses og 
hjælpes til Rette og var for gode -til ikke at blive det; ud 
af denne Tro sprang hans Håb om at nå sit Mål; og det 
Håb var ikke af dem, som let gav tabt og ikke kunde 
forvinde et Nederlag; nej, mens vi andre, som hørte ham 
fortælle og vidste om, hvordan han med sine Drenge op- 
levede Skuffelse på Skuffelse, — medens vi syntes, at vi 
ikke kunde have tålt mange sådanne nedslående Erfaringer 
uden med det samme at have måttet opgive hele Gjer- 
ningen, så kunde han forunderlig holde ud »med Håb mod 
Håb«; det kjendtes på ham, at »om et Håb eller to blev 
brudt, hvor der er gjærende Kræfter, skyder det Året efter«, 
og derfor blev så mange Håb kronede med Sejr, så mange 
Drenge vundne for Samfundet i Stedet for at udvikle sig 
til dets Fjender. — »Gamle Møller« indskærpede tit sine 
Drenge dette »ikke at søge sit eget«, og man hørte også 
ellers ofte det Ord af hans Mund; og skjønt jeg ellers i 
al Almindelighed mener, at man skal være varsom med 
at bruge store Ord, og særlig at dette, som er den ægte 
Kjærligheds Mærke, er noget, ingen sagtens her kan stå 
Mål med, så vil jeg dog sige, at næppe mange med større 
virkelig Myndighed og Ret kunde formane i den Retning 
end han; thi jeg har truffet få i mit Liv, som så lidt, som 
han, søgte sit eget og så godt kunde sætte Hensynet til 
egen Magelighed, Ro, Hygge, Ære, Fordel og Velstillethed 

til Side; -og hvorfor jeg lærte i så høj Grad at. se op til 
ham, det var, fordi jeg forstod, at deri søgte han sin 
Lykke: i Kjærlighed og med Selvfornægtelse at tjene i 
den svære Gjerning, som han havde givet sit Liv til — 
som det da altid hører med til et Menneskes største Lykke 
hernede, at kunne »gjøre Gavn, mens Dagen går, og bruge 
sine Kræfter« i den Gjerning, som blev vort Livs. 

Det var derfor også et usigelig karakteristisk Svar, 
som gl. Møller ved Halvhundredårsfesten i 1886 på Flakke- 
bjerg gav, da der var bleven overrakt ham som Gave en 
større Sum Penge med Anmodning om at bruge den til en 
Rekreationsrejse. Forsamlingen blev 'nemlig henimod Festens 
Afslutning opfordret til udtrykkelig at tilkjendegive, at det 
var dens så vel som Indbydernes Ønske, at Pengene skulde 
bruges i dette Øjemed, for derigjennem at øve et Tryk på 
Møller. Men han svarede: »De vil nok tilgive mig, at 
hvad den sidste Anmodning angår, kan jeg ikke opfylde 
den. Jeg må blive her, blive ved min gamle Gjerning og 
mine Børn, så længe Herren forunder mig Kraft dertil.« 
Jeg siger, at Svaret var så karakteristisk; thi der var vist- 


nok få Ting, der passede dårligere sammen, end gamle . 


Møller og — en Rekreationsrejse; han havde altid søgt 
sin bedste Rekreation, Forfriskelse og Hvile netop i sin 
Gjerning. 


Han medbragte videre til sin Gjerning et praktisk Blik 
for og Forståelse af Sjæleliv og sjælelig Ejendommelighed. 
Det kan være, at denne Menneskekundskab svigtede ham 
noget nu på hans gamle Dage overfor de mange udenfor 
stående Mennesker, med hvem han kom i Berøring, og at 
hans Værdsætitelse af dem mere i Almindelighed blev af- 
hængig ikke af en dybere Forståelse af dem, men af deres 
Forhold til hans Livsgjerning, af, om de agtede, forstod 
og skjønnede — ikke på ham selv — men på Virksom- 
heden for hans Drenge, og de, der tog Børnene ved Hånd, 
tog derved gamle Møller om Hjærtet. Men overfor Drengene 

— dér, hvor det også særlig behøvedes — dér svigtede 
hans Forståelse sikkert ikke; ud af denne Forståelse sprang 
hele hans ejendommelige Måde at lede Virksomheden på 
i det hele og det enkelte. Ejendommelig og stærkt personlig 
udpræget var han sikkert som Opdrager; det var åben- 
bart, at her havde Manden selv skabt og bar »Methoden«, 
og til de ejendommelige Træk af hans Opdragelsesmåde 
hører det, som måske er enestående ved sådanne Anstalter, 
at han så tidlig som mulig lod Drengene komme ud i 
Tjeneste hos Omegnens Folk, for at de kunde lære at 
skikke sig under de friere Forhold, som Livet selv byder, 
og lære at sætte en Ære i at vise sig hans Tillid værdig. 

Når man så på Møllers udtryksfulde Øjne, så kunde 
der vel lyse Mildhed og Venlighed imøde, når han stod 
overfor sine Venner, men ellers vilde jeg sige, at de ud- 
trykte særlig et dobbelt. På den ene Side bar de nemlig 
Vidnesbyrd om den usædvanlig kraftige sædelige Følelse 
og Alvor, som var et af Grundtrækkene i hans Karakter, 
noget, som vel dels måtte være en af de uundværlige Forud- 
sætninger for at kunne gjøre Fyldest i en sådan Opdrager- 
stilling, men som dels også var videre udviklet og skærpet 
af og under selve Stillingen. Hvor kom dog ikke denne 
Følelse til Orde overfor al Løgn, Urenhed, Kjødelighed, 
Blødagtighed, Kjællingevornhed o.s.v., og hvor kunde den 
stige til en dyb sædelig Harme, når sådant, som det nævnte, 
særlig fra vokne Menneskers Side, havde villet trænge sig 
ind og gjøre Fortræd hos en af hans Drenge. Den kom 
sagtens også frem, når der skulde straffes indenfor Dreng- 
enes Kreds; at der, ikke mindst i en sådan Flok, kan 
trænges til Straf, det giver sig af sig selv; men jo sikrere 
og mere ægte, og dog rolig den sædelige Følelse er hos 
Opdrageren, desto mere vil man undgå at sløse og klatte 
med det at straffe, som noget, der skal gribes til ved hver 
mulig og umulig Lejlighed, og indskrænke sig til at straffe, 
når der er virkelig Grund, men da også straffe med Efter- 

tryk; og således havde jeg Indtryk af, at Møller brugte 
Straffen. — På den anden Side fortalte Øjnene om det 
rige Lune, ja også Skjælmeri, som boede indenfor. På 
mange Måder kom dette ægte Lune frem hos gl. Møller; 
man blev uafladelig Vidne dertil og kunde smittes af det, 
når man var sammen med ham; det åbenbarede sig i 
hans hele Måde at fortælle på ud af sine mangehånde Op- 
levelser, dels om de mange udspekulerede Krabater mellem 
hans Drenge og deres Bedrifter og Påfund, dels de mange 
pudsige Smaatræk og Situationer fra hans egen skarpe 
lagttagelses - Område mellem Mennesker i Almindelighed ; 
og man vil spore såvel dette Lune som også hans sæde- 
lige Harme i de mange Skildringer af enkelte vanskelige 
Drenge og de for dem skadelige Indflydelser og Indbland- 
inger, som han stadig måtte kæmpe med, hvoraf hans for 
ham selv så højst karakteristiske Ari bere ln gen er fulde. 
Med hans omtalte rige Lune hang hele hans Livlighed 
og Bevægelighed sammen, hvad der atter gav ham hans 
store Evne til at omgåes Børn; thi at disse førstnævnte 
Egenskaber er nogle af de rent uundværlige for en Lærer 
og Opdrager, og at de ikke kan erstattes ved Tilstede- 
værelsen af mange andre gode personlige Egenskaber hos 
ham, får man tit nok at se. Det var da også et af de 
fornøjeligste Syn at se gl. Møller, når han kom til Lande- 
rupgård!) og gik ud i Gården, omringet af den store Flok 
Drenge, som alle skulde hilse ham Goddag, og se ham 
spøge og narres med dem på den fornøjeligste og lige- 
fremme Måde, så man forstod, hvilken ægte Børneven 
man havde for sig. 

Hvor livlig nu end Møller Keaad være i Samtale, og 
hvor meget han end til Venner, som stod ham mere nær, 
kunde udtale sig om, var han dog på visse Områder en 
indesluttet Mand. Jeg tænker ikke så meget på, hvor 


1) Flakkebjergs Filial-Anstalt i Jylland. 

tilbageholdende og taktfuld han var i Omtalen af sine 
Drenges Fortid, som da også et af de første Ord, han hen- 
vendte til en Dreng ved hans Komme til Anstalten, gjerne 


var dette: kan jeg tie med Din Skam — og det lover jeg 
Dig — så kan Du vel sagtens selv tie. Men jeg tænker 


på, at om sine dybeste personlige Hjerteforhold udtalte 
han sig kun meget sparsomt; og således bar han ingen- 
lunde sin Kristendom på Læberne. Jeg har imidlertid, 
efter hvad han lejlighedsvis har fortalt mig, Grund til at 
tro, at gammeldags Gudsfrygt allerede var hans Årv 
hjemmefra; og at han skulde have undgået at blive bestemt 
kristelig påvirket i Snedsted med bl. a. Brammer og P, 
K. Algrén til Lærere, er næppe heller troligt. Men om ikke 
før, kom han på Sjælland til at leve i en Kreds, hvor den 
gudelige Vækkelse og de gudelige Forsamlinger spillede 
en fremtrædende Rolle, nemlig det af Biskop Mynster så- 
kaldte »hellige Land«, væsentligt udgjørende Holstejnborg 
" Gods, som da også den omtalte Greve F, A. Holstein søgte 
at få »hellige Præster« dertil. Og om nu end selve For- 
samlingslivet ikke kunde tiltale Møller og drage ham til 
sig, så droges han desto stærkere ind i den Kreds af 
Præster, som væsentlig var Ledere af den gudelige Bevæg- 
else i hin Egn; det er den Præstekreds, hvis Virken og 
Samliv man på mange Steder kan se omtalt, således i 
P. Bojsens Levnedsskildring af hans Fader og i de lige 
nu udkomne Optegnelser af Ferd. Fenger om det sydvest- 
sjællandske Broderkonvent. Disse Mænd kom Møller til at 
stå i et nært personligt Forhold til, og der var ingen Tid 
af hans Liv — det var jo hans bedste Manddomstid — 
som på en vis Måde var så stærkt bevæget eller så rig, 
som de første 15—20 År efter hans Komme til Flakke- 
bjerg, og fra ingen Tid havde han vistnok så rige Minder, 
som da også fornøjelige Oplevelser, og til disse vendte 
han atter og atter tilbage og havde sin store Fornøjelse 
af at fortælle om dem. Var der nu iblandt disse Præster 

dem, som han så mere op til — således Hahn i Hyllested 
og E. Th. Clausen i Gimlinge, senere i Boeslunde — så var 
der dog sikkertingen, han stod i så personlig nært og fortroligt 
Forhold til som til Frits Bojsen, den Gang i Skjørpinge, og 
Møllers nære Nabo, og i hans Kirke søgte han sin meste 
Søndagsopbyggelse. Dette Venskab med Bojsen styrkedes 
yderligere, da de i 1848 fulgtes ind til Kjøbenhavn for 
begge at tage Sæde i den grundlovgivende Rigsforsamling 
og boede sammen derinde, ligesom de da også i de første 
År derefter deltog sammen i det politiske Liv der på 
Egnen. I 1850 drog Bojsen imidlertid bort, og efterhånden 
tyndede både Døden og Forflyttelse ud imellem den øvrige 
Præstekreds; det kirkelige Røre tabte sig også; og i den 
senere Præsteslægt der på Egnen, indenfor hvilken der 
sagtens heller ikke var det stærke Sammenhold som i den 
forrige, fandt Møller åbenbart aldrig det, som han havde 
fundet i den, med hvem han havde levet i sin første Tid, 
ejheller så nære personlige Venner. 

Det var en usædvanlig lang og indholdsrig Livsgjerning, 
som det faldt i hans Lod at øve; i 54 År stod han som 
Forstander for Flakkebjerg Opdragelsesanstalt. Men om han 
end til det sidste vedblev at tage sig, så vidt mulig, af alt 
inden for sin store Virkekreds: dagligt Tilsyn, Brevskriv- 
ning. nødvendige Rejser osv., og yderst nødig overlod til 
sine Hjælpere noget, som han mente, han selv burde og 
kunde gjøre, så var det dog for dem, som stod ham nær, 
kjendeligt nok i de sidste År, at Alderdommen begyndte 
at gjøre sin Ret gjældende. For dem, som holdt af ham, 
og som vidste, hvorledes det havde været hans Stræben 
og hans Lykke at gjøre Gavn, mens Dagen går, og bruge 
sine Kræfter, var der derfor også kun Grund til at takke 
for, at han nu i Høst efter et kort Sygeleje mildt blev 
kaldt bort, uden selv at skulle opleve en længere Affældig- 
hedstid, hvor alt Arbejde var gledet ud af hans Hænder, 
og som sikkert for ham var bleven tungere end for de 

fleste andre. Han kunde med Tak sé tilbage på, som han 
var ført i sit Liv; han måtte sige Tak for, hvad kjærlig 
Pleje der blev ydet ham på det sidste, og det var sikkert 
intet Mundsvejr, naar han til en af sine nærmeste lige før 
sin Død udtalte: »jeg er beredt« — beredt til også frimodig 
at sé fremad. 


Alminde Præstegård i Decbr. 1890. ÅvrelEHer 


IV. 

Christian Frederik Rønne var udgaaet fra et troende 
Præstehjem. Født 2. Oktbr. 1798 i Tjæreby ved Hillerød 
voksede han op i Kongens Lyngby, hvorhen hans Fader, 
Bone Falch Rønne, forflyttedes 1802. Tiderne blev trange, 
den niaars Dreng kunde fra Lyngby Kirkebakke se Køben- 
havns Bombardement og Brand, og i den nærmest paa- 
følgende Tid hvilede der foruden den fælles Sorg og Nød 
endnu et særligt Tryk over Præstegaarden. Hjælpsom og 
menneskekjærlig, som B. F. Rønne var, havde han paa- 
taget sig at ordne Leverancerne til Fjenden, for at de ikke 
skulde inddrives med Magt, da Egnens Øvrigheder var inde- 
sluttede i den belejrede Stad; men Regjeringen var saa 
langt fra at skjønne derpaa, at den opofrende Præst nær 
var bleven anklaget for Landsforræderi. Det: var den 
samme B. F. Rønne, som siden uden Hensyn til Myndig- 
hedernes Ugunst, stiftede et Bibelselskab 1817, et Traktat- 
selskab 1820 og i 1821 »Dansk Missionsselskab«. Da 
havde Sønnen vel forladt Hjemmet, men han var jo i 
sine Studenteraar, netop 1817 til 1821, ikke længere borte, 
end at han kunde følge hjærtelig med i, hvad dér rørte 
sig. Da han havde overanstrængt sig ved sin Læsning, 
følte han sig efter vel overstaaet Embedsexamen saa svag, 
at man mente, han kunde ikke leve Aaret ud; han blev 
da Huslærer i Fyn og kom sig her saa godt, at han efter 

3 Aars Forløb turde paatage sig Pladsen som Lærer ved 
Søetatens Drengeskole og snart derpaa tillige som Kateket 
ved Holmens Kirke. I 1836 blev Rønne kaldet til Præst 
for Haarslev og Tingjellinge af den fromme Greve F. Å. 
Holstein, hvem det laa paa Hjærte at faa sit Gods for- 
synet med troende Præster og Lærere. (Greven havde paa 
Holsteinborg oprettet en Hjælpeforening for Hedninge- 
missionen, og da den gamle Lyngbypræst døde 1833, blev 
Greven Formand for »Dansk Missionsselskab«, medens 
Rønne i Haarslev grundede og i de første 3 Aar redigerede 
det endnu bestaaende »Dansk Missionsblad«, ligesom han 
og i nogle Aar var Medlem af Selskabets Bestyrelse. Snart 
efter led den troende Kreds der paa Egnen et smerteligt 
Tab, da den ædle Grev Holstein døde i Maj 1836; men 
det Liv, der var begyndt, døde ikke hen.”) Rønne, som 
1834 forflyttedes til. Høve og Flakkebjerg, var lige i. For- 
vejen traadt ind i den Kreds, som under Navnet »Det syd- 
vestsjællandske Broderkonvent« saa at sige kom til at give 
Egnen sit Præg, saa at Biskop Mynster med fin Spot kaldte 
den det hellige Land. — Nu, dette Navn er ingenlunde 
saaledes at forstaa, som om de 12>) »hellige Præster«, 
eller »gale Præster«, som de ogsaa kaldtes, nogensinde 
havde Flertallet med sig, eller som om de selv var støbte 
i én Form. Alt som Tiden gik, viste det sig, hvor store 
Forskjelligheder, ja Modsætninger, der var i Broderkredsen, 
idet nogle, som Brødrene Peter og Ferdinand Fenger, af- 
gjort sluttede sig til Grundtvig, medens andre med Vilh. 
Rothe bestandig mere fjærnede sig fra den kirkelige An- 


1) 18837 blev Ferdinand Fenger i Lynge Formand for Missions- 
selskabet, og Oldenburg i Sorterup overtog Redaktionen af Missions- 
bladet. 

2) Det gamle Broderkonvent talte i Aarene 1833 til 1865 ialt 
18 Medlemmer, men nogle af disse døde snart, og andre kom i 
deres Sted, saa at der ingensinde var mere end 12 paa en Gang, 


tidt mindre. 

skuelse. Rønnes Standpunkt betegnes ved, at han over- 
satte Arndts Bog om den sande Kristendom”.) Men som 
Broderkredsen stod sammen, baade naar det gjaldt om at 
værge sig mod Verdens Angreb, og naar der maatte kæmpes 
mod sekteriske Udskejelser, saaledes tog ogsaa Rønne Del 
i »den vestsjællandske Fejde«, ved hvilken den gamle Ra- 
tionalismes Overmod blev brudt, og da siden Erik Jansen- 
ianerne forkastede Barnedaaben, stillede han sig selvfølge- 
lig mod dem, men hævdede tillige med stor Bestemthed, 
at Daaben ej burde paatvinges disse Menneskers Børn. 
Skjønt Rønne efter sin Natur hørte til de Stille i 
Landet, og de 42 Aar, i hvilke han var Præst i Høve, 
hengled uden store Omskiftelser i hans ydre Forhold, 
(med Undtagelse af, at han i 1866 mistede sin første 
Hustru), har hans Navn dog Krav paa et varigt Eftermæle 
som Fader til »Kirkelig Forening for den indre Mission i 
Danmark«. Indre Mission stiftedes 1853 i Ordrup, 1 Mil 
nord for Ringsted, i Holbæk Amt. Herhen naaede de 12 
Præsters Indflydelse ikke, og der var i de første Aar ingen 
Præst i Bestyrelsen, ja Formanden var endog traadt ud 
af Folkekirken. Der hørte ikke saa lidt til, baade af Selv- 
fornægtelse og af Kjærlighed, for at have med denne For- 
ening at gjøre. Rønne »ynkedes inderlig over Folket«, han 
drog tidt den lange Vej til deres Møder og tog i 1858 
imod Valg som Formand, skjønt det var »ikke som be- 
skikket Lærer, men som Broder«. Hertil knyttede han 
den Erklæring, at han ikke derfor kastede Vrag paa den 
Naadegave, han i Kirken havde som beskikket Lærer. Ved 
dette Skridt udsatte Rønne sig for megen Miskendelse, 
men i den Menneskealder, som siden er henrunden, har 


1) Ret betegnende for Tonen mellem adskillige af den Tids 
Lærde er, at da Rønne paa Universitetsbiblioteket bad om denne 
Bog, svarede gamle Rasmus Nyrup ham barsk, at saadanne Bøger 
havde de ikke deroppe. Han fik den alligevel, da en anden Biblio- 
tekar var villigere. 

det vist sig, at naar Sektvæsenet forholdsvis har haft ringe 
Fremgang hos os, saa skyldes det for en stor Del den 
Omstændighed, at der i Indre Mission saa snart kom en 
Samvirken i Stand mellem Præster og Lægfolk. Der var 
for Resten urolige Elementer nok i Foreningen; men i 
1861 kom det til et Brud. Bestyrelsen traadte fra; men 
Rønne lod sig bevæge til straks at erklære sig som For- 
mand for »Kirkelig Forening for den indre Mission i Dan- 
mark«, og sammen med ham indtraadte i Bestyrelsen to 
unge Præster, Johannes Clausen, den "Gang Kapellan i 
Stenmagle, og Vilhelm Beck, den Gang Kapellan i Udby. 
»Saaledes afværgedes«, som sidstnævnte har udtrykt sig, 
»at Indre Mission gik over i de vrede Lægfolks Hænder, 
hvorved den utvivlsomt vilde være bleven et sekterisk 
Parti og en Forbandelse for Folkekirken.« Rønne be- 
klædte Formandspladsen i den nye Forening i 20 Aar, 
»som en Kjærlighedens Apostel, der bilagde alt, som vilde 
gjøre ondt«. Men tilsidst kunde han ikke mere taale de 
lange Rejser til Møderne, og overgav da sin Plads som 
Formand til V. Beck. Sin Ungdomskjærlighed til Hed- 
ningemissionen havde Rønne heller ikke glemt, og da han 
havde lært Børresen at kjende under dennes Ophold her 
i Landet 1877, samtykte han et Par Aar senere med Glæde 
i at tiltræde Santhalkommiteen. 

En Sorg havde Rønne paa sine gamle Dage: i BIKE 
havde han haft Kapellan; men da denne selv fik Embede, 
nægtede Kirkestyrelsen at give Tilladelse til yderligere at 
holde Kapellan, og da maatte deu 78aarige Herrens Tjener 
nedlægge Hyrdestaven. Men han fik endnu en lang og 
lifig Aftenrøde. Vel tog Synet stærkt af, men Aands- 
evnerne slog godt til, saa at Rønne lige til det sidste 
kunde følge levende med Guds Menighed baade i dens 
Glæder og dens Bekymringer. Han boede med sin Hustru 
i Slagelse, omgivet af Børn, Børnebørn og Børnebørns 
Børn. Indre Mission saa en Fader i ham, og det ved Dr. 

Viborg fornyede Broderkonvent priste sig lykkeligt ved at 
have ham til Medlem, og i dets første Møde efter hans 
Død udtalte den nuværende Formand, at det skulde siges 
om gamle Rønne, at han ikke blot gjerne vilde være sam- 
men baade med Indre Missions Folk og med Grundtvigs 
Venner, men ogsaa var inderlig elsket af begge. 

Sidste Foraar begyndte Kræfterne at svinde, og den 
13. August lukkede gamle Rønne sine Øjne blidt og stille, 
som Sol i Høst gaar ned. Inden hans Støv førtes til Høve 
for at stedes til-Hvile i Ly af den Kirke, i hvilken han 

havde forkyndt Ordet i 42 Aar, blev der holdt en Afskeds- 
" højtid i St. Mikkels Kirke. Skjønt og gribende sammen- 
smeltede her Vidnesbyrdet fra begge Vennelag; Sønnen, 
Præsten Peter Rønne fra Sønderup nær Slagelse, talte 
over Ordet Lukas 12, 32: »Frygt ikke, du lille Hjord; thi 
det er Eders Fader behageligt at give Eder Riget!« og 
skildrede sin Fader som den frygtløse, troende Mand. Der- 
efter talte gamle Rønnes mangeaarige Medarbejdere, Joh. 
Clausen og V. Beck, den første over Filem., V. 20: »Vi 
have stor Glæde og Trøst af din Kjærlighed, efterdi de 
Helliges Hjærter ere blevne vederkvægede ved Dig, Broderl!« 
den anden over Joh. Aabenb., 2,10: »Vær tro indtil Døden, 
saa vil jeg give Dig Livsens Kronel« 

Maatte gamle Rønnes Liv og Mindefesten over ham 
bære Varsel om, at den Tid er nær, da de forskjellige 
Retninger i vor Folkekirke kan ikke blot anerkjende hver- 
andre, men samarbejde i Vorherres Jesu Navn! 

Ludvig Wagner. 


V. 
Heinr. Hansen, Olrik, Sonne. 
Disse tre Mænd, hvis Livsgjerning nu er afsluttet, har 
hver paa sit Omraade vundet sig et anset Navn og vil vel 
ogsaa bevare det, om end Tiden maaske vil vende Række- 

følgen om og nævne den sidst, som nu sædvanlig nævnes 
først, og den først, som nu kommer sidst. 

Heinrich Hansen er født i Haderslev den 23. Novbr. 
1821. Han kom som Dreng i Malerlære og uddannede sig 
siden paa Akademiet i Kjøbenhavn nærmest som Dekora- 
tionsmaler. Som saadan har han været med ved Deko- 
rationen af Thorvaldsens Musæum. Siden 1849 lagde han 
sig efter at måle Arkitekturbilleder, og det holdt han sig 
til derefter. Hvorledes har det sig nu med Aanden i hans 
Kunst? Ja, han var en overmaade dygtig Mand i sit Fag 
og arbejdede efter Sigende med en saadan Sikkerhed, at 
han meget sjældent havde noget at ændre i sine Billeder. 
Det var nærmest det indre af prægtige Kirker og Paladser, 
han malede, og pletfri Ulastelighed lyste altid ud af hans 
Malerier. Snavs eksisterede ikke for ham, Støv kjendte 
han ikke, Ruiner gav han sig ikke af med. Guldet og 
Marmoret, blankt og rent og glinsende, det var Idealet, 
som stod ham for Øje; men den. Brydning af Lys og 
Skygge, som Livet fører med sig, spores ikke hos ham. 
Menneskelivet kunde som Staffage betragtet finde Plads i 
hans Billeder; men i de pyntelige Sale, han har afbildet 
os, er det umuligt, at en lystig Spøg, en snedig Hofkabale, 
endsige -nogel saadant som Kjærlighed kunde færdes — 
der følger altid noget Støv og Snavs med —, og hans 
Staffagefigurer indlader sig heller aldrig paa sligt. Kort 
sagt en fremragende praktisk Dygtighed er hans Fortrin; 
men Mangelen paa Aand er saa følelig, at Kunstnernavnet 
trykkes kjendeligt derved. De Dekorationer, hvormed han 
har indfattet Marstrands Malerier i Chr. 4.'s Kapel i Ros- 
kilde Domkirke, vækker -med Rette alle besøgendes Be- 
undring ved den skuffende Virkning af malede Figurer og 
Ornamenter, der tager sig livagtigt ud som virkelig frem- 
springende; men ogsaa her er den overdrevne Hvidhed og 
Akkuratesse unaturlig og kjedelig. Ret betegnende er en 
Ytring, Marstrand skal have ladet falde, mens de arbejdede 

sammen i Kapellet: »Hør, Hansen, De skulde tage og 
komme lidt Skidt i Farverne!« — Han døde 11. Juni 1890. 


Ole Henrik Benedikt Olrik er født i Kjøbenhavn den 
24. Maj 1830. Ogsaa han begyndte med at lægge sig efter 
Dekorationsfaget, men uddannede sig samtidig til Billed- 
hugger. Han slog snart ind paa Maleriet, og da navnlig 
Portrætmaleriet. Det lader sig ikke nægte, at ogsaa han 
tog Sigte paa en Idealisme, som hverken er Livets eller 
Fantasiens, og at han paa denne Maade kunde tabe sig i 
det indholdsløse. Billedet »En Brud pyntes af sin Ven- 
inde« (i den kgl. Malerisamling) viser os for Eks. en ele- 
gant hvid atlaskes Kjole, malet med megen Omhu og 
Dygtighed; men Bruden selv er altfor kjendeligt kun til 
Stede for Kjolens Skyld, og saaledes føler man oftere i 
Olriks Portræter, at Klæderne er det bedste, ikke fordi 
han forsømte Mennesket, tværtimod, ligesom han i Klæd- 
erne stræbte efter det fuldendte, saaledes ogsaa i Ansigts- 
trækkene. Men Ulykken er, at hans Stræben efter at frem- 
hæve det skjønne førte ham til at udviske det karakter- 
istiske. Det ideale bør vist nok give sig'til Kjende i 
Kunsten; men den Modstand, det i denne Verden al Tid 
maa brydes med, skal dog ikke skjules. Denne Verden 
kjender kun kæmpende Idealer, og først i Paradiset kan 
de ses i deres ubesmittede Renhed. Kunstneren har da 
kun Valget imellem at fremstille Idealet i sin Kamp med 
det stygge eller at fremstille en fantastisk Æventyrverden, 
som fører ud over Kampen og midt ind i Sejren. Men i 
Æventyret maa Trolden eller Heksen ikke mangle. Olrik 
har undertiden, navnlig i sine store Friluftsbilleder, for- 
maaet at brede et idyllisk, fantasifuldt Skær over Livet, 
saa kun Heksen manglede for at føre Tilskueren ind i 
Æventyret. 


Jørgen Valentin Sonne, født i Birkerød 24. Juni 1801, 
skulde først have været Officer, men forlod hurtigt denne 
Vej for at blive Maler. Sine -Emner hentede han med 
Forkjærlighed fra Krigsbegivenhederne, og for at faa det 
at se, som han vilde fremstille for os andre, færdedes han 
uforfærdet paa Slagmarken. En jevn, usminket Virkeligheds- 
troskab er ogsaa gjennemgaaende i hans Billeder. Det 
var ikke Krigens Raahed og Vildskab, han dvælede ved, 
men vel dens Alvor. Kampen for Fædrelandet, det var, 

hvad han saa, og det er, hvad han lader os se. Derfor 
skylder Fædrelandet ham en varm og varig Tak. Billeder 
som Fredericiaslaget, Istedslaget (i den kgl. Malerisamling), 
Rytterfægtningen ved Aarhus (i Aarhus Malerisamling), i 
Dybbølskandserne 1864 — m. m. er Mindesmærker om det 
Fædrelandssind og den Troskab, hvormed der er lidt og 
stridt for »Slesvigs Jord«. Ogsaa Folkelivet i Fredens 
Dage har han skildret, dog med Forkjærlighed for alvors- 
fulde Stemninger, ikke blot i Menneskelivet, men ogsaa i 
Naturen, f. Eks. »St. Hans Nat« (i den kgl. Malerisaml.). 
Det er Idealet i sin Kamp med Livets Haardheder, han 
fremstiller, og han forstaar at gribe Hjertet. De dekora- 
tive Billeder, som pryder Thorvaldsens Museum udvendigt, 
er udførte efter Sonnes Tegninger, og han har der ypper- 
ligt klaret en Opgave af ganske særegen Art, hvor han 
ingen Forbilleder havde at holde sig til. Underligt nok, 
denne Mand, i hvis Kunst der er saa meget Hjærtelag, 
levede sit næsten 90aarige Liv enlig. Han døde 24. Sep- 
tember 1890. S. Constantin-Hansen. 


Om Varemarkedet. 
Af Chr. Faber. 


Vare- og Produktmarkedet har i den senere Tid været 
fastere, og i mange Tilfælde har Køberne måttet hevilge 
højere Priser. — Kaffe meget fast, Priserne atter nogle 
Øre højere, Konsumen bedre forsynet, og da de store Til- 
førsler til Rio og Santos vedblivende strømmer ind fra 
Landet til disse Pladser, så synes det, som de nuværende 
Noteringer næppe er helt holdbare — dog Spekulationen 
kan udrette vidunderlige og uberegnelige Ting — så de for- 
nuftige Købmænd bør være forsigtige og tilbageholdne i 
sådanne Øjeblikke, hvor egentlig meget afhænger af, om 
Haussisterne er svage eller stærke. Den kommende Høst 
forventes at blive enorm stor og anslås vedblivende til ca. 
12 Mill. Pd., der omtrent er dobbelt så meget som en al- 
mindelig god Høst. — Sukker. Markedet roligt, men fast; 
nogen synderlig Prisforandring tør næppe påregnes. — Ris 

meget fast. Tilførsler af den ny Høst kan ventes i Løbet af 
14 Dage. Kvaliteten. heraf synes bedre end forr. Kampagne. 

Frugter. Blommer flovere. De opskruede Forvent- 
ninger om højere Priser er indtil nu ej gået i Opfyldelse. 
— Rosiner fastere, undtagen italienske Druer, der tilbydes 
noget billigere end i Slutningen af forrige År. — Mandler 
lille Konsum, men høje Priser. 

Kryderier fast, men noget ubestemt. 

Frømarkedet uforandret; i Sæsonen tør påregnes større 
Forbrug, og det er da muligt, vi vil komme noget højere, 
da Konsumen er meget slet forsynet. 

Amerikansk Kød. Der er kommen Tilførsler af de 


finere Kvaliteter. Priserne på vort hjemlige Marked er 


lavere end i Amerika. 

Fedt. Dansk Fedt noget lavere. Fra Amerika meldes 
i de senere Dage om en enorm Stigning, vist nærmest 
fremkaldt ved de nugældende høje Maispriser. 

Kornmarkedets Svingninger følger Vejret i denne Tid. 
Beholder vi Kulden noget ind i Foråret, vil Markedet stram- 
mes og Priserne komme højere. 

Foderstofmarkedet. Forretningen med Foderstoffer har 
i Marts Måned været uden mindste Liv, og endskjønt der 
i Forbruget herhjemme kan spores en Fremgang, så in- 
fluerer dette ikke på Priserne i Udlandet, og Sæsonen vil 
utvivlsomt slutte med dalende Tendens. —Hvedeklid. Prisen 
er omtrent uforandret, dog kan enkelte Ladninger lejligheds- 
vis kjøbes lidt billigere. — Rapskager. Førstehånd har 
forhøjet sin Fordring pr. Sommer- og Efterårslevering med 
4 å 5 pCt., derimod udbyder Andenhånd endnu i Ny og 


Næ til moderate Priser. — Palmekager. Prisen er ufor- 
andret, og til de nuværende Fordringer er der sluttet om 
store Poster pr. Efterår. -— Solsikkekager er gennemgå- 


ende billigere at notere, og ved fast Bud kan Prisen trykkes 
nogle Mark pr. 1000 Kilo. — Hampefrøkager og Hørfrø- 
kager uforandrede. 

Æg. Det slette Marked i Begyndelsen af Måneden 
er, begrundet i den strenge Vinter og forestående Påske, 
afløst af bedre Begjær; men en større Prisdalen imødeses 
i de kommende Uger. Klager over bedærvede Æg hører 
ikke Årstiden til, og Forretningerne lettes betydeligt af denne 
"Grund; måtte Producenter og Opkøbere dog arbejde hen til 
kun at levere friske Æg, vilde store Summer være sparede.: 

Smørmarkedet har i første Halvdel af Marts Måned 
været meget animeret, tildels begrundet i det kolde Vejr, 
og Priserne steg henholdsvis 3 Kr. og 2 Kr. i de 2 første 
Uger, medens de forblev uforandrede i den tredje Uge. 
Da de engelske Købere imidlertid ventede et Prisfald nu 
ved Påsken, har de været yderst forsigtige med deres Ind- 
kjøb, og Begæret har derfor været betydeligt svagere i 
denne Uge. Noteringen nedsattes 6 Kr. for 1. Klasse og 
4 Kr. for 2. Kl., og er således nu 100 imod 92 i tilsvar- 
ende Uge ifjor. Såfremt Vejret bliver mildere for det 
første, er der Sandsynlighed for, at Priserne vil reduceres 
yderligere. — Til London tilføres stadig store Kvantiteter 
australsk Smør. Således ankom der forrige Uge 5,672 
” Fustager fra New Zeeland. 

Sølv fast og nogle Point højere. 

Rubelkursen stigende. 

Den engelske Socialisme. For et År siden kendte man 
i England ikke til engelske Socialister, indtil da har Eng- 
land ikke kunnet forstå, at Samfundet havde noget at gøre 
med den enkelte under de sociale Forhold. Ved Tyskerne 
Marx og Engels med deres Tilhængere er Socialismen bleven 
importeret til England. Lærde som Dr. Edward Aveling 
— gift med Marx' Datter —, Poeten William Morris, Maleren 
Dilletan sluttede sig først til den sociale Lære. Fritænk- 
erne Charles Bradlaugh og Annie Besant mødtes med Filo- 
sofen Grant Allen i Fabian Klub i London, hvor Social- 
ismen. diskuteredes. I Stilhed forberededes alt, og efter 
'Optøjerne i Hyde-Park hørte man første Gang uden for 
England Navne som Hyndmann og Burns; den sidste blev 
den Mand, som Arbejderne uden for Fagforeningerne ud- 
valgte af deres Midte til at kæmpe og arbejde for et socialt 
Lag, og da dette endelig var dannet, blev Kampen med 
Energi strax ført imod Fagforeningerne. — Englands ny- 
"dannede socialistiske Arbejderhær sluttede sig til dens 
Brødre på Kontinentet ved den socialistiske Verdenskongres 
i Paris 1889. Med Undtagelse af Burns Sejr, som han 
vandt for og med Londons Dokarbejdere, har den social- 
istiske Propaganda indtil nu ej kunnet udrette stort i Eng- 
land; men Kampen om den enkeltes Indordning under det 
hele, den Kamp kæmpes nu også i det britiske Rige. Re- 
geringen er bleven berørt af denne Bevægelse, og har i 

Hast fået nedsat en Kommité, der skal undersøge og ordne 
Forholdet imellem Kapital og Arbejde. 

De franske Socialdemokrater. Den Kommité, der i 
Frankrig var nedsat for at ordne Forholdet imellem Ar- 
bejdere og Arbejdsgivere, har nu endt sin første Samling; 
men Grundloven for al Forhandling her har været: »den 
enkeltes personlige Frihed må først og fremmest bevares 
ubeskåren.« Imedens man i Tyskland siger: »alt for Staten«, 
siger man i Frankrig: »alt for Individets Ret«, og ud fra 
denne Forudsætning har man begyndt på at ordne Arbejder- 
spørgsmålet. Først og fremmest Oplysning — hvad der 
allerede er gjort meget for — dernæst Arbejder-Bureauer, 
hvor Arbejderne til enhver Tid kan få at vide, hvad deres 
Arbejde er værdt, om der er knap Tid på Arbejde eller 
det modsatte, og endelig om og hvor der er Strejke, med 
andre Ord, man vil tilstræbe en Notering på Arbejdet, som 
på enhver anden Varesort; Arbejderne skal vide og kende, 
hvor de fordelagtigst kan skaffe sig Arbejde i Verden. Der 
skal lyses op i alle Kroge. Endelig skal Staten træde 
til, når Stridigheder opstår imellem Arbejdere og Arbejds- 
givere. En Voldgiftsret bliver da nedsat, som de stridende 
Parter kan appellere til. Denne undersøger Forholdet, 
mægler Parterne imellem, og afsiger endelig sin Kendelse, 
Vil man ikke underkaste sig den, da overlades det til de 
stridende Parter selv at udkæmpe Kampen. 

Evropas Besiddelser i Afrika. Englands Territorium 
var 1870: 761,389 [ |-Kilometer, nu 4,170,474 (]-Km., og 
så godt som alt frugtbart blomstrende Kolonialland med en 
stor Fremtid. — Frankrigs Territorium var 1870: 733,479 
[)-Km., nu 5,956,914 []-Km., heri medregnet Algier, Tunis, 
Senegal, Nigerland, Sudan samt Brazzaland; men Sahara 
indtager 200,000 [ ]-Km. — Belgien: (Kongostaten) 2,491,000 
([|Km., en sammenhængende stor frugtbar Stat. — Tysk- 
land: 2,720,000 [|Km., men heraf over 1 Mill. Ørkenland 
og kun 1 Mill. lovende. — Portugal: 935,000 [ ]-Km., mener: 
man, har stor Fremtid. — Italien: 935,000. — Spanien: 
519,000. — Tyrkiet: ca. 1 Mill. CJ-Km. 


Odense, den 25. Marts 1891. 

Ordsprog, 
Oversættelser og Indfald af N. F. S. Grundtvig. 
Ved F. L. Grundtvig. 


N. F. S. Grundtvig var som bekjendt ikke saa lidt af 
en »Bogorm«. Han havde jo en Bogsamling paa over 
9000 Bind, og han holdt meget af sine Bøger. 

Særlig i de sjældnere skrev han ofte, naar og hvorledes 
han var kommen i Besiddelse af dem. Saaledes i J. 
Scheffers Upsalia antiqua (1666): »>Soli Deo Gloria! Regnat 
in æternum (Gud alene Æren! Han raader evig!) Mig for- 
æret af Biskop Minter 22. Marts 1816, den første Gang 
jeg var hos Ham efter Dionysii Landemode 1814« (hvor 
Grundtvig havde holdt en Tåle om »Polemik og Tolerance«, 
som havde opbragt Bispen). 

Naar Grundtvig læste en Bog, efterlod han sig ofte 
Spor hele Vejen igjennem, dels ved Streger (særlig Kryds 
af forskjellig Art) og dels ved henkastede Bemærkninger. 
Denne Vane havde han haft fra Barndommen af; men 
Bemærkningernes Indhold skiftede i høj Grad med Aarene. 
I de unge Dage indeholdt de som oftest en Bedømmelse 
af det Læste, og fra denne Tid findes de særlig i historiske 
Skrifter. Ikke sjælden er der gjort Bemærkninger, hvor- 
over der siden holdes Dom. P. F. Suhms: Historien af 
Danmark, Norge og Holsten (1776), er fuld af Bemærk- 
ninger, først med Barnehaand (til Dels paa Latin) og siden 
med Skrift fra i alt Fald to forskjellige Tider. Foran 
staar blandt andet: »Jeg holder saa meget af denne første 
Udgave, at jeg ej vilde bytte den bort for den senere 
Suhmske og endnu mindre den Kjerulfske.....Jeg er op- 
født i denne Udgave.« S. 173, hvor Tidens Tænkemaade 
prises, er skrevet med Barnehaand: »Ja, denne mere op- 
lyste og philosophiske Tænkemaade har ogsaa gjort, at 
mange nu næsten ikke vide selv, hvad de vil tro.« Senere 

»Danskeren", VI. 5 

(vel omkring 1804): »Saa talte jeg som Ekko, skjønt deri 
vel og kan være noget sandt. Dog, Herren være lovet, 
fordi Troens Aag afrystedes!« Senere: »Hvor meget klogere 
er dog ikke Barnet end Ynglingen, men Herren være lovet, 
at Mandens Dom er blevet som Barnets!« 

De sidste Ord i Bogen er: Frygter Gud, ærer Kongen! 
Hertil er (paa Latin) knyttet denne Bemærkning med Barne- 
haand: »Næppe skulde man tro, at Suhm havde skrevet 
dette sidstel« Senere: »Man havde nemlig bibragt mig den 
Fordom mod vor store Suhm, at han var irvrreligiøs, og 
deraf trode jeg fulgte, lastefuld. — Suhms Skygge tilgive 
mig!i« Senere: »Den Bøn er unødvendig; men Gud tilgive 
mig Sludderen om Dyd uden Gudsfrygt!« 

I Suhms: Historie af Danmark (942—1035), II, S. 97, 
hedder det, at man mente, »Daab paa det Yderste rensede fra 
al (Synde-) Smitte.« Hertil skriver Grundtvig (vel omkring 
1804, hvilket Aarstal findes under en anden Bemærkning 
med samme Skrift): »Daaben var altsaa den Gang til 


samme Nytte som Alterens Sakramente endnu i vore Dage - 


hos mange — si non vis credere gusta.« Med senere 
Haandskrift: »Desværre kan det Helligste lettest mistydes 
og misbruges; men at spøge derover viser indvortes Raahed.« 
I denne Bog findes adskillige Bemærkninger, som viser 
Grundtvigs daværende Stilling til Kristendommen. Saaledes 
S. 227: »Thangbrand har været en sand apostolisk Mand, 
fuldkommen skikket til at udbrede Kristendommen i vort 
Norden, thi hvorfor skulde de hade en Religion, som de 
efter deres Lærers Exempel maatte anse for at tillade baade 
Tvekamp og Utugt!« ' 

Fra de senere Aar findes Bemærkningerne mest i sprog» 
lige Værker, og giver som oftest Jævnførelser, Tilføjelser 
og Gætninger med Hensyn til Forstaaelsen. Adskillige 
formentlig værdifulde Gætninger findes saaledes i flere 
Udgaver af angelsaksiske Haandskrifter. 


67 


Naar Grundtvig fik fat paa en ny Ordbog, brugte han 
den ikke blot som Haandbog, mén ofte /æste han den fra 
den ene Ende til den anden. I en Bog, som N. OQutzens 
Glossarium der friesischen Sprache (1837), minder ikke 
blot et Mylder af Streger, men Masser af Bemærkninger 
om håns Læsning Side for Side. En Bog, paa hvilken 
han satte megen Pris, var C. Molbechs danske Dialekt- 
lexikon. Det havde han læst adskillige Gange. Hans 
Exemplar var gjennemskudt med hvide Blade, hvorpaa han 
havde skrevet en Mængde Tilføjelser, særlig fra Udby og 
Tyregod. Og indtil sin høje Alderdom vedblev han med 
Tilføjelserne. Da han ikke længere selv kunde se at skrive 
i Bøger, blev Undertegnede kaldt ind, naar han havde hørt 
et for ham hidtil ukjendt Ord, som skulde indskrives. 

Men hvad jeg her særlig agter at give nogle Prøver 
paa, er hans Oversættelser og Indfald ved Læsningen af 
en engelsk Ordsprogssamling, Henry G. Bohns: A hand- 
book of proverbs (1857). I denne Bog findes der omkring 
600 Tilskrifter fra Grundtvigs Haand; men mange inde- 
holder kun de tilsvarende danske Ordsprog. 

Man erindre nu vel, at de omtalte Oversættelser og 
Indfald ikke har været bestemte for Offentligheden, men 
er blevne til under den sandsynligvis hurtige Gjennem- 
læsning, uden senere at være blevne nøjere overvejede. 

Man vil let se, at Grundtvig af højst forskjellige Grunde 
er standset under Læsningen. Dels har han fundet Ord- 
sprog, som han mente, vi kunde have Brug for paa Dansk. 
Dem har han saa ofte prøvet at give en tilsvarende Form. 
Dels har han fundet Ordsprog, som han vel med sin aabne 
Sands for det korte og fyndige, ikke tænkte paa at hruge; 
men som han dog er standset ved,. fordi de har udtalt 
hans egne Tanker, som det har fornøjet ham her at møde. 
Dels endelig har han fundet Ordsprog, som han paa Grund 
af deres Vittighed, ikke kunde lade være at more sig over, 


selv om han ingenlunde vilde gjøre deres Ord til sine. 
5+ 

Som jeg sidder her, fjærnt fra Danmark og de der 
tilgængelige Bogsamlinger, er det mig næppe muligt at 
undgaa at medtage et eller andet Ordsprog, hvis Form 
ikke skyldes Grundtvig; men det faar man såa bære 
over med. 

Hvor intet andet bemærkes, er Ordsprogenes Forhil- 
leder engelske. 

1. Ambolt! staa! — Hammer! slaa! (When You are a 
hammer, strike Your fill! Italiensk.) 

2. Dejlighed blomstrer, men Dyden frugter. (Beauty is 
a blossom.) 

3. Den lettest dør, som vanskeligst har levet. (Better die 
a beggar than live a beggar.) 

4, Legemet er Lysestagen. (The body is the socket of 
the soul.) 

b. Det er en god Tingstud, som vinder en slet Sag. 
(It's a bad cause that none dare speak in.) 

6. Det er Landet, som føder, hvad Staden bliver fed af. 
(The chicken is the country's, but the city eats it.) 

7. Ord føder Daad, som Kvinde føder Dreng. (Deeds 
are males, and words are females. Italiensk.) 

8. Bedre barbenet end benløs. (Better a bare foot than 
no foot at all.) 

9. Bød og bo! — Byg og flyt! (Patch and long sit, 
build and soon flit.) 

10. Den Fattige kan tigge, Gud hjælpe den Rige! (God 
help the rich, the poor can beg.) 

11. Skolen koster mer end Lærdommen er værd. (You 
pay more for Your schooling, than Your learning is 
worth.) ' 

12. Tropper paa Fredsfod er Sommerkakkelovne (men de 
koster og lønner ikke dem selv). (Soldiers in peace 
are like chimnies in summer.) 

13. Godtkjøb [er en] Lommetyv. (A good bargain is a 
pick-purse.) 


21. 


22. 

Stævn en Stodder og vind en Lus. (Sue a beggar, 
and get a louse.) 

Heller ulærd end sprænglærd. (Better untaught than 
ill taught.) 

Med et Skuldertræk ryster man tit en Løgn som en 
Lus af sig. (A Spanish shrug will sometimes shift off 
a lie as well as a louse.) 

Alle Farver bide paa Hvidt, men ingen paa Sort. 
(Black will take no other hue.) 

Velbaaren er meget, men velfødt er mer. (Birth is 
much, but breeding more.) 

Stands ikke Ploven: for at slaa en Mus. (Let na the 
plough stand to slay a mouse. Skotsk.) 

Bo ikke i en By, hvor Borgmesteren er Doktor (Læge). 
(Do not dwell in a city, whose governor is a physi- 
cian. Hebraisk.) 

(Bo ikke i By, hvor Hest maa ej vrinske eller Hund 
gjø]") (for Politiet). (Hebraisk.) 

Gaa tilbunds for at finde et Sandskorn. (Thou hast 
dived deep into the water, and hast brought up a 
potsherd. Hebraisk.) 

Det nytter ikke at blæse ad Vinden. (A fog cannot be 
dispelled by a fan. Japanesisk.) 

En god Kniv er kun god til at skære med. (A good 
edge is good for nothing, if it has nothing to cut.) 
Et godt Rygte er et stort Gods. (A good reputation 
is a fair estate.) 

Sulten Mand er altid gnaven. (A hungry man is a 
angry man.) 


Lille Gryde let vil syde. (A little pot is soon hot.) 


Ingen har mere Gods end han har godt af. (Å man 
has no more goods than he gets good by.) 


1) Er ikke oversat, men understreget. >»For Politiet« er tilskrevet 


i Randen. 


29. 


30. 

Hidsig Mands Hest løber altid løbsk. (A man in a 
passion rides a horse that runs away with him.) 

Man kan leve af lidt, men ikke af Luften. (A man 
may live upon little, but he cannot live upon nothing.) 


. Uret er godt, som det gaar til, og Mand er ligesaa. 


(A man, like a watch, is to be valued for his goings.) 
Et Lod Kjærlighed og et Lispund Ret! (A penny- 
weight of love is worth a pound of law.) 


. Kirsebær røde og Kvinder søde er snart lagt øde. 


(A woman and a cherry are painted for their own 
harm.) 

Der skulde ingen være ordknappere end Øltappere: 
(Ale sellers shou'd na be tale tellers. Skotsk.) 

Alle Piger er fromme, hvorfra mon de slemme Koner 
komme? (All are good maids, but whence come 
the bad .wives?) 

Pænt er, hvad der passer. (All is fine, thas is fit.) 
Det er en Fejl hos Tosser, at de tænker. (A' fails 
that fools think. Skotsk.) É 
Alt overvættes er ondt, men "over Vandet er godt. 
(A' 0'ers are ill, but 0'er the water an' 0'er the hill. 
Skotsk.) 

Mellem tusind Tosser findes ikke en eneste klog 
Mand. (Amangst twenty-four fools no ae wise man. 
Skotsk.) 

Æsler og Ugler er Alvorligheden selv. (An ass is" 
the gravest beast, an owl the gravest bird.) 

Tom Pung er fuld af Rynker. (An empty purse fills 
the face with wrinkles.) 

Det er kun Fuskeren, som ypper Kiv med sit Værk- 
tøj. (An ill workman quarrels with his tools.) 

Saa god som nogen — at kaste Jord paa! (As good 
as ever the ground went upon.) 

Ude af Moden, ude af Verden. (As good outh of the 
world, as out of the fashion.) 


Læs 
s1 

Konen siger, hvad Manden siger; men Manden gjør 
hvad Konen siger. (As the goodman saith, so say 
we; but as the good wife saith, so it must be.) 

Ild prøver Guld, men Guld prøver Folk. (As the 
touchstone trieth gold, so gold trieth men.) 

Klokken kalder til Kirke, men kommer der aldrig 
selv. (Bells call others to church, but go not them- 
selves.) j 

Heller længes end ledes. (Better go away longing 
than loathing.) 

Heller et Æsel, som vil bære, end en Hest, som slaar 
af. (Better ride an ass, that carries us, than a horse, 
that throws us. Spansk.) 

Vogt dig for Kvinden fortil, for Mulen bagtil og for 
Præsten paa alle Kanter. (Beware of the forepart of 
a woman, the hind part of a mule, and all sides of 
a priest.) ; 

Først slaa for Panden og saa plasterere. (Break my 
head and bring me a plaster.) 

Stikpenge gaar ind ad Bagdøren. (Bribes will enter 
without knocking.) 

Kjærlighed er en Hjemføding, men som skal tage ud 
og tjene. (Charity begins at home, but should not 
end there.) 

Kirke-Arbejde gaar let i Langdrag (sent fra Haanden). 
(Church-work goes on slowly.) 

Falskhed maa være velklædt, men Sandhed vil helst 
gaa nøgen. (Craft must have clothes, but truth loves 
to go naked.) 

Dybt er Hjærtesproget. (Deep lies the heart's language. 
(Brittisk.) 

De dovneste Hunde har de skarpeste Snuder (de 
bedste Støvere). (Dogs that hunt foulest scent the 
most faults.) 

Drikkebrødres Venskab drukner let (er snart drukket 
op). (Drinking kindness is drunken friendship.) 
Aldrig ældes Evigheden. (Eternity has no grey hairs.) 
Der kan ogsaa gaa Hul paa Gnieren. (Even covetous 
men have sometimes their intervals of generosity.) 
Troen ser med Ørene. (Faith sees by the ears.) 
Øllebrødsbarmhjærtighed kan koste et helt Kongerige. 
(Foolish pity spoils a city.) i 
Tosser voxer godt uden at vandes. (Fools grow 
without watering.) 

Morgenrøden faar sjælden Davre, aldrig Middagsmad. 
(No morning sun lasts a whole day.) 

Hæng dig selv til Tidsfordriv! (Hang Yourself for a 
pastime.) 

Han skal rose sig selv, som har onde Naboer. (He 
dwells afar from neighbours, who is fain to praise 
himself.) i 

Han har gjort en Daler i tre Mark. (He has brought 
his noble to ninepence.) 

Det er en ussel Kost at gnave paa andres Fejl. (He 
has but sory food that feeds upon the faults of others.) 
Han er et stort Skarn — han har narret sig selvl 
(He hath play'd a wily trick, and beguil'd himself.) 
Han lyver saa stærkt som en Hest (og det en Damp- 
hest) kan rende (løbe). (He lies as fast as a horse 
can trot.) 

Han kommer sig som mullent Brød i Varme. (He 
minds like sour ale in summer.) 

Han sidder nok stille, hvis Buxer er itu. (He sits fu 
still that hath riven breeks. Skotsk.) 

Hvad er et Aar uden Vaar? (Det er Skolen, som 
tager Vaaren fra Aaret). (He takes the spring from 
the year. Græsk.) 

Hvad skal Hovedløs med Hat? (He that has no head 
deserves not a laced hat. Fransk.) 

Hvem der selv har Mund skal ikke bede andre blæse 
for sig. (He, that hath mouth of his own, should not 
say to another: blowl) 

Han, der er ond ved sig selv, hvem skulde han være 
god! (He, that is ill to himself, will be good to nobody.) 
Skotsk.) 

Det var tungt, om han ikke skulde faa Skam, som 
søger den. (He that seeks trouble, it were a pity, he 
should miss it. Skotsk.) 

Han er slemt snydt, som Næsen er snydt af. (He, 
that snites his nose, and hath it not, forfeits his face 
to the king.) 

Hvem der fattes Haab, er den fattigste Mand. (He, 
that wants hope, is the poorest man alive.) 

Lad kun falde, hvad ej kan staa (siger Verden og vi 
om hinanden). (He that's down, down with him, cries 
the world.) 

Han var i Nød for Nyt, som fortalde, hans Fader var 
hængt. (He was scarce of news, who told, that his 
father was hanged.) . 
Hvem der tigger for andre, tænker paa sig selv. (He, 
who beggeth for others, is contriving for himself.) 
Smør din Vogn og ikke dine Heste. (He, who greases 
his wheels, helps his oxen.) 

Der kommer ingen til Himmels (til Alters), som vil 
gaa ene. (He will never get to heaven that desires 
to go thither alone.) : 
Var jeg et Pindsvin, saa gjorde Tornene mig ingen 
Skade. (Hedgehogs lodge among thorns, because they 
themselves are prickly.) 

Hullet og Helvede er altid aabne. (Hell and chancery 
are always open.) 

Haab er en god Davre, men en daarlig Nadre. (Hope 
is a good breakfast but a bad supper.) 

Jeg kjender ingen, som "har i Sinde at dø iaar. (I 
know of nobody that has a mind to die this year.) 
Det er en god Hest, som aldrig snubler, og en god 
Kone, som aldrig grubler. (It is a good horse that 
never stumbles, and a good wife that never grumbles.) 
Bedst Ly under ældst Gjærde. (It is good sheltering 
under an old hedge.) 

Det gaar lidt sent at skove med en Pennekniv. (Lang 
or ye cut Falkland wood wi' a penknife. Skotsk.) 
Kvinde skal spinde og ikke væve. (Let women spin 
an not preach.) 

Kun livløs er fejlfri. (Lifeless, faultless. Skotsk.) 
Da Urimeligheden gik iland ved det røde Hav, da 
gik Rimeligheden tilbunds, og der ligger den endnu. 
(Likely lies in the mire, when unlikely gets over. 
Skotsk.) 

Tilskuerne ser mer end Skuespillerne. (Lookers on 
see more than players.) 

Konger og Kjærester vil være ene om Budet. (Love 
and lordship like no fellowship.) 

Piger fattes kun Mænd, Koner fattes alt.  (Maids 
want nothing but husbands, and when they have 
them, they want every thing.) 

Afmal ikke Fanden styggere end han er (ellers finder 
man ham kjøn). (Make not even the devil blacker, 
than he is.) 

Vil du ædes op af Fluer, saa vær sukkersød! (Make 
Yourself all honey, and the flies will devour You. 
Italiensk.) 

Der er mange Hunde døde, siden jeg var Hvalp! 
(Many a dog's dead, since You were a whelpl) 
Mange, som er vittige for Løjer, er Tosser for Alvor. 
(Many that are wits in jest, are fools in earnest.) 
Hvem kan leve af Lægemidler? (En Christen.) (Me- 
dicines are not meant to live on.) 

Man kan bære til Ryggen brydes. (Men may bear 
till their backs break.) 

Ingen Dumhed er saa utaalelig som den sprænglærde. 
(Natural folly is bad enough; but learned folly is 
intolerable.) 

Næst efter en god Kone er ingen Kone bedst. (Next 
to no wife, a god wife is best.) 

Intet Aadsel saa stort, at det fælder en Krage. (No 
carrion will kill a crow.) 

Ingen gjør Stads med visne Blomster (uden gamle 
Skøger og slette Talere). (Nobody is fond of fading 
flowers.) 

Taalmod er Heltemod saa lig, at er de ikke Moder 
og Datter, saa er de vel Søstre. (Patience is so 
like fortitude, that she seems either her sister or 
her daughter. Græsk.) 

Sejll — sagde Kongen — vi har jo Vind! Holdt! 
— sagde Modvind — jeg har ingen Konge!. (Sail, 
quoth the king; hold, saith the wind.) 

Snoge yngler i det stille Vand. (Serpents engender 
in still waters.) 

Man falder snarest paa højhælede Sko. (Surely she 
wears low-heel'd shoes, she's so apt to fall backwards.) 
Det bedste Terningkast er at kaste Terningerne i 
Stranden. (The best throw of the dice is to throw 
them away.) 

Tungepennen dyppes i Hjærteblækket (det røde Blæk). 
(The pen of the tongue should be dipped in the ink 
of the heart. Italiensk.) 

Det siger ikke stort at have frit Valg mellem raadne 
Æbler. (There is small choice in rotten apples.) 
Der er Vinter nok for alle Fugle. (There is winter 
enough for the snipe and the woodcock too.) 

De ser mest, som lever længst (med aabne Øjne). 
(They, who live longest, will see most.) 

. Da er det høj Tid at spænde for, naar Vognen 


kommer til Hestene. (Tis time to yoke, when the 
cart comes to the caples.) 

Til Graven med de Døde, giv de Levende Føde! 
(To the grave with the dead, they who live to the 
bread.) É 
To Tosser i eet Hus, er et Par for mange. (Two 
fools in a house are too many by a couple. Skotsk.) 
Een stadselig Gribbenille kan godt gaa for to. (Ugly 
women, finely dressed, åre the uglier for it.) 

Den Tosse, som ikke kan Latin, er kun halvtosset. 
(Unless a fool knows Latin, he is never a great fool. 
Spansk.) 

Vi kan pante for Gjæld, men ikke for Ukjærlighed 
(tvunget Fattigvæsen). (We can poind for debt, but 
no for unkindness. Skotsk.) 

Hvad er værre end en evig Ulykke? (What is worse 
than ill luck?) 

Hvad for noget |. sultet ihjel i Spisekammeret! (What! 
starve in a cook's shop?) 

Ved Venne-Møde Hjærter gløde. (When friends meet 
hearts warm. Skotsk.) 

Hvor Græsset mer ej grode, der Kysset gik af Mode. 
(When gorse is out of blossom, kissing's out of fashion.) 
Naar Hjærtet brænder, flyver Gnister ud ad Munden. 
(When the heart is a-fire, some sparks will fly out 
of the mouth. Skotsk.) 

Naar I kan enes om Tiden — sagde vor Degn -— 
saa skal jeg skaffe Regn! (When You are all agreed 
upon the time, quoth the vicar, I'll make it rain.) 
Hvem skal holde Styr paa Politiet og paa den staa- 
ende Hær? (Who shall keep the keepers?) 

I er i Slægt med Korumpen, den voxer bagud. 
(Ye breed o' the cow's tail, ye grow backward. 
Skotsk.) 

131. I er en god Leder, men en slet Finder (en Tysker). 
(Ye're a gude seeker, but an ill finder. Skotsk.) 

132. I er kommet af godt Blod ligesom de sorte Pølser! 
(You come of good blood, and so does a black- 
pudding.) 

133. I er kanske nok gudelig, men renlig er I ikke! (You 
may be godly, but You'll never be cleanly.) 

134. I sigter baade Nat og Dag og faar kun Klid! (You 
sift night and day, and get nothing but bran.) 

135. I skulde være i Slumstrup, hvor de faar en Krone 
om Dagen for at sove. (You'd do well in Lubber- 
land, where they have half-a-crown a day for sleeping.) 

136. Det er jeres Hovedfejl, at I duer' til ingen Ting! 
(Your main fault is, that You are good for nothing.) 

Jeg kaldte for Kortheds Skyld de paa engelsk med- 
delte Ordsprog Forbilleder, og saaledes kan de vel i de 
fleste Tilfælde med Rette kaldes. Det gjælder — mener 
jeg — ikke blot, hvor der foreligger en ligefrem Over- 
sættelse, men ogsaa hvor Ordsprogene i deres danske 
Former har faaet en anden Vending, eller hvor der er 
benyttet andre Billeder. Dog vil man se, at i flere Tilfælde 
holder det ikke Stik. Her måa man sige, at de danske 
Ordsprog er fremkomne som Indfald ved Læsningen af de 
engelske. Jeg skal et Øjeblik dvæle ved et Par af disse, 
for at vise, hvad jeg mener. (Jeg haaber nu ikke at være 
saa uheldig at nævne Ordsprog, som Grundtvig kun har 
henvist til, men ikke formet.) 

Ved Nr. 41 siges paa engelsk, at en tom Pung fylder 
Ansigtet med Rynker. Heri ligger vel kun, at Penge- 
mangel bringer Bekymringer; men paa dansk hedder. det: 
"Tom Pung er fuld af Rynker. Meningen hermed er vist- 
nok den, at det mørke Syn paa Livet stammer fra aande- 
lig Tomhed. ; 

Ved Nr. 83 siges paa engelsk, at den som smører 
sine Hjul, hjælper sine Stude. Heri ligger vel dette, at 

der til Fremgang kræves. flere samvirkende Kræfter, og at 
man -bærer sig galt ad, ved at overlade alt til de enkelte, 
idet Fremgangen saa i alt Fald hæmmes. Det danske 
Ordsprog siger: Smør din Vogn og ikke dine Heste. Her 
er jo et Ordspil. Man skal anbringe »Smør«, hvor det 
gjør Gavn; men man skal være varsom overfor dem, der 
har det tungeste Læs. De kunde ellers let blive kjede af 
deres Arbejde og miste Modet. 

Ved Nr. 89 siges paa engelsk: Det er en god Hest, 
som aldrig snubler og en god Kone, som aldrig brummer 
(giver ondt af sig). Her synes Billedet ikke at være sær- 
deles slaaende, og alt, hvad der ligger i Ordsproget, er 
vel dette, at det er vanskeligt (eller maaske umuligt) at 
finde nogen, der ikke kan fejle. I det danske siges: Og 
en god Kone, som aldrig grubler. Her kommer Billedet 
til sin Ret. Efter Grundtvigs Opfattelse snubler Kvinden, 
naar hun grubler. Hun har sin Styrke i det Umiddelbare. 
Derved naar hun tit langt videre og langt dybere end. 
Manden med al sin Grublen; men vil hun søge Maalet ad 
samme Vej, som Manden er saa tilbøjelig til, da giver hun 
Afkald paa det, der er hendes Styrke, og har saa ikke 
Evne til at holde sig oppe. Om denne Betragtning nu er 
rigtig eller ej, skal jeg lade staa ved sit Værd; men jeg 
synes, det er ganske mærkeligt at se, hvordan Grundtvig 
saa at sige med et Pennestrøg, har lagt dette ind i Ord- 
sproget. 

Af saadanne Ordsprog, der ved Oversættelsen har faaet. 
en lille Vending, hvorved de rækker langt videre eller 
ganske særligt kommer til at udtrykke, hvad Grundtvig 
ønsker, skal jeg nævne et Par. 

Ved Nr. 7 staar paa engelsk: Gjærninger er af Han- 
kjøn, Ord af Hunkjøn. Hermed skal vel siges, at det er 
Gjærningerne, det kommer an paa. Ord er kun svage, 
Gjærninger stærke. Paa dansk hedder det: Ord føder 
Daad, som Kvinde føder Dreng. Kjønnet er fastholdt; men 

Ordet faar her en ganske anden Stilling som Daadens 
Moderskjød. 

Ved Nr. 90 staar paa engelsk: Der er godt Ly under 
en gammel Hæk. Paa dansk: Bedst Ly under ældst 
Gjærde. Her fremkaldes Spørgsmaalet: Hvor skal vi da 
søge hen for at finde det ældste Gjærde? Dette Spørgs- 
maal er det jo, Grundtvig vil have frem. 3 

Ved Nr. 91 paa engelsk: Det vil vare længe, før du 
faar fældet Falkland Skov (vel en Skov bekjendt for sin 
Størrelse) med en Pennekniv. Paa Pennekniven er der vist 
ikke lagt nogen Vægt. Alt, hvad der skal siges, er vel dette, 
at man maa have store Midler, for at kunne udrette noget 
stort (maaske især ijnedbrydende Retning). Paa dansk lyder 
Ordsproget: Det gaar lidt sent at skove med en Pennekniv. 
Her lægger Grundtvig sikkert særlig Vægt paa Pennekniven, 
og han vil da sige: I Aandens Verden gaar det lidt sent 
(eller er det umuligt) ved Hjælp af Pennekniven (eller 
Pennen) at lufte ud i de mørke Skove, saa Solens Lys 
kan naa Hjærternes Bund og kalde Blomsterne frem. 

Ved Nr. 94 paa engelsk: »Sandsynlig« ligger i Mosen, 
medens »Usandsynlig« kommer over. Her siger det danske 
(hvis Form som Ordsprog jo ellers ikke kan roses): For- 
holdet mellem Rimelighed og Urimelighed er afgjort i de 
gamle Dage, da det urimelige skete, at Moses kom over 
det røde Hav, medens Farao druknede, skjønt det jo 
maatte synes i høj Grad rimeligt, at han trygt kunde have 
fulgt i Moses' Spor. 

Jeg skal ikke dvæle ved de Ordsprog, hvor der er 
brugt forskjellige Billeder; men det maa maaske endnu 
være mig tilladt at bemærke, at flere af de ligefremme 
Oversættelser formentlig vise Grundtvigs store Evne til at 
give et Ordsprog Form.  Saadanne Ordsprog, som paa 
engelsk er fade og matte, bliver paa dansk fyldige og 
fyndige (ofte med Bogstavrim). Nr. 86: Helvede og 
Kanslerretten er altid aabne, bliver til Hullet og Helvede 

er altid aabne. Nr. 92: Lad Kvinder spinde og ikke præke, 
bliver til: Kvinder skal spinde og ikke væve "Ordspil). 
Nr. 107: Ingen holder af visne Blomster, bliver til: Ingen 
gjør Stads med visne Blomster (uden gamle Skøger og 
slette Talere). 

Ja, hermed skal jeg slutte. Synes man maaske, at jeg 
allerede har sagt for meget om disse henkastede Over- 
sættelser og Indfald, saa faar det være en Slags Undskyld- 
ning, at jeg har fornøjet mig ved dem fra Barnsben af. 


Rejsebrev fra Norge. 
Af Laura Kieler. 

Der har været ret bevægede Tider her oppe. Det po- 
litiske Røre, der en Tid samlede sig om Ministeriet Stang 
og Ministeriet Sten, og som gjorde Folk døve og sløve 
for alt andet mellem Himmel og Jord end Politik, er nu 
ved at lægge sig. 

Og hvis nu en udenforstaaende Tilskuer skulde tillade 
sig at give sit Indtryk af alt dette Skænderi Luft, saa 
"vilde det være: en Følelse af Lede, af Modbydelighed for 
al den Demoralisation, Nutidens Politik mere og mere" 
bringer ind i Mændenes Sind. Ingen nogenlunde retfærdig 
Vurderen af Modstandere, intet Retsind, endnu mindre 
Højsind. Nød bryder alle Ærens Love, alle Midler til- 
ladte i Hensigtens Tjeneste, intet Middel for lavt. til ikke 
at blive brugt, bare Underlæggen af de sletteste Motiver! 
Hvorfor kan nu en Gang en politisk Modstander aldrig 
være en dygtig Mand, en samvittighedsfuld Mand, der gør 
sit Bedste? Nej, enten. er han ufravigelig en. Slyngel, en 
Hykler eller den udueligste Dumrian, der endnu har sat 

sin Fod paa Vorherres Jord. Man kommer uvilkaarlig til 
at tænke paa Skoledrenge, der knubser hverandre. 

Selve den politiske Konflikt skal jeg forøvrigt ikke her 
indlade mig paa. »Danskerens« Læsere ved forlængst god 
Besked gennem Avisernes Referater. Kun to Ting vil jeg 
tillade mig at berøre. Ministeriet Stangs Demission var 
et under alle Omstændigheder resolut Modtræk, som 
Venstre ikke havde taget med i Beregning. Det kom bag 
påa, og hvis Bjørnstjerne Bjørnson ikke havde været, er 
det sandsynligt, at Rektor Sten havde maattet opgive For- 
søget paa at danne et »rent« Venstreministerium. 

Men — til den store Prøvesten for et Lands Evne og 
Kunst: Theatret | 


Hvad foregaar der for Øjeblikket bag Kuliserne? Stil- 
lingen er mildest talt højst mærkelig.  »Politikken« an- 
melder ikke »Hedda Gabler« ved dens Fremkomst men 
tier, medens derimod Georg Brandes et andet Sted tager 
den under særdeles respektfuld Behandling.  » Verdens 
Gang« begynder med en hastemt Panegyrik over »Hedda 
Gabler« som Idealet for Fremtidens Kvinde, daler saa 
pludselig ned fra Skyerne, idet det giver Brandes's mere 
kritiske Børsartikkel Husly, og nu — efter Opførelsen 
— giver det samme Blads Theateranmeldere Fruen nogle 
temmelig overlegne Spark! Og medens »Verdens Gang« 
er paa skyndsom .Retræte, rykker dets radikale Menings- 
fælle »Kristiania Intelligentssedler« indigneret »Hedda 
Gabler« til Undsætning!  »Politikken« skynder sig efter 
Opførelsen i København med at strø noget Virak for 
Digteren, og »Dagens Nyheder« er til Gengæld lige ved at 
faa ondt af lutter Væmmelse! Slaar endog op en hyste- 
risk Latter! 

Hvad er Meningen? Er Parolen ikke længere ens over 

Kontramanøvrer? Er der visse Forskydninger? Eller er 
Disciplinen bleven slappet? Det Telegram, der gennem 
Ritzaus Bureau bragte Københavnerne Underretning om 
»Hedda Gablers« afgjorte Lykke paa Kristiania Theater var 
maaske bestemt til at give de »danske Oftedølere«, som 
hyssede og peb i det kongelige Theater, en lille Skræk i 
Blodet. 

Det er ikke Tilfældet, at Opførelsen i Kristiania var 
en stor Sejr. Hele Pressen — Venstre som Højre — er 
enige om, at »Stykket gjorde ingen afgjort Lykke«, og at 
Modtagelsen var meget kølig. Publikum staar forbauset 
og uden Forstaaelse, og dog var Spillet for de flestes 
Vedkommende udmærket. Ved anden Opførelse — Abonne- 
ments-Aftenen, den fine Aften, tilmed var det store Træk- 
plaster: Kongen og Prins Eugen i Theatret — var der endog 
ikke fuldt udsolgt Hus, Stemningen mat, Applausen saa 
sparsom som vel mulig. Naturligvis — man hyssede ikke, 
og man peb ikke. Ibsen er Norges store, verdensberømte 
Mand, og Ærefrygten for ham vilde alene have været til- 
strækkelig til at holde selv de mest fanatiske Modstandere 
i Tømme. Men man lo af og til — ingenlunde af Slag- 
ordene »Død i Skønhed« eller »Brystet er ogsaa godt«, 
men af Hr. Tesman og Fru Elvsted. Skulde her ikke 
ligge et Vink? Det summer en om Ørerne i denne Tid, 
nogle taler om Hjørdis,. andre om Vampyr, nogle om den 
almindelige Kokette, andre om den store Kvinde, der 
kunde have gjort Ejlert Løvborg til noget.stort. Men faktisk 
er det, at uagtet den gennemgaaende fortrinlige Udførelse 
(der vistnok — særlig for Frøken Bruns Vedkommende — 
staar langt over Københavns og Stockholms) virkede Stykket 
ikke saa særdeles uhyggeligt men tværtimod ret morsomt. 
Hvis en fremstaaende Skuespillerinde kun havde Mod til 
at tage Heddas Rolle ironisk, og det hele Skuespil blev 
en fin de siécle — Satire, mon hun da ikke vilde have til- 
tvunget »Hedda Gabler« en fuldstændig Sejr? 


83 


Paastanden synes maaske noget vovet, alligevel staar 
jeg ved den. Der er ingen anden Løsning mulig. Enhver, 
der vil tage Hedda Gablers Rolle tragisk, vil forløfte sig 
paa den. Lad hende blive spillet saa dæmonisk, i saa 
stor, statelig Stil som muligt — noget i den Retning, 
meget endogsaa havde Frøken Brun — saaledes som 
Ibsen har anlagt det, vil det alligevel virke mer og 
mindre parodisk. Man vil aldrig tage hende for ramme 
Alvor. Hedda er ingen Hjørdis, om end Henrik Jæger 
m. fl. vil have Hjørdistypen i den ibsenske Digtning trukket 
frem ved Haarene. Hun kan ikke elske, hun kan ikke 
hade, hun kan ingen Verdens Ting uden at kede sig ihjel. 
Med eller mod sin Vilje har nu Ibsen efter min For- 
mening i »Hedda Gabler« skildret os fin de siécle- 
Kvinden, det kolde Forstandsmenneske, Undinen uden Sjæl, 
Overkulturens Produkt, som enerveret, slappet af Nydelser, 
intetsomhelst har tilfælles med de gamle Sagakvinder — 
— det skulde da være som deres Vrængbillede. I Re- 
plikkerne: »Dø i Skønhed«, »Brystet er ogsaa godt«, 
»Vinløv i Haaret« — mon ikke der Ibsen ligefrem rækker 
Tunge ad mer end én Asfaltiér-Floskel? 

Ibsens forudgaaende Produktion er meningsløs, hvis 
den almindelige Opfattelse af »Hedda Gabler« var den 
rigtige. Ibsen overlader jo altid Publikum selv at danne 
sig en Mening ud af de Præmisser, han har givet. Alene 
det, at man forarges over en saadan Død i Skønhed eller 
rettere — ler ad den, er jo i sig selv et positivt Resultat 
midt i al Negativiteten. 

Ibsen har jo tilmed selv en Gang for alle erklæret: 
»Jeg spørger kun; mit Maal er ej at svare.« 

Hans Fremgangsmaade er i den Henseende ægte so- 
kratisk.  Sokrates's Livsaxiom var altid det, at han selv 
intet vidste, og i sin Forsvarstale for Dommerne, inden 
han tømmer Giftbægeret, fralægger han sig paa det be- 

aldrig havt andet Formaal end at overbevise Menneskerne 
om, at de heller intet vidste. Saaledes ogsaa Ibsen. Han 
overlader til Publikum selv at overveje Spørgsmaalet om 
en Død i Skønhed, og derved gør han kun dem, hvem 
denne Død og et saadant Liv forfærder, endnu sikrere i 
deres Opfattelse og ivrigere til at kæmpe for denne. Og 
kan ikke den mest gennemførte Negativitet være den mest 
positive af alle? 

Hvis Ibsens sidste Skuespil ikke saaledes er en Satire, 
hvorfor er det da en komplet Umulighed at opdage, hvem 
af de to Kvinder Ejlert Løvborg den ene eller den anden 
Gang elsker? Eller hvordan er det med dette Kamnuerat- 
skab mellem ham og stakkels Thea? Elsker hun ham? 
Er det kun platonisk Venskab? Hvortil da denne For- 
tvivlelse? Denne Undseelse? Alle de mange Taarer? 

Tilsidst en lille Bemærkning. Ibsen synes én Gang for 
alle at have faaet Monopol paa uopnaaelig Teknik. Troen 
påa dennes Uangribelighed er næsten bleven et Dogme. 
Hvorfor har han da havt saa fortvivlet vanskeligt ved at 
faa Maskineriet i »Hedda Gabler« i Gang? Hvorfor er 
en Tekniker som han nødt til at ty til saadanne Ubehjælp- 
somheder, som at Løvborg tager Manuskriptet med for at 
læse det for sin Medbejler? . Ingen tror det. Lige saa lidt 
tror man paa, at Thea bestandig gaar med disse »Kladder« 
i Lommen, for at de kunne være parate til at gøre Effekt 
i Slutningsscenen, og endnu mindre tror man, at Thea og 
Tesman i samme Nu, de har faaet at vide Løvborgs Død, 
sætter sig ned for at rode i disse Papirer — beaande og 
beaandes! Da lo Publikum. 

Det er ikke virkeligt, det er konstrueret. Man hører 
Maskineriet knirke — man »merkt die-Absicht und wird 
verstimmt!« 

Og — man faar tillige en lille Mistanke om at Ibsens 
Eneboerliv hævner sig — at han lever saa ensomt, han 
snart glemmer, hvordan Menneskerne ser ud. Hedda Gabler 

er i alt Fald en Abstraktion, et Tankeskelet uden Kød 
og Blod. 

Spillet her var for de flestes Vedkommende udmærket 
godt. Særlig gælder dette Frøken Parelius (Tante Julle) 
og Frøken Brun, der i Hedda Gabler gav Verdensdamens 
blaserede Overlegenhed og rastløst-fortærende Livslede al- 
deles ypperligt. Gennemgaaende maa hendes Spil betegnes 
som første Rangs Kunst. Kun Skade, at hun havde en 
Opgave, som ogsaa hun delvis maatte forløfte sig paa. 

Selmer ydede som Tesman meget værdifuldt og godt, 
men kunde og burde ubetinget have ladet os se noget mere 
af den lærde Mand. Frøken Juel gjorde ligesom Fru Bloch 
i København Fru Elvsted altfor klynkende og ynkelig. Til 
deres store Undskyldning taler imidlertid, at Digteren selv 
— ubegribelig nok — har skabt hende saadan. Men en 
Skuespillerinde burde alligevel —! Hvordan kan en saa- 
dan Grædedukke faa en Mand til at lade være at drikke? 
Endnu mindre faa ham til at arbejde — selv om det kun 
var med noget som den »brabaniske Husflid« ? 

Men det er ikke værdt at gaa i Detaljer og nævne 
Navne, som forholdsvis er og vil blive fremmede for danske 
Læsere. Jeg vil derfor søge at samle de mange spredte 
Indtryk i et eneste Hovedindtryk, Hovedindtrykket af den 
norske Skuespilkunst, saaledes som den for Øjeblikket er, 
dens Karakter og hele Retning. 

Idet jeg derfor lader de 3 sidste, store Forestillinger: 
»Hedda Gabler«, »Kampen for Tilværelsen« og »En Fallit« 
passere Revue, maa jeg absolut fastholde, at den er til- 
fulde, hvad den fremfor alt bør være, og hvad den svenske 
Skuespilkunst ikke er: en ægte national Kunst. Den er 
først og fremmest norsk i hele sit Væsen. Jeg tør saa- 
ledes dristig paastaa, at ru for Tiden finder Ibsen og 
Bjørnson baade større og bedre Fremtillere paa norsk 
Scene end paa dansk: Naar de norske Skuespillere spiller 
Bjørnson og Ibsen, føler de sig øjensynlig som Fiske i 

Vandet. Det er deres rette Element, Blod af deres Blod. 
Med Opførelsen af »En Fallit« i frisk Minde (jeg saa den 
igaaraftes), kan jeg kun yderligere præcisere dette. Skønt 
Gundersen paa langt nær ikke kunde maale sig med Vilhelm 
Wiehe som Tjelde, og Konsul Lindes Fremstiller endnu 
mindre Hultmann (vi har jo ikke saa mange fine Folk her 
ved Kristiania Theater), var der ved det hele noget ægte 
og fortrinligt, som man ikke let glemmer. Særlig Kavalleri- 
løjtnanten (Schanke), en ægte norsk Kavalleriløjtnant, ikke 
samme Type sam en tilsvarende dansk men noget for sig, 
noget noch nie dagewesenes, ligesom en norsk og en 
dansk Hest ikke ganske vilde kunne gaa i Spand sammen. 
Halvorsens Sannæs stod langt over — saa vidt jeg mindes 
— Jerndorfs Udførelse af samme Rolle, og Garmans Ad- 
vokat Behrend brændte sig ind i Erindringen som noget 
af det bedste og mest karakteristiske, jeg har set af 
Skuespilkunst. 

Men ét er sikkert! Ligesaa norsk som Norges sceniske 
Kunst er — og deri ligger naturligvis dens Levedygtighed 
og Udviklingsevne — ligesaa vist er det, at alt hvad der 
er fransk, "kan den ikke magte. Det ligger fuldstændig 
udenfor dens Rækkevidde. p 

Det var derfor et fuldstændigt Misgreb at opføre »Kampen 
for Tilværelsen« paa Kristiania Theater. Dagmartheatrets 
Fremstilling stod himmelvidt over Udførelsen her. For- 
skellen varsom mellem Hovedstadens første Scenes og 
et Provinstheaters. Det lette Replikskifte gik tungt og 
plumpt over Brædderne, norsk kunde det ikke blive, der- 
til var det altfor fremmedartet, og fransk blev det mindst 
af alt. Der var heller ingen modtagelig Jordbund hos 
Publikum, hvis Forstaaelse af dette franske Drama tilmed 
var saa ringe, at de lo paa det mest gribende Sted, og 
som virkelig blev spillet ypperligt — Scenen mellem den 
unge Pige (Frøken Juel) og den stammende Lærde (Hr. 
Halvorsen). — Al Ros og Ære være Fru Gørlings Hertug- 

inde! Hvor højt hun stod, fik man det bedste Indtryk af 
ved at se Fru Gundersens Udførelse af samme Rolle. 
Denne betydelige Kunstnerinde, der egner sig fortrinligt 
til at give de norske Sagakvinder Liv, tog med for nordisk 
Pathos fat paa den franske Hertuginde. Det gaar ikke. 
En grande dame — selv af det gamle I'ancien régime tér 
sig anderledes som tragedienne end en nordisk" Heltinde. 
En maa imidlertid nævnes med den allerstørste Aner- 
kendelse! Garman som den gamle Fader. Denne Kunstner 
har aabenbart en stor Fremtid for sig. En af de aller- 
mest lovende Repræsentanter for norsk Skuespilkunst. 


Den nye tyske Skoles Plan. 


Af Julianus Plesner. 


Den, der har fulgt v. Gorings Livsudvikling, vil det vel 
gaa som mig, at man ikke uden videre lader Øjet fare hen 
over hans Program som en lavet Plan ved Siden af saa 
mange andre, som er lavede, men tager fat paa den med 
virkelig Interesse og bedre Forstaaelse som et Program, 
der fortjener Drøftelse. Inden jeg meddeler et Uddrag af 
Skoleplanen, vil jeg dog give en Mundsmag af hans Maade 
at kæmpe mod den romerske Skole med dens ensidige 
munkeagtige Foragt for det virkelige Liv; og jeg beder 
bemærket, at som disse sidste Ord, saaledes er de Udtryk 
jeg bruger væsentlig hans,!) og jeg tror, man kan behøve 
stadig her at holde sig hans Livsførelse for Øje for ikke 
at tro paa unævnte Kilder norden fra. 


1) Cap. 1, 2 og 3, S. 1—22. Cap. 1) Kamp mod »>Romeraandens 
1000-aarige Herredømme«. 2) »Splid mellem Skole og Liv«. 3) Skolen 
maa foreløbig være Enkeltmands Sag. 

I Aarhundreder har vor højere Undervisning været 
utysk. Vore Forfædre opdrog deres Børn til friske Yng- 
linge, til sunde Mænd, til Karakterer med jærnfaste Viljer. 
Saa trængte den fremmede Magt ind og fik vore Knægte 
indskrumpede til stuelærde, livsfremmede Drømmere. Det 
er med Urette man bebrejder vor Ungdom dens blaserte 
Væsen,: dens Slaphed og Sløvhed; selv har man jo opdraget 
dem til Halvblindhed i en fremmed Kulturs Halvmørke og 
tilet Lærdmandsliv fremmed for Virkeligheden, uden Nutidens 
og Virkelighedens fulde Sollys, udenfor det rige Liv med 
dets sunde Arbejde og dets rene Glæder. Forrige Aar- 
hundrede fattedes ikke Mænd, som indsaa Reformernes 
Nødvendighed; men det blev desværre ved Rousseaus og 
Basedows barnagtige Tidsalders legende Forsøg. Først 
da den 30-aarige Krigs voldsomme Storme brød ind over 
vort Fædreland, vaagnede den tyske Aand til Gjenfødelse 
og Daadskraft. Men har vort Aarhundredes tunge Prøvelser 
vakt Folkeaanden af Dvale, saa er” Romeraandens tusend- 
aarige Vælde til Ende: men lad saa da ogsaa den unge 
Vaar holde sit Indtog i vore Skoler. 

Da han til at begynde med kaldte Skolen: »Skolen 
for Livet«, mente han først dermed, at Børnene ved 
den skulde hjælpes til at vokse deres egen naturlige 
Vækst, og han mente, at det kunde gjøres ved at lade 
Læren om Livet, som det former sig i Naturen og Sam- 
fundet omkring dem, holde sit Indtog i Skolen. Men da 
han saa selv, til. Dels med Fråbel som Vejleder, var kommen 
i Livets Skole, da forstod han, at Livet maa leves, ikke 
læres: Man byder Ungdommen et Skyggebillede af, en 
Ordlærdom om Livet og Verden, før den efter sin natur- 
lige Udvikling, kjender noget til Livet. Man viser den 
kunstige Idealer, som Livet maa omstøde, og paa den 
naturlige Sjæls- og Legems-Udviklings Bekostning plejer 
man ensidig Tænknings- og Hukommelses-Færdighed; og 
Studenterlivet med sine i mange Henseender plumpe og 

sjæls- og aands-sløvende Vaner er saa langt fra at yde 
Modvægt herimod, at det tvertimod fremmer Storsnudethed, 
Træghed, Dovenskab og Hovenhed. Faar man først Øjet 
op for Manglerne ved en Opdragelse af den Slags, da føres 
man til at kræve, at Livet w hele sin Fylde — ikke kun 
den Side, som Tanken kan arbejde med -— træder Ung- 
dommen i Møde paa naturlig Maade. 

Skolen bryder ikke med den historiske Udvikling. men 
vil netop tvinge den gamle i Ordets egentligste Forstand 
uhistoriske Skole til at blive historisk oa: til at følge 
med sin Tid; men såa maa bl. a. ogsaa Eæaminerne, 
der svinebinde Skolerne i hurtigt stivnende Former og 
nedbryde Børnenes sædelige Bevidsthed, falde bort. Det 
er ikke en ny kunstig Bakkemad, Skolen vil lave til Børn- 
ene: den vil samle det bedste og mest ægte af, hvad Nu- 
tiden byder, og hjælpe dem til at leve af det og i det for 
saaledes at fremkalde en helstøbt aandelig Udvikling som 
Modvægt mod de Farer for det sædelige og religiøse Liv, 
som den ensidig forstandsmæssige eller ensidig praktiske 
Uddannelse har medført. Det er den naturlige, medfødte 
barnlige Sjælskraft, det gjælder at bevare,”) og hvad der 
er Barnet fremmed — frem for alt den fremmede Dan- 
nelse — maa først sent træde til. 

Skjøndt Skoleplanen saaledes slet ikke indeholder noget 
nyt, men kun er en Optagen af, hvad der er oppe og alt 
rører sig, maa det dog foreløbig blive Enkeltmands Sag 
at tage Arbejdet op, indtil en Omdannelse af hele Skole- 
væsnet staar som et Krav af Tidens dybeste Trang. Til 
en saadan Skole er det, hans Lyst staar, og det var kun 
med Nølen, han gik til Oprettelsen af et nyt Tidsskrift: 
»Det betragter jeg kun som det nødtørftigste Surrogat for 
en virkelig tysk Skole«, saa lidet værd i Sammenligning 
med et Stykke praktisk udført Skolearbejde,- »som beskrevet 

1) Lord Armstrong: »det gjælder ikke at slukke Ilden med for 
meget IKul«. 

og trykt Papir er overfor et lokket Barns spirende Sjæleliv, 
friske Munterhed, blomstrende Kinder og straalende Øjne.«") 
Det er Kamp mod »den romerske Uaand«, mod »Drenge- 
videnskabelighed«, for en »tysk Skole for tyske Drenge«, 
for »Skolen for Livet«, for en i ret Forstand historisk 
Skole og for en historisk Fremgangsmaade, hvor Enkelt- 
mand tager Sagen op, og Samfundet venter, til det er 
modent. Hænderne er Esavs, men Røsten er Jakobs! 
Lad os dernæst se, hvordan hans Skole kommer til at 
se ud. Han hævder, at Planen til den er udsprungen af 
hans egen Livserfaring, men samtidig, at den træder ind 
som Led i den historiske Udvikling, der kan have til Over- 
skrift: »Kampen for Udviklingsskolen«, og har Commenius?) 
til Banebryder. Siden Brødremenighedens ædle Biskop 
traadte i Skranken for Barnenaturens Ret, har Kravet 
aldrig helt været tiet til Døde. — Pestalozzi?) fører Sagen et 
væsentligt Skridt videre frem ved at vise, at Barnets Ud- 
vikling svarer til Menneskehedens, og at saaledes Barnets 
Krav og Samfundets kan forenes; Schelling") slaar som 
Filosof for Alvor til Lyd for den Tanke; Herbartå), Ziller 
og Stoy tage den op igjen som Vejviser ved Opdragelsen, 
men som Theologer og Filosoffer overvurdere de Forstands- 
udviklingen og det theoretiske, medens Friedrich Fråbel?) 


])) Se Redegjørelsen for Tidsskriftet og dets Opgave, S. 153—68. 

”) Joh. Amos Komnezky (fra Komna i Måhren), f. 1592, d. 1671, 
»Barnets Undervisning har 3 Trin, »Moderskolen i Hjemmet«, »Moders- 
maalets Skole« fra 6—12, og Latinskolen. 

3) f. 1746 i Zurich, død 1827, om ham og hans Betydning se hl. a. 
Triers Afhandling i »Studentersamf. Smaaskr.« 

7) En varm Talsmand for hans Tanker var Henrik Steffens, der 
jo igjen fik stor Betydning for Grundtvig. 

3) til den Retning hører her hjemme nærmest Prof. Heegaard og 
Prof. Kroman. 

%) »Børnehavernes« Stifter, f. 1782, d. 1852. Skolen skal optage 
Barnets naturlige Arbejde — det vi kalde >Leg« — og knytte sin 
Undervisning hertil. Lignende Tanker er her hjemme fremsat af Dr. 
Jens Nørregaard i et af de første Nr. af »>Vor Ungdom«. 

»den eneste af det 19de Aarhundredes Pædagoger, der 
har et Drag af Genialitet« virkelig gjør Alvor af det og 
hævder, at man ikke alene skal undervise Børnene i men 
lade dem gjennemleve Slægtens Udvikling. 

Ind i Rækken Commenius—Pestalozzi—Frobel træde: 
»den nye tyske Skole« og vil føre det videre, som Frøbel 
har begyndt, men paa selvstændig Maade, fordi den er 
udsprungen af Gårings egen Livserfaring, og han først 
efter selv at have tillevet sig Planen har fundet og tilfulde 
forstaaet Mesterens geniale Tanke. Altsaa i ubevidst Til- 
slutning til Fråbel bygges den ny tyske Skole i 3 Afsnit, 
svarende til de 3 Hovedafsnit af ethvert Folks Kulturud- 
vikling: I. Bønder og Haandværkere. II. Handelog Industri. 
II. Samfundsordning (Verwaltung) og Videnskab. I Mod- 
sætning til Filantroperne af Basedows Skole vil den ny 
tyske Skole ikke uddanne drømmende Verdensborgere, men 
tyske Ynglinge, der er stolte af alt, hvad der er urægte 
i det tyske Væsen, og medens Basedow »nedfjaser« Ar- 
bejdet til Leg vil han tage det alvorligt.) Den ny tyske 
Skole regner selve Arbejdet i Have og Mark som en 
vigtig Del af sin Undervisning, selv om den ikke, som 
Prof. Dr. Karl Biederman (1852) vil sætte Tilbagevenden 
til det praktiske Arbejde som det eneste Middel til det 
tyske Folks Gjenfødelse. Basedow har i Virkeligheden 
ikke løsrevet sig et Fjed fra det klassiske Ideal: »den 
romersk-gymnasiale Munkeensidighed«, men kun »fremkunst- 
let Fjasegymnasier«. 

Første Led af den tyske Skole er altsaa en direkte 
Fortsættelse af de Fråbelske Børnehaver og skal give 

1) Dette er ikke i Strid med Frøbels Tankegang, idet han har et 
aabent Øje for, at det, vi kalde Leg, er alvorlig optaget Arbejde for 
Barnet, og kun ved at afpasse Undervisningen efter Barnets naturlige 
Anlæg vil det stadig blive Leg, 9: Arbejde med Liv og Lyst af alle 


Kræfter; medens alle andre Fremgangsmaader gjør Arbejdet til Fjas 
eller til sløvt Trædemøllestræv i »Examensmøllen«. 

almindelig Fordannelse for det praktiske Liv i Haand- 
værker- og Bondestanden, men er alligevel beregnet paa 
at være fælles for alle Stænder. Den omfatter Tiden 
fra 6te til 14de Aar og svarer til de Krav, man bør stille 
til en Folkeskole. 

Andet Led overtager Fortsættelsen af denne Under- 
visning fra 14£—16 Aar, og har Forberedelsen til Militær- 
skolen, til teknisk og Kjøbmands Virksomhed for Øje og 
lægger Eftertryk paa de hertil fornødne praktiske Kund- 
skaber. 

Tredie Led forbereder i Alderen fra 16—20 for Uni- 
versitetet og polyteknisk Læreanstalt og vil give alle en 
mathematisk-naturvidenskabelig Fordannelse; dog kan her 
være Tale om Gaffeldeling. 

Skolen kan foreløbig kun træde ud i Livet som Privat- 
Anstalt. Den maa ligge paa Landet i en sund Egn og 
foreløbig optage Sønner af mere velhavende Folk, indtil 
Forholdene tillader en Udstrækning til alle Klasser. Til 
Bygningen hører et større Have- og Markstykke nær Flod 
og Skov. Landvæsen hører med til Skolevirksomheden 
og den zheoretiske Undervisning gives kun om For- 
middagen. Hjemmeopgaver falder bort... Stile o. 1. skrives 
paa Skolen og træder til Tider i Stedet for mundtlig 
Undervisning, for at Eleven kan have sin Eftermiddag 
fri for aandeligt Arbejde. 

Karakterer gives ikke for ikke at drage Æresfølelsen 
ind paa falske Baner; her gjælder det i alt Fald paa et 

"Punkt at bryde med Base lows skadelige Indflydelse. Der- 
imod faa Forældrene Vidnesbyrd om Børnenes Opførsel, 
og Læreren afgiver regelmæssig nøjagtig Redegjårelse for 
hvert Barn, og den meddeles Forældrene, hvis Besøg 
længere Tid ad Gangen ønskes og stærkt tilraades. 
Offentlige Examiner afskaffes som bedragerske. Naar 
der er Tale om Opflytning bliver et halvt Aars Arbejde 
Maalestokken. 

I Stedet for Ferier træder Udflugter og Rejser, da de 
bliver overflødiggjorte ved den stadige Vekslen mellem 
aandeligt og legemligt Arbejde. Men hvor store Afstande 
gjøre det nødvendigt, for ikke at bryde Forholdet til For- 
ældrene, afbrydes Undervisningen: De to varmeste Maan- 
eder om Sommeren, 8 Dage ved Paaske og Pintse og 14 
Dage ved Jul. Tiden skal da tilhøre Børnene helt og 
holdent, og skulde der ogsaa glemmes noget, vil det ind- 
vindes gjennem forhøjet Friskhed og Spændkraft. 

Den »tyske Skoles« vigtigste Maal er at pleje From- 
hedssans, Pligtfølelse og Fædrelandskjærlighed; disse 
Evner udvikles ikke saa meget ved Undervisning som ved 
daglig Øvelse. Hertil tjene i første Linje de militære 
Gvelser (1), der vænne til Punktlighed, stræng Pligttroskab, 
Paalidelighed, Lydighed og Aandsnærværelse, ligesom de 
ogsaa udvikle Selvstændighedsfølelsen. Legene give den 
bedste Lejlighed til at lære de enkelte Drenges Ejendom- 
melighed at kjende, og ved Lærernes Deltagelse i disse vil 
der mellem dem og Børnene opstaa et naturligt Samliv, 
der hviler paa Aabenhed og Tillid. I Gymnastik bør de 
»dansk-svenske« Smidighedsøvelser uden Redskaber (oa: de 
"svenske fritstaaende Øvelser, da den Poul Petersenske 
Tilsætning med Reck og Trapez jo falder bort) foretrækkes. 
Skydeøvelserne bør forberedes ved Øvelser med Langbue 
og Flitsbue (Armbrust). Til de ordnede Legemsøvelser 
høre om Sommeren Svømning og om Vinteren Skøjte- 
løbning.  Herhen høre af Legene særlig Væddeløb og 
Brydning og — hvis man har Midler dertil — ogsaa 
Sejlen, Roning, Kjøren og Ridning. Lærerne tage Del i 
Børnenes Lege og Gymnastik, baade for deres egen Sundz 
heds Skyld og for Børnenes Skyld, ligesom de følger med 
dem til Kirke. : 

Haandarbejdet omfatter: Snedker- og Drejearbejde, 
Fletten, Paparbejde og Jærnarbejde, hvorved Børnene naa 
Indsigt i Haandværkets Betydning (?) og blive bevarede 

for hovmodig Overvurdering af theoretisk Viden. Hertil 
slutter sig theoretisk Undervisning i Fysik, Kemi, Teknologi 
og Geografi. 

Ved Have- og Markarbejde vindes Kjendskab. til 
Frugt-, Urte-, Blomster-, Korn- og Rodfrugt-Dyrkning, og 
hver Discipel har sit eget Stykke og sine egne Frugt- 
træer og Frugtbuske. Om muligt skal hertil slutte sig 
samvittighedsfuld Pleje af Smaakreaturer og Fjerkræ for 
at udvikle Pligtfølelsen i en bestemt Retning (a: mere i 
Retning af kjærlig Omhu). 

Udflugter og Anskuelsesapparater sætte Liv i den 
theoretiske Undervisning, og saa hyppig som mulig besøger 
man den nærmeste Omegn og opmaaler Marker, Floder 
” og Søer, Med de geometriske Øvelser gaa zoologiske, 
botaniske og geologiske Undersøgelser Haand i Haand, og 
Læreren, som fører an, maa derfor kjende Omegnen til 
Punkt og Prikke og forberede sig til hver Tur. I Tilknyt- 
ning til Undervisningen i Fysik, Kemi, Teknologi, Geografi 
og Handelslære besøger man Værksteder, Fabriker, Skibs- 
værfter, Koffardj- og Krigsskibe, Jærnværker, Handelshuse, 
Jærnbaneanlæg, Telegraf- og Posthuse.  Sligt vil ogsaa 
hjælpe de unge til at vælge, saa de komme paa rette 
Hylde (?). Som Anskuelsesmidler tjene Akvarium og 
Terrarium, Damme til kunstig Fiskeav]l og Naturgjenstande 
at alle Slags. Ved Undervisningen i Verdens-, Natur- og 
Kunsthistorie bruger man Fotografier, Gibsafstøbninger, 
Planer og Modeller. 

Skolefester med Tale, Deklamation, dramatiske og 
musikalske Underholdninger holdes paa Kejserens og Land- 
fyrstens Fødselsdage og til Minde om Freden 1871 (altsaa 
dog ikke Sedandagen). 

Elevens Selvstændighed udvikles ikke blot ved Militær- 
øvelser og Lege men frem for alt ved, at hver faar sit 
at staa for og sin egen Kasse, hvoraf han betaler alt, 
hvad han bruger til sig selv og sin Undervisning, og som 

han fører nøjagtigt Regnskab over, medens han selv ejer 
alle sine Redskaber og alt, hvad han frembringer, og har 
sine egne Gjemmesteder dertil. 

Gjennem det foregaaende har man jo ikke faaet nogen 
egentlig Forestilling om selve Undervisningsplanen i den 
tyske Skole, og den kan jeg heller ikke fremlægge her; 
men for at man kan se, hvorledes han tænker sig, der 
skal gaas frem, vil jeg give en Oversigt over Undervis- 
ningen i Skolens iste Led, der jo strækker sig til Konfir- 
mationsalderen. 

Det første Skoleaar beskjæftiges Børnene hovedsagelig 
i Haven og paa Marken, i Skoleværksteder og med Pas-. 
ning af Kreaturer. Den ved denne Virksomhed indvundne: 
Erfaring bliver daglig bearbejdet ved theoretisk Under- 
visning, først i 1, saa 2, saa 3 Timer hver Formiddag. 
Hver Gjenstand faar 25 Minutter og mellem dem 10 Mi- 
nutter fri. Ad den Vej vinder Børnene den første Indsigt 
i Planternes og Dyrenes Liv. Ved Pasning af Kreaturer faar- 
det en virkelig og tilegnet Forestilling om Pligt og For- 
pligtelse, og i Forbindelse hermed søger man at give 
Barnet en levende Forestilling om Gud som Fader og som, 
Opholder af alt. Som Grundlag for Geografi gjør man 
mangesidigt Bekjendtskab med Skolebygningen og Have- 
og Markomraade. Jævne Fortællinger og Fabler af Hey 
og Grimmske Eventyr, som passe for et sundt fantasirigt 
Barn og ikke indeholder sygeligt Fantasteri, og som ikke 
. gjør Børnene overspændte eller nære Frygtsomhed, be- 
fæste den vundne Forestillingskreds. 

De simpleste Tal, Rums- og Tidsforhold, som man 
under ovennævnte træffer paa, bruger man som Grundlag 
for Regning og som Forberedelse til Rumlære. Dertil 
kommer de første smaa Forsøg i Tegning. Desuden indøves 
nogle Sange, som synges paa Udflugter og under Marscher. 

I det andet Skoleaar begynder Læsning og Skriv- 
ning, og fra det andet til det ottende Skoleaar er Under- 

visningen saa jævnt fremadskridende. Naturhistorie og 
naturvidenskabelig Undervisning, som knyttes til Ar- 
bejdet i Have og Mark og ved Siden af Kultur- og 
Verdenshistorie, knyttet til Haandfærdigheds- og 
Militær-Øvelserne, danne Grundlaget for hele Under- 
visningsplanen paa iste Trin. 

Den religiøse Sans udvikles ved levende Fremstilling 
af de religiøse Personligheder, som det gamle og det nye 
"Testamente giver os dem. Episke og dramatiske Bear- 
bejdelser af det bibelske Stof skal fremme Forstaaelsen 
af Bibelhistorien") (?). Efter at i det andet Skoleaar 
Skabelseshistorien er fortalt, og Patriarkernes og Dom- . 
mernes Skikkelser er ført frem for dem, gaar Undervis- 
mingen til Jesu Liv, først efter Markus, saa efter Matth. og 
Luk. Dertil slutter sig Apostelhistorien og en saa anskuelig 
Fremstilling af Kristi Lære efter Evangelierne som mulig. 

I Tilknytning til Kristendommens Grundsætninger og 
til de 10 Bud bliver der' gjort Rede for Grundtrækkene 
af Nutidens Lovgivning og især Tysklands Straffelov. 
Religionsundervisningen støttes ved Kirkegang med en 
forudgaaende kort Forberedelse. Det sidste Skoleaar 
overtager Præsten Religionsundervisningen som Forberedelse 
til Konfirmationen. 

Undervisningen i Waturfagene skal hjælpe til at klare 
Forestillingen om Dyrenes og Planternes Liv og give Grund- 
trækkene af Mineralogi, Geologi, Kemi og Fysik. Under- 
visningen i Botanik skal ogsaa vise hen til dens Sammen- 
hæng med Zoologien, og Zoologien føre dem til Læren om 
det menneskelige Legemes Bygning, Liv og Pleje. Naar 


1) Vidnesbyrd om Mangel paa Kjendskab til varm livfuld For- 
tælling og en Mindelse til os om, hvad vi har for en Skat i vor ene- 
staaende Samling af historiske og bibelhistoriske Sange, der jo har 
fast Plads i enhver god Skole, medens de andre Børnesange, hvis 
Betydning Fråbel har lært Tyskerne, først nu er ved at faa Indpas 
hos os. 


97 


Barnet Maaneder igjennem har iagttaget Kornets Udvikling 
lige fra Nedlæggelsen i Jorden til Høsten, saa har det 
påa den. simpleste og naturligste Maade faaet Forstaaelsen 
af en Mængde tilsvarende Kjendsgjerninger indenfor Natur- 
livet. Paa lignende Maade lader man dem følge Græs- 
sernes og Træernes Vækst; de lavere Dyrs Udvikling 
holder man Øje med i Akvariet og Terrariet. I det sidste 
Skoleaar taler man med dem om det menneskelige Legemes 
Grundlove. i 

I nøje Tilslutning hertil læres Begyndelsesgrundene i 
Geografi, Regning og Rumlære. Børnene, som det første 
Aar har set sig godt om i Have og paa Mark, komme nu 
med påa Udflugter i Omegnen. De følge en Flods Løb, 
gaa omkring, sejle over og maale de omliggende Vande, 
bestige nærliggende Høje og Bjærge, hvis Udstrækning de 
lære at bedømme. Ad samme Vej vinde de det første 
Kjendskab til forskjellige Jordstykkers geometriske Former 
og tilegne sig Grundlaget for Planimetrien. Punkt, Linje, 
Flade og andre geometriske Begreber, Rums- og Tids- 
enhederne: Minutter, Timer, Meter, Kilometer, Kvadrat- 
kilometer og Kubikkilometer o. s. v., forklares paa Ud- 
flugterne. — Et virkeligt, levende, tilegnet Erindrings- 
billede maa danne Grundlaget for alle disse Begreber. 
Herpaa' bygges saa Undervisningen i Regning og Begynd- 
elsen i Mathematiken, som afsluttes med de simpleste 
Former af de arithmetiske Rækker og 'Grundtrækkene af 
Stereometrien. 

Paa lignende Maade vindes Begyndelsesgrundene til 
Fysik og Kemi. De Disciple, som ved Haandgjernings- 
undervisningen har brugt Høvlen, øvet sig i at danne 
Flader, lavet en Lineal og et simpelt Bord og vundet 
Formkjendskab og Øjemaal i daglig Omgang med disse 
Ting, faar Lov at prøve at bygge et Stykke simpel Mur af 
Mursten. Derved lærer de den simpleste Anvendelse af 
Loddet, Waterpasset og Brækjærnet som enarmet Vægtstang. 

Derved vinder de det første Kjendskab til Mekanikens 
Grundlove, hvis videre Opbyggelse saa den theoretiske 
Undervisning besørger. I Elementerne til Kemi indføres 
Børnene gjennem de simpleste' Metalarbejder, ved hvilke 
de lære at kjende Legemernes Forandring ved Varme 
og Stoffernes Sammensætning af deres Elementer. 

Til den geografiske Betragtning af de nærmere Om- 
givelser, kan knyttes en simpel historisk Forklaring. 
Dette fører ind paa Spørgsmaalet om Agerbrugets og 
Haandværkets - Opstaaen og Udvikling i Folkenes Liv. 
Hermed er Tilknytningspunkterne givne for en anskuelig 
Meddelelse af de ældste Folks Kulturliv. Sammen med 

. Fortællingen om de ældre Folkeslags Nomadeliv, skildrer 
man de Nomadefolk, der nu leve.  Patriarkernes, Dom- 
mernes, Persernes og Germanernes Historie danne her 
Midtpunktet for Fremstillingen. Alt, hvad der kan anskue- 
liggjøre den Slags Undervisning, viser man Børnene, og 
som samtidig Læsning tjener »Robinson«. 

Spørgsmaalet om, hvordan og hvorfor Skolehuset er 
blevet til, fører til Spørgsmaalet om den Bys Opstaaen, i 
hvis Nærhed Skolen ligger; særlig lægges Mærke til 
Skolen og Domhuset og herigjennem kommer man saa 
ind paa Spørgsmaalet om Kommunens Forfatning og føres 
til Grundbegreberne om Samfunds- og Statsordningen, og 
som. Repræsentant for disse vækker Landsfyrsten den 
nærmeste Interesse. Derfra ledes deres Opmærksomhed 
hen paa hans Liv. Træk af hans og hans Families Liv 
fortælles, og derved udvides Barnets lille Aandsomraade 
til Deltagelse for det Hele, der ligger ham nærmest. Der- 
næst lærer Barnet de geografiske Forhold og i det hele 
Haandværks- og Samfundslivet at kjende i det Land, hans 
Landsfyrste behersker. Dernæst gaar man over til Kejseren, 
hvis Livsbillede udvider Barnets Interessekreds. En efter 
Barnets Forstaaelse afpasset Levnedsskildring af Kejseren 
bliver brugt. som Læsning. Hermed forbindes Tysklands 

Geografi, som tillige omfatter Landets Industri- og Kultur- 
forhold.: Den tysk-franske Krigs Historie udvider Kjend- 
skabet til Tysklands politiske Stilling. Man gaar ud fra 
det Sted, hvor vedkommende tyske Skole ligger, følger 
paa Kortet Vejen til Berlin, og følger den tyske Hærs 
Marsch til Paris og Loire. Dertil slutte sig kulturhistoriske 
Meddelelser om Lands- og Folkekarakteren i Tyskland og 
Frankrig; derfra gaar man over til Befrielseskrigenes 
Historie, Reformationen og 30aarskrigen 0. s. v. baglænds. 


Hermed tror jeg, at der er givet nok til Selvdømme" 
om Skolen og dens Plan; kun skal hertil føjes, at tysk 
Sprog og Litteratur spiller en vigtig Rolle i de senere 
Afdelinger i Skolen, at desuden Jordans »Niebelungen« 
skal bruges som en Slags folkelig-sædelig Bibel, at for 
dem, der skal gaa videre, begynder Sprogundervisningen 
— med særlig Vægt paa at kunne tale Sprogene og i det 
hele bruge dem i Praksis — allerede i første Afdeling 
med Engelsk og lidt Fransk. I Tiden fra 14—16 træder 
Sprogene stærkt tilbage for Handels- og Ingeniørvidenskab, 
og hvad der kan støtte dem, og Kampen mod det klas- 
siske gjennemføres saa strikst, at hverken Latin eller 
Græsk faar Plads men derimod Italiensk. Legemsøvelser 
og legemligt Arbejde faar stadig Halvdelen af Tiden og 
Opmærksomheden. 

Man maa nu sige om Planen, hvad man vil, saa maa 
man indrømme, at de fire uimodsigelig sunde Hovedkrav: 
1) en tysk Skole for tyske Børn, 2) at der tages Hensyn 
til Barnets naturlige Udvikling, saa at Erfaring stadig 
gaar forud for Forklaring, 3) at følgelig Livet, som det 
nu leves i Tyskland, og ikke som det levedes i Græken- 
land og Rom, bliver Udgangspunkt og Maal for Udvik- 
lingen, 4) at Legemets og det legemlige Arbejdes Betydning 


og Krav ikke overses, ere fastholdte. Derimod er det et 
: 

Spørgsmaal, om det ikke skorter noget, naar Talen er om 
Opfyldelsen af et femte Hovedkrav, som han selv stiller, 
nemlig det sædelige og det religiøse Livs Udvikling; idet 
v. Goring saa vidt jeg kan se, til Dels mangler Syn for 
det vækkende og varmende i Historieundervisningen, og 
dens Opgave at stille Idealer, der kan højne Barnets Syn 
og faa Blodet til at rulle stærkere i dets Aarer. Han 
tager Historieundervisningen — saa vidt jeg da kan se — 
mere som en Forstaaelsessag end som et Middel til at 
varme Hjertet og opildne Viljen. Madvigs Indvending, at 
Historien vil mangle Baggrund, besvarer han fuldstændig 
— rigtig med, at hvordan man saa bærer sig ad, saa maaler 
Barnet altid med, hvad det kjender fra sit eget Liv og 
Nutiden; saa at Nutidslivet dog er og bliver Baggrunden 
— men han glemmer her, hvad han andet Steds hævder, 
at Folkenes Liv svarer til det enkelte Menneskes — og 
deri kunde maaske dog nok allerede ligge et Forsvar for 
at begynde med Oldtidsskikkelser og Heltesagn, ligesom 
man maaske ogsaa, ligefrem hvad Forstaaelsen af Samfunds- 
liv og Samfundsreformer angaar, kan beraabe sig paa det 
mere enkle og usammensatte i Oldtidslivet. Adskilligt af, 
hvad han siger om Historieundervisningen, kan anvendes 
i Børneundervisningen, men som Grundprincip tror jeg, 
det. er urigtigt og en Følge af, at han selv først ret er 
kommen i Forhøld til Historien som voksen. Over for 
voksne vaagne Mennesker tror jeg nemlig nok, at hans 
Fremgangsmaade: at rede Traadene op fra Nutiden og 
tilbage, holder Stik. Her er et Punk, hvor vi skal passe 


paa. For skal der raades Bod paa, hvad ensidig Forstands- | 


udvikling og praktisk Udvikling har skadet, saa gjælder 
det ikke at glemme Historien og den gode Sang.”) Her 


1) Klart og godt fremhævet for nylig af cand. theol. Frits Hansen, 
Vonhejms Folkehøjskole, i Stykket: Om opdragelsen i skolen og 
historieundervisningen. >»Verdandi« 1890, dte H. (75 Øre). (Lars 
Håkerberg, Stokholm.) 

er et af de Steder, hvor den grundtvigske Skoletanke har 
sin Styrke, ved Siden af det virkelige Hensyn til det prak- 
tiske Arbejde og Hjemmets Ret. Skal der gjøres Alvor 
af den Tanke, at tage Hensyn til Barnets Udvikling, saa. 
maa man ikke glemme, at det har Fantasi og Hjerte, 
at det, naar det er udover den første Alder, kun ret 
anerkjender det som Arbejde, som ogsaa de voksne aner- 
kjender som Arbejde, og hvor det føler, at det har faaet 
sit eget betroet, samt frem for alt, at Betingelsen for en 
sund Udvikling er, at den ikke bliver rodløs, a: at Barnet 
har og stadig vil blive ved at have alle det aandelige Livs 
Rødder fæstede i Hjemmet, simpelthen fordi det. er gaaet 
ud derfra og har levet sine første Aar der. Men jeg skal 
ikke gaa nærmere ind paa disse Spørgsmaat her, men kun 
henvise til »Danskeren«, Marts 1879. Hvad jeg kunde 
have at sige her vilde til Dels kun blive en Gjentagelse af, 
hvad jeg alt tidligere har sågt dér. Her vil jeg holde mig 
til v. Gorings Svar paa Indvendinger, og dér synes det 
igjen, som det særlig er Madvig, der har gjort Indtryk 
paa ham. 

Adskillige Indvendinger, og det ikke af de mindst 
vigtige, slaar han til Jorden ved at gjøre opmærksom paa, 
at Skolen foreløbig er tænkt som Privatanstalt til at 
træde i Stedet for de Anstalter, hvor nu en højere Under- 
visning gives; men at for Resten uden Skade for Grund- 
. tanken megét kan forandres. Jeg er bl. å. overbevist 
om, at meget af det i Undervisningsplanens Enkeltheder, 
som foreløbig staar som Theoretikerens Ubehjælpsomheder 
og maaske til Dels Principrytteri, vil falde bort, naar han 
begynder at føre Planen ud i Virkeligheden, .og af -Ind- 
vendingerne mod Planen som Helhed omstøder han selv 
adskillige. 

Først den, der gjælder Bekostningen: dér maa man 
rette Tæring efter Næring, og Børnene har bedst af, at 
det er saa tarveligt som muligt. »Ikke det flotte men det 

simple er i Reglen baade det tjenligste og det sundeste«, 
og som Statsskole kan der forandres en Del. Vi har en 
god Forberedelse i de fråbelske Børnehaver. Ogsaa i 
Statsskolen maa vi holde fast paa Formiddagsundervis- 
ningen og de 3 Afsnit, men Jordejendommene falde bort. 
For dem, der kun naa gjennem første Led 2: Almueskolen, 
falde fremmede Sprog bort. Efter Formiddagsundervis- 
ningen følger 3 Timer Middag, hvori Børnene kan naa at 
komme hjem, og saa 3 Timer i Haven, Værkstederne og 
påa Gymnastik- og Legeplads. Svømning, Skøjteløben og 
Udflugter kan holdes fast. Uden for Skoletiden høre 
Børnene Hjemmene til helt og holdent, da Hjemmearbejde 
jo falder bort, og dernæst »falde Karaktererne og alle disse 
Opdragelsestaktløsheder, som i Statsskolerne, ja selv i 
Gymnasierne, staa som talende Vidnesbyrd om Lærernes 
Ubehjælpsomhed som Opdragere, bort«. Saa har Skolen 
det for Resten netop som bevidst Opgave at knytte Baandet 
saa fast som muligt mellem Hjem og Skole og være saa 
omhyggelig som mulig for at varetage Hjemmets Interesse. 
Den hjælper Barnet til nøjere Samliv med Hjemmet 
end den nuværende Skole. (Men vil dog ikke som den 
grundtvigske Skole gjøre Skridtet fuldt ud og underordne 
sig Hjemmet). Selv som privat Kostskole, som den fore- 
løbig paa Prøve maa ordnes og søge sine Elever blandt 
dem, der ellers sender sine Børn paa højere Skoler, gjør 
den, hvad den kan. Fremmer Latinskoler, Realskoler og 
Kadetakademier da Hjemlivet? maa der her spørges. Hvis 
Aand ligger Hjemmets Aand fjærnest? »Jeg vil søge at 
bevare saa meget som muligt af Hjemmets Aand: Hjem- 
mets Lydighed, Hjemlivets Munterhed, Hjemlivets Arbejde.« 
— Ogsaa som Statsskole maa Haven kræves, saa at 
Børnene ved Selvsyn lære Pasningen af i alt Fald de 
vigtigste Nytte- og Prydplanter. Men her maa man bede 
Hjemmet hjælpe til; bede dem give Børnene deres eget 


103 


lille Stykke Have at passe og give dem deres bestemte Op- 
gave ved Pasningen af Kreaturerne. 

»Man adspreder Børnene for meget,« indvendes der. 
Børns levende Interesse fængsler man kun gjennem det 
mangfoldige — og det, som omgiver Barnet, maa inter- 
essere det, om det er et rigtigt Barn; og hvor lidt barnligt 
er det at optræde som en Slags Specialist i Stedet for 
med frit naturligt Blik at agte paa alt, hvad der møder. 
Denne alt for tidlige Indspinding i Særinteresser fører kun 
til Blaserthed, til at man afskærer sig et sølle usselt 
Hjørne af Tilværelsen og i indbildsk Egensind holder det 
for den egentlige Verden. 

»Skolen uddanner kun dygtige Kjøbmænd og Sø- 
mænd.« — Nu! saa meget bedre; for dem trænge vi 
saamænd langt mere til end lærde! Men for Resten er 
det da netop gjennem Vanen. til og det deraf følgende 
Krav paa Selvsyn, at man fremelsker virkelig videnskabelig 
Sans; thi kun det, som man enkeltvis selvstændig har for- 
staaet, forstaar man selvstændigt at sammenstille. 

Faren ved Kjendskab til Legemet og til Sundheds- 
læren er ham en fuldstændig Gaade. Det vil snårest 
gjøre, at man sætter en Ære i det, som er Ære værd og 
gavner Legemet og giver Herredømme over det, og fries 
fra Vigtigmagerens tit tankeløse Indstormen paa egen 
Sundhed.  Hypokondrisk Hovedhængeri og Ængstelse for 
alle mulige og umulige Sygdomme, som man muligvis 
kunde rammes af, er langt større hos de uvidende og 
dem, der har gjort halve Snask i videnskabelige Bøger. 
Skal Undervisningen i Sundhedslære skade Børnenes Blu- 
færdighed, saa maa man gjøre sig Umage for at kalde 
alle de Dumheder, Fejltagelser og ubegribelige Taktløs- 
heder til Live igjen, ved hvilke Basedow ganske sikkert 
gjorde sig umulig som Opdrager. 

»Barnet føres for tidlig ind i fremmede Interesser.« 
For en tysk Dreng ligger dog vel de tyske Statsforhøld, 

som daglig kommer paa Tale, nærmere end de soloniske 
eller servianske fra den graa Oldtid.) Sikkert ligger 
ogsaa Nutidens industrielle Liv Barnets Interesse langt 
nærmere end Føniciernes og Ægypternes. 

Som man ser, er det særlig de Indvendinger, der er 
gjorte her bjemme fra, v. Goring har bidt Mærke i, og 
man kan heller ikke nægte, at han er ret heldig i at klare 
sig af dem. Men der er blandt andet et Spørgsmaal af 
gamle Madvig, som ikke er blevet besvaret; det: om Latin 
ikke behøves for Forstaaelse af Nutiden og Nutidssprog, 
og da frem for alt af vort eget Sprog og Litteratur. Jeg 
tror, at det er Principrytteri at foretrække Italiensk for 
. Latin og gad vidst, om han vilde have sagt det samme, 
om han havde læst Prof. Kromans lige saa klare som 
fornøjelige Behandling af det Spørgsmaal”), hvis det da er 
kommen til sin Ret i den tyske Oversættelse af hans Bog. 
Den theoretiske Side af Undervisningen stemmer for Resten 
i mangt og meget med Prof. Kromans Skoletanke, men 
der er jo den overordentlige Forskjel, at denne mangler 
Synet for det praktiske Livs store Betydning i Opdrag- 
elsen, og derved bliver der en gjennemgribende Forskjel. 
Naar vi skal tænke os Livet paa Kostskolen, kommer det 
nærmest til at svare til det fornøjelige Samliv mellem 
Lærere og Elever, som findes paa en Kostskole som 
Birkerød, — Latinskole og + det praktiske Arbejde. 
Det er for Resten en Ting, som vi trænger til at faa 
Øjnene op for her hjemme, at Gymnastik ikke opvejer Leg 
— dér er Tyskerne foran os, og det kan de takke Fråbel 
for.  Sportsadressen vidner dog om, at vi.er ved at.faa 
Øjnene op. Derimod staa Tyskerne tilbage for Danmark 
og Sverige, hvor det gjælder Haandarbejde i Skolen. 
Det hænger til Dels sammen med, at man slaar større 


1) NB. Simplere Forhold! 
?) Maal og Midler for den højere ES ENESSSEREN S. 206 fø. 

Brød op, end man kan bage, og tror, man kan blive prak- 
tisk ved andet end virkelig Praksis)). Der staar den 
grundtvigske Skoletanke, særlig som L. Schrøder har frem- 
sat den, langt klarere, og der kunde der være Grund for 
v. Goring til endnu stærkere at tage Frobels Tanke op. 
Saa afgjort som han ogsaa hævder Arbejdets Krav, gaar 
han ikke helt fri for at rammes af sine egne Angreb paa 
det basedowske Kunstleri. 

I det hele tør vi hævde, at den grundtvigske Skoletanke 
staar anderledes helstøbt med Geniets Stempel, og det er 
en Skam og Skjændsel for os, om vi skal have Tankerne 
importerede udenlands fra, og det vil blive til ubodelig 
om end selvforskyldt Skade. Der synes at være Grund 
til at spørge, hvor bliver Højskolefolkene af? 1 Land- 
bruget, i Mejerivæsenet, i Kvægopdrættet mærker vi, at 
de, der er udgaaede fra Højskolen, tage fat. Men hvor 
mange. Hjem er der ikke, der er dannet af Højskolefolk? 
— man kunde fristes til at spørge: Hvor blive de9? Er 
ikke de, der nu arbejde ivrigst for en sund Fornyelse af 
vort Børne-Skolevæsen som Helhed, ikke til Dels Folk, 
der kun er komne i Forhold til Grundtvigs Skoletanke 
paa anden Haand? Da Kold og hans opofrende Skare 
traadte i Skranken for Grundtvigs Børneskole, savnedes 
til Dels den vigtigste Faktor til dens Udførelse i Praksis: 
de gode, oplyste Hjem. Nu er de her! Men hvor bliver 
de af? For Børnenes egen Skyld er der Grund til at 
tage fat, de har samme Krav paa Højskolefolkene som 
Roer og Kløver, Smør og Svin, Køer og Heste. Historien 
og Bibelhistorien og Sangen er endnu ikke paa sin Plads, 
hverken i Skole eller Hjem, og Læsning og Regning drives, 
saa de tit sløve lige saa meget, som var det Tysk og 
Arabisk. Saa vidt jeg véd, er den gamle Stavemethode 
forbudt i de prøjssike Skoler som Børneplageri. Hér tærpes 


1) Se herom Lord Armstrong; omtalte Stykke i »Danskeren«. 

Fiblen -endnu paa den gamle Manér, og de arabiske 
Taltegn faa mange Steder Lov at blive ved at være 
Arabisk, og det selv i vore Friskoler! Ja grumme, grumme 
mange er der vel endog, der vil. spørge med Forbavselse: 
»Ja, men hvordan skulde vi ellers bære os ad ?« 

En lille Ting kunde jeg have Lyst at føje til. Husk 
ikke alene paa vore egne. Børn, men ogsaa paa vore 
Landsmænd sønden Aa. Spørg. dem, der nu kæmpe der 
nede, hvad Støtte de har haft af, at Bevægelsen paa Land- 
væsenets Omraade er gaaet fra Nord mod Syd, og spørg 
dem, .der under fortvivlede Forhold kæmpe mod Fortysk- 
ningen af deres Børn i Skolerne, hvad Støtte de vilde have 
af, om en lignende Strømretning kunde mærkes dér. 
Ofte maa de vist indrømme, at den Maade Tyskerne lære 
deres Børn at læse og regne paa er bedre end den, de 
kan faa Anvisning paa her hjemme. — Det skal sikkert 
ikke blive til Skade for dem, at hvad der rører sig af 
sundt kristeligt Liv dernede paa tysk Grund, har begyndt 
at rette Blikket mod Nord. Hvad om det ogsaa blev 
saadan, at hvad der var sundt i Opdragelsen rettede 
Blikket herop. x»Den nye tyske Skoles« Ophavsmand er 
tilfældigvis kommen i Berøring med os; hvad om nu vi 
— selv om vi staa tilbage i saa meget i Udførelsen i Livet — 
dog søgte at rette hans Blik mod, hvad her er at finde. Jeg 
tror ikke, at det var af Vejen, om en, der magtede Sagen og 
Sproget, søgte Plads i Tidsskriftet »den nye tyske Skole« for 
en Redegjørelse for Friskole- og Højskolebevægelsen”) her 


7?) Jeg har ingen Steds, hverken her hjemme, udenfor den grundt- 
vigske Kreds, eller i tysk, engelsk, amerikansk eller fransk Skole- 
litteratur, mødt nogen Forstaaelse af, at Skolen for voksne ikke ran 
være en Fortsættelse af Børneskolen, men at der maa være en Væsens- 
forskjel mellem de 2 Afdelinger, fordi det er til Dels helt nye Evner, 
man har med at gjøre hos de unge — det bevidst vaagnende Daabs- 
liv og det bevidst vaagnende dybere personlige Liv. Selv i deres 
Kreds her hjemme, der slutte sig til Højskolerne, kan der være 
mærkelig Uklarhed over den soleklare Ting. 

hjemme og med det samme gjorde Talsmændene for en 
»tysk Skole for tyske Børn« opmærksom paa, at der ogsaa 
kan ønskes en »dansk Skole for danske Børn«, selv om 
de bo inden for Hohenzollerens Landemærker! Jeg kan 
ikke nægte, at naar jeg har taget Sagen op, som jeg har, 
er det bl. a. med det for Øje, men mest fordi vi har 
noget at lære og en Del at skamme os over især overfor 
Grundtvig og Kold. 


Frederik Barfod, Danmarks historie fra 1536 til 1670, 
iste bind (årene 1536—1563) med en tilegnelse til kong 
Kristjan den niende og hans mænd. 352 sider. (Sch&n- 
bergs forlag.) 

Det er beundringsværdigt, at forfatteroldingen har 
kunnet bevare arbejdskraft til at udgive dette værks første 
del og tilmed har fået begyndt på trykningen af anden 
del, som er færdig fra hans hånd. I dag, da denne an- 
meldelse skrives, fylder han sit firsindstyvende år, og det 
er, så vidt jeg véd, henved 60 år — nåjagtigere 58 år — 
siden han begyndte sin forfattervirksomhed med bidrag til 
»Københavnsposten«, og 38 år, siden hans bekendte »For- 
tællinger af fædrelandets historie« udkom. Endnu for 
4—5 år siden udgav'han i to dele »Danmarks historie fra 
1319—1536«, hvoraf nærværende værk er en fortsættelse. 
Det mærkeligste er dog, åt han trods den håje alder har 
kunnet bevare usvækket interesse til med stor utrættelighed 
at følge og prøve de mangfoldige forskninger af yngre hi- 
storikere lige til så at sige disse dage, så at han i fortalen 

meddeler rettelser og bemærkninger ikke blot til sine ældre 
»Fortællinger af fædrelandets historie«, men også til sit 
sidste historiske værk, der som bemærket udkom for ikkun 
4—5 år siden. 

I »Biografisk lexikon« skriver Holger Rørdam således 
i den korte levnedsskildring af Barfod: »Har end mange, 
navnlig i tidligere tid, misbilliget hans hensynsløse udtal- 
elser, har dog næppe nogen draget hans sandhedskærlighed 
og fædrelandssind i tvivl.« Dette er rigtigt, og det er 
denne sandhedskærlighed, som ægger den gamle til ved- 
blivende at følge med i de nyere og endogså aller nyeste 
kritiske undersøgelser, for så vidt han finder dem vel be- 
grundede. Dette hans sidste arbejde er derfor også alt 
andet end en blot udvidelse af det tilsvarende afsnit i 
hans ældre »Fortællinger«. Plan og anlæg er en anden, 
så skildringen ikke har den brudstykkeagtige form som i 
hine; men der er ganske anderledes lagt vægt på over- 
skuelighed og at vise sammenhængen og udviklingen af 
begivenhedernes gang. Kulturhistorien, som der i vor tid 
er vakt så stor interesse for, er nu også kommet med ved 
skildring af tidens sæder og skikke, overtroen, moders- 
målets vilkår og andet lignende. 

Forøvrigt er det ikke blot de i trykken fremkomne 
resultater af andre folks kritiske undersøgelser, her er 
benyttet, men også utrykte dokumenter og kilder har for- 
fatteren fremdeles eftersporet og gransket, dels direkte ved 
egne undersøgelser i arkiverne og dels (navnlig i den sidste 
tid) ved at skaffe sig velvillige meddelelser af folk i biblio- 
tekerne og arkiverne. Til exempel er her givet udførligt 
uddrag af et interessant hidtil ukendt, men i fjor fundet 
aktstykke på plattysk, indeholdende 22 artikler i luthersk 
ånd og retning, hvilke præsterne i Nordslesvig, over 60 i 
tallet, måtte underskrive i Haderslev allerede i foråret 
1528, hvis de vilde beholde deres præstekald. Selve be- 
givenheden fortæller Helveg i sin kirkehistorie, men kendte 

endnu ikke dette aktstykke, som kan regnes for det første 
løse udkast til vor ældste lutherske kirkeordinans. Arkiv- 
erne er ligledes benyttede til adskillige af de levneds- 
skildringer, som er indflettede i fortællingen, og det hører 
til de ting, som giver nærværende skrift særlig værdi. 
Barfod har jo altid haft sin styrke i det personalhistoriske. 

I det hele taget mener jeg, at denne bog hører til det 
bedste, som Fr. Barfod har skrevet, så vidt jeg kender 
det, og jeg kender overmåde meget af det. Igennem hele 
arbejdet genfinder man hans livlige fremstilling. I sprog- 
lig henseende lægger han her som altid en ganske særdeles 
vægt på at undgå fremmede ord og vendinger og skrive 
godt rent dansk. 

Måtte han nu opleve den glæde at se også fortsættelsen 
færdig trykt og udkommen ! 

Askov, den 7. April 1891. H. Nutzhorn. 


Torben Lundbeck: Det engelske Drama før Shake- 
speare. 238 S. Gads Forlag. 

Carl Kalisch: Shakespeares yngre Samtidige og hans 
Efterfølgere. 240 S. Samme Forlag. 

Disse to Arbejder, der ere blevne til som Besvarelser 
af Opgaver til Magisterkonferents i Engelsk, udfylder, som 
"Titlerne viser, nøje hinanden. Læser man dem i oven- 
nævnte Orden, faar man fyldig Besked om det engelske 
Dramas Udvikling fra dets første Oprindelse til Udbruddet 
af Borgerkrigene mellem Kongen og Parlamentet. 

Shakespeare ses bestandig som det mægtige Kronskud, 
der behersker det hele, og hvis storslaaede Digtning, .er 
Maalestokken for hans ældre og yngre Kaldsfællers Frem- 
bringelser. 

Lundbeck viser os »Mysterierne« eller »Miraklerne« som 
Spirerne til det senere Drama. Det var Normannerne, 
som førte dem med sig ved Erobringen.  Angelsakserne 

havde en ypperlig episk Digtning (Bjowulf f. Ex.), men 
kendte intet til Dramaet. Dette har udviklet sig af Kirke- 
tjenesten i den tidlige Middelalder. Det er overordentlig 
belærende og morsomt at stifte et nærmere Bekjendtskab 
med disse barnlige, religiøse Skuespil, hvis Stof dannes 
af de bibelske Fortællinger, de apokryfe Evangelier og 
Helgensagnene, alt sammerblandet paa den frieste og pud- 
sigste Maade. Hvad siger man til et Optrin som dette: 
Noah har bygget paa Arken i 100 Aar. Hans Hustru vil 
ikke ind deri, før hun faar sine Sladresøstre med. Efter 
lang forgæves Overtalelse maa Sem og Jafet trække Moderen 
med sig; derpaa opstaar et stort Slagsmaal mellem Ægte- 
fællerne 0. s. v. Ved Siden heraf træffer man dog ogsaa. 
paa forunderligt gribende Skildringer, f. Ex. Isaks Ofring, 
hvor den bundne Dreng taler om sin Moder, og hvad hun 
vilde sige, hvis hun vidste hans Nød. Oprindeligt var det 
Kirkens Mænd, der opførte disse Skuespil. De, der drev 
Opførelse af Skuespil som Haandværk, foragtedes dybt som. 
Udskud og ugudeligt Pak, hvad de vel ogsaa gærne var. 
Efterhaanden tog Lavgene Opførelsen af Mysterierne i deres: 
Haand. Teatret var en stor plump Karre med 4—6 Hjul. 
Herpaa stod et Fjællestillads i to eller tre Stokværk — 
Himmel, Jord og Helvede. Selv 'Gud Fader fremstilledes: 
ganske ugenert — med forgyldt Ansigt! Djævelen var en 
særdeles yndet Skikkelse. Disse religiøse Forestillinger 
strakte sig helt ind i Shakespeares Tid. Under Reforma- 
tionstidens Brydninger genlød de plumpe Theatre af For- 
svar og Angreb for og mod det- ny. Baade Komedien 
med sin Kaadhed og Tragedien med sin rystende Alvor 
laa gemt her. 

»Moraliteterne« fører et Skridt videre henimod Dra- 
maet, idet de forskellige Begreber iklædes Personlighed, og 
Dydernes og Lasternes Belønning og Straf vises gennem 
Allegorier, sindbilledlige Handlinger. Virkelige Personlig- 
heder optræder imellem disse Personifikationer. Lundbeck: 

giver en hel Række oplysende Exempler, og man ser lidt 
efter lidt det egentlige Drama udfoldes af dette Svøb idet 
de legemliggjorte Begreber forsvinder og lutter virkelige 
Skikkelser indføres. Historiske Emner begynder nu at 
optages. »Renaissancen«, denne mægtige aandelige Be- 
vægelse, der udgik fra den gammelklassiske Jordbund syd 
for Alperne og i Forening med Reformationen dannede en 
mægtig Flod, der befrugtende strømmede ud over Landene, 
øvede ogsaa hinsides den britiske Kanal sin gennemgrib- 
ende Virkning. De gammelgræske og romerske Emner 
behandledes med Forkærlighed. Man træffer saaledes et 
engelsk Sidestykke til vor langt senere Holbergs »Jakob 
v. Tybo«; den fælles Kilde er Plautus' »pralende Soldat«. 
Det vilde føre alt for vidt nærmere at omtale de talrige 
dramatiske Frembringelser fra dette Tidsrum. Endnu er 
Dramaet i sin Barndom. De tre berømte »Enheder«, Tidens, 
Stedets og Handlingens, overholdes ikke synderligt. 
Blandt Shakespeares nærmeste Forgængere nævner 
Lundbeck Lyly, »Euphuismens« Fader. Hvem, der kender 
lidt til Shakespeare, vil have lagt Mærke til, at der er 
hele Scener, hvor Replikskiftet bestaar af lutter Pointer, 
tilspidsede Spørgsmaal og Svar; der leges med Ordene, 
som naar der spilles Fjerbolt. Det er dette, der hedder 
Euphuisme.  SLyly skrev nemlig et Par Prosanoveller, 
hvor Hovedpersonen hedder Euphues, hvis Livsopgave. det 
er at »anatomere Vittigheden«. En Tid lang var det 
højeste Mode at føre den Slags Samtaler. .Siden glemtes 
hele denne Kunst. i 
"Marlowe har aabenbart været en rigt anlagt Aand, 
der tidligt gik tilgrunde i Udskejelser. Han har givet 
Shakespeare Ideen til flere Komedier, hvis Emner han 
fandt, men uden at kunne udføre dem med den Over- 
legenhed, som Digterkongen fra Stratford havde forud. 
Shakespeares »Købmanden fra Venedig« er en Omstøbning 
og rigere Udførelse af Marlowes »Jøden fra Malta«. Dennes 

største Betydning ligger maaske i, at han indførte »Blank- 
verset« til almindeligt Brug -— det samme, vi kender fra 
Øhlenslægers Digtning: Jamben paa ti Stavelser, uden Rim. 
Før havde man brugt.rimede Vers med de søvndyssende 
fjorten Stavelser. Hvad der ogsaa maa vække Opmærk- 
somhed for denne shakespeareske Forgænger er hans Be- 
handling af Faustsagnet. Vi træffer her de bekendte 
Skikkelser af Goethes navnkundige Værk: Mephistopheles, 
Wagner og Helena. Men hos den engelske Digter gaar 
Faust — i Overensstemmelse med Faustbogen — fortabt, 
medens han frelses hos Goethe. En Gretchen findes ikke 
i Marlowes Digt. Hun er Goethes egen geniale Skabning. 
Naturligvis kan Marlowe ikke taale Sammenligning med 
den tyske Storaand — den eneste, der vel kan sættes ved 
Siden af Shakespeare. Men der er saa meget fortrinligt 
i den to Hundrede Aar ældre engelske Dramatikers År- 
bejde, at han fortjener at mindes. 

I komisk Kraft kommer Greene vel Shakespeare nærm- 
est. Dennes »Et Vintereventyr« er bleven til under Paa- 
virkning af et af Greenes' Stykker. Der nævnes i Lund- 
becks Bog en hel Del andre, mer eller mindre betydelige 
dramatiske Forfattere, saa man faar et stærkt Indtryk af 
den Rigdom paa digterisk Kraft, den sidste Del af det 16. 
Aarhundrede frembragte i England. 

En tilsvarende Udvikling foregik med Teatrene. Ved 
Elisabeths Thronbestigelse fandtes ikke et eneste fast 
.Skuespilhus i-London; før hendes Død var der hele 18 — 
vistnok ikke som dem, hvori der nu opføres Skuespil. 
Disse gamle engelske Theatre bestød i store Bygninger, . 
runde eller mangekantede, hvor kun selve Scenen havde 
"Tag. Man var ikke forvænt og tog sig det ikke nær, at 
det regnede og sneede eller Solen bagte. Udstyret påa 
Skuepladsen var saa simpel som vel tænkeligt: fire nøgne 
Vægge og i Baggrunden en Slags Forhøjning, der tjente til 
salt muligt: et højt Taarn, en Fæstningsmur, et Vindue o. s. v. 

Fantasien maatte saa udfylde Resten, og det tør sikkert 
paastaas, at Virkningen var fuldt paa Højde med den, der 
i vore Dage frembringes ved disse »Udstyrsstykker«, hvor 
alt er bleven til bare Øjenslyst. — En særlig Skuespiller- 
stand havde nu dannet sig — foragtet ganske vist, men 
den talte Førsterangskunstnere.  Kvinderollerne udførtes 
af Drenge. Det var først i Restaurationstiden, at Kvinder 
spillede med. 

Puritanismen var imidlertid efterhaanden vokset op til 
en Magt, der tvang alle Bevægelser, den ikke kunde er- 
kende som gudelige, tilbage. Digtning og Skuespil stod 
for en ægte Puritaner som det rene Djævelskab. 

Lundbeck gjør til sidst den interessante Bemærkning, 
at det Livsmod og den Handlekraft, der udmærkede Elisa- 
beths Tidsalder — de Dage, da Englands Søhelte tumlede 
sig mod Spaniens Armade, og da kække Opdagere gen- 
nemskar Verdenshavet — spejler sig i Dramaet, som det 
er før Shakespeare. Den Nydelses- og Glimrelyst, der er 
Særkendet for Renaissancetiden, faar sit Udtryk i den 
dramatiske Digtning. Disse Forfatteres Opfattelse »er 
plastiske, de ser Gruppen som Tableau i dens enkelte 
Stillinger, men Overgangen faar de ikke med«. Deraf 
Mangelen paa Sammenhæng i Dramaets Gang og bristende 
Karaktertegning. Det er først Shakespeare, der tager sine 
Skuespils Traade og med kyndig Haand, samler dem i 
store Knudepunkter og gennemfører Karakterskildringen fra 
først. til sidst. Hans Forgængere var »en Gruppe rigt- 
begavede, ulykkelige Aander, der baner Vejen for ham«. 
Saa vidt Lundbeck, der herved har ført os til selve det 
Shakespeareske Tidsrum og nu forlader os -paa Tærskelen 
til det 17de Aarhundrede. 

Her tager Kalisch fat og gør os bekendt med Ben 
Jonson, den engelske Digter, der kommer Shakespeare 
nærmest og efter dennes Død (1616) uhestridelig i tyve 
Aar var Dramaets ypperste Kraft. Han var Stedsøn af 

en Murmester, studerede en kort Tid ved Universitetet i 
Cambridge, maatte af Mangel paa Midler til at fortsætte 
Studierne en Tid tage fat paa Murerhaandværket; gik 18 
Åar gammel som frivillig til Nederlandene, der førte den 
fortvivlede Kamp med Filip af Spanien. I begge Hæres 
Paasyn nedlagde han i Tvekamp en fjendtlig Soldat. Han 
vendte nu hjem og blev Skuespiller i London. Da han i 
Duel dræbte en af sine Kaldsfæller, blev han dømt til 
Galgen, slap dog, men fik et »T« indbrændt paa Tommel- 
fingeren som et Minde om Tyburn — den sædvanlige 
Henrettelsesplads. 

Hans første bekendte Stykke hedder »Enhver sin Lyst«. 
Tidligt traadte han i Venskabsforhold til Shakespeare. 
Jonson var sprænglærd og ledsagede sine Stykker med et 
Utal af Noter, der henviste til de gamle Klassikere. Hans 
dramatiske Skikkelser er Karrikaturer — omtrent som en 
hel Del af Ch. Dickens Figurer; det menneskelige for- 
svinder i den uhyre Overdrivelse. Men denne er gennem- 
ført med en saadan Kraft og et saadant Vid, at den gør 
et dybt Indtryk. Sammenligningen med Shakespeare frem-" 
byder sig af sig selv. Denne fremstiller ogsaa Liden- 
skaber i deres Vælde, men hans Personer sprænges dog 
ikke; de bliver indenfor den menneskelige Ramme (Macbeth 
og Shylock). 

Et fælles Træk for alle Renaissancens Digtere .er den 
svulmende Lyrik, der ikke blot møder os i Personernes 
Tale, men ogsaa i disse nydelige indlagte Sange, der snart 
giver Udtryk for Elskovens Lyst, snart for dens Smerte. 
Man vil finde dem strøede med ødsel Haand rundt i 
Shakespeares Dramaer. Ogsaa Ben Jonson var en Mester 
heri. Kalisch anfører en Prøve herpaa i Oversættetse og 
en i Grundsproget — den berømte Sang, hvori Hesperus 
(Aftenstjærnen) besynger Maanen, Cynthia, denne skønne 
og kyske Gudinde. Det er den »jomfruelige Dronning«, 

Elisabeth; der her prises. Nærværende Anmelder giver 
den i Oversættelse saaledes: 


Dronning, Jagtmø, skøn, men kold, 
alt til Ro gik Dagens Sol. 
Hof paa vante Vis nu hold, 
sæt dig paa din Sølverstol! 
Hesperus tilbeder dig, 
o Gudinde straalerig! 


Jord, formørk ej hendes Ild 

med din Skygges nidske Slør! 

Cynthias Lysbold skabtes til 

Himlens Glans, naar Dagen dør. 
For vort glade Blik da stig, 
o Gudinde straalerig! 


Læg din Perlebue bort 
og dit Kogger, demantklart, 
lad den stakkels, trætte Hjort 
puste lidt kun paa sin Fart: 
du, som Nat gør Dagen lig, 
o Gudinde straalerig |! 


Jonsens sidste Aar var sørgelige. Kun Kongens (Carl I) 
Gunst befriede ham fra den ligefremme Nød. Han døde 
lige før Udbruddet af Borgerkrigen. Puritanismen sejrede 
foreløbig, og Teatrene lukkedes som Syndens Arnesteder. 
Hele den dramatiske Skole, hvortil Jonson hørte, veg 
Pladsen for Restaurationstidens Komedieskrivere, efter at 
Puritanernes Forsøg paa at oprette et Guds Rige paa 
Jorden var strandet med den store Protectors Død. Medens 
den ældre shakespeareske Skole trods alle Plumpheder og 
Kaadheder, i det Hele havde ført Sædelighedens og Sand- 
hedens Sag, saa blev nu Hovedet bidt af al Skam, da den 
ryggesløse Karl den Zden havde sat sig tilrette paa Elisa- 
beths Throne. Den mørke, gammeltestamentlige Aand fra 
Cromwells Dage havde begaaet Overgreb mod det beret- 


tigede menneskelige Aandsliv, og Tilbageslaget kom nu 

som en rivende Strøm, der bortskyllede den gennembrudte 
Dæmning. En af Macauleys Essays, »Restaurationstidens 
Komedieskrivere«, giver Oplysning herom. 

Hermed henledes »Danskerens« Læsekredses Opmærk- 
somhed paa de to her anmeldte Bøger, som det vel er 
værd at læse igennem. Sproget er særdeles godt i begge, 
men det forekommer mig, at Kalisch bærer Prisen i denne 
Henseende. Uffe Birkedal. 


Knud Skytte: Jysk Bondeliv. 2. Samling, 2. Oplag. 
Karl Schønberg. 

Knud Skytte har hugget sig en fast Læsekreds, og han 
fortjener ogsaa at have den. Hans Skildringer af jysk 
Bondeliv er sund og god Læsning. Store Drenge — og 
Piger for den Sags Skyld med — vil altid føle sig svært 
tiltalte af ham, og det er god Læsning for dem. Og selv 
om man bliver ældre og faar lært adskillige andre Ting, 
derfor skal man ikke kimse ad Knud Skytte, man kan 
fornøje sig over hans Skildringer endda. Der staar nok 
2. Oplag paa Titelbladet; men for to af Fortællingerne 
gjælder det dog, at de er ny. Knud Skytte henter sine 
'Æmner saa langt tilhage i Tiden, saa man mærker Ride- 
fogdens snærtende Pisk over alt i dem: det er kultur- 
historiske Skildringer fra forrige Hundredaar, man bliver 
levende sat ind i denne Tids Liv og Forhold; men man 
maa huske paa, at det er fri Skildringer og ikke kultur- 
historiske Studier i strængeste Forstand. 


Kappel Bøcker: Jørgen, Fortælling fra Vendsyssel. 
Andr. Schou. 

Kappel Bøcker er en ung Mand; jeg mindes ikke, jeg 
før har set ham svippe ind paa Literaturens Mark. Det 
er jævne Forhold der oppe i Vendsyssel, han skildrer. 
En stor Gaardmandssøn er forelsket i en stor Gaardmands- 

datter; det er en fattig Husmandssøn ogsaa. Gaardmands- 
datteren staar som Herkules paa Skillevejen, Husmands- 
sønnen oprøres derover, han brænder Gaarden for Gaard- 
mandssønnen, angiver senere sig selv som Brandstifter, 
bliver fængslet og faar sin Straf; men nu har Gaardmands- 
datteren valgt, hun bryder med den rige.  Gaardmands- 
sønnen er »den skikkelige Skurk«, Husmandssønnen »den 
ædle Røver«. Der er mange tegnende Træk i Fortællingen; 
men den tegnende Haand er lidt usikker paa mange Steder, 
Overgangene i Sjælstilstandene er ofte for bratte, Selv- 
betragtninger i Enetale eller i Tanker indtil trættende 
lange; men til Trods for dette mærker man, at der er en 
levende Sjæl i Fortællingen; der er paa sine Steder en 
Varme og Inderlighed i Skildringen, der tager os.  For- 
fatteren er aabenbart mere Menneske end Kunstner. 


J. Jacobsen: Tæjelownssjow, 2. Aften. Øjebliksbilleder 
i jysk Mundart. V. Pontoppidan. 

Den giver ikke første Aften noget efter. Der er en 
frisk Jyskhed over Fortællingerne; man føler, de er ægte. 
Det maa Folk ogsaa føle, thi Bogen skal allerede være 
udsolgt. Poul Bjerge. 


Levneds-Skildringer af Mænd og Kvinder, 
der er døde i 1890—91. 


VI. 
Fredrik Pacius, 
født 19. marts 1809, død 8. januar 1891. 
Hans kendingsnavn er »den hågre musikens grund- 
låggare i Finland«, og han indtager i den henseende en 
lignende plads i Finlands historie, som Hæffner i Sverigs 

og til dels Weyse i Danmarks historie. Også deri lignede 
han disse to, at han af slægt og fødsel var tysk. 

Han er født 1809 i Hamborg, hvor hans fader var 
købmand, og han selv var også fra først af bestemt til at 
gå handelsvejen, men fik dog, allerede da han var 15 år 
gammel (1824), lov til at følge sin lyst til at lægge sig 
efter musik, idet han blev sendt til Kassel, hvor den be- 
kendte komponist Louis Spohr den gang stod på sit håjde- 
punkt. Pacius blev hans elev i violinspil og fik snart efter 
til lærer i harmoni og komposition denne tonekunstners 
elev Moritz Hauptmann, der allerede da nød stor anseelse 
som musik-teoretiker (også vor danske komponist Peter 
Heise har omtrent 30 år senere nydt undervisning en tid 
af Hauptmann, som da var i Leipzig). I tre år studerede 
Pacius i Kassel og begyndte derefter på koncertrejser til 
forskellige byer, hvor han især spillede flere af Spohrs 
violinkoncerter. Da han på denne måde også kom til 
Stralsund, var der netop her en svensk købmand Flygarson, 
som hørte ham og fik sådan interesse for det geniale unge 
menneske, at han overtalte ham til at følge med sig til 
Stokholm 1828.  Pacius gik ind på forslaget og sagde 
dermed for bestandig farvel til sit fædreland Tyskland. 
Han var da kun nitten år gammel. 

I Stokholm fandt han en god modtagelse, fik ansættelse 
som soloviolinist i hofkapellet og blev kammermusiker. 
Omgængelig, som han var, vandt han sig her adskillige 
musikalske venner, blandt andre A. F. Lindblad, der nys 
i Stokholm havde oprettet en læreanstalt for klaverspil, 
og den finsk fødte komponist Crusell, som den gang havde 
ansættelse i samme kapel som Pacius, samt historikeren 
Geijer, der boede i Upsala, men hyppig var i Stokholm. 
Det var sex livlige ungdomsår, Pacius således tilbragte i 
Sverigs hovedstad. 

Da fik han 1834 tilbud fra Helsingfors i Finland om 
en ansættelse der ovre og tog imod tilbudet. 


oase 

Han var endnu kun 26 år gammel, da han efter nyår 
1835 drog til Finland og overtog pladsen som musiklærer 
ved Helsingfors's universitet. Indbyggerne her er svenske, 
og byen har et aldeles svensk præg, så det blev ikke så 
vanskeligt for Pacius at leve sig ind i de nye forhold; 
han gjorde det fuldstændigt og fik snart sit nye hjemland 
inderligt kær. Med iver tog han fat på sin gerning for 
studenterne ved universitetet, men begyndte også snart at 
virke ud i videre kredse. 

Kort efter sin ankomst gav han en koncert, som vakte 
stor opsigt; thi, hedder 'det, »sangen er hemfødning i 
Kantelas land (Finland), men musiken som konst kom till 
oss med Fredrik Pacius.« Han havde fået samlet alle 
brugbare musikalske kræfter og det lykkedes ham d. 21. 
februar 1835 at få opført Spohrs tyske oratorium »Die 
letzen Dinge«. Alle de gamle kvarterspillere og de unge 
studentersangere stod slagne af forundring; noget sådant 
havde man aldrig hørt får. 

De af hans egne originale kompositioner, som først 
kom offentlig frem, var kvartetsange for Helsingfors stu- 
denter. Men så tog han fat på større komponistopgaver. 
Den 17. maj 1839 opførte han sit deklamatorium » Die 
Weihe der Tone«, der senere er genoptaget flere gange. 
To. år efter kom hans Zigeuner-kor, der er komponeret 
til en svensk text og 1844 »Tod in Tode«. Ved siden 
deraf komponerede han også stårre ting for violin, som 
jo var hans egentlige instrument, navnlig en fantasi, som 
han spillede på en koncert 1842 og en violinkoncert 1844. 
Fra de samme år er hans »Festmarsch« (1842). 

I 1845 begyndte han på et foretagende, der tog sigte 
på noget lignende som hos os musikforeningen i Køben- 
havn, om end i mindre stil. Han fik nemlig i gang, at 
der i Helsingfors skulde årlig opføres sex symfoni-kon- 
certer. Det varede rigtignok kun i omtrent en halv snes 
år; men i den tid fik man i Helsingfors for første gang 

lejlighed til at lære at kende i sin helhed flere af de be- 
romteste orkesterværker af de klassiske komponister, 
navnlig Haydn, Mozart, Bethoven og Mendelsohn-Bartholdy. 
Også af sine egne kompositioner lod han folk få en og 
anden at høre ved disse lejligheder, såsom hans Allegro 
maestoso for orkester.  Pacius var en særdeles dygtig 
musikdirigent, og disse symfonikoncerter så vel som Håndels, 
Haydns og andre klassikeres kirkelige oratorier og kan- 
tater, som han bragte til opførelse på langfredag og i 
påsken, lærte folk i Finlands hovedstad at sætte en ander- 
ledes håj målestok for god musik, end de hidtil havde 
haft. Der siges således: »For os Finlændere er hans navn 
et så afgårende vendepunkt i vor musiks historie, at tiden 
forud for hans virksomhed synes for den nulevende slægt 
at ligne barnets første forsøg på at indøve fingersætningen 
på et klaver.« 

Blandt hans mange firstemmige studentersange fra 
samme tid var også den bekendte »Vårt land, vårt land, 
vårt fosterland«, som første gang, den blev sunget, gjorde 
en så stor virkning, at endogså komponisten selv undrede 
sig herover. Denne mægtige virkning havde for en del 
sm grund deri, at der netop i &jeblikket var en ganske 
egen folkestemning oppe, som var fremkaldt af de ydre 
forhold, og denne stemning fik med ét sit udtryk i sangen. 
Den russiske kejser Nikolaus den iste var nemlig meget 
reaktionær og så med stor uvilje på hin tids national- 
liberale bevægelser rundt om i Europa. Det var lige så 
meget de nationale ideer som frihedskravene, han var 
fjende af; han holdt på statsenheden og viste i Polen, at 
han gerne vilde gøre alle sit riges beboere til Russere. 
Folkeråéret i 1848, som fra Frankrig og Italien bredte sig 
til alle lande, gjorde ham i håj grad betænkelig, så han 
indtog en truende holdning udadtil, og indadtil frygtede 
mange i Finland, at han vilde forgribe sig på deres folke- 
lighed og selvstændighed. Ide dage var det, at Runeberg 


121 


udgav »Fånrik Ståls sågner« og som indledningen dertil 
digtede den nævnte »vårt land, vårt land«. I anledning 
af majfesten fik Pacius anmodning om at komponere en 
firstemmig korsang til denne text. Han delte sine nye 
landsmænds stemning, påtog sig trods det korte varsel at 
skrive melodien, og ved udfårelsen på festen den 13. maj 
1848 viste det sig, at den aldeles gav udtryk for den be- 
vægede samtids inderste følelser. Tonerne fandt mægtig 
genklang i tilhørernes hjærter, og sangen var snart hele 
Finlands folkesang. Det er en melodi, som skrider roligt 
frem, men under den tilsyneladende stille overflade mærker 
man den stærke understrom af dyb følelse. Han havde 
forstået netop under de givne forhold at give udtryk i 
toner for den stemning, der ligger i sådanne verselinjer af 
texten som: 


Hvem tåljde vål de striders tal, 
som detta folk bestod, 

då kriget råt från dal till dal, 

då frosten kom med hungrens qval. 
Hvem måtte allt dess spillda blod 
och allt dess tålamod. 


Och det var hår, det blodet flåt, 
ja hår får oss det var, 

och det var hår, sin frojd det njåt, 
och det var hår, sin suck det gjåt, 
det folk, som våra border bar 
långt fåre våra dar. 


Pacius er ligeledes komponist til den anden melodi, 
der nu også kan regnes for en finsk nationalmelodi, og 
som ved kvartetsangere er bleven kendt over hele Europa, 
nemlig »Suomis sång«. 

Pacius's stilling bragte ham naturligvis i nærmere for- 
hold til adskillige bekendte samtidige i Finland. Dog 
mindre til Runeberg. Denne forlod nemlig allerede 1836 

Helsingfors for at tiltræde sin plads som lektor i Borgå, 
og da han omtrent en snes år senere opgav denne lærer- 
gjerning, flyttede han-ikke tilbage til Helsingfors, men tog 
bolig på landet. Imidlertid er der ikke få af Runebergs 
sange, som Pacius har sat melodi til; til de bekendteste 
hører »Soldatgossen« (1858). Finlands anden beråmte digter 
Topelius har derimod bestandig levet i Helsingfors, med 
undtagelse af et par år, han var lektor i Wasa; og fra 
1854 blev han desuden Pacius's kollega ved universitetet, 
idet han blev udnævnt til professor i historie. Disse to 
mænd fandt tidlig hinanden, og der udviklede sig et nåje 
venskab imellem dem. En frugt af deres samarbejde blev 
operaen »Kung Karls jagt«, som er den første opera, der 
er voxet frem på finsk grund. Det er Pacius's omfangs- 
rigeste og betydeligste -musikværk og må være blevet 
færdigt fra hans hånd senest 1850. På den tid manglede 
endnu i Finland betingelser til at få en sådan opera frem 
på scenen; men nogle afsnit af den, som egnede sig til 
koncertbrug, lod han foredrage d. 18. marts 1851 på en 
af de får omtalte store symfoni-konserter, som han endnu 
i de år holdt i gang. Det lykkedes ham imidlertid siden 
ved hjælp af dilettanter eller »amatérer«, som svenskerne 
kalder dem, at få den hele opera opført året efter, den 
24. marts 1852, og disse amatører må have gjort deres 
ting forholdsvis godt; thi de måtte samme forår gentage 
den endnu otte gange. Pacius's gamle venner ovre i 
Sverig var ved rygtet herom blevet nysgerrige efter at 
få denne hans opera at høre, og de tilstrækkelige beting- 
elser til dens opførelse var fuldelig til stede i Stokholm. 
Sagen kom i orden 1856, da den blev spillet på Stok- 
holms kongelige teater og gjorde en sådan lykke, at den 
i samme vinter blev opført 14 gange for fuldt hus, og 
Pacius fik diplom som medlem af Sverigs musikalske 
akademi. Fire år senere (1860) blev den atter taget frem 

i Stokholm til opførelse ved teaterfesten i anledning af 
den nye svenske kong Karl d. 15des kroning. 

Imidlertid skulde samme år hjemme i Finland det nye 
Helsingfors's teater indvies, og til denne festlighed havde 
Topelius efter et gammelt motiv i »Kalevala« skrevet et 
fire akters sårgespil »Prinsessen af Cypern«, hvortil Pacius 
komponerede musiken. Det blev opført tre aftener i træk 
den 28de, 29de og 30te november 1860.  Topelius anser 
Pacius' musik hertil for at være af meget høj værd. 

Ved siden af denne store offentlige virksomhed for 
almenheden havde han vedblivende sin gerning ved univer- 
sitetet, hvor han tillige indøvede og ledede de aarlige 
kantater, der brugtes ved promotionerne og andre univer- 
sitetsfester. Desuden gav han i mange år privat under- 
visning i violinspil, og de fleste yngre dygtige violinister 
i Finland hører til hans elever, såsom Kånigsl6w, Boning, 
Borgstrom og senere Lindberg. 

Da han var 60 år gammel, tog han afsked som uni- 
versitetslærer, men vedblev på andre måder at virke næsten 
lige til det sidste. Da hans opera »Kung Karls jagt« 
endelig kunde komme til rigtig opførelse på Helsingfors's 
teater 1875, tog han sig paa at omarbejde den. I denne 
nye skikkelse blev den atter taget frem fem år senere 
(1880). Han fik 1877 af universitetet udnævnelse til æres- 
doktor i det filosofiske fakultet og nød på forskellig måde 
andre lignende æresbevisninger. Som komponist arbejdede 
han utrættelig endnu i sin håje alder; han var langt op i 
halvfjerdserne, da han komponerede operaen »Loreley«, 
som var færdig 1887. Han nåede en alder af næsten - 
82 år. 

I anledning af hans død skriver hans gamle ven Tope- 
lius blandt andet således om ham: »Hos Pacius, ligesom 
hos enhver ægte kunstner, fandtes det umiddelbare, instinkt- 
agtige, profetiske, som opfatter en tids-, sjæls- eller natur- 
stemning og giver denne et-udtryk, der finder genlyd hos 

alle. Denne vidunderlige gave til at give en sådan stem- 
ning farve i toner, genfindes i mange af hans værker. 
Således som han i »Prinsessen af Cypern« har malet de 
fire elementer, har vistnok ingen anden musik formået at 
give udtryk for dem. Og det mærkeligste er, at han, en 
Tysker, har med så fint et øre kunnet opfatte vindens sus 
i fyrreskoven om en høstaften på de uoverskuelige finske 
vidder, at endnu ingen indfødt Nordbo har formået at 
gengive et så storartet, mægtigt og intensivt udtryk af 
Nordens natur. .... Pacius's værker er kun meget ufuld- 
stændig kendte, og mange er nu slet ikke længer kendte 
i det land, for hvilket han skrev. Med sin skaberhånd, 
der altid søgte det højeste, ædleste og inderligste i hans 
kunst, har han ofte lagt hele sin sjæl og kompositionens 
håjeste teknik ind i en blot lejlighedskomposition. 1 sit 
livs aften fandt han sin glæde og sin beskæftigelse i at 
fuldstændiggåre og udarbejde denne rige verden af musik, 
i hvilken. han havde levet, og som nu kun han kunde 
overskue. Hans til øverste rand fyldte nodeskab gemmer 
egenhændige manuskripter, en dyrebar arv, som en gang 
skal bringe uanede skatte for dagen, hvilke fremtiden kan 
gore sig til gode med.« 

Så vidt Topelius. Men også ovre i Sverige efterlader 
han sig et hædret og kærligt minde. »Aftonbladet« i 
Stokholm skrev efter hans død blandt andet således: 
»Pacius's musik er af den ædleste slags. Ligesom Rune- 
bergs poesi er den håjstemt og alvorlig, ren og varm, 
kærnefuld og tillige simpel, næsten altid bærende inspira- 
tionens stempel og talende til hjærtet; hans instrumentering 


er storartet og ofte beundringsværdig.« 
H. Nutzhorn. 

Om Varemarkedet. 
Af Chr. Faber. 


Vare- og Produktmarkedet har i den seneste Tid været 
roligt men fast, og for enkelte Artiklers vedkommende har 
Tendensen endogså været stigende. — Kaffe. Noteringen 
for legitime Varer er vedblivende meget fast, for senere 
Terminer, f. Ex. September—December, er Priserne væs- 
entlig lavere, om disse senere hen vil stige eller falde 
yderligere, vil meget bero på, hvorledes Blomstringen af 
Høsten 91—92 afløber. Foreløbig tror man ej i Alminde- 
lighed på lavere Kaffepriser; men Situationen, mener jeg, 
er en sådan, at man længere hen i Tiden ikke bør ope- 
rere uden en vis Forsigtighed. — Sukker vaklende, men 
Priserne uden synderlig Forandring. De officielle Verdens- 
beholdninger ere idag ca. 250 Millioner Pund større end 
forrige År, og ca. 1000 Millioner Pund større end 1889. 
Fra Havanna meldes om rigelig Regn, der har forbedret 
de derværende Høstudsigter. Fra Oktober Maaned bliver 
Tolden på almindeligt Puddersukker 3 Øre (nu 9/5) — 
Melis, stødt Melis — Candis, lys Farin 6 Øre — (nu 13/2 
Øre), Sirup 1 Øre (nu 47/5). — Sago stigende.  Tapiocco- 
sago flovere. —  sKartoffelmel fast — finere Kvaliteter 
ere meget sparsomme med stigende Tendens. i 

Frugter. Blommer er atter stærkt stigende, så den 
Flovhed, der for nogen Tid siden beherskede Artiklen, var 
kun af kort Varighed.  SSmyrna-Rosiner noget lavere. 
Valencia-Rosiner til de nugældende lave Priser meget 
fast, og man venter i den nærmeste Tid højere Priser. I 
England tænker man stærkt på at reducere Rosintolden 
meget betydeligt, og hvis denne Tanke bliver til Virkelighed, 
vil det nok yderligere støtte hele Artiklens Pasition. — 
Korender højere. — Mandler rolig. 

Kryderier. Peber og Nelliker meget flov. Ingefær 
stærkt stigende. Kanel og Kardemomme uforandret. 

Petroleum noget fastere. Den 1. Oktober bliver Tolden 
på Petroleum 2 Øre (nu 47/6). 

Frømarkedet roligt med jevn Consum til Sæsonforbruget. 
Lagrene rømmer sig allevegne mere og mere. Der har i 
den allersidste Tid været tilbudt sydtysk Frø, duf. Farve, 
men med meget respektabel Renheds-Analyse, til lave Priser. 
Spireævnen på disse Frøkvaliteter er selvfølgelig ubekendt. 

Amerikansk Kød uforandret. 

Fedt. Amerikansk-Svinefedt i alle Kvaliteter stærk 
stigende, denne Stigning er vist nærmest begrundet i de 
høje Majspriser i Amerika. Nedslagtningen af Svin i Ame- 
rika er reduceret til 3die Parten af, hvad den var for kort 
Tid siden. Dansk Svinefedt meget fast med stigende 
Tendens. ; 

Margarine. Fineste Oleomargarine er stegen fra 50 
Gylden til' 70 å 72 pr. 100 Kilo. Margarine foreløbig 
forhøjet med 6 Øre jpr. Pund; men må vistnok snart 
komme højere endnu. 

Kornmarkedet meget fast. — Hvede. Man regner 
allerede med en 3 å 4 Ugers senere Høst iår end sæd- 
vanlig, og hvis denne Spådom går i Opfyldelse, vil det 
alene for Englands og Frankrigs vedkommende betyde et 
større Forbrug- af ca. 21/4 Millioner Tønder Hvede; dette 
er -den væsentligste Hovedgrund til, at de nuværende 
Hvedepriser holder sig. — Efter Wiener-Børsens Noteringer 
er Hvede i de sidste to År stegen med Gylden 2,14, Rug 
1,98, Raps endogså med 5,35. Ny Raps kostede f. Ex. 
1889 Gylden 11,80, iår 1715. — Majs stadig stigende, 
noteres nu Cador 81,2 imod 36—40 forrige År. — Rug 
meget fast. — Havre højere. 

Fragtmarkedet flovt. Kulfragterne til Middelhavet — 
italienske og spanske Havne — 6 sh. 47/2 d., forrige År 
10,3 å 11. Returfragter til Østersøen nu 4 sh., ifjor 5. 

Kornfragterne fra Sortehavet nu 13 sh., ifjor 22,6. Alle 
disse Noteringer gælder kun Dampskibe. Fra Newyork 
har Damperne i den sidste Tid gratis taget Korn med til 
Liverpool. 

Foderstofmarkedet. Foderstoffer er som en Følge af 
forøget Begær, stigende Bevægelse på Kornmarkedet, stegne 
meget betydeligt i den forløbne Måned, og da Tilbudene 
fra Udlandet ere sparsomme, Beholdningerne her hjemme 
stærkt reducerede, så vil Sæsonen sandsynligvis slutte 
med høje Priser. Følgen af denne Hausse giver sig alle- 
rede til Kende ved forhøjede Fordringer for Efterår. — 
Hvedeklid knappe og efterspurgte til meget høje Priser; 
Artiklen er ligefrem vanskelig at skaffe tilveje. — Raps- 
kager er ligeledes højere. Enkelte prompte Ladninger 
købes forholdsvis billigt, men de fleste Oliemøller har 
trukken deres Tilbud pr. Efterår tilbage. — Solsikkekager 
holdes atter højere såvel pr. strax som pr. Efterår, og 
Stemningen fra Rusland lyder meget animeret, da man 
kun beregner et begrænset Kvantum til Export. — 
Hampefrøkager, disponible, holdes nogle Mark højere, 
og pr. senere Levering foreligger ingen Tilbud. — Hørfrø- 
kager er stegne omtrent 50 Øre i de sidste otte Dage, og 
alt tyder på endnu højere Priser. — Bomuldsfrøkager 
holdes meget højt i Pris for den kommende Sæson, og 
da Beholdningerne ere små her hjemme, vil den næste 
Sæson sandsynligvis begynde med høje Priser. — Palme- 
kager. holdes 5 å 6 Mark højere pr. Efterår. 

Æg. Det kolde Vejr i den sidste Måned har været 
den nærmeste Årsag til et meget uregelmæssigt Marked ; 
nu med det mildere Forårsvejr er Priserne strax dalede 
4 å 6 d, og den kommende Uge vil sikkert opvise endnu 
flovere Marked. 

Smørmarkedet har i den sidste Måned været fast. 
Når Blandingsvarerne nu. snart begynder at komme frem, 
vil Markedet sikkert flove noget af; men det forekommer 
mig, at der er Udsigter for gode Priser hen i Tiden. 

Sølv flovere. 

Rubelkursen uforandret: 100 Rubler nu — 240 Mark 
(Pari er 300 Mk.) g 

Diskonto strammere. 

Med Arbejderbeskyttelseslovgivningen i Tyskland går 
det nu kun småt. Rigsdagen er bleven træt af at tale 
om Arbejdernes berettigede Krav,, og møder i den sidste 
Tid så fåtallig, at Kammeret ikke engang har været be- 
slutningsdygtigt. — Hvis Bismarck atter træder ind i 
Rigsdagen, og det er der god Udsigt til, mener man, der 
atter vil komme mere Fut i Forhandlingerne. Bismarck 
vil vistnok åbne sin ny Rigsdagskampagne med et Slag i 
Bordet imod den påtænkte ny Mellemrigstoldlov imellem 
Tyskland og Østrig. 

Den 'iste Maj vil iår ligesom ifjor nok løbe særdeles 
rolig af, i Tyskland vil man fejre Dagen den 3die, og 
Bebel erklærer, at man ej vil tvinge nogen Procession 
igjennem, da man ej vil lægge sig ud med Regeringen. 
Det er meget betegnende, at Socialdemokraterne ved 
det sidste hannoveranske Valg fik over 1000 Stemmer 
mindre denne Gang end forrige, og den almindelige Mening 
er, at det er Tvangslovenes Ophør, der allerede har 
virket; der spores allevegne i Tyskland Opløsning i 
Socialdemokratiets Lejr, og imellem Førerne hersker der 
Uenighed. 

Mac Kinley Tanken breder sig mere og mere baade 
i Nord- og i Sydamerika, og det synes som om man 
arbejder på intet mindre, end fuldstændig at lukke Døren 
for Evropa, hvad der vist vil blive en Ulykke ej alene for 
den herværende Industri, men også for de tusender af 
Atlanterhavsdampere, der nu sejler imellem Europa og 
Amerika. Bismarck var den første, der begyndte med at 
lukke Døren og sagde: >Mig selv nok!« Mac Kinley tog 
Tanken op, men for en hel Verdensdel imod en anden 
Verdensdel, og hvem går så det hele særlig udover tilsidst? 
— Årbejderne! Naar Fabriker o. s. v. ramler, Arbejdere 
begynder at skrige om Brød og om mere Hjælp hvad da? 
Hvem skal da tilfredsstille de berettigede menneskelige 
Krav? Der er næppe noget Menneske i Øjeblikket, der kan 
se igjennem det; men hvem bærer en stor Del af Skylden? 
— »Protectionismen« eller mig selv nok! 


Odense, den 20. April 1891. 

Louise Conring. 


Af L. Wagner, Sognepræst. 


Louise Conring fødtes den iste Marts 1824 ved Øre- 
sundets Kyst paa Rungstedgaard, som bestyredes af hendes 
Fader. August Conring var i en ganske ung Alder 
kommen her ind fra Hannover og havde gjort Tjeneste 
ved Prins Kristians Regiment, men tog sin Afsked med 
Titel af Kaptejn for at kunne hjælpe sin Svigerfader med 
Gaardens Drift. Hans Hustru tilhørte Slægten Braém, hvis 
Medlemmer i flere Led har beklædt høje Stillinger, først 
ved Hæren, siden ved Orlogsflaaden. Hendes Fader var 
Oberst. Conring var blevet indkvarteret hos ham og havde 
midt under Krigen ægtet hans Datter Hanne Christiane. 
Dette Ægteskab var i 13 Aar barnløst, og da det ældse 
Barn blev født (hendes fulde Navn var Louise Larrette 
Martinie Conring), var det under trange Kaar. Netop 
nu, da man havde haabet, at Krigens Ødelæggelser skulde 
være forsvundne, oprandt en for Landbruget og dermed 
for hele Folket saare trykkende Tid.  Kaptejn Conring 
bestemte sig derfor til atter at træde ind i Statens Tjen- 
este, og kom i Aaret 1829 som Toldkontrollør til Rends- 
borg. Med Familien fulgte Fru Conrings ældste Søster, 
Enke efter Kaptejnens Ven og Vaabenfælle, Løjtnant 
Wedelfeldt. Denne Kvinde, der var bleven gift i en 
Alder af 17 Aar og havde mistet sin Mand efter ikkun 
2 Maaneders Ægteskab, blev ligesom en anden Moder for 
Søsterens Børn, da denne døde i 1840. Der førtes i de 
Aar, da Familien Conring var i Rendsborg, et selskabeligt 
og dog tarveligt Liv. Dengang fandtes der i Garnisonen 
en halv Snes danske Officersfamilier, og til denne Kreds 
hørte selvfølgelig Conrings. Der førtes et hyggeligt Samliv 
i den lille danske Koloni, men der var dog kun ringe 


Forstaaelse af det aandelige Gjennembrud, som paa den 
nDanskeren" VI. 9 

Tid skete i Kongeriget. Den personlige Forbindelse med 
det dejlige gamle Hjem ved Øresund blev holdt vedlige. 
Her søgte ogsaa Fru Conring Lindring under sin sidste 
Sygdom, og her døde hun. — Ganske uden Forbindelse 
med Opvækkelsen i Danmark var Conrings dog ikke. Hos 
deres .bedste Venner i Rendsborg fandtes Sangværket. 
Derfra vidste Louise og hendes yngre Søster, at Grundt- 
vig og Lindberg kæmpede for en god Sag, men med 
Hensyn til selve Livssamfundet var de henviste til den 
Strømning, som kom syd fra. Og det var i mange Maader 
en god Strømning: Under Indflydelse af C/aus Harms, 
som den Gang stod i Kiel i sin fulde Kraft, var der op- 
vokset en dygtig Præsteslægt. Ordet forkyndtes i Rends- 
borg med Aand og Liv samtidig af tre Præster, og Louise 
Conring inddrak det med sit unge Hjærtes rige Kjærlighed. 
Skønt hun var meget svag og for det meste lidende, gik 
hendes Barndoms Længsler og Drømme stadig ud paa, at 
komme til at virke til Guds Ære og til Menneskers Gavn. 
Lad mig her nævne nogle af de Bøger, som gjorde Indtryk 
påa den Tids opvakte Ungdom, og som sikkert har været 
af Betydning for hendes aandelige Vækst: Der var »Glocken- 
klånge« af Strauss (ingenlunde at forveksle med Kristus- 
fjenden af samme Navn), som priser Præstegjerningens 
Herlighed, der var Spittas »Psalter und Harfe«, som i 
smeltende Toner priste Taalmodighedens stille Engel, og 
der var frem for alt en Digtsamling af Heinrich Mowes, 
som besynger Troens Kamp og Sejr under haarde Trængsler. 

I Foraaret 1841 forlod Familien Conring Rendsborg, 
da Kaptejnen var bleven Toldforvalter i det østlige Holsten, 
i Neustadt. Her udviklede Louise sig i Stilhed, idet hun 
med Iver og Dygtighed kastede sig over Husvæsenet og 
i de stille Timer fordybede sig i den Slags Læsning, som 
kunde give Hjertets skjulte Menneske Vækst og Næring. 
Opholdet i Neustadt fik en brat Ende. I Martsdagene 1848 
trængte en ophidset Pøbelhob sig mod Toldkontoret for 

at plyndre Kassen.  Kaptejn Conring afvendte ved sin 
mandige Optræden Faren. Imidlertid var jo hele Holsten 
faldet i Oprørernes Vold, og mange' dansksindede Embeds- 
mænd flygtede til København.  Conring mente at tjene 
sin Konge og sit Land bedst ved at finde sig i det nu 
bestaaende Regimente. Efter Ordenens Genoprettelse ydede 
den kongelige. Regering ham ogsaa Anerkendelse for denne 
hans Færd, men i Øjeblikket, indtil Sagens rette Sammen- 
hæng klaredes, var Conrings Venner i Kongeriget meget 
bekymrede for ham, og hos hans eneste Søn Rudolf, en 
haabefuld Yngling paa 18 Aar, opdraget i Sorø, den 
Gang i Handelslære i København, udviklede disse Dages 
Spænding Spiren til en Tæring, der lagde ham i Graven 
1849. Ogsaa i dette Aar bragte Fædrelandets Ulykker 
dyb personlig Sorg over Louise Conrings Familie, idet 
hendes Fætter, Kadet Braém, fandt sin Død, da Linie- 
skibet Kristian den Ottende sprang i Luften. Paa denne 
Tid var Louise selv i København i Huset hos sin Onkel. 
Hun havde nemlig straks efter Oprørets Udbrud, saa snart 
som muligt, forladt Neustadt sammen med sin Moders 
Søster, Fru Wedelfeldt, og fra nu af var København hendes 
Virkekreds, med Undtagelse af, at hun midt i 50erne en 
Tid atter tog Ophold hos sin Fader. Det var en Selv- 
følge, -at hun straks søgte sin Opbyggelse i Vartov; 
men hvor varmt end hendes Hjærte bankede for Danmark, 
saa kom der i hine bevægede Tider ofte i Grundtvigs 
Forkyndelse noget frem, som stødte hende. Hun kunde 
ikke være med, naar den Gamle sang: »De er Fjender af 
Sandhed og Retten, de er Fjender af Kjærlighedsætten.« 
Dog bevarede hun til det sidste Kjærligheden til Grundt- 
vig og udtalte oftere, at den Retning i vor Folkekirke, 
hendes Hjærte var gladest ved, var den »ireniske« (fred- 
sæle) Grundtvigianisme. Dette hang sammen med den 
dybe Følelse, hun havde for Betydningen af det menneske- 


lige, en Følelse, der ikke fortabte sig i Teorier eller Dok- 
o% 

triner, men drev hende til at lede efter det menneskelige 
hos de Forladte og Smaa, for at opelske det efter Guds 
Billede, i hvilket vi er skabte. 

I 1849 var N. G. Blædel bleven Præst ved Alminde- 
ligt Hospital og Abel Katrines Stiftelse. Grundtonen i 
hans Forkyndelse var beslægtet med Grundtvigs, og der 
hvilede over ham et Skær af Kærlighedens første Glød. 
Louise Conring følte sig snart hjemme i den Kreds, som 
samledes om Blædels Prædikestol og arbejdede for at 
styrke Troen ved Kjærlighedsgjerninger. Hos Enkegrevinde 
Holstein samledes en lille Kreds af Kvinder for at virke 
for Hedningemissionen; det var et Besøg af Kinas første 
Missionær, Gitzlaff, som havde givet Stødet til Dannelsen 
af denne Forening. Men vore Egne glemtes ikke. Der 
vaagnede først i50erne en levende Sans for at hjælpe de 
Smaa. Med Liv og Sjæl fulgte Louise Conring denne 
Strømning. Da hun ved sin Mosters Død havde faaet 
Tiden til sin Raadighed, tog hun virksom Del i Asylbesøg 
og Fattigpleje.. Man blev opmærksom paa, at der herskede 
en uforholdsmæssig stor Dødelighed blandt de af Fødsels- 
stiftelsen udsatte Plejebørn. Da Louise Conrings Dyg- 
tighed var vel kendt, bad man hende tage mod en Plads 
som Plejemoder og Tilsynshavende med Plejebørnene. og 
deres Mødre. En gammel Veninde af hende skriver herom: 
»Vi syntes jo alle, at det maatte være en uhyre svær 
Plads, men hun hævdede sin Stilling med en mærkværdig 
Dygtighed og Forstand, og hendes Virksomhed førte til 
store Forbedringer. De raa Personer, som hidtil. havde 
ført Kommandoen paa Fødselsstiftelsen, maatte nu vige, 
og der udviklede sig efterhaanden en mere høvisk, dannet, 
menneskelig Tone i den Virksomhed.« — Ved sin Gerning 
vandt Louise Conring sig Venner, ikke blot under Hytte- 
tage, men ogsaa i de høje Sale. Enkedronning Caroline 
Amalie satte stor Pris paa hende, og da vor nuværende 
Dronning Louise som Prinsesse af Danmark paa en Rejse 

i Meklenborg havde faaet Øjet op for Diakonissegerningens 
Betydning og ønskede at føre denne Sag frem her hjemme, 
vidste hun, efter at have raadført sig med Pastor Blædel, 
ingen bedre at henvende sig til end Louise Conring. 
Denne rejste da paa Prinsessens Bekostning til Stokholm, 
hvor der siden 1851 havde bestaaet en Diakonisseanstalt, 
som nu virkede med henimod hundrede Søstre i Sygehus, 
Børnehjem og Magdalenestiftelse hjemme, foruden adskil- 
lige Virksomheder ude. Dette Besøg blev af afgjørende 
Betydning. Louise Conring følte Herrens Kald til at arbejde 
i Diakonissegerningen, og drog nu til forskellige Moder- 
lande i Tyskland, tilsidst til Kaiserswerth i Rinprøjsen. 
Her indviedes hun den 29. Marts 1863 af den ærværdige 
Fliedner, Diakonissegerningens Fornyer i vor Tids evan- 
geliske Kirke. Han talte over Apostelens Ord Kol. 3,3: 
»I ere døde, og Eders Liv er skjult med Kristo i Gud.« 
Dette Ord blev fra nu af hendes Løsen, og hun lod det 
skrive over Døren til sin Dagligstue. For helt at kunne 
vie den nye Gerning alle sine Kræfter sagde hun Farvel 
til sine gamle Venner, i hvis Hjem hun altid havde været 
en kærkommen Gæst. I et Omrids af hendes Levnet maa 
derfor medtages en kort Oversigt over Diakonissestiftelsens 
Historie i de 28 Aar, i hvilke hun var dens Forstanderinde. 

Den 26. Maj 1863 aabnedes Diakonissestiftelsen i Over- 
værelse af Enkedronningen, Prinsesse Louise og Prinsesse 
Dagmar, nu Ruslands Kejserinde. Med Anstaltens Ud- 
sigter var det i Modsætning til disse store Navne smaat nok. 
Af Danmarks Biskopper havde kun én varmt og uforbeholdent 
udtalt sin Tilslutning til Sagen; heller ikke hos ret mange 
Præster var der synderlig Tro til dens Fremtid, og Menigheden 
havde i det hele ingen Forstaaelse af den. Foruden For- 
standerinden var der kun 2 Søstre at begynde med, og det 
varede et Par Aar inden, det samlede Tal naaede over 6. 
Huset svarede hertil; det var en lejet Bolig med 2 større og 
3 smaa Værelser foruden nogle Kamre ovenpaa. I det aller- 

højeste kunde der rummes 10 Syge. Og endda vilde Ger- 
ningen have været uoverkommelig, dersom ikke Anstalten 
i Stokholm var kommen Søstrene til Hjælp. Dette skete 
straks, og det gentog sig i 1864, da der allerede først i 
April var 2 Søstre, en dansk og en svensk, som tog Del 
i de saarede Soldaters Pleje paa Frederiksberg Slot, ja, 
sidst i Maj var der 4 Søstre der og 4 paa Als. I længere 
Tid gav Stiftelsen ogsaa i sit største Sygeværelse Friplads 
til 4 saarede Soldater. 

Imidlertid var Gerningen vokset saa stærkt, at Anstalten 
maatte flyttes. Allehelgensdag 1865 indviedes den nye 
Bolig, beliggende, ligesom den- første, i: Frederiksbergs 
Smallegade. Det vår en velindrettet Villa med 15 Værelser, 
saa at Sygesengenes Antal kunde fordobles og da Søst- 
renes Antal samtidig steg, kunde tillige Privatplejen ud- 
vides. 

Ved Enkedronningens. Gavmildhed havde Stiftelsen lige 
fra Begyndelsen haft sin egen Præst. Den første, A. G. 
Fich, er nu i Karlebo, den anden var gamle Hans Knudsen, 
som for mange Tider siden havde været Missionær i 
Trankebar. Stærkt Opsving kom der i Sagen, da nu- 
værende Biskop i Fyens Stift, Harald Stein, blev Præst 
og tillige Formand for Bestyrelsen i Efteraaret 1872. 
Allerede 1867 var en Mark paa 77/2 Td. Land indkøbt og 
beplantet, men nu lagdes i 1873 Grundstenen til det nye 
Moderhus, som i 1877 stod færdigt, med Sygehuset i sin 
Midterfløj mod Nord, Emauskirken i Vest og det egentlige 
Moderhus med Søstrenes Bolig i den østre Fløj, medens 
den sydlige Side ligger aaben. Det er en mægtig Bygning, 
og den ligger tæt op til den Jernbane, som er den vigtigste 
Forbindelse mellem Hovedstaden og hele Landet. Herom 
skriver Stiftelsens nuværende Præst, N. Dalhoff, i sit 
Festskrift 1888, som i det foregaaende er benyttet: at 
»dette Hjem skulde vise den danske Menighed, hvilket 
mægtigt Virkemiddel i sit Formaal den ejer i Diakonissers 

Barmhjærtighedsgjerning. Men dertil behøvedes netop et 
stort og iøjnefaldende Hus. Saa længe Diakonissestiftelsen 
boede i en Villa som én Familie, maatte dens Virksomhed 
ogsaa komme til at tage sig ud som en privat Velgøren- 
hedsforanstaltning, maaske særegen nok i sin Form, men 
i Virkeligheden ikke væsentlig forskellig fra saa mange 
andre lignende Anstalter. De, der var inde i Sagen, vidste 
jo nok, at dens Maal laa i en stor Fremtid.« — Her 
maa det være nok at anføre, at der omkring Moderhuset 
er fremvokset adskillige større og mindre Bygninger, 
Tjenestepigehjemmet, Pensionatet, Vuggestuen med Asylet, 
og Hvilehjemmet. Og desuden virker der Diakonisser 
rundt om i Landet ved Børnehjem og Sygehuse, ved Fattig- 
gaarde og i Menighedspleje. Alt dette voksede op under 
Louise Conrings Øjne, og alt dette styrede hendes stærke 
Haand. Uden Hensyn til Vejr og Aarstid kunde hun 
rejse Landet rundt for at se til Søstrene paa deres Poster, 
ja hun skyede end ikke Sørejsen til England for at tage 
Del i et Jubilæum der, men samtidig var hun inde i Hus- 
holdningen hjemme med dens mangfoldige Enkeltheder. 
Og under alt dette bar hun stadig paa et skrøbeligt Hel- 
bred, men i 'det hun i sit Hjerte bar det Ord, med hvilket 
hun var bleven indviet: »I ere døde«, anvendte hun det 
ogsaa saaledes, at hun uden Hensyn til Velvære eller Op- 
lagthed til enhver Tid betragtede de Kræfter, hun havde, 
som en betroet Skat. Derfor kunde hun ogsaa udnytte 
Øjeblikket, som Faa. Under et langvarigt og en Tid lang 
tilsyneladende haabløst Sygeleje i, 1884 beholdt hun Led- 
elsen af Stiftelsens Sager i sin Haand, og endnu paa sit 
Dødsleje tog hun Bestemmelse om Søstrenes Udsendelse. 

Det følger af sig selv, at en saa udpræget' Personlighed 
som Louise Conring, og som tilmed indtog saa fremskudt 
en Stilling, maatte møde megen Modstand. Det berørte 
hende smerteligt, da en af Diakonissesagens Venner rejste 
en offentlig Diskussion om, hvorvidt det var rigtigt, at de, 

som træder ind i denne Gerning, skal gøre det med den 
bestemte Hensigt at forblive ugifte. Det var ingenlunde 
hendes Mening, at den ugifte Stand skulde være bedre 
eller Gud velbehageligere end Ægtestanden, men hun mente, 
at Diakonissegerningen var for stor til, at Nogen med Vel- 
signelse kunde give sig ind i den med et delt Hjerte. 
Og da der et Par Aar senere i »Dagbladet« rettedes et 
hæftigt Angreb mod hendes Styrelse, var det hende i Be- 
gyndelsen et Slags Trøst, at Angrebet nærmest gjaldt 
hendes Person. Men snart kom Kampen til at staa paa 
hele Linjen, idet selve Anstalten og dens Principer an- 
grebes. Skønt det ved slige Lejligheder kunde se ud, 
som om Angrebene ikke gjorde mindste Indtryk paa Louise 
Conring, mente hun dog hverken om sig selv, at hun var 
færdig, eller ufejlbar. Først bragte hun Sagen frem i 
Bønnen for Gud, thi hun var et Bønnens Menneske; men 
dernæst vilde hun ogsaa gerne høre paa Venneraad. Da 
Stormen nogenledes havde lagt sig, og der altsaa var sagt 
imod Diakonissestiftelsen alt, hvad der kunde siges, sam- 
menkaldte hun et Møde af Sagens Venner, baade Præster, 
Læger og Andre. Her maa det være nok at sige. at Alle 
var enige om, at Gerningen var saa kendelig baaren frem 
af Guds Velsignelse, til Trods for al menneskelig Synd og 
Daarlighed, at der ikke kunde være Tale om at slaa ind 
i et andet Spor. : 

Hvem der kun havde lært denne kloge Tanke, denne 
stærke, tidt tilsyneladende hensynsløse Vilje at kende, den 
tænkte maaske ikke paa, at der hos Louise Conring bankede 
et varmt Hjærte. Hun kunde midt i den største Travlhed 
lægge Alt til Side for at tage mod den Enkelte, der 
trængte til Vejledning, Hjælp eller Trøst, og Mange er der 
vistnok, som glæde sig til engang i Evigheden at sige 
hende Tak i Vorherres Jesu Navn for, hvad hun havde 
været for dem. Man kunde finde den samme uforandrede 
Trofasthed, hvor mange Aar der saa var gaaede siden 

det sidste Møde. Det forundtes hende at vise sin Fader 
Kærlighed i hans sidste Dage; han tilbragte nogle Aar 
paa Diakonissestiftelsen og døde der i en høj Alder. 
Søsterens Veje skiltes derimod bestandig længere fra 
Louises; hun havde aldrig delt dennes Kjærlighed til det 
lille Danmark, men følte sig draget mod Syd. Ved 
Læsning af Strausses Jesu Liv blev hun draget bort fra sin 
Barnetro, tyede senere til Swedenborgianismen og døde i 
Udlandet. 

Om der nu end ikke var lidt af Sorg og Modgang, der 
mødte Louise Conring i Livet, saa var hun dog et ualmindelig 
lykkeligt Menneske, fordi det blev givet hende som Faa 
at se sin Barndoms Drømme og Længsler virkeliggjorte, 
og selv at kunne arbejde for dem med alle sine Kræfter. 
Et Glanspunkt i hendes Liv var Diakonissestiftelsens Jubi- 
læum i Maj 1888. Som for 25 Aar siden viste Konge- 
huset sin Deltagelse, men iøvrigt var alt forandret. De 
store Bygninger kunde næppe rumme den Skare, der var 
kommen sammen fra alle Landets Egne. Men man mind- 
edes ogsaa om, at denne Gerning har Betydning for hele 
Kirken: rundt omkring fra den protestantiske Kristenhed 
var der mødt Afsendinge. I denne store Forsamling fyldte 
Louise Conring Pladsen som Husmoder med en ægte 
kvindelig Værdighed. Endnu i næsten 3 Aar levede hun 
for sin Gerning. I Løbet af afvigte Vinter spurgtes det 
af og til, at hun var syg, men hendes Breve tav stadig 
derom. Vennerne havde før set hende rejse sig fra saa 
alvorlige Sygdomme, at de havde vanskeligt ved at tænke 
sig, at hendes Livsdag hældede, men Lægerne kunde nok 
se, at det var en uhelbredelig Hjertesygdom, som var 
ved udvikle sig. Palmesøndag begyndte det sidste An- 
fald. Det var en smertefuld og pinagtig Sygdom, men 
Louise Conring bevarede den levende Deltagelse for Søst- 
rene og sagde i den stille Uge Selv Farvel til dem, som 
skulde rejse. Paaskedag, som var Aarsdagen for hendes 

Indvielse, nød hun den hellige Nadvere, laa saa et Par 
Dage hen i stille Forventning og. sov ind i Troen paa sin 
Frelser Onsdag den iste April 1891. 


Paa den anden Side Kjølen. 
Af Laura IKCieler. 


Naar man nu fra Kristiania rejser til Stockholm, siger 
man Farvel til Klippelandet med de store ensomme 
Klippeskove. 

Godstog efter Godstog med en af Landets Hoved- 
Udførselsartikler: Trælast — snart som Tømmer, snart 
som Bræder — Vogn efter Vogn i en forbavsende Uende- 
lighed, suser en forbi og giver et overvældende Indtryk af, 
hvor skovrigt Norge er. 

Den Masse af hvid, fast, alenhåj Sne går alt lunt, 
stille, dæmper hvert Fodtrin paa Perronen, dæmper hver 
Lyd fra Trænets Skurren mod Skinnerne og går Konduk- 
tører som Passagerer lavmælte. Lydløst glider man fremad, 
som om man drog gennem en sovende Fgn. 

De pelsværksklædte Jernbanefunktionærer forsvinder 
pludselig med ét, tilligemed de mange rejsende Herrer i 
specifik norske Ulveskindspelse — NB. med det laadne 
vendt udad, saa den i sig selv godmodige Nordmand såa 
nogenlunde ligner, hvad man i daglig Tale plejer at kalde 
en glubende Ulv. 

Og naar man saa kommer over Kjølen til Sverrige, hvor 
Fjældnaturen straks mere og mere mildnes og jevner sig 
ud i Wermlands Aashåjder og de udstrakte Sletter ved 
Venérn, da bliver man altid for hver Gang slaaet af For- 
skellen mellem Norge og Sverrige, eller rettere: mellem 

Nordmand og Svensker, Særlig denne Gang naturligvis 
paa Grund af den tilspidsede unionelle Konflikt. 

Dette lille, unge, ikke afstivede, Gud skal vide: heller 
ikke korrekte, men inderligt gode og varmhjertede Ny- 
byggerfolk, et naivt Brushoved, der i ubændig Friheds- 
trang slaar til Skaglerne, med knyttede Næver stormer 
vildt frem lige efter Næsen, ikke vil se til Højre eller 
Venstre, kun seende efter Retten, sin Ret, der bliver det 
forholdt! Rusland! Bryder sig Pokker om Rusland! 
hvad rager Europa dem? Lad enhver feje for sin egen 
Dør! Der er ikke Tid nu! Lad os blot først makke Ret, 
lad os forst faa vort private Mellemværende i Orden, du 
svenske Bror! 

Og Sverrige dette dobbelt saa mandsstærke, gamle, af- 
stivede og korrekte Kulturfolk, der bekymret ser sig til- 
bage over Skulderen mod Øst, — Blikket stadig spejdende 
vendt mod sin gamle Arvefjende i Østl 

Med ét Ord: i Sverrige var der en stærk og almindelig 
Misstemning mod Norge, Harme mod Bjørnson, Harme 
mod Venstre og mod Ministeriet Sten, og Angst for, hvad 
der muligvis kan komme der borte fra Neva. 

Om Norge, hvis det virkelig løsriver sig fra Unionen, 
da som en moden Frugt falder i Moskovitens Skød? Og 
hvordan vil det saa bagefter gaa Sverrige — Norrland — 
Lapland? var et Spørgsmaal, der mer eller mindre tydeligt 
udtalt beskæftigede” de flestes Sind. 

Der havde jo nylig lydt Trudsler fra St. Petersborg, 
der i al Fald var en Advarsel. »Hvorfor er nu dog én 
Gang de skandinaviske Tvillingriger vokset sammen i 
Ryggen, saa Tsaren absolut maa trampe over Kjølen for 
at naa de isfri Havne, han efter Sigende saa gerne vil 
have fat i?x »Norge skal dog ogsaa altid belemres med 
et eller andet Land paa Nakken! Sammen med Danmark 
havde det Tyskland, ja Sverrige og England med for den 

Sags Skyld, og nu skal Sverrige skræmme det med Russenl 
Kan det ikke have nok i sig selv?« 

Den stille Uge i Stockholm er ganske egen. Skærtorsdag 
er til Ex. slet ingen Helligdag. Ingen Gudstjeneste, man 
arbejder lige til sildigt paa Aften, går rent i Huset og 
udenfor Huset, og Helligdagene: Langfredag, Paaskeaften, 
Paaskedagene ingen timelang håjtidsfuld Kimen, som i 
vore Kirker, kun den sædvanlige korte Ringen. Om 
Aftenerne er der tillige Forestillinger paa Sekondtheatrene, 
som de fleste andre Landes Helligdagslovgivning uden 
videre vilde forbyde. Salmesangen i de fleste Kirker staar 
langt tilbage for Københavns. Noget tilsvarende som Korene 
i Frue Kirke findes ikke, og dette maa naturligvis først 
og fremmest tilskrives den Omstændighed, at København 
har og har havt Organister som Hartmann og Gade. 

Prædikenen i de fleste Kirker er aandløs, tør og 
stivnet i Orthodoksiens døde Former. Vil man finde religiøst 
Liv, maa man ikke søge det i den svenske Kirke, men i 
Sekternes mer og mindre pietistiske Forsamlinger. 

Hvad der forøvrigt er en fremmed absolut imod, og 
som forbauser en, netop fordi Svenskerne er og i lange 
Tider har været et frit, politisk Folk, der tilmed roser 
sig af de Rettigheder, de i saa Henseende har forud for 
Danmark,”) det er den lavere Klasses, Tjenernes ydmygende 
Servilitet, og dette en saadan, som ellers kun findes i 
Lande, hvor Despotismens Kasteforskel hersker, har hersket 
med Jernscepter. 


Denne Servilitet — (som danner den stærkeste Mod- 
sætning til de danske Tjeneres altfor skødesløse Mangel 
paa håflig Respekt — Nordmændene danner i saa Hen- 


seende en passende Mellemvej) er saa meget ufatteligere, 
som der mellem den højere Borgerklasse og Adelen er 


langt mindre Standsforskel end i Danmark. 


1) »En lidenskabelig Kamp mellem et Højre og Venstre,« sagde 
en Svensker, »er derfor hos os en Utænkelighed.« 

De tvende Overklasser omgaas og blander sig sammen 
med hinanden som Ligemænd, der er fælles om Dannelsen 
og har fælles Interesser og aandelige Formaal. Men den 
svenske Adel staar ogsaa paa et ulige håjere Dannelsestrin 
end den danske Adel. Den tæller Videnskabsmænd og 
Kunstnere i sine Rækker, har i det Hele en videre aandelig 
Synskreds og Smag for andet end Cirkus og Heste. 

Men i én Ting, og det en Ting af stor Betydning, er 
Svenskerne forud for os. Det er med Hensyn til de euro- 
pæiske Aandsstrømninger. I Sverrige læses og diskuteres 
Forfattere — fra den franske antinaturalistiske Skole til 
Englændernes theologisk-videnskabelige med det fri Livs- 
syn — i det Hele taget Aandsretninger, som Brandesianismen 
i Løbet af de sidste 18—20 Aar konsekvent og tendensiøst 
har stængt ude fra Danmarks Bogmarked. 

Og da den danske Læseverden med forbausende aandelig 
Umyndighed har ladet sig nøje med, hvad Overformynderen 
Georg Brandes har ladet passere Toldgrænsen, har det 
store Flertal hidtil ikke anet, at der i Udlandets Nutids- 
literatur -—— Skønliteraturen — fandtes andre Fremtids- 
baner end dem, Zola og de russiske Pessimister har op- 
traadt. 

Til den Grad har denne Ul stene Ren bredet sig, 
at om man havde. villet oversætte et af disse Værker, vilde 
man simpelthen ikke have kunnet finde en Forlægger i 
København, der turde forlægge det. 

Danskerne har saaledes ladet mere end én af disse 
europæiske Hovedstromninger uænset JERES forbi. Vi 
har havt vor Pastvang ved Grænsen. 

Og saa tilsidst et Par Ord om svensk Skuespilkunstl!l 
Der er ikke meget at sige om den. Sverrige har flere for- 
trinlige Skuespillere i sin Genre: første Rangs Skuespillere, 
men denne Genres ypperste Repræsentant, Gustav Fredrik- 
son, i hvem den kulminerer i Fuldendthed, viser bedst: 
hvilken denne Genre er. Det er ikke den tragiske, hvor 


142 


Svenskerne stiger op paa Kothurnen og bruger en Pathos, 
saa hul og svulstig som vel muligt. 

Det er de franske Salonstykker, Konversationsstykkerne, 
der spilles saa con amore, saa mesterligt i alle sine Fi- 
nesser, at den franske Skuespilkunst derigennem fårst 
og fremmest viser sig som den norske Skuespilkunst's 
diametrale Modsætning. Hvad Nordmændene absolut ikke 
kan. magte, hvad der er hele deres Natur og Væsen imod, 
det er Svenskernes Force — takket være de gustavianske 
Traditioner. 

Men national er den ikke. Den er rodløs, den er ikke 
Blod af Nationens Blod. Naturligvis kommer dette af, at 
den dramatiske Digtning gennem Tiderne ikke har været 
en af den svenske Muses Vuggegaver. Men under Fred- 
rikson, som det kongl. dramatiske Theaters Direktør, er 
de franske Salonpjeger — smaa vittige, elegante Pikante- 
rier — saaledes sat i Højsædet, at de dominerer hele 
Repertoiret og fortrænger snart alt andet. 

Den svenske Skuespilkunst har derfor ikke de store 
Fremtidsforjættelser og den sunde Livskraft og Levedyg- 
tighed, som går den unge norske Scene til Folkets Ejendom. 


Niels W. Gade. 


Født 22. februar 1817, død 21. desember 1890. 


Hans Fader var musik-instrumentmager i København. 
Skønt Sånnen allerede begyndte kun sex Aar gammel at 
spille Guitar og senere tillige violin og klaver, var det 
dog faderens mening, at han skulde uddannes til den 
praktiske levevej som instrumentmager, hvorfor han satte 

ham ved konfirmations-alderen (1831) i lære paa sit værk- 
sted.. Sénnen havde imidlertid langt mere Lyst til at be- 
skæftige sig med instrumenternes toner end med deres 
udvortes tildannelse, og jeg har af familiens daværende 
læge hørt fortælle, hvorledes faderen stundom kunde være 
ked af, at der gik vel megen Tid med at »spille« på violinen, 
hvilket han mente ikke kunde føre til noget. Heldigvis 
fik drengen dog sin Lyst styret, idet han kort efter fik 
vor daværende dygtigste violinspiller Fr. Wexschall til 
lærer, og under hans vejledning gjorde han så hurtige 
fremskridt, at han allerede året efter fik ansættelse i det 
kongelige teaters orkester og samme år kunde lade sig 
høre offentlig som solospiller. Han gik da i sit sextende 


år. Som violinspiller roses han — i al fald fire år 
senere — for »en smuk tone, et let og sikkert buestrøg, 


den største akkuratesse og et følelsesfuldt foredrag«. 

Da han gik i sit syttende år (1833); fik han A. P. 
Berggreen til lærer i musikteori og kastede sig med stor 
iver over kompositionsforsøg, der dog mest blev blotte 
studier. Blandt hans efterladte utrykte håndskrifter findes 
endnu tre klaverstykker, hvorpå er skrevet årstallet 1837, 
samt sex danske og fem tyske sange for én stemme til 
klaver med årstallet 1839; men de må være ældre; thi 
en af de sidste er optaget i Berggreens »Musikalske tidende« 
for 1836. I første hefte af »Sangfuglen« (1839) er trykt 
et klaverstykke af ham. 

De bekendte ældre tonekunstneres værker lærte han 
ikke blot at kende i det kongelige teater, men også i den 
1836 oprettede musikforening i København, hvor han i 
marts samme år indmeldte sig som medlem og i det 
mindste noget senere var violinspiller i dets orkester. 
Samtidig øvede han sig fremdeles i at komponere. De 
første ting, han selv lod trykke, var fire sange til klaver 
(1838) og »På Sjålunds fagre sletter« (1839); men de frem- 
kaldte ikke endnu forventning om en særlig fremragende 

komponist. En sonate for klaver i e-mol er fra samme 
lid (1839), skånt han først 14—15 år senere lod den 
trykke. Imidlertid må der have været nogle, som lagde 
mærke til den unge tilbageholdne mands fremspirende 
begavelse; thi det kongelige teater overdrog den 22årige 
musiker først at komponere melodramaerne til en teater- 
bearbejdelse af Øhlenschlægers »Aladdin« (opført i april 
1839) og derefter i Forening med Frølich at sætte musik 
til Bournonvilles ballet »Fædrelandets muser« (opført i maj 
1840). I den følgende vinter 1839—41 lod kapelmester 
Funch ham i musikforeningen indøve korsangene af Mendel- 
sohn-Bartholdys »Paulus«. Alt dette var dog kun mindre 
betydelige hverv; men da dukker pludselig hans navn op 
på en gang med en vis beråmmelsens glans. 
Musikforeningen havde i 1839 udsat en præmie for 
den bedste orkester-ouverture af en dansk komponist og 
havde formået to af Tysklands daværende ansete tone- 
kunstnere, Spohr i Kassel og Schneider i Dessau, til at 
påtage sig dommerhvervet.  Mendelsohn-Bartholdy havde 
på grund af en forestående rejse måttet frabede sig valget. 
Musikforeningens bestyrelse skrev til de to. dommere, at 
et jævnt godt arbejde måtte ikke prisbelønnes; det skulde 
være et betydeligt kunstværk af ubestrideligt værd. Inden 
tidsfristens udløb i oktober 1840 indkom der ti ouverturer; 
men en af dem med motto »Efterklang af Ossian« hævede 
sig betydeligt over de øvrige og fik dommernes ubetingede 
anerkendelse. Ved navnesedlens håjtidelige åbning på den 
københavnske musikforenings generalforsamling i marts 
1841 viste det sig, at komponisten var den 24årige Gade. 
Der var i hine dage intet, man her hjemme anså for 
en stårre hæder, end når en tysker med et anset navn 
offentlig roste en dansk mand, og nu havde Gade nydt 
anerkendelse endogså af to navnkundige tyske musikere. 
Det tiltalte nationalitetsfølelsen. De københavnske aviser 
bragte med stolthed Gades navn videre, og den offentlige 

mening var snart vundet. Særlig følte musikforeningen 
tilfredshed ved resultatet. Den var stiftet af en lille kreds 
begejstrede musikvenner, og var i kort tid voxet godt i 
medlemsantal, men forventningen om at bringe dansk 
musik i anseelse ogsaa udenfor landets grænser var i 
ingen måde gået i opfyldelse hidtil. Nu kunde det være, 
at udsigterne blev gunstigere. Bestyrelsen besluttede, at 
»Ossians efterklang« skulde ikke blot opføres i musik- 
foreningen (det skete i november 1841), men også udgives 
på forlag hos datidens stårste og mest ansete musikhandel 
i udlandet, nemlig Breitkopf & Hårtel i Leipzig: Den 
skulde trykkes både i orkesterpartitur med tilhørende 
stemmer og i klaverudsætning, som Gade selv udarbejdede. 
Bestyrelsen skrev til firmaets chef Dr. Hårtel, at der for- 
langtes intet honorar; tvertimod; musikforeningen vilde 
endog forpligte sig forud til, når den var udkommet, strax 
at købe 170 exemplarer af klaverudsætningen og 5 sæt 
orkesterstemmer, altsammen til fuld bogladepris. Da vil- 
kårene var så gunstige, tog dr. Hårtel imod tilbudet; kun 
skulde nogle tidligere antagne musikværker først besørges 
i trykken, inden dette kunde stå for tur. Det udkom om- 
sider i 1842 og blev på sædvanlig forretningsmæssig vis 
sendt fra Breitkopf & Hårtel omkring, ligesom andre 
musiknyheder, til alverdens musikhandlere. Men — ikke 
et eneste exemplar blev ad denne vej solgt. Man havde 
her hjemme troskyldig ventet, at denne ouverture skulde 
i Tyskland tildrage sig en lignende opmærksomhed som i 
Danmark; men i det store tyske fædreland havde man 
haft og havde endnu så almen beundrede komponister, 
at man ikke ænsede en ung begynder i et lille naboland ; 
muligvis havde det store publikum der ude heller ikke 
lagt ringeste mærke til Spohrs og Schneiders rosende om- 
tale. Kort sagt, overtroen paa, hvad der kunde udrettes 
ved det blotte nodetryk med sort paa hvidt, forvoldte en 


stor skuffelse.  Anstrængelserne og bekostningerne for at 
»Danskoren”, VI, 10 

skaffe dansk musik i ære og anseelse i Tyskland, viste 
sig aldeles spildte. Da tog sagen uventet en ganske ny 
vending. 

Leipzig var i hin tid verdens musikhovedstad og blandt 
andet i ry for sin musikforening, hvis »Gewandhaus-kon- 
serter« under Mendelsohn-Bartholdys ledelse havde fået 
overordentlig stor navnkundighed. Men foruden denne store 
musikforening var der en anden mindre, som kaldte sig 
»Euterpe«, og hvis ledelse på Mendelsohns anbefaling var 
overdraget til en af håns begavede elever og tilhængere, 
en ung hollandsk musiker ved navn Verhulst, om hvem det 
for resten fortælles, at han i ydre og manérer havde meget 
stor lighed med vor H. C. Andersen. Denne Hollænder 
var i Leipzig bleven gode venner med en ung dansk mand, 
som i disse år havde beskæftigelse hos Breitkopf & Hårtel 
for at skaffe sig faguddannelse som fremtidig musikhandler. 
Hans navn var Lose, den senere ejer af forlagsfirmaet 
G. C. Lose i København. Da denne unge mand rejste 
hjemme fra, havde Gade ikke indlagt sig noget navn; men 
i Leipzig havde Lose paa landsmandsskabets vegne lagt 
mærke til Ossians-ouverturen og havde med bekymring set 
de til musikhandlerne 'sendte exemplarer vende alle som 
ét tilbage igen usolgte. Nu var de henlagte i forretningens 
pakhus blandt andre uafsættelige noder. På en spaseretur 
fortalte han Verhulst derom, men tillige om Gades hurtige 
berommelse i København og tilfåjede: »Måske var det 
noget, De kunde bruge i Euterpe.« Gades eget hånd- 
skrevne orkesterpartitur lå endnu i forretningen, hvorfra 
Verhulst fik det bjem med til låns. Inden aften kom han 
tilbage igen til forretningens lokaler med åojensynligt be- 
gejstrede miner og udbrød til dr. Hårtel med sin håje og 
lidt skingrende stemnie: 

»Guddommelig! guddommelig!« 

»Hvad er det, som er guddommeligt ?« 

»Ih, det er jo ouverturen af Gadel« 

»Hvad for en ouverture af Gade?« spurgte dr. Hårtel, 
der som travl forretningsmand helt havde glemt denne sag. 

»Ossians-ouverturen, som De selv har forlagt,« svarede 
Verhulst. 

»Har vi,« spurgte dr. Hårtel, idet han vendte sig om 
til personalet i hans forretning — »har vi forlagt nogen 
ouverture af Gade?« 

Lose gav prinsipalen i al ærbødighed de fornødne op- 
lysninger, og Verhulst sagde til dr. Hårtel, inden han gik: 
»Den vil jeg se at få opført i Euterpe.« Allerede fjorten 
dage efter var den indøvet til konserten og gjorde for- 
trinlig virkning.  Mendelsohn, som ikke havde været til- 
stede, men hørte derom, bad Verhulst gentage opførelsen 
næste uge, hvilket også skete. Mendelsohn var da blandt 
tilhørerne og fik så oplivende et indtryk af, hvad han 
hørte, så han personlig tilskrev den ham ubekendte danske 
komponist et overordentligt venligt og anerkendende brev. 
Ved disse opførelser af Ossians-ouverturen blev Gades 
navn første gang kendt i den tyske musikverden. Hvad 
nodetryk ikke havde formået, det udrettede nu selve 
tonerne. 

Hjemme i København havde imidlertid vor unge kom- 
ponist benyttet tiden på det bedste. Han sad inde med 
et rigt tonevæld og en ganske overordentlig arbejdsævne. 
I årene 1841—42 komponerede-han for klaver »Forårs- 
foner« og tre musikalske rebus'er, endvidere »Fantasi- 
stykker«, der først henved en snes år senere blev trykte 
som hans op. 41, samt de firhændige »Nordiske tone- 
billeder«, hvortil desuden kom en sonate for klaver og 
violin (A-dur), ikke at tale om mindre arbejder som en 
klaverudsætning af skandinaviske folkemelodier. Af sang- 
musik komponerede han i de samme to år nogle firstem- 
mige f. ex. »Vi vandre sammen arm i arm« for mandskor 
(text af studentersangeren Emil d'Origny) samt en mængde 


for én stemme til akkompagnement af klaver, såsom Håedts 
10+ 

»Farvel lille Grethe«, den fortrinlig génnemkomponerede 
»Knud Lavard« til Hauchs text (»Hr. Magnus han stirrer 


"i vinternatten ud«), fremdeles: »Tre digte af Chr. Winther«, 


»Sex danske sange«, tilegnede Weyse, hvem han tidligere 
var kommet i forhold til, og en tysk Sang »Der Gondolier« 
m. fl. Men det vigtigste fra disse to år er fire stårre 
arbejder. Til Øhlenschlægers »St. Hans aftens spil« 
komponerede han en ouverture og slutningsscenen for 
solo, kor og orkester. Denne er ikke trykt og, så vidt 
jeg véd, aldrig opført. Til H. C. Andersens »Agnete og 
Havmanden«, satte han melodier for solo, kor og orkester; 
blandt disse er Sangen »Sol der oppe ganger under lide«. 
Stykket opførtes på det kongelige teater i april 1843. 
Det tredje er: »Sakuntala, stemmer fra lunden« for bary- 
ton, solo og damekor. . Det fjerde og mest betydelige er 
en stor orkestersymfoni i c-mol, som imidlertid har sin 
egen historie. 

Denne første symfoni af Gade var færdig fra hans 
hånd i foråret 1842 og blev indleveret til musikforeningen; 
men da foreningens konserter begyndte om efteråret, trak 
det ud med at få den opført. Først indtraf i begyndelsen 
af oktober Weyses død, som gjorde det nødvendigt at 
lage fat på indøvelsen af en stor musikmindefest for ham; 
men desuden kom der andre vanskeligheder; thi det viste 
sig, at der i bestyrelsen var toneangivende folk, som ikke 
var særlig begejstrede for Gades symfoni; i al fald lød 
bestyrelsens dom lidt kølig: det var et »fortjænstfuldt og 
talentfuldt« arbejde, men stod »i ejendommelighed og op- 
findelse« tilbage for Ossians-ouverturen. Alligevel var den 
naturligvis antaget til opførelse; men andre musikværker 
blev skubbede ind foran den til indøvelse, så tiden gik 
lige til slutningen af året, uden at der endnu syntes at 
være udsigt til, at denne måtte komme frem. Næsten lod 
det til, at man helst vilde skubbe den fra sig; thi bestyr- 
elsen sendte i januar 1843 et brev til Breitkopf & Hårtels 

musikhandel med forespårgsel, om man ikke kunde skaffe 
den opført i Leipzig. Men hvad sker? Atter en over- 
” raskelse, men denne gang ikke af den slags, der kunde 
være behagelig for musikforeningen. 

Samme vinter ved juletid var nemlig den unge Lose 
kommet tilbage fra Leipzig til København, og her hjemme 
i firmaet C. C. Loses ejendom, Gothersgade 11 (nu Wilb. 
Hansens musikhandel) fandt han en musiker beboende to 
værelser på 2den sal over porten, og det var netop kom- 
ponisten til Ossians-ouverturen, som i de dage gik og 
tænkte på selv at sende sin symfoni til Leipzig uden, at 
ane, hvad musikforeningen havde for med den. Gade var 
ellers alt andet end indbildsk og fordringsfuld; men denne 
gang var han dog bleven noget ked af musikforeningens 
lunkenhed imod ham. Lose bestyrkede ham i sit forsæt, 
og beslutningen blev taget. Da Gade skrev sit komponist- 
navn på forreste side, for at pakke noderne ind til afsend- 
else, foreslog Lose ham, at bogstavere fornavnet hélt ud: 
Niels W. Gade. 

»Å, Niels er sådant et simpelt navn,« ytrede Gade 
smilende. 

»Vær kun glad for dette navn,« svarede Lose, »det 
vil netop i udlandet være fortræffeligt. De kan tro mig, 
at navnet Ole Bull fæstnede sig hurtigere i udlandet just 
ved den i udlændinges øre aparte klang af navnet Ole.« 

Gade gav efter og har altid senere skrevet sit navn 
på samme måde. ig 

Symfonien hjalp Lose ham at få expederet ad den 
korrekte vej, nemlig til advokat Schleinitz, der var sjælen i 
Gewandhaus-bestyrelsen, og igennem denne mand til Mendel- 
sohn, som med glæde tog imod den og allerede var i 
færd med orkesterprøverne, forinden musikforeningens 
omtalte brev kom til Leipzig. Det var en lidt flov over-: 
raskelse for den københavnske forening, da den fik at 

høre, at den var kommet bagefter netop på den måde. 
Men det skulde falde endnu flovere ud for den. 

Da Mendelsohn d. 12te januar havde holdt den første 
prøve, skrev han dagen efter til Gade i København et 
brev, hvori han udtrykte sin overordentlige glæde over 
det »fortræffelige værk«, som han vilde holde adskillige 
prøver på, for at orkestret kunde blive rigtig fortrolig 
dermed, og han tilfåjede, at selv om han ikke skulde få 
lejlighed [til at lære -Gade personlig at kende, vilde han 
følge alle hans værker med kærlighed og velvilje. Endnu 
mere uforbeholdent skrev Mendelsohn samme dag til sin 
søster om denne symfoni, at den havde skaffet ham så 
stor en glæde, som i lang tid intet andet musikværk. Om 
komponisten (skrev han videre) vidste han rigtignok ikke 
andet, end at han var 26 år og boede i København; men 
han havde en stor begavelse. »Jeg vilde ønske, du kunde 
få denne ejendommelige, alfvorsfulde og velklingende sym- 
foni at høre. En stårre glæde gives der virkelig ikke 
end at høre skån musik og med hver takt føle sig mere 
og mere overrasket og dog meré og mere som hjemme.« 

Så kom aftenen d. 2den marts, da den blev opført 
ved Gewandhaus-konserten. Hvilken overordentlig lykke 
Gades musik gjorde ved den lejlighed ses bedst af Men- 
delsohns brev næste dag til Gade, hvori han skriver: 
»Efter hver af symfoniens fire afdelinger udbrød publikum 
i de mest højlydte bifaldsytringer. Efter scherzoen var 
der en stormende begejstring: blandt folk, så det ingen 
ende vilde få med jublen og håndklappen, — ligeledes 


efter adagioen — ligeledes efter det sidste og efter det 


første stykke — ja ens efter dem alle. At se musikerne 
i den grad af én mening, publikum således revet med og 
" opførelsen så vellykket — det var mig en glæde, som om 
det havde været. mit eget værk, der opførtes! Eller ret- 
tere en endnu stårre; thi i sit eget arbejde opdager man 
altid fejlene og ser tydeligst det, som ikke er lykkedes 

for en, mens jeg derimod ved Deres værk ikke har følt 
andet end glæde over alle dets fortrinlige skånheder.« 

Det var den navnkundige Mendelsohns dom. Hvor 
ganske anderledes varm lød den ikke end den køben- 
havnske musikforenings? Selv Tysklands mestnåjeregnende 
musikkritiker, komponisten Robert Schumann, omtalte 
symfonien med ganske særdeles ros i sit nye musiktids- 
skrift for 13de april. Vel mener han, at den vilde have 
vundet ved nogen stårre melodisk rigdom, men skriver 
ellers: »Her finder vi en kraftig skaberevne, en ejendom- 
melighed, der i selvbevidsthed kækt bryder sig sin egen 
bane, stor åndsfriskhed og et sikkert herredåmme over de 
tekniske midler. Hvor sådanne betingelser er til stede, 
må det vistnok ikke undre os, om vi endnu møder et vist 
ungdommeligt overmod, der jager noget vildt og ubændigt 
af sted og finder sin glæde i dristige vovestykker. Lad 
ham kun tumle sig! Den brusende kraftfylde skøtter ikke 
om at liste afsted betænksomt og sagte for at samle ax, 
men udøser med fulde hænder sin rigdom, i bevidstheden 
om, at dens lykkepung altid på ny af sig selv bliver fuld. 
Det forstandige mådehold kommer tids nok, og modnes 
ved egen erfaring. Scherzoen. er værkets glanspunkt og i 
enhver Henseende en mester værdig; men også de øvrige 
afdelinger vidner om en betydelig kunstnerisk storhed.« 

Var Gades navn ved Ossians-ouverturen blevet kendt 
i Tyskland, så var det nu ved symfonien blevet beråmt. 
Også til Frankrig nåede et halvt årstid senere rygtet om 
denne beråmmelse. Et fransk blad skrev den følgende 
vinter: »En ung dansk komponist vækker for tiden opsigt 
i Tyskland; han hedder Gade .... og ser ud som den 
livagtige Mozart.« 

De københavnske Aviser gav selvfølgelig meddelelser 
om udlandets rosende omtale, men benyttede tillige lejlig- 
heden til en gang imellem at give vor musikforenings be- 
styrelse en snært. »Fædrelandet« omtalte således d. 21de 

april (1843) Gades »af vor musikforenings superkunst- 
forstandige bestyrelse forskudte, men af Mendelsohn-Bar- 
tholdy i kuld og kån lyste og i Leipzig for ikke længe 
siden opførte symfoni«. Samme blad skrev senere, den 
16de maj: »I forbigående have vi allerede omtalt, at en 
symfoni af hr. Gade, som Tysklands fårste nulevende 
musikalske autoriteter have ydet varme lovtaler, var gået 
i landflygtighed, fordi den ikke havde kunnet finde nåde 
for musikforeningens areopagus, så han ikke engang kunde 
få den opført på musikforeningens konsert.« Andre blade 
stemte i med; også Berggreens lille og kortvarige musik- 
blad »Hejmdal« kom med meget skarpe Bemærkninger. 

På alt dette svarede musikforeningens bestyrelse ikke 
ligefrem, men sendte kun foreningens repræsentantskab en 
skriftlig redegårelse for dette og mere andet, holdt iøvrigt 
ørene stive og lod naturligvis symfonien komme til op- 
førelse, da konserterne igen begyndte til efteråret 1843. 
I København var det musikalske publikums utålmodighed 
stor; thi efter hele denne forhistorie var man naturligvis 
yderst spændt på at få symfonien at høre. Opførelsen 
blev en triumf for Gade. 

Spårges det, hvad det var, som skaffede Gades musik 
så varme venner, må svaret blive, at det var dens nye 
ejendommelige nordiske præg. Måske vil man dog hertil 
gore to modbemærkninger. 

Navnet »Ossians efterklang«, vil man vel sige, leder 
tanken anden steds hen end til Norden. Hertil må be- 
mærkes følgende: I vore dage er man på det rene med, 
at de ossianske digte er et slags troskyldigt bedrageri af 
Skotten Macpearson; men i hin tid var endnu mange ikke 
blot af den mening, at det virkelig var ægte urgammel 
skotsk folkedigtning, men havde tillige den underlige fore- 
stilling, at disse sange stod i en vis nåje forbindelse med 
den gamle oldnordiske digtning. Gade er. åbenbart gået 
ud fra den samme forestilling, så han ved navnet »Ossians 

efterklang« har villet betegne dens nordiske præg om end 
med skotsk bismag. Samme forestilling er Mendelsohn og 
hans kreds gået ud fra, når de omtalte denne ouvertures 
nordiske præg. 

Den anden indvending, som kunde ventes, er den, at 
hvis Gades musik er nordisk, måtte den have vundet 
særlig ørenlyd her hjemme og ikke i Tyskland; men netop 
det modsatte var tilfældet. Herved må dog datidens 
ejendommelige forhold tages i betragtning.  Mendelsohn 
og den nyromantiske retning sværmede for den tyske 
middelalders æventyrlige romantik og vilde gerne gennem 
tonerne fremkalde stemninger, der svarede hertil. Lign- 
ende fremtoninger fra andre lande modtog de dengang 
ikke med sneversynet overlegenhed, men hilste tvertimod 
som noget glædelig beslægtet. I Schumanns omtalte musi- 
kalske tidsskrift fandtes der samme vinter en betegnende 
artikel, hvori der blandt andet skrives: »Således -repræs- 
enterer Chopin sit franske fædreland, Bennet England ; 
Verhulst giver håb om at blive en værdig repræsentant 
for sit fædreland Holland; i Ungarn går ligeledes nationale 
bestræbelser sig gældende. . . . Også i det nordlige Europa 
har vi set nationale tendenser yttre sig. Lindblad i Stok- 
holm sang sine gamle folkeviser. Også Ole Bull, skånt 
ikke noget skabende talent af første rang, skaffede toner 


fra sin hjemstavn borgerret hos os. Skandinaviens for-" 


trinlige digtere må visselig have givet dets musikalske 
talenter en mægtig impuls, hvis "disse ikke selv af deres 
bjærge og søer, deres runer og nordlys blive mindede om, 
at Norden nok turde tale med i sit eget sprog. Også den 
unge danske tonedigter (Gade) er opdraget af sit fødelands 
digtere; han kender og elsker dem alle. De gamle sagn 
ledsagede ham på hans barnlige vandringer. Således ud- 
præger sig i hans musik og særlig i hans ossianske ouver- 
ture en afgjort nordisk karakter. . . . I symfonien minder 
enkelte ting om Schubert; men den har overalt ganske 

originale melodier, og en ejendommelig stil går sig gæld- 
ende, thi den har en folkelig karakter, som man hidtil 
ikke har kendt i de højere grene af instrumentalmusiken.« 

Denne sidste bemærkning er overmåde træffende. 
Komponisterne håvde allerede tidligere med held overført 
den hjemlige folketones klang i deres sangkompositioner; 
men det nye hos Gade er, at han har forstået at overføre 
samme klang på instrumentalmusiken og det tilmed i 
dens største og omfangsrigeste form, som orkestermusik. 
Det var dette Mendelsohn beundrede hos ham. Men netop 
det samme var det uden tvivl som gjorde, at den køben- 
havnske musikforening i begyndelsen ikke rigtig kunde 
finde sig til rette dermed, fordi det var noget nyt og der- 
for syntes dem fremmed, skønt det i virkeligheden var 
hjemligt. Sagen var, at bestyrelsens ledende mænd satte 
det den gang som et hovedformål, at opdrage det danske 
musikpublikum til at forstå og rigtig sætte pris på den 
tidligere tysk-klassiske musik. Det skulde være Haydns, 
Mozarts og Bethovens musik eller af komponister, der gik 
i samme spor; Mendelsohns kirkelige oratorier kunde også 
nok gå an; men Weyse var dog langt mere af den rette 
slags. -Gades musik syntes dem derimod ikke rigtig at 
kunne indrangeres under den samme rubrik, hvilket jo på 
en vis måde var sandt nok, for så vidt han brød en ny 
bane på et enkelt område. 

Men vi må vende tilbage til levnedsskildringen. 

Samme vinter, da man endelig i Københavns musik- 
forening fik opført den nævnte symfoni, gav Kristjan den 
ottende ham stipendium til en udenlandsrejse. Han drog 
afsted allerede i begyndelsen af året 1844, og det er be- 
gribeligt, at han strax vilde til Leipzig, hvor hans musik 
havde på forhånd beredt ham den varmeste modtagelse: 
Hans symfoni blev her på ny opført, men denne gang 
under hans egen ledelse, og det viste sig, at han ved 
siden af at være en betydelig komponist tillige var en 

fremragende musikdirigent; thi de mange forskellige ævner 
og personlige egenskaber, som udkræves til dette hverv, 
fandtes i en sjælden grad forenede hos ham. Mendelsohn 
forstod at skånne på ham også i denne retning og undlod 
ikke at gåre brug af hans dygtighed på dette område. 

Da sommeren nærmede sig, og koncerterne hørte op, 
drog Gade videre på sin rejse og var også en kort tid i 
Italien; men om efteråret vendte han tilbage til Leipzig, 
hvor han nu i alle de følgende vintre enten delte med 
Mendelsohn ledelsen af Gewandhaus-konserterne, eller når 
Mendelsohn var forhindret, forestod dem alene. Dette 
sidste var blandt andet tilfældet i hele vinteren 1844—45 
og efter Mendelsohns død i november 1847 og igen i 
vinteren 1847—48. j 

Det er ikke her stedet til at gå ind på enkelthederne 
af hans mange kompositioner i disse år. Hans sangmusik 
blev naturligvis nu til tyske texter, deriblandt omtrent en 
snes firstemmige sange for mands-stemmer og nogle for 
blandede stemmer foruden klaversange for én og to stem- 
mer. Dertil kom instrumentalmusik, såsom. en kvintet for 
strygeinstrumenter og ikke mindre end to hele orkester- 
symfonier og to ouverturer. At han for resten fortsatte 
ad den vej, han fra først af var slået ind på, nemlig 
orkestermusik med nordisk klang, viste han blandt andet 
i den ene ouverture med titlen »Im Hochland« (1844) og 
i symfonien nr. 2 — som i Schumanns musikblad kaldtes 
»blådere og sagtere end den første, så man tænker på 
Danmarks yndige bågeskove« — men især i konsertkan- 
taten »Comala«, dramatisk digt efter Ossian, for solo, kor 
og orkester, hvilken han tilegnede kong Kristjan den 
ottende. Dette var hans tidligste store arbejde i denne 
halvt dramatiske musikform, som den gang begyndte at 
komme mere i brug. Foruden som komponist og musik- 
dirigent havde Gade også et tredje hverv i Leipzig som 
lærer” ved musikkonservatoriet, og han virkede ligeledes 

her med dygtighed og nidkærhed. Også udenfor Tyskland 
nåede hans beråmmelse; det blev foran omtalt, hvorledes 
man skrev om ham i Frankrig, og Bøhmerne udnævnte 
ham 1847 til æresmedlem af en musikalsk forening i Prag. 

Her hjemme var det som et helt æventyr for den musi- 
kalske verden, at en ung dansk mand havde fra den be- 
skedne stilling som violinist i kapellet svunget sig op i 
løbet af få år til den mest fremskudte musikalske stilling 
i det store Tyskland. For Danmark måtte han betragtes 
som tabt. Til Leipzig var han blevet stærkere og stærkere 
knyttet, og han var næsten bleven uundværlig ved Gewand- 
haus-konserterne efter Mendelsohns død. Selv om han 
kunde blive til sinds at give afkald på denne betydelige 
stilling, hvad havde man da at byde ham som vederlag 
derfor her hjemme under vore små forhold? 

Da kom uventet året 1848 med det slesvig-holstenske 
oprør og med Pråjsens og det tyske forbunds hærtog ind 
i Slesvig og Jylland. Gade med sit varme danske hjærte " 
var hurtig på det rene med, hvad der nu var at gåre for 
ham. Han vendte Leipzig og Tyskland ryggen .og drog 
hjem til Danmark. Det er betegnende, at det første, han 
udgav i trykken efter sin hjemkomst, var tre små klaver- 
stykker med titlen »Bortrejsen, valpladsen og hjemkomsten.« 

Gade forudså — hvad også virkelig blev tilfældet — 
at hans venner i Leipzig, hvem han skyldte så meget, 
vilde have ondt ved nogen sinde rigtig at tilgive ham, at 
han således traf sit valg, og han vidste på den anden side 
lige så godt, at mens han gav slip på glimrende fremtids- 
- udsigter i Tyskland, var der for tiden slet ingen stilling 
åben for ham i Danmark, aller mindst under krigsurolig- 
hederne, da man havde ganske andre ting at tænke på 
end at sårge for ham. 

I Københavns musikforening, hvor Gades rette plads 
vilde være, havde man i de sidste fem år fået en så dygtig, 
utrættelig og energisk hjælp af det kongelige teaters 

kapelmester, Glæser, så man ikke kunde være bekendt at 
slippe ham, så meget mindre, som der intet andet bruge- 
ligt orkester var at få for musikforeningen i hin tid end 
det kongelige teaters, hvilket Glæser jo netop var kapel- 
mester for. 

For Gade var der intet andet at gore end at se tiden 
an, og ventetiden er jo gerne lang. Ved musikforeningens 
generalforsamling i september 1849 blev han dog valgt 
ind i bestyrelsen, og hans indflydelse sporedes strax i 
valget af den musik, der skulde opføres på konserterne ; 
men denne stilling var jo brødløs. Imidlertid indtrådte 
der forhold, som gjorde det til en nødvendighed for be- 
styrelsen at foretage gennemgribende forandringer. 

Ved det kongelige teater var nemlig Heiberg i 1849 
blevet enedirektår, og i det følgende år lagde han en plan, 
hvorefter dette teaters orkester måtte blive taget så stærkt 
i brug, at der herefter ikke vilde kunde lævnes det tid 
til indøvelse og opførelse af konserterne i musikforeningen, 
hvor man uheldigvis netop gjorde regning på at kunne 
bruge det herefter mere end nogensinde tidligere, idet 
man just var i færd med at udvide virksomheden både 
med hensyn til konserternes antal og til optagelse af flere 
større musikværker, der endnu aldrig havde været opførte 
hos os. Det så derfor i 6jeblikket temmelig truende ud 
for musikforeningen. Der existerede den gang i Køben- 
havn kun et eneste stårre orkester foruden theatrets, nem- 
lig Lumbys; men dette havde endnu ikke øvelse i stort 
andet end at spille Strauss' og Lumbys- danse og anden 
lignende musik for de Tivoli-besøgende. Hvad skulde nu 
musikforeningens bestyrelre gribe til? Ja, man' havde 
Gade; men det var som at have en general uden hær. 
Enden på det blev, at man skulde gåre forsøg på -at få 
fra ny af dannet et særskilt musikforeningsorkester ved 
at samle de bedste kræfter af Lumbys orkester og andre 
musikere, man. kunde få fat på. Den rette mand til at 

føre dette igennem var Gade med sin overlegne dirigent- 
dygtighed og sin overordentlige energi. Han samlede om 
efteråret 1850 de halvhundrede musikere, som der. var 
truffet aftale med, og holdt en række »forprøver« med 
dem for at »indøve de unge tropper til symfonimusikens 
strænge tugt«. Forsøget lykkedes således, at han inden 
vinterens begyndelse kunde fremstille for musikforeningen 
et fuldt færdigt orkester til dets brug. Han selv var 
naturligvis udkåret af bestyrelsen til at overtage dirigent- 
posten i foreningen. 

Det blev et afgårende vendepunkt i musikforeningens 
historie; men overgangen var uden brydninger og trods 
tidligere meningsforskellighed og rivninger i de musikalske 
kredse skete forandringen, kan man næsten sige, i al stil- 
hed og i al fald på den venligste måde. Foreningens be- 
styrelse udstedte takkeskrivelser både til teatrets orkester- 
personale og dets kåpelmester, hvori der udtaltes beklag- 
else over, at deres fortjænstfulde bistand herefter måtte 
unddrages foreningen under de forandrede teaterforhold, 
samt hjærtelig tak for deres virksomhed hidtil. 

I efteråret 1850 var således Gade endelig nået til den 
plads, hvorfra han i over en menneskealder skulde udøve 
en så gennemgribende indflydelse- hos os på musikens 
område. Ikke blot var han musikforeningens dirigent og 
medlem af dens bestyrelse, men han blev tillige sjælen og 
midtpunktet i den, og den betydelige plads, denne forening 
nu indtager, har den opnået under hans ledelse. Men hans 
indflydelse har ingenlunde været indskrænket hertil; tvert 
imod har den strakt sig langt uden for dette område. I 
hans lange liv har der været mange veje og mange midler, 
hvorved han har kunne virke til at fremkalde interesse 
og udvikle sans for god musik, så at denne har kunnet 
træde i åndens tjæneste. At give en historisk skildring 
af enkelthederne i denne hans livsgerning lader sig ikke 
gore på disse blade; men nogle hovedpunkter skal her 

fremdrages til forståelse af hans person og hans virk- 
somhed. 

Som komponist blev Gade ikke stående udelukkende 
ved den retning, han var slået ind på ved Øssians-ouver- 
turen, den første symfoni og Comala. Han var en rig 
natur og modtagelig for forskelligartede indtryk og stem- 
ninger; han har derfor også kunnet skabe fortrinlige tone- 
værker med et andet præg end det rent nordiske; men 
han vedblev dog bestandig at vende tilbage til komposi- 
tioner, der var i slægt med de ungdomsarbejder, som havde 
skaffet ham den første beråmmelse, og det kan neppe fejle, 
at hvad der i kommende slægter vil bevare hans kompo- 
nistnavn længst ned i tiden, er netop musikværker af 
denne slags. Blandt andet vil det sikkert være tilfældet 
med konsertkantaten »Elveskud«, ballade for solo, kor og 
orkester (1852). Af hans små sangkompositioner er der 
næppe nogen, der har udsigt til at holde sig i folkemunde 
i lighed med Weyses morgen- og aftensange og lignende 
melodier; det skulde da være nogle af hans Holger Danskes 
sange. Gade havde i al fald ikke sin styrke og særegne 
begavelse på dette område, men i de store musikformer. 
Hans rige musikalske skaberævne, sjældne herreddmme 
over tonekunstens midler og lige så fine som sunde og 
naturlige smag gjorde ham særlig skikket til at frembringe 
storslåede tonemalerier med sjælden ynde. Dette har han 
godtgjort ikke blot i sin instrumentalmusik — således i 
de 8' store symfonier og 7 ouverturer samt flere orkester- 
stykker — men vel endnu mere i de store halvt drama- 
tiske musikværker, der til brug i konsertsalen er kompo- 
nerede for sang af soloer og kor, ledsagede af orkester; 
det er de såkaldte konsertkantater, i hvilke han i sjælden 
grad har forstået at give hvert afsnit netop det præg, 
hvormed det tog sig bedst ud i forhold til det foregående 
og efterfølgende, og tillige således at det gjorde den bedste 
helhedsvirkning og efterlod den rette stemning hostilhørerne. 

Dermed hænger det sammen, at også Gade selv ikke blot 
har valgt æmnerne til hver af disse kompositioner, men 
ofte også har lagt planen for texten i dens forskellige 
enkeltheder; og digteren, som han fik til at skrive ordene, 
har gerne måttet rette adskilligt deri, inden det kunde 
komme til at passe rigtigt for Gades plan dermed.  For- 
uden de to får nævnt »Comala« og »Elveskud« har Gade 
endnu komponeret 10 sådanne konsertkantater, nemlig 
»Forårsfantasi« (1852), »Forårsbudskab« (1856), »Baldur« 
(1857—58), »Julenat« (1861), »Ved solopgang« (1863), 
»Korsfarerne«-(1865—66), »Kalanus« (1868), »Gefion« (1869), 


… »Zion« (1874) og »Psyche« (1881—82). 


Tonekunsten har det til fælles med maler- og billed- 
hugger-kunsten, at de alle taler et verdenssprog, der for- 
staas i alle civiliserede lande, og derfor har disse kunsters 
begavede dyrkere mere udsigt end andre til at kunne nå 
alménevropæisk beråmmelse. Men for den, der er udgåct 


. fra et lille folk, som det danske, er det dog altid vanske- 


ligere at gére sig gældende i den store verden, end for 
den, der er udgået fra et stort folk. Med Gade var det 
således, at siden Mendelsohns død har neppe nogen tone- 
kunstner kunnet gåre ham rangen stridig som sin tids 
ypperste komponist, lige så lidt i udlandet som her 
hjemme; endogså et tysk musiklexikon, som udkom for 
syv år siden, indrommer ham denne plads. Blandt for- 
læggerne af hans værker findes ikke blot danske firmaer, 
men også musikforretninger i andre lande, et i London, 
to i Paris og en halv snes i Tysklands forskellige byer. 
I endnu flere lande er han blevet udnævnt til æresmedlem 
af musik-foreninger og -selskaber, således: af et. svensk 
(Stokholm), fem tyske (Leipzig, Berlin, Kålln, Disseldorff 
og Aachen), fem hollandske (4 i Amsterdam og 1 i Leyden), 
et sveizisk (Aarau), et fransk (Paris), et italiensk (Milano), 
et engelsk (London), et brasiliansk (Rio Janeiro) og måske 
flere endnu. Her hjemme har man med vor danske 

beskedenhed vistnok neppe i almindelighed nogen rigtig 
forestilling om Gades verdensberåmthed som musikalsk 
komponist; men det er en kendsgerning, at hans større 
værker hører til dem, der — ligesom Beethovens og de 
»klassiske« komponisters — bliver hele verden over idelig 
tagne frem på ny til opførelse ved konserter. Ifølge op- 
givelser i »Musikbladet« findes de anførte den ene gang 
efter den anden på programmerne til konserter, endog i 
Moskow, Pest, Constantinopel, New York, Chicago og 
enkelte byer i Australien. Man kan sikkert sige, at af 
danske i dette århundrede er der ingen, hvis navn er mere 
beroåmt vidt omkring i udlandet end Gades, alene med und- 
tagelse af Thorvaldsens. Allerede for en snes år siden blev 
det i udlandet skik, når der skulde afholdes en international 
eller anden ualmindelig musikfest, at da skulde håjtiden 
gerne forherliges derved, at Gade blev indbudt til selv 
personlig at opføre et eller flere af sine værker, og særlig 
storartet blev festen, når han tillige påtog sig at kompo- 
nere noget helt nyt til konserten. Den stormende jubel,” 
hvormed hans musik modtoges ved sådanne lejligheder, 
og den overordentlige hyldest, der blev hans person til 
del, både som musikdirigent og komponist, kan ikke godt 
skildres, når man skal undgå at blive trættende ved en 
idelig gentagen omtale af æresbevisninger og lovtaler. Jeg 
vil derfor blot lige opregne de udenlandske musikfester, 
som jeg véd rede på, at Gade på denne måde har virket 
ved efter særlig indbydelse, nemlig 1869 i Beethovens 
fødeby Bonn, 1871 i Amsterdam, hvor Verhulst havde 
forestået de foreløbige orkesterprøver, og samme år i 
Utrecht, 1876 i Birmingham, til hvilken lejlighed han 
komponerede »Zion«, 1880 i Hamborg, 1881 i Disseldorft 
og 1883 i Birmingham, hvor han til konserten særlig havde 
komponeret »Psyche«. 

Med al denne verdensberomthed følte Gade sig dog i 


stort og småt knyttet med uopløselige bånd til sit eget 

folk og fædreland, der rigtignok ikke kunde byde ham 
hverken så gunstig en stilling eller så stort et virkeområde, 
som der findes for tonekunstnere anden steds, men hvor 
det lige fuldt var hans varme ønske at bruge sine ævner 
og kræfter, så det kunde hjælpe til at få tonekunsten taget 
i åndslivets tjæneste her hjemme. Dette hetragtede han 
nemlig stadigt som sin opgave, og de, som på musikens 
område ikke satte sig et sådant idealt mål, betegnede han 
med det i hans mund ikke meget smigrende udtryk »mu- 
sikanter«. Ad forskellige veje arbejdede han her hjemme 
frem mod sit store mål. Musikforeningen var ham det 
vigtigste, fordi det først og fremmest måtte være nød- 
vendigt at give folk lejlighed til at høre god musik godt 
udført. Dette kunde bedst ske her. 

Et andet virkeområde for ham var musikkonservatoriet, 
der blev oprettet for at give særlig de unge en omhyggelig 
både praktisk og teoretisk musikalsk uddannelse. Gade 
var tilligemed Hartmann og Paulli bestyrere heraf, og han 
var i virkeligheden den, der hovedsagelig ledede det hele, 
samtidig med at han også overtog den daglige undervisning 
i et enkelt fag. Dette konservatorium har under hans 
ledelse ikke blot haft betydning for adskillige af vore 
yngre musikere og komponister, men også for mange andre, 
der har benyttet kursuset uden bihensynet til at blive folk 
af faget, men som her har modtaget god musikalsk vej- 
ledning og fået indtryk af tonekunstens Betydning for livet, 

Blandt de andre områder skal jeg særlig kun endnu 


nævne et, nemlig hans virksomhed som organist, allerede 


fra 1851 ved Garnisonskirken og fra 1858 ved Holmens 
kirke. Den smukke skildring heraf, som er givet i »Na- 
tionaltidende« af præsten Joh. Petersen ved Holmens kirke, 
skal jeg her meddele enkelte træk af. Gade forstod mere 
end de fleste, at orgelspillet skal indtage en rent tjænende 
stilling ved gudstjænesten, og dog satte han overordenllig 
pris på at have denne virksomhed, fordi her var særlig 

god lejlighed til at bruge tonekunsten i livets tjæneste. 
Han mødte altid ved kirken så tidlig, at han får guds- 
tjænesten kunde få at vide, hvad der den dag særlig vilde 
blive fremdraget i prædikenen, for at han i overensstem- 
melse dermed kunde ved orgeltonerne i hans indgangs- 
præludium stemme menigheden i den retning, prædikenen 
tilsigtede. Når han derefter var gået op til orgelet og 
havde forhandlet med kantoren, læste han epistlen, evangeliet 
og de valgte salmer igennem og satte sig så hen for at 
tænke over, hvorledes han skulde spille, og mens han var 
fordybet deri, tålte han ikke, at nogen forstyrrede eller 
tiltalte ham; men når så gudstjenesten skulde begynde, 
slog han med sikker følelse den rette stemning an ved sit 
indgangspræludium, og .efter gudstjænesten fastholdt han 
endnu samme stemning i sit udgangspræludium. = Gades 
foran omtalte ævne til at bruge de store musikformer, så 
han føjer alle enkeltheder sammen, således af de danner 
et afrundet, smukt hele, hænger egentlig nåje sammen 
med denne hans sans for at gore også hver enkelt guds- 
tjæneste til et harmonisk hele. — Hvad valget af salme- 
melodier angår, havde Gade. sin egen ganske bestemte 
mening om, hvad der var kirkeligt eller ikke. I det exem- 
plar af Berggreens koralbog, som lå ved orgelet i Holmens 
kirke, havde han overstreget melodien til »Stille nat, hel- 
lige nat«, og skrevet oven over: »Spilles ikke i Holmens 
kirke.« Og Bull's »Lær mig, o skov, at visne glad«, var 
han imod som kirkelig melodi betragtet, »ellers er det en 
meget god vise«. Ligeledes har han en gang til mig 
udtalt sig afvisende om Cora Nygårds bekendte »At sige 
verden ret farvel« og et par andre lignende. Men også i 
denne henseende forstod han, at i kirken skulde tone- 
kunsten være blot tjænende, og da pastor Petersen en 
gang ved en begravelse sagde ham, at familien havde bedt 
så meget om at få Ole Bull's melodi til »Lær mig, o skov«, 

svarede han: »Ja det er en anden sag; da var det synd 
at nægte dem det, så skal jeg nok spille den.« 

Gade havde iøvrigt mange andre interesser end mu- 
siken. Hans kundskaber fra de tidlige ungdomsår var 
ikke meget omfattende; men han søgte bestandig at ud- 
vide dem mere og mere og at følge med alle nye bevæg- 
elser på det åndelige område, så han omsider blev en 
meget belæst mand. I tidsskriftet »Tilskueren« har W. 
Behrend skrevet interessante »minder om Niels W. Gade«, 
hvoraf enkelte her skal meddeles. Han kastede sig med 
stor iver over studiet af Taine og læste i det hele over- 
måde meget, så man sjælden kom til ham uden at finde 
ham med en bog i hånden. I en sen Alder lærte han 
engelsk — det var jo først 1876, at han første gang fik 
indbydelse fra Birmingham —, og en tid lang studerede 
han endogså på egen hånd latin. Men også det jævnere 
livs travle dont interesserede det ham at blive kjendt med, 
hvorfor han hyppigt, når han kom ind til håndværkere 
eller småhandlere, udspurgte dem nåje, for at få rigtigt 
indblik i deres forskellige virksomhed eller livsvilkår; han 
var jo selv udgået fra en sådan virksom håndværkerslægt. 
Da derimod en i sin tid bekendt udenlandsk musikkritiker 
havde været hos ham og Behrend spurgte, om han havde 
haft fornåjelse af besøget, svarede han: »Å, ikke synder- 
ligt, man kunde kun tale om musik med ham.« — Noget 
af det, der havde mest tiltrækning for Gade, var livet i 
den fri natur. Om vinteren var han bundet til bylivet i 
København, idet virksomheden i musikforeningen, konser- 
vatoriet og organisttjænesten lagde beslag på al hans arbejds- 
kraft, »og pligtopfyldende, som Gade var til det yderste, 
slog han ikke af på fordringerne til sig selv i udførelsen 
af disse gerninger«. Men når somren kom, forlod han 
byen og boede, i det mindste i de senere år, gerne i 
Lyngby eller Fredensborg i sommermånederne, som var 
den egentlige tid, hvori han komponerede sine musikværker. 

Naturligvis kunde han også under vintertidens travlhed 
undfange ideer, som han strax nedskrev; men udarbejdelsen 
kom først under sommertidens ro. Når han således lå 
på landet, gik han sine daglige morgenture og var i den 
livligste bevægelse. Behrend, som i de senere år ofte led- 
sagede ham, fortæller, at Gade »som én Yngling løb ned 
ad bakke, standsede hvert åjeblik for at glæde sig over 
og gøre sin ledsager opmærksom nu på et mærkeligt insekt, 
nu på en udsigt eller en smuk belysning. Det var navn- 
lig det klare og milde i den danske natur, han elskede; 
han kunde fryde sig over solens skin gennem bøgebladene, 
over engenes blomsterdække; derimod var en skyet og 
tåget himmel ham en plage, og dog havde han en egen 
morskab af ligesom at finde undskyldninger for naturens 
luner«. Denne stemning hos Gade skinner ikke sjældent 
igennem i hans musik; i adskillige af hans bedste arbejder 
vil man ofte genkende denne forkærlighed for det som- 
merlige.  Sålænge han arbejdede på en ny komposition, 
var han gerne meget indesluttet og ikke meget meddelsom. 
Men når det var færdigt, spillede han det gerne for andre, 
idet han gav forklaring dertil, og var meget ivrig for 
at komme, under vejr med, hvilket indtryk det gjorde 
på tilhørerne. 

I sine tidligere år skal Gade have været af et meget 
bevæget sind, snart overstrommende lystig, snart bidende 
afvisende og tilknappet, men også hjærtelig imødekom- 
mende, også hæftig opbrusende. Men hvis saa er, må 
kanterne senere være slebne af. De enkelte gange, jeg 
har haft med ham at gåre, har han været jævn og ligefrem, 
og det samme vidnesbyrd har han fra flere andre kanter. 
Han havde mangesidige interesser, og også når talen var 
om andre ting end musik, havde han en klar opfattelse 
og en træffende dom. Han var rask og sikker i sine be- 
slutninger og som skabt til at være fører, hvilket han da 
også blev i enhver stilling, han kom i. Men indbildsk og 

fordringsfuld var han ikke. Behrend skriver, at over for 
sine forgængere i tonekunstens rige følte Gade en rørende 
ydmyghed; ofte kom han tilbage til, hvor uendelig langt 
hans egen ævne og formåen var fra at nå deres håjde, 
og selv komponister, hvis navne historien næppe vil sætte 
over Gades, omtalte han ærbødigt som dem, han havde 
gået i lære hos. Rigtignok har det store publikum vist- 
nok opfattet ham som meget mere selvfølende end han i 
virkeligheden var; men de; som har stået ham nærmest, 
véd, at denne ydmyge beskedenhed var en meget frem: 
trædende egenskab hos Gade. Også i rent personlige for- 
hold kunde denne egenskab komme for dagen hos ham." 
Som exempel derpå har -pastor Joh. Petersen meddelt en 
betegnende begivenhed, hvilken jeg 'gerne vilde gengive i 
korthed som slutning på denne levnedsskildring. 

I året 1883 holdtes der stor Lutherfest i Holmens 
kirke. Da provst Warburg får gudstjenestens. begyndelse 
så, at blussene i den store lysekrone nærmest ved orgelet 
var skruede ned, fik han på sin forespårgsel den forklaring 
af gamle graver Nielsen: 

»Professor Gade har givet mig ordre dertil. Ellers kan 
han ikke spille.« 

»Kan han ikke spille? hvad vil det sige? gå strax op 
og lad professoren vide, at lysekronen bliver skruet op 
efter min ordre.« 

Lidt efter kom den gamle noget forknyt tilbage med 
den besked: 

»Dersom de skal brænde for fuldt blus, vil professoren 
ikke spille, fordi orgelet derved bliver ubrugeligt.« 

Provsten tav; men det arbejdede inden i ham, og det 
nyttede ikke, at man forklarede ham, at varmen fra de 
stærke blus vilde udvide de øverste orgelpiber oppe under 
hvælvingen, så de ikke længer kunde stemme sammen 
med det øvrige orgel. Han forstod det ikke, men sendte 
kantor Jåhnigen op til Gade med skarpt påbud om strax 

at begynde gudstjænesten. Dette skete, men just ikke 
med blide harmonier. Efter gudstjænestens slutning skiltes 
man med følelsen af, at nu var det revet ud mellem de 
to. Hver gik til sit; dog begav pastor Petersen sig senere 
på dagen op til provsten, men fandt den ellers så milde 
og elskværdige mand i højeste Grad forbitret. Han hæv- 
dede urokkelig, at organisten, når han ikke først havde 
indhentet den fungerende præsts samtykke, var aldeles 
uberettiget til at give sådanne ordrer; ja han truede end- 
også med, at han vilde lade sagen uden videre gå ind til 
kirkens patronat. 

»Ja, men det er Gade, kære provst Warburg, og en 
mand som ham må man dog virkelig holde noget til gode. 
Han har jo dog villet det bedste. Men sagen er, at han 
var vred, og De var vred; og det fører jo aldrig til noget 
godt. De havde ret, set fra deres provstestandpunkt; men 
han havde ret, set fra et musikalsk standpunkt. ..... 
Kan en undskyldning ikke klare sagen?« 

»En undskyldning? Jo, naturligvis. Men det indlader 
Gade sig aldrig på.« 

»Vi får at se.« 

Da pastor Petersen kom til Gade, var han lige så for- 
bitret som provsten, og den lange samtales korte mening 
var, at Gade mente, han selv havde ret, men provsten uret. 
Så meddelte præsten ham, at provsten vilde indskyde 
sagen under patronatet, 

»Det bryder jeg mig ikke en smule om,« sagde han 
vredt, »ethvert fornuftigt menneske vil give mig ret, og 
jeg kan ikke gåre ved, at folk ikke forstår sig på musik.« 

»Nej, men De kan gåre ved, at De lod lysekronen 
skrue ned.« 

»Det havde jeg lov til, når orgelet blev forstemt derved.« 

»Nej.« 

»Hvad for noget?« 

»Nej, og igen nejl« 

Han så forbavset på præsten og gik hæftig op og ned 
ad gulvet, men tav. 

»Hør nu et &jeblik roligt på, hvad jeg vil sige. Deer 
professor Niels W. Gade, De er en beråmt mand, en af 
"vor tids stårste tonekunstnere; De har en mængde deko- 
rationer og udmærkelsestegn; Deres værker kendes og 
opføres hele verden over, og De er ubestridt bæreren af 
det musikalske liv her hjemme — men — De er alligevel 
organist ved Holmens kirke. Som sådan er De ligesom 
alle vi andre Deres foresatte hørig og lydig. De har ikke 
lov til at trodse provstens ordre, selv om den synes Dem 
mindre berettiget fra Deres musikalske standpunkt, og De 
har heller ikke lov til at nægte at spille ved gudstjænesten. 
Men måske agter De Deres organiststilling så ringe, at 
De — — —« 

»Nej, nej, kære ven,« svarede han og lagde armen om 
præstens. skulder, »min gerning som organist er mig en 
af de aller kæreste, og jeg vil ikke for nogen pris, at De 
skal tro andet! Men hvad skal jeg? skal jeg gåre War- 
burg en undskyldning ?« 

»Ja, han venter det! går det under en eller anden 
form; De véd jo, at han er mild og medgårlig, når hans 
vrede først har sat sig. Dermed vil det hele være glemt, 
og vi slipper for den forargelse, at to mænd, der begge 
tjæner i Guds hus, bærer nag til hinanden, og at der 
flyver bitre tanker mellem orgelet og alteret. Har jeg ret ?« 

»Jo De har, jeg vil gåre det.« 

Gade gik til provsten, gjorde ham en uforbeholden und- 
skyldning, og sagen var jævnet. Gade var inderlig glad 
over udfaldet, og det gode forhold mellem ham og den 
venlige provst blev aldrig siden forstyrret. Den skæbne- 
svangre lysekrone blev kort efter flyttet en halv snes alen 
længere bort fra orgelet, så at den herefter altid kunde 
brænde for fuldt blus uden skade. 

Denne lille tildragelse er meget betegnende; men der er 
mange store mænd, som ikke kan gore Gade dette /i/le 
skridt efter. 

Nu er Gade kaldt bort, og savnet af ham føles mange 
steder. En offentlig opfordring er udgået om at rejse ham 
et synligt hædersminde; men han selv har udtalt, at han 
ikke ønskede, at noget sådant skulde ske, eller i al fald 
ikke ske, forend der var hengået en menneskealder, og 
det da viste sig, at hans navn og værk ikke var glemt. 

Nej, glemmes vil han ikke. Han vil mindes som den 
rigtbegavede nordiske tonekunstner, der har vundet navn- 
kundighed vide om lande. Men her hjemme skal han 
ikke mindre ihukommes som den gode danske mand, der 
med varm kærlighed til sit eget lille folk og fædreland 
intet hellere vilde end vie disse alt, hvad han kunde udrette 
med sine rige ævner og sjældne arbejdskråft. 

H. Nutzhorn. 


Kristendom og Fræmskridt. 
Et Foredrag holdt i akademisk Missions-Forening. 
(Noget udvidet.) 


I. 


Skjønt intet Menneske véd noget derom af Erfaring, 
er der vel næppe nogen, for hvem det ikke staar som en 
urokkelig Vished, at han er født og skal dø, at hans Liv 
her paa Jorden har en Begyndelse og en Slutning, gives 
og tages af en anden end ham selv, saa at han ingenlunde 
er sin egen Herre, men staar under en Magt, som, i alt 
Fald indtil videre, er ham ubekjendt. 

Men hvis dette staar fast, saa maatte deraf med Nød- 
vendighed følge, at der for Mennesker ikke kan tænkes 
nogen mere nødvendig Kundskab end Kundskaben om 
denne Magt, der raader over vort Liv, uden, som det synes, 
i fjærneste Maade at behøve at spørge os derom. Hvad 
vilde man sige om en Træl, der ansaa det for et Fræm- 
skridt, naar han og hans Medtrælle naaede saa vidt, at 
slet ingen af dem mere vidste noget om, hvad deres 
Herre -havde isinde med dem, men kun var optagne af 
Tanken om, hvorledes de vilde indrette sig bedst og be- 
hageligst for dem selv, som om der ingen Herre var til? 
Hvad skal man kalde den Filosofi, den Dybsindighed, der 
fræmbringer en stor Bog om det menneskelige Fræmskridt, 
som Englænderen Buckles berømte Bog om Civilisationens 
Historie i England"), i hvilken det anses for nødvendigt at 
indrømme, at der indtil videre slet intet afgjørende Kjende- 
mærke gives paa den religiøse Sandhed, medens dog dette 
indskrives imellem de menneskelige Fræmskridt, fordi det 
har nødt Mennesker til Fordragelighed, eftersom alle de 
stridende Partier efterhaanden har maattet sige sig selv, 
at ingen havde Sandheden, og derfor nødvendig maatte 
afstaa fra Forfølgelse mod anderledes troende og tænkende? 
Saa vidt var man ogsaa kommet i Rom paa den Tid, da 
Kristendommen kom fræm, da alle Guder kunde forliges 
sammen Side om Side i det romerske Pantheon, da der 
kun var én eneste Magt, der endnu kunde ægge til For- 
følgelse, den, der kom med Paastanden paa at bringe Lys 
ind i det fælles Mørke, i hvilket man slog sig til Taals, 
kom med Sandheden selv, næmlig Kristendommen.  Ér 
det virkelig et. Fræmskridt, at man gjør Afkald paa at 
kjende Svar paa det vigtigste Spørgsmaal, der kan gjøres, 
saa det prises som en Lykke, at man har saa mangfoldige 

1) oversat paa norsk af Th. Bladstad med en Indledning af Pro- 


fessor L. E. Sars og udgivet til Folkelæsning af >Bibliothek for de 
tusen Hjem«. 

andre Ting at tænke paa, hvorved Interessen for de reli- 
giøse Meninger og Spørgsmaal forsvinder, saa man efter- 
haanden »lærer at vurdere Mennesker udelukkende efter 
deres Karakter og Handlinger, aldeles ikke efter religiøse 
Meninger« (Buckle, S. 333)? 

Da maa det i alt Fald siges, at Kristendommen er et 
Tilbageskridt i Sammenligning med den Tilstand, den afløste. 
Men dette hele er overfladisk Tale; Tro skilles ad fra 
Handlinger og Karakter som noget fuldstændig ligegyldigt — 
ja død Tro; virkelig Tro er netop Grundretningen af det 
hele indre Liv, Grundhandlingen, Tilslutningen til det 
godes Kildes, til den Gud, som ene er god, den grund- 
gode Gjerning, hvoraf de andre Gjerninger udspringe, og 
det er saa langt fra, at Troen er uden Sammenhæng med 
Karakteren, at den tværtimod er det ligefremme Udslag 
deraf, thi Tyvens Tro er, at alle stjæle, Løgnerens Tro er, 
at Løgn hjælper meget bedre end Sandhed, medens den 
sanddru tror paa Sandhedens Magt, paa Sandhedens Gud, 
og den, der selv har Hjærte, kan tro paa Kjærlighed osv. 

Nej det egentlige Fræmskridt paa -dette Omraade er 
aabenbart ikke, at ingen har nogen Sikkerhed, men at 
Sikkerhed paa den højeste Magts Væsen og Vilje udbredes 
til saa mange som mulig, og at denne Sikkerhed ikke 
paanødes nogen, hvad der efter Sagens Natur er en.Umu- 
lighed, men vindes som personlig Overbevisning og ud- 
bredes ved, at Sandheden anbefaler sig selv for Menneskers 
Samvittighed. 

At nu Kristendommen for det første har denne Sikker- 
hed, for det andet har gjort et større Arbejde end nogen 
anden Aandsmagt for at udbrede den, endelig at Menigheden, 
netop naar den har været i Aande og fuld af Overbe- 
visning, har vraget Tvangsmidlerne, dette lader sig vel 
ikke bevise, men anbefaler sig dog for den Samvittighed, 
der søger Sandhed. Om nemlig den Gud, som Kristen- 
dommen forkynder, er den sande, er den, fra hvem Livet 

stammer, og som raader for det, det skal ikke godtgjøres 
med vore Beviser, som om Gud var noget dødt, der havde 
været skjult, men nu af os kunde opgraves og fræmlægges 
til enhvers Beskuelse; den levende Gud maa selvfølgelig 
gjøre sig selv kjendelig,. for hvem han vil; men at den 
kristne Menighed har tænkt langt værdigere om Gud og 
Betydningen af at kjende Sandhed om ham end Nutidens 
Filosofer, det er let at se. Nutidens Vismænd .er i Al- 
mindelighed enige om, at »religiøse Meninger« er ligegyl- 
dige, med andre Ord, at det er uden Betydning, om man 
kjender Sandheden om Gud og, hvad dermed følger, om sig 
selv, om Livets Udspring og Maal, medens Kristendommen 
hævder, at det er Himmerige at kjende Sandheden, 
Helvede at gaa glip ad den od: den tillægger Sandhed en 
anderledes Værdi, Menigheden har e/sket den langt højere 
end slige Vismænd; og at Menigheden har vovet at gjøre 
Liv og Død afhængig af at kjende Gud, har sat sit Liv 
ind paa at udbrede denne Kundskab, dette er en urokkelig 
Kjendsgjerning og vidner om en anderledes fast Overbe- 
visning om sin Sags Ret, end de andre har havt at opvise. 
Og endelig skal det dog ogsaa siges, at saa vist såm 
Kristus selv forsmaaede Peters Sværd og kun udgød sit 
eget Blod, saa er det mod hans og hans Apostlers Aand, 
altsaa fuldkommen stridende mod Kristendom, at der gjøres 
Forsøg paa at paanøde nogen hans Lærdom. Vel har 
Kirken såare meget paa Samvittigheden, men det skal 
ikke glemmes, først, at jo slettere dens Tjenere har været, 
des stærkere bliver det, at den har kunnet overleve For- 
nedrelsens Tider, et Vidnesbyrd om skjulte Livskilder, 
som dens Fjender ikke forstaa; dernæst, at den har rettet 
sig selv. 

Det skal ikke glemmes, at Pavekirken havde bygget 
saa mange Mure om sig for at holde Fjenderne borte, at 
den selv var bleven indelukt, stillestaaende, en frygtelig 
Hæmsko for menneskeligt Fræmskridt; men som Thér selv 

sparkede de Mure overende, som Aserne ved Jætternes 
Hjælp havde rejst om Asgaard, fordi hans Kræfter trængte 
til at røre sig frit, saa gjorde Luther ligesaa, og saa gjør 
netop alle de, som vaagne i Kirkens Aand: de spørge over 
for Aandstvangen, ligesom Thor: hvem har forpestet Luften 
med Løgn? Man har kastet Vrag påa Grundtvig, lige til 
den allernyeste Tid, fordi han ikke har vist »sædelig Kraft«: 
hvem har hos os kraftigere løftet Røsten mod al den 
Aandstvang, som har forpestet i Luften i Statskirken med 
Løgn, hvem har sparket kraftigere end han til de Mure, 
som fængsle Aanden i Stedet for at beskytte den, og mon 
dette Arbejde for Sandhed og Ærlighed ikke skulde have 
større sædelig Værdi end det, der fræmbringer en Bog om 
Sædeligheden, men forøvrigt lader »det usædelige« brede 
sig i Livet, som det kan? — — 

Alt Fræmskridt svæver i Luften, naar ingen Grundvold 
staar fast; den kristne Kirke giver i sin Daabspagt en 
urokkelig Grundvold, hvorpaa der kan bygges videre: dette 
er en nødvendig Betingelse for, at overhovedet Fræmskridt 
kan ske; hvad i al Verden hjælper al Kundskab om Stjærn- 
erne, om Planter og Dyr, om hvad der er sket paa Jorden, 
hvad Jorden bestaar af o. s. v., dersom den Slægt, som 
her synes at gaa fræm i al denne Kundskab, om kort Tid 
selv synker i et Svælg, af hvilket ingen Redning gives? 
Hvad betyder al anden Kundskab, naar ingen kjender Frelse 
for det menneskelige Liv? Hvad skal vi med Sandhed, om 
den ej kan hjælpe os dertil? 


II. 


Først maa vi altsaa have vundet Sikkerhed paa Livet 
selv, før vi tale om Livets Fræmskridt; og Avgust Strind- 
berg har paa sin Vis Ret (»Utopier i Verkligheten«, S. 2), 
naar han siger: »efter at vi har strøget en personlig Gud- 
-domsvilje i Skabelsen, saa kan vi ogsaa rolig slaa en 
Streg over, at Udvikling skulde være ét med Fræmskridt« ; 

han selv finder, at Mennesket er gaaet tilbage deri, at det 
nu er nøgent og maa gaa til Skrædderen for at dække 
sig mod Kulden, medens det i hine Tider, da det udvik- 
lede sig fra sin egen og Abernes fælles Stamfader, var 
laadent. Ogsaa Professor Høffding finder, at det har sine 
Vanskeligheder at fastholde, at der virkelig sker et Fræm- 
skridt!) — ja selvfølgelig, naar man ingen Gud har, som 
af Kjærlighed til Menneskene under dem at udvikle sig 
mod et stort evigt Maal og har udrustet dem dertil. Dette 
ses bedst, naar vi gaa til den Side af Fræmskridtet, som 
synes lettest paaviseligt, og som der mest tales om, ogsåa 
i den førnævnte Bog af Buckle. 

Jeg tænker herved paa det Fræmskridt, som Natur- 
videnskaberne har gjort i de sidste Aarhundreder, og påa 
det langt større Herredømme over Naturkræfterne, som 
dermed har fulgt. 

Det er nu sikkert nok, at dette fræmadskridende Herre- 
dømme over Naturen er naaet ved Opdagelsen af Naturens. 
faste Love; men her, mener man, har Naturvidenskaben 
ikke blot gjort sit umaadelige Gavn ved at skaffe os 
forøget Herredømme over Naturkræfterne, men fræmfor 
alt ved at udrydde Overtroen; og naar man hos Buckle 
Gang paa Gang støder paa denne Talemaade og spørger, 
hvad han egenlig mener med Overtro, saa kan man se 
det ved at læse f. Eks. hvad han siger i Anledning af, at 
der i Tørke stundum bedes i Kirkerne om Regn: »dette er 
en Overtro, der i kommende Tider vil synes ligesaa barn- 
agtig som de Følelser af hellig Rædsel, hvormed vore For- 
fædre betragtede Tilstedeværelsen af en Komet eller Ind- 
trædelse af en Formørkelse« (S. 352). Aiter her kunne vi 
gjøre opmærksom paa, at saa vidt var man kommen i 
Hedenskabet længe før Kristendommen; i det fjerde Aar- 
hundrede før Kristus lader den græske Digter Aristofanes 
i sin Komedie Skyerne »Sokrates« forklare: »dersom det 

regnede, naar der ingen Skyer var, saa vilde jeg sige, at 
det var Zevs (Guddommen), der lod det regne — nej, det 
er kun Skvernel« 

Det er allerede underligt nok, at Kristenheden, der 
altsaa i noget væsenligt skulde være en Tilbagegang i 
Sammenligning med gammelt Hedenskab, dog har udviklet 
en Videnskab ogsaa en Naturvidenskab, som langt overgaar 
hedensk Videnskabelighed i enhver Retning, og at Kristen- 
heden er den eneste Kreds i Verden, i hvilken der over- 
hovedet kan tales om menneskelige Fræmskridt. 

Men Spørgsmaalet er jo i al Simpelhed dette: er Natur- 
love uforenelige med fri Indgriben fra Guds Side i Naturen? 

Lad os først se paa Forholdet mellem Naturlovene og 
den menneskelige Vilje: bindes eller frigjøres vor Vilje ved 
Kjendskabet til Naturens Love? Den frigøres fra Skranker, 
som den uden et saadant Kjendskab aldrig vilde faa Bugt 
med; ved Hjælp af Kjendskab til de forskjellige Luftarters. 
Vægtfylde overvinder Mennesket Misforholdet mellem 
- Luftens Bæreævne og vort Legems Tyngde: det kan flyve 
i Luftballonen; ved Kjendskab til Electricitetens Love over- 
vinder det Skrankerne i Rummet, ved Kjendskab. til Damp- 
kraften overvinder Viljen Vanskelighederne ved Samkvem 
mellem de fjerntboende Folkeslag — Kundskab bliver Magt, 
Overmagt, Stadfæstelse af Aandens frie Herredømme over 
Naturen. Al Tale om, at Naturlovene saa skulde udelukke 
Gud fra at gjøre sin Vilje gjældende løber tilsidst ud paa, 
at der egenlig ikke eksisterer nogen fri guddommelig Vilje, 
åt det er en Overtro at antage dette. Men dette er i 
Virkeligheden tankeløst; Digteren Christian Richardt skrev 
for nogle Aar siden i en Sang ved et Naturforskermøde: 

»Han, som gav os Vilje, selv noget vilx —: 
ja, det er Sømmet truffet paa Hovedet! Viljen, som intet 
Menneske har af sig selv, som gives og tages af den Magt, 
der raader over os, er givet af et Væsen, som selv har 
Vilje at raade over og give af. 

Men han, som kjender alle Naturkræfter og deres Love, 
kan selvfølgelig benytte dem med en Frihed og Overmagt, 
som det er fuldstændig latterligt for Mennesker at ville 
kontrollere. Jeg skal føje til, at det fra kristelig Side vilde 
være fuldstændig vildfarende, om vi vilde tænke os Underet 
som Brud paa Lovene; dersom Gud brød sine egne Love, 
hvorfor behøvede saa hans énbaarne Søn at dø for at op- 
fylde Loven — det vilde være fuldstændig unødvendigt; og 
fra kristelig Erfaring føjer jeg til: kristne Mennesker véd, at 
Gud griber ind i vort Sjæleliv uden at bryde dets Love, 
paavirker vor Følelse, bevæger vor Vilje, sætter os i Gang 
til Handling; det vilde dog være latterligt, om Gud, som 
kan gribe ind i det indre Liv og bevæge den indvortes 
Natur, som dog virkelig ogsaa har sine Love, ikke kunde 
bevæge en Regnsky, naar han vil, ikke rejse et Uvejr i det 
ydre, han, som kan rejse et Uvejr i det indre, kan lade 
sin Aand gaa som et vældigt Vejr over Menneskehjærter. 
Al saadan Tale er slet ikke videnskabelig Grundighed, 
men kun Udtryk for personligt Ubekjendskab med Gud. 

Men naar jeg saaledes har afvist som Misforstaaelse 
"Talen om, at den kristelige Tro paa Guds frie Almagt er 
en Overtro, uforenelig med Videnskaben og Fræmskridtet, 
saa skal jeg derefter forsøge at vise, at Kristendommens 
"Tankegang er den eneste, der giver nogen Mening i alt 
.dette Kulturarbejde, som Menneskene er saa stolte af. 

Hvad er alt Kulturens Arbejde andet end et idelig, 
"Slægt efter Slægt fortsat Forsøg paa at hævde Aandens 
Overmagt over Naturen; vil dette Forsøg nogensinde 
lykkes? Det ser ikke ud til det; Slægt efter Slægt bukker 
under for Naturens Overmagt, thi Døden er Naturens 
(Overmagt: som Naturen nu er, hører Døden med til 
Naturlovene. Kommer der saa nogensinde en Slægt, som 
høster Frugten af Kulturarbejdet? Nej, thi efter denne 
Naturs Love vil alle Vilkaar for Livet en Gang forsvinde, 
Naturen vinder dermed Sejr over alt Aandens Arbejde, alt 

Fræmskridt holder op tilligemed Livet selv, forsvinder i Af- 
grunden, naar Solen brænder ud og Jorden stivner i Kulde. 

For ethvert alvorligt Menneske, maa det se ud som en 
dum Spøg, naar man”) indrømmer alt dette, men saa 
trøster sig med, at Livets Resultat slet ikke ligger ud i en 
Fræmtid, som aldrig kommer, men skal væreat seien 
Art Mennesker, som man behager at give Navn af Over- 
mennesker: de højt begavede Enkeltmennesker, paa hvem 
Smaafolk skal se og nøjes med at finde deres Part af 
Livets Maal opnaaet ved at beskue den »overmenneskelige« 
Herlighed hos disse Naturens udvalgte.”) 

Skal Kulturen virkelig være Fræmskridt mod et Maal, 
da maa fra Begyndelsen af Naturen være i Aandens Magt: 
være skabt af Gud; kun da magtes den af ham, og kun 
da, naar Mennesket er skabt i Guds Billede til evigt Liv, 
som vindes og bevares ved Samfund med den højeste 
Aand, kun da er der Mulighed for, at Maalet kan naas:. 
at Aanden ogsaa i Mennesket for evigt sejrer over Naturen. 


[IL 


Den vantro Videnskab siger endnu bestandig ligesom 
Slangen i gamle Dage: skaf Gud bort, sæt ham udenfor, 
saa først bliver der Plads for Love og dermed for Viden- 
skaben, men ved Videnskaben blive I kloge og blive 
Herrer her paa Jorden! Og ligesom i gamle Dage er 
Døden den Magt, der gjør denne Tale til Løgn. Men lige- 
som i gamle Dage er der altid Mennesker, der tro denne 
Tale alligevel; og tilsidst trøste de sig ved, at Døden sluger 
os helt og holdent — dermed er. man saa fri for at være 
under nogen Overmagt af nogen som helst. Art. 

Det hører ikke herhen nærmere at undersøge denne 
Tankegang: om virkelig Overmagten skulde staa paa saa 


1) F. Eks. Dr. G. Brandes: Indtryk fra Polen, S. 163—164. 
2 p. p. »et Folk synes at være den Omvej, som Naturen maa 


gaa for at fræmbringe et Par store Mænd.« 
nDanskøerent, VI, 12 

svage Fødder, at ethvert Menneske ved Døden kan løbe 
fra den, som en Forbryder, hvem det kan lykkes at slippe 
til Amerika, er borte fra Lovens Arm i Danmark. Men 
derimod vil jeg tale et Par Ord om, hvilken Forskel det 
gjør, naar man vil arbejde for at naa Menneskets Maal i 
et tredie Forhold, hvor et Maal tilstræbes, overfor hvilket 
der ogsaa kan blive Tale om Fræmskridt — hvilken For- 
skjel det da gjør, hvorledes man opfatter Mennesket: om 
det er et Væsen, skabt til at tilhøre Gud i Evighed, eller 
et Naturvæsen, født til at fortæres af Naturen og forsvinde 
i den ligesom alle de andre levende Børn, Naturen føder til 
Verden og igjen fortærer. 

Det Maal, som her tales om, er dette: et Samfund, i 
hvilket hvert enkelt Menneske kommer til sin Ret. 

Herbert Spencer har med Rette sagt, at naar man 
lægger forskjelligt formede Legemer sammen i en Dynge, 
da faar ogsaa Dyngen forskjelligt Udseende: Kanonkugler 
kan ikke vel lægges sammen i en Figur som en Tærning, 
men i Figur som en Pyramide, medens tærningformede 
Legemer kan lægges sammen til en stor Tærning; det 
samme gjælder, naar Menneskesamfundet skal bygges; det 
kommer an paa, hvad de enkelte Mennesker er, som Sam- 
fundet bestaar af, derfor kan Samfundsformerne ikke være 
ens allevegne eller til alle Tider, men maa rette sig efter, 
hvad Menneskene. er eller udvikle sig til paa forskellige 
Steder, til forskellige Tider. 

Dette gjælder nu ogsaa, naar Talen er, om Mennesket 
er anlagt paa evigt Liv eller ikke. Er Mennesket et Døgn- 
væsen uden Gud, et Naturvæsen og intet andet, da bort- 
falder Pligten til at holde Naturen i Ave ved Aanden, da skal 
Kjødet frigjøres i alle sine Lyster og Luner, som er Naturens 
Krav, og da er f. Eks. Ængifte i Grunden en Unaturlighed, 
ægteskabelig Troskab for Livet ligesaa, og saa faar den 
saakaldte Bohémeliteratur Ret: sligt kan passe for enkelte 
Mennesker, men kan ikke gjøres til Pligt for dem, der 

føle andre Tilskyndelser; det er Hykleri, Fordom, Reaktion, 
Mangel paa Frisind 0. s. v., naar man ej kan se dette. 

De enkelte Mennesker tilhøre efter en saadan Tanke- 
gang Samfundet, ikke Gud; hvorfor man saa skal have 
Ærbødighed for Menneskevæsenet hos uhelbredelige syge, 
vanvittige 0. s. v. — hvorfor man ikke kan rydde af- 
vejen de overflødige Mennesker, f. Eks. nyfødte Børn, naar 
man derved kunde skaffe bedre Vilkaar at leve under for 
det øvrige Samfund, det kan egentlig ikke siges. Og hvorfor 
man egenlig skal elske Mennesker og plage sig for andres 
Skyld, naar disse andre egentlig ikke er væsensforskellige 
fra Dyrene, for hvis Skyld dog ingen vilde gjøre sig Livet 
surt, det er ej heller let at se. : 

Tror man derimod, at.Mennesker er skabte i Guds 
Billede, tilhøre ham og betyde saa meget for ham, at han 
endog vilde ofre sin egen Søn for at redde dem, saa 
bliver Menneskevæsenet os helligt og ukrænkeligt, thi det 
er Brøde mod den højeste at krænke og ødelægge, hvad 
Gud vil have bevaret, en Forsyndelse mod Gud at bruge 
et Menneske, som man bruger et Dyr, blot til vor Be- 
kvemmelighed, Nydelse eller Fordel; da bliver Menneske- 
foragt til en Raahed, medens den for alle, der tænker paa 
at forfremmes til »Overmennesker«, er et Tegn paa, at man 
er paa Veje til sin Ophøjelse og er værdig til Beundring 
af de samme, som man foragter; thi underligt nok, de 
samme Mennesker, der anses for med Rette at være Gjenstand 
for Overmenneskers Foragt, er meget kjærkomne, naar 
de melde sig som beundrende Undermennesker. 

Et Samfund, i hvilket den enkelte skal kunne komme 
til sim Ret, maa bygges paa, at det enkelte Menneske har 
en Ret, er noget værd; men saa vist som ingen har tillagt 
Mennesker større Værdi end den Gud, der ofrede sit 
dyreste Eje paa dem, og de kristne, som i samme Aand 
satte Livet ind og Livet til for at frelse faldne og dybt 


sunkne Mennesker, selv usle Hedninger, hvem de finere 

og mere kultiverede Folkefærd knapt regnede lige med 
Dyrene, såa vist er det ogsaa, at det bliver et andet 
Samfund, naar Kristendommmens Aand og Tankegang om 
Mennesker forsvinder fra den dannede Verden. 

Men hvilken Tankegang, der er bedst skikket til at 
bære Fræmskridtet, det vil jeg nu overlade til enhver at 
tænke sig selv. 3 

Jeg paastaar altsaa: 

1) at Kristendommen har bedre og langt troværdigere 
Vidnesbyrd for at kunne skaffe Mennesket Fred over 
for den højeste Magt end Menneskets egen Visdom; 
men uden denne Fred svæver alt Fræmskridt i Luften; 

2) at Kristendommen forenes meget vel med de Love, 
som Videnskaben ikke kan undvære, og at uden 
Kristendommen tilvejebringes ikke den Overmagt over 
Naturen, som er Kulturens Maal; 

3) at Kristendommen indeholder de bedste Betingelser 
og den største Drivkraft til at faa dannet et Menneske- 
samfund, i hvilket Mennesker kan trives; 

at den altsaa, langtfra at hæmme Slægtens Fræmskridt, er 
aldeles uundværlig for dette, thi Fræmskridt uden et Maal, 
mod hvilket der skrides fræm, er en Taabelighed; og 
hvilket andet Maal vil man nævne end det trefoldige, som 
jeg har opstillet ? 


Frederik Jungersen. 


Isaks Ofring. 


Efter Talmuds Fremstilling. 


Ganske paa samme Maade som i Jobs Bog skildrer Tal- 
mud, hvorledes Englene ere forsamlede foran Guds Throne, 
og der træder Satan frem som Anklager mod Abraham. 


181 


»Jeg har set,« sagde han, »at Menneskene kun tilbede 
dig, saa længe som de har uopfyldte Bønner tilbage; ere 
deres Ønsker opfyldte, saa tænke de ikke paa dig mere. 
Se dog til Abraham, Thoras Søn, saa længe han var barn- 
løs, opbyggede han Altere og tilbad dig; men nu da 
han i en Alder af hundrede Aar er velsignet med Afkom, 
forlader han dig. Nu bereder han Gjæstebud for alle de 
store paa Jorden, men en ulykkelig trængende, der bad 
om en lille Gave, viste han tilbage. (Denne bedende var 
Satan selv, der i Skikkelse af en Tigger, der bad om Al- 
misse, havde stillet sig bag Døren, da Gjæstebudet fandt 
Sted, men var bleven upaaagtet af Tjenerskabet.) Hvor 
ere nu de Altre, han har bygget, siden Isak blev født? 

Efter denne Anklage udgik Herrens Ord til Abraham: 
Tag din eneste Søn, som du har kjær, og bring ham som 
et Brændoffer påa et af Bjærgene, som jeg vil vise dig. 

Da Satan havde udspillet sin Rolle som Anklager, op- 
træder han som Forfører. I en gammel affældig Oldings 
Skikkelse mødte han Abraham, da han med sin Søn var 
paa Rejsen til Moria. »Hvorhen vandrer du?« spurgte 
han. »Jeg gaar hen for at tilbede Herren!« svarede Abra- 
ham. »Behøver du da til denne Tilbedelse at føre Træ, 
Ild og Slagtekniv med dig?« »Rejsen er langvarig,« svar- 
ede Abraham, »og naar vi naa Maalet, maa vi slagte Dyr 
og bage Brød for at opholde Livet.« Satan kaster Masken 
og viser, at han trods sine uskyldige Spørgsmaal véd ganke 
god Besked om Rejsens Maal.  »Hvorledes,« raabte han, 
»kan en Mand i saa høj en Alder som du i den Grad glemme 
sig selv, at han drager hen for at slagte sin eneste Søn.« 
»Det er Guds Vilje.« »Men hvis nu Herren gav dig til Pris 
for endnu større Fristelser, vilde du da ikke trættes og 
give tabt?« »Ogsaa da vilde jeg udføre Herrens Viljel« var 
Svaret. »Sandelig,« afbrød Slangen ham, »i Morgen vil han 
vise dig, at du har begaaet et Mord, og saa vil han drage 
dig til Ansvar derfor, at du har udgydt din Søns Blod.« 

Da Satan mærkede, at der intet var at udrette med 
Abraham, paatog han sig en blomstrende Ynglings Skikkelse 
og traadte frem for Isak paa Vejen. ' 

»Søn af en beklagelsesværdig Moder,« tiltalte han ham, 
»han, din Fader, fører dig til Slagterbænken. « 

»Trods dette følger jeg alligevel min Fader,« svarede Isak. 

»Saa er da alle de Kvaler forgjæves, som din Moder 
havde, alle hendes Anstrængelser for, at Ismael ikke skulde 
faa Arv, frugtesløse.« 

Efter dette Forsøg lod Satan ved sit Blændværk en 
Strøm blive synlig, som løb tværs over Vejen og voxede 
med sine Bølger, saa højt, saa den truede med at over- 
skylle dem. Den skrækkede dem dog ikke tilbage og såa 
greb Satan til det sidste Middel. Han nærmede sig igjen 
Abraham i Menneskeskikkelse, men dog saaledes, at Abra- 
ham kunde kjende, at det var en Engel, og saa sagde han 
til ham: »Jeg har lyttet til Aandernes Tale bagved For- 
hænget, jeg hørte, at det var slet ikke Guds Vilje, at du 
skal bringe din Søn som Offer; Gud vil i Stedet for have 
et Lam!« 

Da ogsaa dette Forsøg mislykkedes, tørstede Satan efter 
Hævn, og saa optraadte han som Livets Forstyrrer. 

Han traadte ind i Teltet til Sara med Spørgsmaalet: 

»Hvor er din Ægtefælle?« 

»Han er gaaet ud til sin Gjerning!« 

»Og Isak, din Søn?« 

»Han fulgte sin Fader!« i 

»Men sagde du ikke,« fortsatte Satan, »at du vilde 
aldrig tillade, at Isak fjærnede sig saa meget som et eneste 
Skridt over dit Telts Dørtærskel ?« 

»Jeg vil tilstaa Sandheden,« sagde Sara, »de er fulgtes 
ad for at forrette deres Bøn!« 

»O, arme Moder, hvor vil du føle Tænders Gnidsel, hvor 
vil din Smærte ramme dig, naar jeg nu bringer dig den Efter- 
retning, at din Ægtefælle har ført din Søn til Slagtebænken.« 

Sara faldt i Afmagt, men snart opmandede hun sig 
og sagde: 

»Alt, hvad Herren paalægger Abraham, maa han udføre, 
sikkerlig geraader det ham til Liv og Salighed.« 

Satan fjærnede sig et Øjeblik, men snart kom han til- 
bage og sagde: 

»Ve dig, føler du ikke, hvad der er sket, din bedagede 
Ægtefælle har virkelig ofret Isak. En Engel raabte ganske 
vist til ham fra Himlen, at han ikke maatte dræbe ham — 
men Dødshugget var da allerede faldet.« 

Denne Gang lykkedes den helvedes Hævnplan; Sara 
opgav sin Aand og døde. S. K. Sørensen. 


Berømte Bøger i ny Udgaver. 


Hundredaarsdagen for Digteren C. Hauchs Fødsel har 
fremkaldt forskellige Skrifter og Afhandlinger; »Danskeren« 
har ogsaa bragt en saadan af J. Borup. Det har vist nok 
været et Fællesmærke for disse Afhandlinger, at der i dem 
særligt er dvælet ved Hauchs lyriske Digte. I dem har 
han stærkest kunnet udtrykke det ejendommelige, der rørte 
sig i hans Hjærte, og der er Grund til at tro, at han 
særligt som lyrisk Digter har vundet en blivende Plads i 
den danske Bogverden. Det kan derfor ventes, at den 
reitzelske Forlagsboghandel ved at foranstalte em samlet 
Udgave af C. Hauchs Digte til en billig Pris (5 Hefter 
eller omtrent 45 Ark for 4 Kroner) vil imødekomme et 
Ønske, der næres i mange Kredse. 

P. V. Jacobsens Trolddom hører ganske sikkert til de 
Bøger, der "ere mere beråmte end almindelig kendte. 

Naar da nu det smukt udstyrede tredie Oplag tillige 
bringer et udførligt »Bilag, indeholdende en hidtil utrykt 
Introduktion«, og samtidig B. A. Durloo har udgivet 
Meddelelser om »Trolddoms« Forfatters »Liv og Arbejder 
samt en Prolog« til det Skuespil, der har indlemmet P., V. 
Jacobsen i den danske Literatur, da er det rimeligt, at 
adskillige vil benytte Lejligheden til .at lære en Digter at 
kende, som ikke blot var en nåje personlig Ven af Henrik 
Hertz, men ogsaa hørte til samme aandelige Retning som 
denne Skuespildigter med den fine Formsans. Baade 
»Trolddom« og Durloos lille Skrift ere udkommne paa 
Schubothes Boghandels Forlag. L. Schrøder. 


Fra Bogmarkedet. 


J. Mikkelsen: Flerstemmige sange til brug for skolen 
og hjemmet, med originale bidrag af danske kompo- 
nister.. Anden samling, 62 sider i oktav. (Reitzels forlag.) 
1 kr. 20 øre. 

Samlingen egner sig særdeles godt til skolebrug; den 
bestaar af 45 gode melodier, hvoraf de 4 er trestemmige 
— deriblandt en af gamle J. P. E. Hartmann — men alle 
de øvrige tostemmige. Som skolesangbog har den et noget 
andet præg end de gængse, idet den ikke indeholder nogen 
af de almindelig bekendte fædrelandssange og» lignende, 
hvilke de, der har brug for dem, i reglen let. kan finde 
i forskellige andre skolesangbøger, f. ex. ogsaa i dem, der 
er udgivne efter Sannes Syngeplan. Men i nærværende 
samling er det for en væsentlig del nye ting, man stifter 
bekendtskab med; skånt nemlig omtrent en tredje del af 

dem har været trykte anden Steds tidligere, så har det dog ” 
været i en anden Skikkelse end her, navnlig enten som 
klaversange eller firstemmigt; men her kommer de nu for 
første gang frem i to- eller trestemmig udsætning, og 
denne udsætning er besørget af selve komponisterne. Dette 
er således tilfældet med melodierne af Barnekow, otte i 
tallet, hvoriblandt nogle af hans fædrelandshistoriske og 
bibelhistoriske og med Jul. Bechgårds fire og et par af 
Lembkes melodier, samt Niels W. Gades »Hvi sjunges 
evigt om Spartaner«. Hele resten, et antal af omtrent 30 
melodier, er derimod for første gang komne for lyset i 
nærværende samling; i al fald véd jeg ikke af at have set 
dem trykte hverken i skolesangbøger eller anden steds, og 
hverken tostemmige eller i anden skikkelse. Fra en stor 
del af vore komponister har nemlig udgiveren været så 
heldig at faa nye originale bidrag. Der kan således, for- 
uden de allerede omtalte komponister, endnu nævnes Emil 
Hartmann, Kalhauge, C.F. E. Hornemann, Grandjean, Otto 
Malling, Orth, Rosenfeld, J. Bartholdy og Fr. Rung, som alle 
har overladt udgiveren nye melodier. Denne heldige om- 
stændighed giver bogen sit særpræg, idet den er blevet en 
samling, hvori der ikke findes en eneste tysk eller uden- 
landsk, men lutter danske melodier og væsentligt af yngre 
danske komponister. — Naturligvis er det også nødvendigt, 
at bornene lærer de gode gamle danske melodier at kende 
i skolerne, for så vidt de ikke i hjemmene har fået dem 
lærte; men når børnene er nåede ud derover, vil denne 
samling være særdeles anbefalelsesværdig til at gå videre 
med i sangundervisningen. Den to-ogtrestemmige udsætning 
er saa god, som nogen kan ønske sig den, da den ved alle 
melodierne uden undtagelse er af komponisterne selv. 
H. Nutzhorn. 

Kristjan Østergaard: Nybyggere.  Folkelivsbillede fra 
Amerika. Andr. Schous Forlag. 202 Sider. 
Naar jeg vil anbefale denne Bog, da er det ikke sær- 


ligt, fordi det er en let læselig Fortælling, men mest fordi 


den giver et paalideligt Bidrag til Oplysning om de Kaar, 
hvorunder vore udvandrede Landsmænd lever i det fjærne 
Vesten. Kr. Østergaard har haft Lejlighed til at gore 
Bekendtskab med Forholdene derovre; han har Evne 
baade til at iagttage og til at skildre, og der er god Grund 
til at stole paa, at han hverken vil bruge mørkere eller 
lysere Farver, end Virkeligheden har. En anden Sag er, 
at Æmnet ikke er udt&mt i denne Bog. Dels er det kun 
i enkelte Stater, han selv har levet, og vel mere paa Landet 
end i de store, hurtigt voksende Stæder. Dels har han i 
denne Bog ikke villet meddele alle de Indtryk, han har 
faaet. Bliver Bogen udbredt i de mange Kredse her i 
Danmark, hvor man har Opmærksomheden rettet påa 
Nordamerika og paa Arbejdet paa at bevare Modersmaalet 
og Kristenlivet hos vore Landsmænd derovre, saa vil det 
være ham en Opmuntring til at fortsætte med at tegne 
Folkelivsbilleder -der ovre fra, og da vil han have Lejlig- 
hed til at dvæle ved Træk hos vore Nybyggere, som han 
ikke har faaet frem i denne Bog. 


Richard Petersen: Minder fra Øresundskysten. Hi- 
storiske Skildringer. 275 Sider. Karl Schønbergs For- 
lag. 1891. 

Dersom denne Bog var ledsaget af en Del Billeder af 
vore betydelige Kunstnere, -fra Hellebæk, Kronborg, Fredens- 
borg og Gurre, Nøddebo, Krogerup, Smidstrup og Rungsted, 
Hørsholm og Sorgenfri, Frederiksdal, Dronninggaard og 
Sofienholm, Skodsborg og Strandmøllen, Kirsten Pils Kilde 
og Emilie Kilde, Sølyst og Hvidøre, Dyrehavsbakken og 
Strandvejen, Bernstorf og Charlottenlund m. fl., da vilde 
den kunnet udgåre en værdifuld Del af M. Galschidts 

»Danmark«. Men den kan ogsaa uden andre Billeder end 
de, som ved Citater af Digtere eller andre Forfattere føres 
frem for Læserens Indbildningskraft, vække Lysten til at 
færdes omkring i den Del af Nordsjælland, som ligger 


nærmest ved Øresund — som har øvet sit Trylleri over 
mange af Tysklands og af vore egne store Mænd og 
Kvinder — og hvortil en stor Del af vort Fædrelands 


Historie siden Reformationstiden er knyttet. Den udfylder 
i flere Retninger de literær-historiske Skildringer, hvorved 
dens Forfatter har vundet en velfortjænt Anerkendelse i 
den danske Læseverden, og den vil blive paaskånnet lige- 
som disse. L. Schrøder. 


Om Varemarkedet. 
Af Chr. Faber. 


Varemarkedet har i den sidste Måned gennemgående 
været rolig, men fast. I Produktmarkedet har der været i 
stærk Bevægelse, og Priserne særlig på Kornvarer have 
været opadgående. — Kaffe. De vedvarende små Til- 
. førsler i Rio holder Priserne oppe i Evropa. London har 
i de seneste Dage været flovere, Amerika derimod snarere 
noget højere. — dog — førend noget hen i Efteråret får 
vi næppe nogen synderlig Forandring i Priserne. — Sukker 
har været meget flovt, i de seneste Dage dog noget fastere 
med lidt højere Priser. Artiklen ligger næppe synderlig 


gunstig. — Ris fast. Det kjøbenhavnske Marked har i 
Øjeblikket et stort og sjældent smukt Udvalg. —  Sago 
fast, ligeså Sagomel. — Kartoffelmel fast og avancerede 


i sidste Måned 1 Øre pr. Pd. 

Frugter. Rosiner meget flov. Priserne for Valencia 
ca. 1 å 17/2 Øre lavere. — Loco-Blommepriserne svinge 
urolig frem og tilbage.  Efterårstilbudene ligeså; men 
senere Terminer finder ingen Påagtning. — Mandler flov- 
ere. Priserne vil dog næppe komme ned før senere hen 
i Efteråret, da Forrådene er små. Høsten — særlig i 
Italien — tegner i År til at blive kolossal stor. Land- 
mænd, der i Fjor avlede 30 Baller Mandler, venter paa 
samme Jordareal i År ca. 1000 Baller. — Korender fast. 

Kryderier. Med Undtagelse af Kardemomme er Kryde- 
rier gennemgående flove. — Welliker bliver ved at falde. 
— Cassia uforandret; men tilbydes dog til noget lavere 
Priser på senere Leveringer. 

Petroleum uforandret. 

Frømarkedet. Rødkløver meget knap. — Den ny 
Høst af Hundegræs er falden meget slet ud. 

Amerikansk Fedt holder sig vedvarende meget højt. 

Margarine. Oleomargarine faldt pludselig — hvorfor 
Margarine blev nedsat 2 Øre pr. Pund. 

Kornmarkedet. Begrundet på det kolde Forårsvejr har 
alle Kornsorter været livligt begærte, og næsten daglig 
har Børserne meldt højere Priser. Indtræder der snart 
varmt Vejr vil der vel nok komme nogen Stilstand —; 
men den sene Høst — som vi højst sandsynlig får i År, 
vil hjælpe til at holde Priserne oppe for legitime Varer. 

Foderstof-Sæsonen kan' nu betragtes sluttet, og som 
jeg antydede i min sidste Beretning, endte denne med høje 
Priser og en fuldstændig Oprømning af flere Sorter. 

I Fortsættelse hermed og under Paavirkning af de høje 
Kornpriser, er Ihændehaverne af Foderstoffer meget til- 
bageholdne med Udbud pr. Efteraar, og alt. tyder paa gode 
Middelpriser. — Hvedeklid udbydes kun i Ny og Næ pr. 
Sommer og Efteraar til meget variable Priser, som ikke 
finde Påagtning, og mere Tryghed i Forholdene maa være 
til Stede før Fordringerne accepteres. — Rapskager er 

stegne meget betydeligt, Forretninger er i den senere Tid 
kun gjort i Tilbagekjøb af Oljemøller i Tyskland og Frank- 
rig, der tidligere har kontraheret til billigere Priser, og 
som, skuffede af Rapshøsten i Frankrig, ser sin Fordel 


ved denne Transaktion. — Palmekager faste, og Fabri- 
kanterne holder uvægerlig påa de stramme Priser. — 
Hørfrøkager uforandret. — Solsikkekager er atter stegen 


3 å 4 Mark. — Hampefrøkager rolig. Tilbud i videre 
Omfang mangler. 

Æg. Markedet i-England har været meget slet for 
danske Æg i den sidste Maaned, men til Trods herfor er 
de dog betalte herhjemme til forholdsvis alt for høje 
Priser, som en Følge af den skarpe Konkurrence imellem 
Præserveringsforretningerne her i Landet. 

Der er i Øjeblikket en Bevægelse oppe, gående ud på, 
at Andelsmejerierne burde påtage sig Indsamlingen hos 
Andelshaverne, idet man derved håber, ved Omgåen af 
Mellemhandlere, at kunne udføre Æggene i mere frisk 
Tilstand, saaledes at Klagerne maatte ophøre over be- 
dærvede Æg, og vore Æg efterhånden blev mere søgte. — 
Om Tanken kan lade sig realisere er et andet og stort 
Spørgsmål. 

Smørmarkedet har, som man kunde vente, gjennem- 
gående været livløst i Maj Måned, og Noteringen, som i 
Løbet af April faldt 18 Kroner, reduceredes i den anden 
Uge i Maj yderligere 5 Kroner og er nu 77 Kroner for 
første Klasse mod 80 Kroner i Fjor. Grunden til, at 
Markedet i Maj Måned som Regel er trykket, ligger hoved- 
sageligen i, at Overgangsperioden fra Foder til Græs 
falder i denne Måned, og de da fremkommende mere eller 
mindre uholdbare Kvaliteter frister ikke Kjøberne til at 
forsyne sig med mere, end hvad de absolut skal bruge. 
Uheldigvis har Vejret været temmelig koldt, så at Køerne 
mange Steder endnu ikke ere komne ud, og selv de 
Steder, hvor de ere udbundne, sker dette kun paa..den” 

varme Tid-af Dagen. Med indtrædende varmere Vejr vil 
der hurtigt ske en Forandring heri, men det bliver ikke 
førend i Begyndelsen af Juni, at virkelig rent Græssmør 
fremkommer i større Kvantiteter, og inden dette Tidspunkt 
tør man næppe vente noget fast Smørmarked. Irsk Smør 
fremkommer nu temmelig rigeligt og bidrager selvfølgeligt 
til at trykke Begjæret for dansk. 

Sølv fastere. 

Rubelkursen uforandret. 

Diskonto meget fast — og til Dels højere. Rygterne 
om Pengemangel hos større evropæiske Bankhuse holder sig. 

Korntolden. De høje Kornpriser i År har sat de tyske 
Protektionister grå Hår i Hovedet, både Frihandelsmænd 
og beskyttelsesvenlige, er lige ved at blive enige om, at 
kunstig høje Kornpriser i Længden er uholdbare. 

Jernmarkedet. En Jernring i Glasgow har i den sidste 
Tid drevet Priserne op fra 42 sh. til 54, Baissespekulant- 
erne har derved tabt betydeligt, en enkelt såmeget at han 
af Fortvivlelse har taget sig selv af Dage. 


Aktieselskab. Et nyt Spritaktieselskab på 1//> å 2 
Millioner Kroner har nylig dannet sig her i Landet. Direk- 
tøren er en energisk, begavet og dygtig ung Forretnings- 
mand ved Navn Fischer. Selskabet har allerede købt et 
større Brænderi i Hobro og Rektifikationsanstalten Fortuna 
på Frihavnsgebetet. I Øjeblikket står det i Underhandling 
om Købet af flere Brænderier. 

Udvandringen i Marts Måned fra Evropa til de forenede 
Stater har i År været circa 52,100 Mennesker imod circa 
35,700 forrige År. Mac Kinley Loven begynder at virke 
på en sørgelig Måde, den vil efterhaanden tage en stor Del 
af Evropas dygtigste Ungdomskraft i sin Tjeneste. 

Statsregnskabet i England udviser i År et Overskud 
af 31 Millioner Kroner mere end budgetteret.  Alkohol- 
skatten gav i 1889—90 35 Millioner mere end beregnet, 
1890 -91 er der igjen en Merindtægt af 17 Millioner. 
Tolden på The i England blev forrige År nedsat med et 
Beløb svarende til 27 Millioner Kroner aarlig, der imidlertid 
har bevirket et så meget større Forbrug, så at Statskassens 
Mindreindtægt af The kun har været ca. 18 Millioner Kr. 
0. s. fr. Imedens det ene Land efter det andet lukker 
sine Døre fast i, holder England sine oppe, ja udvider 
endogså stadig Frihandelens Principer mere og mere, og 
imedens at Fastlandet trykkes af de store Militærudgifter, 
Udvandring i Massevis og Protektionisme og knuges økono- 
misk helt igennem heraf — så knejser på den anden Side 
det stolte og stærke England kækt, og fortæller os om, 
at det under Friheden og Frihandelsbanneret frimodigt og 
sikkert ser Fremtiden imøde. 

Russiske Finantser. Den russiske Finantsministers 
seneste Frieri til de franske og engelske Bankhuse om at 
opnaa et nyt 3 pCt. Statslån, har gjort Eiasko, og fået 
Afslag. Grunden er vel nærmest det knappe Pengemarked, 
der hersker på alle de ledende Bankpladser heri Evropa; 
men der er også dem, der formener, at det er Jødeudvis- 
ningen i Rusland, der væsentlig er Skyld i, at særlig Roth- 
schild har trukken sig tilbage, og uden hans Medvirkning 
kunde Lånet ikke gennemføres; derfor måtte det falde. 

Ruslands Finantsminister Wyselmegradski, som tidligere, 
sålænge hans Finantsoperationer kronedes med Held, blev 
hævet til Skyerne af det russiske Folk, er nu, efter det 
mislykkede Statslån, kommen på det sorte Bræt, man 
spotter ham, og man undser sig ikke ved at sammenligne 
ham med Ludvig den 16.s ulykkelige Finantsminister 
Calonne, der var med til at føre Frankrig ikke alene til 
Revolutionen, men også ind i en økonomisk Elendighed. 

I Rusland er der mange som formene, at Wyschnegradskis 
Finantspolitik vil ende lige så ulykkeligt. 

Londons Pengemarked har lige siden Barings Fald 
været febrilsk, og Garantien 15 Millioner Pund Sterling, 


der blev stillet af endel ansete og større Bankhuse, for , 


om mulig at bjerge Huset for Fald, er fuldstændig gået 
tabt. Baring ejede for et År siden ca. 1000 Millioner 
Kroner, og denne kolossale Formue er i Løbet af et År 
gået totalt tabt. 

Svineslagterier. Tvende Aktieselskaber i England har 
fået Monopol for en længere Årrække — 10—15 År — 
til i hele Kongeriget Serbien og i store Dele af Rusland 
at lade opføre og drive Svineslagterier. Alene i Serbien 
produceres årlig 2 Millioner Svin (her i Danmark kun 
:6—700,000), så herefter vil der sandsynligvis fra de nye 
Masseslagterier i Serbien og Rusland efterhånden blive 
kastet en Mængde Flæsk ind på det engelske Marked, der 
næppe vil blive til Gavn for vore Landmænd. 

Gehejmeetatsråd Tietgen.  »Børstidende«") har i den 
allerseneste Tid haft en Række Artikler om denne højst 
mærkelige Mands Levnetsløb, omspændende Tiden fra han 
i Odense kom i Lære hos Kjøbmand C. Jørgensen, og indtil 
Krisisåret 1857, hvor Tietgen allerede som ganske ung Mand 
kom til at spille en Rolle i Danmarks Finantshistorie. Jeg 
vil anbefale alle vore Højskoleforstandere her i Landet 
at samle Foredrag ud af »Børstidendens« Meddelelser, og 
holde det for deres Elever; ti der er for Ungdommen 
ikke så lidt at lære deraf, og da særlig det, at Vejen for 
»at blive til noget her i denne Verden går igennem Flid, 
Kamp og Arbejde; ikke igennem Driveri og et Utal af 
Fornøjelser. 

Odense, den 25. Maj 1891. 


1) Artikerne ere med Tietgens Tilladelse optrykte i »Flensborg Avis«. 
Red. 

Saul 


fra Rama til Karmel. 


V. Ullmann udgav for 6 Aar siden en Bog: Foredrag 
over Israels Historie, hvor han gav en livlig Fremstilling 
af Saul. Han tegnede ham som en ung Bondekarl, der 
kom paa Højskole hos Samuel. Farverne, -hvormed Ullmann 
malede, var tydeligt nok laante fra Nutiden, men Penselen 
var ført let og elegant, saa man kunde se Saul staa liv- 
agtig for Sjæleøjet som en lys Skikkelse, der maatte vække 
Deltagelse. U. har lyttet til Davids Klagesang over Saul 
og Jonathan, de to elskelige, liflige Kjæmper, lettere end 
Ørnen, stærkere end Løven; fra denne Lovprisning har 
hans Pensel laant de Farver, hvormed han har grundet 
sit Billede, og U. har i den Grad forelsket sig i sit Emne, 
at han ikke paa noget Punkt tør fornægte den lyse Grund- 
tone. Derfor kan han ikke udholde den Tanke, at Saul 
skulde ende sine Dage som en fortvivlet, der lægger Haand 
paa sig selv; ogsaa i Døden skal Saul være den elskelige 
og liflige, saa U. faar den fortvivlede Selvmorder omdannet 
til en israelitisk Sigurd Slembe, som frivillig fortrækker 
for den, hvem Fremtiden tilhører. Han vil ikke længer 
staa hindrende i Vejen for Davids Lykke, han takker af 
og gaar.. Dog skal det siges til U.s Ære, at hån lægger 
ikke Skjul paa, at denne Sigurd Slembe paa Gilboas 
Bjerge tynger en lille Smule paa hans historiske Samvit- 
tighed. Jeg kan godt se,-at i en fuldstændig Fremstilling 
af Saul skulde der ogsaa tages skyldigt Hensyn til Davids 
Lovprisning af ham, såa han virkelig kom til at staa som 
den elskelige og liflige Helt, men det er nu engang ikke 
let at skabe noget helt, at frembringe noget, hvori alt 
kommer til sin Ret, og jeg frygter for, at den, som læser 
det efterfølgende, vil finde Farverne for mørke, saa er U. 
ensidig til den ene Side, er jeg til den anden Side. Held 

»Danskeren" VI. 13 

os for den, som finder den Middelvej, som lader alle Sider 
komme til deres Ret! Jeg har kaldt mit Stykke: Saul fra 
Rama til Karmel, fordi jeg begynder med Sauls og Samuels 
Møde i Rama, da Saul er ude at lede efter Æslerne, og 
slutter med deres Møde i Nærheden af Karmel, Syd for 
Hebron, da Saul vender hjem fra Krigen som en stor 
Studedriver. å 

Jeg udelader hele' Apparatet med Bevissteder og Ci- 
tater, og jeg skal blot bemærke, at Grundbetragtningen 
vil man finde i Fr. Helvegs Spaadommene eller Gud i 
Historien og Enkelthederne i Edershejms Bibelhistorie, som 
for Tiden udkommer i norsk Oversættelse. 

Saul var en Mand paa 40 Aar, da han første Gang 
stod Ansigt til Ansigt med Samuel paa Gaden i Rama. 
Mødet kom slet ikke bag paa Samuel, thi han havde 
Dagen i Forvejen modtaget Underretning af Herren om, 
hvad der vilde ske. »Ved denne Tid imorgen vil jeg sende 
dig en Mand af Benjamins Land, og ham skal du salve 
til en Fyrste over mit Folk Israel; og han skal frelse mit 
Folk af -Filisternes Vold, thi jeg har set til mit Folk, thi 
deres Raab er kommet til mig.« 

Allerede her maa vi standse i Fremstillingen af Begiven- 
hedernes Gang for at faa knyttet den historiske Traad, 
thi der findes et og andet Udtryk i disse Ord af Herren, 
som har sin Rod i Fortiden. Først skal jeg da nævne, 
at det gjentages flere Gange »mit Folk«, Herren betoner 
sin Ejendomsret til Folket, thi- vel havde Herren sagt til 
Samuel: De har forkastet mig; men det gaar her som 
alle Vegne: Han slipper ikke, hvad- han har kjær, og 
Herren havde allerede i længere Tid truffet Forberedelse 
til en ny, herlig Aabenbarelse af sit Kongedømme. Samuel 
var Manden, der skulde forberede det nye, som skulde 
gjøre Ende paa Dommertidens Kongeløse og paa al dens 
Lovløshed, og den Yngling, som skulde blive Manden efter 
- Guds Hjerte, var vel endnu ikke født, men hans Time 

var dog nær.  Begjæringen om en Konge kommer paa 
Tværs af alt dette, men Herren er nu vant til at regne 
med den Faktor, som hedder: menneskelig Selvraadighed, 
og ogsaa i dette Tilfælde er Herren straks til rede til at 
forsøge, om det, som er ondt tænkt, kan vendes til det gode, 
og vil det ikke lade sig vende, saa maa det i alle Til- 
fælde tjene hans Formaal, hans Villie, thi han er dog, 
naar alt kommer til alt, Enevoldsherren ogsaa i. denne 
Tid, hvor der er mange Herrer og mange (Guder. 
Dernæst er der Befalingen til at salve en Fyrste. 
Loven talte ikke noget om Konger, der skulde salves, den 
nævner kun, at Ypperstepræsten skal salves. Denne Tale 
om en salvet Konge dukker første Gang op i det historiske 
Dagslys, da Samuels Moder Hanna knælede ved Templet, 
da hun har bragt sin Dreng op til Eli. Da beder hun 
stille, for sig selv, om Styrke og Højhed for den salvede 
Konge. Hvorledes er denne Tanke opkommen i dette for- 
underlige Kvindehjærte? Derom oplyses vi ikke, men mon 
det skulde være saa meget forkert at gjætte paa, at det 
er Voldsvælden i Dommertiden, som har fremkaldt Sukket 
hos de Fromme efter en salvet Konge. Ved et stort Folke- 
møde i Bachim kort efter Josvas Død havde Jehovas Engel 
indfundet sig med Melding om, at Herren, af Harme over 
Folkets utidige Lyst til Fred og Ro, havde nedlagt sin 
Herskerstav iblandt dem. Saa begyndte Dommertidens 
Kongeløse — det store Interregnum, hvor Kongeborgen 
eller Helligdommen kom mere og mere i Forfald, som et 
synligt Vidnesbyrd om, at Kongen var der ikke; Arken i 
Kongens Lønkammer, med Grundloven i Gjem, faldt i 
Fjendevold. Vel kunde Fjenden ikke holde Byttet, men 
Arken kom ikke tilbage til Helligdommen, fordi Ypperste- 
præsten, Kongens haandgangne Mand, var ikke mere en 
Ætling af Arons Søn Eleaser; en yngre Gren af Arons 
Slægt havde trængt sig ind i Gjerningen; Eli, Samuels 


Fosterfader, nedstammede fra Arons Søn Ithamar. Saa 

længe dette Brud paa den lovlige Arvefølge ikke var helet, 
skal Grundloven ikke findes i Kongens Lønkammer. Det 
er under dette Kongeløse og Lovløse, at de fromme har 
spejdet efter en Udvej, og Løsningsordet er for dem blevet: 
Jehovas salvede Konge. 

Hvorfor salvet ligesom Ypperstepræsten? Fordi kun 
en salvet Konge kunde give Israel den Fred og Ro, det 
trængte til. Ikke Dyrets dorske Ro, men den Fred, som 
kræves, for at der kan øves mandig, mindeværdig Daad. 
lkke en Trone, som skal blive en Kastebold for magt- 
lystne Kongsemner, det havde man faaet en Mundsmag 
paa i den Staahøj, som Gideons Sønner havde afsted- 
kommet, og hvem ønskede vel de Dage igjen. Tidens 
Trang, som den rørte sig hos de Fromme, var en salvet 
Konge; Herren skulde udse sig en Mand efter sit Hjerte, 
betro ham en livsvarig Kongegjerning, som skulde gaa i 
Arv til hans ældste Søn. Thi det er disse tre Ting, som 
Salvelsen sindbilledligt skal udtrykke: Den aandelige Ind- 
vielse til en af Gud betroet, livsvarig og arvelig Gjerning. 
Saaledes bad de fromme, og som saa mange Gange baade 
før og siden beviste Herren, at han har et forunderligt 
Greb paa at gjøre det langt bedre for os, end vi i vore 
lyseste Øjeblikke kan sandse det. Thi det var vel ikke 
længe efter, at Hanna havde bedet om Styrke og Højhed 
for Jehovas salvede Konge, at der kom en Guds Mand 
til den selvbeskikkede Ypperstepræst, til Eli, med det 
Bud fra Herren: »Jeg vil oprejse mig en betroet Præst, 
han skal gjøre, ligesom det er i mit' Hjærte og min Sjæl, 
og jeg vil bygge ham et bestandigt Hus, og han skal vandre 
for min Salvedes Aasyn alle Dage.« 

Det var en virkelig Nyhed af en glædelig Art. En be- 
troet Ypperstepræst, ikke en, som uden Føje havde trængt 
sig ind i Embedet, og saa en salvet Konge. Hvem af de 
to skal være den ypperste? Kongen maa vi nærmest 
svare, dersom der overhovedet skal være Tale om Rang- 

forordning mellem de to, thi Guds-Mandens Ord tyder 
klart nok paa, at den betroede Ypperstepræst skal være 
den salvede Konges haandgangne Mand, dertil er Præsten 
indsat af Herren selv, ikke udvalgt af Kongen, Senere 
viste det sig, at medens Præsten var og blev Tjeneste- 
tyende, saa fik Kongen Navnet: Jehovas Søn. Og se det 
er, hvad jeg i dette Tilfælde vil kalde, at Herren gjør 
langt over, hvad de Fromme kan sandse; thi i deres dri- 
stigste Begjæring var der vel ingen af dem, som kunde 
tænke paa, at Manden efter Guds Hjærte skulde nyde 
Sønnekaar hos Herren, saa han skulde arve Herrens Konge- 
trone; vel at mærke, saaledes som der kan arves efter 
den, der lever evindelig og aldrig viger fra sit Kongesæde, 
men gjerne vil dele det med den, med hvem han kan 
regjere i Helligaands Enighed, og som kan være hele Folket 
til Velsignelse. 

Saa langt maatte vi tilbage for at forstaa denne Tale 
om en salvet Konge. Men der er endnu et Punkt, som 
vi maa have klaret, inden vi kan med god Samvittighed 
vende tilbage til Rama; er vi over det, saa er vi færdige 
med Forberedelserne, og de plejer jo at være de værste. 
Jeg tænker mig nemlig, at det Spørgsmaal kunde rejse 
sig: Naar altsaa Herren selv er betænkt paa at give Israel 
en Konge, hvorfor tager han saa deres Begjæring saa for- 
trydeligt op. Hvad der skurrer i Herrens Øren, er ikke, 
at Folket begjærer en Konge, men at det hedder: Sæt en 
Konge over os ligesom alle Hedninger have. Israel vil 
være som Folk er flest, det .er træt af at være Udvælg- 
elsens Folk, træt «af at .danne en Undtagelse fra Reglen, 
kjed af sit verdenshistoriske Kald. Herren lod Samuel gaa 
til dem for at forklare dem Betydningen af det, de bad 
om; de forstod det vist ikke rigtigt. Han skulde kund- 
gjøre dem den ny Kongelov, som Herren da blev nødt 
til at udstede, og med glødende Farver afmalede han en 
østerlandsk Despots Rettigheder; deres Sønner, deres Døtre, 

deres Agre og Vingaarde, kort sagt alt skulde under- 
lægges hans enevældige Myndighed. Det var en dyrekjøbt 
Herlighed, alle Frihedens Goder skulde ombyttes med 
Trællekaarene, men Israel vendte det døve Øre til og 
blev ved sit: Vi vil følge med Tiden, vi vil være som 
de andre. 

Samuel tog da en Afskrift af denne ny Kongelov i 
østerlandsk Stil og lagde den i Helligdommen. Der skulde 
den ligge som et Vidne mod Israel, saa det kunde ikke 
knurre mod Herren, da hans Salvede, Salomon, Kongen af 
Davids Hus, lod sig friste af Israels nye Kongelov, og 
lagde den østerlandske Despots tunge Aag paa Folket. 
Israel jamrede sig og bad Salomons Søn om mildere Dage, 
men de fik et haanligt Afslag; den Dag høstede Israel de 
bitre Frugter af, at de vendte det døve Øre til, da Sa- 
muel kundgjorde dem den Kongelov, de i deres Blindhed 
begjærede. Det var Israels Skam, at en saadan Kongelov 
skulde hvile indenfor Guds Tronstol, thi der laa ogsaa en 
anden Kongelov derinde, given dem af Moses og optegnet 
i Lovbogen. Den kan efterlæses i 5. Mosebog 17, 14—20, 
og den, som vil have Ulejligheden dermed, vil let opdage 
den himmelvide Forskjel, som der er paa Kongeloven ved 
Moses og Kongeloven ved Samuel (1. Sam. 8, 9—18). 
Hist den jævne, folkelige Konge uden det store Hofhold, 
uden Fruerbur, en Konge under Loven, en Broder mellem 
Brødre, saa fjærnt fra alt, hvad Østerlændingen kjendte; 
her Trældom og Afhængighed paa alle Leder og Kanter. 
Denne Begjæring om en østerlandsk Despot fremkom, netop 
som Herren var i fuld Gang med at forberede Frem- 
komsten af det, Guds-Manden havde spaaet for Eli, en 
salvet Konge, der skulde sidde ved Guds højre Haand 
som Søn i Huset. Havde vi havt et Ord med i Raadet, 
ja saa kunde vi vel have tænkt os den Mulighed, at 
Guds-Mandens Spaadom var bleven lagt til Side for en 
Stund, saa at Sauls Regimente var kommen ind som et 

Mellemspil, under hvilket Herren havde lagt Hænderne i 
Skjødet, roligt oppebiende den Stund, da Daarskaben blev 
vitterlig for alle. Men det gjorde Herren og hans Profet 
ikke, de sparer sig ingen Umage for at bringe det mest 
mulige ud af den Situation, som er skabt ved Israels Be- 
gjæring om en Konge paa Folkenes Vis. Ja, meget tyder 
påa, at Herren endog er til Sinds at lade ham indtræde i 
den Stilling, hvortil han havde udset David, dersom han 
maatte vise sig Opgaven voksen. Herrens Raad med 
David skal ikke staa hindrende i Vejen for Saul, saa han 
kan blive Jehovas Salvede med Sønnekaar. Det vil jo 
komme an paa, om han kan blive Manden efter Guds Hjerte. 

Jeg vender tilbage til Rama, til Ordet, Herren havde 
talt til Samuel. Jeg har søgt at paavise, at Udtrykket 
»salve« antyder den Stilling, som er tiltænkt Saul: en be- 
troet, livsvarig, arvelig Kongegjerning. Men hele Konge- 
gjerningen skulde ikke betroes ham paa én Gang, det 
skulde rette sig efter,. om han, som var Manden efter 
Folkets Hjerte, kunde udvikle sig til at være Manden efter 
Guds Hjerte. Det maatte vise sig gjennem Prøven; indtil 
videre skulde kun en Del af Kongegjerningen betroes ham, 
nemlig Kampen mod Filisterne,: som var de stadige Med- 
bejlere til Landet. Naar Herren sagde til Samuel: Han 
skal frelse mit Folk af Filisternes Haand, saa er denne 
Kongegjerning en Fortsættelse af den Gjerning, som var 
bleven betroet Samson. Thi da Samsons Fødsel blev be- 
budet, hed det: Han skal begynde at frelse Israel af Filist- 
ernes Haand; altsaa hvad Samson begyndte, det skulde 
Saul nu fuldføre.:. Mere betroes der ham ikke til at begynde 
med. Men det stemmer ikke ganske med Folkets Be- 
gjæring, thi da Folkets Ældste begjærede en Konge, saa 
nævnede de som hans Kongegjerning: han skal dømme 
over os: altsaa han skulde pleje Lov og Ret i Landet, og 
Folket lagde ingen Skjul paa, at det var halvvejs Samuels 
egen Skyld, at de kom med den Begjæring; thi hans 

Sønner, som han havde antaget som sine Hjælpere, var 
ude af Stand til at gjøre sig gjældende. Det blev Samuel 
meget ulykkelig over, men Herren trøstede ham med, at 
det var slet ikke, som Folket sagde; hans Sønners Færd 
var kun benyttet som Paaskud, den egentlige Grund var 
Mistillid til Herren som Hærfører. Da Samuel senere ved 
et Folkemøde i Gilgal gav en historisk Oversigt over 
Kongedømmets Fremkomst, nævnede han derfor ogsaa 
som den sande Grund: Da I saa, at Nahas, Ammons Børns 
Konge, kom imod eder, da sagde I til mig: Ikkesaa; men 
en Konge skal regjere over os, skjønt Herren, eders Gud, 
var eders Konge. Han nævnede ikke med et Ord Mis- 
fornøjelsen med Dommergjerningen. Da Folket paany 
samledes for at høre, om Herren. vilde gaa ind paa at 
lade dem faa en Konge som Hedningerne, var det, at Sa- 
muel forelagde dem den ny Kongelov. Saa mærkede 
Folket nok, at hvad der ved denne Lov blev dem til Del, 
var just ikke en Konge under Loven, en Vogter for Lov 
og Ret, han svarede ikke rigtig til Begjæringen: Vi vil 
have en Konge til at dømme os. Men for ikke at slippe 
Tanken om denne nye Ordning, lod Folket sig forstaa med, 
at det var da heller ikke blot en Dommer, men ogsaa en 
Hærfører, de begjærede. »Vi vil ogsaa være som alle 
Hedningerne, og vor Konge skal dømme os og drage ud 
for vort Ansigt og føre vore Krige.« Ja, der var den egent- 
lige Grund! Det gik saa underligt op og ned med Herren, 
snart hjalp han, saa blot en Torden kunde jage Fjenden 
langt bort, til andre Tider kunde han lade sin Ark falde 
i Fjendevold, en saadan lunefuld Høvding er man ikke 
tjent med. I Henhold hertil var det vel, at da der skulde 
betros Saul en Kongegjerning, saa gives der ham ikke 
hele Gjerningen: at bygge Landet med Lov og værge det 
mod Fjendevold, men kun den sidste Gjerning blev ham 
betroet, Samuel skulde fremdeles øve sin Dommergjerning. 
Rigtignok staar der at læse i den almindelige Bibelover- 


201 


sættelse i Indholdsfortegnelsen til Kap. 12, at Samuel 
takker af fra sit Dommerembede; men jeg er af samme 
Mening som Fr. Helveg, at den Oplysning har ingen Ting 
paa sig. Det er saa saare langt fra, at Samuel ved den 
Lejlighed takkede af, han blev netop stadfæstet i sin Stilling 
som Dommer. 

Saa endelig kan vi optage Traaden, jeg haaber ikke, 
jeg skal faa Skyld for at have gaaet hen over Herrens 
Bud om Sauls Komme med en Harefod. Ved dette Bud 
er Samuel sat i Stand til at modtage Saul med al den 
aandelige Overlegenhed, som var nødvendig, for at de to 
straks kunde komme paa den rette Fod til hinanden, for 
at Saul straks kunde faa Indtrykket af, at i Samuel har 
han sin Mand for sig, en Personlighed, som han ganske 
uvilkaarlig maa lyde under. Samuel kommer ham rask og 
besluttet i Møde, ingen Spørgen.: efter, hvad Saul vil, naar 
Æslerne var bleven borte o. s. v.; uspurgt giver han 
Besked, og dertil føjer han saa Ordene: Til hvem er al 
Israels Længsel, mon ikke til dig og din Faders hele Hus. 
Hvortil Saul svarede: Er jeg ikke en Benjaminit, en af 
de mindste af Israels Stammer, og min Slægt er den 
mindste af alle Slægter i Benjamin, og hvorfor har du 
talt til mig paa den Maade. Samuel svarer ham slet ikke 
herpaa, mon han ikke har smagt lidt paa Sauls Ord; er 
det Ydmyghed eller Beskedenhed, som taler ud af dem? 
Disse to Sjælsytringer kan ligne hinanden i deres ydre, og 
dog er de vidt forskjellige; de fører hver deres Sprog. 
Ydmygheden siger: Hvorledes skal dette ske? og føjer saa 
til: Dog mig ske efter dit Ord; det er en Hengivelse i 
Livskaldet med Trællens Lydighed. Beskedenheden spørger 
ogsaa: Hvorledes skal dette gaa til? men føjer saa til i 
sit stille Sind: Jeg vil i Grunden gjerne og kan ogsaa 
godt. Der er noget af begge Dele hos Saul i denne Stund, 
det kommer saa an paa en Prøve, hvad der kan sejre. 
Ullmann skildrer Gjæstebudet saaledes: »Samuel tager ham 

med sig op i Spisesalen og sætter ham øverst til Højbords 
blandt de særskilt indbudne. Jeg tænker ikke, Saul har 
været rigtig vel til Mode, da han saaledes sad paa Æres- 
pladsen som Gjenstand for alles Blik og Opmærksomhed 
og hædret lige til den Grad, at Skafferen satte for ham 
de bedste Stykker, som han paa Samuels Bud har lagt 
til Side særskilt for ham. Nej, forlegen har han siddet der 
paa Kanten af Stolen og ikke vidst, hvad han. skulde 
gjøre af sig selv. Men saa har han ogsaa ved at sidde i 
denne Kreds, høre paa Mændenes Samtale og for første 
Gang finde sig Ansigt til Ansigt med noget af det største 
og aandfuldeste, Israel ejede, faaet Øje for, at Livet havde 
andet og større at bringe end det, han hidtil havde levet 
i. Og dette maatte end. yderligere klare sig for ham, da 
Samuel efter Festmaaltidet tog ham med til sin Bolig og 
oppe paa det flade Tag talte med ham Aftenen igjennem.« 

Da har Samuel talt saaledes, at Saul er kommet til at 
føle sig som en Israelit, føle Herligheden ved at høre til 
det Folk, som havde Jehova til sin Konge. Mon ikke 
den fremtidige Konge netop rigtig levende skulde føle det, 
at det er Israels Hæder og Krone, at Herren er dets 
Konge. Samuel har talt ud fra den gamle, gode Kongelov 
fra Mose Dage, men jeg kan heller ikke tro andet, end 
naar Samuel har forstaaet ham i alt, hvad der boede i 
hans Hjærte, saa har han ogsaa gjort Saul opmærksom 
paa, at der var et og andet hos ham selv, som han alvor- 
ligt maatte tage sig i Vare for. Sandt har Hostrup sunget: 


Hvem du din Fjende kalde tør 
og allid flyr med Grund, 

er ikke den, som ondt dig gjør, 
men den, som gjør dig ond. 


Og der var nok et og andet hos Saul, som maatte skyes 
med Grund, fordi det kunde gjøre ham ond. Næste Morgen 
salvede Samuel ham og mærkeligt nok, saa siger Samuel 

ikke: Herren har salvet dig, men han spørger: Mon det 
ikke var saa, at Herren har salvet dig til en Fyrste over 
hans Arv? Samuel gjør det til et Spørgsmaal, og Svaret 
søger han hos Savl. Hvad mon der er i Vejen ved den 
Salvelse? Da Samuel senere salvede David, mælede han 
ikke et Ord om, hvad det var, han foretog sig, men Herrens 
Aand kom straks over David, saa det var tydeligt, at han 
var tagen i Herrens Tjeneste. Men noget saadant skete 
ikke ved Saul, og derfor er det, at Samuel viser ham hen 
til Tegnene; de skal klare, hvilken Stilling han skal ind- 
tage i Huset. Det hænger sikkert sammen med, at det i 
Sauls Hjærte spiller mellem Ydmyghed og Beskedenhed, 
derfor skal han prøves, om han virkelig er lille, det skal 
vise sig ved tre Ting, som skal tilstøde ham paa Hjem- 
vejen. Først skulde han møde to Mænd, som skulde kalde 
ham hjem til hans daglige Syssel. Det gjaldt da for 
Saul, om han kunde følge det Kald. Det klang vel endnu 
i hans Øren: Til hvem er al Israels Forlængsel? Mon 
ikke til dig? Nu skulde Tonen tages lidt lavere, og det 
skulde hedde: din Fader er bekymret. Der var vel den, 
der kunde have svaret med Gudrun: 


— — — — to Konger har mig kyst 
til andet end at trælle, har jeg nu Mod og Lyst. 


Lige saa berettigede de Ord var i Gudruns Mund efter 
de bange Kaar i 13 Aar, lige saa bagvendte vilde de være 
Sauls; han skal prøves, og det gik ham ogsaa godt, ganske 
stille vendte han hjem.- Lidt længer henne mødte han 
3 Mænd, som kom med Mad til Altret, Bordet i Guds 
Hus. Hvis de gav ham af Offergaverne, saa maatte han 
roligt tage deraf med samme Frimodighed, som Præsterne, 
Guds Husfolk, levede af Altret, thi da var det et Tegn 
paa, at Herren. vilde tage ham i sit Brød, saa medens det 
første Tegn viste ham tilbage til hans gamle Dagværk paa 
Slægtens Odelsgaard, for at bie paa Herrens Time, saa 

varslede det andet om, at han skulde tages i Herrens 
Tjeneste. Endelig mødte han en Skare Profeter,- det var 
lige i Nærheden af den filistæiske Besætning, saa Profeternes 
Pris til deres Konges Ære kunde naa Filisternes Øren. 
Hvis saa Herrens Aand kommer over dig, saa du bliver 
en helt anden Mand, saa du, som ellers har forstaaet dig 
paa Køer og.Stude, kan synge med af Hjærtens Grund 
om Fred og Frihed for Herrens Folk — ja da skal det 
være et Tegn paa, at du skal have Lykken med dig i den 
Livsgjerning, som Herren har tiltænkt dig:  Filisternes 
fuldstændige Fordrivelse. Saaledes omtrent havde Samuel 
talt, og som sagt: Saul mødte ogsaa Profetskaren, han 
stemmer i med, saa det maatte skurre i Fjendens Øren; 
men mon Saul blev hjærtelig greben af Aanden, saaledes, 
at han virkelig blev ydmyg? Thi Aandens Virkning påa 
Hjærtet maa være Glæden i Kaldet parret med Ydmyghed? 
Jeg tror ikke, at Saul blev helt hjærtegreben. Det har 
været svært at faa hans Hjærte i ret Stil og Skik, baade 
Herren og hans Profet arbejdede derpaa. Samuel for- 
talte ham alt, hvad der boede i hans Hjærte, og da han 
gik fra Samuel, gav Gud ham et helt andet Hjærte — 
men det er, som om det ikke forslaar, Herrens Aand kan 
alligevel ikke fuldt ud magte ham. Naar jeg siger, at 
Saul ikke blev hjærtegreben, da han stod i Profetskaren 
og sang om sin Livsgjerning, saa støtter jeg det paa to 
Omstændigheder. Der fortælles nemlig, at det blev fra 
den Dag et Ord i Folkemunde: Er ogsaa Saul blandt 
Profeterne? Og hvorledes man end forstaar disse Ord, 


der ligger et Stænk af Vittighed i dem, man er ikke fri - 


for at trække lidt paa Smilebaandet: Saul i Profetlag — 
det har man ikke rigtig Tro til. Saul har vistnok været 
en saare besindig Mand, vant til nøje at afveje alle For- 
hold, inden han skred til Handling; to Gange senere hører 
vi, at Jonathan blev kjed af at vente paa sin Fader, 
Jonathan skulde slaa rask til. For en saadan rolig, 

afvejende, omhyggelig beregnende Natur ligger det slet ikke 
at synge Sejerssangen forud, at kaste Blikket mod det 
høje og slippe sin Sangfugl fri. Det kan være Letsindig- 
hed at synge Sejerssangen forud, men det kan ogsaa være 
Alvor, thi Sejerssangen kan fødes af en Forvisning om, 
at han er med os, den stærke Gud. Der er grumme stor 
Forskjel paa, om Sejerssangen er Hjærtets Grundtone, eller 
om vi en enkelt Gang skyder Hjærtet. op i Livet og synger 
Sejerssangen ved Værkets Begyndelse i en Slags aandelig 
Rus. I Krig er det de Befalende meget om at gjøre, at 
de kjæmpende kan komme i en saadan aandelig Rus, at 
de kan synge Sejerssangen forud. Det har nu som sagt 
ikke ligget for Saul, og Folkevittigheden har noteret det 
som et mærkeligt Fænomen, at den sindige og beregnende 
Saul har kunnet ladet sig rive med til at synge om Frihed 
og Sejr i Fjendens Paahør. Dette Mundheld i Israel synes 
mig at tyde paa, at man ikke har Tro til, at Saul er 
hjærtegreben, og såa er der en anden Omstændighed. 
Samuel havde sagt til ham: Jehovas eller Herrens Aand 
skal komme over dig, men naar saa Begivenheden for- 
tælles, hedder det: Guds Aand kom over ham. Og det 
betyder noget; jeg kan ikke bekvemme mig til at tro, at 
disse to Benævnelser: Jehova (Herren) og Elohim (Gud) 
er anvendte paa Maa og Faa i Skriften. Der er sikkert 
god Grund til, at Udtrykkene veksler. Herrens Aand 
søger altid Menneskehjærtet, og finder de hinanden, da 
avles der i Menneskehjærtet Glæde i Kaldet og Ydmyghed. 
Guds Aand kan tage Menneskets Aand i sin Tjeneste, uden 
at Mennesket er hjærteligt med. Og det er nok værdt at 
lægge Mærke til, at naar Sauls Forhold til Aanden skal 
beskrives, saa hedder det altid Guds Aand, undtagen 
lige til Slut, da Aanden forlader ham, saa hedder det: 
Herrens Aand veg fra Saul (1. Sam. 16, 14); maaske 
dermed skal antydes, at Aanden har dog bestandig søgt 
hans Hjærte. 

Dette er mere en Antydning, et Forslag til Forstaaelse — 
nok er.det: Tegnet indtraf; den sindige Saul sang for en 
Gangs Skyld Sejerssangen forud, og Folkevittigheden no- 
terede det underlige Fænomen, bed Mærke i det Særsyn. 
De tre Tegn føjer sig altsaa saaledes sammen, at han 
kaldes hjem til sin daglige Bedrift, men faar Vink om, at 
han skal tages i Herrens Brød, og ved at stilles overfor 
sin fremtidige Arbejdsmark, Filisterlejren, føler han sig 
sikker paa Sejren. Den Orden, hvori Tegnene følger, har 
sikkert noget at betyde, deri ligger Prøven for ham; thi 
først kaldes han hjem, saa fæstes han af Herren, og saa 
fyldes han med Sejersfølelsen over det Arbejde, Herren 
vil fæste ham til. Der var maaske mangen en, som var 
gaaet videre med Profetskaren, og havde givet Odelsgaard 
og Æsler en god Dag, men Saul bestod i Prøven; over 
de sidste Tegn glemte han ikke de første — han vendte 
som en lille i sine egne Øjne hjem til Fædrenegaarden. 
Da han saaledes har skikket sig ret i Tegnene, gaar Sa- 
muel videre og varsler til Folkestævne i Mizpa. Der 
skulde Saul blive aabenbar for Folket; der er i Grunden 
ikke Tale om, at Folket skal vælge Saul, saaledes at de 
kunde tage ham eller en anden; det er Herren, der vælger. 
Det er rigtignok ikke Manden efter sit Hjærte, Herren 
vælger, thi det skal være en Konge efter Folkets Hjærte. 
Men af alle dem, som Folket kunde synes om, udvælger 
Herren den, som han synes bedst om, den som han bedst 
kan arbejde sammen med, og enten faar saa Folket ham 
eller slet ingen. Stillingen var kritisk nok. Herren har 
lagt an paa at ramme Folkets Smag, men kan dog ikke 
gaa videre i sit Hensyn til Folket, end at han maa have 
en saa brugbar Mand "som vel muligt. Manden var lyk- 
kelig og vel funden, men i en Afkrog — der maa Herren 
jo saa tit lede efter sine Folk, det var ikke en af Sam- 
fundets Spidser, han var hverken fra Juda, som fra 
- Jakobs Dage havde Forjættelse om, at en af deres Stamme 

skulde blive Konge, ej heller var han fra Efraim, den 
folkerige Stamme, som med Rette kunde gjøre Fordring 
paa. Overhøjheden, dersom det skulde gaa efter Majoritet. 


Han var fra Benjamin — den Stamme, som en Gang paa 
Grund af sin lovløse Færd var viet til Undergang ved 
dyre Eder af alle de andre Stammer. Det kom virkelig 


an paa, om Folket kunde gaa ind paa, at Herren havde 
ramt dets Smag, og til Samuels store Glæde viste det 
sig, at Saul her var Manden, som kunde besværge det 
Uvejr, som truede med at bryde ud. Der var nemlig 
nogle, som lige straks rynkede paa Næsen ad Saul, og 
havde han, i ubésindig Iver efter Magten, søgt at trodse 
sit Valg igjennem, havde der været al mulig Udsigt til en 
Broderkrig. Saul lod, som om han slet ikke hørte, hvor- 
ledes de pegede Fingre ad ham, og han vendte ganske 
rolig tilbage til Fædrenegaarden, som om intet var sket; 
der vilde han fremdeles bie paa Herrens Time. 

Det traf sig da, at Byen Jabes i Manasse Stamme, 
hinsides Jordan, blev haardt trængt af Ammoniterne, som 
forlangte Overgivelse paa de mest ydmygende Vilkaar; 
halvt for Løjers Skyld gav man dog Byfolkene Lov til at 
søge Hjælp, om de kunde faa det, skjønt Ammoniterne 
var paa det rene med, at det var spildt Ulejlighed, den 
folkelige Fællesfølelse i Israel var ved at blive en Saga 
blot. - Buddene fra Jabes ilede lige ned til Benjamins 
Landemærker, der om ellers noget Steds maatte Hjælpen 
være at finde. Naar de særligt ventede sig noget af Ben- 
jamin, saa stammede det fra, at Jabes i Gilead var den 
eneste By i Israel, som i Dommernes Dage ikke havde 
deltaget i det Tog mod Benjamins Stamme, som gik ud 
paa at faa den fuldstændig udryddet. 600 Benjaminiter 
slap derfra med Livet, de skulde holde Stammen vedlige. 
Men hvor skulde man skaffe dem Hustruer fra, thi man 
havde forpligtet sig med Eder til ikke at bortgive sine 
Døtre til Benjaminiter. Da maatte Jabes holde for, den 

vilde ikke vove sit unge Mandskab i Kampen, nu blev den 
dømt til at udlevere alle sine unge Piger, 400 i Tallet, til 
et stort Bryllupsgilde i Benjamin. Der var altsaa gammelt 
Svogerskab mellem Jabes og Benjamin, og dertil kom, at 
en Benjaminit var udset til at være Konge. Han var 
rigtignok halvvejs bleven vraget formedelst sin ringe 
Stand, og han havde trukket sig tilbage; men det kunde 
jo være, at han i Spidsen for sin egen Stamme vilde række 
dem en hjælpende Haand som Tak for sidst. 

De forregnede sig heller ikke. Men naar Saul kommer 
i Fyr og Flamme, saa er det dog ikke Følelsen af, at 
Jabes har særligt Krav paa Benjamins Taknemmelighed, 
som opildner ham, men Ammoniternes Færd overfor Jabes 
forekommer ham at være en Skjændsel, som falder paa 
hele Israels Folk. Saadanne Tanker nærer man om Broder- 
sindet i Israel, at Fjenden frit tør sige til en belejret: 
Vær saa god! Se jer om efter Hjælp, spørg i Øst og 
Vest! Men kun en Uges Frist vil vi give Jer, og hver 
Mand skal da miste sit højre Øje. Guds Aand kom over 
Saul, saa han blev vred, og i sin Harme tog han Mod til 
sig og manede hele Israel til Daad, sammen skulde de af- 
tvætte den Haan, som var tilføjet dem.  Bondemanden 
Saul var forsvunden, selv hans Oksespand gik med i Løbet. 
Det skulde man have fortalt Saul for et Aarstid siden, 
om en Bonde, der saaledes var kommen i Fyr og Flamme, 
at han huggede sine Øksne ned, og han vilde sagtens 
have givet Manden Attest for, at han var gal. Tro mig, 
det har frydet Samuels Hjærte, det Skue, som nu frem- 
bød sig: Herrens Frygt faldt paa hele Folket, saa det 
drog ud i samlet Skare, alle som én Mand, med Sauls 
Helteskikkelse i Spidsen, men endnu gladere blev han dog, 
da Saul kongeligt viste Smigrerne fra sig, som hviskede 
ham i Øret, om nu ikke Skammen fra Mizpa Mødet skulde 
Ivættes af i Blod. Vi kan høre Hjærtet juble igjennem 

Samuels Ord: kom og lad os gaa til Gilgal, og der vil vi 
paany give ham Riget. 

Saa kom Glædesfesten i Gilgal. Det skulde altsaa 
have været ved den Lejlighed, at Samuel skulde have ned- 
lagt sin Dommergjerning. Men som sagt, det tror jeg 
ikke. Jeg kan ikke faa andet ud af det, end at Samuel 
har holdt Festtalen, og at der er gaaet en lys og varm 
Tone igjennem hans Ord. Lad os nu holde sammen! det 
er Omkvædet. Herren, Profeten, Kongen og Folket, de 
tilsammen skal være stærke. Kongen og Folket advarede 
han mod Gjenstridighed — der kom den Dag, da han 
sagde til Saul: Din Gjenstridighed er Trolddoms Synd. 
Han renser baade sig selv og Herren fra enhver Mistanke 
om, at de har forskyldt den Mistillid, som de har været 
Gjenstand for fra Folkets Side. Han er villig til at staa 
til Regnskab for hele sin Færd, og hvad hans Sønner 
angaar, saa har han aldrig holdt Haand over dem, dem 
har de kunnet kræve til Regnskab, naar de vilde. Med 
endnu mere Kraft renser han Herren, den Konge, som 
havde været nem at bede og god at finde til enhver Tid, 
hvad han da ogsaa giver dem Syn for Sagn for. Vel 
var det i Maj og Juni Maaned, da Himlen ellers hvælvede 
sig skyfri, men paa Profetens Bøn kaldte Herren ad Torden- 
bygen, saa de kunde fornemme, at til Trods for alt, var 
Herren endnu iblandt dem. Der havde vistnok ikke været 
skjellig Grund til at vrage en saadan Konge. Jeg kaldte 
det Glædesfesten i Gilgal, det blev ogsaa en Bods- og 
Bededag, hvor Folket erkjendte sin Skyld, og Betydningen 
af Mødet er denne: at man gaar ind paa at lade Kongen 
staa under Herrens og Profetens Værgemaal, det nye 
Kongedømme faar ikke Lov til at skubbe det gamle ud. 
Israel begjærer i Gilgal at beholde sin gamle Konge 
Jehova og hans højre Haand, Samuel — såa maa den 
nye Konge se til, om han kan føje sig ind i den Ramme. 


»Danskeren", VI. 14 

Dermed oprandt paany en Prøvetid for Saul.  Apost- 
len Peter har givet os et fortræffeligt Billede paa det i 
vor Livsførelse, som kaldes Prøvestunderne, det er Billedet 
af Metallerne, som lægges i Smelteovnen, for at fremgaa 
rene og ædle. Naar Herren prøver os, saa har han os 
ikke oppe til Eksamen — thi en Eksamensprøve gaar ikke 
ud påa, at Vedkommende skal lære noget, vi er ganske 
de samme før som efter Eksamen. Guds Prøvelse skal 
altid føre os et Skridt fremad, saa vi vinder i Lødighed, 
den ægte Troskab skal frem hos os. Prøverne kommer, 
enten naar der er noget nyt, som Herren vil betro os, 
og han saa vil fremvirke hos os de trofaste Hænder, som 
skal tage imod Gaven, eller der kan blive Spørgsmaal, om 
vi længer kan omgaaes det, der er betroet os, paa for- 
svarlig Maade — bliver det tvivlsomt, saa fører Herren 
os ind i Prøvestunderne, i Vaandeovnen, der skal der 
kaldes paa al den Troskab, som kan kaldes til Live hos 
os. Det er ikke vilkaarligt Indfald, naar IIcrren prøver 
os. Om Saul hører vi, at han prøves to Gange, og det 
er hver Gang en Guds Gave, det drejer sig om, første 
Gang er det noget nyt, som skal betroes ham, og da han 
ikke ejer Hænderne, som kan tage derimod, bliver der 
anden Gang Spørgsmaal, om han overhovedet kan beholde 
det, som er betroet ham. Det, Herren vil betro ham, er 
det arvelige Kongedømme, anden Gang drejede det sig, om 
han selv' kan blive staaende i Herrens Tjeneste. Jeg 
nævnede før, at Salvelsen skulde afbilde den aandelige 
Indvielse til en betroet, livsvarig og arvelig Gjerning, og 
derom drejer de to Prøver sig, hvori Saul bliver stedt, 
om Gjerningen kan gaa i Arv, og om han kan blive i den. 

Den første Prøve er den sværeste.  Filisterne havde 
oversvømmet Landet med en vældig Hær; selv om der nu 
ikke har været 30,000 Vogne, som vi læser 1. Sam. 13, 5, 
selv om det er en Skrivefejl for 1000, saa var dog Hæren 
saa stor, at det ret egentlig kunde blive et Hovedslag; at 

knuse denne Hær vilde være det samme som at knuse 
hele Filistermagten, og Kongegjerningen var øvet. For at 
forstaa, hvad der derefter tildrog sig, maa det bemærkes, 
at allerede i Rama havde Samuel og Saul truffet Aftale 
om det Forhold, som skulde være mellem dem. Samuel 
skulde vandre for Sauls Aasyn, saa det var en Aftale, at 
naar Saul stod i Begreb med at foretage sig noget be- 
tydningsfuldt, skulde de mødes i Gilgal ved Jordan, og 
Samuel skulde da raadføre sig med Herren og ofre.”) 
Skulde det trække ud, inden Samuel kom, skulde Saul 
vente en Uge, kom Samuel ikke, var det Tegn til, at det 
hele Foretagende skulde opgives. Det var Pagten mellem 
Profeten og Kongen, og nu stod Saul i Gilgal. Hvor var 
Israel? Rædde som Harer skjulte de sig i Huler og 
Klipper, i Grøfter og hinsides Jordan, og de, Saul kunde 
samle, gjorde just ikke Indtrykket af at have Hjærtet paa 
det rette Sted. Saul ventede og ventede, vilde Samuel 
dog ikke komme. Med hver Dag tyndedes Rækkerne, 
tilsidst var der kun 600 Mand tilbage. Han synes slet 
ikke at have tænkt sig den Mulighed, at Samuel kunde 
blive borte, saa at hele Felttoget maatte opgives; kommer 
Samuel ikke, er der ikke andet for at gjøre end at ofre 
selv.- Næppe var det sket, førend Samuel kom, han kunde 
kun forkynde ham Udfaldet af Prøven: Du har handlet 
daarligt, havde du holdt Herrens Bud, saa havde han nu 
stadfæstet dit Kongedømme over Israel evindeligt. 

Man har undret sig over, at der blev taget saa haardt 
paa Saul, da -han ofrede selv, saa han gik glip af det 
arvelige Kongedømme, hvorimod der skete ingen Ophæv- 
else over, at David gik ind i Helligdommen og fik Aasyns- 
Brødene.”) Grunden til denne Forskjel har Fr. Helveg 


7) I Gjengivelsen af denne Aftale (1. Sam. 10, 8) følger jeg Ullmann. 
?”) Skue-Brødene er et uheldigt Navn; thi det minder altfor meget 


om Skue-Retter. Bordet med Brødene er en Spaadom om Gildesbordet 

gjort opmærksom paa; den ligger i disse to Mænds for- 
skjellige Stilling i Huset: Saul er Tjenestetyende, David 
er Søn, som han selv synger: Jeg vil fortælle om Herrens 
Bud! Han sagde til mig: Du er min Søn! Jeg fødte dig 
idag! (Salme 2). Derfor kan David ustraffet gaa ind i 
Huset og nyde dets Brød. 

Vi kunde tænke os, at Saul efter dette Møde med Sa- 
muel havde opgivet Kampen, men han drog ud, og hans 
Optræden er helt mærkelig. Filisterne havde svækket sig 
selv ved at udsende Strejfkorps, og heraf benyttede Jona- 
than sig til at foretage sit mærkelige Angreb, som helt 
ud hvilede paa den Forvisning, at Herren kan lige saa 
let sejre ved faa som ved mange. Da Saul modtog 
Melding om Uroen i Filisterlejren, lod han straks foretage 
to Ting: han lod anstille Undersøgelse, om der manglede 
nogle af hans Folk, og selv begav han sig til Præsten for 
at træffe Aftale med ham om at hente Dagsbefalingen hos 
Herren. Men saa er det meget betegnende, at som han 
staar og taler med Præsten, bliver han var, at Kampens 
Bølger gaar højere i Filisterlejren. Hvad saa! han gjør 
kort omkring. Præsten behøver ikke at spørge. Thi nu 
véd han, hvad han vil; det gunstige Øjeblik var kommen. 
-… Ja, han vidste, hvad han vilde, men som Tjenestetyende 
burde han vide, hvad han skulde. Saul mente, at han 
kunde selv bedømme det rette Øjeblik, og dog saa gik 
han hen og ødelagde det ved en stolt Dagsbefaling, som 
han gav paa egen Haand: Forbandet være den, som spiser 
inden Aften. Denne urimelige Voldsomhed førte til, at 
Mandstugten blev opløst, saa da Aften kom, lod de Fjende 
være Fjende, styrtede sig over Slagtekvæget og flængede i 
det, inden Dyret var ordentlig slagtet. Saadan Rovdyrvæsen 


i Himmerige, da hele Guds Folk skal opleve, hvad der en Gang tim- 
edes de 70 Ældste i Israel, som stædtes til Højbords paa Sinaj Bjærg, 
skuede Gud og aad og drak. 

satte Loven rigtignok Dødsstraf for, men Øjeblikket var 
ikke gunstigt til at fuldbyrde Dødsdomme, saa længe endnu 
saa mange Filistre var i Live. Der blev udstedt en ny 
Dagshefaling: Filisternes fuldstændige Ødelæggelse inden 
Morgen. Denne Gang vilde han have guddommelig God- 
kjendelse af Dagsbefalingen, men Herren var taus. Saul 
skred straks til at efterspore Grunden til Herrens Taushed. 
Dersom vi tænker os, at her havde været et Hul i For- 
tællingen, saa vi manglede Udfaldet af denne Undersøgelse, 
og vi altsaa var nødt til at gjætte os frem, saa tror jeg, 
at vi vilde have gjættet paa, at Herren var fortørnet, fordi 
de til Trods for Lovens Bud havde ædt Kjødet med Blodet. 
Jeg véd ikke, hvorledes det gaar andre, men jeg forbauses 
ved at høre, at Grunden til Herrens Fortørnelse er den, 
at Jonathan har overtraadt Sauls Dagsbefaling, som Herren 
dog ikke har mindste Andel i, og som tjente til at svække 
Kampdygtigheden. Jeg kan kun tænke mig én Grund til 
dette Særsyn, at Herren antager sig Sauls Dagsbefaling 
med en saadan Nidkjærhed, medens Overtrædelsen af 
Loven lades upaaagtet: Saul skal dømme sig selv. Der 
skulde nemlig komme den Dag, da Saul skulde modtage 
en Dagsbefaling fra Herren, og overtræde den, og Spørgs- 
maalet kunde blive: Hvad skal der gjøres ved den, som 
overtræder en Dagsbefaling, ja da kunde Sauls Færd over 
for Jonathan afgive, hvad man i Retssproget kalder et 
Præcedens, Saul havde selv givet Svaret. Der er noget 
af en romersk Hærfører ved Saul, da han vil ofre sin Søn 
paa Mandstugtens Alter, og det hele ender med Mytteri; 
Folkene slaar Kreds omkring Jonathan, og der var intet 
videre at gjøre. Den Dag, som var begyndt saa herligt 
med Jonathans Heltedaad, endte med Skam og Skade, og 
Øjeblikket til at øve det Dagværk, hvortil han var kaldet, 
var forspildt for stedse. 

Efter den Tid var Saul tit og mange Gange paa Krigs- 
stien, men Skriften nøjes med at nævne Navne paa 


214 


Folkeslagene, han krigede med, for saa kun at tage en 
enkelt Kamp frem: Banskrigen mod Amalekiterne. Det 
maa da omsider være kommen dertil, at Spørgsmaalet 
skulde afgjøres, om Saul overhovedet kunde blive i Her- 
rens Tjeneste; ved sin Selvraadighed har han forvoldt, 
at det Arbejde, han var kaldet til, ligger hen som en 
Ruin. Saa føres Saul ind i den anden Prøve, og den er 
meget lettere end den forrige. Man faar Medfølelse med 
Saul, da han forgjæves venter i Gilgal med en Hær paa 
600 rædde Karle, og hvert Minut synes at være kostbart. 
Denne Gang er det lettere, saa at sige lige ud ad Lande- 
vejen, han faar sin Dagsbefaling, og det véd han jo nok, 
at en saadan skal efterkommes til Punkt og Prikke, 
det hele drejer sig blot om, at han kan gjøre et Stykke 
Arbejde færdigt. Amalekiterne skulde udryddes, det var 
en gammel Mellemregning fra Mose Dage, som skulde af- 
gjøres. Men det glipper, ganske vist kan der læses, at- 
han ødelagde alt Folket (1. Sam. 15, 8); men det maa for- 
staas om alle dem, han fangede, thi Amalekiterne gik 
ikke ud af Sagaen. Det ser næsten ud, som Synet af 
den dejlige Mængde Kvæg har kaldt Bonden fra Odels- 
gaarden med den snævre Synskreds til Live igjen, det 
skar ham i hans Hjærte at hugge det ned. Det smager 
ogsaa af den kyndige Bonde, naar det hedder, at det var 
det andet Kuld af Ungkvæg, som de sparede, hvis det da 
ellers passer, hvad jeg har ladet mig fortælle, at det skal 
være bedre end første Kuld. Saul lavede til at skulle 
optræde som Triumfator, nu skulde Folket da se, at de 
havde en Konge, som kunde vende hjem i Sejerstog med 
en Konge i sit Følge. Allerede ved Karmel i det sydlige 
Judæa rejste han sig et Sejersminde; det var noget ganske 
nyt, der skulde altsaa flettes en Sejerskrans om hans eget 
Navn. Det er paa Vejen fra Karmel til Gilgal, at han 
møder Samuel, som efter en gjennemvaaget Nat gik den 
tunge Gang. Det kom til en kort, hvas Samtale, hvor 

Samuels Ord faldt som Sværdhug. Med et: Ti stillel 
afbryder han Sauls Forklaring, om at Kvæget var sparet 
i den bedste Mening for at ofres til Herren — at ofre 
Bansgods! Man kunde lige saa godt stjæle en Krone fra 
en Mand og saa give ham den bagefter. Resultatet bliver, 
at Saul faar Pladsen opsagt, Herren vil ikke have ham 
som livsvarig Tyende mere: Efterdi du har forkastet 
Herrens Ord, har han ogsaa forkastet dig. 

Dermed er Sauls Stilling i en væsentlig Grad forandret; 
han er fremdeles i Guds Hus, men som Træl. Ikke af 
den Slags Trælle, som Herren vinder i den ny Pagt, 
hvor det er Herrens Venner, som frivillig giver sig hen i 
Tro paa Herrenavnet, men af den Slags Trælle, om hvilke 
der er sunget, at vil de 


Guds Forsætter hemme 
de nødes til selv dem at fremme. 


Saul faar sin Trællegjerning at gjøre, nemlig at gjøre 
Manden efter Guds Hjærte, David, aabenbar for Israel, saa 
Folket kan erkjende, at han er Guds elskelige, som har 
Guds Velbehag. David ventede med.at fortælle, hvem han 
var, indtil han sad paa Tronen, saa sang han: Herren 
sagde til mig: Du er min Søn, jeg fødte dig idag! men 
for Folket blev han aabenbar derved, at han gik frelst 
igjennem al Fare. Men at beskrive Sauls Trællegjerning 
og de aandelige Vilkaar, hvorunder det bliver ham forundt 
at øve den, ligger ud over det Tidsafsnit, som er betegnet 
i Overskriften: fra Rama til Karmel. I Rama spurgte han 
undrende: Hvem er jeg! I Karmel rejste han et Sejers- 
minde for sig selv og nedsættes straks derpaa til Trælle- 
gjerningen i Guds Hus. 

Med Hilsen fra Vesterled ! 

West Denmark, Wis. 1891. i Th. Helveg. 

Docent N. J. Fjord. 


Søndagen den 4. Januar døde den Mand, hvis Navn 
staar over disse Linjer. I ham har vort Land mistet en 
af sine bedste Mænd, og det er mig derfor en lige saa 
kjær som alvorlig, ja vanskelig Opgave, at tegne et Bil- 
lede af ham og hans store Virksomhed for »Danskeren«s 
Læsere: 

Niels Johannes Fjord er født den 27. April 1825 paa 
Holmsland i Ringkjøbing Fjord. Hans Forældre var 
begge fødte i Gammelsogn paa Holmsland. De var begge 
to Bønderbørn, og N. J. Fjord er saaledes af ægte vest- 
jysk Bonderod, hvilket han ogsaa tydelig bar til Skue 
hele sit Liv igjennem, og han var en Ære for den Stand, 
hvoraf han er runden. Hans Fader, Jesper Fjord, blev 
Seminarist og senere Lærer i sin Fødeby, og han var, 
efter hvad ældre Folk paa Holmsland har udtalt, en for 
sin Tid ret dygtig Skolemand. Men særlig roses han som 
Landmand. Han var den første i Gammelsogn, der dyrkede 
Gulerødder og Hvidkaal i større Omfang end til eget Hus- 
behov, ligeledes dyrkede han mange Kartofler, hvad der 
netop paa denne Tid vidner om en fremmelig Landmand, 
og i god Samklang hermed drev han stærkt paa med 
Svinehold og Kvægfedning. Han var fremdeles den første, 
der indførte Brak og Kløver i Sædskiftet, noget der lige- 
ledes vidner om Fremskridtslandmanden. Sognets Beboere 
blev endog bange for, at han ved Brakken skulde øde- 
lægge Græsrødderne til Skade for hans Eftermand, og de 
søgte ved Klager til Skolekommissionen at tvinge ham til 
at lade Brakken fare, hvad der dog ikke lykkedes dem. 
Ogsaa ud ad til var Jesper Fjord en virksom Mand. Han 
var en Tid Medlem af Amtsraadet, og han stillede sig som 
Valgkandidat ved det første Folketingsvalg i Ringkøbing, 
men da der foruden ham var to andre Kandidater, trak 

han sig tilbage for Etatsraad Tang til Nørre-Vosborg. — 
I Hjemmet maatte der spares, da Børneflokken var stor; 
der var ikke mindre end 10 Børn. Børnene maatte tidlig 
vænnes til Arbejde og til Tarvelighed i Levemaade og 
Klædedragt. Men naar det gjaldt deres Opdragelse, gjaldt 
om at udruste dem til deres Livsgjerning, da sparede 
Jesper Fjord ikke, om det end kom til at svie til ham selv. 

I dette Hjem opvoksede Niels Johannes Fjord. Han 
færdedes til daglig Brug mellem Skolebørnene og var af- 
holdt af sine Kammerater. Han maatte selvfølgelig tage 
Del i de almindelige Arbejder ved Landbruget, vogte Kvæg 
0. s. v., som Bønderbørn i Almindelighed. Og det virk- 
somme Liv i det tarvelige Hjem undlod ikke at sætte sit 
uudslættelige Præg paa ham. Han blev alle sine Dage en 
overordentlig virksom, ihærdig og i god Forstand spar- 
sommelig Mand, og hans store Virksomhed kom ikke saa 
sjælden til at vidne om hans Kjendskab til og Hjærtelag 
for de smaa Hjem. Men ogsaa i anden Retning tog han 
en god Arv med sig hjemme fra. Hans Familie siges 
at være særdeles godt begavet, og navnlig roses dens Med- 
lemmer for at være udmærkede Regnemestre, noget der 
ikke mindst kan siges om Niels Johannes Fjord. Men til 
Trods for sine store Evner var han en ejendommelig ydmyg 
Mand. Han stormede ikke frem, før man kaldte paa ham. 
Det er underligt at se, hvorledes denne Stormand gjen- 
nem hele sit Liv er bleven trukken frem den ene Gang 
efter den anden, flere Gange mod sin egen Vilje. Man 
kunde snarest tænke sig, at han allerede længe, før han 
naaede sit store Maal, havde øjnet det, og at han saa efter- 
haanden arbejdede frem derimod. Men noget saadant er 
aldeles ikke Tilfældet. Han fik det ene Kald efter det 
andet, uden at han selv med Vilje gav Anledning dertil, 
og skjønt hans Tanker "undertiden gik i en helt anden 
Retning, saa fulgte han dog Kaldet, naar det gik op for 

ham, at det var rigtigst at følge det. Han evnede bedre 
end de fleste at »kaste af i det nærmeste Krav«. 

Det blev tidlig bestemt, at Niels Johannes Fjord 
skulde være Skolelærer ligesom sin Fader. Straks efter 
sin Konfirmation tog han fat som Børnelærer paa Borgens- 
gaard i Vedersø og senere paa Stadilø ved Ringkjøbing. 
20 Aar gammel blev han Seminarist fra Lyngby Semina- 
rium; han fik 1. Karakter med Udmærkelse. Nu skulde 
han altsaa søge Kald, men paa Grund af sin daarlige 
Sangstemme kunde han ikke blive Kirkesanger. Imidlertid 
kom Krigen 1848—50; Fædrelandet kaldte paa ham, og 
han sagde ikke nej. Han mældte sig som Frivillig og 
gjorde hele Felttoget med som en udmærket Soldat, saa 
at han endog forfremmedes til Kommandersergent, det 
højeste, han kunde forfremmes til som Seminarist. 

Efter Krigen fik han Ansættelse ved Skolevæsenet i 
Aarhus, hvor han snart fandt sig hjemme og vandt sig 
et godt Navn som Lærer. Han skulde imidlertid ikke 
længe finde Ro her. Der kom snart et andet Kald, og 
det var Biskop Monrad, der kom med det. Monrad var 
den Gang Overskoledirektør, og som saadan kom han til 
Aarhus for at tilse Skolerne. Han kom til at lægge 
Mærke til den ejendommelige og begavede Lærer Fjord, 
og da han tillige hørte, at Fjord syslede meget med Natur- 
videnskaberne, saa søgte han at faa Fjord til at rejse til 
Kjøbenhavn. for at læse videre. Det syntes Fjord dog 
ikke om. Han havde et godt Embede, og han var glad i 
sit Arbejde, og desuden:- hvad vilde det føre til at rejse 
til Kjøbenhavn? Da Monrad imidlertid lovede ham, at 
hans Embede i Aarhus maatte staa aabent for ham i 2 
Aar, saa han igjen kunde tage det, hvis han i Løbet af 
denne Tid maatte ønske at gaa tilbage, og da han des- 
uden stilledes i Udsigt at blive Lærer ved Landbohøjskolen, 
som man paa den Tid arbejdede paa at faa oprettet, saa 
gav han efter, og i 1855 rejste han da til Kjøbenhavn for 

at studere videre paa den polytekniske Læreanstalt. Monrad, 
der saaledes havde faaet ham til Kjøbenhavn, glemte heller 
ikke at hjælpe ham til Rette; skjønt Monrad saaledes til 
en Tid styrede to Ministerier, saa fik han dog Tid til at 
læse Fransk med Fjord. I 1858 tog Fjord Eksamen-i 
Mathematik, Fysik, Kemi og Tegning, og samme Aar blev 
han ansat som Lærer, Docent, i Fysik ved Landbohøjskolen, 
som netop da begyndte sin Virksomhed. I denne Stilling 
var det, at han fandt sin Hovedgjerning. 

Fjord glemte dog aldrig sin gamle Kjærlighed til Børne- 
skolen. Da han desuden var sagkyndig i denne Retning 
som faa, blev han snart Kultusministeriets Konsulent i 
Skolesager, Leder af Statens Feriekursus for Lærere, 
Eksaminator ved Skolelærereksamen og Inspektør for det 
»Monradske Kursus«. Disse offentlige Hverv røgtede han 
med Troskab og Samvittighedsfuldhed, og han fik derfor 
et godt Navn hos den danske Lærerstand. Har han ikke 
kunnet opfylde alle Ønsker, saa kan der dog ikke være 
Tvivl om, at han har handlet saa retfærdigt, som det var 
ham muligt. Der indkom f. Eks. ofte 10 Gange saa mange 
Ansøgninger om Feriekursus, som der kunde bevilges, saa 
det var kun de færreste Ansøgere, der kunde tilfredsstilles. 
At Fjord var afholdt af Skolelærerne, viste sig f. Eks. der- 
ved, at han ofte valgtes til Leder af de store Skolemøder. 
Særlig mærkede man dog hans Omsorg for Børneskolen 
paa Frederiksberg, den Kommune, i hvilken han boede, 
og hvis Skolevæsen han i en længere Aarrække saa godt 
som ledede. Faa eller ingen Kommune her i Landet har 
nu et saa vel ordnet Skolevæsen som Frederiksberg, takket 
være Docent Fjord! Det kostede vel ikke saa lidt, og 
undertiden mødte han derfor en ikke ringe Modstand, 
men han tog da varmt til Orde for Børnene; dem maatte 
man ikke være smaalige overfor eller veje med Penge. 

Fjords Lærervirksomhed ved Landbohøjskolen er 
ligesom hans Arbejde i det almindelige Skolevæsens 

Tjeneste al Ære værd. Hans Foredrag var livligt, lærerigt 
og fornøjeligt; han havde navnlig et udmærket Greb paa 
at hente en hel Masse velkjendte Eksempler fra det dag- 
lige Liv, hvorved Gjenstanden for hans Foredrag kunde 
oplyses og forklares. Han brugte jævnlig Kridtet og den 
sorte Tavle for at tydeliggjøre sin Mening, og saa fuld- 
stændig gik han op i sit Foredrag, saa han helt glemte 
sig selv og gjærne var helt oversmurt af Kridt, naar han 
forlod Skolesalen. Sine fysiske Forsøg under Foredraget 
kom han mærkværdig nok ofte galt fra, og dog skulde han 
komme til at vise Verden, at han kunde gjøre Forsøg 
trods nogen. 

Det er jo nemlig ved sin Forsøgsvirksomhed, at Fjord 
har vundet sin Berømmelse. Nogle af de første Forsøg, 
han førtes ind paa, var Forsøg over Nøjagtigheden af 
Regnmaaling. Samtidig med, at Fjord blev Lærer ved 
Landbohøjskolen, blev han nemlig Leder af de meteor- 
ologiske lagttagelser, som foretoges paa Skolen, ligesom han 
ogsaa kom til at lede Iagttagelserne paa de af det konge- 
lige Landhusholdningsselskab i 1859 og 1860 oprettede 
mindre meteorologiske Stationer ude omkring i Landet, og 
da han havde opdaget nogle Unøjagtigheder ved Brugen 
af de da anvendte Regnmaalere, saa maatte han ved For- 
søg se at komme til Klarhed derover. Af disse Forsøg 
fremgik da endelig en ny Regnmaaler, som baade var nøj- 
agtigere og billigere end den gamle, og som derfor nu 
anvendes rundt om i vort Land, hvor der maales Regn. 
Fjord ledede de omtalte meteorologiske Iagttagelser, indtil 
det meteorologiske Institut i 1873 begyndte sin Virksomhed. 

Da man i 1860. havde opdaget, at den lille for det 
blotte Øje usynlige Orm, der kaldes Trikinen, hyppig 
kunde findes i Flæsk, og at den derfra gjennem Menne- 
skets Fordøjelsesredskaber kunde vandre ind i dets 
Muskler, opstod der nogle Aar senere, navnlig i Kjøben- 
havn, en saadan Skræk for at spise Flæsk, saa Salget 

deraf i meget høj Gråd indskrænkedes. Dr. med. Krabbe 
ved Landbohøjskolen førtes derved ind paa en Del Forsøg, 
hvorved det godtgjordes, at Trikinerne i Flæsket dræbtes 
ved en Varme af 45—50' R. og derover, samt ved al- 
mindelig stærk Saltning og Røgning. Men blev nu det 
færske Flæsk, der anvendtes i Husholdningerne, opvarmet 
ogsaa i de indre Dele af hvert Stykke til mindst 45—50" 
R., inden det spistes? Dette Spørgsmaal maatte Fjord 
have fat paa, og han maatte derfor afsted rundt omkring 
i Køkkenerne i Kjøbenhavn for at stikke sit Thermo- 
meter ind i de færdig kogte eller stegte Skinker. Ved 
disse Forsøg blev det fastslaaet, at Varmegraden ogsaa 
i de indre Dele af et Stykke Flæsk ved almindelig 
Kogning eller Stegning bringes op over 45—50" R.; for 
Skinker fandt Fjord den Regel, at de skal koge 15 Mi- 
nutter om Sommeren og 18 Minutter om Vinteren for 
hvert Pund, de vejer, og desuden henstaa en halv Time, 
inden de spises, for at man kan være sikker paa, at 
Varmegraden ogsaa i,deres indre Dele er kommen op 
over 4£5—50' R., dog kan der fra Kogetiden trækkes det 
halve af den Tid, der medgaar, fra Vandet med Skinken 
sættes over Ilden, indtil Kogningen begynder. Disse Forsøg 
beroligede Folk, og man turde igjen spise Flæsk. 


Under Forsøgene angaaende Varmens Forplantelse i " 


Flæsk gjorde en Husmoder en Gang Fjord opmærksom 


paa, at hun brugte kortere Kogetid for sine Skinker end, 


andre, men lod til Gjengjæld Skinken staa et Par Timer 
i den varme Suppe paa et lunt Sted. Skinken blev der- 
ved saftigere i de ydre Dele og dog godt gjennemvarmet 
og gjennemkogt. Dette skrev Fjord sig bag Øret. Han 
holdt sig ikke for god til at tage mod Vink af den prak- 
tiske Husmoder. Og nu mindedes han, at han som Dreng 
havde set, hvorledes Husmoderen i Vestjylland undertiden 
»kogte i Hø«, og han forstod straks, at der paa denne 
Maade maatte spares endnu mere Brændsel, end den 


GG 

kjøbenhavnske Husmoder kunde spare. Der kunde mulig- 
vis ved »Kogning i Hø«' spares betydeligt i mange Hus- 
holdninger, men hvorledes skulde det gjennemføres paa 
.den fordelagtigste Maade? Der var ikke andet for: Fjord 
maatte til at gjøre Forsøg med »Kogning i Hø«, prøve, 
hvorledes det kunde gaa at koge Grød, Vælling, Ærter, 
Suppe 0. s. v. i Hø. Han var nu bleven Køgemester; og 
det gik udmærket. Naar Gryden var kommen godt i Kog, 
dækkedes den med et tætsluttende Laag og sattes ned i 
en Kasse eller Kurv, saaledes at den paa alle Sider (ogsaa 
foroven og forneden) omgaves af et Lag Hø paa 3 Tom- 
mers, eller et Lag Bomuld paa 2 Tommers Tykkelse, og 
her kunde Maden — ogsaa Kjød og Flæsk — haade blive 
tilstrækkelig gjennemvarmet og gjennemkogt, og den kunde 
i mange Timer holde sig varmere, end den kunde spises. 
Var der større Stykker i Gryden, som Kjød, fyldt Hvidkaals- 
hoved 0. s. v., maatte Gryden dog koge ”/4—"/2 Time over 
Ilden, inden den sattes i Høkassen. Husmoderen kan altsaa 
bringe Middagsmaden — Grød, Vælling, Suppe o. s. v. — 
i Kog om Morgenen, og dernæst sætte den ned i en Hø- 
kasse og lade den passe sig selv; og om Middagen har 
hun da Maden udmærket kogt og varm, naar den ønskes. 
Det værste er, at Eftermaden i Almindelighed ikke påa 
'" denne Maade kan blive færdig af sig selv. 

Efter at disse Forsøg i 1868 var bleven kjendte mellem 
Folk, vandt »Kogning i Hø« en ikke ringe Indgang. Men 
i større Husholdninger stødte man paa den Ulæmpe, at 
Gryden eller Kjedlen var for stor til at flyttes over i en 
Høkasse. Og saa klagede man sin Nød til Fjord. Paa 
3 Højskoler havde man f. Eks. om Sommeren, da der kun 
var faa Elever, været glade ved Høkogningen, men då 
Eleverne om Vinteren strømmede til, blev Gryden, der 
kunde flyttes over i Høkassen, for lille, og hvad skulde 
man saa gjøre? Fjord maatte da til at gjøre Forsøg 
med Grubekjedler, og Resultatet deraf blev, dels en 

Kjedel med dobbelt Bund og til Dels dobbelte Sider og 
helt omgivet af et 2—3'" tykt Lag Bomuld, Laaget isoleret 
paa samme Maade, og dels en godt indmuret Kjedel 
(Muren uden om Ildkanalen mindst 4 Tommer tyk) med 
en tætsluttende Fyrdør, der lukker baade for Fyr- og 
Askerum, et tæt Spjæld i Ildkanalen, der fører til Skor- 
stenen, og med 2 tætsluttende Trælaage, det øverste maaske 
hult og udstoppet med Bomuld. I første Tilfælde ind- 
ledes Dampen mellem Bundene og Siderne, indtil Gryden 
kommer godt i Kog, hvorefter der lukkes for Dampen; i 
andet Tilfælde fyres der, under Kjedlen, indtil den koger, 
og dernæst lukkes Fyrdøren og Spjældet, hvorved Ilden 
selv slukkes; i begge Tilfælde lukkes dernæst Kjedellaagene 
tæt til, og Kjedlerne kan da holdes i Kog eller tæt derved 
i flere Timer, 

Dernæst førtes Fjord ind paa Forsøg med Opvarm- 
ning ved Hjælp af Damp ved lav Spænding. Paa 


Landbohøjskolen havde man en Dampkjedel, der brugtes 


til Opvarmning af et. Dampbad for Heste. Pasning og 
Vedligeholdelse af denne Kjedel havde medført mange 
Vanskeligheder; den havde desuden slugt en Masse Brændsel, 
naar den en Gang imellein i kort Tid skulde bruges, og 
nu var den endelig bleven helt ubrugelig. Fjord maatte da til 
at forsøge, hvad der herved var at gjøre. Han fandt da, 
at man kunde nøjes med en lille almindelig Grubekjedel, 
hvis øverste Rand var tilsleben, saaledes at et en halv 
Tomme tykt Jærnlaag med tilsleben Rand ved sin Vægt 
kunde lukke damptæt for Kjedlen. Her behøvedes ingen 
Sikkerhedsforanstaltninger, da Laaget vilde løftes, og Dampen 
trænge ud, naar Spændingen blev for stor, og de tidligere 
havte Vanskeligheder i denne Retning var dermed hævede; 
da Kjedlen fremdeles kun rummede lidt Vand, spildtes 
der mindre Brænde til Opvarmningen heraf, naar man i 
kort Tid en Gang imellem skulde bruge Damp. Da Godsejer 
Valentiner til Gjeddesdal (Sjælland) og Professor Segelcke 

fik dette at vide, kom de straks i Tanker om, at en lign- 
ende Kjedel med Fordel maatte kunne anvendes i Meje- 
rierne til Opvarmning af Vand og Mælk, og de formaaede 
da Fjord til at fortsætte sine Forsøg ,med Mejeriernes 
Tarv for Øje. Resultatet deraf blev den bekjendte Fjordske 
Dampgryde, der kan passes af enhver fornuftig Pige, og 
som derfor sammen med det tilhørende Ostekar med dob- 
belt Bund i den følgende Tid — fra 1872 — vandt stor 
Udbredelse paa Mejerierne, indtil Centrifugen kom og for- 
langte Damp af højere Spænding. 
Ved 1874 havde mange Landmænd gjort saa gunstige 
Erfaringer med Hensyn til Flødeafsætningen i Is, at Spørgs- 
… maalet om Isens Opbevaring begyndte at blive brændende: 
hvorledes skulde et Ishus indrettes? og hvor stort skulde 
det være? Fjord havde nu allerede vundet sig et godt 
Navn som Forsøgsmand og som en Mand, der var godt 
hjemme i Varmelæren. Det var derfor naturligt, at man 
kom til ham med sine Spørgsmaal om Isens Opbevaring. 
Særlig kom Konferentsraad E. Tesdorpf med mange i 
Enkelthederne gaaende Spørgsmaal i omtalte Retning, og 
da Fjord ikke turde give bestemte Svar herpaa, inden der 
var gjort Forsøg netop med disse bestemte Spørgsmaal 
for Øje, saa gav Tesdorpf ham ingen Ro, før han tog fat 
påa saadanne. Det var altsaa Tesdorpf, der denne Gang 
førte ham ind paa »Glidebanen«, som Fjord selv udtrykte 
sig, den Glidebane, der skulde føre til saa megen Lykke 
for vort Landbrug og dermed -for hele vort Folk. Under 
Samraad med Professor Segelcke begyndte Fjord nemlig 
nu en lang Række af meget omfattende »Is og Sneforsøg«, 
der, som han selv siger, »maa betragtes som Stammoder 
ej blot til de efterfølgende Forsøg, men ogsaa til den Til- 
tro hos Landmændene, paa hvilken vore Forsøg har mod- 
taget saa mange Beviser, samt til den Velvilje hos de be- 
vilgende Myndigheder, paa hvilken vi ved atter og atter at 
have begjært Forhøjelse af Forsøgsmidlerne have trukket 

saa mange og store, men indtil nu altid fuldt ud honorerede 
Veksler.« At Is- og Sneforsøgene blev saa omfattende, 
vil man let forstaa. Det gjaldt ikke blot om at fastslaa 
Regler for Isens Opbevaring og at faa undersøgt, hvorledes 
Ishuset paa billigste og bedste Maade burde bygges, samt 
hvor stort Svindet under forskjellige Forhold vilde blive, men 
det gjaldt lige saa meget om at komme til Kundskab om, 
hvor megen Is der vilde medgaa til Afkøling af Mælken 
under de forskjellige Forhold, hvorunder Isen kunde og 
vilde blive anvendt i Praksis. Men gjennem Forsøgene 
naaede Fjord dog saa vidt, at han kunde give paalidelige 
Oplysninger i. alle de nævnte Retninger. Jeg skal imid- 
lertid ikke her komme ind paa Resultatet af disse Forsøg. 

Som Is- og Sneforsøgene altsaa til Dels blev Grund- 
laget for de følgende Forsøg, saaledes traadte ogsaa det 
ejendommelige ved Fjords landøkonomiske Forsøg frem 
under Udførelsen af disse; det. kom ganske vist senere 
tydeligere frem, men jeg skal dog allerede her gjøre 
opmærksom derpaa, og jeg vil da samle det under følgende 
3 Punkter: 

1. Fjord nøjedes ikke med et eller enkelte Forsøg 
påa et Sted i Landet; der maatte udføres Forsøg paa flere 
Steder rundt omkring i Landet, og Forsøgene skulde saa 
vidt muligt udføres under de selv samme Forhold som de, 
hvorunder Forsøgsresultaterne senere skulde anvendes. 
Men paa hvert Sted maatte der fremdeles udføres mange 
Forsøg, som stadig og allevegne i Hovedsagen maatte ud- 
føres paa selv samme Maade, med det selv samme enkelte 
Spørgsmaal for Øje, indtil dette Spørgsmaal var klaret. 
Til Forsøgsstationer valgtes derfor saadanne Gaarde rundt 
omkring i Landet, hvis Ejere tilbød at yde Materiale og 
Husrum til Forsøgene, og det var ofte tilfældigt, om man 
begyndte en ny Forsøgsrække paa den Gaard, hvor en 
tidligere Forsøgsrække var afsluttet, eller om Forsøgene 


flyttedes hen til en anden Gaard. Forsøgene udførtes 
nDanskeren" VI. 15 

altsaa paa »bevægelige« Forsøgsstationer, mens man i 
andre Lande i. Almindelighed kun udfører Forsøg paa 
»faste«, dertil indrettede Forsøgsstationer. 

2. Fjords Forsøg var dernæst altid anlagte med bestemte 
praktiske Spørgsmaal for Øje, mens man i andre Landé 
oftest særlig fæster Blikket paa mere videnskabelige Spørgs» 
maal, og der er vel flere Videnskabsmænd, der har rynket 


paa Næsen ad Fjords Forsøg, netop af denne Grund. Det, 


kunde nemlig hænde, at Fjord tog fat paa saadanne For- 
søg, som for flere Videnskabsmænd kunde synes at være 
overflødige, da de omhandlede Spørgsmaal formentlig 
kunde. klares ved de alt af Videnskaben indvundne Re- 
sultater; ja Fjord kunde endog undertiden i Begyndelsen 
selv have den samme Mening, og dog var han fordomsfri 
nok til at underordne sig, naar mange Landmænd ikke 
kunde nøjes med Videnskabens Resultater. »I slige Til- 
fælde er det ofte ønskeligt,« skriver Fjord, »at en For- 
søgsleder tager sin egen bedre Indsigt fangen og siger: 
ja lad os prøve de fremsatte Meninger ved et nøjagtigt 
planlagt Forsøg. Resultatet af et saadant overbeviser den 
praktiske Mand langt sikrere og hurtigere end den bedste 
theoretiske Forklaring.« 

3. Endelig var Fjords Forsøg strængt sammenlignende 
Forsøg, d. e.: der udførtes to eller flere Forsøg Side om 
Side under de selv samme Forhold, saa at Resultatet af 
disse kunde sammenlignes. — ”Skulde der f. Eks. prøves. 
flere Flødeafsætningsmaader, saa blev disse ikke prøvet. 
paa hver sin Dag, men de blev alle prøvet paa samme 
Tid og Sted og med samme Slags Mælk, der forud for 
Forsøgene blandedes omhyggeligt i en stor Beholder. Den 
samme Grundtanke gjennemførtes følgelig ogsaa ved Fodrings- 
forsøgene, men man indser let, at det er langt vanskeligere. 
at tilvejebringe to eller flere Hold Dyr, hvoraf de forskjel- 
lige Hold ere lige saa ensartede som-to eller flere Portioner 
Mælk, der forud har været omhyggeligt sammenblandede, 

Forinden der gjordes Forsøg med Dyr, maatte disse derfor 
omhyggelig prøves og ordnes — med Hensyn til Alder, 
Vægt og Trivelighed og for Malkekøernes Vedkommende 
tillige med Hensyn til Afstand fra Kælvingen, Mælkeydelse 
og Mælkens Fedme —, og der maatte være saa mange 
Dyr i hvert Hold som muligt, for at de uundgaaelige Ulig- 
heder kunde hæves. 

Sammenholder man disse tre Punkter, vil man let 
kunne forstaa, hvorfor Fjords Forsøg i saa høj Grad vandt 
Landmændenes Tillid. Men man forstaar ogsaa, at For- 
søgene maatte kræve et umaadeligt Arbejde. 

Is- og Sneforsøgene blev som nævnt Stammoder til de 
efterfølgende Forsøg. Idet der arbejdedes. paa at komme 
til Kundskab om, hvormegen Is der medgik, eftersom der 
anvendtes stærk eller svag Isafkøling, og eftersom Mælken 
henstod i Isvand i 8—10—12—22—34 Timer til Fløde- 
afsætning, maatte det ligge nær at spørge: Hvorledes gaar 
det nu med Smørudbyttet under de forskjellige Forhold? 
Dette Spørgsmaal kunde ikke holdes tilbage, og navnlig 
trængte det sig frem, da Prof. Segelcke i 1876 havde faaet 
Fjord ind paa ved Forsøg at bestemme Afkølingens Hur- 
tighed i Mælkespande af forskjellig Form og Størrelse. 
Forsøg med Flødeafsætning og Kjærning lod sig nu 
ikke længere udelukke, men da Fjord ikke var Fagmand 
påa dette Omraade, betingede han sig, at Segelcke skulde 
lede denne Del af Forsøgene, mens Fjord ledede Afkølings- 
forsøgene. Segelcke blev imidlertid udnævnt til Dommer 
ved Industriudstillingen i Filadelfia og maatte netop derfor 
være borte i hele den Sommer, da Forsøgene skulde ud- 
føres. Fjord blev derved tvungen til selv at tage Sagen 
i Haand, og det viste sig da ogsaa, at han kunde magte" 
Opgaven. Dog fremhæver han, at han i høj Grad støttedes 
af Tesdorpf, gjennem hvem han ogsaa fik udmærket prak- 
tisk Hjælp af Mejeriassistent Dall. Men idet Fjord tog fat 


paa disse Forsøg, kom han først rigtig ind paa Glidebanen. 

Da det havde vist sig, at Forsøgene kunde udføres med 
en Nøjagtighed, hvortil man i Praksis ikke tidligere havde 
kjendt Mage, en Nøjagtighed, som Godsejer Valentiner 
sammenlignede med den Nøjagtighed, hvormed der kan 
arbejdes i et kemisk Laboratorium, saa maatte alle de 
paa den Tid almindelige Flødeafsætningsmaader drages 
med ind under Forsøgene, og da Centrifugen imidlertid 
var kommen frem, såa maatte den følgelig ogsaa med. 
Ved de meget omfattende Forsøg, som Fjord nu altsaa 
kom ind paa, viste det sig, at, naar Mælken ikke er 
»tung«, saa foregaar Flødeafsætning ved rolig Henstand 
desto bedre, jo hurtigere og stærkere Mælken efter Opsie- 
ningen afkøles ned mod 0”, Men størst Betydning fik det, 
at Centrifugen vandt en glimrende Sejr over alle de 
hidtil kjendte Flødeafsætningsmaader, endog over Kjærning 
af Mælk, der ellers — hvad Smørudbyttet angaar — kom 
den nærmest. Navnlig havde Centrifugen Overtaget, naar 
det gjaldt Mælk, der var kjørt langt med, og som derfor 
var bleven »koldtung«. Jeg skjønner ikke rettere, end at 
det foreløbig er paa dette Punkt, at Hovedvægten maa 
lægges, naar den økonomiske Betydning af Fjords Forsøg 
skal paavises. Ved de gamle Flødeafsætningsmaader 
kunde man vanskelig faa et tilfredsstillende Udbytte af 
sammenkjørt Mælk, og Fællesmælkebruget kunde derfor 
ikke trives, men da Fjords Forsøg havde godtgjort, at 
Centrifugen ogsaa kunde give fuldt Udbytte af saadan 
Mælk, og godtgjort det saaledes, at Landmændene kunde 
tage og føle paa det, saa tog Andelsmejerivirksomheden 
et Opsving, der savner sin Mage baade i vort. eget Lands 
og andre Landes Landbrugshistorie. I Begyndelsen af 
Firserne var Forsøgene naaede saa vidt, at der kunde 
drages temmelig sikre Slutninger deraf. Vor Smørudførsel 
havde den Gang staaet stille eller endog været i Tilbage- 
gang i en halv Snes Aar, men saa kom der en Stigning, 
der har sat baade os selv her hjemme og Folk i andre 

Lande i Forbavselse.  Overskudsudførselen af Smør fra 
Danmark steg fra 19.6 Millioner Pund i Aaret 1881—82 
('/10—29/9) til 51.7 Mill. Pd. i 1888—89, og Værdien deraf 
beregnet efter Smørpriserne for de paagjældende Aar, steg 
saaledes fra omtr. 23 Mill. Kroner til omtr. 50 Mill. Kr., 
saa Danmark tog altsaa 27 Mill- Kr. mere hjem for Smør 
i 88—89 end i 81—82. Fremgangen vilde vel være 
kommen ogsaa uden Fjords Forsøg, men sikkert meget 
langsommere. SI intet andet Land kan der paavises en 
saadan Fremgang, og ingen Steds har Centrifugen trængt 
saa hurtig frem som netop i vort Land, takket være Docent 
Fjord! Det tør derfor ogsaa siges, at hans Forsøg paa 
dette Omraade allerede har gavnet vort Land for adskil- 
lige Millioner Kr., som vor stigende Smørudførsel har bragt 
hjem i den sidste halve Snes Aar. 

Centrifugen fik imidlertid ogsaa Modstandere, og det 
var den -skummede Mælk, der klagedes over. Særlig i 
Sommeren og Efteraaret 1883 blev Klagerne højlydte, og 
de kom ikke blot fra Lægmænd, men ogsaa fra Læger. 
Den skummede Mælk fra Centrifuger var, mente man, 
baade bleven uholdbar, saa den. vilde løbe sammen ved 
Kogning, og den var berøvet sin Næringsværdi, endog i 
den Grad, at den ikke taalte nogen Sammenligning med 
anden Skummetmælk. Tjenestefolk klagede over den, og 
Husmandsfamilier vidste knap, om de turde modtage den 
gratis, thi »de kunde jo blive syge af den«, den duede 
næppe nok til Føde for Kalve og Grise. Fjord vidste fra 
sin Barndom, i hvor høj Grad Skummetmælk — Grød, 
-Vælling og anden Mælkemad — havde været et Hoved- 
næringsmiddel for Smaakaarsfolk paa Landet, og han 
mente, at det vilde være til stor Skade for disse, om de 
blev bange for og afholdt sig fra at bruge dette billige og 
gode Næringsmiddel; da Centrifugen desuden stadig trængte 
sig frem med en forbavsende Hurtighed, saa en Under- 
søgelse af de omtalte Klager kunde fåa vidtrækkende 

Betydning, maaske forhindre Centrifugen i at gaa videre, 
hvis Klagerne skulde vise sig at være grundede, saa lod 
han sig let bevæge til ved Forsøg at skaffe Klarhed til 
Veje, skjønt han i Virkeligheden mente, at Klagerne var 
ugrundede. Forsøgene viste da, at Holdbarheden aldeles 
ikke forringes ved Centrifugeringen, men vel ved Mælkens 
øvrige Behandling, naar denne er mangelfuld. Holdes 
Mælken afkølet, indtil den' centrifugeres, og opvarmes den 
da til 70% C., vil den i Reglen kunne holde sig og taale 
Kogning i 1—1”/2 Døgn, navnlig naar den efter Opvarm- 
ningen hurtig afkøles til omtr. 25? C. Af disse Forsøg 
fremgik desuden senere Fjords Pasteuriseringsapparat (til 
Opvarmning af Mælk), der nu findes paa de allerfleste af 
vore Mejerier, hvor det har medført ganske overordentlig 
store økonomiske Fordele. 

Men for at komme til Klarhed over Centrifugemælkens 
Næringsværdi, var der ikke andet at gjøre end at foretage 
Fodringsforsøg, og ligesom Fjord tidligere var gleden fra 
Is- og Sneforsøg ind paa Mælkebrugets Omraade, saaledes 
gled han nu ved Forholdenes tvingende Nødvendighed fra 
Mejeriet ud i Stalden.  Centrifugemælk og Bøttemælk, 
begge Dele stammende fra den samme søde Mælk, maatte 
prøves Side om Side som Foder til Kalve og Grise. Da 
Fjord imidlertid ikke var sagkyndig paa Fodringens Om- 
raade, vilde han have Landhusholdningsselskabets Kon- 
sulent i Husdyrbrug, P. Jessen, til at lede den Del af 
Forsøgene. Men det gik med Jessen, som det før var 
gaaet med Segelcke: han havde ikke Tid, og navnlig 
skulde han foretage en længere Rejse til Udlandet paa 
den Tid, da Forsøgene skulde udføres. Efter Samraad 
med Jessen tog Fjord alligevel fat, og ogsaa denne Gang 
viste det sig, at han var Opgaven mægtig. Ved mange 
Forsøg paa flere Steder viste det sig, at Kalve eller Svin, 
der fodredes med Bøttemælk i sædvanlig Mængde ved 
Siden af andre Fodermidler som sædvanlig, tiltog omtr. 

0.… Pd. mere i Vægt pr. 100 Pd. opfodret Mælk end de 
Kalve eller Svin, der fik det samme Foder, kun at de i 
Steden for Bøttemælk fik Centrifugemælk; men denne 
sidste indeholdt pr. 100 Pd. 0.5 Pd. Smørfedt mindre end 
Bøttemælken, og da 0.5 Pd. Smørfedt er omtrent åd Gange 
saa meget værd som 0.4 Pd. Tilvækst, såa betaler det sig 
altsaa daarligt at fodre Kalve og Svin med Smørfedt. — 
Efter at disse Forsøg i 1884 var offentliggjorte, forstum- 
mede Klagerne over Centrifugemælken, og Centrifugen 
trængte sig endnu raskere frem end før. 

Dermed var der altsaa aabnet for Fodringsforsøgene, 
og da det havde vist sig, at der paa den Maade, Forsøg- 
ene var udførte paa, kunde indvindes temmelig sikre Re- 
sultater, saa kunde der heller ikke godt være Tale om at 
standse, al den Stund der paa dette Omraade: var saa 
mange Spørgsmaal, der fordrede Svar. Forsøgene havde 
desuden nu faaet deres eget Hjem i det landøkonomiske 
Forsøgslaboratorium, som paa Fjords Forslag var bleven 
opført i 1882—83, og hvis Leder Fjord selvfølgelig var. 
Fodringsforsøg hørte netop hjemme under Forsøgslabora- 
toriets Opgaver, men da Fjord ikke følte sig tilstrækkelig 
sagkyndig paa dette Omraade, krævede han som Beting- 
else for, at Fodringsforsøgene kunde fortsættes, at Ledelsen 
af dem overdroges til Konsulent Jessen. Jessen gik da 
ogsaa ind paa at tage derimod, og han blev derfor i 1884 
knyttet til Laboratoriet. Da Forsøgene imidlertid var 
kommen godt i Gang under Jessens Ledelse, døde han 
(da. 9. Avg. 1885), og Fjord vilde da have standset, idet 
man den Gang netop var bleven færdig med det første 
Afsnit, »Nøjagtighedsforsøgene«. Forsøgsværterne, og navn- 
lig Inspektør Buus paa Rosvang (Thy), opfordrede imid- 
lertid bestemt til at forsætte; Buus lovede endog at tage 
væsentlig Del -i Udarbejdelsen af Forsøgsberetningerne. 
Fjord maatte da fortsætte. I Foraaret 1886 døde imid- 
lertid ogsaa Buus, og Fjord stod da atter ene. Men nu 

var han kommen saa langt frem, saa der ikke længere 
kunde være Tale om at standse de paabegyndte Forsøg, 
og han var da ogsaa Mand for at kunne føre dem igjen- 
nem. Det gjaldt foreløbig om at undersøge Værdien af 
Skummetmælk og Valle i Forhold til Rug og Byg som 
Foder for Svin, for derigjennem at komme til Klarhed 
over, hvorvidt Skummetmælken burde anvendes til Oste- 
lavning eller som Svinefoder, men efterhaanden inddroges 
ogsaa andre Fodermidler under Forsøgene. Ved disse 
og de følgende Fodringsforsøg blev et Hold Forsøgsdyr 
gjærne fodret med den Foderblanding, der sædvanlig an- 
vendtes paa vedkommende Gaard, mens et andet Hold f. 
Eks. fik 2 Pd. Korn mindre og i Stedet derfor 12 Pd. 
Skummetmælk (eller maaske 20 Pd. Runkelroer) mere pr. 
Dyr; et tredje Hold fik da gjærne omvendt, 12 Pd. Skummet- 
mælk (eller 20 Pd. Runkelroer) mindre og i Stedet derfor 
2 Pd. Korn mere end førstnævnte Hold, o.s. v. Forsøget 
viste da, at ide almindeligt anvendte Foderblandinger for 
Svin vil Værdien af 6 Pd. Skummetmælk være — 12 Pd. 
Valle = 1 Pd. Byg = 1 Pd. Rug — 1 Pd. Majs — 1 Pd. 
Oljekager = 8 Pd. Runkelroer — 4 Pd. Kartoffer. Efter 
Bedømmelse paa Svineslagterier gav Majs og Solsikkekager 
blødt Flæsk. 

Alt som disse Forsøg skred frem, viste det sig tyde- 
ligere og tydeligere, at de maatte være rigtig anlagte, thi 
Dyrene svarede med en forbavsende Nøjagtighed paa de 
Spørgsmaal, der stilledes til dem, hvad der let kunde 
kontrolleres ved de mange sideordnede Forsøg.  Land- 
mændene søgte derfor at faa Fjord til ogsaa at tage fat 
paa Fodringsforsøg med Malkekvæg og særlig hyppig 
og stærkt opfordredes han dertil af Hofjægermester Vind 
til Sanderumgaard (Fyn). Det var foreløbig navnlig Roernes 
Betydning som Malkefoder, som Landmændene var uenige 
om, og det var dette Spørgsmaal, som Vind saa stærkt 
henledede Docent Fjords Opmærksomhed paa. Fjord holdt 

sig længe tilbage, da han mente, at disse Forsøg burde 
opsættes, indtil der blev funden en- sagkyndig Mand, der 
kunde lede dem, men endelig gav han om end modstræb- 
ende efter for Opfordringerne og begyndte i December 1887 
Forsøg med Malkekøer. Disse Forsøg er endnu langt fra 
afsluttede, men foreløbig har de vist, at 10 Pd. Runkel- 
roer eller 12 Pd. Turnips, anvendt i almindelige Foder- 
blandinger for Malkekvæg, rigelig kan give samme Udbytte 
som 1 Pd. Kraftfoder. 

Af de mange omfattende Forsøgsarbejder, som Fjord 
har udført, skal her endnu kun omtales et Par. 

Jo mere Fællesmælkebruget udviklede sig, desto mere 
følte man Trang til et praktisk brugeligt og paalideligt 
Apparat, hvormed Mælkens Fedme kunde bestemmes. 
Under Udførelsen af Flødeafsætnings- og Skumningsforsøgene 
havde Fjord konstrueret en »Kontrolcentrifuge« for ved 
Hjælp deraf at kunne kontrollere Renskumningen. Denne 
Kontrolcentrifuge omdannede Fjord da efterhaanden til 
det nu bekjendte »Frords Kontrolapparat«, hvormed der 
paa en Gang kan undersøges indtil 192 Prøver; og ved 
omfattende Forsøg dermed viste det sig, at naar det an- 
vendtes i Forbindelse med den saakaldte »Differensbereg- 
ning«, kunde det give forholdsvis nøjagtige og paalidelige 
Oplysninger om Mælkens Fedme. Det er nu indført paa 
mange, rimeligvis de allerfleste af vore Fællesmælkebrug, 
og paa mange Mejerier betales Mælken .-efter Fedtindhold, 
eller rettere Flødeprocent, bestemt ved dette Apparat. 

Sluttelig skal de sammenhængende Rækker af Smør- 
udstillinger i Forsøgslaboratoriets Smørudstillingslokale 
omtales. Tanken til disse fik Docent Fjord under Sam- 
arbejdet med en Del Smørgrossere paa Landbrugsudstil— 
lingen i Kjøbenhavn 1888. Ved vore tidligere Smør- 
udstillinger havde Smørret i Almindelighed været lavet 
netop med Udstillingen for Øje, og det var derfor rimeligt, 
at der ofte til daglig Brug ikke lavedes saa godt Smør. 

Fremdeles kunde Dommerne ved de tidligere Smørudstil- 
linger ved at se paa Smørtræerne undertiden se, hvorfra 
Smørret stammede, hvad der vel af og til, selv mod Dom- 
mernes egen Vilje, kunde faa Indflydelse paa Bedømmelsen. 
Endelig var det paa de ældre Smørudstillinger frisk Smør, 
der bedømtes, mens det hellere burde være Smør, der var 
lige saa gammelt, som vort Smør i Reglen vil blive, inden 
det kommer vore Hovedforbrugere, Englænderne, i Hænde. 
Skulde Smørudstillingerne naa deres Bestemmelse: at virke 
opdragende baade paa Mejeristerne og paa Dommerne, al 
udpege saadanne Mejerier, der stadig kan levere godt 
og holdbart Smør, samt at give Oplysninger om forskjel- 
lige Fodermidlers Brugbarhed som Foder til Malkekvæg, 
saa maatte de omtalte Forhold ændres. Fjord formaaede 
da en stor Del af vort Lands Smørgrosserere til at være 
Dommere ved de ny paatænkte Smørudstillinger, og de 
Mejerier, der ønskede at deltage i Udstillingerne, maatte 
forpligte sig til straks, samme Dag som de modtog Brev 
eller Telegram derom, at indsende en alt færdiglavet 
Drittel Smør til Bedømmelse. Smørret skulde da bedømmes 
to Gange, første Gang straks, anden Gang efter 14 Dages 
Forløb, hver Gang af flere Hold Dommere, hvoraf det ene 
Hold ikke maatte forhandle med det andet under Bedøm- 
melsen, og enhver Drittel skulde omgives med et Hylster, 
saaledes at Dritlen ikke kunde ses, mens Smørret kunde 
undersøges gjennem et rundt Hul i Hylsterets Laag, og 
saaledes at den fraflydte Lage kunde opsamles (Vand i 
Smørret). Hvis det overhovedet var muligt at bedømme 
Smør, maatte der efter denne Ordning fremkomme tilfor- 
ladelige Domme, hvorpaa der med Sikkerhed kunde bygges 
videre, 1 November 1889 begyndte da de omtalte Ud- 
stillinger efter den lagte Plan, og de har allerede givet et 
ikke ringe Udbytte, men vil forhaabentlig - efterhaanden, 
som der tilvejebringes mere Materiale, give endnu flere 
værdifulde Oplysninger, saa de virkelig, som Fjord haabede, 

kan hjælpe os til at bevare vor gode Stilling paa det 
engelske Smørmarked. 

Hermed skal jeg slutte Omtalen af Fjords Forsøg. Der 
kunde selvfølgelig være skrevet meget mere derom — der 
foreligger fra Fjords Haand 29 indholdsrige Beretninger —, 
men af hvad der her er meddelt, vil man forhaabentlig 
kunne danne sig en ret god Forestilling om den store 
Virksomhed, Fjord har udfoldet, og den overordentlig 
store Betydning, denne Virksomhed har havt og vil kunne 
faa for vort Land, ja endog langt ud over vort Lands 
Grænser. Fjord naaede da ogsaa alt i levende Live at 
blive anerkjendt som en Stormand, og det ikke blot her 
hjemme, men ogsaa i Udlandet. Der er bleven sagt, at 
hans Arbejder fortjente et større Fædreland, og i Udlandet 
har man da ogsaa flere Gange gjort Forsøg paa at tilegne 
sig dem. Som Vidnesbyrd om, hvordan man her hjemme 
skattede hans Virksomhed kan det nævnes, at de bevilg- 
ende Myndigheder — baade Højre og Venstre — altid 
gav Fjord, hvad han bad om, og det uagtet, at Forsøgene 
stadig krævede- mere og mere, saa der nu til Slutningen 
bevilgedes omtrent 100,000 Kr. aarlig af Statskassen der- 
til. Et Vidnesbyrd i samme Retning er det, at da Pro- 
fessor B. S. Jørgensen i 1883 trak sig tilbage fra sin 
Virksomhed som Præsident i det kongelige Landhushold- 
ningsselskab, blev Fjord enstemmig valgt til hans Efter- 
mand. Ogsaa paa denne Plads udfoldede Fjord en be- 
tydningsfuld Virksomhed. Endelig var den til Dels ene- 
staaende Deltagelse, der udvistes ved Fjords Begravelse, et 
smukt Vidnesbyrd om, i hvor høj Grad Fjord var æret 
og agtet af sine Landsmænd. 

Det var imidlertid ikke blot som Forsøgsleder og Lærer, 
at Fjord var æret og agtet, det var ogsaa som Menneske. 
Trods sine rige Evner, sin klare og sunde Menneskeforstand 
var Fjord dog som før nævnt en ejendommelig ydmyg og 
fordringsfri Mand, der ikke fordrede Ære, Ophøjelse eller 

Rigdom for sin egen Person. Det var hans sjældne klare 
og skarpe Tanke, der hjalp ham til at lægge saadanne 
Planer for Forsøgene, saa der nødvendigvis maatte komme 
sikre Svar paa de forelagte Spørgsmaal, men det var hans 
hensynsfulde og fordringsfri Væsen, der gjorde, at han 
saa udmærket kunde forhandle med andre og drage Nytte 
af deres Kundskaber paa Omraader, hvor han ikke selv 
var særlig sagkyndig. Han holdt sig ikke for god til at 
lytte til andres Ord, hvad enten disse Ord kom fra en 
Professor, eller de kom fra hans Assistenter, hvad enten 
de kom fra en stor Godsejer, eller de kom fra en kjøben- 
havnsk Husmoder. Saa fordringsfri var han, og saa lidt 
brød han sig om at gjøre sig bemærket, saa han — som 
man i det foregaaende vil have lagt Mærke til — saa 
godt som aldrig selv trængte sig frem paa de ny Baner; 
han blev næsten altid skubbet ind paa dem, ofte mod sin 
egen Vilje. Og han glemte ikke senere at give dem, der 
stødte ham frem, en rigelig Part af Æren for, hvad der 
blev udrettet paa de ny Baner. Man vil derfor let forstaa, 
at Fjord i særlig høj Grad kom til at skatte Biskop 
Monrad, den Mand, som først nødte ham frem, og som 
senere stod ham bi med Raad og Daad. Fjord havde 
Monrads Billede staaende paa sit Arbejdsbord, og hvis 
nogen i Fjords Nærværelse prøvede paa at angribe Monrad 
påa den ene eller den anden Maade, var det med en 
sjælden Varme og Kraft, at Fjord tog sin ærlige Ven i 
Forsvar... Men skjønt Fjord saaledes gjærne lyttede til 
andre og til Dels lod sig lede af andre, saa underkastede han 
dog altid deres fremsatte Meninger en skarp Prøvelse, og 
kunde de ikke bestaa for denne, saa var han rede til at 
tage Kampen op med Liv og Lyst for sin egen Mening, 
og han var da ikke let at faa Bugt med. Just fordi han 
var ydmyg og fordringsfri, hvor der virkelig var Grund 
til det, just derfor kunde han som en stolt Mand holde 
påa sin Opfattelse, naar han følte, han havde Retten paa 

sin Side. Hans Optræden var derfor værdig, sikker og 
bestemt, saavel over for høje som over for lave. Han 
kjendte sin Begrænsning. Hans Sind var i Ligevægt. — 
At Fjord ikke søgte at berige sig ved sine egne Arbejder, 
det ser man deraf, at han aldrig udtog Patent paa noget 
af de mange Apparater, han under sin Virksomhed kon- 


struerede — Fjords Dampgryde, Fjords Kontrolapparat, 
Fjords Pasteuriseringsapparat, Fjords Tilløbstragt til Centri- 
fuger 0. s. v. —; havde han udtaget Patent paa disse 


mange udmærkede Apparater, kunde han have samlet sig 
en betydelig Formue. Men da han arbejdede for Landets 
Penge, saa skulde hans Arbejder ogsaa uden Beskatning 
tilhøre hans Landsmænd; det var hans Tankegang. 

Men en Mand med saadanne Egenskaber var god at 
gjæste og god at arbejde sammen med. Det er underligt 
at se, hvorledes Fjord kunde arbejde sammen med høje 
og lave: saa færdedes han rundt omkring i Kjøbenhavns 
Køkkener og arbejdede sammen med Husmødrene, saa 
virkede han sammen med Professorer og saa med Skole- 
lærere, saa med Godsejerere og Grever og saa med sine 
Assistenter og Fodermestre, saa med Folk paa Svineslagterier 
og saa med Smørgrosserere, saa med Landhusholdnings- 
selskabet og saa med Ministeriet; og hvad enten det var 
høje eller lave, rige eller fattige, saa var de alle glade ved 
at arbejde sammen med Fjord. Og ikke mindst var hans 
Medarbejdere, hans Assistenter, hvis Antal efterhaanden 
blev temmelig betydeligt, glade ved Samarbejdet. Han 
forstod da ogsaa baade at vælge og at opdrage sine 
Medarbejdere. Mange af dem var af Bondeæt, Folk, 
der, som han selv, fra Barnsben af havde lært at bruge 
deres Kræfter i det praktiske Landbrugs Tjeneste, og 
flere af dem var uddannede under mere eller mindre 
stærk Paavirkning af den Oplysning, der er udgaaet fra 
den danske Folkehøjskole. Ved Siden af selv at vise et 
godt Eksempel bestod hans Opdragelse da deri, at han 

skjænkede sine Medhjælpere en ubegrænset Tillid, over for 
hvilken de maatte føle et stort Ansvar.  Mislykkedes et 
eller flere Forsøg for dem i Begyndelsen, saa var der dog 
aldrig Tale om, at han skjændte paa dem eller lod dem 
det høre, naar de kun sandt og ligefremt berettede, hvor- 
dan det var gaaet. Og som han selv var sand og sam- 
vittighedsfuld, saa det aldrig kunde falde ham ind i mindste 
Maade at rette paa et Forsøgsresultat, der ikke syntes at 
tsemme, eller »lave« Tal for dermed at udfylde et muligt 
Hul, saaledes meddelte han den samme Sandhedskjærlighed 
og Samvittighedsfuldhed til sine Medhjælpere, saa disse 
heller ikke kunde tænke paa at »lave« Tal til Udfyldning 
af mulige Huller i deres Beretning til Fjord, og dette saa 
meget mindre, som de ikke havde nødig at frygte 
for ligefrem at sige, at det og det Forsøg var mis- 
lykket for dem. Fjord naaede da ogsaa at blive ikke blot 
højagtet, men ligefrem elsket af sine Medarbejdere; én af 
dem har endog udtrykt sig saa stærkt som: »Jeg har aldrig 
kjendt et saa rettænkende, ædelt og højsindet Menneske 
som Fjord.« Men er det sandt, at han forstod at vælge 
og opdrage Medarbejdere, saa tør vi vel ogsaa haabe, at 
hans Gjerning ikke skal standse ved hans Død. Ved at 
fortsætte den i hans Aand vil hans Medarbejdere rejse 
den bedste Bavtasten paa hans Grav. 

Fjords Optræden i Hjemmet var sikkert ikke mindre 
elskelig, end den var det ud ad til. I dette Forhold gav 
hans Søn, Pastor Fjord, os et lille Indblik, da han talte 
ved sin Faders Baare. Naar han tænkte over vort Barne- 
forhold til vor himmelske Fader, da kunde han ikke lade 
være med at tænke paa det Forhold, hvori hans jordiske 
Fader havde staaet til sine Børn. Han var sikker paa, 
at Faderen med Apostelen kunde sige: »Summen af Budet. 
er Kjærlighed af et rent Hjærte, en god Samvittighed og: 
en uskrømtet Tro.« Han havde altid hos Faderen fundet 
den Kjærlighed, der ikke søger sit eget, men som er Saare: 

rund til at forlade. »Man skal optage alt i den bedste 
Mening,« var et Ord, der ofte kom over gamle Fjords 
Læber. — Og hvad endelig Fjords religiøse Opfattelse 
angaar, da vidnede Sønnen, at han havde en uskrømtet, 
enfoldig kristelig Barnetro. Han talte ikke hyppig eller 
meget derom, men naar det skete, var det med en Ær- 
bødighed, som tydelig viste, at han følte sig paa hellig Grund. 

Fjord sagde ofte om sit Liv, at det var et Æventyr fra 
først til sidst, og dette vil man vist kunne forstaa af det 
foregaaende. Han havde ikke lagt Plan til noget Forsøg, 
før Forholdene krævede det af ham. »De første Forsøg maa 
betragtes som Tilfældets Værk,« siger han selv, og naar 
der saa kom saa meget ud af hans Forsøg, saa tilskrev 
han sig ikke selv Æren derfor; det var Lykken, der havde 
fulgt ham. Men hvor hentede han saa denne Lykke fra? 
Det var sikkert ikke uden Grund, at hans Søn under Om- 
talen af sin Fader viste hen til Apostelordet: »Guds Naade 
mod mig har ikke været forgjæves.« Den Kilde til Lykke, 
hvortil der her henvises, har Fjord sikkert ogsaa drukket 
af, men derom talte han ikke.” Og som han følte sig 
lykkelig i sit Liv, saaledes fik han ogsaa opfyldt sit Ønske 
om at maatte blive fri for en daadløs Alderdom. Han 


døde midt i sin store Virksomhed. 
Niels Anton Hansen. 


Niels Thomsen. 
Et Blad af den ældre Opvækkelses Historie. 


Niels. Thomsen er født den 15. Juni 1807 i Hjarup, 
1/4 Mil s. v. for Kolding. Hans Forældre vare velstaa- 
ende Gaardmandsfolk, vel begavede, og om der end ikke 

kan siges at være vakt nogen dybere aandelig Sans, har 
det dog været et godt Hjem, i hvilket han voksede op 
sammen med en Broder og to Søstre; fire Børn var døde 
i en ung Alder. I en Skildring, som han selv har givet 
af sit Levnetsløb, navnlig af sin Omvendelse, og som vi i 
det følgende jævnlig vil komme tilbage til, skriver han: 
»Da jeg var omtrent en 8 til 10 Aar gammel, husker jeg 
meget godt, at jeg tit tænkte: Hvorledes mon det vil gaa 
dig, naar du skal dø, og jeg bad ogsaa undertiden til 
Vorherre, at Han dog vilde gjøre mig salig, naar jeg skulde 
dø, og jeg kan ogsaa nok mindes, at jeg mangen Gang 
var såa bevæget, at Taarerne trillede ned over mine 
Kinder. Nu kan jeg godt forstaa, at den gode Helligaand 
arbejdede i mit Hjærte, men efterhaanden blev jeg mere 
ligegyldig og tænkte: Hvad kan det hjælpe at have med 
den Ting at gjøre, det er jo en Skam; Du maa leve som 
andre Folk.«, Konfirmationen gjorde intet Indtryk påa 
ham, men nogen Tid efter grebes han af en indre Uro. 
Der var nemlig i det frugtbare, tæt sammenbyggede Hjarup 
megen Selskabelighed, og Niels Thomsen var saare glad 
baade ved Dans og Kortspil, men nu traf det sig jo saa- 
ledes, at det nære Kristiansfeldt, kun to Mil fra Hjarup, 
stod i sin fulde Ungdomskraft, og Livet her, dragende og 
frastødende paa en Gang, var en storartet Protest imod 
den verdslige Selskabelighed. Hertil kom endnu, at der i 
Hjarups Nabosogn Vonsild virkede en mægtig Opvækkelses- 
prædikant, Salling. Denne Salling.har Fr. Hammerich i 
sit Levnetsløb skildret fra Vrangsiden; men det giver et 
lille Begreb om hans Betydning, at den i disse Blade 
senere nævnte Peter Larsen, en Mand, som i sin Tid 
havde hørt meget godt, kunde sige: »Naar Salling prædi- 
kede,” var det, som om jeg hørte Gud Fader prædike fra 
Himmerig.« — Det hændte sig i Foraaret 1823,. da Niels 
"Thomsen paa en solvarm Søndag Eftermiddag gik ude i 
Marken, at der pludselig viste sig et Lyn, efterfulgt af et 

vældigt Tordenskrald, skjønt der ikke var en Sky paa 
Himmelen. Snart spurgtes det, at da Salling ved den 
sidste Gudstjeneste i den til Nedbrydelse bestemte Kirke 
endte sin Bøn efter Prædiken med Ordene: »Lad Aandens 
Sans skue din Herlighed, og vore Hjærter føle Salighed,« 
havde Gud ved hint Tegn sagt Amen til hans Bøn. Salling 
døde 1833, og det blev ikke ham, som hjalp Niels Thomsen 
igennem til den store Afgørelse, men det fik dog straks 
sin Betydning, at den Kvinde, som i en hel Menneskealder 
kom til at staa ved Niels Thomsens Side, var vakt ved 
Salling. Det var en Gaardmandsenke i Hjarup, med hvem 
han blev forlovet, Anna Margrete Jessen. Da Tiden til 
Brylluppet nærmede sig, viste det sig, at de to endnu ikke 
stod paa samme Standpunkt: Gildet skulde have staaet i 
Brudens Gaard, men hun vilde under ingen Omstændig- 
heder have Dans i sit Hjem.  Brudgommen derimod lod 
sig paavirke af Slægt og Venner, der alle som En holdt 
paa, at et Bryllup uden Dans vilde bringe uudslettelig 
Skam over hele Familien. Saa kom da Brylluppet til at 
staa i Niels Thomsens Fødegaard, og der blev danset, 
men da det kom til Stykket, vilde han dog ikke bedrøve 
sin Brud, saa han holdt sig fra Dansen den Aften, sine 
Slægtninge til stor Ærgrelse; det var den 4. August 1827, 
han var ikkun 20 Aar gammel. Nu gik der en Række 
Aar, i hvilke Niels Thomsen ikke kunde bekvemme sig 
til at bryde med Verden, skønt han stadig følte sin Sam- 
vittighed betynget, især efter at han i 1832 havde drømt, 
at han blev dræbt af Lynet og kastet i Helvede. Hver 
Gang i de nærmest følgende Aar en sort Sky trak op, 
forfærdedes han, og »saa frygtede jeg, at nu vilde Vor- 
herre slaa til og kaste mig i Helvede.« Da hændte det 
sig i December 1835, at den bekendte Peter Larsen, den 
Gang boende paa Gaarden Skræppenborg ved Tommerup 
i Fyn, skulde over. til Kristiansfeldt for at udbetale en 
Ary,.til.en, derbogende, Slægtning af,.hans Hustru. Underygis 

fik han sin Ven Anders Larsen fra Gamborg med, og de 
tog paa Hjemvejen ind hos Lars Haastrup paa Gaarden 
Riglandseg i Ødis Sogn, 1/2 Fjerdingvej fra Hjarup. 
Haastrup var en erfaren Kristen og havde set, hvorledes 
det stod til med Niels Thomsen. Nu lod han i Hast 
gaa Bud om til Hjarup, og skønt Niels Thomsen sad paa 
Kroen og spillede Kort, var han snart rede til at gaa med, 
og blev saa glad ved Fynboernes Tale, at han bød dem 
over til sig. De fulgtes nu til Niels Thomsens Svoger, 
Anders Østergaard, »og jeg var meget glad ved at høre 
påa dem, "især ved at de fremstillede vor kære Frelser 
saa kærlig og venlig til at ville tage imod Syndere, naar 
vi kun vil gøre Bod og Omvendelse. .... Men en Tid 
efter kom Stævningsmændene og forelæste mig en Stæv- 
ning, at jeg skulde møde hos Herredsfogden. Da erfarede 
jeg for første Gang, at der er en almægtig Gud til, thi 
mit Hjærte var færdigt at briste, og alle mine Lemmer 
bævede; der var ligesom en Guds Kraft, der overskyggede 
mig, og jeg kan aldrig tænke tilbage derpaa, uden at jeg 
kommer i Tanker om Paulus eller Saulus, den Gang da 
han rejste til Damaskus. for at. forfølge de Kristne, men 
Vorherre standsede ham.« — Paa den ene Side følte han 
dybt sin Uværdighed, paa den anden Side var det som 
en Befrielse, at han nu maatte være sin Tro bekendt. 
Præsten i Hjarup havde altsaa gjort Anmeldelse for Øvrig- 
heden, at der var holdt gudelig Forsamling i Hjarup, og 
Niels Thomsen maatte med sin Svoger møde for Retten, 
hvor de denne Gang slap med en Advarsel. I Februar 1836 
drog Fynboerne atter til Sønderjylland for at sælge Heste 
paa Markedet i Haderslev, og besøgte paa Hjemvejen 
Hjarup, hvor de modtoges med Glæde af Niels Thomsen. 
Denne gik ind til Præsten for at bede ham tage Del i en 
Forsamling, men blev vist bort med uforrettet Sag. — 
Forsamlingen blev holdt, Præsten gjorde Anmeldelse til 
Øvrigheden, Niels Thomsen maatte møde for Herredsfogden, 


- 


mme griner SEER 


= sektionen SPEER SS SE 


243 


og nu blev ogsaa Fynboerne stævnede til Forhør den 26. 
April, for at gøre Rede for, hvad Kald de havde til at 
tale i Hjarup, men denne Lejlighed benyttede de til atter 
at holde Forsamling hos Niels Thomsen. Følgen var en 
ny Anmeldelse, nyt Forhør og atter Forsamling i Hjarup, 
og saaledes gik det nogle Gange. Præsten var mod sin 
Vilje kommen til at yde Forsamlingslivet en stor Tjeneste, 
thi det havde ellers ikke været muligt for Fynboerne at 
at komme saa tidt: ikke blot var Samfærdselsmidlerne 
uudviklede, og Rejser altsaa langvarige og kostbare, men 
man kunde ikke komme over Lillebelt uden Pas, og dette 
udstedtes kun til dem, som kunde opgive, i hvad Ærinde 
de agtede sig over. Nu var det selve Øvrigheden, som 
nødte Peter Larsen og Anders Larsen til at gæste Jylland. 
En af disse Forsamlinger blev endog holdt i Hjarup Kro, 
thi Kromanden, Søren Fløystrup, Niels Thomsens gode 
Ven, var bleven vakt. Han levede kun faa Aar derefter, 
da han bortreves af Tæring i en ung Alder. »Den hellige 
Kro« i Hjarup styredes nu i nogen Tid af Ærøboen Martin 
Bonnesen, som havde tjent Peter Larsen paa Skræppen- 
borg. Siden giftede han sig med Fløystrups Enke, solgte 
endelig Kroen og opdyrkede en øde Mark i Skanderup 
Sogn, hvor han blev en velstaaende og anset Mand, hvis 
pludselige Død i 1866 vakte stor Sorg. Han var den 
første af Hjarupkredsen, som sluttede sig til Grundtvig. 
Men tilbage til 1836: Niels Thomsen skriver saaledes 
om sin egen aandelige Tilstand i denne Tid: »Nu maatte 
jeg til at forsvare Vorherres Sag, men saa kunde jeg jo 
ikke længere leve med Verden og mine gamle Selskabs- 
brødre; nu var Kristus kommen i Skibet, og der var Storm, 
men nu syntes jeg først, at det saa' ret elendigt, ud med 
mig, for nu var jeg foragtet af Verden og af mine egne 
Slægtninge; de. vilde ej heller være mig bekendt, saa jeg 
var som et Udskud, og det var strengt nok for mit stolte 


Jeg, men det var endda ikke det Værste. Havde jeg blot 


16% 


244 


været vis paa, at Vorherre vilde kendes ved mig, men 
jeg kunde ikke tro; at jeg var En af Hans.« Niels Thom- 
sen gav sig da med Iver til at granske i den hellige 
Skrift, han læste ogsaa alle de Levnetsbeskrivelser af 
fromme Mænd, som han kunde overkomme, han bad til 
Gud tidlig og silde om at give ham Troens Vished, men 
under alt dette svandt han hen, og hans Kone begyndte 
at frygte for hans Forstand. »Da hændte det sig en Dag, 
at jeg kjørte paa en Vej fra Hjarup; jeg sad alene paa 
Vognen og sang Herren en Lovsang. Da var det, som om 
En rørte ved mig bagfra. Jeg saa' mig om, men der var 
Ingen. Da faldt det mig ind: Det er Vorherre, som vil 
tale med Dig. Jeg lukkede mine legemlige Øjne, jeg véd 
ikke, hvoraf det kom, at jeg lukkede dem, men jeg tror, 
at man ikke kan taale med dem at se paa Herrens 
Klarhed. Da erfarede jeg, hvad det er at se med Troens 
Øjne. Vor kære Herre og Frelser viste sig for mig i en 
gloende Korsfæstelses Skikkelse. Han tilkendegav mig nu, 
at jeg var Hans, og det maatte jeg gerne bekende for 
mine Brødre og Søstre. Ellers turde jeg ikke vove at 
skrive det, men jeg véd, at Han sagde det til mig den 
Gang, og derfor vil jeg frit bekende og berømme Hans 
hellige, vældige, søde og velsignede Jesusnavn.« 

Hvor stor Pris end Niels Thomsen satte paa denne 
Aabenbaring, der saaledes efter hans fulde Overbevisning 
var bleven ham til Del, saa gør han dog gældende, >»at 
Vorherre ingen Steder ,i sit Ord har sagt, at vi skal have 
en saadan eller lignende Aabenbaring, men Han har be- 
falet os, at vi skal tro Hans Ord og Forjættelse og i 
Troen tilegne os Hans Fortjeneste, saa vil Han tilligemed 
Faderen og den Helligaand komme og tage Bolig i vore 
Hjerter.« — Nu brændte Niels Thomsen af Længsel efter 
at dele sin Glæde med sine Slægtninge. Men han mang- 
lede Frimodighed til at vidne for dem. »Men saa lød det 
en Dag hos mig, da jeg bad for mine Kære: Kan du ikke 

tale, saa kan Du jo skrive.« Moderen var død, men hans 
Fader og tre Søskende levede, og under inderlig Bøn om 
Guds Velsignelse tog han sig for at skrive til dem alle 
fire i Forening. »Jeg bad dem bønlig og i al Enfoldighed, 
at de dog vilde omvende sig og bede vor kære himmelske 
Fader om, at Han vilde give dem den Helligaand, for at 
Han kunde forklare vor kære Herre og Frelser for deres 
arme stakkels syndige Sjæle. Begge Søstre blev straks 
grebne, kom og sagde: Du maa endelig bede for os! Nu 
ser vi,-at Du har Ret, og at vi hidindtil har vandret paa 
Fortabelsens Vej.« Ogsaa Faderen og Broderen stillede 
sig i et venligt Forhold til Opvækkelsen, og denne greb 
mægtigt om sig, saalænge Forfølgelsen fra Myndighedernes 
Side varede. 

Stiftamtet i Ribe havde givet Ordre til Sags Anlæggelse. 
Undertiden kunde det se ganske alvorligt ud for Niels 
Thomsen, saaledes som en Gang, da der kom Ordre til 
Sognefogden om at føre ham til Kolding under Bevogtning, 
hvis han skulde vægre sig ved at komme uopholdelig. 
Han forlangte da, at Sognefogden skulde skaffe Vogn og 
Folk til at passe paa ham. men lod sig dog bevæge til 
at drage frivillig afsted. Den offentlige Anklager androg 
bl. a. påa, at hver af de to Fynboer skulde dømmes til 
en Bøde paa 100 Kr., og for Niels Thomsen skulde Straffen 
næppe være mindre; men for at bevise, at der virkelig 
var Nødstande i Hjarup, skrev han i det Indlæg, som kom 
i Stand efter Peter Larsens Raad, bl. a. (se Nordisk Kirke- 
tidende 1837, Sp. 123): »Hvad skulde jeg vel tænke om 
min Præst, som tier stille til andre liderlige og ugudelige 
Forsamlinger og Sammenkomster her i Menigheden, og nu 
vil han forbyde os, at vi ikke maa opbygge os med Guds Ord. 
Nu vidste jeg ikke længer, hvad jeg skulde tænke, enten + 
det var en kristelig eller ukristelig Præst og Sjælesørger, 
vi var betroet eller ikke. . . . Nu er det desværre Menig- 
heden noksom bekendt og til mange fromme Hjærters 

store Bedrøvelse, at Præsten bruger i daglig Tale at bande 
og sværge, hvilket jeg ikke kan andet end at erkende for 


en Vantroens Frugt og Bevis paa, at han ikke selv staar i ; 


den rette Omvendelses og Saliggjørelses Orden. …« 

For dette Indlæg blev Niels Thomsen dømt til en Bøde 
paa 40 Kr. (og lige saa meget til, fordi han havde haft 
Forsamling), i det Dommeren nægtede ham Ret til at be- 
vise de skarpe Udtryk, han havde brugt, saa at det altsaa 
i dette Stykke gik ham, ligesom det 9 Aar tidligere var 
gaaet Grundtvig i København. løvrigt tog Herredsfogden, 
Overauditør OQxenbøll, en Gang efter den officielle For- 
handling paa Kontoret Niels Thomsen med over i sin Stue 
og forsikrede ham om sin Agtelse, ligesom han ogsaa 
senere bestandig viste ham Venskab. 

"Præsten i Hjarup havde den 14. Juni tilskrevet Niels 
Thomsen et Brev, i hvilket han bl. a. benytter Lignelsen 
i Joh. 10 om Faarestien saaledes: »Anvendes Ordene paa 
Eders Fremtrængen som Lærere, hvor syndigt bliver da 
ikke Eders, Forhold efter Overlærerens Jesu Kristi Ord? 
Thi letteligen indsees, at ligesom Faarestien er enhver 
kristelig Menighed, saa er Døren, ad hvilken Enhver bør 
indtræde i den som Lærer, Kald af Gud og Kongen, samt 
de for en Lærer nødvendige Kundskaber. Uden saadant 
Kald og saadanne Kundskaber at ville opkaste sig til 
Lærer er det, Jesus mener, ved at stige andetsteds over 
i Faarestien, og naar Jesus tillægger disse Navn af Tyv 
og Røver, saa maa Enhver, der har Tro til Jesu Ord, 
vogte sig for, uden Kald og Kundskaber at ville paatrænge 
sig som Medmenneskers Lærere« (N. K. T. 1837, Sp. 381). 
Niels Thomsen lod sig lige saa lidt bevæge ved dette 
Brev, som ved Dommen, men apellerede Sagen til Viborg 
Overret. Da det hér tegnede til, at han vilde blive fri- 


funden, gjorde Præsten et Forsøg paa at faa Magt over " 


Opvækkelsen med det gode, idet han bød Niels Thomsen 
ind til sig og sagde: »Hør Niels, hvor kan Du dog saadan 

ærgre mig? Du har været en af de bedste Konfirmander, 
jeg har haft, ja jeg lyver ikke, naar jeg siger, den aller- 
bedste. Tror Du, at disse Fynboer kan præke, hvad har 
jeg saa for alt, hvad her staar?« Saa viste han mig sine 
Bøger og Reoler i Studereværelset, klappede mig paa 
Skulderen og sagde: »Lov mig nu, lille Niels, at Du 
aldrig vil holde gudelige Forsamlinger i Dit Hus, saa skal 
jeg sørge for, at Du bliver fri for Mulkten, og saa skal 
vi ned og have nogen Frokost.« Med Taarer i Øjnene 
vægrede Niels Thomsen sig ved at give dette Løfte, saa 
han fik ingen Frokost, men blev vist bort i Unaade. 

Ved Overrettens Dom blev altsaa Bønderne frifundne, 
ng sidst paa Aaret døde Præsten. — Den nye Præst saa 
ikke just blidt til de Opvakte, men Forsamlingerne gik deres 
rolige Gang. J. C. Lindberg optog 1837 en Meddelelse 
om Sagen, tilligemed en Del af Indlæggene, i Nordisk 
Kirketidende. Dette gav Anledning til, at Niels Thomsen 
fik Lyst til at gjøre Lindbergs Bekendtskab. Sammen med 
Jens Jørgensen fra Holtum ved Grejs rejste han over til 
Anders Larsen i Gamborg; han drøg med til Peter Larsen 
paa Skræppenborg, og nu fulgtes de alle fire ad til E. Mau, 
som den Gang var Præst i Haarslev ved Skelskør; det 
blev et Venskab for Livet mellem Mau og Niels Thomsen. 
Da der netop skulde være Præstekonvent i Broderkredsen 
hos Æmil Clausen i Gimlinge den 8. Debember 1837, 
blev Rejseselskabet taget med. En af Deltagerne, Ferdi- 
nand Fenger i Lynge, fortæller (Det sydvestsjællandske 
Broderkonvent, S. 14) om dette Besøg, der gav Efter- 
middagsmødet et ejendommeligt Præg. Han foler sig ikke 
ret tiltalt af de to Fynboers sikre Optræden, hvorimod 
han siger: »Jeg benyttede Lejligheden til at tale med en 
enkelt af de Fremmede, nemlig Jyden Niels Thomsen, som 
med megen Venlighed trak mig hen i en Krog, klappede 
mig paa Skulderen og bad mig skrive et Brev til ham, 

naar han kom hjem; thi han var saa ene. Jeg havde 
Fornøjelse af at tale med denne Mand.« 

Skønt Lindberg paa denne Tid sad i meget trange Kaar, 
modtog han Rejseselskabet med stor Gæstfrihed, og Niels 
Thomsen omtalte tit med Glæde denne Rejse. Fenger 
glemte heller ikke den stilfærdige Jyde, men besøgte ham 
snart efter paa en Rejse til sin Svoger, U. Boesen, den 
Gang Præst i Oksenvad, et Par Mil s. v. for Hjarup, senere 
Biskop i Slesvig Stift, og Niels Thomsen talte gerne om, 
hvor velsignet den livsglade, troesfrejdige Præsts Besøg i 
hans Hjem havde været. Fenger satte det kirkelige Em- 
bede højt og arbejdede derfor hen til, at de Opvakte paa 
Hjarupegnen skulde søge Støtte hos Boesen, som var en 
Mand af den gamle Skole; men i Boesens Øjne gjorde de 
Opvakte sig skyldige i Selvtægt ved at holde Forsamlinger, 
og skønt de følte sig tiltalte af hans Prædikener, stødtes 
de ved hans myndige, bydende Væsen. Efter Fengers 
indstændise Opfordring drog Peter Larsen en Gang over 
til Boesen sammen med Niels Thomsen. Det var en Søndag 
Eftermiddag, at de to Bønder lod sig melde. Præsten lod 
dem vente i Timevis, og først efter gentagne Anmodninger 
fik de Adgang til hans Værelse, hvor han laa paa sin 
Sofa og røg af en lang Pibe, uden saa meget som at se 
hen til den Side, hvor de stod. Omsider gik Peter Larsen 
lige hen til Præsten, lagde Armene over Kors paa Brystet 
og gav sig til at le saa hjærtelig, at det smittede. Præsten 
rystede Prælaten af sig, rejste sig op og bød de to Mænd 
velkommen. Til noget egentligt Samarbejde kom det dog 
ikke, dertil var Standpunkterne for forskellige. 

Hvor skarpt de opvakte end kunde træde op imod 
Præsterne, var der dog Intet, de hellere saa”, end at Præst- 
erne sluttede sig til dem. Det var derfor en usigelig 
Glæde for den lille Flok, da Mag: Frederik Hammerich 
blev kaldet til Præst for Starup, 2 Mil nord for Kolding, 
omtrent samtidigt med, at Peter Larsen flyttede over til 

Donsgaard der i Nærheden. Aldrig havde Niels Thomsen 
oplevet en Paaske som den, da Hammerich i en gudelig 
Forsamling traadte frem med en Paaskelilje i Haanden 
og oplæste Grundtvigs Digt af samme Navn. Desværre 
blev Hammerich meget snart syg og maatte trække sig 
tilbage. (Siden blev han Præst i Kjøbenhavn og endelig 
Professor i Kirkehistorie). Men det kunde ikke være 
andet, end at en saa betydelig Mands Tilslutning maatte 
hæve de Opvaktes Stilling, og i de sidste 1'/> Aar havde 
Hammerich haft en udmærket Medhjælp i Frederik Helveg, 
nu Stiftsprovst paa Laaland, med hvem Vennelaget omkring 
Kolding fornyede Forbindelsen, da han 1850 blev Præst i 
Haderslev. Det var Helveg, der først holdt sin Haand 
over Opvækkelsesprædikanten Mogens Sommer, men siden 
var den første til at afsløre ham, da han førte vrang 
Lærdom. Sommer var en Mand, som med sin glødende 
Veltalenhed vakte et saadant Røre, at Haderslev Magistrat 
i 1854 anbefalede et Andragende fra ham om, at Forord- 
ningen af 13. Februar 1741, som endnu gjaldt for Hertug- 
dømmet Slevig, maatte formildes, eller i alt Fald Sommer 
maatte faa Frihed til at tale til Opbyggelse i Forsamlinger. 
Skønt Ministeriet nægtede sit Samtykke, vedblev Sommer 
med sin Virksomhed og vandt mange Tilhængere, især 
nord for Grænsen. Niels Thomsen og hans Venner støt- 
tede ham med Pengebidrag og forærede ham Hest og 
Vogn. Ved denne Tid falder det Søren-Kierkegaardske 
Røre, og det var ligeledes ved denne Tid, at Grunnet 
udtraadte af Folkekirken. Baaret op af denne Bevægelse 
gav Sommer sig til at rive ned paa den officielle Kristen- 
dom, men det varede ikke længe, før han kom ind påa 
baptistiske eller endog kvækerske Vildfarelser. Han 
kendte sine Folk og læmpede sine Udtryk efter dem, han 
talte til, saa det lykkedes ham endog at skuffe gamle 
Kristne temmelig længe. Selv Mænd som den gamle 
Lysestøber Christian Buch, død 1859, i hvis Hus Venne- 

laget nord og syd for Kolding mødtes, saa ofte som Nogen 
af dem kom til Staden, saa at Navnet Menighedens Vært 
(Rom. 16, 23) kunde passe paa ham — og den en Del 
yngre Skomager Søren Hansen, som paa sine Vandringer 
var bleven vakt i Bremen, og nu var en af Støtterne for 
Kredsen i Kolding blev aldeles betagne. Man haabede 
paa en Genoplivelse af den første Kærligheds Glød, som 
var ved at slukkes, og nogle Pøbeloptøjer i Kolding 1857 
toges som Tegn paa, at Sommers Kristendom maatte være 
af den apostoliske Art, siden den kunde fremkalde For- 
følgelser. Men da havde Helveg alt i nogen Tid gennem- 
skuet Sommer og advaret mod ham. Hvad der først 
aabnede Øjnene paa Niels Thomsen for, at det ikke for- 
holdt sig rigtigt med Sommer, var, at denne en Gang i et 
ubevogtet Øjeblik sagde: »Nu skal jeg rigtig faa de gamle 
Kællinger til at græde.« 

Den første Kærligheds Glød var kølnet, adskillige af 
de Opvakte var gaaet hjem til Vorherre, andre var vendte 
tilbage til Verden eller stivnede i Gudelighedens Former. 
Omkring Midten af Halvtredserne deles Vandene:  Indre- 
mission, stiftet 1853, var endnu i sin første, spæde Be- 
gyndelse, og stod Fare for at blive et Bytte for Sekterne, 
indtil C. F. Rønne 1858 greb Tøjlerne, men den grundt- 
vigske Retning stod i sin skønneste Blomst, og den hørte 
Fremtiden til. Men der var forskelligt, som kunde for- 
arge den gamle Opvækkelses Venner, saaledes baade 
Grundtvigs bekendte Mangel paa Kærlighed til de gude- 
lige Forsamlinger, hans Ligegyldighed ved' Middeltingene 
(Dans og Kortspil), hans stærke Fremhæven af Folkelig- . 
hedens Betydning for Tilegnelsen af Kristendommen, og 
endelig hans Skelnen mellem Ord og Skrift. Peter Larsen, 
Anders Larsen og Niels Thomsen havde været inderlig 
sammenknyttede i omtrent 20 Aar, men nu sønderreves 
Kløverbladet, for ikke mere at sammenføjes paa denne 
Jord. Anders Larsen gjorde et skarpt Angreb paa Grundtvig 

i et lille Skrift: »Noget om Kirkestriden i Danmark«, men 
herpaa svarede Peter Larsen 185åd ved at skrive: »Er 
Grundtvigs Lære uluthersk?« — Niels Thomsen stod efter 
sin hele Tankegang nærmest ved Anders Larsen, og For 
holdet til Peter Larsen var ved denne Tid noget kølnet, 
da han ikke kunde dele de Hjarupers Begejstring for 
Mogens Sommer, men her brast Baandet ikke. Hvad der 
ogsaa bidrog mægtigt til at holde de to sammen var, at 
de om Søndagen mødtes hos den ydmyge, barnefromme 
R. J. Baggesen, som i Aarene 1855 til 63 var Præst i 
Harte, 3 Fjerdingvej vest for Kolding.  Venskabet «med 
Peter Larsen vandt atter i Styrke og bevaredes til det 
sidste. Da Birkedal efter sin Afskedigelse i December 
1865 gæstede- Jylland, hvor Peter Larsen havde valgt ham 
til sin Præst, var Hjarup et af de Steder, hvor han fandt 
varmest Modtagelse, og Niels Thomsen var en stadig Gæst 
ved Forsamlingerne i Dons lige til Peter Larsens Død 1873. 
— Anders Larsen døde 1868. 

Niels Thomsen levede lykkeligt. med sin første Kone, 
men hun skænkede ham ingen Børn. »Min Kone blev 
hjemkaldt til sin Herres Glæde den 13. September 1861, 
efter at have kæmpet mod Vantroens Mørke i mange Åar, 
thi hun havde svært ved at tro, at Vorherre kunde tage 
imod saa stor en Synder, som hun følte sig at være. 
Hun led af en smertefuld Sygdom i samfulde 9 Aar. Det 
var strængt at se paa, og værre for hende, som led 
Smerterne, men alt dette led og bar hun taalmodig, det 
var stedse hendes Tale: Gud fri og bevare mig dog for 
Ilelvedes Pine! — Ja, jeg haaber og tror, at hun har stridt 
Troens gode Strid, thi skønt Troen var svag, saa var der 
dog Tro i Hjærtet.« Niels Thomsen, der nu var 54% Aar 
gammel, forpagtede sin Gaard til en ung Slægtning og trak 
sig tilbage til Kristiansfeldt med den Hensigt at tilbringe 
Resten af sit Liv der. Men det skulde komme ganske 
anderledes.  Forpagteren og hans Kone døde snart efter 

begge to, og Niels Thomsen maatte selv overtage sin 
Gaard. Her blev Ensomheden og Tomheden ham utaalelig, 
og efter megen Sjælekamp bejlede han til en livsglad ung 
Pige, Margrete Straarup, Datter af Niels Thomsens 
Hjærtensven Zvar Hansen Straarup, Gaardmand i Hjarup. 
Brylluppet stod den 28. Februar 1863. Det blev en lang 
Eftersommer, Niels Thomsen fik. Hjemmet oplivedes snart 


af en talrig Børneflok; de to ældste Sønner døde tidlig," 


den ene spæd, den anden omkom ved et Ulykkestilfælde 
i en Alder af 3 Aar. Midt i sin Sorg aflagde Niels Thom- 
sen et gribende Vidnesbyrd om Vorherres Jesu Kristi Tro. 
Han talte om, hvorledes dette Barn saa tidt for ham 
havde været en Troens Prædikant. Thi der kunde være 
en forunderlig Myndighed over den lille Dreng, i hans 
Holdning, i hans hele Væsen, naar han havde faaet et 
Bud at bringe til Folkene ude i Marken eller anden Steds, 
og han efter at have udrettet sit Ærinde tilføjede: Fader 
har sagt det. Ja, maatte ogsaa vi saaledes lære baade at 
bringe og modtage Bud fra vor Fader i det Højel 

"Niels Thomsen og hans Hustru fik rigelig Bod for 
Vaande; 7 Sønner og 1 Datter overlevede ham. 


Det var et saare gæstfrit Hjem; men helst vilde Niels, 


Thomsen tale om aandelige Ting, og naar Talen faldt paa 
de gamle Tider, kunde han mægtig forynges. Ved de store 
Forsamlinger, der holdtes ved forskellige Lejligheder, i de 
senere Aar bl. a. den 15. Juni, mødtes Præster af saare 
forskellige Anskuelser i broderlig Enighed. Lad mig her 
blot nævne C. Leunbach, 1873 Præst i Kolding, nu paa 
Langeland, L. Grove-Rasmussen, 1874-Præst i Harte, nu 
i Allerup i Fyn, og H. E. Meyling, 1872 residerende 
Kapellan i Kolding, nu Præst i Roskilde, til hvem Niels 
Thomsen og hans Hustru i 1876 sluttede sig som Sogne- 
baandsløsere. Ogsaa Johannes Clausen, 1865 i Ryslinge, 
nu i Slagelse, var en en kær og jævnlig Gæst hos Niels 
Thomsen, ligesom denne nogle Gange besøgte ham. Men 

fremfor alle maa nævnes den ædle og fromme : Provst 
J. Johnsen, 1876 Præst i Vamdrup, død efter langvarige 
Lidelser 1888, til hvem Niels Thomsen knyttede sig i sin 
høje Alder med inderligt Venskab. 

Ogsaa til min Eftermand i Seest, V. Larsen, følte 
Niels Thomsen sig aandelig og hjærtelig knyttet. Han 
boede i sine sidste Aar i Seest Sogn, hvor han i 1880 
havde købt den dejlige Ejendom Langholtgaard, 7/2 Mil 
nærmere Kolding end Hjarup. Kort efter fik han nogle 
slemme Anfald af Krampe, som truede hans Liv; men 
atter kom han sig, og næsten til det sidste kunde man se 
ham færdes i Stald eller Lade, i Mark eller Skov, til Fods 
eller endog til Hest. 

Fra Begyndelsen af 1890 var det kendeligt, at Lyset 
var ved at brænde ud, men den gamle syslede trofast 
med Minderne fra sin Opvækkelses Dage og lagde sidste 
Haand paa de Optegnelser af sit Levnetsløb, som han 
havde begyndt i 1862.) Det forundtes ham at gaa hjem 
til sin Herres Glæde, mæt af Dage i sit 83de Aar, den 
13. Marts, siddende i sin Lænestol, i det han velsignede 
sine Kære. 

Et uoverskueligt Følge, deriblandt mange Præstevenner 
fra nær og fjærn, ledsagede ottende Dagen derefter Niels 
Thomsens Støv til Hjarup Kirkegaard, hvor det hviler i 
Opstandelsens Haab under de gamle Træer ved den første 
Hustrus Side. 

Men den, der har fulgt Livet der paa Egnen i en Række 
af Aar, kunde ved denne Jordefærd faa en Fornemmelse 
af, at nu vendtes et af de sidste Blade af det Kapitel i 
Sagaen, som har til Overskrift: Den ældre Opvækkelses 
Historie. Ludvig Wagner. 


]) Udkommer sandsynligvis med det første paa Indremissions Forlag. 

Om Varemarkedet. 
/ Af Chr. Faber. 


Varemarkedet har i den sidste Måned gennemgående 
været flovt, Produktmarkedet derimod livligt med opad- 
gående Priser. — Kaffe. Javakvaliteterne holder Pris, 
andre Sorter er i den sidste Tid faldne 4 Øre pr. Pund; 
og Tendensen er at betegne som flov. Førend Efteråret 
får vi næppe synderlig lavere Priser, hvor lavt er i dette 
Øjeblik vanskeligt at have nogen Mening om. — Sukker 
står uroligt, og Priserne have i de senere Dage været 
flovere. Artiklens Position vil fra nu af og til Høsten 
meget rette sig efter Vejrforholdene. — Ris er i Aar til 
Stede i smukt Udvalg, Priserne moderate. Artiklen fast 
til nugjældende Noteringer. — Sago livlig — opadgaaende. 
— Kartoffelmel rolig — men fast. Udskibningen fra 
Tyskland af 1890 Høsten har kun været 44 Millioner Pund 
imod 177 Millioner Året forud. 

Frugter helt igennem knagende flov, særlig Æbler, 
Rosiner og Svedsker. 

Kryderier matte. 

Frømarkedet ubestemt, men meget fast. 

Svinefedt — både dansk og amerikansk flovt, med 
nedadgående Tendens.  Spandefedt er til Stede i flere 
Kvaliteter.  Marells Mærke er højest i Noteringen; men 
også langt det bedste. ” 

Margarine er vedvarende meget fast. — Råstoffet bliver 
ved at holde sig højt. 

Kornmarkedet meget fast — Priserne opadgaaende. I 
Tyskland noteres Rugmel til 15 å 16 Øre pr. Pund. Rug- 
brød 14 Øre. 

Sølv fastere. — Priserne ere nu nåede 45å Pence for en: 
Unze. (Pari 59). . 

Rubelkursen flovere. 

Diskonto lavere. 

Foderstof-Sæsonen. Situationen i Foderstofhandelen er" 
så. godt som uforandret siden min sidste Beretning, de 
høje Priser ere fremdeles fremtrædende, og efter al Sand- 
synlighed kommer vi til at regne på forholdsvis høje Priser 
for den kommende Sæson. Forøvrigt er Forhøjelsen i Ar 
— særlig for Oljekager -— ikke meget påfaldende fra i . 

Fjor, hvor Kornpriserne ere langt under den Værdi, man 
nu regner med. — HAcedeklid uforandret fast med spar- 
somme Tilbud, og enkelte Forretninger er gjorte med frem- 
mede Klid pr. Sommer- og Efteraarslevering.  Kjøben- 
havnske Møller har solgt til Priser omkring 5 Kr. paa 
successive Levering. —  sPalmekager højere. — Paps- 
kager uforandrede. — Solsikkekager. Beretningerne fra. 
Rusland lyde noget ugunstige.  Produktionsstederne har 
udsolgt, og Kager efter den ny Høst kan først ventes i 


Markedet prima December. <« Andenhaands Ladninger til- 


bydes ganske vist, men til en Forhøjelse af 3 å 4 Mark. 
— Hampefrøkager. Tilbud mangler ganske pr. Efteraar. 
— Bomuldsfrøkager er endnu ikke fremme til Priser, 
som anbefaler Brugen heraf. 

Æg. Markedet har været jævnt godt de sidste Uger, 
og da Picklingen nu omtrent er ophørt, har Afskibningen 
fundet Sted i fuldt Omfang over hele Linien. Følgen af 
denne pludselige Forøgelse i Kvantummet for Export er 
heller ikke udebleven, idet Beretningerne allerede i denne 
Uge lyde meget trøstesløse, og et Afslag af 4 å 6 Pence 
er nødvendigt for at opnaa Ordre. 

Smørmarkedet. Markedet i Maj Måned har været 
temmelig flovt til Dels begrundet i, at Kvaliteterne var 
blandede og uholdbare. Der viste sig imidlertid ogsaa 
Bedring i den sidste Uge, og denne førte til en Forhøjelse 
af Noteringen den første Uge i Juni. Denne Forhøjelse 
var imidlertid noget forhastet og holdt sig derfor heller 
ikke mere end en Uge, saa maatte Noteringen igjen ned. 
For Øjeblikket er Begjæret godt, nærmest fordi Skotland 
tager så godt fra til Hengjemning, og Udsigterne ere: »gode 
Markeder med jævnt stigende Priser.« 


Nye Jernbaneanlæg i Norge. I Norge påtænkes der 
nye Jernbaneanlæg til et Beløb af 100 Millioner Kroner. 
Der tales om en Bane fra Kristiania til Gjøvik, en Bergens- 
bane fra Kristiania til Vossevangen, endelig påtænkes en 
Romsdalslinie og en Bane mellem Stjørdal og Namsos. 

Udvandringen til Amerika. Første Uge af Juni landede 
i New York ca. 17,200 Emigranter fra Evropa, hvoraf 

Størsteparten var Italienere. Det er højst sandsynlig den 
tyske Alliance — den franske Toldpolitik imod Italien — 
der jager Ungdommen og Kraften ud af dette Land. 

Høstudsigterne i Frankrig, tegner — efter de seneste 
Beretninger, slettere end i noget andet År, der tales om 
50 pCt. under et gjennemsnitligt År. Man mener, at 
Frankrig i År vil få Anvendelse for fremmed Hvede til et 
Beløb af ca. 500 Millioner Francs. 

Em Verdenspetroleumsring,  Petroleums-Kildeejerne i 
Amerika og Baku (beliggende ved det sydvestlige Hjørne 
af det kaspiske Hav) de betydeligste Eksportører og Impor- 
ilører i Amerika-Evropa, ere i Færd med at lave en Verdens- 
ring, saa stor og i en saadan Udstrækning, som Menne- 
sker ingen Sinde har set før. Hvis denne Sammenslut- 
ning kommer i Stand, og det er der stor Sandsylighed 
for, vil et Selskab komme til at dominere hele Verdens- 
petroleumshandelen, og da er det foreløbig forbi med de 
billige Petroleumspriser; samtidig vil en Mængde Mennesker 
blive brødløse, både Arbejdsfolk, Forretningsmænd, Hånd- 
værkere, Søfolk, RØRhedere o. s. v.; men hvad vil Frem- 
tiden udruge af et sådant Øgle-Æg: berettiget Misfornøjelse, 
Socialisme. ' 

Korntold i Frankrig. Deputeretkammeret satte forleden 
Dag Tolden på Korn til 5 France pr. 100 Kilo, hvorimod 
Forslaget om Brødtold blev forkastet.  Brødtoldens For- 
kastelse er nærmest rettet imod eventuelle Pariser-Korn- 
Børsspil. (Senere har det franske Kammer imidlertid 
alligevel forkastet denne Beslutning og lagt Told på Brød.) 

Pobedonoszew, den hellige Synodes Formand i Rusland, 
er for Øjeblikket dette Riges mægtigste Mand, det er ham, 
der udjager Jøderne, forfølger så godt som alle andre 
Trossamfund inden for Landets Grænser. Pobedonoszew 
mener at kæmpe for en stor Ide, når han tilstræber reak- 
tionært slavisk Statsliv, og den rene græsk katolske Kirke, 
som det eneste lyksaliggørende på Jorden. : 


Odense, den 27. Juni 1891. 

Tobiasbogen. 


(Et Foredrag). 


Naar man læser Lukas' Apostelhistorie, ser man snart, 
hvor stort et Forberedelsesarbejde der forud for det kristne 
Evangeliums Forkyndelse var gjort blandt Hedningerne ved 
de adspredte Jøder. Jøderne havde boet i »Adspredelsen« 
den Gang allerede i 6—700 Aar, og ved den livlige Sam- 
færdsel, som var bleven en Følge af Verdensrigets Ud- 
vikling, var Adspredelsen gaaet saa vidt, at der vel snart 
sagt i hver eneste By var en Synagoge, et Forsamlings- 
hus for Jøderne, hvor de hver Søndag samledes til at høre 
»Moses og Profeterne«; adskillige Hedninger kom da og 
til Stede som Tilhørere og sluttede sig som Frugt af, hvad 
de hørte, mer eller mindre nær til Jøderne og til jødisk 
Levevis. Da Paulus i Jesu Kristi Ærinde gik ud blandt 
. Hedninger, var det altid blandt saadanne »Fromme« at 
han fandt den bedste Indgang; Eksempler paa dem mangler 
heller ikke i vore Evangelier. 

Naar man nu vilde sige — som der er bleven sagt — 
at det var ved Læren om den ene Gud og ved den der- 
med sammenhængende Forestilling om Menneskeslægten 
som et stort Broderskab, at Jøderne i deres Adspredelse 
havde gjort denne forberedende Tjeneste, saa vilde man 
komme til den Mening, at Kristendommen væsentlig er en 
Lære, men dette er en Fejltagelse; Kristendommen er 
væsentlig et Liv; og deraf følger, at Beredelsen til at 
tage derimod ogsaa er sket ved Mere end en Lære, altsaa 
ved det Liv, som Hedningerne har set Jøderne leve, og 
som har forekommet dem fast og klart og sædelig rent, 
langt over, hvad de ellers kjendte; ligesom den Dag i Dag 
ved Kristendommens Udbredelse blandt Hedningerne det 
Liv, som de Kristne leve iblandt dem, har den største 
Betydning. 


nDanskeren! VI. 17 

Det er en Fortælling fra Jødernes Adspredelse, der 
oplyser om dette deres Liv blandt Hedningerne, som jeg 
her vil fremdrage. Den findes i det Tillæg til det gamle 
Testamente, som gaar under Navnet: Apokryfer; den staar 
i vore Bibler først iblandt disse og kaldes Tobias' Bog. 

Det er en lille Roman, skrevet omtr. 200 Aar f. Kr, 
påa Græsk, som da var bleven den dannede Verdens 
Sprog, og forfattet af en Jøde i »Adspredelsen«, som saa , 
en Opgave for sit Folk i det at leve saadan, at det kunde 
blive den Gud til Ære, som havde kaldt Israel sin første- 
fødte Søn og sagt til Abraham: »i din Sæd skal alle 
Jordens Slægter- velsignes.« Nogle kunde sige: Roman? 
er det en Roman? er det ikke nogen »virkelig« Historie? 
hvad skal vi saa med den? Men en Roman, en Novelle, 
en digtet Fortælling er. god i samme Forhold, som den er 
en Afspejling af det Liv, som leves, og af det, som til- 
stræbes. I samme Forhold bliver den og yndet Læsning; 
og som saadan bevares den, medens de digtede Fortæl-, 
linger, der ikke kom fra Livets dybe Kilder og derfor kun 
var som Øjeblikkets ørkesløse Leg, nedsynker i Forglem- 
melsens Flod... Derfor er det, at der i »Litteraturen«, i 
det Skrevne, som opbevares fra en svunden Tid, er Noget 
at lære om denne Tid. Og nu er der Beviser paa, at 
Tobiasbogen har været yndet Læsning hos Jøderne, endog 
mere end almindelig yndet; et af disse Beviser skal jeg 
siden nævne: her dette, at der er to Navne paa Aander, 
” som har deres Oprindelse fra denne Bog, men som ere 
blevne almindelig brugte; det beviser, at Bogen har været 
i Anseelse og almindelig kjendt; det ene Navn er Rafael, 
Navnet paa en af de syv øverste Engle, som staar for 
Guds Throne, det Navn er kjendt og brugtjævnsides Navnene: 
Mikael og Gabriel, som stammer fra Daniels Bog, men 
Navnet: Rafael stammer fra Tobiasbogen; det andet Navn 
er ÅAsmodæus, Navnet paa en ond Aand, som særlig 
søger Kvinder i ond Lyst, ogsaa det Navn er bleven 

almindelig kjendt og brugt i Middelalderen, fremfor Navnet: 
Mefistofeles, som mest tilhører den nyere Tid, men Navnet: 
Asmodæus stammer fra Tobiasbogen. Den ukjendte For- 
fatter har altsaa frembragt et Værk, som blev almenyndet 
Læsning; men det betyder, at det Billede, han havde tegnet 
af Livet, som Jøderne levede og stræbte at leve i Adspred- 
elsen, blev godkjendt. Og derfor er der af Bogen noget 
at lære om dette Liv. 

Passende for en Bog, som vil skildre Jødernes Liv og 
Opgave i Adspredelsen, begynder Fortællingen med Ad- 
spredelsens Begyndelse under Assyrerkongen Salmanassar 
(Enemessar kaldes han i Bogen); han bortførte Aar 721 
f. Kr. de 10 Stammer fra deres Land og lod dem bosætte 
sig i og omkring Ninive eller længere borte i det store 
Rige. Fortællingen foregaar væsentlig under denne Konge 
og hans nærmeste Efterfølgere; dens Tid er altsaa ca. 700 
Aar f. Kr., mens derimod Forfatteren levede ca. 200 Aar 
f. Kr. Dog holder han paa en enkelt Undtagelse nær 
Tidens Farve: Undtagelsen er den, at der i den gamle 
Tobias” Slutningsformaning til sin Søn findes Hentydning 
til Historien om Jødernes vidunderlige Frelse fra den onde 
Hamans Rænker under Perserkongen Kserkses ca. 480 f. 
Kr., den Frelse, som er bekjendt fra Esthers Bog i vort 
gamle Testamente; den Begivenhed kunde jo Tobias ikke 
kjende, medens den var saare vel kjendt af Bogens For- 
fatter, som levede henimod 300 Aar efter Dronning Esther; 
men for saa vidt passer Hentydningen til denne Jødernes 
Frelse fra Haman godt i en Skildring af Jødernes Liv i 
Adspredelsen, som der er talrige Vidnesbyrd om, de holdt 
af at tænke paa den og se den gjentage sig i det Mindre 
Gang efter Gang. Maaske der ogsaa i det Forbud mod at 
begrave Ligene, som er et af Hovedpunkterne i Bogen, er 
en jødisk Erindring fra deres Liv under Perserne, som ikke 
jordfæstede deres Døde; dog kan det Forbud ogsaa ses 


som et grusomt Tillæg til Straffen fra Selvherskerens Side, 
» Ud 

der end ikke efter Døden vilde lade dem have Fred, hvis 
Liv han havde taget. 

Fortællingen begynder med, at Tobias af Naftali Stamme 
fortæller om sit Liv; mens han endnu boede hjemme i 
Israels Land, i Naftali Stamme, som havde sit Land ved 
den vestlige Side af Genezareth Sø, blev han tro mod den 
fædrene Gudsdyrkelse i Templet i Jerusalem; de Fleste 
af hans Stamme saa vel som af de andre ni, der lød 
Jeroboam, havde givet sig hen til Dyrkelse af falske Guder; 
men han blev Abrahams, Isaks og Jakobs Gud tro, og Aar 
efter Aar drog han op til Templet, stundum ganske alene 
den lange Vej. Tro blev han ogsaa ved Tiendeydelsen, 
som var foreskrevet i Guds Lov, et glædeligt Udtryk for, 
at Israel kjendte den levende Gud, som giver Regn og 
frugtbare Tider, og kjendte sig ligesom til Bords hos ham. 
Den første Tiende bragte han til… Leviterne; den anden 
brugte han efter Loven til at gjøre sig til Gode med paa 
det hellige Sted; den »tredje« gav han til de Fattige.”) 
Det kan her bemærkes, åt Jødernes Liv i Adspredelsen 
ogsaa efter Tobias, ja, lige ned til vore Dage, i denne 
Henseende som i andre er bleven i Sporet; nu kan de 
ganske vist ikke bringe Tiende til Leviterne, heller ikke 
holde Gilde dermed ved Templet, men Tienden til de Fat- 
tige, som de kan give, den giver de endnu; efter »A. D. 
Cohen: jødiske Noveller, Fortællinger og Folkesagn. Kjø- 
benhavn 1861«, S. 361 Anm. 2 anfører jeg Følgende: »De 
bibelske Love om at give Korn- og Kvægtiende til Præst- 
erne i Palæstina have senere, da disse Lokallove ikke 
mere kunde overholdes, efter talmudiske Forskrifter, for- 
grenet sig derhen, at det ansaas som Pligt for enhver Is- 
raelit at anvende Tiendelen af al Fortjeneste i Handel til 
Almisse og Velgjørenhedshandlinger.  Udøvelsen af dette 

7) Maaske er Meningen med denne »tredie« Tiende den, at hvert 


tredie Aar brugtes den Tiende, som ellers blev fortæret i Tiendegildet 
ved Helligdommen, til at glæde de Fattige paa Hjemstedet? 

Bud har holdt sig i mange jødiske Huse, endog til vore 
Dage, hvor den betragtes som en lovbefalet Afgift; ja af 
Adskillige føres der endog en formelig Konto over »Ti- 
enden«, som med .den. største Samvittighedsfuldhed ikkun 
anvendes til velgjørende Handlinger, Interessant er i denne 
Retning følgende sande Begivenhed, som for nogle Aar 
tilbage passerede i H. En fattig jødisk Handelsmand vandt 
1300 Mark Courant i Klasselotteriet.  Opfyldt af Pligten 
at give Tiende bestemte han 130 Mk. til sin Nabo, som 
han vidste vår meget fattig, men ogsaa meget snakkelysten, 
og hvem han derfor ikke turde fortælle sin Lykke, naar 
han ikke vilde have den udbredt over hele Byen. Han 
gik altsaa hen til en tredie Ven og overdrog ham, uden 
videre Forklaring, at bringe Pengene til Naboen. Denne 
modtog altsaa de 130 Mark, men følte sig ligeledes for- 
pligtet til at afgive 13 Mk. i Tiende deraf, og til hvem 
kunde han hellere bringe dem end til sin Ven Naboen, 
om hvis uventede Lykke han naturligvis intet vidste. »Gud 
har her påa en ganske uventet Maade, jeg véd selv ikke 
en Gang hvorledes, tilskikket mig 130 Mk., her har du 
Tiendeparten deraf.« Han tog imod dem og lagde dem i 
Fattigblokken. Ved et Tilfælde kom Sagens rette Sammen- 
hæng senere for Dagen.« 

Ligesom i Lejren under Ørkenvandringen Tabernaklet 
dannede Midtpunktet, hvorom mod Øst laa Juda, Isaschar 
og Sebulon, mod Syd Ruben, Simon og Gad, .mod Vest 
Efraim, Manasse og Benjamin og mod Nord Dan, Aser og 
Naftali, og inderst inde ved Tabernaklet, Præsteskabet og 
Leviterne, saaledes dannede Ihukommelsen af Gud med 
Taksigelse og Lovsang Midtpunktet i Jødernes Liv, ikke 
en uvillig Tjeneste, men en Tjeneste med Hjærtets Lyst. 
Saadant var og Tobias' Liv. 

Hjemme i Fædrenes Land var han allerede gift; hans 
Hustru hed Anna og var af Naftali Stamme ligesom han 
selv; deres eneste Barn var Sønnen Tobias; og denne lille 

Familie maatte, da Salmanassar gjorde Ende paa Israels 
Rige, dele Kaar med deres Stamme og Folk. Saa for- 
tæller han: »da jeg som Fange blev ført til Ninive, spiste 
alle mine Brødre og Paarørende af Hedningernes Offer- 
maaltider; men jeg vogtede mig for at spise deraf.«  For- 
fatteren tænker derved vist paa Daniel og hans Venner, 
de unge Mænd, som i Nebukadnezars Hofskole i Babylon 
for at blive tro mod deres Folk og for i saadan Troskab 
at kunne bevare Haabet om Folkets Oprejsning, vægrede 
sig ved at spise af »Kongens lækre Retter«; saadan Troskab 
er jo ogsaa bleven ved; endnu den Dag i Dag vægre de 
Jøder, der ikke ere blevne »moderne«, sig ved at spise 
Flæsk og minde om gamle Eleaser i Makkabæernes Dage 
og hans virksomme Indsigelse mod dem, som den Gang 
vilde »modernisere« (hellenisere) Jøderne (se 2. Makka- 
bæernes Bog 2, 18 ff.) 

Og nu gik det Tobias til Dels som Daniel; ligesom han 
vandt Yndest og Anseelse hos Nebukadnezar, saa vandt 
Tobias Yndest hos Kong Salmanassar; det giver Tillid ikke 
at være som et svajende Siv, men at være fast i Over- 
bevisning og Stræben; Tobias blev »Kongens Kjøbmand«. 
Som saadan foretog han mange og store Rejser og havde 
en indbringende Forretning; paa en'af sine Rejser nedlagde 
han som betroet Gods hos Gahbael, Gabrias Broder i Rages 
i Medien, den Sum: 10 Talenter Sølv, omtrent 40,000 

Kroner, der vel sagtens den Gang har været en endnu 
” større Formue, end den samme Sum nu vilde være. Man 
kunde her gjøre den Bemærkning, at ogsaa i denne Hen- 
seende har Skildringen i Tobias' Bog vist sig forbilledlig 
for Jødernes Liv i Adspredelsen, at de har været dygtige 
Kjøbmænd; imidlertid maa det ikke glemmes, at de hjemme 
i Jødeland levede af Agerdyrkning og Kvægavl, og at de 
tidt kun bleve Kjøbmænd, fordi der ikke levnedes dem 
Rum eller gaves dem Tilladelse til anden Syssel. 


NE 

Tobias brugte sin Formue til Velgjørenhed, som naturlig 
nærmest kom hans »Brødre«, de bortførte Jøder til Gode; 
han fortæller: »jeg gav de Hungrige Brød og de Nøgne 
Klæder, og saa jeg nogen af mine Brødre ligge død bag 
Ninives Mure, saa begrov jeg ham.« Denne sidste Kjær- 
lighedsgjerning: at begrave de Døde, indtager en fremrag- 
ende Plads i Tobias' Bog. Fr. Helveg minder i sin Bog: 
»Israels Aandsliv i Hjemfærdstiden« om, at saadan Nid- 
kjærhed for at jordfæste de Døde er et udbredt Oldtidstræk 
ikke blot hos Israel; der er Rizpa, Ajas Datter, om hvis 
Kjærligheds Omsorg for syv ihjelslagne Sønner af Saul, to 
af dem hendes egne, der fortælles i 2 Samuel 21, 8. ff., 
et Eksempel; men ogsaa hos Grækerne fandtes det samme; 
de fortalte om Antigone, en Datter af den ulykkelige Konge 
af Theben Ødipos: da hendes Broder efter Faderens Død 
var falden under Angreb paa Theben, forbød Kong Kreon 
under Livsstraf at begrave hans Lig; men Antigone gjorde 
det alligevel og blev til Straf levende begravet. Som et 
Udtryk for, hvordan der ogsaa siden føltes Gru ved Tanken 
om, at Menneskers Lig skulde ligge henkastet som Aadsler 
paa Marken, kan mindes om, at det var et skjærpende 
Tillæg til Dødsstraffen i Middelalderen og siden efter, naar 
det blev bestemt, at den Henrettedes Legeme skulde klæde 
»Stejle og Hjul«. Det var ogsaa her i Norden Sønners 
Kjærlighedspligt at kaste Høj over Faderen. Fr. Helveg 
fortæller, at til de seks Kjælighedsgjerninger, som nævnes . 
i Mt. 25: »at give de Hungrige Mad, at give de Tørstige 
at drikke, at klæde de Nøgne, at besøge de Syge, at laane 
de Fremmede Hus og at gaa til dem, som ere i Fængsel,« 
føjedes i den kristne Kirke i Middelalderen som den syvende 
denne: »at jordfæste de Døde«. Til Grund for denne Om- 
sorg; som vises Legemet, ligger Tanken om Legemet ikke 
blot som Personlighedens Middel men ogsaa som dens Af- 
spejling; hvor Mennesket ses blot som et Naturprodukt, 
hvor Livet leves blot som et Driftliv, hvor det kaldes 

Lykke blot at føje sin Lyst, der falder Adskillelsen mellem 
Dyre- og Menneskeliv, og der indses det ikke, hvorfor der 
skal ydes et Menneskelig mere Omhu end et Dyreaadsel; 
paa nogle Steder, hvor saadan Betragtning har faaet Magt, 
» er der derfor ogsaa i nyere Tid i ramme Alvor bleven 
stillet Forslag om at bruge Menneskelig til Gjødning eller 
om paa anden Maade at gjøre Stofferne i dem frugtbring- 
ende. Men hvor Viljen sætter Kjødet Skranker, hvor 
Legemets Gjerninger dødes ved Aand, der bliver Legemet 
Personlighedens Aftryk; hvad Mennesket har villet, har 
lidt og stridt for, har tænkt og haabet, har grundet og 
bedet, det kjendes da i hans Ansigt, i hans Gang og Lader, 
i hele hans Legems Skikkelse; og saa udtrykker Begravelsen 
Mindets Fastholdelse af, hvad der saaledes er levet til Guds 
Ære og Menneskelivets Tarv, og tillige Haabet om, at det 
ikke er levet forgjæves, Haabet om det, som vi Kristne 
nævner »Kjødets Opstandelse«. Det er tillige saa, at denne 
Kjærlighedsgjerning ingen Tak kan faa, ingen Paaskjøn- 
nelse kan vente af den, mod hvem den øves; derfor er 
den et stærkt Udtryk for en selvfornægtende Lyst til at 
tjene og gjærde om Livet; saa bliver Gud den, der lønner. 
Hos Jøderne indtager denne Kjærlighedstjeneste endnu 
stadig en høj Plads; naar den jødiske Brud forærer sin 
Brudgom i Bryllupsgave hans Ligklædning, saa er det et 
Tilsagn om Kjærlighed lige til den sidste Kjærligheds- 
tjeneste, Begravelsen; og til de stadige jødiske Bønner 
hører den, som nævnes Kadisch; det er efter ovennævnte 
Skrift af A. D. Cohen »en Bøn for afdøde Forældre (og Vel- 
gjørere), som bedes af de Sørgende saavel i hele Sørge- 
aaret som særlig paa Forældrenes Dødsdag; den fremsiges 
i Synagogen Morgen og Aften ved Gudstjenestens Ende«. 
I Tobiasbogen bliver Omsorgen for de Døde Fortællingens 
Knudepunkt, som vi nu skal høre. 

Salmanassar døde; og hans Søn Senacherib var ikke 
sindet som han; Tobias blev nu ikke mere brugt som 

»Kongens Kjøbmand«; og Senacheribs Grusomhed bragte 
snart Ulykke for den Trofaste. Som bekjendt fra den 
bibelske Historie maatte Senacherib med Tab og Skam fly 
fra Jerusalem, hvor han prøvede paa at gjøre det Samme, 
som hans Fader havde gjort ved Samaria; og efter sin 
Hjemkomst fra dette mislykkede Tog”lod han sin Vrede 
gaa ud over Mange, navnlig Jøder; og ikke nok dermed, 
men han forfulgte ogsaa de Ihjelslagne selv efter deres 
Død, saa han blev fuld af Forbitrelse, naar Nogen be- 
gravede dem. Dermed vedblev dog Tobias; og da en af 
Niniviterne angav ham for Kongen, maatte han med sin 
Hustru og Sønnen Tobias fly; og alt hans Gods blev kon- 
fiskeret.. Hans Landflygtighed varede dog ikke længe, thi 
det gik Senacherib efter Ordet: »strenge Herrer regjere 
kun kort«; efter 55 Dage blev han slaaet ihjel af 2 af 
sine Sønner; og en tredie Asarhaddon, blev Konge i hans 
Sted. Saa kom Tobias tilbage til Ninive; men hans Gods 
var taget; dog havde han sit Legems Kraft og sin Aands 
Klarhed ubrudt; derfor kunde han arbejde for Underholdet 
til sig og sine, blev desuden hjulpet af sin Brodersøn 
Achiacharus, der beklædte en høj Plads ved Kongens Side; 
næsten som Josephs i Ægypten, og som Daniels i Babylon 
siden efter. 

Der var derfor heller ingen Nød eller Mangel i Tobias” 
Hus, da han beredte sig til med sin Hustru og Søn at 
holde Pinsefesten. Og her faa vi nu i Tobiasbogen et 
lille Indblik i Jødernes Fester, saadan som de kan fejre 
dem i Adspredelsen; de har ikke Templet at samles i, 
des inderligere tyer de med deres store Minder ind i 
Hjemmene, i Familiens fortrolige Kreds, hvor Hjærterne 
aabne sig for hinanden i Fællesskab om det vidunderlig 
Store. Det vides af Vidnesbyrd lige til den allernyeste 
Tid, at der er Ingen, der kan holde Fest som Jøderne, 
fordi der er Ingen, hos hvem Mindelyset skinner såa stort 
og herligt, saa fjærnt og dog saa nært, saa dyrebart for 

Hjærterne; de leve for sig selv blandt Folkene, saa 
slutte de sig des inderligere sammen. Det særlige ved 
deres Fester er ikke den ydre Tilberedelse med Renlighed 
og Lys og hvid Dug o. s. v., skjøndt ogsaa i denne Hen- 
seende rage de frem, men derimod det, at hver af Tingene, 
som bruges, og hver af Skikkene, som følges, har sin Be- 
tydning, sit Minde, der peger langt tilbage til den Tid, da 
Himlens Gud, som hos dette Folk beredte Velsignelsen for 
Jorden, over dem lod sin Forjættelse lyse i Ord og Tegn. 
Ved disse Fester bliver og det Patriarkalske kjendeligt, 
dette, at hos Jøderne er Faderen sit Hus' Hyrde, paa hvem 
Omsorgen hviler, og om hvem derfor ogsaa Glæden samler 
sig; det gjælder særlig ved Paaskefesten, hvor Faderen og 
Barnet, som spørger om Festens Betydning, er som en 
Afbildning af Gud Fader og hans Børn paa Jorden, for 
hvem han har gjort Frelse i den store Paaske. Men 
Paaskelyset skinner saa at sige over alle Jødernes Fester, 
skinnede saa ogsaa selv i Udlændigheden i hin Pintsefest 
i Tobias” Hus i Ninive; han fortæller derom: »Da jeg var 
kommen til mit Hjem igjen og havde faaet min Hustru 
Anna og min Søn Tobias tilbage, saa anrettede jeg paa 
Pintsehøjtiden eller de 7 Ugers Højtid et festligt Maaltid 
og vilde sætte mig ned at spise; men ved at se den megen 
Overflødighed, sagde jeg til min Søn: gaa ud, og finder du 
nogen af vore Brødre, som er trængende, og som kommer 
Herren ihu, saa bring ham herind, jeg vil bie paa dig.« 
Skal der være Fest i et jødisk Hus, en af de store Fester, 
saa maa de have nogle Gjæster af deres Folk; for det er 
jo Folkefester, om end paa Grund af Folkets Adspredelse 
indestængte i Familiernes Huse; men det er ikke saadanne 
Folkefester som dem, vi kjende, hvor Fremmedes Nær- 
værelse virker forstyrrende; sammenlignelsesvis kan vi 
tænke paa, hvordan Danske i Udlandet, som vil fejre en 
af vort Folks Mindedage, gjerne dertil indbyder andre 
Danske, som opholde sig paa samme Sted; og dog er det, 

som finder Sted hos Jøderne, noget andet, fordi det Folke- 
lige hos dem tillige er det Almenmenneskelige eller peger ud 
over Folkelighedens Grænser til det, der skulde være Vel- 
signelse for alle Jordens Slægter; der.er, idet de slutte sig 
sammen som Folk, Noget hos dem, som paa en Gang af- 
sondrer sig og dog ligesom vil til at aabne sig. 

Den unge Tobias kom tilbage med den bedrøvelige 
Efterretning, at En af deres Stamme laa kvalt paa Torvet; 
.da kom Tobias Ordet ihu, som Amos har sagt: »Eders 
Festdage skulle blive Sørgedage, Eders Jubel skal for- 
vandles til Klage;« og han græd. Ogsaa dette er betegn- 
"ende for Jødernes Liv i Adspredelsen, dette, at Profeternes 
Ord mindes og fremdrages, at Folket ligesom bøjer sig 
under Tugtelsen og kjender, at Meningen med deres Livs- 
førelse er den, at de skal lære at forstaa, hvad Profeterne 
har sagt. Derfor søgte Tobias heller ikke at glemme, 
hvad Sønnen havde meldt, men han stod op fra Bordet 
og gik straks ud og bragte den Døde ind i et Hus;- og 
først, da han saaledes foreløbig havde sørget for den 
Ihjelslagne, nød han sit Maaltid med Bedrøvelse. Da Solen 
var gaaet ned, gik han dernæst hen og gravede en Grav, 
hvor han begravede den Døde; men hans Naboer spottede 
ham, at han ikke var bleven klog af Skade, nys havde 
han maattet flygte, fordi han begrov de Døde, og nu gjorde 
han igjen det Samme. Dog kom Ulykke ikke denne Gang 


over Tobias fra Kongens Side; men da han efter jødisk 


Tankegang var bleven uren ved Begravelsen, lagde han sig 
for den Nat udenfor sit Hus; og kummerfuld, som han 
var, saa han sig ikke for men stirrede med aabne Øjne 
ud i Aftenskyggen; da lagde han ikke Mærke til, at der 
byggede Smaafugle oppe i Tagskjæget, hvorunder han laa, 


og de kastede deres Skarn i hans aabne Øjne, og der - 


trak sig hvide Hinder over dem; han blev blind. Det er 

nu som en Mindelse om Hjobs Bog; for der gaar det 

ogsaa saadan, at først bliver Hjob fattig, og siden slaar 
ø 


i 
! 

Satan hans Legeme; saaledes var Tobias først bleven be- 
røvet sit Gods, og nu mistede han sit Syn. Lægerne kunde 
ikke hjælpe ham; og saa maatte han nu leve af sin Hustrus 
Arbejde; hun udførte kvindelige Haandarbejder og solgte 
dem; hos nogle af de Folk, hvem hun paa den Maade 
kom til, fik hun foruden sin Betaling et Gedekid i For- 
æring og kom glad hjem dermed; men da Tobias hørte 
Kidet bræge, tænkte han, at det var stjaalet, og bød hende 
at bringe det tilbage; hun forklarede Sammenhængen, men 
da Tobias ikke troede hende, blev hun vred over den 
uretfærdige Mistanke, og saa svarede hun spottende: »hvor 
er nu dine Gaver og dine gode Gjerninger? Alt er jo Dig 
saa godt bekjendt.« Det kommer frem her, at Tobias ikke 
helt har haft sin Hustru med i sin Kjærlighedsgjerning, 
siden hun paa denne Maade kan spotte ham i hans Nød; 
det er atter en Mindelse om Hjobs Bog, hvor Hustruen 
spotter ham i hans Elendighed med de Ord: »holder Du 
endnu fast ved din Gudsfrygt?«  Hjobs Bog har sikkert 
for mange Jøder i Adspredelsen været en Vækker af dybe 
Tanker og en Kilde til Lindring og Trøst i Nøden. 

Som Hjob forbandede sin Fødselsdag, saa beder nu 
Tobias om at dø; hans Elendigheds Bæger tykkes ham 
fuldt, da Spotten er kommen til. Men hans Bøn træffer 
sammen med en anden højst Ulykkeligs Bøn; og saaledes 
spindes Fortællingens Traade sammen. Denne Anden er 
Sara, Raguels Datter i Ekbatana i Medien, ligesom Tobias 
af Naftali Stamme og en Arvedatter, som efter Loven skal 
gifte sig inden sin egén Stamme; hendes Ulykke bestaar 
deri, at hun efterstræbes af en ond Aand, Asmodæus; syv 
Gange er hun bleven bortgiftet; men Asmodæus har myrdet 
hendes Brudgom paa Bryllupsaftenen hver eneste Gang; 
denne Sorg og Skam, som ligger tungt paa hende og hendes 
Forældre, Raguel og Edna, forøges ved Pigernes Spot; og 
samme Dag, som Tobias i Ninive maatte høre Spotordet 


af Anna, har Pigerne i Raguels Hus i Ekbatana, opirrede 
o 

ved en eller anden Irettesættelse fra Saras Side, ladet 
hende høre: »Ved Du ikke, at Du har kvalt Dine Mænd? 
Syv Mænd har Du haft, men efter ingen af dem bærer Du 
Navn; hvi slaar du os? Er de døde, saa gaa bort med 
dem, at vi ikke af Dig skulle se nogen Søn eller Datter!« 
Da bliver Sara saare sørgmodig; og hun gaar ind i sit 
Kammer og beder ydmyg til Gud, at han vil tage hende 
bort af Jorden. Der er lang Afstand i Rummet mellem 
Ninive og Ekhatana; men »paa en og samme Tid vendte 
Tobias tilbage til sit Hus, og Sara, Raguels Datter, gik 
ned fra sit Sovekammer«. Her mindes vi da om, at 
Jøderne er et bedende Folk. De Bønner, som Mennesker 
bede i Sneversyn og Egenkjærlighed, hvormed hver kun 
… søger sit Eget, de krydser hinanden om Menneskenes Inter- 
esser paa Jorden; og det har været en let Sag ikke blot 
for Lukian fra Samosata i gamle Dage men for alle vittige 
Spottere siden at fremstille den Forvirring, som fremkommer, 
naar alle disse Bønner støde sammen, naar af 2 Skippere, 
som ligge i samme Havn, den Ene beder om Vestenvind, 
den Anden om Østenvind, eller naar af 2 Landmænd, som 
boer ved Siden af hinanden, den Ene beder om Regn, 
fordi han har høje Jorder, den Anden beder om Tørvejr, 
fordi han har lave, side Jorder, o. s. v.. Alle ofre de, og 
Alle bede de, og Zeus, Himmelguden, ved ikke, hvad han 
skal gribe til, fordi Bønnerne slaas i hans Forværelse, 
ligesom Menneskene slaas paa Jorden, og han kan ikke 
tilfredsstille dem Alle, men naar han føjer den Ene, maa' 
han nødvendigvis støde den Anden. Men en anden Sag 
er det med de Bønner, som bedes i Kjærlighed for Livet 
og dets Frelses Skyld; saadan kan Mennesket ikke bede 
til en selvgjort Gud, men kun til den Gud, som er Kjær- 
lighed, og som samler Menneskene i Kjærlighedens Fælles- 
skab; og ham var det, som hos Jøderne byggede det 
Tempel, der skulde være et Bedehus for alle Jordens 
Slægter. Fr. Helveg fortæller i det ovenfor nævnede Værk 

om en Jøde ved Navn Onias, der var i Ry som kraftig Beder; 
da Romeren Pompejus paa Makkabæeren Hyrkans Side 
belejrede Templet, hvor Hyrkans Broder, Aristobul, med 
Præsterne holdt sig indesluttet, blev Onias opfordret til at 
nedbede Ulykke over de Belejrede; han bad: »Gud, Verd- 
ens Konge! begge Parter ere dit Folk, saa hør dem ikke 
i, hvad de bede mod hinanden;« han blev stenet for sin 
Bøn; men lige fuldt betegner denne Bøn Retningen for 
Menneskehjærtets bedende Gang alle Vegne. ; Tilsvarende 
er det, naar Mennesker bede ikke i Egenkjærlighed men 
bede om Frelse fra det, som er ondt; der bliver det, som 
er Frelse for den Ene, ogsaa godt for den Anden. Og 
saaledes er det i "Tobiasbogen med de to dybt Ydmygede, 
-den gamle Tobias i Ninive og den unge Sara i Ekbatana. 
Derfor skriver den gamle ukjendte Forfatter:  »Begges 
Bønner bleve hørte af den almægtige Gud. Rafael blev 
udsendt for at komme Begge til Hjælp, for at helbrede 
den blinde Tobias, for at give Sara, Raguels-Datter, den 
unge Tobias til Hustru og for at binde den onde Aand 
Åsmodæus.« 

Den gamle Tobias kom nu, da han tænkte, at han 
snart skulde dø, i Tanker om de Penge, han i sin Vel- 
standstid havde nedlagt hos Gabael i Rages i Medien og be- 
sluttede at sende sin Søn hen efter dem. Saa kaldte han 
ham for sig og tiltalte ham med faderlige Formaninger, 
først om at blive ved med at ære sin Moder, dernæst om 
Gudsfrygt og Retfærdighed i Alt og saa om at hjælpe de 
Fattige og gjøre godt mod dem. Dette, som stærkt frem- 
hæves, er ogsaa vedbleven at være et stærkt fremtrædende 
Træk hos Jøderne alle Vegne; endnu bestandig er »det 
mosaiske Trossamfund« f. Eks. i Kjøbenhavn et lysende 
Eksempel paa Godgjørenheden ikke blot mod sine Egne, 
men dog naturlig mest mod dem; og som det er i Kjøben- 
havn er det anden Steds, hvor Jøderne boer i »Adspred- 
elsen«; gjorde de Kristne alle Vegne i saa Henseende som 

Jøderne, vilde Brodden være brudt af »det sociale Spørgs- 
maal«; der er til dets Løsning bleven krævet »en Slægt 
af Mødre«, det vil sige: der er bleven sagt og det med 
Rette, at naar Lønningsforholdene blev saadanne, at Kvind- 
erne kunde være hjemme og sørge for Huset og for 
Børnene og såa ogsaa for Mændene, naar de kom fra 
Arbejde, saa vilde Nødens værste Del være afskaffet; lad 
mig faa Lov til herom at anføre et Stykke af ovennævnte 
Værk: »jødiske Noveller o. s. v.« af A. D. Cohen; Stedet 
er en fattig jødisk Forretningsmands Stue, Tiden er under 
en af de Handelskriser, som i dette Aarhundrede vist har 
været mere almindelige end før; Jøden fortæller: »Da jeg 
i forrige Uge tilfældigvis kom ind paa Kontoret hos Jakob 
Meyer, var Isenkræmmer Fischer, som er en af Byens 
(kristne) Fattigforstandere, hos Hr. Meyer og gjorde ham 
Bebrejdelse over, at Jøderne gjøre for meget for deres 
Fattige. Man befordrede derved kun Lediggængeri, sagde 
han. Jøderne skulde sørge for, at Konerne ogsaa arbejdede 
med for Livsopholdet; i hele Byen var der ikke en eneste 
Jødekone, som gik ud for at skure eller vadske. Men 
hvad mener I, at Hr. Meyer svarede ham? »Ser De, Hr. 
Fischer,« sagde han, »det er netop Lykken for os Jøder, 
at Konerne i vor Menighed ikke behøve at leje sig ud 
som Skure- eller Vadskekoner men kunne blive i Hjemmet 
hos deres Børn. Dette er netop Grunden til, at Fattig- 
dommen hos os Jøder ikke gaar i Arv fra Fader til Søn; 
dette er Grunden til, at der i den store Menighed hverken 
findes jødiske Kjeltringer eller Drukkenboldte. Hos Eder 
vokse de Fattiges Børn op uden Opdragelse og Tilsyn, og 
man behøver kun at spørge om, hvem der udgjør det 
store Antal usædelige Fruentimre, hvem der fylder Fængs- 
lerne — det er Smaafolkenes uden Opsyn opvoksede Børn. 
Hos os derimod helliger selv den fattigste Kone sig sit 
første og naturligste Kald; hun er virkelig Moder for sine 
Smaa; hun passer dem i deres spæde Barndom og sørger 

for deres Opdragelse, først og fremmest for den huslige, 
men derefter ogsaa for den regelmæssige Skolegang. Dette 
er vor Lykke og vor Stolthed. Gjennemgaa en Gang de 
herværende store Handelsfirmaer, og De vil finde, at 
lhændehaverne af dem ere fattige Folks Børn, som ved 
deres Opdragelse og Dannelse vare i Stand til at svinge 
sig i Vejret. Se en Gang paa de unge Mennesker, jeg 
har her i min Forretning; de ere Alle Elever fra Fattig- 
skolen. Hos Eder vilde de være forblevne fattige ligesom 
deres Forældre, og det er en stor Sjældenhed, naar der 
finder en Undtagelse Sted derfra; hos os er næsten det 
modsatte Tilfælde Undtagelsen. Dette er Følgen af, at vi 
understøtte vore Fattige paa en saadan Maade, at vi kunne 
lade Mødrene forblive hjemme hos deres Børn.« — Jeg 
hørte paa hele denne Samtale; Hr. Fischer kunde saamænd 
ikke svare et Ord derpaa.« 

I denne Henseende som i andre viser Tobiasbogen sig 
at have grebet dybt i Folkehjærtet og fundet og skildret 
det, som der levedes og tilstræbtes; thi som sagt, For- 
maningen til at gjøre godt mod de Fattige og vise For- 


"standighed derved indtager en fremragende Plads i den 


gamle Tobias” Tale til Sønnen, før han sender ham ud. 
Dernæst formaner han ham til at sky Skjørlevnet og 
Drukkenskab; i begge Henseender, baade i Henseende til 
sædeligt Levnet og i Henseende til Ædruelighed, har 
ogsaa Jøderne bestandig vist godt Eksempel. Den Gamle 
taler og til den Unge om at tage sig en Hustru af sin 
Faders Folk, ikke agte det Folk ringe, fordi det nu er i 
Fornedrelse, men komme Fædrene og de dyre Forjættelser 
til dem ihu; dette er ogsaa vedblevet hos Jøderne; som 
Esra og Nehemias greb strængt ind imod de hjemvendte 
Jøders Giftermaal med fremmede Kvinder, saa har de Ad- 
spredte, som forbleve tro, sørget for at bevare Abrahams 
Sæd ren. Gjennem hele Formaningstalen lyder Guds Pris, 
og den lægges Sønnen paa Sinde; og dermed har det 

Sammenhæng, naar af og til Ordene nærme sig til dem, 
vi kjende fra Jesu Bjergprædiken, som naar det hedder: 
»hvad der er Dig selv forhadt, gjør det ej heller mod 
Andre!« 

Sluttelig meddeler Tobias sin Søn, at han i sin Tid har 
betroet Gabael i Rages i Medien de 10 Talenter Sølv, og 
byder ham at drage hen og hente disse Penge. 

Da der bliver Spørgsmaal om en Følgesvend, en Rejse- 
kammerat, findes Rafael i Skikkelse af en ung Mand, som, 
da.den gamle Tobias bestemt vil vide, af hvad Stamme 
og Slægt han er, navngiver sig som Asarias, en Søn af 
den store Ananias af Naftali Stamme; derover glædes den 
gamle Tobias, thi han har kjendt Ananias, de har i for- 
dums Tid fulgtes ad paa Festrejse med Offer og Tiende 
til Jerusalem. Den unge Tobias drager da afsted med 
Åsarias; og den unge Tobias' Hund ledsager dem. Men 
Moderen Anna klager sig over, at hendes Søn skal: rejse 
den lange Vej; hun er nærved at ønske, at de ikke havde 
haft de Penge staaende i Rages; men den gamle Tobias 
trøster hende: »en god Engel skal ledsage ham,.hans Rejse 
vil være lykkelig, og han vil vende sund tilbage.« 

Jeg tør nu vel forudsætte, at Hovedtrækkene af For- 
tællingens følgende Gang er bekjendte; da den unge To- 
bias om Aftenen bader sig i Tigris, springer der en stor 
Fisk frem imod ham, han fanger den paa Asarias' Ord og 
kaster den i Land, og Asarias, Englen Rafael, forklarer 
ham, at naar man lægger et Stykke af Fiskens Hjærte og 
Lever paa Gløder, saa fordriver Røgen deraf alle onde 
Aander fra Mand og Kvinde; og med Fiskens Galde be- 
stryger man et Menneskes Øjne, som har Stær (hvide 
Hinder), saa skal han blive helbredet. Under den fort- 
satte Vandring taler Asarias til Tobias om Sara; han er 
ængstelig, fordi hendes 7 Brudgomme alle ere omkomne; 
men jEnglen beroliger ham. Og saa følger Skildringen 


af Besøget hos Raguel, som først vil slaa Tobias” Bejlen 

til Sara hen men nødes til at give den Fremgang; det er 
dog med Angst i sit Hjærte, at han ser de unge gaa ind 
i Brudekamret, og midt om Natten staar han op og gaar 
ud og graver en Grav, for »han (Tobias) maa vel dø lige- 
som de Andre«; men da saa Pigen, som i tidligt Daggry 
sendes ind for at se, hvordan det staar til hos de Unge, 
finder dem begge sovende sunde og friske, saa vendes 
Sorgen til Glæde; det er, »son: den gyldne Sol frembryder 
gjennem den kulsorte Sky«; og Raguel udbryder i Lov- 
sang og sender sin Tjener hen for at kaste Graven til. 
Det synes mig klart, at der her ikke blot er Slægtskab, 
men maa være Sammenhæng mellem Skildringen i Tobias- 
bogen og Eventyr hos andre Folk; det er for det Første 
et meget almindeligt Træk i Eventyrene, at der fortælles 
om Kvinder, som ere komne i en ond Aands Magt, ogsaa 
særlig saaledes, at de har deres Fornøjelse af at pine og 
dræbe deres Bejlere; andensteds er det saadan, at Prins- 
essen selv har givet det Onde Magt i sig med Hovmod og 
Hadskhed, men der tales dog om Muligheden for en Ud- 
frielse deraf; Sara i 'Tobiasbogen er selv inderlig bedrøvet 
over Asmodæus' Ondskab, saa meget nærmere er hun ved 
Frelsen. Dernæst er det af hele Fremstillingen i Tobias- 
bogen klart, at der er Sammenhæng imellem Rafaels Ud- 
sendelse og den gamle Tobias' Kjærlighedsgjerning med 
at jordfæste de Døde; da Rafael mod Slutningen kundgjør 


sin Sendelse og, hvem han er, siger han til Tobias: »den' 


Gang, da du og din Svigerdatter Sara bad til Gud, bragte 
jeg Eders Bønner for den Hellige til Ihukommelse. Da Du 
begrov de Døde, var jeg ogsaa hos Dig; "da Du ikke tog 
i Betænkning at staa op og forlade dit Maaltid for at gaa 
hen og jorde en Død, var din gode Handling ikke skjult 
for mig, jeg var ogsaa hos Dig; derfor sendte Gud mig 
for at. helbrede Dig og din Sønnekone Sara;« og saaledes 
bliver H. C. Andersens »Rejsekammeraten« gjennem mange 
Led en Affødning af Tobiasbogen; der er den Forskjel, 

at mens hos Andersen Rejsekammeraten, som hjælper Jo- 
hannes, er selve den Døde, hvis Lig Johannes har skaffet 
Fred i Graven, saa er det i Tobiasbogen en af Guds Engle; 
men Sammenhængen mellem Kjærlighedsgjerningen ved 
Graven og Hjælpen fra Himlen er der begge Steder; og 
det er ikke den eneste Lighed, men Prinsessen hos An- 
dersen, hvis Bejlere hænge ihjelslagne omkring paa Grenene 
af Havens Træer, minder om Sara, hvis Brudgomme maatte 
lade Livet; Trolden i Bjerget svarer til Asmodæus; og 
»Rejsekammeraten«s Kampe imod ham svarer til Rafaels 
Kamp med Asmodæus. Gjennem mange Led, siger jeg, 
at Andersens Digtning »Rejsekammeraten« er en Affødning 
af Tobiasbogen; thi det er ikke umiddelbart fra denne, at 
Andersen har faaet Stødet til sin Fortælling; men der er 
adskillige Eventyr, adskillige saadanne Fortællinger, som 
fra Folk til Folk og fra Land til Land danner Bindekjæden 
mellem de to; hvem kan oprede dem? men at den maa 
være der, kan ikke omtvivles, naar man er bleven op- 
mærksom paa Lighederne. Og heri finder jeg da atter 
Bevis paa, hvor almenyndet Læsning Tobiasbogen har 
været, siden den saaledes, idet den er fulgt med Jøderne 
i Adspredelsen, har skudt mange Skud hos de forskjellige 
Folk. Fr. Helveg meddeler i sit ovennævnte Værk, at der 
er bleven antydet en Forbindelse mellem Tobiasbogen og 
noget ikke-jødisk foran; saadan Antydning er gjort af 
Franskmanden Renan i hans Skrift »om Kristendommens 
Oprindelse« og uafhængig af ham af L. Helveg i en ÅAf- 
handling »om den Dødes Fylgje« (nord. Maanedsskrift for 
1872, I, Side 404—21). Derom kan der vel være Tvivl; 
men var der saadan Sammenhæng mellem det jødiske 
Skrift og hedenske Sagn, såa at disse havde givet den 
jødiske Forfatter Vink, som han fulgte, vilde dette ikke 
formindske hans Forfatterære; om Sammenhængen fremad, 
at der fra Tobiasbogen er udgaaet Stød til lignende even- 


tyrlige Fortællinger hos andre Folk, kan der næppe være 

Tvivl. Det ligger derfor ogsaa nær for os at sammenstille 
Skildringen i Tobiasbogen med den i Eventyret »Rejse- 
kammeraten«; Raguel bliver da at stille sammen med 
Kongen, den forheksede Prinsesses Fader; Raguels mod- 
faldne tilbageholdne Stilling overfor Tobias? Bejlen med 
den gamle Konges Bedrøvelse, da Johannes melder sig 
som Frier; Raguels Glæde, da det Onde er besejret, med 
Kongens Glæde ved Johannes” Bryllup o. s. v. Overfor 
H. C. Andersens farverige, glimrende Skildring falder 
Tobiasbogen vel lidt i det Blege, men der er dog en egen 
yndig, trohjærtig Tone over Fortællingen i denne, særlig 
over Skildringen af Tobias” første Samvær med Sara om 
Bryllupsaftenen; Tobias har ved Indtrædelsen i Brude- 
kamret lagt Fiskens Hjærte og Lever paa gloende Emmer, 
og »da den onde Aand lugtede Røgen, flygtede han til 
Overægypten, hvor Engelen bandt ham«; »til Overægypten«, 
det vil sige efter vor Talebrug: »til Bloksbjerg« eller 
»derhen, hvor Peberet gror«; sammenlign hermed i »Rejse- 
kammeraten« Skildringen af Johannes, som i Brudekamret 
styrter Prinsessen i Badet, tilberedt efter Rejsekammeratens 
Anvisning og med hans Draaber. Da saa Asmodæus er 
fordrevet, staar Tobias op fra sit Leje og siger til Sara: 
»staa du ogsaa op, Søster! vi vil paakalde Herren, at han 
vil forbarme sig over os;« og saa beder han saaledes: 
»Velsignet være Du, vore Fædres Gud, velsignet være dit 
hellige og herlige Navn evindelig. Dig priser Himlen og 
alle dine Gjerninger, Du skabte Adam og gav ham hans 
tro Ledsagerinde Eva til Hustru; fra dem nedstammer 
Menneskeslægten; Du sagde: det er ikke godt, Mennesket 
er ene, jeg vil give ham en Medhjælp, der er ligesom han. 
Og nu, Herre! jeg tager ikke denne min Stamsøster af ond 
Lyst, men af sand Kjærlighed; lad mig finde Naade og 
opnaa en høj Alder med hende.« —- »Og hun sagde Amen. 
Derpaa sov de sammen om Natten.« — 

Resten af Fortællingen er nu fuld af Glæde; Rejse- 
kammeraten henter de 10 Talenter Sølv hos Gabael, og 
denne følger med til Ekbatana til Tobias' Bryllup, som 
fejres med Jubel 14 Dage i Træk; i al den Tid vil Ra- 
guel ikke give Tobias Lov til at rejse hjem til sine For- 
ældre i Ninive. Men endelig maa da Raguel og Edna 
slippe de Unge; og Tobias og hans Sara drage afsted 
under kjærlige Velsignelser og Formaninger fra de Gamle. 
Det er ogsaa høje Tid; for hjemme i Ninive er den gamle 
Tobias ved at blive ængstelig, da det varer saa længe, før 
den unge kommer tilbage; og endnu mere ængstelig. er 
Anna; hver Dag sidder hun nu ved Vejen og stirrer ud efter, 
hvor de gik, indtil endelig den Dag kommer, da Tobias 
og hans Rejsekammerat, som har ladet Sara og Godset 
blive lidt tilbage, kommer gaaende og kjendes alt i Fra- 
stand af den gamle Kone ogsaa derved, at Tohbias' lille Hund 
løber foran. Saa bliver der Glæde; den gamle Tobias vil 
ogsaa frem og tage mod Sønnen, men blind, som han er, 
støder han sig; men da springer den Unge til, tager ham 
i sine Arme og taler opmuntrende til ham; Rejsekamme- 
raten har forud mindet den Unge om Fiskens Galde, og 
derfor har han den nu i sin Haand og bestryger Faderens 
Øjne dermed; det svier, og da saa den gamle Tobias tager 
op med sine Hænder og gnider Øjnene, saa falder de 
hvide Hinder af som Skallen af et Æg. Da udbryder 
Tobias i en Lovsang; og snart fyldes Huset med Glæde, 
idet Sønnen fortæller om sin Brud og henter hende og 
Godset tillige med de 10 Talenter Sølv; der er nu selv 
bortset fra disse Velstand, thi den unge Tobias har med 
Sara faaet Halvdelen af Raguels Gods og skal en Gang 
have det Hele. Naboerne, som ser den gamle Mand gaa 
omkring uden Ledelse, forundres over, hvordan han har 
faaet sit Syn igjen; men han bekjender lydelig for dem, 
at Gud har forbarmet sig over ham. .Og alle hans Stam- 

brødre i Ninive glæder sig. Der fejres et Hjemkomstgilde 
i 7 Dage. 

Saa følger Fortællingen om Afskeden fra Asarias, 
Rejsekammeraten; da de vil give ham hans Løn med Vel- 
signelse, giver han sig til Kjende; han opfordrer dem til 
at love og prise Gud, thi hans Gjerninger skal kundgjøres, 
og formaner dem til at gjøre godt; men det Gode bestaar 
i: »at bede og faste og give Almisse med Retfærdighed ;« 
Velgjørenheden betones igjen stærkt ligesom før i Tobias' 
Afskedsord til Sønnen; og med Henvisning til Tobias' 
Kjærlighedsgjerning mod de Døde navngiver Rejsekamme- 
raten sig som »Rafael, en af de 7 Engle. som bringer de 
Frommes Bønner for den Hellige, og som tør komme frem 
for hans majestætiske Aasyn«. Da de frygte og falde ned 
for ham, beroliger han dem, han er jo kommen dem til 
Gode ikke af egen Drift, men udsendt og siger, de skal 
optegne alt det Forefaldne i en Bog; og dermed forsvinder 
Engelen. 

I Tobias”? Lovsang, som derefter følger, træder Bogens 
Øjemed klart frem; den er i gammeltestamentlige Toner 
en indtrængende Opfordring til »Israels Børn« i »Fangen- 
skabets Land« om at kjende sin Opgave, som er den at 
brede Guds Navns Ære ud og samle Folkene med Glæde 
og Gave til den hellige Stad, Jerusalem, der vel skal revses 
for sine Børns Gjerninger, men kun for des herligere at 
bygges til et »Bedehus for alle Folkene«, saa at Forjæt- 
telsen kan opfyldes om »Velsignelse for alle Jordens Slægter« 
- af »Abrahams Sæd«. 

Endnu er der en Henvisning til Profeten Jonas? Spaa- 
dom mod Ninive; Jonas oplevede, at Ninive blev skaanet, 
og samlet af Fordærvelsen netop ved Jonas Prædiken. blev 
den Tugtens Ris over Israel; men før den gamle Tobias 
dør, formaner han den unge til at forlade Ninive og drage 
til Medien, hvor der en Tid lang skal være Fred, mens 

Jonas' Ord mod Ninive gaar i Opfyldelse; og i Sammenhæng 
dermed ser Tobias igjen frem mod Jerusalems Gjenopbyg- 
gelse: det svarer til, hvad der i det nye Testamente findes 
om »Hedningernes Tider«, under hvilke Israels Øjne spejde 
mod Jerusalem. — 

Som et Billede af Israels Liv i Adspredelsen har vi 
betragtet Tobiasbogen. Og vi kan vel sige, at der er det 
. hos Jøderne, som minder om Asmodæus; det er det, som 
ihjelslog Brudgommen; Israels Brudgom er Jesus Kristus. 
Men det er der endnu og kommer frem mest som en 
Forstandens Verdensborgerlighed, der gjør Tanken om den 
ene Gud og det almene Broderskab til et ret snedigt Paa- 
fund men ikke deri ser noget, som virkelig har Magt og 
virkelig giver Livet Kjerne; Livet er et tilfældigt Spil af 
Kræfter. Hvor det Sind raader, der vinder han, som 
kommer i Faderens Navn, ingen Brud. I Forbindelse 
dermed staar det, som lægger »hvide Hinder« over Øjnene, 
saa de ser ikke »den signede Dag«. Men som Paulus, 
der sukkede over sit Folks Forhærdelse og selv - havde 
delt den, vidnede, at der var dog et Udvalg, en Levning 
lig de 7000 i Elias Dage, der ikke havde bøjet Knæ for 
Baal, og saa frem imod Israels Hjemkomst, der skal blive 
for Alle som Liv af Døde, saa er der ogsaa endnu i Jød- 
ernes Adspredelse det, der med Tobias ser frem imod 
Jerusalem, det, som Rafael en Gang vil læge. Og det er 
det ydmyge Ihukommelsessind, det kjærlige Hengivelses- 
sind, det trofaste Tjenersind, som ikke søger sit Eget, 
men glæder sig ved Fædrenes Minde, bøjer sig under 
Tugten og længes efter Forbarmelsen. Og med For- 
kastelse af alt »antisemitisk« Væsen, maa kristne Men- 
nesker sige: Gud give ”os at være som en god Rejse- 
kammerat for Israel paa Vejen! Og saa bliver det Bøn- 
nen, hvormed kristne Mennesker lukke Tobiasbogen: Gud 
sende snart igjen sin Engel ud! og han lade fra Dybet 

den underlige Gave komme, der lig Fisken i Tobiasbogen 
skal forjage den onde Aand fra Sara — Israels Hjærte 
og aabne Tobias — Israels Øjne! 


Og nu til den Ting, for hvis Skyld jeg egentlig har 
skrevet ovenstaaende Foredrag, som jeg har holdt adskil: 


lige Steder her i Vestjylland! Det er for dermed ligesom . 


med en Frugt af det Træ, han har plantet, at takke den 
højærværdige Forfatter, Hr. Stiftsprovst Fr. Helveg, for 
hans sidste Hovedværk: Israels Aandsliv i Hjemfærdstiden: 
iste Halvdel 1889, 2den Halvdel 1890. 

Han kalder det selv Afslutningen af sit Forfatterskab; 
i »Spaadommene eller Gud i Historien«, som udkom fra 
1855 til 1862, har han oplysende gjennemgaaet det gamle 
Testament; i »Frimenighed og Apostelskole« (fra 1878 til 
1882) har han givet en kirke- og kulturhistorisk Skildring 
især af det 2det Aarhundrede efter Kristus. Tilbage stod 
Tiden mellem »den sidste Profet« Malakias og den kristne 
Menigheds Fremkomst. Dette Tidsrum, lidet kjendt, saa 
der var som et tomt Rum imellem det gamle og nye Te- 
stament, har han skildret i sit sidste Hovedværk med 
stadigt Henblik til Jødefolkets udvortes, politiske Stilling 
og Historie men saaledes, at Hovedsagen for ham har 
været at skildre Aandslivets Udvikling, som Titelen og siger. 

Hele Hjemfærdstiden efter Fangenskabet i Babylon deler 
han i 3 Perioder; den første gaar fra Aar 535 til Aar 198 
før Kr., den anden fra da til Aar 106 før Kr., den tredie 
fra da til Aar 90 efter Kr. 

Den første Periodes første 100 Aar oplyses af Esra 
og Nehemias' Bøger, desuden af Haggaj, Sakarias og Ma- 
lakias; særlig Esratiden (under Perserkongen Ardakserkses I) 
fremhæves som den, der karakteriserer hele Hjemfærds- 
tiden, hvis Særegenhed samles i 3 Sætninger: »Samling af 
de hellige Skrifter med Tekstens rene Fremstilling, dernæst 

Undervisningens Forbedring, samt Indførelse af Opbyggelses- 
Anstalter til Folkets Tarv, endelig Lovens Befæstelse ved 
saa vidt gjørligt at afskjære Lejlighed til Overtrædelse.« 
Den øvrige Tid af første Periode (fra 434 til 198 f. Kr.) 
er mørk; den jødiske Tradition »giver en Følgerække af 
sine Bærere fra Adam indtil den yngre Hillel, ved hvem 
den jødiske Kalender ordnedes omtr. 319 efter Kr., og efter 
hvem Nasi- (Fyrste-) Værdigheden afløses af »Adspredelsens 
Hoved«, hvilken sidste Værdighed ikke kan opredes i 
Følgerække«; men i hin Række med i Alt 53 Navne, hvor 
Esra indtager Nr. 33 som Baruks Afløser, er der fra Esra 
indtil den næste et Spring paa — 200 Aar.« Dette mørke 
Afsnit har i sig Samaritanernes Opførelse af Templet paa 
Garizim omtr. Aar 350, Perserrigets Fald for Aleksander 
omtr. Aar 330 og Stridighederne mellem hans Efterfølgere, 
af hvilke først Ægypterkongen faar indgribende Betydning 
for Israel; Aar 320 sker »en voldelig Bortførelse af Judæer 
til Ægypten, som 8 Aar efter fandt Efterligning, dog med 
Frivillighedens Mærke«. I Ægyptens Hovedstad Aleksan- 
dria sker Overførelsen af det gamle Testament paa Græsk 
i det 3die Aarh. f. Kr., »det ældste Eksempel, som kjendes, 
paa Overførelse fra en Litteratur til en anden;« om denne 
Oversættelse af »de 70« bemærker Helveg, at en »revi- 
derende Tendens spores, omfattende Samlingen som Helhed 
i den aleksandrinske Oversættelse. mere radikalt dernæst 
i Targumim, som vare en omskrivende Gjengivelse af 
Arildssproget i Landsmaalet; Formaalet for hin Tendens 
var at udskille Alt, hvoraf der kunde tages sædeligt An- 
stød«. Med Hensyn til Folkets og Landets, Hjemlandets, 
udvortes Stilling gjælder det om denne Tid, at under 
ægyptisk Styrelse, som paa Grund af Afstanden maa gjøre, 
hvad den kan, for at tilknytte Landets yderste Del mod 
Nord, Galilæa, faar »Palæstina« omtrent de Grænser, 
hvormed vi kjender det fra det ny Testament. Aar 198 
efter Slaget ved Paneas, hvor Syrerkongen sejrer over 

Ægypterne, knyttes Palæstina til Syrien; og af dette Lands 
Konge Antiokus IV Epifanes (fra 175 til 164) gjøres der 
voldeligt Forsøg paa at hellenisere Jøderne; dette Forsøg 
fremkalder Folkets Rejsning under Makkabæerne. 

Den anden Periode af Hjemfærdstiden, fra Aar 198 
til Aar 106, d. e. til den Makkabæer, som tog Kongenavn, 
faar da helt sit Præg af Forholdet til Hellenismen; fra 
denne Periode foreligger en rig jødisk Litteratur: »Vis- 
dommens Bog« fra Aleksandria stiller Israel, Folket, 
frem som det, der skal virkeliggjøre det Fuldkommen- 
hedsbillede, som Grækerne, Hellenerne, søgte efter under 
Navnet »den Vise«, derfor bliver og Folket set som Folk- 
enes Lærer; i en vis Modsætning til denne »aleksandrinske 
Visdomsbog«, fremkommer »jerusalemsk  Visdomsbog«, 
som er den, der i vore Apokryfer staar under Navnet 
»Jesu Sirachs Visdom«; i den fremhæves Skolestuen som 
det Sted, hvor Visdom ene ret kan findes; begge disse 
Visdomsbøger ere førmakkabæiske; det gjælder ogsaa To- 
biasbogen. Men til Makkabæernes Tid hører de 2 Makka- 
bæernes Bøger, vi har iblandt vore Apokryfer, og af 
hvilke den anden har til Øjemed ret stærkt at fremstille 
Tanken om den retfærdige Gjengjældelse, som ogsaa aleks- 
andrinsk Visdomsbog fremhæver; desuden fremtræder i 
2den Makkabæernes Bog overfor den hedenske Forgribelse 
Folket, der kjendte sig som Guds Folk, som bekjendende, 
og dets Lidelse derved som Martyrium; kristne Martyr- 
historier og Martyrlegender har i denne Bog et Forbillede. 
Denne 2den Makkabæernes Bog er. skrevet til Jøderne i 
Ægypten og henviser saaledes til et livligt Samkvem mel- 
lem Jøderne der og dem i Hjemlandet; det har Sammen- 
hæng med, at til Ægypten var den sidste rette Ypperste- 
præst Onias IV tyet, da den ypperstepræstelige Værdighed 
i Jerusalem ved Syrerkongens Indgriben, dog ikke uden 
Medskyld fra jødisk Side, blev Gjenstand for Kjøb og 
Salg og for ærgjerrige og pengegjerrige Rænker. Den 

Plads i Midten, som Ypperstepræsterne indtil da har ind- 
taget, kommer nu Skolemændene til at beklæde. 

I den tredie Periode af Hjemfærdstiden, fra Aar 106 
f. Kr. til Aar 90 efter Kr., er det især disse Skoler, de 
forskjellige jødiske Partier, som drager Opmærksomheden 
paa sig. Biskop P. Chr. Kierkegaard, har i et Skrift om 
»det falsk-messianske i Makkabæertiden« vist, hvordan der 
i lste Makkabæernes Bog er Spor af, at Jøderne i den 
glimrende Stilling, de vandt under Makkabæeren Simon 
(143—135 f. Kr.), fristedes til at se den Forventning op- 
fyldt, der i Kraft af Forjættelsen skulde være Kjernen i 
deres Folkeliv. F. Helveg paaviser nu, hvordan der rejste 
.sig en stærk Modsigelse imod Makkabæerne netop paa 
dette Punkt, men hvordan paa den anden Side Forvent- 
ningen, der skulde være en Folkesag, til den opfyldtes i 
Menigheden, blev en Skolesag; Skolen og Skriften skiltes 
fra Livet; kun »den mystiske Overlevering (Kabbala), den 
Skolen ikke vedkjender sig, fastholder, at »Bruden bier 
paa Brudgommen«. Med det samme bliver og »Tilnærm- 
elsen til Aleksandria omsat i Fjernelse derfra«; og Hjem- 
- færdstidens Udgang bliver afgjørende Brud med Hellenismen, 
den hedenske Kulturmagt. At i den sidste Del af denne 
Periode Forholdet til Romermagten faar særlig Betydning, 
er en Selvfølge; og der bliver Lejlighed til at sammenligne 
den jødiske Forventning, som den i dette Forhold arter 
sig, med den kristelige i den Menighed, der ligesom sin 
Herre og Mester »ikke er af denne Verden«; en fremrag- 
ende Plads blandt Udtrykkene for Israels Forventning, 
indtager Skriftet »Salomons Salmer«, som har Øjet 
aabent for, »hvor højligt der trænges ikke blot til en Ud- 
frielse af Fjendens Haand, men til en Omdannelse fra 
Grunden af.« 

Ligesom der paa mange Punkter hentes Lys fra det, vi 
kalder det gamle Testamente, gives der i det hele mange 
Oplysninger til den apostoliske Skrift i det ny Testament, 

og det baade til Evangelier og Epistler; eksempelvis kan 
nævnes, hvad der S. 422 staar om »Herodianerne«, at det 
var Tilhængere af den Boetus, hvem Herodes havde gjort 
til Ypperstepræst, og hvis Slægt stammede fra Aleksandria, 
medens den af Romerne efter Arkelaus? Fald kaarede 
Ypperstepræst Anan, til hvis Slægt og Kajfas hørte, maaske 
var en Jerusalemit; ligeledes, hvad der S. 344 læses til 
Forklaring af, at en jødisk »Skole« paa hellenestisk nævn- 
edes »Bedehus«, som vi kan se af Apostelsaga 16, 13 
(Fortællingen om Paulus i Filippi), at det nemlig kom af, 
at »Israels Skole opbyggede lige saa fuldt, som den op- 
lyste;« men særlig maa fremhæves, hvad der S. 486 og 
følgende Sider er at læse om Messias - Forventningen; 
»denne sidste er flerfarvet alt efter Kredsene, hvori den 
rører sig. Dermed samledes Ved til en Ild, som skulde 
bringes til at blusse (Lukas 12, 49) i de Dage, som ere 
nævnede: Frelsens Tid, men den fængede paa forskjellig 
Maade; derfor fandt Skolens Mænd, som tidligere havde søgt 
Ære i at frede om den hellige Ild (2. Makkab. 1, 31—36), 
herefter en Opgave i at dæmpe den.« 

Det er en Mængde jødiske Skrifter, Forfatteren gjen-" 
nemgaar, anviser deres Plads og forklarer, foruden de 
ovennævnte og de øvrige af vore Apokryfer til det gamle 
Testament ogsaa enkelte af Salmerne og af Profeterne 
især Daniel og Malakias, desuden de sibyllinske Spaadoms- 
bøger og flere apokalyptiske Skrifter; og fordomsfri og 
aandfuld er hans Behandling alle Vegne; han siger om 
det Hele, som han sysler med, at »det er gjennem den 
jødisk-hellenistiske Litteratur og Josef (Flavius Josefus i 
hans to vigtigste Skrifter: »Jødernes Krig mod Romerne« 
og »Jødernes gamle Historie«), især dog gjennem den 
førstnævnte, vi kunne følge og iagttage Aandsudviklingen 
hos Israel i det for Udfaldet i Tidens Fylde afgjørende 
Tidsrum efter Esra-Nehemias lige til første Rabban, Simeon, 
Hillels Søn, Kristi Samtidige.« — 

Han har ikke blot benyttet de gamle Skrifter, men som 
disse for en stor Del ere bragte for Dagen ved nyere 
historiske og kritiske Granskninger, saa har han i rigt 


Maal øst af de Oplysningskilder, som findes i den nye, 


særlig tydske theologisk-kritiske Litteratur; idet han er 
fuldt overtydet om, at ligesom Sædekornets Liv ikke bliver 
mindre underfuldt derved, at man nøje kjender alle de 
Vilkaar, hvorunder det spirer og vokser, saaledes bliver 
Aandslivet ikke mindre underfuldt, fordi man kjender alle 
dets historiske Vilkaar og Omstændigheder. 

De mange Henvisninger til baade gamle og nye Bøger 
gjør, at man under Læsningen føler sig helt fattig; man 
føler, at for at faa det fulde Udbytte, skulde man næsten 
sidde midt i et stort Bibliothek og idelig gaa hen og slaa 
efter i Bøgerne, men Værket bliver paa denne Maade mere 
skikket til Studiebrug. Saa mindes man ogsaa derved om 
det store Arbejde, som er nedlagt i dette Værk. 

Der foretages i vore Dage et stort Nedrivnings- og Om- 
bygningsarbejde ogsaa med Hensyn til den religiøse Er- 
kjendelse. Det gjør godt mellem Arbejderne paa den År- 
bejdsplads at møde en gammel Troens Kjæmpe, som véd 
for vist, at gjennem Alt, hvad der nedrives, og Alt, hvad 
der bygges, skal Gudsfolket, Menigheden, klarere kjendes, 
og Gudshuset renere fremstaa, et Takkehus, et Bedehus for 
alle Folkene, et Troshus og et Kjærlighedshus. Og har 
paa Grund af forskjellige Vanskeligheder ved Læsningen 
F. Helvegs hele store historisk-theologiske Forfatterskab 
ikke vundet den Paaskjønnelse, som det fortjener, saa skal 
det dog vel baade nu og mere siden kjendes, at hans 
Arbejde har ikke været forgjæves; som et ringe Vidnesbyrd 
derom vil jeg herved bringe ham min Tak/ 


N. Nebel Præstegaard, i Ugen før Pintse 1891. 
P. Riemann. 

Gammel Folkeskik. 


Landsbyskomageren Jonas Stolts Optegnelser, frit over- 
satte efter et Haandskrift i »Nordiske Museet« af R. 
Mejborg. Ved Udvalget for Folkeoplysningens Fremme, 
Kjøbenhavn 1890. 1 Kr. 

Dette er en god, en lærerig og en fornåjelig bog. Det 
er engang. saadan med vor slægt, at den uafladelig føres 
afsted. Man kunde tage billedet af en strom. Den går 
sommetider rivende, sommetider såre langsomt, en gang 
imellem dannes der store hvirvler, hvor strommen synes 
at flyde tilbage, men så går det atter fremad. Noget 
lignende sker med slægterne, der er vel ingen tvivl om, 
at udviklingen, fremskridtet, i den sidste menneskealder er 
gået med en uhyre fart, og den yngre slægt, som er vant 
til at høre lokomotivets hvin og telegrafens klapren, og 
nu i de sidste år ser fællesmejeriernes rygende skorstene 
overalt, vil have ondt ved at forestille sig, hvorledes man 
har kunnet leve uden. Nu drives born i skole med 
mulkter, de skal lære at læse og ikke nok dermed, også 
at skrive og regne. Jeg har hørt gamle koner herude i 
Vesten fortælle om, at de ikke havde lært at regne i deres 
barndom, det blev anset for unødvendigt for kvinder. Hør 
nu, hvordan gamle skomager Stolt fortæller. Han har på. 
sine gamle dage fået &je på den store forskel mellem får 
og nu. Den gang han var barn måtte forældrene selv 
undervise deres børn, eller også slog de sig sammen om 
at holde en lærer for selv at puste, læreren måtte da i 
reglen gå om i »mading« i sognet, — det kender vi også. 
nok herhjemme. Stolt kunde, fortæller han, læse indenad, 
da han var syv år gammel, i hvilkensomhelst bog, og han 
kunde katekismen udenad fra ende til anden. Det var 
sagtens i de tider, i tyverne, store ting, et mål af kund- 
skab, som få nåede ud over. Men han var ikke tilfreds 

hermed. Han blev ved at plage sin fader for at lære at 
skrive, og nåede endelig at få købt hos en kludekræmmer 
ét (1) ark papir, fra apotheket blev der skaffet lidt blæk. 
En af hans bekendte skrev de smaa bogstaver op for 
ham, en anden de store. Først blev så alle sider skrevne 
fulde på linier, derefter fortsatte drengen imellem linierne, 
»sålænge der var plads til en tøddel«. Så fik han om- 
sider fat på hele sex ark papir, og en marinesoldat til 
lærer, det varede dog kun en kort tid, men at han fik 
lært at skrive, viser noksom den i bogen aftrykte prøve 
på hans pyntelige håndskrift. Så havde han hørt tale om, 
at der var noget, der hed regning, uden at kunne fatte, 
hvad det var. Endelig kom en mand til byen, der vidste 
rede på hemmeligheden, han hed Petter Samuelsen. Den 
videbegærlige dreng søgte til ham, havde et stykke kridt 
i lommen til stadighed, og hver gang de mødtes, regnede 
de på plankeværk, fjælevægge, husvægge, hvorsomhelst 
kridt kunde sætte streger. Så blev lærdommen eftergået 
når drengen var alene, og kørte han fast i opgaverne, 
som vel tit skete, blev vanskelighederne noterede på et 
stykke birkebark og gæmt i lommen til næste møde, til 
han en gang igen mødte sin ven Petter Samuelsen. Ja, 
således stred den opvakte dreng for 70 år siden for at 
erhverve sig de allerførste begyndelsesgrunde i skrivning 
og regning! ; 

Han blev skomager og fulgte med sin mester på skånske 
skomageres vis fra gård til gård, for at sy fodtåj til folk, 
bønderne garvede i de tider selv deres læder, og skomag- 
'eren og hans svende kom så og syede en »årgang» sko 
til hele huset, hvoraf karle og piger fik hver 4 par, som 
hørte med til deres lånningståj. Da han så blev gammel 
kom han i.tanker om, at når skomageren er død og hans 
sko udslidte, så er han glemt, om han ikke levner andet 
minde efter sig; så skrev han denne lille skildring op, der 
for de yngre går den uhyre forskel tydelig, der er imellem 

for og nu, og han gennemgår enkeltvis en række forskel- 


… lige brugsgenstande, køre- og ridet&j, arbejder, klædedragt, 


han fortæller om ulvene, det gamle agerbrug, belysning, 
møller, brændevinsdrik, tiggeri, tobaksavl, kaffe, gilder o s. v. 
0.s, v. Indtrykket, jeg har fået af skildringen, er, at den 
helt igennem oplyser, at udviklingen i Skåne i århundredets 
første trediedel har stået langt tilbage for udviklingen her- 
hjemme. Ved siden af såmeget fælles behøver jeg blot 
at fremhæve, hvad der fortælles om skrædderen, s. 41. 
Når han kom, havde husmoderen stråmpegarn rede til 
knaphuller — det kendes dog nok de gamle ved også hos 
os —— hjemmespunden, ufarvet, tvunden traad til den øv- 
rige syning. Deraf gjorde børnene passende nåls, som de 
smurte med en tællepraas og sværtede under en grydebund. 
Skrædderen havde selv bor med til knappeformer, en fem, 
sex stykker, og et tilsvarende antal personer blev satte i 
arbejde med at skære formerne ud af hbøgetræs silde- 
fjerdinger. Vi har også herude haft omvandrende skræd- 


. dere og har tildels endnu, men ingen af de gamle, jeg har 


talt med, har villet kendes ved så tarvelige kår. 

Om skomagere går Mejborg en bemærkning, hvis rig- 
tighed jeg tvivler om. Han skriver i en anmærkning s. 40: 
i Ribeegnen drager skomageren endnu fra gård til gård. 
Jeg kan sikkert huske et halvt hundrede år tilbage og har 
her i Ribe-egnen haft adskillige skomagerbekendte, men 
alle har'de været fastsiddende. Den ellers særdeles nåj- 
agtige Mejborg må her være bleven vildledet. Jeg har 
spurgt ældre mænd, skomagere, om det, også herfra egnen, 


men de har bestemt nægtet at vide noget om det. Det" 


kan mulig tilfældig være sket, at en gammel fyr har paa 
gården lappet et par sko, men sagen hænger vist her for 
denne egns vedkommende anderledes sammen. = Det har 
forekommet mig afgjort, bekræftet ved mangfoldige vid- 
nesbyrd, og ved hvad jeg selv har oplevet, at skotåj for 
et par menneskealdre siden har været så temmelig, luksus. 

Kvinder gik i kirke med skurede træsko, forsynede med blanke 
messinggjorder, eller med trætøfler, mændene med træsko, 
man kan endnu den dag i dag ved vintertide se det inde 
i de mere gammeldags hedeegne. (Om sommeren gik man 
med hare fødder, iført »stymplinger« eller »fodløse hoser«; 
men nu til dans, spurgte jeg en gammel kone. »Å jo,« 
sagde hun, »a har mange gange danset både i træsko og 
i klodser, og kunde det ikke rigtig gå, så havde man jon 
hosesokkerne; der var nu gamle Séren Kristian, han gik 
om til kartegildet, kan du huske, Anna,« — hun hen- 
vendte sig til en anden gammel kone, der var tilstede — 
»hos Kristen Thomsen; ny hoser havde han på, da han 
gik hjemmefra, men, da han kom tilbage ud på natten, 
var der ikke mere bund i dem end bag på min hånd, han 
havde danset den ud!« — Nej, læderfodtéj havde nok 
kun få her i egnen i gamle dage, så der har kun været 
liden brug for skomagerens arbejde. Derimod har sadel- 
mageren været omvandrende og er det vist tildels endnu, 
ialfald hvad al slags reparationsarbejde angår. 

Der kunde drages mange andre enkelte forhold frem, 
men jeg skal her standse. Bogen er som sagt grumme 
fornøjelig. I indledningen omtaler Mejborg, hvorledes »det 
nordiske Museums« vældige samlinger er blevne til ved 
Arthur Hazelius' Energi, en mængde drikkekar derfra af- 
,bildes, bogen er helt igennem forsynet med oplysende 
afbildninger, somme grumme morsomme. Den slutter med 
et tillæg, hvori der er meddelt en mængde oplysninger af 
Mejborg om veje, møller, markeder, tobaksrygning, brænde- 
vinsdrik, tiggeri her i Danmark, og den er endelig forsynet 
med et omhyggeligt udarbejdet register. 

H. F. Feilberg. 

Danske i N. Amerika. 


Blandt de Danske i N. Amerika, som i denne Sommer 
har gæstet deres gamle Fædreland, er August Ludvig 
Boysen og hans Hustru, der er Bestyrere af Bårnehjemmet 
i Elkhorn. 

A. L. Boysen er en Mand paa 48 Aar. Han kom til 
N. Amerika 1867 og rejste da over Qvebeck til Chicago. 
Der boede en Broder til ham, som førte en Skonnert paa 
Michigan-Søen. Hos ham tog han Hyre og var da i tre 
Aar med at fore Tåmmerlaster over den store Indsø. 
Hans Broder var .gift med en norsk Kvinde. De holdt 
sig til en norsk Præst, og det gjorde da ogsaa A. L. Boysen. 

1870 tog Boysen sig paa at arbejde som Hustomrer i 
Chicago. Den store Ildebrand i 1871 voldte, at der blev 
rigeligt Arbejde for Témrere. Den 4%. April 1872 holdt 
han Bryllup med sin Hustru, der ligesom han havde 
hjemme i Tønder-Egnen. En norsk Præst viede dem. 

Men nu kom Heiberg over og blev Præst i Chicago. 
A.L. Boysen var med at stifte den danske Menighed, der 
havde Heiberg til Præst, og han blev Medlem af Menig- 
hedens Styrelse. Han havde imidlertid taget fat paa 
Møbel-Snedkeriet og syslede navnlig med Træarbejdet til 
Sy-Maskiner; det kunde han imidlertid ikke i Længden 
taale for sit Helbred, og det var nærmest Grunden til, at 
han forlod Chicago 1875. 

I Clinton i Jowa havde Heiberg stiftet en dansk Me- 
nighed, for hvilken Gydesen var Præst. A. L. Boysen 
kom derud og blev Formand for Menigheds-Styrelsen og 
havde meget med Præsten at gåre. Efter at han nemlig 
først havde arbejdet paa en Savmølle og derefter paa en 
Fabrik for Døre og Vinduer, gav han -sig vel en Tid af 
med at bygge Huse paa egen Haand, men kom derpaa, 
tillige med en anden dansk Mand, til at forestaa en Drainsrør- 
Fabrik, som Gydesen havde anlagt. 

1881 blev Boysen Landmand i Living Springs i lowa, 
men flyttede Aaret efter til det allerede den Gang af mange 
Danske beboede Settlement E/k-Horn i Iowa, hvor han 
siden har haft sit Hjem. Olav Kirkeberg havde brudt 
Vej baade for den danske Menighed og for den danske 
Folkehåjskole i Elk-Horn, og Skolen havde igen draget 
mange Danske ud til dette Sted. Nu var H. J. Petersen 
deres Præst. Men han flyttede i August 1882 til Ashland 
i Michigan, og saa overtog Kristian Anker baade Præste- 
gerningen og Ledelsen af Folkehåjskolen. Blandt dem, 
der har haft med Styrelsen af Menigheden derude at gore, 
er der Grund til at nævne Georg Bruhn, Søn af gamle 
Bruhn paa Ryberg. Ligesom hans ugifte Broder Arendt 
har Georg Bruhn i det hele haft stor Betydning for de 
mange Danske i N. Amerika; de søgte først at samle 
Danske i Living Springs; men da der ikke blev nok til, 
at de kunde kalde egen Præst, flyttede de til Elk-Horn; 
nu er G. Bruhn Kasserer for en Brandkasse, der er 
dannet af Danske. Formand for Menigheds-Styrelsen i 
Elk-Horn er Mønboen Rasmus Hansen. A. L. Boysen 
havde denne Stilling, til han for et Aars Tid siden over- 
tog Ledelsen af Bårnehjemmet. Dette maa betragtes som 
en Menigheds-Stiftelse og støttes med Gaver fra de for- 
skellige Kredse, som hører til den danske Kirke i N. 
Amerika. -For Tiden er der optaget 9 Born i det; men 
der er Plads til 25. 

Spørger man Boysen, hvad han mener om de Danskes 
Evne til at bevare deres Modersmaal paa et Sted som 
Elk-Horn, da svarer han, at han ingen Tvivl nærer om, 
at det kan bevares gennem Slægter; amerikanske Danske 
glemmer deres Engelsk, naar de tager Bolig i Elk-Horn. 

Efter den Erfaring, A. L. Boysen' og hans Hustru "har 
gjort, vilde det i håj Grad blive påaskånnet af de Danske, 
som rejser hjem for at besøge deres gamle Fædreland, om 

der i New-York (eller maaske særligt i Hoboken, hvor de 
store Dampskibe har deres Anløbsplads) var et dansk 
Gæstehjem. Men et saadant vilde efter deres Skån endnu 
have langt mere at' betyde for dem, der udvandrer fra 
Danmark til Nord-Amerika, og som for en stor Del, naar 
de gaar i Land, ser ud, som om de havde tabt Sind og 
Sans, og derfor i håj Grad trænger til en venlig Haands- 
rækning. 

Det var mig et glædeligt Vidnesbyrd om, hvor gærne 
man blandt de Danske i N. Amerika ser Venner fra Dan- 
mark, at A. L. Boysen under sit Besøg i Askov gav mig 
et stårre Bidrag (10 preussiske Mark eller 8 Kr. 89 Øre) 
til Præsten Bruuns Rejse til Amerika. — 

En tidligere Lærling paa Folkehéjskolen i Askov, Do- 
rothea Rasmussen, er Lærerinde paa den af Præsten H. J. 
Petersen ledede Folkehåjskole Danebod (Tyler i Minne- 
sota), hvorfra hun den 28. Juni skrev et Brev til mig, 
med følgende Linjer: »Hvor er det underligt saadan at 
komme ud i den store, vide Verden — ind under nye og 
stårre Indtryk. For Resten mærker jeg jo ikke meget til 
Verdens vilde Larm herude ved Danebod; her er det 
omtrent som hjemme — ja saa hjemligt, at jeg undertiden 
ikke kan begribe, at jeg virkelig er saa mange tusinde 
Mile borte fra Danmark, borte fra det Sted, hvor jeg har 
Rod, hvorfra min Verden gaar. Jeg er glad ved, jeg er 
kommen herover, for de trænger til alle de Kræfter, som 
de kan faa — særlig med Hensyn til Skolearbejdet. Det 
er vanskeligt at trænge igennem, der er Prærieland at op- 
dyrke i mere end en Henseende; men kan vi bare holde 
ud, tår man ogsaa love sig godt Udbytte. Sent men sødt 
— i Vesterland, faar vi synge, som vi sang det hjemme 
om Ansgars Virken. ... Vi har kun 14 Elever her paa Skolen; 
det er jo ikke mange; men en Trøst er det da, at det er 
de fleste, her endnu har været. Det gaar saa mageløst 
fornåjeligt og godt med Arbejdet og Samlivet. . . . . Som 

De maaske har set i »Dannevirke«, har vi for en Tid 
siden faaet en ny Kirke indviet i et af Pedersens Annekser. 
.….Det var nogle dejlige Dage, baade selve Kirkeindvielses- 
dagen og Dagene forud og efter; — her var tre fremmede 
Præster, Adam Dan fra Minneapolis, J. Jensen, som straks 
efter rejste ud til Stillehavskysten, og Knudsen. Man 
mærker paa alt, at her er et Menighedsliv ved at bryde 
igennem. Hvor er det hyggeligt om Søndagen, naar de 
lange Vognrækker, fulde af Folk, kommer til Kirken med 
glade Ansigter og i Haab om at hente Hjælp og Styrke 
for deres Liv. Fra de mindste til de stårste er de med 
fra hvert Hjem — selv bitte smaa Born. Farmerkonerne 
kan nemlig ikke faa Raad til at holde Pige, saa, naar de 
skal ud, maa de have deres smaa med. I Begyndelsen 
syntes jeg, det forstyrrede lidt med de mange smaa Born; 
men nu vil jeg nødig undvære dem.« — 

I de af Udvalget for den dansk-amerikanske Mission 
udsendte »Ny Meddelelser« fra Juli dette Aar findes Breve 
fra Præsten P. Jensen i Swan Lake (Syd Dakota) og P. 
Eriksen nu i Lansinburgh (New York Stat); den førstes 
Brev maner stærkt til ikke at lade Baptister, Adventister 
og andre Sekterere faa Forspringet med at paavirke de 
danske Udflyttere; gamle Folk fra Danmark, som kaldes 
til Amerika ved Breve og Fribilletter fra deres Born, 
blive tit bittert skuffede, naar de finder dem fremmed- 
gjorte fra den Menighed, ved (hvilken de selv føler sig 
knyttede; den sidstes Brev indeholder blandt andet en 
Beklagelse over, at vore Landsmænd er saa træge til at 
slaa sig sammen i Kolonier, saaledes som Italienerne og 


andre fremmede Nationaliteter går det. 
. L. Schrøder. 

Missionen i Bagindien. 


Paa Buddas Veje, Oplevelser og Meddelelser fra Burma 
ved Jens Kr. Knudsen, udgivet af den danske Mission i 
Bagindien. : 

Den danske Mission i Bagindien har, skjøndt den næppe 
er ret begyndt, allerede rige Minder; den kan fortælle om 
Lidelser og Død, om Mod og Opofrelse og om Hindringer, 
som tvang de Modige til at vende om og slaa ind paa 
andre Veje, uden at dog Maalet, som Navnet betegner, 
blev opgivet. Jens Kr. Knudsen har før skrevet om »en 
Rejse i Rødkarenernes Land«, og Nutzhorn endnu tidligere 
om, »hvorledes Hans Poulsen blev Rødkarenernes Mis- 
sionær«. Nu foreligger denne Bog: »Paa Buddas Veje,« 
hvor Jens Kr. Knudsen fortæller om Buddisterne i Burma, 
til hvem han nu mener sig at være henvist for blandt 
dem at tjene med Livets Ord og hjælpe til med at sprede 
Dødens Skygger. 

Buddismen er en saare mærkelig Livsanskuelse, mere 
en Filosofi end en Religion; det, som nyere tyske Filo- 
sofer fremstille som den højeste Visdom: at kjende Til- 
værelsen selv som den egentlige Grundulykke og Tilvær- 
elsens Strøm som et lidelsesfuldt Væv af Lyst og Bedrag, 
af Ønsker og Skuffelser, saa at Maalet maa være at gaa 
ud af Tilværelsen og naa den store Intethed, det er i Bud- 
dismen bleven et helt Folks og mange Folks Religions- 
lære; de taler om »Neibban« eller »Nirvana« (deres Navn 
for det »ikke at være til«), som vi Kristne taler om »det 
evige Liv«. Det maa vel siges, at »Dødens Skygger« her 
ere særlig stærke. Dog viser Knudsen, hvordan Bur- 
meserne, skjøndt de i Læren hævde dette, dog aaben- 
bart ikke ret har kunnet gjøre sig fortrolige dermed; 
Barnehjærtet har hos dem som hos andre Folk Lyst til 
Livet og til at se gode Dage, saa de maa kunne lære at 

prise den Fader-Gud, som »vil ej, at Folk de skal dø 
som Fæ, men leve med ham uden Ende«. 

At Jens Kr. Knudsen har gjort Ret i at bøje om ad en 
anden Vej, da Vejen i Rødkarenernes Land saa tydelig blev 
spærret, synes utvivlsomt. At han dog ikke har kunnet 
opgive Bagindien, er kjønt og let forstaaeligt, efter hvad 
der allerede af nære Venner og af ham selv er bleven 
sat ind paa Missionen i dette Land; Rødkarenerne selv, som 
Hans Povlsen nærmest tænkte paa, vil vist paa mange 
Maader kunne paavirkes af en kristen Mission iblandt 
Burmeserne, noget maaske allerede nu og mere i Frem- 
tiden, om Missionen lykkes; ogsaa er der i de Planer, 
Knudsen har for sin Missionsvirksomhed i Burma, Adskil- 
ligt, der viser tilbage til Hans Povlsens Tanker, ligesom 
en spiret Plante viser tilbage til Frøkornet, hvoraf den 
skød frem. Derom udtaler han sig nu ikke her i Bogen; 
men den røber baade varm Deltagelse for det Folk, hvis 
Tankegang, Levevis og. Kultur den .beskriver, og som i 
sædelig Henseende staar forholdsvis højt, og tillige et fri- 
modigt Haab om kristen Missions Fremgang iblandt dem. 

Det er en livlig og vel skrevet Bog, som man læser 
med Fornøjelse og Udbytte. Ikke mindst glædeligt er det, 
at man faar Indtryk af, at Jens Kr. Knudsen ikke er som 
en slagen Mand, der kun tænker paa Tilbagetog, men 
netop tænker paa ny Fremrykning med Mod og Haab. 
Men Ludvig Schrøder, som har medgivet Bogen et Forord 
og deri gjort Rede for den bagindiske Missions hidtidige 
Historie og for, hvordan det er gaaet til, at denne Mission 
hidtil har haft ikke sine Ledere — thi det er Missionær- 
erne selv — men sine »Repræsentanter« herhjemme blandt 
Lærerne paa Askov Højskole, bemærker med Rette, at 
Bogen »har Ærinde ogsaa til andre (end Missionens Venner). 
Gode Rejsebeskrivelser og kulturhistoriske Skildringer 
skattes jo i Reglen højt i vore Dage. Og i samme Grad 
som Buddismen har vakt Opmærksomhed, vil ogsaa en 

troværdig Mands Meddelelser om, hvordan den viser sig 1 
et af dens Hovedlande, kunne gjøre Regning paa at blive 
paaskønnet.« Til det, som i saa Henseende vil blive læst 
med mest Interesse, hører foruden Gjengivelse af den 
buddistiske Tankegang i Almindelighed nogle Prøver paa 
den Litteratur, som den har affødt, et Par Fortællinger, 
som findes omtrent midt i Bogen, og tilsidst »Sølverhøj«, 
et burmesisk Skuespil, oversat fra Engelsk af Jens Kr. 
Knudsen. Gode Billeder, som findes spredt i Bogen helt 
igjennem, forøger Fornøjelsen ved Læsningen. 

Der har herhjemme i Anledning af Missionær Edv. 
Løventhals sidste Bog været ført en ret livlig For- 
handling, om raa (»vilde«) Folkeslag eller kultiverede ere 
bedst skikkede til Missionsmark. Knudsen blander sig 
ikke i denne Strid; snarest mener han vel, at Mission 
overhovedet ikke skal begyndes efter Theorier; og skjøndt 
han ved nu at vende sig til Burmeserne fra Karenerne 
paa en Maade gaar den Vej, Løventhal anbefaler, mener 
han dog ingenlunde, at Karenerne maa vente med at blive 
kristnede, til de en Gang faar Missionærer fra Burma; 
men det fortjener Anerkjendelse, at han har forstaaet, at 
Løventhals Mening med sine Udtalelser om de raa Folke- 
slags daarlige Skikkethed ingenlunde er den at angribe den 
Virksomhed, som udføres blandt saadanne. 

Ogsaa i en anden Henseende staar han paa en Plads, 
som nutidige hjemlige Forhandlinger om Hedningemissionen 
kan henlede Opmærksomheden paa; der er nemlig af »det 
danske Missionsselskab« paatænkt, jal nu besluttet at be- 
gynde en Mission i Kina; men Burma ligger ikke blot 
udvortes paa Vejen mellem Forindien, det danske Mis- 
sionsselskabs gamle Plads, og Kina; ogsaa med Hensyn 
til Folkeart, Tankegang, Levevis o. s. v. kan det være som 
et Mellemled. ; 

Derfor bør Jens Kr. Knudsens Bog læses af alle danske 
Kristne, som har Hjærtet vaagent for Missionsarbejdet paa 

Hedningemarken; og som hans Bog bør læses, saa bør 
han selv og hans Virksomhed følges med Deltagelse og 
Forbøn her hjemme fra. 

Bogens Bogladepris er 2,75; men den faas ved Hen- 
vendelse til Lærer Bendiks Madsen — Karensmark ved Vejen 
Station, som nu er .den bagindiske Missions Brevskriver, 
for 2,00. 


P. Riemann, Sognepræst. 


Banebryderne for den virkelige 
finske Folkeskole og for den paatænkte 
nye tyske Skole. 


Hjem og Skole, IV, første Hefte, udg. af DanskSkoleforening. 


Dette Hefte bringer blandt andet en fornåjelig Levneds- 
skildring af Uno Cygnæus, den finske Folkeskoles Fader 
(fd. 1810, dd. 1888), som er forfattet af Overlærer J. Olsen 
i Varde. Deraf skal her meddeles nogle Træk. Dog har 
jeg ogsaa sammenlignet Forfatterens Hovedkilde, Gustav 
Lånnbechs Levnedstegning af Cygnæus. j 

Ved dén sydlige Bred af Saimen, som vel er den stårste 
af de mange Søer i Suomi, de tusind Søers Land, ligger 
Sognet Joutseno, og da »Joutsen« betyder en Svane, paa 
Latin: Cygnus, saa var det ganske naturligt, at en Unger- 
svend derfra, som kom i Latinskole, blev kaldt Cygnæus, 
ligesom en dansk Latinskoledreng fra Kærby kunde komme 
til at hedde »Paludan«, en fra Broby »Pontoppidan« og 
en fra Skagen »Scavenius«. Tre Slægtled har baaren 
Navnet Cygnæus får den Mand, som har gjort det bekendt 
i Pædagogikens Historie. 

Fra sin Barndom og Opvækst har Uno Cygnæus haft 
to lyse Minder. Det ene knyttede sig til det idylliske 
Barndomshjem, han ni Aar gammel — efter sin Faders 
Død — fik paa sin Slægts Ejendom Leppikoski i Janak- 
kala Sogn ved Bredden af en rolig Elv mellem nøgne 
Bjerge, fyrreklædte Håjder og lyse Skove af Løvtræer. 
Det andet knyttede sig til den Lærer, som ledede hans 
Undervisning fra hans 14de til hans 16de Aar, Rektor 
Longstrom i Tavastehus (fd. 1790, dd. 1826), der efter 
hans Skén har været en af Finlands stårste Pædagoger. 
Indtil Cygnæus kom i Forhold til denne Mand, hørte han 
ingenlunde til de fremmelige blandt Latinskolens Lærlinger. 
Men nu skete der en saadan Forandring, at den forekom 
ham at være »en psychologisk Gaade«. Desto mærke- 
ligere var hans Fremgang i disse Aar, da han i dem be- 
boede et lille Værelse, der laa lige bag ved Gæstestuen i 
et Værtshus, hvor der næsten hver Aften var en saadan 
Støj og Bulder, at det nødvendig maatte forstyrre hans 
Lektielæsen. Han indrettede sig imidlertig paa at gaa i 
Seng om Eftermiddagen Klokken 57/2,. sove i de næste 
7 Timer, staa op efter Midnat og derpaa læse til henimod 
7, da han efter at have drukket en Kop Mælk og spist 
en »Smårgaas« gik til Skole. Værtshustummelen forstyr- 
rede ikke hans Såvn, og fra Kl. 1 til 7 sov de, som ellers 
gjorde Uro. Ved denne »Natte-Orden« fandt Cygnæus .sig 
vel; men det skyldtes vist nok mindre den end Longstråms 
Evner som Opdrager og Lærer, at det gik saa godt i de 
to Aar. Da den dygtige Rektor døde, var det forbi med 
Cygnæus' Flid; hans sidste Aar i Skolen lige saa vel som 
hans niaarige Ophold ved Universitetet i Helsingfors stod 
siden for ham som en »sørgelig Periode« af hans Liv. 

1837 blev Cygnæus præsteviet, var saa først personel 
Kapellan i Viborg, siden Fængselspræst og Privatlærer 
paa en Gang. Men 1839 paatog han sig for et Tidsrum 
af 5 Aar at være Præst for de finske, svenske og tyske 

Lutheranere, som arbejdede i det russiske Nord-Amerika. 
En finsk Sø-Officer var bleven Guvernør derovre med 
Bolig i Fæstningen Ny-Arkangelsk paa Øen Sitka. Han 
fik Cygnæus med derover. Opholdet paa dette afsides 
Sted”) fik ikke ringe Betydning for ham. Paa sine en- 
somme Vandringer syslede han meget med Spårgsmaalet 
om, hvordan Opdragelsen kunde fremme »Frihed, Lighed 
og Broderskab«, og samtidig iagttog han Naturen omkring 
sig og samlede baade Insekter, Fugle og Pattedyr. Ogsaa 
Rejserne var lærerige; den første var en Sørejse over 
Rio og Valparaiso (fra 12. Sept. 1839 til 12. Maj 1840); 
den anden væsentlig en Landrejse over Okotsk, Jakutsk, 
Irkutsk og St. Petersborg (16. Maj til 25. December 1845). 

Efter et kort Besøg hos sin Moder, der havde solgt 
Leppåkoski og var flyttet til Helsingfors, rejste Cygnæus 
til Sé. Petersborg, hvor han 1847 blev Forstander for en 
finsk Skole og Religionslærer for den finske Ungdom i 
Stadens Opdragelsesanstalter. Det var en saare anstreng- 
ende Virksomhed, Cygnæus overtog i Ruslands Hovedstad, 
og som han røgtede i 12 Aar; men den forberedte ham 
endnu mere end Opholdet i N. Amerika til hans senere 
Livsgerning. Han fik Lejlighed til at øve sine Kræfter 
som Ordner af et Skolevæsen. Den Skole, hvis Leder han 
var, blev af ham udviklet til en omfattende Læreanstalt 
med Drenge- og Pige-Skole, Smaabårneskole og Såndags- 
skole for mandlige og kvindelige Lærlinger. Især i de sidste 
Skoler traf han Born fra de forskelligste Egne af Finland, 
som slette Mennesker havde faaet Forældrene til at ud- 
levere sig mod Løfter om at skaffe dem gode Pladser, 
Føde og Klæder, men som for det meste var kommen ind 
i slette Forhold i den store Stad. (Gygnæus havde den 
ønskeligste Lejlighed til at studere det Standpunkt, hvor- 
paa Folkeoplysningen stod i hans Hjemlands spredte Bygder. 


1) Kun en Gang om Aaret hentedes Post fra Okotsk. 

Samtidig kom han i Forbindelse med en tysk Lærer, J. 


Paulsen, som kunde give ham Anvisning paa det fortrinligste 


af Udlandets pædagogiske Literatur. De Erfaringer, han 
gjorde imellem sine forsåmte Landsmænd, æggede hans 
Iver for at virke for Oplysningens Sejr i Finland, og naar 
han saa læste, hvad Pestalozzi og hans Disciple havde 
skrevet, var det stadig det Spårgsmaal, der beskæftigede 
ham, hvad han kunde lære af dem, som kunde komme 
hans Landsmænd til Nytte. 

Da Aleksander II. 1855 var bleven Nikolaus' Efterfølger 
som Hersker over Rusland og Finland, gæstede han ved 
Paasketid 1856 Helsingfors. I et Senatsmøde, hvori han 
førte Forsædet den 24. Marts, oplæste han nogle paa 
fransk affattede Punkter, som Senatet burde optage til 
Forhandling. Deriblandt var da ogsaa det, at der skulde 
gøres Forslag til Indretninger af Skoler i alle Landets 
Kommuner. Dette gav Anledning til, at fårst Domkapit- 
lerne afgav deres Erklæringer og dernæst — efter at disse 
var trykte paa finsk og svensk og spredte over Landet — 
sagkyndige Folk opfordredes til at indkomme med derss 
Bemærkninger inden August 1857. 

Cygnæus skrev nu: »Strådda tankar om den tillåm- 
nade folkskolan i Finland.« Deri betegnede han det som 
Folkeskolens Opgave at sætte det saakaldte »simple« Folk 
i Stand til at tilegne sig. den almindelige borgerlige 
Dannelse og udvikle de Evner og Anlæg, som Gud 
har nedlagt hos hvert Menneske — noget, som hidtil 
har været et Privilegium for »de bedre Folk«. Han 
foreslog, at-Skolen skulde støtte nogle Mænd til at søge 
pædagogisk Dannelse paa Rejser i Sachsen, Preussen, 
Schweiz og Danmark. Dernæst skulde paa Grundlag af 
de indvundne Oplysninger et /insk Seminarium oprettes 
til Uddannelse af Lærere, f. Eks. i Jyvåskylå. Men dette 
maatte ikke underlægges et kirkeligt Tilsyn, men en 
Overskolebestyrelse i Helsingfors. Seminariet burde have 

en kvindelig og en mandlig Afdeling, og der burde der- 
til knyttes en Normalskole for Piger og én for Drenge. 
Kvinde-Afdelingen vilde sikkert ikke komme til at mangle 
Elever; thi det var rimeligt, at et stort Antal yngre 
Kvinder, der nu oftere manglede et højere Maal for deres 
Stræben og slæbte sig igennem et gavn- og glædeløst Liv, 
vilde med Glæde gribe Lejligheden til gennem en nyttig 
Virksomhed at opnaa en i økonomisk Henseende uafhængig 
Stilling. Pædagogisk Gymnastik var et meget vigtigt Fag. 
Men nødvendigst af alt var, at Kvinderne, hvis Kald det 
er »at vogte Slægtens spædeste Planter«, fik nogen » Under- 
visning og Vejledning i den første fysiske og sjælelige 
Bårnepleje og i almindelig Diætetik«… Et kort Kursus 
i populær Anatomi, Fysiologi, Diætetik og Barnepleje burde 
derfor indføres blandt Lærefagene paa Seminariet, særligt 
paa Kvindeafdelingen. Har Lærerinden Indsigt i disse 
Dele, vil hun sikkert ved denne sin Kundskab virke 
uendelig velsignelsesrigt, ikke blot blandt Eleverne i Folke- 
skolen, men ogsaa blandt Forældrene i det Sogn, hvor hun 
udøver sin Virksomhed.”). — I Normalskolen skulde An- 
skuelsesundervisningen bruges. — Havde man ved Hjælp af 
Seminariet faaet Lærerinder og Lærere, maatte man se at 
faa Kommunerne til frivilligt at oprette Skoler, særskilt 
for Piger med Lærerinder til Ledere og særskilt for Drenge 
med Lærere til Ledere. Var der et Sted Vanskelighed 
ved at faa en Skole af hver Slags i Gang, maatte der be- 
gyndes med Pigeskolen. Pigen vil allerede i sit Hjem 
gavne mere blandt sine yngre Søskende end Drengen, som 
ofte er paa Arbejde udenfor Hjemmet, og senere hen, 
naar hun bliver Moder, »er det hende, som i de fleste 
Tilfælde skal være Bornenes første, og maaske eneste, 
ligesom hun sikkert ogsaa er deres bedste, Lærerinde, 


1) Cygnæus tænkte sig en Læge ansat ved Seminariet, som tillige 
skulde være Lærer i pædagogisk Gymnastik, Diætetik, Bårnepleje m. m. 

om hun dertil har Kundskab og god Vilje. Er det en 
ubestridelig Sandhed, at Barneis legemlige og sjælelige 
Pleje i den spæde Alder fortrinsvis er Moderens Sag, og 
at de Indtryk, Barnet modtager til sit tiende Aar, planter 
sig dybest i Barnehjærtet og bestemmer dets Retning for 
hele Livet, saa kan det ej heller bestrides, at man for- 
trinsvis maa virke hen til Kvindens bedre Uddannelse, 
naar Spørgsmaalet er om Folkedannelsen i det hele.« 
Først den 15. September 1857 kunde Uno Cygnæus 
slutte denne Skrivelse, der altsaa indkom, efter at den 
bestemte Frist var udløben.  Desuagtet gjorde den mere 
Indtryk end de andre atten, der var indsendte, og Cyg- 
næus blev selv 22. April 1858 kaldet til at gåre den 
pædagogiske Udenlandsrejse, hvormed der efter hans For- 
slag skulde begyndes. Han opgav sin Stilling i Petersborg, 
flyttede Hustru og Børn til Ekenæs (1854 var han bleven 
gift) og begyndte saa sine Rejser. Først saa han sig godt 
om i sit Fædreland, Finland. Derefter gæstede han Sverig 
fra sidst i Oktober til December 1858, derpaa Danmark, 
saa fra Januar 1859 Bremen, Hamborg, Lybæk, Berlin 0. s. v. 
Særligt var det ham om at gåre at se, hvordan Haand- 
arbejdet kunde optages som ligestillet med de øvrige 
Lære- og Øvelsesfag. J. D. Georgens, som praktiserede 
dette paa en Anstalt i Nærheden af Wien, var »en Fan- 
tast og en Charlatan«; men dette svækkede ikke Cygnæus' 
Overbevisning om, at Tanken var rigtig. Seminariet 
Wettingen i Kanton Aargau tilfredsstillede ham i mange 
Stykker, og en Pigeskole i Bern fandt han saa god, at 
han sendte de finske Kvinder did, som skulde uddanne sig 
til at være Seminarie-Lærerinder. Det var ikke Metoden 
i de schweiziske Skoler, der særligt tiltalte' Cygnæus, men 
»Aanden i Skolen«. I Pestalozzis Hjemland stod den frie 


"Forfatning i den inderligste Vekselvirkning med Folke- 


dannelsen håje Standpunkt, »og dette kunde ikke nok 
som skattes.« 

Efter sin Hjemkomst udarbejdede Cygnæus nærmere 
sine Forslag. I 1861 blev han udnævnt til Overinspektør 
ved Folkeskolen i Finland, og 13. August 1863 indviedes 
Seminariet i Jyvåskylå, hvis Ledelse han overtog. Men 
fra 1869 maatte han overlade dette til en anden for helt 
at vie sine Kræfter til Indretningen af Folkeskolerne. Nye 
Seminarier oprettedes, og fra 1884 blev.der indsat en 
Skoleinspektør i hvert Len (Amt). Men hvad der var Cyg- 
næus” Stolthed og Glæde, var frem for alt, at de Folkeskoler, 
hvori nu over 60,000 Born undervistes af omtrent 1300 
vel uddannede Lærere og Lærerinder, helt igennem var 
grundlagte ad Frivillighedens Vej, uden Paabud og Tvang. 

Der er ventelig mange, som ved at læse om denne 
udmærkede Banebryder for Kvindernes Deltagelse i Lærer- 
gerningen, for Sundhedslærens Plads iblandt Undervis- 
ningsfagene paa Lærerskolerne og for SZøjdens eller 
Haandgerningens Ret til at indtage en Plads iblandt Fagene 
i enhver Skole, kunde faa Lyst til yderligere at fordybe 
sig i hans pædagogiske Tanker. De maa da først hen- 
vises til at læse Afhandlingen i Dansk Skoleforenings 
Tidsskrift, som ligger til Grund for det her meddelte, og 
de ville deraf med Glæde erfare, at Overlærer Olsen agter 
at skrive en udførligere Afhandling angaaende den finske 
Folkeskole. Mulig vil Tidsskriftet »Hjem og Skole«, som 
uden Betaling uddeles til Medlemmer af Dansk Skole- 
forening (hvis Aarsbidrag er 1 Krone), kunne optage ogsaa 
denne Afhandling. — 

Dr. Hugo v. Gåring: En opdragende Skole paa. 
nationalt Grundlag. Et Forslag. Forkortet Oversættelse 
af N. Edv. Hass. Med et Forord af Professor, Dr. ph. K. 
Kromann. Frimodt. 132 Sider. 

En af »Danskeren«s Medarbejdere, Præsten Julianus 
Plesner i Brande, har saa udførligt gjort Rede for Hugo 
v. Gårings Skoleplaner (se foran Side 23—45 og 87—107), 
at der ikke er Anledning til at dvæle ved, men vel til at 

henlede Opmærksomheden paa Hr. Hass' forkortede Over- 
sættelse af et goringsk Skrift, der ogsaa er benyttet af 
Plesner, men som han har ledsaget med adskillige Be- 
mærkninger, danske Beundrere af Goring kunde have 
Grund til at lægge sig paa Sinde. 

L. Schrøder. 


Folkeudgave af danske Forfattere.  ” 
Boghandler C. A. Reitzel har fortsat sit paaskonnelses- 
værdige Foretagende med Udgivelsen af klassiske Værker 
i billige Udgaver, idet han dels har optrykt: Udvalgte 
Eventyr af H. C. Andersen med de beråmte Illustrationer 
af Vilhelm Petersen i to Hefter å 25 Ører, et lige saa 
billigt Hefte Fortællinger af Christian Winther, »Røver- 
stuen« og »Fjorten Dage i Jylland« af Sz. St. Blicher — 
hin til en Pris af 25, denne til 50 Ører — dels har for- 
lagt nogle flere Hefter, hvortil Medlemmer af Dansklærer- 
Joreningen har skrevet Indledninger og oplysende An- 
mærkninger. Dertil hører St. Sé. Blichers »E Bindstouw« 
med P. Hansens Oversættelse og Oplysninger af A/fred 
Ipsen, J. H. Wessels »Kærlighed uden Stråmper«, som 
er besørget af Chr. Dorph — denne har blandt andet 
meddelt Brudstykker af Loddes Oversættelse af Voltaires 
»Zaire« og af J. Nordahl Bruns »Zarine«, som Wessel 
har haft for Oje i sin Satire — og J.L. Heibergs »Elver- 
håj« med en Indledning af P. Hansen, hvori man da ogsaa 
finder det karakteristiske Brev af 10. Juni 1828 fra J.L. 
Heiberg til Etatsraad Jonas Collin, der paa flere Maader 
oplyser Digterens Personlighed og Forhold paa den Tid, 
da han skrev sit fædrelandske Skuespil.  Forhaabentlig 

vil dette Foretagende af. vort gamle beråmte Boghandler- 
Firma blive paaskånnet saaledes, at det fremdeles vil 
kunne fortsættes. »Det er kun et ringe Antal Digterværker, 
der opnaar den Ære at leve gennem Tiderne og glæde 
alle Slægter,« bemærker Chr, Dorph i Indledningen til 
Wessels beråmte Skuespil, »saadanne Værker kaldes £/as- 
siske.« Der findes ikke saa ganske faa Bøger iblandt de 
reitzelske Forlagsartikler, som man med mere eller mindre 
Grund har regnet til de danske Klassikere, og det er 
særligt disse, vi kan vente efterhaanden at faa gjorte let 
tilgængelige ved Samarbejdet mellem Dansklærerforeningen 
og C. A. Reitzels Boglade. -… L. Schrøder. 


Kirkelige Stridsskrifter. 


Fr. Nielsen: De nye Salmer. Aabent Brev til Hr. 
Prof. Dr. theol. C. /. Scharling. Schønberg 1891. 3285. 

Fr. Nielsen: Luther og Grundtvig. En kirkelig Lejlig- 
hedsbetragtning. Schønberg 1891. 93 Sider. 

Disse Bøger hører til dem, man ikke behøver at hen- 
lede Opmærksomheden paa. De er nemlig Stridsskrifter, 


og saadanne vækker i Reglen stårst Opmærksomhed. De. 


er Indlæg i en Strid mellem to af de theologiske Pro- 
Jessorer ved vort Universitet, og selv om det theologiske 
Fakultets Virksomhed ellers til daglig Brug gik nok saa 
upaaagtet hen, saa skulde dette nok forandre sig, naar 
der udbrød Strid imellem dets Medlemmer. Endelig er 


ogsaa Stridens Genstand særlig skikket til at vække Op- 


mærksomhed, idet den vel fra først af kun har sin Op- 
rindelse fra Spårgsmaalet, om Flertallet af de kjøbenhavnske 
Kirkegængere fremdeles skulde være indskrænket til at 


synge efter Roskilde Konvents -Salmebog, men fra første 
»Danskeren" VI. : 20 


ER ENDEN E 

Færd ikke blot er kommen til at omfatte det gamle 
Stridsspørgsmaal om Grundtvigs kirkelige Anskuelse og 
dens Forhold til Luthers kirkelige Vidnesbyrd, men tillige 
de ny Stridsspørgsmaal, om den indre Mission har til- 
egnet sig den grundtvigske Dogmatik eller ikke, og om der 
er en tredie Retning, der med en ganske anden Ret end 
disse »Opvækkelses«-Retninger tår tilegne sig Æren af at 
være den danske Folkekirkes egentlige Kærne. 

Naar jeg da ikke lader det blive ved at nævne disse 
Smaabøger paa Omslaget af »Danskeren« som Udgiverne 
tilsendte Nyheder, da er det, fordi jeg føler Trang til at 
takke Forfatteren, fordi han, med sin omfattende Kund- 
skab til de Spårgsmaal, hvorom Striden drejer sig, og 
med sin store Evne til at forene Grundigheden med 
en tiltrækkende, let fattelig Fremstilling, midt under den 
ihærdige videnskabelige Granskning, hvorom vi mindes, 
hver Gang vi faar et Hefte af hans store Kirkehistorie, 
skaffer sig Tid til at forfatte saa indholdsvægtige Lejligheds- 
skrifter, som de foreliggende. 

Som Eksempel paa, hvad man kan lære af Professor 
Fr. Nielsens sidste Bog” skal jeg anføre den Oplysning, han 
Side 24 giver om de iblandt Theologerne saa meget om- 
talte lutherske Grundprinciper: 1) Retfærdiggårelsen ved 
Troen uden Lovens Gerninger — »det materiale Princip« — 
og 2) Hævdelsen af den hellige Skrift som Regel og Rette- 
snor for Lære og Prædiken — »det formale Princip«x —: 
»Luther har ingen Sinde selv opstillet disse to Principer, 
og de vare endnu, da Grundtvig skrev »Kirkens Gen- 
mæle« aldeles ukendte for den lærde Verden; den hele 
Tale om dem er et forholdsvis nyt Forsøg paa at finde 
Hovedsynspunkterne for Luthers Gerning. Det er i Aar 
kun 61 Aar siden, en tysk Theolog for første Gang talte 
om Reformationens materiale og formale Princip.« 

Et Vidnesbyrd om, hvordan Professor Fr. Nielsen giver 
Oplysning om, hvad der for Tiden er under Forhandling 

i den store Verden, er følgende Bemærkninger: »Spårgs- 
maalet om Skriftens Stilling er brændende i alle prote- 
stantiske Lande, ikke mindre i England, Skotland, Tysk- 
land og den lutherske Del af Rusland end hos' os; man 
vil anden Steds kunne se Disciple af Luther optræde med 
lignende Paastande som Pastor Bricker: i ham have vi 
en hjemlig Repræsentant for en stor Bevægelse indenfor 
den protestantiske Kristenhed, der er opstaaet uden For- 
bindelse med Grundtvig. Pastor Bricker har i Virkelig- 
heden rørt ved et stort kristeligt og kirkeligt Problem, 
der ikke løses uden at »opfattes i dets hele Omfang og 
Dybde«.« (S. 44 f.) 

Ikke mindre end dette Sporgsmaal er det om Tros- 
bekendelsen ved at komme langt mere under Forhandling 
i Udlandet, end Grundtvigs Modstandere i Regelen har 
Rede paa. »Det begynder at gaa op for den moderne 
Rationalisme, at Trosbekendelsen ved Daaben er et farligt 
Vidne mod dens Forsøg paa at komme uden om Frelsens 
Kendsgerninger, og paa Kirkens Side begynder man at se, 
at den gamle Kirkes Opfattelse af Daaben som en For- 
sagelsens og Troens Pagt er et apologetisk Moment af stor 
Betydning.« (S. 54.) 

Skulde nogen af »Danskeren«s Læsere ikke have faaet 
Fr. Nielsens sidste Bog i Hænde, vil disse Prøver paa 
dens Indhold maaske vække Lysten hos dem til at lære 
den at kende. 5 L. Schrøger. 


Fra Bogmarkedet. 
Michael Berg: Drossel:og Orgel. Schubothe, 1891. 
Det er en Samling lyriske Digte, igennem hvilke man 


lærer Forfatteren at kende som den, der, født i Hem 
20% 

Præstegaard imellem Mariager og Spentrup, fire Aar gammel 
mistede sin Fader og vel ikke længe efter sin Moder, den 
bekendte Skovrider C. V. Oppermanns Datter, men saa 
fandt en Plejefader i N. C. Aagaard, Ejeren af Aarhus 
Løveapothek. Under Opvæksten i dette Hus og den la- 
tinske Skolegang er den Sans for Naturen, og særligt for 
Blomster og Fugle bleven vakt, som præger mange af 
Digtene. Som ungt Menneske levede han i Omgang med 
Elith Reumert; men naar denne valgte Scenen til sin 
Virkeplads, saa fik Berg sin Livsgerning som Præst. Han 
blev ordineret i Ribe Domkirke og prædikede da over 
Joh. VIII, 12. Først var Lemvig og siden det sydøstlige 
Fyn hans Virkekreds. Han har digtet Sange til Grundlovs- 
festen i Lemvig, til Sønderjydernes Besøg i Vestjylland og 
til Oure Skytteforening. Efter at hans »Aand havde drukken 
sig en Blomsterrus« paa Fyn, hilste han paa Byen ved 
Limfjorden med dens Reder, hvori Storkeunger prøver 
deres »pæne nye sorte Ben« : 


De Storke faar mig til at le, — 

jeg selv har nylig gjort som de, 

da hist i Raadhuset jeg stod, 

kort får end jeg Lemvig forlod, 

og skulde første Gang den Kunst udøve: 
med Fryd min pæne, nye Valgret prøve. 
Jeg satte Venstrefoden frem. 

Naa ja, der var jo sagtens dem, 

som fandt den Position lidt slem. 

Dog — ikke sandt? — de Ben, som gaa paa Jorden, 
maa skifte, det er i sin Orden ; 

den Ret fik baade Stork og Hejre, — 
hver gåre sit, at Sandheds Sag kan sejre! 


Til Gang paa Jord maa Foden flyttes 
i Vekseltakt, — snart af den ene, 

” snart af den anden Kroppen støttes —, 
derom er alle Tveben paa det rene, 
selv gamle Storke kan ej andet mene. 

Men skal den tunge Gang blandt Muld og Stene 
med kraftig Himmelflugt ombyttes, 

maa begge Vingers Svingkraft sig forene 

og med hinanden sammen tjene; 

smukt bagud begge Ben da rettes, 

og mellem dem, der ikke længer trættes. 

Den Sandhed af hver lille Fugl erfares, — 
blandt Kristne skal den fuldt ud aabenhares. 


Ja, Kristenvenner! vi tilsammen båje 

vort Knæ for samme Herre i det håje. 

Gaa Skridtene paa Jord end lidt forskelligt, — 
én er vor Flugt, den samler Aandens Vinger, 
én fælles Tone i vor Lovsang klinger, 

ét er vort Maal, og dette Maal er helligt. 


Lad jordiske Uenigheder glemmes, 

at ikke Vingeslaget hemmes, 

kast dem — som Storken sine Ben — tilbage, 
hver Gang de stærke Længsler opad drage! 


Det være sagt til alle eder, 

som gærne søge Aandens Hvilesteder: 

den gamle Kirke, — hvor saa tit 

paa Taarnets Gavltrin Storke stande frit 
(saa faar dog Hanen dér Visit, 

den Stakkel sig i gylden Stivhed keder); — 
og Kirken paa det grånne Håjdedrag, 

hvor Spirets Stjærne spreder sine Straaler, 
der sig i Klarhed næsten maaler 

med Tonerne af Klokkens Hjærteslag; 

og endelig der nede lavt i Dalen 

med Korsets hvide Tegn Forsamlingssalen; — 
tre Huse, byggede til Herrens Ære, 

tre Boliger, hvor der er godt at være 

for dem, som glædes ved at høre Talen 
om fam, der giver til sit Vennelag 

en evig Fred i Ly af Faderhusets Tag. 


Disse Verselinjer kan give en Forestilling om Forfat- 
terens Tankegang over for Tidens politiske og kirkelige 
Røre. Kampen mellem Egen og Bøgen i vore Skove giver 
ham Anledning til følgende Vers: 

Løvspringets frejdige Forspring i Vaar — 
det er en Kunst, som kun Bøgen forstaar. 


Blandt Egeløvet var Bagstræv Teksten, 
derfor gik det til Agters med Væksten ! 


Men det er med Tanken om Fortidens Ødelæggelser af 
Skovene i Vestjylland og af det danske Hedeselskabs Virk- 
somhed, at han i Digtet om Viborg Domkirke indfletter Verset: 


Skoven vil hævnes; der sluttes ej Fred. 
Beplantningen planmæssigt Lyngen forstyrrer, 
Blindhuller graves i fylket Geled 
til Vagtpost for modige Graner og Fyrrer. 
Den rislende Vanding 
ved Kunst og Natur — 
og Mergelens Blanding 
staa bi med Bravur. 
Med Hakke og Spade udkæmpes en Strid 
af Menneskehaand for den kommende Tid. 


I Digtet »En Kamp til Søs« dvæles ved Kampen mellem 
Sejlskibe og Dampskibe; her staar Forfatteren paa hines 
Side som dem, der bedst afbilder Færden til det evige 
»Bestemmelsessted«. I Digtet »Saa mange klage sig« 
dvæles ved Spørgsmaalet om »Tro og Viden«. Som for- 
tællende Digt vil jeg fremhæve: »Æn Apostel«. Som Prøve 
paa Orgel-Tonerne skal jeg anføre, hvordan Præsten Berg 
går Anvendelse af, at Lazarus "blev baaren af Engle til 
Abrahams Skød: 


Ja, Englenes Gerning bestaar just 1 
til svalende Fred at bære; 

med Samfundets Lykke for Oje vi 
'skal Englegerningen lære. 

Til Kærlighedsvækst her i Livet 

er Englekald Mennesker givet. 


Den foreliggende Digt-Samling bærer paa mange Maader 
Vidnesbyrd om, at Forfatteren lever med i sin Tid. 

N. Larsen: Den Struensee'ske Proces. 

»Marie Stuart«, skrev Grundtvig for en halvhundrede 
Aar siden, »har nu en Gang ved Læseverdenens Forkær- 
lighed for Romaner og &6mme Deltagelse i store Forbryd- 
eres Skæbne faaet en saadan Navnkundighed, at Historien 
nødes til at vise, den er uforskyldt.« Dersom man her 
vilde sætte Caroline Mathildes Navn i Steden for Marie 
Stuarts, da beholdt Bemærkningen sin Gyldighed. Den 
skotske Dronning har vel haft flere forelskede Riddere 
'end den danske, baade medens hun levede og efter sin 
Død. Det hænger sammen med Forholdene i hendes 
Samtid, og med at det var det mægtige Storbrittanien, 
der var Vidne til hendes Æventyr, og som fik Konger 
blandt hendes Ætlinge. 1 Forhold til Tiden, da Frederik 
den Sjættes Moder levede, og de Riger, hvis Krone hun 
bar, blev hendes Elskovs-Æventyr dog broget nok, og 
deres Tal, som efter hendes Død ridderligt traadte i 
Skranken for hende, stort nok. Overfor Caroline Mathilde 
og hendes Elsker Struensee har Historien da en Opgave 
af lignende Art som over for Marie Stuart; men den synes 
at have lettere ved at løse sin Opgave med Hensyn til den 
danske end til den skotske Dronning. Det er i hvert Fald 
et meget heldigt Tilfælde, naar Historien kan tage Rets- 
kyndigheden til sin Hjælper, og dette er sket, siden en 
dygtig Retslærd i den ovennævnte Afhandling paa Grund- 
lag af de i det danske Rigsarkiv bevarede og for Offent- 
ligheden tilgængelige Aktstykker, har prøvet Dommen over 
Struensee og fundet den retfærdig. Dette kan nemlig ikke 
slaas fast, uden at ogsaa den i den tyske Æventyrer blindt 
forelskede Dronning kommer til at staa i et bedrøveligt 
Lys. Imidlertid maa man ikke heraf slutte, at der ikke 
vil opstaa nye Riddere, som vil bære Caroline Mathildes 
Farver og søge at vække en Medfølelse med hende, der 
hellere maatte stedes hos dem, hvis Lidelse er mindre for- 
skyldt, og som hører Samtiden til. L. Schrøder. 

Nye Skuespil. 


Émile Zola: Thérése Raquin, oversat af P. Nansen. 
J. H. Schubothes Forlag. 

Gustav Esmånn: 7 Provinsen. Samme Forlag. 

N. N.: I Ravnekrogen. Samme Forlag, 

Emma Gad: Et Sølvbryllup. Samme Forlag. 

Samme Forf.: En Advarsel. Samme Forlag. 


Naar man sammenligner det forste af de her nævnte 
Skuespil med de fire sidste, vil man faa et stærkt Indtryk 
af Forskellen mellem den moderne fremmede Naturalisme 
i sin voldsomme Uhygge og den danske Stuepoesi i sin 
smaalige Gemytlighed. 

Den beråmte franske Romanforfatter har med sit 


"Skuespil, der udkom for flere Aar siden, villet bryde Vej 


for en hel ny Kunst, der anderledes blev hentet ud fra 
det virkelige Liv end de gamle Tragedier. Al Bram med 
store Ord og kostbar Udsmykning er lagt til Side. Hand- 
lingen foregaar gennem alle Akter i en tarvelig, mørk Bag- 


. Stue ovenover en lille Butik, og Personerne er ubetydelige 


dagligdags Mennesker. 

Den gamle Fru Raquin har en aands- og legemssvag 
Son, Camille, som hun har kælet op til en skikkelig, 
blegfed og egenkærlig Døgenicht og skaffet en ung og 
kraftig Kone, Thérése BRaquin, der bærer sin sårgelige 
Skæbne med nedtrykt Sløvhed. En fattig ung Mand, 
Laurent, der forsøger sig som Maler, kommer i Huset 
for at male sin fordums Legekammerat Camille. Thérése 
og Laurent gaar og trykker hinandens Hænder og taler 
elskovssygt med hinanden, naar de er alene. Saa snart 
de andre kommer, falder Thérése tilbage i sin ligegyldige 
Halvsovn. Et Par snurrige gamle Husvenner Grivet og 
Michaud, kommer en Gang om Ugen og spiller Domino 
med Fru Raquin og hendes Camille. 

I disse kedelige smaa Forhold sker der en uhyggelig 
Rystelse. Thérése og Laurent faar paa en Lysttur paa 
Seinen den stakkels hjælpeløse Camille styrtet i Vandet, 
saa han drukner. Halvt viljeløst drives de til denne 
Udaad, som bagefter øver et mægtigt Herredåbmme over 
deres skyldbevidste Tanker. Et Aar igennem lykkes det 
dem imidlertid ved løgnagtig Sorg at skjule Misgerningen. 
Og efter Fru Raquins Tilskyndelse ægter de hinanden. 
Men i Bryllupsnatten overvældes de saaledes af Rædsel 
ved at se Laurents Billede af den druknede Camille, der 
hænger paa Væggen, at de mister Magten'over de indre 
Røster og ufrivillig røber alt for den indtrædende Fru 
Raquin. Af Sindsbevægelse lammes den stakkels Kone 
paa Krop og Lemmer og mister Mælet. Kun de truende 
Øjne, hvormed hun stirrer paa Forbryderparret, vidner om 
Liv og Hævntanker. Et Aar igennem sidder hun saaledes 
i Stuen som et levende Lig, medens de to brødefulde 
Ægtefolk i hendes Nærværelse skændes paa det uhygge- 
ligste om den fælles Udaad, der går dem alt Samliv 
umuligt. 

Omsider kommer ider en Dag til deres Forfærdelse 
atter Liv i den døde Krop. Fru Raquin løfter langsomt 
Haanden og skriver i de gamle Husvenners Nærværelse 
Begyndelsen af en Sætning, som vil røbe de skyldige. 
Ved det afgårende Ord standser hun imidlertid og nåjes 
med at se paa Laurent og Thérése med sine hævnfunk- 
lende Øjne. Kort Tid efter faar hun ogsåa sit Mæle igen 
og fortæller de skælvende Forbrydere, at hun ikke vil 
anklage dem for Retten, men nyde en daglig Hævn ved 
at være Vidne til deres Samvittighedskvaler. Da kan de 
forpinte Ægtefolk ikke udholde det længer, men drikker 
Blaasyre og dør. »De døde meget hurtig,« siger Fru Ra- 
quin, i det Tæppet falder. 

Stykkets voldsomme Naturalisme og Handlingens stærke 
Virkning - trods de fattige Omgivelser og den jævne Tale 

minder om Tolstoys »Mørkets Magt«. Men Zolas Natur- 
kraft og store Kunst synes kun at have det Formaal at 
yde den forvænte Samtid en rædselsfuld Nydelse, og dette 
sætter i mine Ojne hans "Arbejde langt under den store 
russiske Digters. Saa stærke Stemninger bør ikke vækkes, 
naar de ikke samtidig lader sig bruge til Fremskridt for 
Menneskelivet. 

Hvor elendig smaa bliver ikke i Sammenligning med 
Thérése Raquin .de ovennævnte »originale« danske Skue- 
spil? Og dog har disse et Fortrin. Deres lette Leg volder 
en harmfri Nydelse. De misbruger ikke Livets dybe Rædsler 
til at forlyste Folk, men holder sig beskedent til Over- 
fladens smaa Pudserligheder. 

Gustav Esmann: 7 Provinsen er et let, ironisk Skue- 
spil om Livet i Købstaden med Kappestriden mellem de 
militære og civile Myndigheder om Forrangen i Selskabs- 
livet. Stykkets stårste Spænding rejser sig over det 
Spørgsmaal, om Garnisonens øverstbefalende eller Byens 
Borgermester ved en Folkefest er nærmest til at udbringe 
Hans Majestæt Kongens Skaal. I et og andet mindes man 
om Hostrup, særlig »Karens Garde«, men Spøgen er 
mere spids og mindre dyb og hjærtelig. I en ledig Time 
kan »/ Provinsen« være en særdeles magelig og behagelig 
Læsning. ; 

»T Ravnekrogen« af en unævnt Forfatter er mindre 
flot skreven, men til Gengæld stikker Tendensen noget 
dybere. Æmnet er ogsaa her det indsnævrede Provinsliv. 
En ung københavnsk Dame bliver gift med en Herreds- 
foged i en lille Købstad og kommer ved sit frie Væsen 
paa Kant med de lokale Storheder. For at hævde 
sig slaar hun stort paa, saa Mandens Pengepung bliver 
tomt, og der indtræder Fare for en rystende Fallit, 
som dog undgaas ved en ædel Venindes gode Hjælp. 
I den unge københavnske Dames Kamp er der Tilløb 

til et Karakterbillede. — Æmnets Valg og Udførelse 
kunde tyde paa, at den ukendte Forfatter muligvis selv 
er en Kvinde. 

Fru Emma Gads Æt Sølvbryllup er ganske morsomt. 
Den gemytlige Fabrikant Selby og hans Familie plages 
slemt af en ugift Svigerinde, Frk. Knudsgaard, der er en 
ivrig og ubarmhjærtig Talsmand for Sædeligheden og 
Kvindesagen. Med sin Stab af Theologer og Fremskridts- 
kvinder dominerer hun i Fabrikantens Hus, tvinger dets 
Medlemmer til at høre hendes Foredrag i en Kvinde- 
forening og trænger med sit Sandhedskrav ind imellem 
Mand og Kone, saa deres glade Sølvbryllup er nær ved at 
blive en ordentlig Skandale med Bortrejse, Skilsmisse 0. s. v. 
Alting ender dog godt med Nederlag for den tapre Frøken 
og Fest og Forlovelse efter hendes Bortgang. 

En Advarsel af samme Forfatterinde er et pænt lille 
Konversationsstykke, hvori en yngre Kone lærer sin Mand 
at passe paa, hvad han har, og holde sig fra letsindigt 
Sværnueri. 

Alle disse Skuespil har været opførte sidste Vinter i 
København med temmelig godt Bifald. Men intet af dem 
vil leve længe. 

Det er smaat med den danske Digtekunst i disse Aar. 


Herman Bang: 7i Aar. J. H. Schubothes Forlag. 

I en død Overgangstid fordyber man sig gerne i det 
forbigangne. Selv den 33aarige Herman Bang har fundet 
det rigtigt at vende tilbage til sit tidligere Livs Erindringer 
og har i den forliggende Bog paa en ganske elskværdig 
Maade stillet sig selv og sine smaa Svagheder til Skue 
for Læseren. 

Ved Anmeldelsen af »Digte« ytrede jeg den Formod- 
ning, at Bang føler sin fårste Virksomhedsperiode afsluttet, 
og »Ti Aar« bekræfter dette. Gid det nu maa sandes, 

at baade de affekterte Lojer og den livstrætte Haabløshed 
virkelig er aflagte, saa Manden af den ber&mte Slægt i 
sin modnere Alder maa træde frem. som en sand Digter 
med lutret Skæmt og Alvor. 

At han har Muligheder derfor, røber ogsaa denne Bog 
paa mange Maader. Særlig ligger der dybe Strænge under 
hans Tale om Hjemmet. Trods det frastødende ved Jour- 
nalisten, Skuespilleren, Badegæsten og Damevennen Herman 
Bang er der noget hos ham, der stemmer et dansk Sind 
til Medfølelse — håns vemodige Barndomsminder og hans 
store Hjemkjærlighed. Naar det kommer til Stykket, er 
s»hans overdrevne Beundring for det fremmede Væsen vel 
i Grunden ogsaa dansk. Men ganske vist er det en Svag- 
hed, som vi derfor ønsker ham Held til nu at aflægge. 

Holger Begtrup. 


Om Varemarkedet. 
Af Chr. Faber. 


Vare- og Produktmarkedet uden synderlig Forandring 
i den sidste Måned. — Kaffe. Beholdningerne i Evropa 
svinder mere og mere ind; Udvalget bliver ringere og 
ringere, Priserne derfor meget fast. Baissisterne på Spille- 
markedet maa sikkert — for September Termin — gøre 
Regning på grundige Prygl. Den kommende Høst ventes 
— som alt meddelt -— at blive meget stor. — Sukker- 
markedet har holdt sig stramt i den sidste Tid, men som 
Roeudviklingen iår går for sig over hele Evropa, vil Fast- 
heden næppe holde sig ret længe. De officielle Verdens- 
beholdninger ere vedblivende meget store. 


317 


Frugter. Blommer på Levering meget flove. Pr. straks 
derimod knap, bedre Kvaliteter er udsolgte, og for alminde- 


lige Varer er Priserne meget faste. —  Rosiner meget 
flove. — Korender faste. — Mandler. rolig. 
Kryderier. Kardemomme stærkt stigende. — Kassia 


lignea fastere, ligeså Peber, derimod er Nelliker ved- 
varende meget flove. 

Petroleum noteres i de seneste Dage lavere. Ringen 
er endnu ej dannet; -— men der laves til. 

Fedt meget fast. Der ventes højere Priser længere 
hen i Tiden. 

Kornmarkedet vedblivende meget fast, paa Berliner 
Spille-Børs har Priserne i de senere Dage pr. ultimo Juli 
været vildt opadgående, de stakkels Baissister får som 
Løn — for deres seneste Operationer — en banket Trøje. 

Rubelkursen stærkt nedadgående — noteres nu omkring 
ved 222, 

Sølv holder sig temmelig fast. 

Diskonto lavere. 

Foderstof-Markedet er omtrent uforandret, og til Trods 
for ringe Kjøbelyst og Omsætning, som var et Særkjende 
for Måneden, holdes Priserne ved svagt Tilbud oppe fra 
Udlandet. — Hvedeklid. De seneste Dage er Tonen lidt 
mattere, uden at det dog ved fast Bud er muligt at trykke 
Prisen. —  BRapskager stille. Andenhaands Ladninger 
tilbydes til rimelige Priser uden rigtig at finde Kjøbere, 
og en Reduktion i Prisen er ikke utænkelig. — Palme- 
kager fastere og 2 å 3 Mark højere at notere. — Hør- 
Jrøkager er solgte her hjemme til stigende Priser og har 
fremdeles fast Tendens. — Solsikkekager uforandret. — 
Hampefrøkager tilbydes endnu ikke pr. Efterår. — Bom- 
uldsfrøkager tilbydes nu til faste Priser pr. Efterår, der 
muligvis vil virke paa Brugen heraf. 

Æg. Markedet for danske Æg har været jævnt godt i 
den sidste Måned, som dog ikke er udnyttet her hjemme, 

hvor Opkjøbsprisen er altfor høj og ikke står i rimeligt 
Forhold til Værdien i England. Desværre indtræffer der 
nu atter hyppige Klager over gamle og raadne Æg, 
som altså tyder på Hengjemning, og som meget indtræng- 
ende frarådes. 

Smørmarkedet. Markedet i Juni Måned var efter Stig- 
ningen af 3 Kroner den første Uge i Juni særdeles svagt 
og holdt sig også kun i en Uge, medens Priserne allerede 
Ugen efter gik ned til 76 eller én Krone højere end 
samme Uge i Fjor. Dette velmotiverede Prisfald bragte et 
udmærket Begjær med sig, så at Markedet i sidste Uge af 
Måneden sluttede særdeles fast. Den første Uge i Juli 
gik Priserne 3 Kroner op med særdeles livligt Begjær, 
Ugen efter 4 Kroner og endelig Ugen efter 5 Kroner, 
altså ialt en Prisstigning af 12 Kroner i 3 Uger, som jo 
maa iregnes for noget ekstraordinært. Følgen af den 


, hurtige Stigning synes imidlertid at være bleven den, at 


Markedet er blevet mere roligt, og det er ikke umuligt, at 
vi i en nær Fremtid bliver nødsagede til at gå noget til- 
bage i Priserne igjen. — At Begjæret i År har været så 
godt, skyldes for en stor Del en Mindreproduktion af irsk 
Smør samt betydelig Reduktion i Indførslen af amerikansk. 


Sodavand i Kunstgødning. I forrige Måned forekom i 
en Provinsby her i Landet et ubehageligt Forgiftnings- 
tilfælde ved Nydelsen af Sodavand, begrundet paa at den 
vedkommende Fabrikant havde anvendt udenlandsk Svovl- 
syre, der ofte er stærkt arsenikholdig. — Arsenikholdig 
Svovlsyre er farlig, hvad enten man anvender den i 
Sodavand eller Gødningsfabriker, i første Tilfælde kan den 
virke dræbende for Mennesker, i andet afsvidende og 
ødelæggende for Planterne paa Marken. 

Russiske Forhold. Beretningerne om den russiske Høst 
lyder meget modsigende. En Dag melder Korrespondenter 


319 


om Misvækst og Nød, en anden Dag — og fra selv samme 
Plads — om gode Udsigter for Hvede — mindre god for 
Rug; men alle synes at være enige om, at Byghøsten i 
Rusland bliver meget stor. 

Bankanvisninger. For Fremtiden kan man i National- 
banken i Kjøbenhavn og ved Bankkontoret i Århus få 
Anvisninger til et begrændset Beløb på Rigsbanken i 
Malmø, ligesom man også ved dette Bankinstitut kan få 
Anvisninger på de to nævnte danske Pengeinstituter. 

Holland har nylig havt Valg. Sejren tilfaldt Venstre, 
der nu raader over 55 Stemmer, imod 45 Konservative. 
I det gamle Kammer havde Højre 55, Venstre derimod 
kun 45. 

Nøden i Rusland. Seneste Beretningen tyder dog på, 
at Nøden mange Steder i Rusland er stor, og at man i 
År ej tør vente megen Konntilførsel fra den Kant. »Børsen- 
Halle« har forskaffet sig Efterretninger fra en Del Gouver- 
nementer. I Kassan er Vintersæden ødelagt, Sommer- 
kornet står dårlig, Høstudsigterne sørgelige, Den private 
Godgørenhed er trådt til for at afhjælpe Nøden, men det 
forslaar ikke. Nu påkaldes Statens Hjælp. Gouvernøren vil 
have Kornspekulanterne lynchede og udviste af Byen. 

I Byen Kassan forhandler Borgerskabet om at optage 
et Lån til Anvendelse af Kornopkøb. 

Guvernementet Penza vil låne 2,600,000 Rubler, hvoraf 
en Del til Indkøb af Såsæd og til Fattighjælp. I Kursk- 
Lembrisk tvinges man også til mindre eller større Lån. 
I Moskov sælger Bagerne — uden Fortjeneste — Brød 
til de fattige. : 

Ulykken synes at være størst i Smolensk. Her har 
Bønderne længe hjulpet sig uden Brød. Markerne ligger 
hen i Brak, man mangler Penge og Sædkorn, ingen synes 
at kunne hjælpe. 

I Tula har ”/s af Landet ingen Rug. Græsset mis- 
lykket, og Kreaturerne dør af Sult. Bønderne forlanger af 

Regeringen, at den skal forsørge dem for næste Høst. 
Siden 1840 har man ej kendt noget lignende, kun synes 
Stillingen i År at være endnu værre. 

Melpriserne er sidste Måned stegne ca. 100 Procent. 
Imedens jeg nedskriver dette, kommer der Efterretninger 
om, at Nishnei Nowgorod har forhøjet sin Lånebegæring 
til Regeringen til 8 Mill. Rubler. 

Fra Baissisternes Side meldes det stik modsatte, at det 
er den russiske Finansminister Wischnegradski, der lader 
udsprede alle de falske Rygter om Misvækst og Nød i 
Rusland, dels for at tvinge Kornpriserne i Vejret, dels for 
at tvinge Rubelkursen ned, alene for at behage de større 
Godsbesiddere i det store slaviske Rige. 

Hvad er nu sandt? Vist — at den kommende Høst i 
store Strækninger af Rusland bliver elendig. 

Kvindens Valgret. Lord Salisbury i England tænker 
stærkt på at skaffe enligstillede myndige Kvinder Valgret, 
derimod vil han berøve de Mænd den, som hverken kan 
læse eller skrive. 

Det nye danske Spritaktieselskab Fortuna har senere 
købt Kapt. Lofts Brænderi i Hobro. En meget betydelig 
Udvidelse af Brænderidriften i Hobro påtænkes endnu 
inden Efterårssæsonen. I den Anledning skal der straks 
påbegyndes Opførelse af store ny Bygninger, ligesom også 
Inventariet for en Del skal fornyes, for at det fremtidige 
Fabrikat kan blive så virkelig prima fint som mulig. 

Odense, den 23. Juli 1891. 

Leo Tolstoy. 


Af Holger Begtrup. 


Grev Leo Nikolajevitsch Tolstoy er en af vor Tids 
mest fremragende Mænd. Han er maaske Verdens stårste 
nulevende Digter, og hans Liv som Menneske har svaret 
til hans Kunst i Alsidighed og søgende Dybde, saa at han 
med Rette kan kaldes mere end en stor Digter — en 
virkelig Stormand. Hans Hjærte, hans Tanker, alle hans 
Ævner har igennem en rig Udvikling faaet Indvielsen til 
et Arbejde for hele Menneskeheden, og påa sine gamle 
Dage staar han nu som en Reformator i sin Tid med 
store Fremtidstanker. ; 

En stor Kreds af hans Landsmænd ser op til ham som 
en Profet, af andre regnes han for en sindssyg Særling. 
Men vil mån ærligt dåmme efter hans Liv og Skrifter, 
saa kan det ikke nægtes, at hans Tanker har den stor- 
slaaede Enfold og tvingende Vægt, som kun findes hos de 
udkaarne Verdensgenier. Lad saa være, at man ved Siden 
af kan finde Særheder, der har afsat sig under hans haarde 
indre Kampe for at vinde Klarhed over Livet. 

Der er næppe nogen Forfatter, hvis Skrifter er mere 
læste over hele den dannede Verden. Hver ny Bog, han 
udgiver, bliver straks oversat paa de forskellige Landes 
Sprog og sætter overalt Tankerne i Bevægelse. — Men en 
saadan ledende Stilling i Menneskeslægtens Aandsliv vindes 
forst igennem en dyb Udvikling, og for Tolstoys Ved- 
kommende lader denne Udvikling sig lykkeligvis spore 
igennem hele hans Digtning, hvis Hovedværker var ud- 
givne, inden han begyndte sin reformatoriske Forfatter- 
virksomhed. En Fortælling om Tolstoys Liv falder derfor 
naturligt i to Hovedafdelinger, hvoraf den fårste omfatter 
hans Digterliv i Ungdoms- og Manddomsaarene, den sidste 
hans nuværende Virksomhed som folkelig Vækker og 

Sandhedsvidne. Imellem disse to Livsafsnit er der sat et 
Skel ved den afgårende Omvendelse, han efter eget Vid- 
nesbyrd som ældre Mand har gennemgaaet. Men for en- 
hver, der: vil følge Grundtrækkene i hans tidligere Liv og 
Digtning, vil det blive klart, at hans nuværende Stand- 
punkt i mange Henseender er forberedt gennem hans Fortid, 

Tolstoy har levet under lykkelige ydre Vilkaar. I 
Barndommen blev han opfødt paa et stort Gods med fri 
Tumleplads for hans spirende Evner, og i sit senere Liv 
har han været under saa forskellige Livsforhold, i Hoved- 
stadens fine Adelskredse, i Kosakkerlandets mægtige Natur- 
ensomhed, under Krimkrigens voldsomme Spænding og paa 
lærerige Rejser omkring i Evropas Kulturlande, at hans 
Sind maatte fyldes med en sjælden Rigdom af Indtryk, 
der blev modtagne med en enestaaende fin og sanddru 
Opfattelsesevne. Men samtidig har hans Hjærte efter sin med- 
fødte Natur været anlagt for tungsindig Grublen over Livets 
dunkle Spårgsmaal, saa han er bleven drevet til igennem 
alt, hvad han oplevede, at søge Løsning paa Tilværelsens 
Gaader, indtil denne tunge Sjælebyrde overvældede og for- 
mårkede hans Sind i en Krisis, hvorigennem han omsider 
naaede frem til den dybe og rolige Livsvisdom, der nu 
raader i hans mildt ålvorlige Alderdomstale. 


I. 
l. Barndom og Ungdom. 


Den Tolstoyske Familie skal oprindelig være,indvandret 
fra Tyskland. Under Peter den store fik den sin Greve- 
rang. Peter Andrejevitsch Tolstoy gjorde CGzaren den 
Tjeneste at lokke hans ulykkelige Søn Alexei fra Italien, 
Rygtet tilskrev ham ogsaa Prinsens Drab i Fængslet. 
Denne Mand var Bedstefader til Leo Tolstoys Oldefader. 
Digterens Fader hed Nikolaj Iliitsch Tolstoy. Han gjorde 
Felttogene i 1812 og 13 med som Oberstlåjtnant og er 

skildret af Sénnen i »Krig og Fred« som Nikolaj Rostov. 
Han var en smuk og elskværdig Mand, der gjorde megen 
Lykke hos Damerne. Da han havde spillet hele sin: For- 
mue op, bragte han -sine Sager paa Fode ved at ægte 
Maria Nikolajevna Volkonskaja, der hørte til en af 


Ruslands fornemste og rigeste Familier. Hun var grim og 


ikke mere ung; men de levede godt sammen.”) Sin Moder 
har Digteren givet et forunderlig tiltrækkende Billede af 
som Maria Bolkonsky i »Krig og Fred«, men det er udført 
efter andres Fortælling. Tolstoy var kun halvandet Aar 
gammel, da hun døde. Da han var ni Aar gammel, 
mistede han ogsaa sin Fader. 

Leo Nikolajevitsch kom til Verden i Aaret 1828 paa 
Familiens Stamgods Jasnaja Poljana, som han siden 
har arvet. Hans Forældre havde i Forvejen flere Born, 
og Leos første Barndom forløb i munter Leg og Skole- 
gang sammen med de ældre Søskende. I sin første Bog 
»Barndom. og Drengeaar« har han givet os et godt Ind- 
tryk af, hvor herlig de tumlede i Have og Skov, og hvor 
hyggeligt der var inden Døre i det store Hus. 

Ved Faderens Død blev Bornene overgivne til nogle 
Tanters Omsorg. Med en af disse fulgte Leo som 11 Aars 
Dreng til Kasan for at blive Student. Da han havde faaet 
sin Examen, studerede han 4 Aar ved Universitetet samme 
Steds. — I en Alder af 15 Aar havde han mistet sin Barne- 
tro, og om sit Ungdomsliv dåmmer han siden, at det var 
yderst letsindigt og fordærvet. Men denne Dom, som han 
fælder i sine »Bekendelser«, maa ikke forlede os til at 
tro, at der ikke skulde findes meget smukt og godt i 
hans Liv ogsaa i Ungdommen. Tolstoy har som Augustin 
og andre dybt grebne religiøse Mennesker Tilbøjelighed til 
at domme sin egen Fortid usædvanlig strængt. 


”) Disse Oplysninger er givne af Grev og Grevinde Tolstoy i Sam- 
tale med Tyskeren R. Låwenfeld. Se dennes Bog: Hos Leo Tolstoy. 

Et langt mildere og elskværdigere Billede af disse Aar 
har han givet i sit Ungdomsarbejde »Barndom og Drenge- 
aar«, som udkom 1852, og »Ungdom«, som fulgte kort 
der efter.) 

Det er ejendommeligt for Tolstoy, at han begynder sin 
Digtervirksomhed med at fortælle sit eget Liv. Han vil 
kun skildre, hvad han kender af Erfaring, og hans poe- 
tiske Arbejde bliver et Udslag af hans Bestræbelser for at 
forstaa sig selv og sit Livs Mening. Paa en Maade er 
hele hans følgende Digtning ligeledes en Frugt af disse 
fortsatte Bestræbelser. I alle hans Bøger finder man ham 
selv, søgende og selvkritiserende. Bag det kunstneriske 
Øjemed aner man overalt Undersøgelser og Kampe, som 
er født af den personlige Trang til at finde Løsning påa 
Livets Gaader. Herfra er det, at hans glimrende Frem- 
stillinger af Livet i Naturen og den brogede Menneske- 
verden faar den dybe Grundtone, der ingensinde helt over- 
døves i det store Orkester, og som tilsidst klinger ene og 
alvorsfuldt, efterat de lettere Melodier er spillede til Ende. 

»Barndom og Drengeaar« er et Mesterværk ved sin 
indre Sandhed og sin glimrende Fremstillingskunst. For 
en Borneopdrager er der her Hundreder af Smaatræk at 
lære af, baade hvor Forf. dvæler ved det daglige Hjem- 
livs smaa Hændelser, og hvor han aabenbarer Barnets 
indre Tankeliv. Navnene og de rent ydre Forhold er op- 
digtede, men 'Iagttagelsernes Natur borger for, at de er 
hentede fra det selvoplevede. Kun det fine Billede af 
Moderen er blegt og fortonet, som et kært Minde, der er 
kommen til ham igennem andres Fortælling. Af Bogens 
andre Personer faar man — stundom gennem faa Træk — 
meget livagtige Billeder. Den elskværdig letsindige Fader, 
den tungsindige, , tyske Huslærer, Broderen Volodja, 


71) Begge disse Bøger er oversatte af Em. Hansen 1885—86. 
(Andr. Schous Forlag). 

Pigebårnene, den trofaste og fromme gamle Husholderske 
Nathalia Savischna, det er allesammen levende Mennesker 
for Læserens Øjne. 

Dybest og indholdsrigst er dog naturligvis Billedet af 
Fortælleren selv. Med Kendskab til Tolstoys Personlighed, 
som den træder frem i hele Rækken af hans senere 
Skrifter, føler man denne Selvskildrings mærkelige Sand- 
druhed og slaaende Lighed... I den kraftigt byggede Yng- 
ling med de endnu almindelige, grove Træk og smaa graa 
Øjne, »det ægte Bondefysiognomi med tilsvarende store 
Hænder og Fødder,« kender man den senere Tolstoy igen. 
Og i denne Ungersvends Sjæleliv ligger Spirerne til alle 
Digterens senere Tanker og Følelser. Først og fremmest 
glæder man sig ved hans sanddru, ægte menneskelige 
Natur. Fejlene træder skarpt frem, men skånt Forfatteren 
langt fra smykker sig med falske Dyder eller netop der- 
for, kommer man uvilkaarlig til at holde af ham, som han 
er. Her er intet af det vammelt rosende eller trættende 
selvkritiske, der ellers let giver Afsmag ved en vidtløftig 
Selvbiografi. Men at Forfatterens indre Liv saaledes kan | 
sysselsætte ham og Læseren til vedblivende Fornåjelse og | 
Belæring, det er tillige et godt Vidnesbyrd om Emnets, | 
altsaa Mandens Indholdsværdi og om Digterens Evne til 
et indtrængende Sjælestudium. Næsten enhver Følelse, | 
som kan tænkes hos et Barn eller ungt Menneske, kommer 
her frem, og Tankens Reflexioner ved enhver Handling og 
Stemning efterspores i en Dybde, hvorind de fleste kun 
naar med uklare Anelser. Og dog er der i al denne 
Selvanalyse intet af den hamletagtige Selvfortæring. Man 
føler, at der paa Bunden ligger faste og sunde Følelser, 
som ikke optrævles men kun afdækkes ved den sand- 
færdige Undersøgelses Kunst. 

Efter de lyse Barndomsminder fra Skolen, Middags- 
bordet, Legen i Haven, Køreturene og Jagterne, følger en 
gribende Skildring af Sorgen ved Moderens Dødsleje, 

vistnok i Virkeligheden hentet fra Faderens Død i de 
samme Aar. Derefter fortæller Tolstoy om sine Drenge- 
aar i den store By (Scenen er flyttet fra Kasan til Moskva), 
sin Studenterexamen og de forste Ungdomsaar. Uden 
stødende Selvfornedrelse, som i Strindbergs Tjensteqvinnans 
Son, giver han et ydmygt Billede af sit Liv i den farlige, 
uklare Overgangsalder. De sygelige Dromme og faste, 
hurtig glemte moralske Forsætter, de halvt mistrøstige, 
halvt stolte Tanker om egne Evner og Udsigter, det kejtede 
og skiftende i hans ydre Optræden, hans strænge Krav 
paa Logik og Smag for Paradoxer, de forgæves Forsøg 
paa, at blive forelsket, trods. den stadig brændende Flamme 
for den eneste, den udvalgte, som han endnu aldrig har 
set, hans Vigtighed, Forsagthed, Frejdighed og Blufærdig- 
hed — hvor er det ikke altsammen træffende Udtryk for 
en Ungersvends syndsbesmittede og dog saa elskelige 
Kamp for aandelig Selvstændighed. 

»Ungdom« slutter med et Indblik i Tolstoys Studenteraar 
og: det overfladiske og letsindige Liv, som sløvede »den 
alvorlige Stræben efter det gode« i hans Sjæl. 

Hans Studier samlede sig ikke om nogen Examen, 
men de frie Videnskaber dyrkede han med stor Interesse. 
Det forste Aar syslede han mest med orientalske Sprog, 
det næste optoges af Lovhistorie. Han udarbejdede med 
;Stor Grundighed en Sammenligning mellem Montesquieus 
»L'esprit des lois« og Katharinas »Udkast«. Hans Brødre 
var imidlertid taget bort fra Kasan, og da han følte sig 
ensom, snårede han en Dag sin Ransel og gik til Jas- 
naja Poljana, som han ved Myndighedsalderen havde 
overtaget som Ejendom. . 

I Aaret 1847—48 levede han en behagelig Tid paa sit 
Gods; men hans Trang til stårre Viden drog ham til St. 
Petersborg, hvor han tog to juridiske Forberedelses- 
examiner i den Hensigt at uddanne sig til Embedsmand. 
I Foraaret 1849 opgav han imidlertid igen disse Studier 

og rejste tilbage til sit Gods, og her begyndte der saa et 
lystigt Liv. I Selskab med gode Kammerater musicerede 
og jagede den unge Godsejer, og om Aftenen holdtes der 
Fester med Zigeunere og Zigeunerinder.”) Om Vinteren 
var han i Moskva og hengav sig til alle de Nydelser, som 
den adelige Ungdom der svælgede i, højt Spil, fine Baller, 
vilde Nattefester og susende Kanefarter med Zigeunerkor 
0. s. v. Dette Liv satte ham i Gæld til flere Sider, og da 
han havde haft alvorligt Uheld i Spil, brød han pludselig 
op og drog langt bort fra Hovedstad og Herregaard til 
Egnene ved Foden af det vældige Kaukasus. 


2. Ophold blandt Kosakkerne. 


Da Tolstoy paa en Gang rev sig løs fra det nydelses- 
rige Liv blandt unge Venner og til deres Forbavselse rejste 
ned iblandt Kosakkerne ved Terek-Floden, var det vel 
ikke klart for ham selv, hvåd der egentlig drev ham. Men 
halvt ubevidst har der bag ved de ydre Aarsager ligget 
den dybe Drift efter et Liv med Mening i, der siden altid 
fulgte ham. »Jeg”havde dog,« siger han i sine »Bekend- 
elser«, »en dunkel Følelse af, at det Liv, som jeg førte, 
ikke var af- den rette Art, og jeg søgte stadig efter noget 
uden selv at vide det.«  Overmættet af udvortes Livs- 
nydelser har han faaet Indtryk af, at denne underholdende 
Lediggang, som de store Stæder ved tusende Midler ind- 
byder til, i Grunden ikke er menneskeværdig. Maaske 
vilde det være aller sundest at rejse helt bort fra Kulturens 
overdaadige Fornøjelser og undersøge Livsvilkaarene blandt 
de halvvilde Naturfolk, om han ikke der skulde finde en 
Tilværelse, der svarede til Sjælens Trang. ; 

I 1850 eller 51 kom han til Egnen om Terekfloden 
og levede en Tid paa Jagt sammen med den gamle Kosak 


1) R. Løwenfeld, S. 91. 

Jepiska. Senere melder han sig til Hæren dernede, tager 
Junkerexamen i Tiflis og faar en Ansættelse ved det lette 
Artilleri. Sine Oplevelser i disse Aar har han meddelt i 
sin ypperlige Digtning Kosakkerne, Novelle fra Kaukasus. 

Den unge Olénin, Digterens andet Jeg, forlader sine 
Selskabsbrødre og Kreditorer i Moskva og rejser til Kau- 
kasus. Paa hans lange Rejse sysler hans Tanker fårst 
med det forhigangne. Han regner op, hvor meget han 
skylder sin Skrædder o. s. v., og faar ud, at.han ved nu 
at spare snart kan dække sin Gæld. Han tænker med 
Misforn&jelse paa Vennernes Drillerier, fordi han endnu 
ikke har prøvet, hvad det er at elske. Men han glæder 
sig ved at føle sin Ungdomskraft. »Han var sig kun alt- 
for vel bevidst, at han ejede denne altformaaende Ungdoms- 
kraft, denne Evne til at gaa op i et eneste Ønske, i en 
eneste Tanke, at han besad den Gave at attraa, at sætte 
alt ind paa sin Attraa og styrte sig hovedkulds ned i en 
bundløs Afgrund uden selv at vide hvorfor.« Han havde 
tænkt og grundet over, hvorledes han skulde anvende 
hele denne Ungdomskraft, som Mennesket kun ejer én 
Gang i Livet, om det skulde være i Kunstens, Videnskabens 
eller Kærlighedens Tjeneste, eller om han skulde gåre den 
frugtbringende i en praktisk Virksomhed. »Nu ved sin 
Afrejse fra Moska beherskedes han af den lykkelige 
Sindsstemning, som griber enhver ung Mand, der, efter at 
hans tidligere Vildfarelser er gåaede op for ham, med ét 
siger til sig selv, at hans Liv indtil dette Øjeblik har 
været betydningløst, bygget paa det tilfældige, at han ikke 
har levet, som han burde, men at han fra nu af vil be- 
gynde et nyt Liv, som hverken vil bringe Vildfarelse eller 
Anger, men kun idel Lykke.« 

Disse Linjer, skrevne faa Aar efter Rejsen, viser nok 
som, at Tolstoys dybeste Natur har trængt til Luft, og at 
at den har haft Kræfter til at komme ud over de slette 
… Ungdomsvaner, som saa mange svagere Naturer bliver 

hængende i til eget Fordærv. Hvad derimod det nye Livs 
Fuldkommenhed angaar, saa glipper det søgende Hjærtes 
Forhaabning, som vi skal se, meget snart. 

Som Olénin- paa den lange Rejse nærmer sig Grænse- 
landet, vender alle hans Tanker sig imod det, som dér 
skal møde ham, og han drommer om alle de Eventyr, 
der vil komme. Fårst og fremmest længes han efter at 
faa det vældige Kaukasus at se. — En sildig Eftermiddag 
pegede hans tartariske Kusk med sin Pisk hen mod Bjærg- 
ene, der begyndte at komme til Syne bag Skyerne. I det 
taagede Vejr gjorde de skyagtige Masser dog intet videre 
Indtryk paa Olénin. Men næste Morgen, da han ligegyldig 
aabner Øjnene og ser sig om, faar han i det straalende 
klare Frostvejr pludselig Oje paa nogle vældige, skinnende 
hvide Bjærgmasser med fine Omrids, hvis Tinder tegner 
sig tydeligt mod den fjærne Himmel som en lunefuld 
bugtet Linje. Ved dette Syn vaagner der en underlig 
Glæde, i hans Sind. Bjærgenes vældige Masser, som med 
rosenrøde Tinder straaler i Morgensolen, fylder hans Sjæl 
og paavirker alle hans Følelser og Tanker. Som Dug for 
Solen er hans Minder fra Moskva, hans Skam og Anger, 
alle hans Drømme om Kaukasus forsvundne. »Det var, 
som om en Stemme håjtidelig og alvorsfuld hviskede ind 
i Øret paa ham: Nu er det begyndt!« — Ved alt hvad 
han ser, Himlen, Vejen, Kosakkerne, de smukke unge 
Kvinder, som ager ud fra Landsbyen paa deres håjhjulede 
Vogne, kommer han til at tænke paa Bjærgene. I sin 
Begejstring siger han til sig selv: »De fjendtlige Bjærg- 
boer jager hen over Stepperne for at røve og plyndre. 
Men jeg drager frem uden at frygte. Jeg har mit Gevær, 
ejer Ungdom og Kraft. Og foran mig ligger Bjærgene.« 
— Saaledes holder Olénin-Tolstoy sit Indtog i Kaukasus- 
landet. Bjærgene aabner deres friske, mægtige Favn for 
det ungdomskraftige Geni, der er flygtet fra Byens livs- 
fortærende Nydelser. 


330 


Olénin kommer til at bo i de græbniske Kosakkers 
Distrikt, et 12 Mile langt, smalt Strøg langs Terekflodens 
nordlige Bred. Terek udspringer paa Kaukasus” Nord- 
side og løber imod Øst ud i det kaspiske Hav. Den dan- 
nede i hine Tider Grænsen mellem det sikre russiske 
Land og det syd for boende tartariske Folk i Kaukasus, 
Tschetschentzerne, der halvvejs regnedes for russiske 
Undersaatter, halvvejs levede paa Krigsfod med den mæg- 
tige Nabo. Om Natten satte Bjærgrøverne, Abrekerne, 
tit over Floden og stjal eller plyndrede, hvor de kunde. — 
Til Vagt mod saadanne Indfald var Kosakkerne sat. De 
havde en Strimmel frugtbar, skovrig Muldjord af en Mils 
Bredde langs Floden. Lidt fra Bredden laa deres Sta- 
nitzaer eller Landsbyer i en Række med udhuggede Lys- 
ninger imellem sig, og lige nede ved Floden var der hist 
og her bygget Vagttaarne af Træ for de spredte Kosak- 
poster. Nord for Stanitzaerne laa Haverne med Pyramide- 
popler, Pære- og Blommetræer, Vin, Meloner og Græskar 
udad mod den uendelige Steppes- rygende Sandhobe; men 
mellem Bostederne og Floden fandtes der et yppigt Vild- 
nis af Træer og Buske, hist og her gennembrudt af en 
mudret Kanal og en skyggefuld Vej, som førte ned til 
Vagttaarnene ved Floden. Ældgamle Ege, Elme og Pla- 
taner gror der her, omrankede til Toppen af vild Vin, og 
underneden dækkes Jorden af et uigennemtrængeligt Tjorne- 
krat og Sivbuske, der fra den mosede Flodbred strækker 
sig langt ind i Skovens Sænkninger. I denne Urskov lever 
der en Mængde vilde Dyr. Hjorte springer op fra Lejet 
og bryder med lette Fodslag gennem Tykningen. Vildsvin 
lunter i gryntende Flokke ned til Floden for at vælte sig 
i dens Mudder. Vildkattene hvæser i Træerne. De guld- 
glinsende Fasaner tripper omkring og smutter gennem 
Krattet eller flyver til Nattehvile i Platanernes Grene. 
"Høgene svæver med Rovfugleskrig håjt oppe over Træernes 
Toppe, og Uglen svinger sig lydløst langs Flodbredden i 


331 


den stille, lumre Nat, sætter sig paa en Gren tæt ind til 
Stammen, lader sig atter falde ud i den dunkle Luft og 
flyver videre, lydløst. Uendelige Myggesværme summer 
og synger, stiger og hvirvler sig rundt over den fugtige 
Bund og lægger sig i hele Lag paa enhver, som trænger 
ind gennem Skoven. Floden gaar med jævn, stærk Strom 
af brunligt, grumset Vand, der om Aftenen kan faa Guld- 
glans af Solen. Paa den anden Bred ligger de lerklinede 
tartariske Auler med smalle sandede Marker, og kort syd 
for begynder Bjærgene. Først de lave, skovklædte og 
beboede, bag ved dem de »sorte Bjærge«, derefter endnu 
en Række, og allerbagest Tinderne med den evige Sne, 
skinnende hvide om Dagen og rosenrøde ved Solens 
Nedgang. 

I disse rige Omgivelser lever Kosakkerne deres Natur- 
liv. 1 Stanitzaerne og Haverne arbejder Kvinderne, hvem 
hele Byrden af det daglige Stræb paahviler. De er håje 
og fyldige som de russiske Kvinder, men deres Ansigt har 
Tscherkesserindernes fine, regelmæssige Træk. Ved År- 
bejdet er de kun klædte i en lang rød eller blaa Særk, 
der falder kånt om deres kraftige Legemer. Til Stads 
har de Silketårklæder over Hovedet, Smykker om Halsen, 
tætsluttende Tråjer og håje Støvler, Spændesko og Stromper. 
Morgen og Aften driver de med Kvæget til og fra Step- 
perne. I Sommertiden samler de Druer og Meloner i 
Haverne, bringer dem hjem i håjhjulede Vogne og laver 
dem til. Deres Huse, som ligger sammen i Landsbyer 
med levende Hegn imellem, byggede paa håje Pæle, holder 
dé i god Orden. — Mændene holder Vagt ved Floden, 
gaar paa Jagt, driver og drikker. Naar de kommer hjem 
til Stanitzaen, er det gerne for at drikke Vin og holde 
Kommers med de unge Piger. Kosakkerne nærer Be- 
undring for deres Fjender paa den anden Side Floden og 
klæder sig paa tartarisk Vis i lange lasede Kapper og 
høje Skindhuer. At ligne en tschetschentzisk Rytter, en 

Dhjigita, er deres højeste Ønske. Paa den rigtig ægte 
Dhjigita skal alt sidde løst og frit og hænge i Laser, kun 
Vaabnene, den tscherkessiske Bøsse og Krumsabel, skal 
være udsøgte og kostbare. 

Disse Kosakker hører til den gammel-orthodoxe Sekt. 
De har intet med Statskirken at gåére og foragter de egent- 
lige Russere for deres kætterske Tobaksrygning. = Deres 
Religion er mest Overtro og gamle Skikke, og deres 
Tanker sysler kun sjældent med aandelige Spørgsmaal. 
Hele deres Liv er hengivet i Øjeblikket. Selv naar de 
gaar i Kamp, tænker de bare paa at faa en Abrek påa 
Kornet, saa trykker de af »i Navnet Faderens, S6nnens 
og den Helligaands« og ænser ikke Menneskeliv mere end 
Dyrenes i Skoven. At ligge paa Lur og skyde en Tartar 
er en Heltebedrift, som fejres med en rigtig god Rus bag- 
efter. Det vigtigste er, om der findes gode Vaaben hos 
den faldne. Egen Fare og Død tænker Kosakkerne heller 
ikke paa, de tager Livet, som det falder, og Døden, naar 
den kommer. Er de ikke paa Menneskejagt, saa skyder 
de Dyr i Skoven. »Dyrene er af samme Slags som vi 
andre,« siger en gammel Jæger: »De véd alting bedre 
end vi. Lad os tage et Exempel. Gaar du i Vildsvinets 
Spor, mærker du det ikke; støder Vildsvinet derimod paa 
dit Spor, snøfter det og farer bort i den modsatte Ret- 
ning.  Vildsvinet kan lugte dig, men du kan ikke lugte 
Vildsvinet, altsaa er Forstanden paa Svinets Side.« Vort 
hele Liv er for dem som Dyrenes. »Naar man fårst er 
død, voxer der Græs paa ens Grav og saa er det hele forbi.« 

For Olénin er det efter Udsvævelserne og Samvittig- 
hedsnagene en sand Vederkvægelse at komme til at bo 
blandt saadanne Folk, leve et sundt og anstrængende 
Jægerliv, smelte sammen med den frodige Natur og glemme 
de pinlige Minder. Hver Dag er han paa Jagt i Urskovene, 
alene eller sammen med den gamle Jeroschka. Om 
Aftenen sidder han hjemme paa den håje Trappe og drikker 

med sin Jagtkammérat, mens han lytter til den gamle 
Jægers uendelige Historier eller stirrer efter den dejlige 
unge Marjana, Værtens Datter, som i sin rosenrøde Særk 
kommer drivende hjem med Køerne og binder dem ind. 
Hendes Skønhed hører for ham med til al Naturens Her- 
lighed, den forfrisker hans Sjæl ligesom Bjærgene. 

Efter nogen Tids fuldstændig aandelig Hvile, begynder 
Olénins indre Liv atter at rére sig, den dybere Natur 
kræver sin Ret. — Som han en Dag havde lagt sig til Ro 
i Græsset under en gammel Platan dybt inde i Skoven, 
hvor en Hjort nylig havde haft sit Leje, overvældedes han 
paa én Gang af en saadan Følelse af Lykke og Kærlighed 
til alt, at han uvilkaarlig, følgende en gammel Vane fra 
Barndommen gjorde Korsets Tegn og opsendte en Tak til — 
ja, hvem det var, vidste han ikke rigtig selv. Han følte 
sig som et Væsen af samme Slags som Hjorten, Fasanerne, 
Myggene og tænkte paa at leve og dø som Dyrene og 
Fader Jeroschka. »Men« — tænkte han videre — »hvad 
enten jeg nu er som Dyrene, hvis Tilværelse ender med 
Døden, eller et Væsen skabt i Guds Billede, gælder det 
dog om at faa saa meget ud af Livet som muligt. Hvor- 
dan skal man egentlig leve for at blive lykkelig, og hvor- 
for har jeg ikke været det før?« Da slog den Tanke 
med ét ned i ham: »Lykken bestaar i, at man lever 
Jor andre!« ; 

Det er højst ejendommeligt at se deénne Tanke, som 
Tolstoy senere sætter Livet ind paa, dukke op i hans 
Ungdom som et Glimt fra Sjælegrunden.” Hans Glæde 
over det sunde Naturliv er ligeledes beslægtet med hans 
senere Lovprisning af det legemlige Arbejde. 

»Det er sandelig ikke værd at leve som en egenkærlig, 
der kun tænker paa sit eget Jeg,« sagde han til sig selv. 
»Man kan jo gaa hen og dø, uden at nogen véd af det, 
og uden at man har udrettet noget godt.« — I en kort 
Tid fylder disse -opofrende Tanker Olénins Sjæl, men den 

vakte Stemning bliver kun et Gennemgangsled. Hans kær- 
lige Længsler efter at gåre godt mod alle tætnes til en 
brændende Elskov til den skånne Marjana. Mens hans 
indre Liv laa i Dvale, nød han kun hendes Skønhed i 
stille Glæde, han saa paa hende som en fremmed men 
ophøjet Skikkelse, der dannede et Led i den ham om- 
givende Natur. »Nu blev hun med ét legemliggjort — 
hun blev til et Menneske.« Og nu lærte han af pinlig 
Erfaring, hvorledes et Menneskehjærte kan gore Oprår 
mod Naturlivets stille Fred. Hans personlige Livs Krav 
bryder med Vælde gennem det frodige Sommerlivs Hygge 
som Lynet gennem den lummervarme Luft. — Han maa 
tale med Mårjana om sin Kærlighed. Hun maa blive 
hans. — Hans brændende Bån og ærlige Løfte bliver rolig 
men venlig modtaget af den stolte unge Kosakpige, der 
netop er bleven misfornéjet med sin Forlovede, den raske 
unge Lukaschka. Men da denne kort efter bliver. dødelig 
saaret af en Abrek, vender hendes Sind sig helt til ham 
igen, og hun modtager Olénin med de truende Ord: »Gaal! 
Jeg hader digl« Selv føler han ogsaa strax det umulige 
i et Samliv imellem et virkeligt Naturbarn og et dybt 
udviklet, dannet Menneske. Derfor bryder han op og skaffer 
sig Plads ved et Regiment, langt borte fra Stanitzaen ved 
Terekfloden. 

Denne Kærlighedsnovelle gennemaandes overalt af Selv- 
oplevelsens Sandhed. Sikkert har Leo Tolstoy blandt Ko- 
sakkerne udstaaet en Prøvelse, der har modnet ham til 
Digter,”) , 

z bd 

Fra sit Soldaterliv i Kaukasus har Tolstoy hentet 
Emner til en Række mindre So/daterfortællinger: »Da 
vi ryddede Skoven«, »En Razzia«, »Et Møde med en 


1) »osakkerne« er oversåt af W. Gerstenberg 1885. (Lehmann 
& Stages Forlag.) 

gammel Bekendt«,7) Og desuden har han senere skrevet 
en Fortælling for Born »Fangen i Kaukasus«?),. der handler 
om, hvorledes han en Gang blev fangen af Tartarerne og 
nær var bleven dræbt. Navnene er forandrede, men 
Hændelsen er selvoplevet. De to førstnævnte Soldater- 
historier danner ypperlige Forstudier til Tolstoys senere 
Krigsfortællinger. Under den lille Krig i Kaukasus havde 
han Lejlighed til at lære de enkelte Soldater grundig at 
kende, og her var tit hvert Skud en Begivenhed; som 
kunde studeres i sine forskellige Virkninger. Mesterlig 
skildrer han Indtrykket af det første Skud, som kommer, 
medens den unge »Junker«?) sidder ved Frokosten hos 
Kaptejn Bolchov. »Langt borte hævede der sig en hvid 
Røgsky, der blev stårre og stårre og bares frem af Vinden. 
Og i samme Nu, som det gik op for mig, at denne Røg 
kom fra en af Fjendens Kanoner, fik alt, hvad jeg saa i 
dette Ojeblik: Geværpyramiderne, den blaa Luft, de grånne 
Lavetter og Nikolajevs solbrændte, skæggede Ansigt, en 
forunderlig håjtidelig Karakter, fremkaldt ved den lynsnare 
Tanke om, at Kuglen, der allerede tydelig saas i Luften 
og nu fløj hjt oppe i Rummet, maaske kunde være rettet 
lige mod mit Bryst. »Hvor har De faaet den Vin fra?« 
spurgte jeg Bolchov i en let henkastet Tone, men sam- 
tidig lød der i mit Indre to helt forskellige Stemmer. 
»Herre, modtag Du min Sjæll« sukkede den ene. »Duk 
dig ikke, men sid strunk og smilende, mens Kuglen farer 
forbil« hviskede den anden, og i det samme hørte jeg en 
uhyggelig Hvislen lige over Hovedet paa os, og et stærkt 
Klask eller Bump nogle Skridt ud til Siden.« Med samme 
Nojagtighed og fine Analyse er hele Rækken af de skiftende 


1) »Soldaterliv i Kaukasus«, oversat af W. Gerstenberg 1890. 
(Lehmann & Stages Forlag.) 

2?) Oversat af Knud Berlin i »>Fortællinger og Skitser« 1889. 
(Stockholms Forlag.) 

3) Officersaspirant. 

Stemninger fremstillet. Her er et righoldigt Stof til Op- 
lysning om Menneskers Tilstand under Dødsfare, det rolige, 
jævne Mod og den ynkelige Forsagthed, skjult under en 
flot Mine eller' aabent lagt for Dagen i holdningsløs For- 
virring, det underlige Hang til lågnagtige Pralerier bag- 
efter og den forskellige Maade at bære sin Skæbne paa, 
naar man er ramt af en Kugle. Og disse fine Sjæle- 
billeder, som Forfatteren har grebet og bevaret i sin dybe 
Trang til at klare Spéorgsmaalet om Liv og Død, omkranses 
yndefuldt af friske og brillante Naturskitser. Udrykningen 
i den taagede Morgen, Marchen i det storartede Bjærg- 
landskab op ad Dagen, Indtrykket af Slagets Virkning 
i de skånne Naturomgivelser, Røgen som drager hen 
over Skovene i det fjærne, de blinkende Vaaben oppe 
i Bjærgene 0. s. v., alt staar malet i de livligste Farver. 
— Soldaterfortællingerne er i sig selv smaa Mester- 
værker, men de forholder sig til Digterens følgende Ar- 
bejder som en Kunstmalers Skitzer til det udførte Maleri. 
Det ærlige Naturstudium danner hos begge Grundlaget for 
den. ægte store Kunst. I disse Udkast findes der Farver 
og Figurer, som siden sammensættes med nye Indtryk i 
det store Slagmaleri fra Sebastopol, og som atter finder 
Plads i endnu rigere Omgivelser paa det mægtige Lærred, 
hvorpaa Tolstoy maler sin »Krig og Fred«. 


3. I Sebastopol. 


Mens Leo Tolstoy tjente ved det lette Artilleri i Kau- 
kasus, udbrød den store Krig mellem Rusland og Vest- 
magterne, som kaldes Krimkrigen. Kampen kom væsenlig 
til at dreje sig om Fæstningen Sebastopol paa Sydsiden 
af Øen Krim. Mod dette vigtige Punkt sendte Frankrig 
og England deres store Flaader, fulgte af tusende Transport- 
baade med Soldater og Kanoner; men ad Landevejen kunde 

Russerne stadig bringe den haardt trængte Kystby Hjælp, 
og saaledes samlede begge Parter efterhaanden al deres 
Magt paa denne lille Plet og slog løs paa Fjenden med 
en forfærdelig Kraft. Det var som Himlens Lyn og 
Torden, da de to Tusende svære Kanoner ret tog paa 
at spy imod hinanden, og i over et halvt Aar varede det 
rystende Skuespil. Da Bulderet endelig forstummede efter 
det sidste store Brag af de sprængte Fæstningsværker, var 
Russernes seje Modstand brudt, og til eget Gavn lærte de 
efter Krigens Slutning at tage Lære af de frie Vestmagters 
stolte Handlekraft. Gennem Nederlaget rejser Rusland sig 
til en frigårende og lykkelig indre Udvikling. 

I denne skæbnesvangre og følgerige Kamp blev Leo 
Tolstoy Deltager, Han meldte sig ved Hæren, og da han 
var uddannet som Artillerist, fik han en Deling af et Bat- 
teri at kommandere i en af Sebastopols Bastioner. Fra 
Idyllen i de afsides Bjærgegne rykkes han pludselig midt 
ind i en af det historiske Menneskelivs voldsomste Bryd- 
ninger og faar samtidig en ny vid Mark for Studium og 
Digtning. Hans Grublen over Liv og Død stilles her, foran 
de tusende Ildsvælg, i et frugtbart Forhold til den virke- 
lige Verden og skaber derunder et forunderligt Digterværk: 
Fortællinger og Skildringer fra Sebastopol.”) 

Dette Arbejde er kun lille af Omfang og beskedent i 
sin Form, men der findes sikkert ikke nogen Krigsskildring 
i Verden, som kan maale sig med denne i Sandhed og 
Fylde. Med faa Ord giver han os et Indtryk af Magtens 
store Poesi og Skuespillets glimrende Virkning paa den 
vidtstrakte Scene; men derefter fører han Læseren ind i 
Krigslivets enkelte Optrin, de enkelte Menneskers Lidelser, 
Forhaabninger og daglige Tanker. Som en stor Læge 
blotter han de blodige Saar og paapeger med samvittig- 
hedsfuld Nåjagtighed, hvor dybt det kolde Jærn er trængt 


71) Oversat af W. Gerstenberg 1884 (Lehmann & Stages Forlag). 
»Danskeren" VI, 292 

ind i det levende Kød. — Og der er Lægedom for mange 
daarlige Nrommerier i hans ærlige Paavisning. Alle falske 
Billeder af krigerisk Heltedaad, som Folk kan male, der 
ikke kender den rædselsfulde Virkelighed, maa med Skam 
vende sig omkring for dette mægtige Livsbillede. Selv 
den, der aldrig har oplevet en Krig, føler ved Læsningen, 
at saaledes maa det gaa til i Virkeligheden, og forstaar, 
at Krigen er en uhyre Ulykke og Skam for Menneske- 
heden. »Det er Krigen — ikke saaledes som man tænker 
sig den, naar de pyntelige Soldater marcherer forbi i snor- 
lige Linjer og Geledder, til Musikkens Klang og Trom- 
mernes Lyd, med vajende Faner, Generalerne og de håje 
Officerer foran, tumlende sig paa deres Heste, men Krigen, 
som den virkelig er, fuld af blodige Rædsler, Lidelser 
og Død.«") 

Til den anden Side beskæmmer dette mageløse Værk 
dog ogsaa dem, der går sig en Fornåjelse af at omtale 
Krigen som bare Dyriskhed og Slagteri.  Tolstoy viser, 
hvorledes der under disse uhørte Rædsler og Farer lever 
Folk, hvis menneskelige Natur ikke kvæles men udfolder 
sig forunderlig jævnt under det daglige Pligtarbejde og 
røber sin Livskraft ved at finde sig tilrette under de for- 
tvivlede Forhold, ja, som ytrer sig i en lystig og barnlig 
Glæde, saa snart der undes den et lille Pusterum i 
Trængslerne. Især faar han os til at beundre de :menige 
Soldaters taalmodige og trofaste Pligtopfyldelse og lader 
os ane, at der dog findes noget, der tår kaldes Fædre- 
landskærlighed i deres rårende Offervillighed for det fælles. 
Bedste, »for Czaren og det hellige Rusland.« 

Vi følger med Forfatteren ind i den store Raadhussal, 
hvor der ligger en halvhundrede haardtsaarede eller am- 
puterede Soldater. — »Hvor er du saaret?« siger du 
tøvende og ængstelig til en gammel Matros, der ikke er 


7) »Fra Sebastopol«, S. 13. 

andet end Skind og Ben. Siddende overende i sin Kåje 
følger han dig med sit” troskyldige og godhjærtede Blik, 
der ligesom vinker dig nærmere. — »I BenetI« svarer 
Matrosen; men Folderne paa Sengetæppet viser dig i det 
samme, at det ene Ben er sat af ovenfor Knæet. »Gud 
ske Lov! nu kan jeg snart blive udskrevet!« tilfåjer han. 
— »Naar blev du saaret?» — »For sex Uger siden, Deres 
Velbaarenhed!« — »Går det ondt endnu?x — »Nej, det 
værker kun noget i Læggen, naar vi har daarligt Vejr,« 
— »Hvordan gik det egentlig til, at du blev saaret?« — 
»Jeg var oppe i Bastion 5, Deres Velbaarenhed, da de 
bombarderede os for fårste Gang. Ligesom jeg havde 
rettet Kanonen og skulde hen til Skydeskaaret ved Siden 
af, kom der en Kanonkugle, som slog mig paa Benet; jeg 
fik en Fornemmelse, som om jeg traadte forkert, og væk 
var Benet.« — »Men gjorde det da ikke forfærdelig ondt?« 
— »Nej, ikke synderlig. Det var, ligesom om jeg fik et 
Puf af en gloende Jærnstang.« — »Naa, men bhagefter?« 
— »Bagefter havde jeg ingen Smerter. Det var fårst, da 
de strammede Huden sammen om Benstumpen, at jeg 
mærkede en låjerlig kløende og sviende Fornemmelse. 
Men man maa hare la' være at tænke derpaa, Deres 
Velbaarenhed. La'r man være at tænke, går det heller 
ikke ondt. Naar bare Menneskene vilde la' være at 
tænkel« — En Kone med graa, stribet Kjole og sort Tor- 
klæde om Hovedet kommer nu hen og blander sig i Sam- 
talen. Hun giver sig til at fortælle om Matrosen, om hans 
Lidelser, om hvordan han i fire Uger svævede mellem Liv 
og Død, om hvordan han som saaret laa paa Baaren og 
bad om at blive oppe paa Bastionen for at se paa Skyd- 
ningen; videre om hvordan Storfyrsterne havde talt med 
ham og foræret ham 25 Rubler, hvorledes han havde er- 
klæret at ville tilbage til Bastionen for at vejlede og 
lære det unge Mandskab, da han nu ikke selv kunde tage 
fat. Konen fortæller alt dette uden at trække Vejret en 

eneste Gang; hendes Øjne lyser af Henrykkelse, idet hun 
skiftevis ser paa dig og Matrosen; denne har nu imid- 
lertid vendt Ryggen til hende og piller i noget Charpi, 
som ligger paa hans Hovedpude. — »Det er min Kone, 
Deres Velbaarenhed!« forklarer Matrosen med et Udtryk 
i sit Ansigt, som om han vilde sige: »Aa, undskyld hende. 
Gud og hver Mand véd jo, at Fruentimmerne kun kan 
sige Dumheder.« — Nu begynder du at faa Blik for, hvad 
der virkelig bor i Sebastopols Forsvarere, føler ret din 
egen Lidenhed i Sammenligning med dette Menneskes 
Storhed. Hvor kunde du ikke have Lyst til at tolke ham 
din Sympathi og Beundring; men hvorledes finde Ord for 
din Følelse?« Du båjer dig derfor i Tavshed for den 
gamle, naive Sømands Sjælsstorhed og Sjælsstyrke, for 
” hans Beskedenhed og Finfølelse, der går ham det pinligt 
at høre Tale om sine egne Fortjenester, og gaar saa videre 
uden at kunne faa andet frem over dine Læber end: »Gud 
give, du snart maa komme dig!«') 

»Fra Sebastopol« bestaar af tre Afsnit, som oprindelig 
udkom hver for sig efter hinanden, » Sebastopol i Decem- 
ber« (1854), »& Maj« (1855) og »i August« (s. A.). Det 
er tre Besøg i den belejrede Fæstning, der tilsammen 
giver Indtryk af den voxende Kamp og Nød. I December 
er Stemningen endnu ret munter og forhaabningsfuld, i 
Maj kuer Bombardementets Torden alles Sind, i August 
føler man, at nu er det ikke til at holde ud længere. 

. Tolstoy fører os paa .det forste Besøg til Sebastopol 
fra Nordsiden af den Bugt, som danner Byens Rhed. Vi 
sejler i en lille Robaad over til den egentlige By. Rundt 
om paa Rheden ligger de russiske Skibskolosser, om- 
sværmede af Kanonbaade. Paa den anden Side ser man 
de smukke hvide Huse i Sebastopol. Ved Udsejlingen til 
det aabne Hav til Højre viser en hvid Skumstribe i Vandet 


17 »Fra Sebastopol«, S. 8—11. 

det Sted, hvor de sænkede Orlogsskibe spærrer Indløbet. 
Den heltemodige Admiral Kornilov har med Sorg maattet 
bore sine Skibe i Sænk og ligger nu ovre i Bastionen 
Malakhov med sine Søgutter og store Skibskanoner, der 
gor udmærket Nytte mod Franskmændene. Længst ude 
i Synskredsen vugger den fjendtlige Flaade stolt paa 
Bølgerne. . : 

Saa snart Baaden støder til Land paa Sebastopolsiden, 
mødes man af en travl Vrimmel af Soldater, Matroser, 
Sælgekoner og Bønder. Paa Havnepladsen ligger Kanoner, 
Lavetter og Bjælkestabler, rustne Kugler og Bomber 
imellem hinanden. — Alle de travle Mennesker passer 
hver sit som en dagligdags Dont, der er intet ophåjet 
eller gribende ved deres Færd. Men træder man ind paa 
Lazarettet, saa faar man Alvoren for Oje. Der er det 
vi træffer den gamle Matros. I en anden Seng ligger der 
en Matroskone, som har mistet Benet, da hun vilde ud i 
Bastionen med Middagsmad til sin Mand. Mest rystende 
er det dog at overvære Amputationerne, hvor den krumme 
Kniv skærer i de sunde, hvide Lemmer, og afskaarne 
Arme og Ben kastes hen i en Krog. — Man trænger til 
at faa Luft og gaar atter ud paa Byens Gader, hvor det 
vrimler af flotte Damer og lapsede Officerer med fine 
hvide Handsker. Rundt om paa Restaurationerne sidder 
de og kræser i Maden, mens de taler let om Livet ude i 
Bastionerne og deres faldne Kammerater. Ivrigst fortæller 
de om deres egne Heltebedrifter, idet de udmaler deres 
Adfærd saaledes, som de bagefter ønsker, at den havde 
været. Det er et ofte genkommende Træk hos Tolstoy, 
at Folk, som har været i Slag, bagefter forføres af deres 
Indbildningskraft til at lave de mærkeligste Lågne. 

Fra dette civiliserede Gadeliv vandrer vi ud til en af 
Bastionerne, Nr. 4, hvor Tolstoy selv gjorde Tjeneste. 
Vejen gaar ad en Hovedgade, som er spærret med en 
Barrikade. Udenfor denne erHusene forladte. De nærmeste 

er uden Ruder, med Brædder for Dørene og hist og her 
med afskudte Hjorner. Længere fremme skraaner Gaden 
nedad, og her er Husene forvandlede til sammenskudte 
Grusdynger. Foran os ligger en stejl Højde, hvis øverste 
Del er sort, tilsølet og gennemrodet af Løbegrave, det er 
Bastion 4. Nu møder man ikke længer Kvinder, men 
kun Soldater, som gaar rask til, og Ambulancer, som bærer 
de saarede ind i Byen. Kuglerne begynder at pibe og 
synge omkring en, man faar Lyst til at forlade Vejen og 
krybe ned i Løbegravens gule Dynd, men da alle, som 
man møder, gaar sorgfrit og kækt, skyder man Hjærtet 
op i Livet og gaar paa. Vi føres ind i Redouten Jason 
og i Bastion 4, hvor de raske Matroser fyrer Kanonerne 
af. Hvert Ojeblik kommer der Svar fra Fjenden. En 
Matros saares dødelig og bæres bort med et »Farvel, 
Brødre«. — »Ja, saadan gaar der hver Dag syv eller otte 
Mand i Løbet,« siger Søofficeren — og i det samme gaber 
han og ruller sig en ny Cigaret. 

Men de jævne Sømænds Færd her ude i Bastionen 
lærer os, hvad det er for en mægtig Drivfjeder, der faar 
disse Folk til at føle sig lige saa sikre og trygge i deres 
daglige Arbejde som andre Mennesker, skønt de er udsatte 
hundrede Gange saa meget for Fare og endda maa udholde 
Slid, Slæb, Nattevaagen og et pinligt Ophold i Snavs og 
Dynd. »Dens Navn er — Kærlighed til Fædrelandet«. — 
»Dybe og varige Spor vil Sebastopols Forsvar efterlade 
over hele Rusland, længe vil det leve i Folkets Bevidsthed 
som et mægtigt, storslaaet Heltedigt, som et Digt, hvori 
det russiske Folk er Helten.«”) 


EJ 


Anden Gang fører Tolstoy os ind i Sebastopol i Maj 
Maaned 1855. Endnu efter et halvt Aars Forløb staar 


7) »Fra Sebastopol«, S. 30. 

Franskmændene paa de samme Håjder og stirrer over mod 
de gule Lerbastioner med deres Skydeskaar og truende 
Kanonmundinger, mens Russerne ligeledes stadig ser de 
røde og blaa Franskmænd myldre ved Kysten og i Løbe- 
gravene, og i al den Tid er Bomber, Kanon- og Gevær- 
kugler uophørlig og i Tusindvis flåjne fra Bastionerne til 
Løbegravene og fra Løbegravene til Bastionerne. — Inde 
paa Byens Boulevard spiller Regimentsmusikken, medens 
en ørkesløs Mængde af Damer og Officerer spaserer op 
og ned under Træerne. Stabskaptejn Michajlov kommer 
vandrende i Ewaldske Dråmmerier: Major—Oberstlåjtnant 
—Oberst—General og saa hjem og gifte sig med sin gode 
Vens yndige Kone, som til den Tid er bleven Enke. Han 
blander sig imellem Officererne og vover sig i Samtale 
med nogle af de fornemme, trods det store Skel mellem 
Adjutanter og Stabsofficerers Aristokrati og de simple 
tjenstgårende ved Regimenter og Batterier.  Elskværdigst 
er Artilleristerne og Søofficererne, hvis  Opførsel bærer 
Præg af fordringsløs Dannelse og Sagkundskab. — Om 
Aftenen vandrer Michajlov med allehaande Tanker om 
Død og Forfremmelse ud i sin Bastion. Vil han komme 
til at udmærke sig, eller vil han blive ramt i Nat, og 
bliver det i Arm eller Ben, Bryst eller Mave. Det ind- 
groede Pligtbegreb maa til for at holde ham oppe over saa- 
danne pinlige Anelser. 

Atter føres vi paa Besøg i Lazarettet med dets klumre 
Luft af Saar, Feberaande og Bærernes Uddunstninger. 
En ældre og en ung barmhjærtig Søster færdes imellem 
Sengene. Ved et Bord sidder en Læge og noterer de la- 
tinske Navne paa Saarene, som hans Fæller raaber op 
fra hver sit Hjårne af Salen, mens de undersøger de ny- 


komne saarede. — Fractura femuris complicatd! (Kom- 
pliceret Laarbrud). — Perforatis capitis! (Gennemtræng- 
ende Saar i Hovedet). — Perforatio pectoris! — moritur! 


(Saar i Brystet — han dør). 

Næste Dag går Russerne et Udfald. Den unge Junker, 
Baron Pest er med og dræber en F'ranskmand. Mens han 
stormer sanseløs afsted som i Dromme, er der et Menneske, 
som tumler baglæns over påa ham og er lige ved at rive 
ham omkuld. En Stemme raaber til ham: »Stød ham 
ned! hvorfor staar du og glor?« Saa er der en, som 
griber et Gevær og stikker med Bajonetten ind i noget 
blødt. »Ah Dieul« lyder i det samme en génnemtræng- 
ende, klagende Røst, og først da gaar det op for Pest, at 
han har gjort det af med en Franskmand. Først smider 
han af Rædsel sit Gevær, men derefter farer det som et 
Lyn igennem ham, at han er en Helt. I en Fart samler 
han atter Geværet op, raaber Hurra som de andre og 
løber bort fra den dræbte Franskmand. Denne Bedrift 
praler han siden af til enhver, som gider hørt det. 

Efter Kampen er der Vaabenhvile. Franske og rus- 
siske Soldater mødes imellem Skanserne og snakker op til 
hinanden, saa godt de kan, i al Gemytlighed. Officererne 
giver hinanden Smaaforæringer og roser høfligst hinandens 
Landsmænd for deres store Tapperhed. — »Paa Basti- 
onerne og i Løbegravene vajer de hvide Flag, men i det 
friske grønne Græs nede i Dalen ligger der fuldt af blo- 
dige Lig. Den skønne Sol sænker sig ned mod det blaa 
Hav, hvis rolig vuggende Bølger belyses af dens gyldne 
Straaler. Mennesker strommer sammen i Tusindvis for 
nysgerrig åt se paa hverandre. Ven og Fjende taler 
sammen og smiler velvillig til hinanden. Og det er Kristne, 


alle bekendende sig til det store Bud: »Du skal elske din 


Næste som dig selv!« der nu staar og tager deres Gerning 
i Ojesyn uden i samme Nu at falde paa Knæ for den, 
som, da han skænkede dem Livet, samtidig indpustede i 
enhver Sjæl ikke alene Frygt for Døden, men ogsaa Kær- 
ligheden til det gode og skånne. At tænke sig, at disse 
Mennesker fører Krig med hverandre, i Steden for lykke- 
lige og glade at falde hverandre om Halsen som Brødrel« . 


345 


Her ser man og forstaar, hvorfra Alvoren er hentet i 
den gamle Tolstoys Formaning: »Husk Herrens Bud! Du 
skal ikke slaa ihjel!« j 


I sidste Afsnit »Sebastopol i August Maaned«, samler 
Fortællingen sig om de to Brødre Michail og Vladimir 
Koselzov. Michail er en ældre Løjtnant, som har været 
saaret og nu vender tilbage til Tjenesten. Vladimir er en 
ung Fændrik paa 16 Aar, der lige er kommen fra Kadet- 
skolen i Petersborg,. en smuk Yngling med friske Ojne, 
røde Kinder og krøllet Haar. »Naar man såa ham med 
sit barnlig glade og uskyldige Ansigt og med opknappet 
Vaabenfrakke, saa den røde Skjorte kom til Syne, med en 
Cigaret i Haanden og lænende sig til Trappens Rækværk, 
var hele hans Skikkelse saa smuk og indtagende, at man 
ikke kunde se sig mæt paa ham.« — Brødrene mødes 
paa en Poststation nord for Sebastopol og kører i samme 
Vogn til Byen. Allerede paa lang Afstand høres Skyd- 
ningen meget tydelig. Snart ryster Luften i et Skrald 
saa voldsomt, at man uvilkaarlig farer sammen. Snart 
høres der som et Række Trommehvirvler, afbrudte en 
Gang imellem af et øredøvende Drén, og snart smelter 
alle disse forskellige Lyd sammen til et langt rullende 
Tordenbrag, lige saa stærkt og mægtigt, som naar Uvejret 
er over Hovedet paa en. Det hedder sig overalt, at Bom- 
bardementet i den sidste Tid er blevet ligefrem forfærde- 
ligt. — Fra Nordsiden af Rheden gaar Brødrene over den 
ny Pontonbro, som Russerne nu har slaaet over til Seba- 
stopol. Vandet skyller i den mørke Aften over Broens 
Planker.: Saa snart de er komne over, faar de at vide, 
at Stormen ventes hver Dag. — Hele den stolte By har 
skiftet Udseende. Nu træffer man ingen Kvinder mere, 
og alt det selskabelige Liv er fejet bort fra Gaderne. — 
Brødrene skilles ad. Michail gaar ud i sin Bastion og 

bliver hjærtelig modtaget af sit gamle Kompagni. Soldat- 
erne ligger ude i Blenderingen, og en af dem læser håjt 
i én Andagtsbog. I Kassematten ved Siden af træffer han 
Officererne, der sidder og spiller Hazard. — Imidlertid 
maa Vladimir alene i den mørke Nat opsøge den Kaserne 
i Byen, hvor han skal melde sig, og da den unge Fyr er 
skilt-fra Broderen, overfaldes han i Ensomheden af den 
voldsomste Angst for den Dødsfare, han selv letsindig har 
vovet sig ind i. Næste Dag udkommanderes han til Ba- 
stionen, og nu har Angsten udraset. Da han er sat til 
et bestemt Arbejde og ikke længer er alene, føler han sig 
helt modig. "Han hilser med sin ungdommelige Røst Sol- 
daterne: »God Dag, Born!« og gaar glad i Spidsen for 
dem ud til den farlige Tjeneste i Malakhov. Vel ryster 
det ham dybt, da han ser fire Matroser hive det halv- 
nøgne, blodige Lig af en Kammerat ud over Brystværnet; 
men den raske Skydning opmuntrer ham, saa han tilsidst 
helt kaad med røde Kinder springer op paa Skansevolden 
og ser ud efter Fjendernes Løbegrave, og inde i-Blende- 
ringen finder han sig saa hyggelig tilmode, som naar han 
i sim Barndom legede Skjul og gemte sig i et Skab eller 
under sin Moders Skårter. 

Næste Dag stormer Franskmændene Malakhov, og begge 
Brødrene falder. 

Efter Malakhovs Fald turde Russerne ikke blive i Se- 
bastopol. De sprængte alle Bastioner og Oplagshuse og drog 
i den mårke Nat ud af Byen over Pontonbroen. Alt som 
den tætpakkede Strom af Soldater, oplyste af de blodrøde 
Skær fra de sprængte Værker, kom over Vandet, gik der et 
Befrielsens Stik igennem Rækkerne. Alle blottede Hovedet 
med en andægtig Følelse og gjorde Korsets Tegn.  »Men 
derefter fulgte en anden endnu stærkere Følelse, en Blanding 
af Skam, Anger og Harme, der pinte og nagede enhver af 
dem. Alle som en saa de over mod det forladte Sebastopol, 
knyttede Hænderne og sukkede dybt og bittert.« 

Enhver Dansk, som læser »Fra Sebastopol«, kommer 
uvilkaarlig til at tænke paa Dybbøl. Tolstoys Indtryk er 
er næsten overalt de samme, som alvorlige danske Sol- 
dater i 64 blev fyldte med og bragte hjem. — Ja, der er 
Sandhed i denne Skildring! — ' 

»Hvor er Helten?« spårger Forf. et Sted, »og hvor er 
Skurken i Fortællingen? Der findes ingen. Alle Personer 
er Mennesker, grebne ud af Livet med deres gode og 
slette Sider.« — »Og dog findes der en Helt, som jeg 
elsker med hele min Sjæls Styrke, og som jeg har forsøgt 
at fremstille i hele hans Skånhed. Denne Helt, som altid 
har været, er og vil vedblive at være skon, hedder — 
Sandheden.« z 


Tolstoy havde selv under Kampen gjort Tjeneste i den 
meget udsatte 4de Bastion. Den åde (16de August) var 
han med ved et mislykket Udfald og digtede bagefter en 
lystig Nidvise om de russiske Generaler. Han laa efter 
Slaget med en Flok Kammerater omkring Vagtilden, og 
da fik de den Idé at ville synge en munter Rundsang. 
Hver af Officererne skulde paa staaende Fod lave et Vers. 
Men det vilde ikke rigtig gaa. Næste Dag sang Tolstoy 
sin Vise for Kammeraterne, og det varede ikke længe, for 
hele Hæren sang den. Denne Vise blev afgårende for 
Digterens Liv. Han var den Gang ærgerrig og vilde gærne 
være Fléjadjutant hos Storfyrst Michail Nikolajewitsch. 
Hidtil havde han været ualmindelig vel anskreven hos 
sine Foresatte. »Sebastopol i December« var nylig ud- 
kommet, og Kejser Alexander havde læst den. Han syntes 
godt om den, og da han vidste, at dens Forfatter laa i 
fjerde Bastion paa et af de mest udsatte Punkter i Seba- 
stopol, havde han givet Befaling til, at han skulde fjærnes 
derfra, og derfor var Tolstoy efter Udfaldet blevet sendt 
som Kurér til St. Petersborg. En Dag kom General 
Filosofov til ham og gav ham Ordre til at møde hos 

Michail Nikolajevitsch.  Tolstoy var henrykt, for han 
troede nu at have naaet det håjeste Maal for sin Ærger- 
righed. Da meddelte Storfyrsten ham, at han maatte give 
Afkald paa den forønskede Stilling, eftersom det. var 
blevet bekendt, at han var Forfatter til Smædevisen om 
Fyrst Gortschakov og de andre Befalingsmænd. — For 
nylig har Leo Tolstoy selv fortalt dette Træk”) og tilfåjet: 
»Naa, nu beklager jeg det ikke, men dengang var jeg 
meget ulykkelig.« 

Hans Ærgerrighed tog dog snart en anden, mere frugt- 
bar Retning. — Otte og tyve Aar gammel rejste han efter 
Krigens Ophør til St. Petersborg, hvor han gjorde sin 
Indtrædelse i den literære  Verden.?”) 


4. Udenlandsrejse, Giftermaal, literære Hovedværker. 


Vi kommer nu til Leo Tolstoys kraftige Manddomsaar, 
der falder sammen med den lykkelige Reformperiode 
under Kejser Alexander den anden. — Alle gode Kræfter 
er efter Krimkrigen optagne af Arbejdet for Landets indre 
Opkomst, især gennem Bøndernes Frigårelse og Almuens 
Oplysning. Og Tolstoy, som hidtil kun havde levet for 
sin personlige Udvikling, kaster sig nu med Iver ind i et 
mangfoldigt Arbejde for det almene Vel. Paa sine Godser 
indfører han en Mængde Reformer, og med sine Skrifter 
tænker han sig ligeledes at ville gavne Menneskeheden. 

Sammen med en Flok jævnaldrende Forfattere, hvor- 
iblandt Turgenjev, Grigorovitsch og Gontscharov begynder 
han i 1856 et Tidsskrift, kaldet »Samtiden«. Alle Med- 
arbejdere findes samlede paa et Billede fra Marts 1856, 
hvor Tolstoy endnu er i Uniform. Georg Brandes giver 


Fe: Løvenfeld: »Hos Leo Tolstoy«, S. 51—52. 
” »Livsspårgsmadal«, S. VIII. 

følgende Karakteristik af Tolstoys Udseende.) — »Det er 
den ikke trediveaarige Officer med det militære Overskæg, 
det reglementmæssigt klippede, glatte Haar og det allerede 
sære, studse og dybe Blik, den udtryksfulde Mund, spårg- 
ende og usikker, et urovækkende Ansigt, røbende en sky 
og voldsom Sjæl. Alle de andre er saa tæmmede, saa 
bløde ved Siden af ham, uberegnelig, som han synes, og 
naivt trodsende.« — Der var sikkert mere af god Vilje 
og frugtbar Opfindsomhed end af praktisk Sans og rolig 
Orden i de mange Foretagender, hvortil Ideerne udsprang 
i dette mærkelige Hovede. Netop i disse Aar gav han i 
Fortællingen »Fyrst Nekliudoff«”) en meget kritisk Frem- 
stilling af sine Livsplaner, da han som 19aarigt Menneske 
forste Gang tog sine Godser i Besiddelse og vilde gore 
godt blandt Bønderne. Men sikkert har han ti Aar efter 
maattet gåre lignende bedrøvelige Erfaringer. — Derfor 
glædede han sig des mere ved den ubetingede Ros, han 
vandt blandt Hovedstadens Skånaander ved sine poetiske 
Arbejder. 

Han delte paa denne Tid sine literære Kollegers An- 
skuelse, at Livet frembyder en stadig Udvikling, der 
væsentlig skyldes Tankens Forkæmpere, hvoriblandt igen 
Digterne har størst Indflydelse. »Vort Kald bestaar i at 


belære Menneskene.« — Imidlertid vilde han dog ikke 
nåjes med at virke til Menneskehedens Belæring som 
Digter. — Han vedblev samtidig at arbejde paa sine 


filantropiske Planer hjemme paa Godset, og for at kunne 
gore dette med bedre Held foretog han i Aaret 1860 en 
Studierejse til Vestevropa. — I Juni opholder han sig i 
Berlin, hvor han bl. a. besøger Haandværkerforeningen, 
Skolerne og Fængslerne. Derfra gaar Rejsen til Sachsen, 
hvor han slutter Venskab med Berthold Auerbach, der 


7) »Indtryk fra Rusland«, S. 475. 
2) Oversat fra fransk af Holger Sinding i »Bibliothek for de 
tusen hjem«. 

var kommen ind paa at virke som Folkedigter. Efter en 
Udflugt til Wartburg skriver han i sin Dagbog kun de 
Ord: »Luther er stori« I Juli træffer han i Kissingen 
sammen med Fråbel og studerer Pædagogikkens Historie. 
Om Vinteren maa han følge sin syge Broder Wikolaus til 
Middelhavskysten og har den Sorg at miste ham i Hyéres 
"ved Nizza. Derefter rejser han til /talien, Schweitz og 
Frankrig, lever en Tid i Paris sammen med Turgenjew 
og tager saa over London til Bryssel. Her lærer han 
bl. a. den socialistiske Agitator Proudhon at kende. 
Næste Foraar kommer han igen til Tyskland. I Weimar 
kommer han sammen Liszt og bliver indført ved Hoffet. 
Samtidig studerer han den derværende Bårnehave og be- 
slutter sig til at oprette Skoler i samme Stil paa sit Gods. 
Fra Jena fører han den unge Mathematiker Keller med 
sig hjem til Rusland, for at han skal forestaa Skolevæsenet 
påa Jasnaja Poljana. — Selvfølgelig har Leo Tolstoy paa 
sin vidtløftige Rejse ogsaa forstaaet at nyde Kunsten og 
Naturen ,i fuldt Maal; men ovenstaaende Notitser, som er 
hentede fra hans Dagbog"), viser tydelig nok, hvor magt- 
paaliggende det var ham at ruste sig til et praktisk Reform- 
arbejde. 
, id 
Da han kom hjem foretog han sig imidlertid et andet 
Skridt, der viste sig baade praktisk og lykkeligt, idet han 
friede til en ung og smuk Pige i Nabolaget. — Den nu- 
værende Grevinde Tolstoy er Datter af den tyskfødte 
Læge Dr. Andreas Børs i Moskva og en russisk Adels- 
dame, hvis Forældre ejede et Gods 8 Mil fra Jasnaja 
Poljana. Hun er født i Aaret 1845 og har kendt Leo 
Tolstoy fra sine Barneaar, da han kom meget i hendes 
Forældres Hus. I Aaret 1862 i August Maaned var hun 
med sin Moder og sine Søskende i Besøg paa Jasjana 


7) R. Løvenfeld: Hos Leo Tolstoy, S. 102 flg. 

Poljana påa Rejsen ud til Bedsteforældrene i /Zvizy. 
Greven var usædvanlig elskværdig, og et Par Dage efter, 
at de var rejst, kom han ridende over til Ivizy og friede 
paa samme mærkelige Maade, som han siden lader Ljevin 
i »Anna Karenin« fri til Kitty, nemlig .ved at skrive Be- 
gyndelsesbogstaverne af en Kærlighedserklæring med Kridt 
foran hende. Hun forstod ham strax og svarede Ja, og 
da de havde overvundet Faderens Betænkeligheder ved at 
give sin Datter bort i saa ung en Alder, holdt de deres 
Bryllup. Siden har de levet særdeles lykkeligt sammen 
og har nu i alt ni levende Born, foruden syv, som er 
døde. Grevinden skal være en saare smuk Dame med 
blond Haar og store lyseblaa Ojne. 


x bd 


Omtrent samtidig med sit Giftermaal begyndte Tolstoy 
at arbejde paa sin store historiske Roman »Krig og 
Fred«.2) Ved Krimkrigen, og hvad der fulgte efter, var 
hans Sans for Fædrelandets Historie bleven vakt, og han 
syslede med flere Planer til en digterisk Fremstilling af 
et eller andet af dens mindeværdigste Tidsrum. En Tid 
lang havde han i Sinde at skrive en Roman fra Peter 
den stores Dage; men hans Virkelighedssans krævede et 
Emne, som laa vor Tid nærmere,' saa at der kunde være 
en levende Overlevering at grundlægge Skildringen paa. 


Derefter tænkte han paa at fortælle om »Dekabristerne«, . 


som gjorde Oprår i 1825, men herved kom han for nær 
ind paa Samtiden, idet han ikke kunde undgaa at nævne 
endnu levende Personer. Han valgte da Napoleonstiden, 
der laa som en afsluttet Hovedepoke, hvorfra han igen- 
nem mundtlig Fortælling havde modtaget en Mængde dybe 
Minder. Baade hans Fader og Bedstefader havde jo levet 
dengang, og Faderen havde taget Del i Krigen. 


1) Paa Dansk ved Edvard Brandes 1885. (P.G. Philipsens Forlag.” 

»Krig og Fred« er en gennemført Fremstilling af en 
stor Tidsalders historiske Begivenheder og daglige Liv, 
Rusland i Kamp med Napoleon ved Austerlitz, ved Fried- 


. land og under det store Vintertog til Moskva, og Livet 


hjemme i St. Petersborgs stive Hofkredse, i det mere 
gemytlige Selskab i Moskva og ude omkring påa Herre- 
gaardene. Billedet er saa bredt anlagt, at dets eneste 
Begrænsning ligger i de historiske og nationale Forudsæt- 
ninger. Ganske vist er det kun Livet i de adelige Kredse, 
der skildres, fordi det er dette, Digteren kender af Er- 
faring og gennem Slægtens Minder; men da Adelen i hine 
Tider var den eneste Stand, der havde Betingelser for at 
leve med i de store Begivenheder, bliver dens Historie 
væsentlig ét med hele Folkets. 

Aldrig har en Digter siden Shakespeares Dage for- 
maaet at samle et saa alsidigt og farverigt Livsbillede 
som dette. Her findes alt.  Konversationen i de fine 
Kredse, Visitter, Middagsselskaber, Baller, Svirelag og vold- 
somme Væddemaal, håjt Spil og Dueller. Stille dagligt 
Liv paa Landet, Skoletimer, alvorlige Samtaler, Liv i Lon- 
kammeret, Barnefødsel og Dødskamp, Kærligheden i sine 
mangfoldige Skikkelser. Og Livet i Felten, Marcher, 
Mønstringer, Lejrliv og storartede Kampscener, pragtfulde 
Revuer med Glansen af Majestæternes Nærværelse, diplo- 
matiske Forhandlinger og beråmte historiske Optrin. Alle 


"disse Scener omkranses af de skonneste Naturskildringer 


og gennemglødes af de varmeste Pulsslag fra Menneske- 
hjærtet med sine forunderlige Lidenskaber, Ungdomsjubel, 
Elskov, stolte Fremtidsdåromme,  Fædrelandskærlighed, 
Grubleri, Livslede, Dødsfrygt, Letsind og religiøst Alvor, 
mægtig Begejstring for det fælles og dybeste Trang til 
Ensomhed. Alt, hvad der kan bevæge et Hjærte er taget 
med for at sætte det store Drama i Gang. 

Men trods al denne Fylde er Handlingens Grundlinjer 
dragne stærkt og klart, og de enkelte Personer tegnede 

med slaaende Ejendommelighed. Man ser dem for sig 
som virkelige, levende Mennesker og følger deres Udvikling 
igennem Forholdenes mangeartede Sammenspil. Hver Fa- 
milie fremtræder med et karakteristisk Særpræg, der 
kommer igen hos dens forskellige Medlemmer. Og hele 
Slægten staar for os med et tydeligt Fællespræg af sin 
historiske Tidsalder, rodfæstet i Fortiden og bestemmende 
for Efterslægten. Man maa beundre den Sikkerhed, hvor- 
med Forfatteren træffer den historisk rigtige Stemning og 
den Rigdom af oplysende Smaatræk, hvormed Tidens Ejen- 
dommelighed overalt er fremhævet. — Den moderne 
Romans brede Fortælling er her i enhver Henseende 
bleven ophåjet til virkelig stor Kunst. »Naar man har 
læst denne Roman« — siger en aandrig fransk Forfatter — 
»forekommer alt andeti Nutidsliteraturen en smaat bagefter.« 

»Krig og Fred« er et stort russisk Nationaldigt; men 
igennem det særlige Folkepræg fornemmes overalt den 
dybe almenmenneskelige Grundtone, der giver dette Værk 
en sikker Plads i Verdensliteraturen. 

Det vilde blive for vidtløftigt selv i korte Træk at" 
gennemgaa alle de Scener, som rummes paa Bogens 1550 
Sider. Vi nåjes derfor med nogle Ord om enkelte Hoved- 
personer. — Peter Besukhov er 'en uægte Sén af den 
gamle, hovedrige Grev Besukhov, en fornem og majestæ- 
tisk Herre fra den store Katharinas Tid. Fra sit 10de til 
sit 25de Aar er han bleven opdragen i Udlandet. I Aaret 
1805 kommer han hjem til Rusland, fuld af moderne 
Ideer, og optræder i det fine Selskab i Petersborg, hvor 
alle er optagne af Bonapartes Uforskammetheder og Ud- 
sigterne til en Krig imod ham. Peter er stor, svær og 
kejtet, med Briller og kortklippet Haar. Han færdes som 
en ung Bjørn imellem de fine Herrer og Damer og forfølger 
troskyldig og ivrig ethvert Samtaleemne, der optager ham, 
langt ud over den lette Konversations Grænser, forsvarer 


Napoleon og modsiger kækt enhver dannet Mening. Den 
»Danskerøn" VI. 23 

fine Hofdame, Erk. Scherer, i hvis Salon han er sluppen 
ind, betragter med Skræk den kolossale Fremtoning, fordi 
hun stadig venter Taktløsheder af ham og i sit Hjærte 
frygter det gode, ærlige, paa en Gang frygtsomme og 
opmærksomme Blik, som skiller ham fra hele det øvrige 
Selskab. 

Peter skal vælge sig en Livsbane; men han kan ikke 
bestemme sig og fordriver derfor Tiden i Lediggang og 
voldsomme Lystigheder sammen med daarlige Kammerater. 
— Fadererens Sygdom kalder ham imidlertid til Moskva, 
og efter den gamles Død arver han med Czarens Tilla- 
delse hans Greverang og store Godser. Men hans grub- 
lende og vaklende Natur mangler Energi til at gennemføre 
de store Opgaver, der saaledes bliver ham forelagt. Usikker 
og ligegyldig lader han gode Venner ordne hans Forhold, 
og viljeløst, halvt modstræbende føres han ind i Ægteskab 
med Hofmanden Fyrst Basilius Kuragins Datter Helene. — 
Hun glimrer i Selskabslivet ved sin skånne nøgne Buste 
over den pragtfulde hvide Baldragt, sin majestætiske Hold- 
ning og et straalende Smil, der ligesom tillader enhver at 
beundre hendes Dejlighed. Peter blændes og beruses af 
dette dejlige Legeme i hvide Draperier, men mærker siden, 
at det pragtfulde Hylster kun indeholder en tom og for- 
dærvet Sjæl. Efter en Duel med hendes Elsker, den liden- 
skabelige og ondskabsfulde Låjtnant Dologhov, foregaar 
der .en stormende Scene mellem Ægtefolkene, hvorunder 
den kolde Dejlighed aabent forhaaner sin naive Mand for 
hans Dorskhed. Peter bliver rasende, bryder med Helene 
og drager til St. Petersborg alene. 

Paa Rejsen pines han af Skrupler over sit hidtilværende 
Levned og tumler fortvivlet med uløselige Spårgsmaal om 
Tilværelsens Mening. »Hvad er ondt, og hvad er godt? 
— Hvorfor skal man egentlig leve? — Hvad er Livet? -— 
Hvad er Døden? — Hvad er det for en ukendt Magt, som 
styrer at?>« — …Mens han venter paa en Station efter 

nyt Forspand, kommer han i Samtale med en gammel 
Frimurer, Basdeiev. »Jeg maa tilstaa Dem,« siger Peter, 
»at jeg aldeles ikke tror paa Gud.« Men da raaber den 
gamle lidenskabeligt: »De kender ham ikke. Han er her, 
han er i mig — — han er i dig, i selve den gudsbespot- 
telige Fornægtelse, som du nu udtalte. — — Men at fatte 
ham med Forstanden er umuligt. — — Det er ikke Aanden, 
som forstaar Gud, det er Livet, som lærer os at forstaa 
ham.« — Efter denne Samtale bliver Peter Besukhov 
Frimurer og prøver at leve et nyt Liv i menneskekærlig 
Virksomhed. Han rejser til sine mange Godser i Syd- 
rusland og tager ivrig fat paa at indføre Forbedringer. 
Livegenskabet skal ophæves, der skal bygges Skoler for 
de smaa, og Hospitaler for de gamle. Men den snu Gods- 
forvalter sørger for, at hans unge Herres Planer kun 
kommer paa Papiret. Alt bliver i Virkeligheden ved det 
gamle, og Peter selv synker ogsaa umærkelig tilbage i 
sit gamle, formaalsløse Levneds tungsindige Sløvhed. 
Lykkeligst føler han sig, naar han kommer i Huset 
hos den elskværdige, livsglade Familie Rostov. Den gamle 
Grev: Rostov, hvis Billede Digteren har tegnet efter sin 
Bedstefader, elsker store Selskaber og sætter sin Formne 
til ved sit ødsle Liv og høje Hazardspil, men han er i 
Grunden hjærtensgod og vil helst se det gode hos sine 
Medmennesker. Hans store Hjælpemiddel i ethvert indviklet 
Spårgsmaal er at finde alting godt. Med sin nervøse, 
følelsesfulde Kone har han fire vakre Bårn. Nikolaj 
Rostov er en frisk, aaben, hidsig og blød Natur, henrykt 
over sit Hjem og begejstret for sin Kejser, som han 
kommer til at tjene som Husarofficer i Napoleonskrigene. 
Ved ham har Tolstoy tænkt paa sin egen Fader. Datteren 
Natacha er et forunderligt lille Pigebarn, en henrivende 
Skælm med spillende Ojne og brusende Haar, mager og 
behændig, ypperlig til at danse og synge, udmærket be- 


gavet og voldsom i sine Stemninger, i det hele en af de 

mest indtagende unge Kvindeskikkelser, Literaturen har 
frembragt Alle, som ser hende, maa blive forelskede 
i hende.”) 

I dette Hus, med dets utvungne Livsglæde, Ungdom, 
Sang og Kommers glemmer Peter Besukhov sine Grub- 
lerier og forelsker sig i den fortryllende Natacha, som 
flere Aar efter, da den skånne Helene er død, bliver hans 
Kone og bringer Orden og Energi i hans daglige Liv og 
Studier. Men inden den Tid gennemgaar han endnu mange 
tunge Timer. 

I den Vinter, da Napoleon trænger ind til Moskva og 
maa trække sig tilbage igen med frygtelige Tab, griber 
Fædrelandets Fare ogsaa Peter Besukhovs Sind. Han 
ofrer store Summer paa Landets Forsvar og deltager som 
Tilskuer i nogle af de hedeste Kampe. Under Fransk- 
mændenes Tilbagetog bliver han slæbt med som Fange 
og er nær ved at blive skudt. Men under disse nedtryk- 
kende Forhold kommer han til at leve sammen med en 
lille fattig Soldat Plato Karatajev, der ogsaa er Fange, 
og af ham lærer han, at man kan leve lykkeligt under 
alle Livets Omskiftelser, naar man bærer sine Tilskikkelser 
med Taalmodighed under Forsynets Vilje. »Lykken er 
som Vand i en Fiskerruse, lader man den ligge, er den 
fuld, men nåar man tager den op, er den tom.« Saaledes 
vinder Peter Besukhov omsider den Sjælefred, som han uden 
Nytte får har søgt i Menneskekærligheden, i Frimureriet, 
i selskabelige Glæder, i Vinen og i Selvopofrelsen, i det 
han henflyr til den fattige Menigmands simple og rolige 
Forsynstro. — Bagefter kommer dog Grublerierne igen. 
Tolstoy 'har endnu ikke selv fundet Løsningen paa Livets 
Gaader, derfor -kan han ikke heller finde nogen tryg Udvej 
for Peter Besukhov; men det er meget ejendommeligt, at 


1) Natacha skal i mange Træk minde om en Søster til Grevinde 
Tolstoy. 

denne for en Tid finder Hvile netop der, hvor Tolstoy 
siden har fundet den store Løsning — i Bondens jævne 
Tro og Hengivelse i Guds Haand. 

Det er aabenbart, at Tolstoy ved Peter Besukhov har 
tænkt paa sig selv, og dette forklarer tilfulde hans for- 
kærlige Syslen med Besukhovs Grublerier, der paa sine 
Steder i sidste Halvdel af »Krig og Fred« sprænger Ro- 
manens elegante Form og bryder Fremstillingens Harmoni. 
Det er den tunge Side i Digterens egen Natur, der under 
denne Del af hans Arbejde atter har gjort sig uimodstaae- 
lig gældende. 

En anden Side hos Digteren selv genfindes i Peter Be- 
suhovs gode Ven og afgjorte Modsætning Fyrst Andreas 
Bolkonsky. Hans Fader er en gammel Overgeneral fra 
Katharinas og Kejser Povls Tid, der nu lever et indesluttet 
Liv paa sit Gods Lissy-Gory sammen med sin eneste 
Datter, Maria Bolkonsky. Den gamle Fyrste er en lille 
mager, livskraftig Mand med buskede Bryn og raske Be- 
vægelser. Han har indrettet sin Dag til regelmæssigt År- 
bejde. Om Formiddagen staar han et Par Timer ved 
Drejebænken, derefter skriver han paa sine Erindringer 
fra det tyrkiske Felttog og sover saa til Middag. Paa 
Slaget 2 træder han ind i Spisestuen, og i det samme 
skal Suppen bæres frem. Efter Bordet læser han, spaserer 
en Tur o. s. fr. Alting i det store Hus er ordnet efter 
hans Vilje og gaar som et Urværk, og alle ser med Ære- 
frygt og Ængstelse hen til den strænge gamle Husherre. 
Datteren Maria er en underlig tung Natur, der har uhyre 
svært ved at gåre sin Fader tilpas, skånt hun ser op til 
ham med den inderligste Hengivenhed og Ærefrygt. Hun 
kan ikke lade være at bæve af Angst hver Morgen, naar 
hun træder ind i hans Stue for at faa en Time i Mathe- 
matik, og Undervisningen ender da ogsaa gerne med, at 
hun faar Bogen i Hovedet, fordi hun i sin Ængstelse og 
Forvirring ikke kan forstaa et Ord af den gamle Fyrstes 

torre Forklaring. Hun er grim og uheldig i sin Optræden, 
men hendes: sårgmodige Ojne har en forunderlig Glans, 
der giver det uskånne Ansigt et tiltalende aandeligt Ud- 
tryk. I Modsætning til sin Fader, der regner al Religion 
for dum Overtro, er hun inderlig gudfrygtig og from. 
Det er det eneste Forhold, hvori hun. bestemt og bevidst 
gaar sin Fader imod.. Trods hans Spot og Drillerier tager 
hun med aabne Arme imod alle »de Hellige«, som kommer 
til Egnen, og beder tit i sit Lånkammer for sin gamle 
Fader, at han dog i dette Stykke maa faa et andet Sind. 
I sin dybe Religiøsitet tager hun alt, hvad der for Resten 
bliver hende tilskikket, med from Hengivenhed. Hun 
bliver siden gift med Nikolaj Rostov. — Hvis det Billede, 
Tolstoy her har givet af sin egen Moder, er paalideligt, 
saa forstaar vi let, at det er fra hende, han har arvet det 
dybe religiøse Grundtræk i sin Natur, at det er hendes 
fromme Tanker, som ikke har kunnet udryddes i Sonnens 
Sjæl, men maatte føre ham til det alvorlige Livssyn; han 
nu hylder. 

Fyrst Andreas slægter mere end Søsteren sin Fader 
påa. Han er en lille kraftig Mand med et afmaalt impo- 
nerende Væsen, der forstaar at gore sig gældende. I Mod- 
sætning til Peter Besukhov er han fuld af Energi og. Ær- 
gerrighed. Paa sin Faders Anbefaling er han bleven Ad- 
jutant hos den russiske Overgeneral Michail Kutuzov og 
higer brændende efter at gåre sig beråmt i det forestaa- 
ende Felttog. Hans Evner spaar ham en stor Fremtid. 
Allerede som ganske ung interesserer han sig for de store 
Forhold i Livet og søger at tilegne sig en Hærførers Over- 
blik. Napoleon er hans Forbillede, og halvt ubevidst gaar 
han og venter paa den Dag, da han skal finde sit Toulon. 
Han har ægtet den smukke lille Fyrstinde Lise, hvis kvid- 
rende Tunge henrykker alle St. Petersborgs unge Kavallerer. 
Men Fyrst Andreas føler sig snart ulykkelig ved at være 
knyttet til dette snakkesalige Væsen, der opløser Livet 

omkring ham i bare Smaaligheder. Han behandler hende 
derfor med Foragt, og fårst efter hendes Død føler han 
med bitter Anger, at han har gjort hende Uret. 

Med Fyrst Andreas føres vi til Felttoget i Østrig i 
Aaret 1805 og faar en mageløs Beskrivelse af Russernes 
Tilbagetog langs Donau og Fyrst Bagrations glimrende 
Kamp ved Schångraben, som hindrede Napoleon i at 
omgaa Kutuzov. Derefter er vi Vidner til det store Tre- 
kejserslag ved Austerlitz. Imod den erfårne Kuttzovs 
Raad lader den unge Kejser Alexander sine Tropper 
rykke frem under almindelig Jubel. Men Napoleon kaster 
sig over de russiske Regimenter med overvældende Masser 
og jager dem foran sig. I vild Flugt løber Russerne forbi 
det samme Sted, hvor de fem Minutter får defilerede stolt 
forbi: Kejseren. Da springer Fyrst Andreas af sin Hest, 
griber en Fane og løber frem. >»Bérn, fremad!« skriger 
han med gennemtrængende Røst og føler med det samme, 
at nu er »det store Ojeblik« kommet for ham. I Spidsen 
for en Bataillon stormer han op imod et russisk Batteri, 
som Franskmændene er ved at tage. »Han saa Årtille- 
risterne foran sig. Nogle sloges, andre forlod Kanonerne 
og løb imod ham, han saa de franske Fortropper bemæg- 
tige.sig vore Heste og vende vore Kanoner. Han var 
tyve Skridt fra dem, Kuglerne regnede ned om ham og 
mejede Folk ned for Fode; men hans Øjne var fæstede paa 
Batteriet og vendte sig ikke derfra. Der sloges en rød- 
haaret Artillerist med knust Chakot med en Franskmand 
om en Ladestok; det vilde, hadefulde Udtryk i deres An- 
sigter saa han tydeligt; man saa, de vidste ikke, hvad de 


gjorde. — — Nu kom en anden Fraskmand hen til de 
to kæmpende, og den rødhaarede Artillerists Skæbne 
skulde just afgåres. — Men Fyrst Andreas saa ikke Enden 


paa det. Han fik et saa voldsomt Slag i Hovedet, at 
han troede, det var fra en af hans Sidemænd. Smerten 
var ikke saa meget stærk som ubehagelig, den spredte 

hans Tanker. — »Hvad er det dog, som er hændt mig? 
Jeg kan jo ikke staa mere? mine Ben svigter mig — — 
og han faldt om paa Ryggen. Han aabnede Øjnene for 
at se, hvad Enden blev med de to Franskmænd og År 
tilleristen, og om Kanonerne var frelste og kørte bort. 
Men han saa kun håjt over sig en umaadelig vid Himmel, 
mårkeblaa med smaa graaagtige lette Skyer.  »Hvilken 
Fred og Rol« sagde han til sig selv, »det er ikke, som da 
jeg løb, da de forskrækkede Ansigter stredes om Lade- 
stokken; saadan drev ikke får Skyerne i denne uendelige 
Himmel! Hvor underligt, at jeg ikke har set det for, 
denne uendelige Dybde? Hvor jeg er lykkelig over endelig 
at have faaet Ojnene op for den. — — — Ja, alt er 
tomt, alt er Skuffelse undtagen det! Gud være lovet og 
takket for denne Hvile, for denne Ro! — — —«.« 

Da Napoleon efter Slaget red over Valpladsen, talte 
han nogle opmuntrende Ord til den saarede Andreas, 
som endnu laa med en Stump af Fanestangen i sin 
Haand. Men i den saaredes Sind var der foregaaet en 
dyb Forandring. Den får saa beundrede Napoleon var 
nu bleven saa lille, saa ubetydelig i Sammenligning med 
det, som foregik imellem hans Sjæl og den uendelige 
Himmel. — Efter lang Tids Livsfare kommer Andreas 
Bolkonsky atter til Kræfter og rejser hjem. Hans Ærger- 
righed er udslukket, han vil ikke mere i Krig. 

Efter den lille Fyrstindes Lises Død, der beskrives paa 
en forunderlig gribende Maade, lever Andreas i flere Aar 
tilbagetrukkent med sine egne Tanker. Hans Sjæl har 
aabnet sig for Dødens store Spårgsmaal, men han kan 
ikke finde Hvile i den barnlige Tro. »Hvilken Lykke det 
dog vilde være,« tænkte han, »hvis alt var lige saa 
simpelt og ligefrem, som Marie synes at tro. Hvor det 
vilde være godt at vide, hvor man skulde bede om Hjælp 
og Bistand i dette Liv, og hvad der ventede os hin- 
sides.« — Disse Tanker tærer paa hans Livskraft. Han 

føler sig som viet til Døden og kan ikke mere faa Liv 1 
sine stolte Dromme om Ære. Tilsidst falder han under 
Kampen i 1812. 

I Fyrst. Andreas har Tolstoy nedlagt sine egne udad- 
stræbende Tanker og sin bitre Stemning over den natur- 
lige Ungdomskrafts Tilbagegang og Død. 

I det hele hviler der en mårk Stemning over sidste 
Del af »Krig og Fred«. I stort og smaat er Menneskene 
en Bold i Skæbnens Haand. Napoleon mener, at han 
som en klog Spiller kan føre det store Skakspil til Ende, 
men han er selv kun en ussel Brik i en højeres Haand. 
»Omstændighederne« er de egentlige Sejrherrer i ethvert 
Slag. Derfor er Kuttzov den store Hærfører, fordi han 
taalmodig og passivt venter, til Lykken fåjer sig.  Napo- 
leons Tog ind i Rusland, Moskvas Brand og den store Årmés 
Undergang er alt et Værk af den dunkle Skæbne, som 
Mennesket ikke kan udgrunde men kun se og båje sig for. 

Tolstoy har endnu ikke fundet Livsgaadens Løsning. 

»Krig og Fred« udkom i Aarene 1865—68. Omtrent 
fra samme Tid stammer Novellen »Huslig Lykke«,) 
hvor Tolstoy paa en udmærket fin Maade fortæller om 
Kærlighedens Opkomst og langsomme Hendøen imellem en 
midaldrende Mand og hans unge Kone. Bagved ligger 
der en bitter Stemning over Menneskets Afmagt. Tolstoy 
begyndte at nærme sig sit Livs mårkeste Aar. Det ivrige 
filantropiske Arbejde, som han stadig drev paa, gav intet 
tilfredstillende Udbytte,. og i hans Indre blev Uklarheden 
bestandig mere pinlig for ham. 

Endnu lykkedes det ham dog at skrive en ny glimrende 
Roman, hvori han under haarde indre Kampe tvang sig 
til at give et livligt Maleri af den store Verdens brogede 
Mangfoldighed. 


1) Overs. fra Tysk af Holger Sinding i »Bibliothek for de tusen hjem«. 

Anna Karénin”) foregaar i vor Tid. Den indeholder 
ligesom »Krig og Fred« en Række Scener fra det håjere 
Samfundsliv, men Fortællingen samler sig dog væsentlig 
om den. Kvinde, som har givet Romanen Navn. — Ånrnna 
Karénin, født Oblonsky, er i en ganske ung Alder og 
uden Kærlighed bleven gift med en fornem og klog Em- 
bedsmand i St. Peterborg. I en halv Snes Aar har hun 
levet som hans Hustru og født ham en S6n, uden at 
hendes dybere Følelsesliv endnu er bleven vakt. Hendes 
Mand viser hende ved enhver Lejlighed venlig Hensyns- 
fuldhed, og hun respekterer til Gengæld ham som sin 
Forsorger og deres Barns Fader. Men hendes Natur er 
anlagt for en anderledes hensynsløs og fuldkommen Hen- 
givelse. — Hun er henved 30 Aar, fyldig, kraftig bygget 
og smuk. Hendes mårke, straalende Ojne overskygges af 
tætte Ojenhaar, og den lille Haand giver et kraftigt og 
varmt Tryk. 

Da træffer hun paa et Beg i Moskva hos sin Broder 
Stepan Oblonsky den smukke Gardeofficer Grev Wron- 
sky. Hans Udtryk er behageligt, roligt og bestemt, og 
hans Optræden distingveret og elegant. Han er ugift og 
har levet et let Liv i mange Kvinders Arme.  Saasnart 


"de kommer sammen, gribes baade han og hun af en 


uimodstaaelig: Lidenskab for hinanden. Anna Karénin 
bliver fuldstændig betagen, og hendes Elskov spotter Verdens 
Dom. Hun forlader sin Mand og rejser med Wronsky til 
Italien. — Kærligheden til hendesSån kalder dem imidlertid 
tilbage til Rusland, og hendes Hjærte sønderslides af For- 
tvivlelse over, at hun ikke mere kan være hos dette Barn. 
Hendes Lidenskab for Wronsky vedbliver paa samme Tid 
at være lige mægtig, men den behersker deres Forhold 
saa stærkt, at han efterhaanden trættes deraf. Dette 


7) Anna Karénin udkom 1878. Den er oversat af W. Gerstenberg 
1886. 2den Udg. 1890. (Lehmann & Stages Forlag.) 

vækker atter hos hende den hæftigste Skinsyge, som volder 
dem begge stadige Kvaler. Fortællingen virker paa dette 
Punkt trættende, men svarer netop derved livagtig til de 
daglige Sceners ensformige Oprivninger. — Tilsidst kaster 
den ulykkelige Anna Karénin sig under et frembrusende 
Jærnbanetog, medens Wronsky rejser til Serbien for at 
søge Døden i Tyrkerkrigen. 

Nogle vil maaske i denne Slutning læse Forfatterens 
Dom over Anna Karénins Ægteskabsbrud; men for Tolstoy 
laa det dengang ikke endnu at opstille nogen Rettesnor 
for den rigtige Livsvandel. Hans Tendens er ikke at lov- 
prise Engifte, endnu mindre dog at forsvare Ægteskabs- 
brud. Han vil simpelthen vise os, hvorledes det gaar i 
Verden, hvor afmægtigt og viljeløst et Hjærte maa båje 
sig under Lidenskabernes vældige Herredåmme. Hvor meget 
man saa end fordåmmer Anna Karénins Handling, saa 
vinder hun dog vore Hjærters dybe Medfølelse, fordi hun 
er et Menneske, der kæmper den haabløse Kamp for sin 
Frihed imod Naturens vældige Love. 

Alvorligere og mere bittert end nogensinde lyder Digt- 
erens Klage bag Fremstillingens kunstfulde Form: Vi flyder 
med vor Baad ned ad en mægtig Strom. Ingen kan standse 
Baadens Fart, og ingen véd, hvor det bærer hen. Hvad 
er Menneskelivet? Hvorfor skal et Hjærte lide alt dette 
og saa dø? — 


Ludvig Valentin Lorenz. 
Af Jakob Appel. 


Der har næppe nogensinde været et Tidsrum, hvori 
naturvidenskabelig Oplysning har haft en saa umaadelig 

Betydning for Samfundet i sin Helhed som i det nuværende, 
og det er jo en Kjendsgjerning, at Trangen til en saadan 
Oplysning voxer med stor Styrke Aar for Aar. Man er 
forlængst kommenud over, at» Naturens Hemmeligheder« kun 
er for de højlærde, det erkjendes i stedse videre og videre 
Kredse, at en af Betingelserne for, at det menneskelige 
Samfund kan voxe sig friere og lykkeligere, er, at saa 
vidt muligt hver enkelt af dets Medlemmer sættes i Stand 
til at anvende de Evner og Kræfter, han eller hun er ud- 
styret med, paa den frugtbareste Maade, noget, som 
kun kan ske, naar hver enkelt bliver delagtig i Menneske- 
slægtens samlede Erfaringer, altsaa ogsaa i dem, der er 
indvundne paa Naturgranskningens Omraade. 

Men Historien fører os gjennem Aarhundreder, inden 
vi mærker synderligt til Naturvidenskabens Betydning for 
Samfundet; Naturgranskningen maatte blive virkelig og 
ædruelig, før' dens Resultater kunde faa den gjennem- 
gribende. og bestemmende Indflydelse, de har haft og 
stadig har paa Samfundets Fysiognomi og Udvikling. 

Det tog lang Tid, inden det for Alvor blev klart, at 
vil vi Mennesker ret lære Naturen at kjende, saa maa vi 
gaa til den selv, iagttage den, forelægge den vore Spørgs- 
maal, gjøre Forsøg som det kaldes, og ikke sætte os hen 
for kunstig at udspekulere, hvordan den muligen kunde 
være indrettet. 

Egentlig er den berømte Italiener Galilei (født 1564, 
død 1642) Fader til den frugtbringende og betydningsfulde 
Naturvidenskab. Han fjernede Trolderiet, hvormed Natur- 
granskningen såa at sige var omspændt og næsten for- 
stenet i, lige fra Aristoteles Tider (Aristoteles f. 384, død 
322 f. Kr.) og viste, at Filosofien kun i anden Række har 
med Naturgranskningen at gjøre, denne kan ingenlunde 
bygges paa hin; nej, det er Jagttagelsen, der skal bære 
Granskningen, om den kan faa virkelig Betydning og Værd. 

Hermed blev i Grunden Naturvidenskaben Samfundets 

Ejendom og ikke som tidligere enkelte spidsfindige Filo- 
sofers, thi Resultaterne af Granskningen blev nu saa- 
danne, der tjente til at vise Sammenhængen mellem Virk- 
ning og Aarsag i de daglige Naturforeteelser, som de 
frembyder sig for alles Øjne. Og fra den Tid bliver 
Naturvidenskaben som Samfundets Ejendom en meget 
væsentlig Drivfjeder til dettes Udvikling. 

Siden Galileis Dage er der jo, takket være ihærdige 
Arbejder i Forening med lykkelige geniale Tanker, ind- 
høstet et rigt Fond af Erfaringer fra Naturen, og Udbyt- 
ningen af disse Erfaringer har, som man kunde vente, 
givet Udviklingen en næsten æventyrlig Fart fremad, og 
det baade paa det aandelige og det materielle Livs Om- 
raader. 

Overtroen, der har sin Rod i mangelfuld Kjendskab 
til Naturen, det Uhyre, der knuger og hindrer i Stedet 
for at frigjøre og fremhjælpe, er godt paa Vej til helt at 
forsvinde. — Naturkræfterne årbejder i stadig større Maal 
i Menneskets Tjeneste og letter det legemlige Slid, saa der 
levnes baade Tid og Kræfter til Udviklingen af det aande- 


lige Liv, som Samfundet, hvis det skal blive lykkeligt og i 


frit, ikke kan undvære. Menneskeaanden og Menneske- 
haanden arbejder anderledes virkningsfuldt og frit, efterat 
Elektriciteten fører Ordets Bud Verden rundt med Lynets 
Fart, og Dampen bringer Haandens Værk til de fjerneste 
Egne i kort Tid. : 

Det er ikke til at undre sig over, at Naturvidenskaben 
er bleven en saare stor Magt, som alle søger at komme 
i Forhold til og drage Nytte af. Og jeg tror ikke, det 
er for meget at sige, at for de flestes Vedkommende er 
det en Livstrang at faa Rede paa de vigtigste Resultater, 
Naturgranskningen er naaet til, ligesom Naturerkjendelsen i 
vor Tid har en overordenlig stor Indflydelse paa det 
enkelte Menneskes Livsbetragtning. 

Derfor kan man ikke ofte nok gjøre opmærksom paa 

den store Betydning, det har, at Naturgranskningen drives 
ædrueligt, at dens Resultaler virkelig bliver Udtryk for 
de Svar, Naturen giver paa de stillede Spørgsmaal. En 
overfladisk Granskning kan let føre dygtige og dyrebare 
Kræfter ad gale Veje, saa de spildes paa endogsaa 
skadeligt Arbejde, idet de bygger paa en falsk Grund, der 
ikke skylder et Naturens Svar men kun menneskeligt 
Hjærnespind sin Oprindelse. 

Aristoteles er et godt Bevis for, hvor stor Skade, der 
kan afstedkommes i saa Henseende. Hans Overfladiskhed 
paa Naturiagttagelsens Omraade svinebandt Videnskaben 
og red Samfundet som en Mare, til Galilei kom frem, 
og det vil vel være de fleste af dette Tidsskrifts Læsere be- 
kjendt, at Galilei først blev dreven fra sin Stilling som 
Professor i Pisa og dernæst pint til at afsværge sit rette 
Syn paa Naturforeteelserne og hylde de aristoteliske 
Vranglærdomme, som Kirken havde kanoniseret, og som 
det derfor var Kjætteri at forkaste. I vor Tid kan der 
selvfølgelig ikke tænkes en Kanonisering af en moderne 
Aristoteles, saa man skulde tvinges til at anerkjende 
hans Anskuelser, men der er alligevel ikke faa, hvis Natur- 
erkjendelse og dermed deres Livshbetragtning i det hele 
støtter sig paa Theorier, der ligner Aristoteles' deri, at 
Naturen selv vedkjender sig dem ikke. 

Slige Theoriers Fremkomst skyldes Mangel paa Ædrue- 
lighed i Forskningen. 

Lige saa sikkert som det er, at Naturgranskeren med 
Iagttagelsens Arbejde maa forene et aandeligt og et Fanta- 
siens Arbejde, lige'saa sikkert er det, Iagttagelsen og Er- 
kjendelsen maa være de ledende. Gaar Fantasien forud 
uden at blive støttet af lagttagelsen, kommer man ind 
paa rent personlige Omraader, der ikke hører med til 
Naturgranskningen- i strængeste Forstand, og Resultaterne 
maa tages med stor Forsigtighed. Man staar sig bedst. 

ved at holde sig til Chevreuls Ord: »Jeg vil se, før jeg 
tror«"). 

Det er i høj Grad værdifuldt at lægge Mærke til, 
hvordan Naturlærens mægtigste Geni /saac Newton (f. 1642, 
d. 1727) er klar over, at Naturgranskningen helt og fuldt 
skal være ædruelig 9: kun fremsætte Resultater, der svarer 
til Erfaringen. Som bekjendt gik han i hele 17 Aar med 
sin storslaaede Opdagelse af den almindelige Tiltræknings- 
lov, hvorefter Solsystemets Kloder bevæger sig i deres 
Baner. Han kom ikke frem med den, fordi den da kjendte 
Længde af Jorddiameteren bevirkede, at hans Beregning 
af Maanens Faldhastighed mod Jorden ikke gav den rette 
Værdi. Han tilbageholdt altsaa Fantasiens, det aandelige 
Arbejdes i dette Tilfælde fuldlødige Produkt, fordi det 
stred imod Erfaringen. Først da den franske Geodæt>”) 
Picard kom med sin ny. Bestemmelse af Jorddiametren, 
der viste, at den ældre var fejlagtig, først da kom Newton 
med Tiltrækningsloven. 

Dette Træk af Newton er ikke enestaaende, man vil 
hos mange andre af Naturvidenskabens Koryfæer kunne 
påavise lignende. 

I de allersidste Dage har vi været Vidner til, hvordan 
Fremdragelsen af Resultaterne af et ikke fuldført Arbejde, 
som .den dygtige tyske Professor Robert Koch (f. 1843) 
var i Færd med, bragte hele den civiliserede Verden til 
at gjenlyde af Fryderaab over, at det var lykkedes. Viden- 
skaben at finde et Middel mod den Farsot, der for Tiden 
truer hele Samfundet, nemlig Tuberkulosen. Men det var 
kun en stakket Glæde. Snart viste det sig, at Lymfen 
svarede ikke til Forventningerne, Og man kan forstaa, 
at det har været et grusomt Bagslag baade for Koch og 
de mange lidende, der havde sat et nu skæmmet Haab 


1) Se »Danskeren.« 
?) Geodæt kaldes den, der beskjæftiger sig med videnskabelig 


Jordmaaling. 

til den ny Opdagelse, ligesom det har oprørt Lægfolk, at 
de skulde føres bag Lyset i en slig Sag. Det skal siges 
til Kochs Ære, at han gjorde forgjæves Forsøg paa at 
hindre Offenliggjørelsen af de umodne Resultater, ligesom 
han afslog en stor national Belønning; han er imidlertid 
ikke helt undskyldelig, han burde, trods de sagtens væg- 
tige Paaskyndelser, ikke være fremkommen med de umodne 
Frugter af hans sikkert geniale Undersøgelser, Vi kan 
blot ønske, han maa fortsætte dem, der er ingen Fare for, 
han anden Gang skal lade sig føre påa Glatis. 

Men Grunden til denne Kochske Tragedie er den 
herskende Mangel paa Anerkjendelse af den første og 
vigtigste Fordring, der stilles til Naturgranskningeu: at den 
skal være tfuldtud ædruelig. En umaadelig Hjælp til 
Fremskridt i den Retning vilde Akistoriske Oplysninger 
paa det naturvidenskabelige Omraade sikkert være. Naar 
man kom ind paa altid sammen med Oplysningen om 
Resultaterne af Naturgranskningen, altsaa sammen med 
den rent faglige Undervisning, at faa klaret de Forhold, 
hvorunder Erfaringerne eller Opdagelserne er fremstaaede, 
fik ,;baade Forskernes og deres Arbejders Historie, saa 
skulde nok den nævnte Hovedregel for Naturgranskningen 
trænge sig frem til Efterfølgelse overalt. 

Og det er slet ikke noget ugjørligt. Som bekjendt har 
Poul la Cour her i Askov gjennemført den Methode ved 
sin Undervisning, og hvem der har haft Lejlighed til at mod- 
tage hans Undervisning, vil vist med mig indrømme dens 
store pædagogiske Fortrin for den almindelige. Mon man 
ikke ogsaa frit tør sige, det er den eneste forsvarlige 
Undervisningsmaade, naar Talen er om at bibringe andre 
en Naturerkjendelse. Thi den fører én paa en anderledes 
inderlig og personlig Maade i Forhold til Naturgransk- 
ningens Resultater, og den viser tillige klart og tydelig, 
hvor naturlig de er fremkomne, saa det mystisk im- 
ponerende forsvinder. 

Efter denne Indledning, der maaske kan synes vel 
lang, vil jeg fortælle lidt om den Mand, hvis Navn staar 
til Overskrift. Jeg har troet, det var rigtigst at fremsætte 
nogle Forbemærkninger, da sagtens de fleste mener, 
at en saa rent faglig, videnskabelig Naturgransker, som 
Ludvig Valentin Lorenz ikke frembyder særlig Interesse 
for et Tidsskrift som »Danskeren.« Hans Arbejder er 
heller ikke af den Art, jeg vil anbefale Folk i Alminde- 
lighed at gjøre sig bekjendt med, de er udelukkende be- 
stemt for Fagfolk. Men for disse vil Lorenz ogsaa være 
en sand Guldgrube, og for Samfundet i det hele faar 
Lorenz sin store Betydning dervéd, at hans Arbejder ved 
Siden af at bære Vidnesbyrd om en sjælden høj Begavelse 
og Oprindelighed er gjennemsyret af en Ædruelighed, der 
for hans Lærlinger vil staa som en kraftig Paamindelse 
om, at det betydningsfulde og det store' naaes kun ved 
paalideligt og samvittighedsfuldt Arbejde. Den, der grundig 
har sat sig ind i Lorenz Arbejder, vil gaa videre med en 
solid Ballast, der gjør det lettere at holde det rette Maal 
i Sigte, og man vil ved Lorenz i flere Retninger naa ud 
til Fysikens nuværende Grændse, at sige da, saalangt der 
er fast Bund. 

Lorenz blev født den 19. Januar 1829 i Helsingør. 


” Faderen var af tysk, Moderen af fransk Herkomst. Hans 


Barndomsaar faldt imidlertid i Maribo, hvor hans Fader 
bosatte sig som Kjøbmand. Allerede i de tidligste Barne- 
aar viste L. store Anlæg for Mathematik, hvori Faderen 
gav ham den første Undervisning. Senere kom han paa 
Latinskolen i Nykjøbing, men han slog sig ikke til Ro 
med, "hvad der dér blev budt af naturvidenskabelig 


Undervisning, han læste paa egen Haand Bøger af fysisk 


og mathematisk Indhold. Dog vogtede han sig vel for at 
faa en altfor ensidig Udvikling. 
I sine første Studenteraar var han stærkt optaget af 


baade æstetiske og filosofisk-religiøse Studier, ligesom han 
»Danskeren,% NA VER | N 24 

fra Hjemmet særlig gjennem sin Morfader tidlig var paa- 
virket i disse Retninger. 

1846 blev han Student og gik ind paa den polytekniske 
Læreanstalt for at høre de mathematiske og fysiske 
Forelæsninger. Men han var ingen stadig Tilhører, selv 
ikke til de mathematiske Forelæsninger. Han har aaben- 
bart ikke fundet sig tiltalt af de tørre formelle Foredrag; 
han brugte derimod sin Tid til egne mathematisk-fysiske 
Undersøgelser. Til Examen fik han kun 2. Karakter, et 
Vidnesbyrd om, at dens Udfald laa ham mindre paa 
Sinde end hans egne Arbejder. 

I de første Kandidataar var Lorenz Huslærer paa 
Bregentved, men rejste saa 1858-—1859 til Paris, hvor 
han. studerede under de berømte Fysikere Regnault og 
og Lamé 0. f. a. Naar man mindes, at Lorenz var af 
fransk-tysk Herkomst, er det let forstaaligt, at han følte sig 
ulige mere tiltalt af de parisiske Professorer end af de 
danske. 

Her i Paris lagde han den sikre Grund, hvorpaa hele 
hans senere Arbejde er bygget. Her kom han i inderligt 
Forhold baade til den mathematiske og til den experi- 
mentale Fysik, og han blev. en værdig Discipel af de 
store Mestre. 

I de første Aar efter sin Hjemkomst arbejdede han 
som Timelærer under yderst trykkede Kaar. Grunden 
hertil var,. at.han ikke stod paa nogen venskabelig Fod 
med den .daværende Professor i Fysik; men alligevel måa 
man have Lov at undre sig over, at en Mand som 
Lorenz kunde blive tilbagetrængt saa fuldstændig. Uheldig 
for ham har det været at han ikke havde særlig let ved 
at holde Foredrag, det var, som om hans fremmede Her- 
komst her gjorde sig gjældende. Jeg ved gjennem Elever 
fra Blaagaards Seminarium, hvor L. i sin Tid var Lærer, 
at han var vanskelig at følge, men de havde altid Indtryk 
af, at han som faa var fortrolig med og Herre over sit "Emne. 

.… Paa en anden Maade var Lorenz godt Herre over det 
danske Sprog: Han formaaede at sige meget med faa Ord. 
Hans fortrinlige »Lærebog for Officersskolens ældste Klasse« 
er noget "aldeles enestaaende paa dansk. Den adskiller 
sig først og fremmest fra de fleste Lærebøger ved, at den 
ikke paa noget Punkt er en Omskrivning af tidligere 
danske eller fremmede Lærebøger, overalt giver" L. en 
selvstændig Betragtning af Tingene. Og dernæst er Sproget 
overalt behersket, usædvanlig klart og kortfattet. 
Allerede 1861 kom Lorenz med en større Afhandling 
om Lyslæren. Han viser deri, at det er muligt at finde 
Sammenhængen mellem de Love, hvorefter Lyset bevæger 


sig i Legemerne, uden at antage mere eller mindre usand- 


synlige Hypotheser. 

1867 viste han, at Lysets Natur kan forklares ved at 
antage, at der gaar en elektrisk Strøm i Lysstraalens Ret- 
ning. Eller med andre Ord: han viste, at Lys og Elek- 
tricitet er det samme, har man den rigtige Forklaring af 
den ene Naturkraft, er den anden ogsaa klaret. Lorenz 
siger i Slutningen af denne verdensberømte Afhandling, 
»at det er højst sandsynlig, at Fremtiden vil bringe os til 
at se paa Elektriciteten med andre Øjne, end vi nu gjør, 
men Resultatet af nærværende Undersøgelse, som er, at 
Lysets Svingninger ere elektriske Strømme, hviler ikke 
paa og er derfor heller ikke afhængig af nogen som helst 
fysisk Hypothese«. Og hans Ord skal nok slaa til. — 
" Omtrent samtidig med Lorenz” fremkom en engelsk Pro- 
fessor Clark Maxwell med en lignende Erkjendelse af 
Sammenhængen mellem Lys og Elektricitet. Dette forringer 
ingenlunde Lorenz store Fortjeneste af Videnskaben. Over- 
hovedet er det ikke enestaaende, at en stor Opdagelse 
gjøres saa godt som samtidig flere Steder, det ligesom 
ligger i Luften, naar den skal frem. Neroton og Leibnitz 
"opfandt som bekjendt til samme Tid Differential- og Integral- 
regningen, hvorpaa hele den theoretiske Ligevægts- og Be- 


24% 


372 


vægelseslære hviler. Kikkerten blev ligeledes opfunden to, 
forskjellige Steder o. s. v. 

Lorenz' mathematisk-fysiske Afhandlinger er ledsaget af 
en Række Forsøgsarbejder, der er udførte for at vise, at hans 
Theorier stemmer med Erfaringen. — Ligesom hans theo- 
retiske Undersøgelser vidner om en sjælden lødig og oprind- 
elig Begavelse, saaledes bærer ogsaa hans Forsøgsarbejder 
Vidnesbyrd om, at han hører med til vore allerførste Mestre 
paa Naturgranskningens Omraade. Han har en Ævne til at 
spørge Naturen, som'kun faa, og han evner at tyde Svarene. 
— Jeg er sikker paa, at unge Mennesker, der selv skal 
til at gjøre Forsøg, vil faa ikke blot en faglig men ogsaa 
en moralsk Hjælp i Lorenz' Arbejder, hvorigjennem For- 
dringen om Ædruelighed taler fra hver eneste Side. — 
Ved sine Forsøgsarbejder om Lysbrydningen har han ud- 
videt vort Kjendskab til Legemernes Bygning til de mindste 
Smaadele, desaakaldte Molekyler, hvoraf Legemerne bestaar. 

Disse hans Arbejder ere blevet Udgangspunktet for mange 
andre Fysikeres Bestræbelser. 

Lorenz var 1866 bleven Lærer paa den militære Høj- 
skole, hvorfra han over gik over til Officerskolen, og 
virkede der til 1887. Her var han langt bedre stillet med 
sine videnskabelige Arbejder, end da han udelukkende var 
Timelærer, idet de militære Autoriteter beredvillig tillod 
ham at indrette et tidssvarende fysisk Laboratorium, 
hvorfra han har udsendt glimrende Arbejder. Af disse 
kan foruden de nævnte mindes hans Paavisning af, at 
Metallernes Ledningsevne for Varme staar i et bestemt 
Forhold til Ledningsevnen for Elektricitet; fremdeles hans 
Arbejder som Medlem af den internationale Kommission 
(1882), der fastsatte de elektriske Enheder. I denne 
Kommission sad Verdens dygtigste Fysikere, saa det var 
en stor Ære for vort lille Land, at det blev Lorenz, der 
der fandt den simpleste og derfor' den bedste Maade at 
bestemme de omtalte Enheder paa. 

Lorenz arbejdede usædvanlig selvstændigt; naar han 
begyndte paa et Arbejde, satte han sig ikke først hen for 
at undersøge, hvad andre før ham muligvis kunde være 
naaet til. Nej han gik lige paa, og hans Genialitet sammen 
med en utrættelig Arbejdsiver bragte ham i Reglen til 
Maalet. — Men ikke sjælden kom han til at gjøre større 
Arbejder, der var udførte før ham.  Sligt kunde hænde 
ham lige til det sidste Aar, og det kunde nok ærgre ham, 
at han ikke havde rodet Bøgerne igjennem, inden han tog 
fat paa sit Arbejde. 

For os andre er det derimod af stor Betydning, at han 
stadig arbejdede efter egne Impulser. Hans Værker bliver 
derved Mønstre paa Førstehaands-Arbejder, og denne ube- 
skrivelige Duft, der er over ægte Arbejder af den Art, 
vil altid virke befrugtende paa hans Lærlinger. 

Paa Officersskolen har Lorenz til Medlærere i Tidens 
Løb haft mange af vore dygtigste og mest bekjendte 
Mænd paa det mathematisk-naturvidenskabelige Omraade. 
Jeg vil blot nævne Mathematikeren Julius Petersen, hvis 
Skolebøger er oversat paa de fleste evropæiske Sprog, 
den ansete Tekniker, Oberstløjtnant Fr. Wagner, Ke- 
mikeren Haldor Topsøe o. fl. a. — Det kan derfor ikke 
undre os, at den danske Officerstand har gjort og stadig 
gjør sig stærkt gjældende som Indehavere af en grundig 
mathematisk-naturvidenskabeligUddannelse. — Artilleri-og 
Ingeniør-Officerer har jo et stort Fortrin for de Studerende 
ved Universitetet derved, at Theori og Praxis maa følges 
ad baade i Artilleri-Kunsten og i Ingenieur-Videnskaben. 

Lorenz har ogsaa enkelte Gange været i Lag med 
mere praktiske Opgaver. — Han har saaledes sammen 
med Prof. Jiirgensen konstrueret en Dynamomaskine til 
Brug ved Fremstillingen af det elektriske Lys. — Denne 
Maskine var en Forbedring af en kjendt fransk, men den 
vandt ikke nogen større Udbredelse, da den snart blev 
overfløjet af langt bedre Konstruktioner. — Hvis For- 

holdene havde ført Lorenz stærkere ind paa praktiske 
Anvendelser af Videnskaben, er der for mig ingen Tvivl 
om, at hans store Ævne til at anstille et videnskabeligt 
Forsøg ogsaa vilde have sat ham i Stand til at lede de 
kjendte Kræfter til Samarbejde paa den nyttigste Maade. 

1887 tilbød Karlsberg-Fondet Lorenz en aarlig Under- 
støttelse, for at han kunde bruge hele sin Tid til egne 
videnskabelige Arbejder. — Han opgav da sin Stilling 
som Lærer ved Officersskolen. Men hans Fritid blev der- 
for ikke større, han arbejdede nu med en Ihærdighed, 
der i Sandhed gjorde ham fortjent til den sjældne Ære 
her til Lands at blive udpeget som den, der skal stilles 
frit som Arbejder ikke til den enkeltes men til det hele 
Samfunds Gavn. 

Et af de betydeligste Arbejder af Lorenz i Tiden fra 
1887 er hans Behandling af Lysbrydningen i en Kugle, 
eller hvad der er det samme: Regnbuefænomenet. Det er 
en Opgave, der er arbejdet paa i Aarhundreder, men 
først Lorenz klarede Sagen fuldtud. 

Af Æresbevisninger nød han ikke faa. Allerede fra 
1860 var han Medlem af Videnskabernes Selskab, noget, 
der ikke bliver ret mange til Del, uden de staar i nær 
Forbindelse med Universitetet. — 1877 blev han Æres- 
doktor i Upsala,,1869 R. af D. og 1883 Dannebrogsmand, 
og endelig blev han 1887.udnævnt til Etatsraad. 

Lorenz var rolig og behersket i sine Bevægelser, men 
der var altid noget energisk og virksomt over hans Person. 

Jeg har saa godt som ikke kjendt ham personlig. 
Kun en eneste Gang har jeg været i et Ærinde hos ham. 
Han var da overmaade venlig og havde Tid til at spørge 
mig om, hvordan det gik mig ved Studierne o. s. v., det 
var tydelig, det laa ham paa Sinde, at Ungdommen med 
Alvor kunde tage fat paa samme Omraade som han selv. 
— Efter Prof. Holtens Død vilde Lorenz have været selv- 
skreven som hans Eftermand ved Universitetet. Men han 

overlod Pladsen til en yngre Mand, der som en ypperlig 
Docent kunde gjøre anderledes Fyldest paa det Sted end 
Lorenz, der som nævnt ikke havde sin stærke-Side i det 
mundtlige Foredrag. 

Lorenz døde pludselig af et Hjærteonde Natten mellem 
den 8. og 9. Juni d. A. 


Fra Bogmarkedet. 


Under Straatag.  Smaa Landsbyhistorier af Bertel 
EÆlmgaard. Kjøbenhavn 1891. Karl Schønberg. Pris 2 
Kr. 50 Øre. 

Der hviler over disse Fortællinger et eget vemodigt 
Skjær, en Stemning, der vistnok rækker videre end til 
denne Bogs Indhold: den synes i dybeste Forstand at være 
Forfatterens egen. 

Bertel Elmgaard holder af de fordringsløse Titler, af 
det Jævne og Stilfærdige. Dette bør strax siges til hans 
Ros, og det bør tillige i samme Aandedræt anføres, at 
han ikke skriver med Maskine; han hylder tydelig nok 
den gamle og forhaabentlig altid gyldne Regel: ikke mange 
Bøger, men gode Bøger! Jeg tror, at denne Bog — saa 
smaa dens enkelte Stykker end ere — er den bedste af 
Bertel Elmgaards. Forfatteren præsenterer sig selv gjen- 
nem Bogens første halve Snes Linier. Hvem der kjender 
hans Stil, vil- finde hans Ejendommelighed i denne Ind- 
ledning; den er saa troværdig som noget Portræt: 

»Det gryede ad Dag. Hanen galede, Kvæget begyndte 
at vaagne henne i Stalden, Hestene slog i Spiltovet og 
skronnede efter et Morgenfoder.  Dørklinken blev løftet, 
og en Mand dukkede ud fra den lave Husdør. Han skut- 

tede sig i Nattekulden. Den hvinende Frostvind, der strøg 
ind fra snegraa Marker, isnede ham til Marv og Ben. 
Saa viklede han det strikkede Uldklæde tættere om Halsen, 
knappede Vadmelstrøjen og keg imens med et stivt, 
ængsteligt Blik op mod Himlen, hvis kolde, matte Stjærne- 
skjær spaaede en lang og haard Vinter.« 

I det Hele er det næppe nogen Tilfældighed, at »Af- 
tægtsmandens Død« indleder Bogen. Denne Fortælling er 
Samlingens bedste og den, som ligner Forfatteren mest; 
dens Komposition er ganske udmærket. Søren Aftægts- 
mand, mod hvem Familiefaderen viser den Raahed — for 
at spare en Kjøbstadrejse — at anmelde hans Død, medens 
han endnu lever, ser man lyslevende for sig; men ogsaa 
Bipersonerne er godt tegnede. Kun forstaar jeg ikke, 
hvorfor Sproget er blandet med Jydsk; jeg synes ikke, at 
der vindes mere Kolorit derved. 

Mere tilfældigt er det vist, at »Paaskesolen« slutter 
Samlingen. Skjøndt denne Skizze er den mindst Elm- 
gaardske i Bogen, er den vemodige Stemning dog her 
mere intensiv end noget andet Steds. Nogle Smaabørn 
har af »Graa-Thilde« hørt, at Solen danser ved sin Op- 
gang Paaskemorgen. Denne Dans kan ses paa Vinding 
Banker. De Smaa staar ogsaa op i rette Tid og giver sig 
paa Vej, men undervejs leger de Tiden bort — og da de 
endelig naar Bankerne, er Solen højt paa Himlen. »Ad 
Aare maa I afsted igjen, og saa maa I ikke spilde Tiden 
med Leg,« sagde Thilde. Forfatteren slutter denne For- 
tælling med enSymbolik, der maa vække Læserens Eftertanke. 

Den samme vemodige Stemning findes i »Hjærtesorg« 
og i »Skjødet«, en ypperlig lille Historie om en Fæste- 
bonde, der som hemmelig Gave faar sit Skjøde udleveret 
af sin Herre; men som imidlertid gaar til Gilde, taber 
Brevet, og slider og slæber i tredive Aar, inden Gaaden løses. 

Indledningen til »Stærke Folk« forekommer mig noget 
for bred — og Fortællingen har ikke paa mig gjort det 

Indtryk af Virkelighedspræg, som er de andre Fortæl- 
linger egne. 

»Møllegaarden« er den største og tillige den mest 
kvikke af Landsbyhistorierne; den er fortalt med et Lune, 
der er i Familie med Schandorphs, og over det Hele er 
en Søndagsstemning, som virker velgjørende og sætter 
Læseren i godt Humør. Den forelskede Møllerkone synger 
et Brudstykke af en Vise; denne er såa naturtro, at man 
ønsker sig Noderne dertil for ogsaa at høre Melodien! 

» Under Straatag« bør læses af Højskolernes Ungdom 
og kjøbes af Sognebibliothekerne. Der er saa mange 
Bøger, som anbefales til dette Brug, men der er faa, som 
fortjener Anbefalingen saa fuldtud. Den er skrevet med 
aaben Sands for vort Sprogs Krav og med aabent Øje 
for den Virkelighed, der er Livets — og ikke blot et 
literært Systems. Andr. Dolleris. 


Oscar Madsen: Den vilde Vin. J. H. Schubothes 
Forlag. 

Denne unge Forfatter hører til Bladet »Æøbenhavn«s 
Stab. Men skal der blive mere end en flot Journalist ud 
af ham, saa maa han vistnok bort fra dette Selskab. Den 
vilde Vin, han nu for Tiden dyrker, giver ingen Druer, og 
dens Ranker slingrer sårgelig for Vinden. Glimtvis røber 
Oscar Madsen en sund og dygtig Natur. Hans Ævner har 
Skudkraft men trænger til Podning. Foreløbig er han 
bedst som smidig, bevidst og ubevidst, Efterligner af 
Henrik Ibsen, J. P. Jacobsen og Holger Drachmann. 
Om den sidste minder ogsaa de raske, snart opgivne Greb 
i Dagens Politik. 


S. Schandorph: Paa Rejse. C. A. Reitzels Forlag. 
Nu burde Dr. Schandorph vist snart vende hjem til. 
Danmark. Hans Fortællinger fra Seinen og Tyrol viser 

dog kun, at han er og bliver den samme, hvor han saa 
færdes, med Oje for det saftige, det grinagtige, det elsk- 
værdige og det uanstændige i Livets Kroge. Han burde 
males i et Hjorne mellem Skræpper, Nælder og Bengelurt 
med en Lugegreb i Haanden og et beundrende Smil paa 
Læberne, saa Tilskuerne kunde tænke sig, at Doktoren 
havde fundet en Ukrudtsplante, der var altfor saftig og 
smuk til at rives op. Schandorph har nemlig et Hang til 
at svigte sit Kald som Urtegaardsmand af Beundring for 
den udyrkede Natur. Men denne Tilbåjelighed faar let 
for megen Næring, nåar han lever i fremmede Lande, hvis 
glimrende Ukrudt han tilmed slet ingen Pligt har til at 
komme til Livs. Vi maa altsaa ønske, at han snart 
kommer hjem og luger op i de hjemlige Kroge. 

En enkelt dansk Misvækst danner Æmnet for en af 
Fortællingerne fra Parises Omegn. Det er cand. phil. 
Georg Jørgensen, den gamle Student uden Midtpunkt sat 
ind i nye Omgivelser. — »Marqguerite« giver et kont Bil- 
lede af en lille fransk Pige, der voxer op.under uheldige 
Forhold — til Afvexling en forvildet Rose mellem Nælder. 
— » Ottavia Bonicelli« handler om en frisindet, italiensk 
Lærerinde, der bliver stenet ud af Landsbyen paa Grund 
af sine oplyste Meninger. 

Amalie Skram: Kærlighed i Syd og Nord. J. H. 
Sehubothes Forlag. 

" Af disse Noveller er den sidste mærkeligst. Den foregaar 
i Konstantinopels skånne Omegn og i det mest brogede 
Selskab af Grækere, Tyrker, Spaniere og Italienere, Eng- 
lændere og Svenskere. Fruen har sat flotte Farver paa 
sit Lærred. Men i Hovedfiguren, Fru Inés, en Spanier- 
inde, som er gift med en gammel, grundfordærvet svensk 
Generalkonsul, er det farverige Spil kun Overfladen over 
et tomt og fortvivlet Indre, hvis halvkvalte Liv tilsidst 
bryder ud i Blod og lægger Dødens Rædsel over det 
brogede Billede. 

Fru Skrams Begavelse gor sig gældende ogsaa her. 
Dog virker hendes norske Fortællinger med mere Kraft. 
De synes at have megen Indflydelse paa hendes begavede 
Landsmænd; i det mindste forekommer det mig, at dette 
kan spores i Kiellands sidste Bog, Jacob. Men naturligvis 
er denne mere elegant og mindre frastødende end Fru 
Skrams Romaner. 


Kristian Gléersen: Stråmskavl I—II. C. A. Reitzels 
Forlag 1889-—91. 

Mindre betydelig end Fru Skram men langt elskvær- 
digere er Forfatteren Kristian Gléersen, som nu er en 
ældre Mand, og af hvis tidligere Fortællinger i det mindste 
én, nemlig »Laura«, fortjente at blive mere læst, end 
Tilfældet er. — Hans sidste Bog er udkommen i to ÅAf- 
delinger med to Aars Mellemrum paa Grund af Forfatterens 
Sygdom. Derved er der måaske kommet noget uensartet 
over Fremstillingen. Hvert Kapitel staar for sig uden 
Sammenknytning med sine Naboer, som om Forfatteren 
imellem hvert har maattet lægge Pennen til Hvile en Stund 
for at samle Kræfter til det næste. Men for Resten tror 
jeg ikke, Bogen har lidt ved den Sygdom, som dens For- 


fatter har maattet gennemgaa. For mig er anden Del' 


fuldkommen saa god som fårste. 

Handlingen foregaar i en norsk Vestfjordsby, og der 
er i den spredte Skildring adskillige kvikke Smaatræk og 
nydelige Smaabilleder, især fra den vinterlige Natur ved 
Fjorden og i Fjældskoven. 

Bogens unge Helt, Skolebestyrer Henrik Bakke, fører 
den nu saa tit fremstillede Kamp med Smaabyens for- 
stokkede kompakte Masse. Han er en ædel Skikkelse 
med en tidssvarende frisindet-religiøs Livsanskuelse, men 
der er kun lidet nyt i hans Person og Forhold. 


Derimod er det lykkedes Forfatteren at give en virkelig . 


værdifuld Karaktertegning af den gamle Provst Lemke. 

Denne fint tænkende, fromme og velgårende Mand af den 
gamle Skole lider den dybe Sorg at blive aandelig forladt 
af sine Born. Den ældste Sén, en letsindig og ødsel 
Grosserer, tager tilsidst Livet af sig. Men næsten ligesaa 
smerteligt er det for den gamle Provst og hans stilfærdige 
Kone, at deres Yndlingsson, den lovende unge Theolog, 
bliver Fritænker. Datteren Sigyn bliver forlovet med 
Henrik Bakke og kommer saaledes ogsaa paa sin Maade 
bort fra Forældrene. 

I Skildringen af den ædle Oldings Sorg og Kamp for 
at bære Modgangen aander der en dyb Sympathi. Det er, 
som om Forfatterens egen alvorlige Sygdom har givet 
dette Billedes mårke. vemodige Træk en særegen Dybde. 

Forøvrigt fremstiller Gléersen upartisk de forskellige 
Aandsretninger i deres Brydninger. Som Bogens Titel 
"antyder, har det været hans Formaal at skildre de Stråm- 
gange, som de store Verdensbålger volder i de snævre, 
afsides Fjorde, saa at nyt og gammelt brydes ogsaa i de 
smaa Samfund og faar de kærlige Baand mellem For- 
ældre og Born til at briste. Efter mit Skån vilde Frem- 
stillingen imidlertid have vundet, hvis Fortællingen havde 
samlet sig mere om Provst Lemkes Person. Det er denne 
"Skikkelse, som giver Bogen sit Værd. Den fortjener at 


kendes. Holger Begtrup! 


' 


Om Varemarkedet. 
Af Chr. Faber. 


Varemarkedet har — som næsten altid ved denne Års- 
tid — i den forløbne Maaned været roligt og uden synder- 

lig Omsætning, derimod har der for Korn og Foderstoffers 
Vedkommende hersket en temmelig vild Hausse. — Ka/fe. 
På Kaffe-Spillemarkedet har den væsentligste Interesse 
drejet sig om September Termin og for denne Måneds 
Vedkommende kæmpes af Haussen og Baissen med en 
voldsom Kraft. Foreløbig synes Haussen at have haft 
Overtaget, og denne har endogså stærkt haft i Sinde at 
at danne en Corner (en Ring, der opkøber de forhånden 
værende Varer) for fuldstændig at knuse Baissen; men 
endnu har man dog ej haft Mod eller Kraft til at gennem- 
føre dette Eksperiment, og hvad der'har afskrækket, er 
vel de enorme daglige Tilførsler til Rio og Santos. Noget 
længere hen i Tiden synes lavere Priser på Kaffe uund- 
gåelige. Sukker rolig, Roerne staar noget tilbage imod 
forrige År; men med tørt Vejr og Varme, vil de snart 
kunne indhente det forsømte. Høsten i Vestindien har 
været stor i År, og de officielle Verdenssukkerbeholdninger 
er nu over 400 Millioner Pund større end forrige År. 

Frugter flov. — "Amerikanske Æbler lader til at blive 
billige i År. — Nye Valencia Bosiner vil næppe komme 
så lave i Pris, som forventet.  Smyrna- og Sultanarosin- 
høsten er væsentlig større i År end forrige År. — Sved- 
sker på Levering noget fastere. — Mandler flov og 
nedadgående. — Høsten af spanske Nødder mener man 
i År bliver meget mindre end i Fjor. — Nye Korender 
på Levering faste, begrundet på de kommende Toldfor- 
andringer i Frankrig. ; 

Kryderier. Kardemomme atter. højere. —  Kassia 
lignea fastere, ligeså Peber. — Nelliker derimod bliver 
ved at flove af. . 

Petroleum uforandret. 

Svinefedt uforandret fast og opadgaaende. 

… Kornmarkedet. Vedvarende Regn over Continentet, 
og endelig det russiske Udførselsforbud (fra den 27. Aug.) 

af Rug og Klid hår bragt Kornmarkedet i vild Hausse; 
men det er højst sandsynligt, at der snart maa komme 
en væsentlig Reaktion i Priserne; thi Amerika har. en 
overordentlig rig Høst i Aar baade af Hvede og Majs, og 
Rusland forcerer i denne Tid ganske enormt Udførslen 
såvel af Rug og Klid, de russiske Avtoriteter begunstiger 
Eksporten til alle Lande, kun ikke til Tyskland; over for 
dette Land synes man at lægge alle mulige Hindringer 
i Vejen. 

Rubelkursen vedvarende flov og nedadgående, og noteres 
i Dag 204. 

Sølv uforandret. 

Diskonto ligeså. 

Brændevin 3 Øre højere. — Sprit 15 Kroner højere 
pr. 240 Potter. 

Foderstof-Markedet har som. Følge af det russiske Ud- 
førselsforbud været stærkt bevæget, hvilket navnlig gælder 
for Kid, idet denne Artikel, som også nægtes udført, i 
væsentlig Grad har været tilført fra Rusland, og betyde- 
lige Omsætninger er skete til en Forhøjelse af ca. 50 Øre 
pr. 100 Pd. — FRapskager har ikke været saa stærkt på- 
virkede af Forbudet, og franske Kager tilbydes endnu ret 
rigelig til en højere Pris af ca. 3 pCt. — Palmekager 
udsolgte, såvel af Første- som Andenhånd. — Solsikke- 
kager 5 å 6 Rmk. højere at notere, men selv hertil er 
ingen Tilbud, og Noteringen er nominel. — Hampefrø- 
kager uden Notering. — Hørfrøkager fastere og sælges 
rask væk til 50 Øre højere Pris. 

Æg begærte. til stigende. Priser. 

Smørmarkedet sluttede forrige Måned roligt med 
vigende Priser, idet Noteringen den 30. Juli gik ned til 
Kr. 84, altsaa 4 Kr. lavere. Den første Uge i August 
viste imidlertid en Bedring, og Ugen efter var Begjæret 
igjen saa godt, at.Noteringen kunde forøges med 3 Kroner, 
Ugen efter igen med 3 Kroner til 90, hvori den nu staar. 

Det er rimeligt, at vi får endnu højere Priser inden Måned- 
ens Udgang. 


England tænker påå at sætte en Stopper for den over- 
håndtagende Indvandring af Fremmede. 

Havneanlæget, som Hamborger Købmænd lader udføre 
ved Kuxhaven går kun langsom fremad, da den oprinde- 
lige Plan maa omforandres, af Hensyn til den tyske Ma- 
rine, der her ønsker at have et Samlingsted for den for- 
enede Nordsø- og Østersø-Flaade. 

Det store Handelshus Marspurgo & Parenti i Triest 
har standset sine Betalinger.  Forcerede Spekulationer 


skal være Skyld i Katastrofen. Rotschild der har 1/4 


Millioner Gylden tilgode, søger at forhindre en Fallit. 

Den frånske Admiral Gervais gik fra sit Besøg i Kron- 
stadt lige til England, Serberkongen derimod fra Peters- 
borg til Wien; men ingen tillægger Besøgene i England 
eller Wien nogen anden Betydning end »Høfligheds- 
visitter«<. — 

Det' amerikanske Blad »Danevirke« fortæller, at en af 
Philadelphiåas Tandlæger påstår, at 8000 Pund Guld bæres 
i Munden af en Del af Philadelphias Befolkning. 

Russiske Jøder, der forleden Dag ankom til New York 
blev holdte tilbage, da de måtte indrømme, at de var 
hjulpne til Amerika. Hvor nødig enkelte vilde gøre 
Rejsen tilbage, skønner man af, hvad en af dem fortalte. 
Han stilledes under Politiets Opsyn som mistænkelig Per- 
son, og hans Landsmænd hjalp ham til at flygte fra Riga 
til Hamborg. Her blev han af Jøder hjulpen til at komme 
til Amerika. Skal han tilbage til Rusland er han ikke 
sikker på, at han slipper for at blive dømt til Døden. 
De jødiske Hjælpeforeninger i New York, der er villige 
til at hjælpe ham, får måske udvirket, at han får Lov til 
at blive der i Landet. — 


alkrs Hans 

Kraftoverførelse. .25. August har man i Frankfurt 
ladet Vandfaldet Laufen belyse Frankfurts elektriske Ud- 
stilling med Glødelamper. 

Klokken otte i Går Morges sendtes den første Strøm 
af Sted fra den elektricitetproducerende Maskine, som 
Vandfaldets Kraft -driver, og Klokken 12 Middag naaede 
Strømmen Frankfurt og tændte Lamperne.  Børstidenden 
skriver: »Man kan altså nu anvende den store mekaniske 
Kraft, som Vandfaldene repræsenterer, og gennem Led- 
ninger sende den til alle Verdens Hjørner som Elektricitet. 
Inden mange. Årtier vil man da se denne gratis Kraft 
afløse den ved Forbrænding af Kul producerede Damp- 
kraft. Hvor mange Maskiner vil f. Ex. ikke Niagara, eller, 
for at tage et nærmere Exempel, Trollhåttan kunne holde 
i Gang? 

Odense, p. t. Kjøbenhavn, den 26. August 1891. 


Rettelser: 


I Stykket Rn aE Doer i sidste Hefte af ,,Danskeren" findes 
følgende Trykfejl : 

S. 257, LL. 11 fra oven: Søndag, læs: Lørdag. 

S. 260, IL. 5 fra neden: Tiendedelen, læs: Tienden. 

S. 263, "L. 10 fra neden: Kjælighedsgjerninger, læs: Kjærligheds- 
gjerninger. 

S. 269, L. 14 fra oven: om, læs: som. 

